
PAIDEIA 


Prefaţă 


Soarta filosofiei acum, la sfârşit de mileniu, nu pare prea fericită. 
Au mai existat însă astfel de perioade, iar filosofia le-a trecut pe toate 
cu bine, fie prin pâstrarea tradiţiilor, fie prin revigorarea lor, fie prin 
înnoirea filosofiei înseşi. Deşi aceasta merge, tradiţional vorbind, în 
urma ştiinţelor, au existat perioade în care le-a premers, cum a fost 
cazul filosofiei moderne, reprezentată de mari savanţi filosofi. 

Specializarea fără precedent a ştiinţei şi tehnicii contemporane, 
chiar cultivarea ei în secret, îi lipseşte pe filosofi de avantajele metodei 
şi ale detaşării şi îi transformă în simpli comentatori sau interpreţi ai 
rezultatelor ştiinţifice, pe care le află sporadic şi, de regulă, numai 
după ce au fost depâşite. l 

Disciplinar vorbind, în fiecare etapă, de criză filosofică sau nu, 
au fost „scoase la bătaie” anumite teorii sau ramuri ale filosofiei care 
corespundeau necesităţilor de moment. În perioadele de avânt ale 
artelor, filosofii au apelat la estetică, în altele - la morală, la politică 
sau teorie socială. Şi, nu rareori, la „artileria grea” a filosofiei, care 
este logica. 

Aşa s-au petrecut lucrurile la începutul secolului al XX-lea, când 
ştiinţele exacte, în special matematicile şi fizica, aveau nevoie de 
logică pentru elucidarea propriilor lor fundamente teoretice. S-a şi 
născut o disciplină nouă, logica matematică sau simbolică. Ea s-a 
dezvoltat într-o asemenea măsură, încât este pe cale de a se 
desprinde total de filosofie, cum au făcut-o şi alte discipline, ca: 
“psihologia, pedagogia sau sociologia. 

Dar epoca fundamentării ştiinţelor a trecut, ca şi aceea de aplicare 
stehnică a unor operaţii mecanice ale gândirii. Şi filosofii s-au trezit în 
posesia unei logici, mult lăudată, dar cu care nu mai au nimic de 
făcut. Mai mult, care s-a dovedit deficitară chiar în domeniile ştiinţifice 
pentru care a fost creată. Şi aceasta nu de ieri, ci chiar după mijlocul 
secolului trecut. 

Există cazuri în care tocmai filosofii dau semnalul de retragere, 
considerându-se falimentari. Nemaitrezind nici interesul savanților, 
nici al marelui public, se complac într-un fel de „vâicăreală” cu ecouri 
nostalgice pentru trecutul glorios al filosofiei. 

S-a ajuns uneori, mai ales în Occident, spenglerian vorbind, la 
un fel de „saturație“ de filosofie şi de trâncâneală inutilă. Ceea ce i-a 
determinat pe postmodernişti sa-şi facă inventarul. 

Se observă însă şi tendinţe, destul de firave, de revenire la filosofia 
tradiţională, prin reluări, rememorări, revigorări ale problemelor 
filosofice; şi chiar de depăşire a impasului prin achiziţionarea de 
noutăţi la modă, mai mult stilistice, pentru flatarea neiniţiaţilor în 
filosofie. Tendinţe eseistice, nesistematice, care n-au adus niciodată 
foloase reale filosofiei. 

Apare şi întrebarea obsedantă dacă nu cumva omul contemporan 
este interesat de alte probleme decât cele tradiţional filosofice şi 
dacă nu cumva gândeşte altfel. Nu trebuie să uităm că filosofia 
ultimelor secole a fost contaminată de pozitivism, pentru a ţine pasul 
cu mersul ştiinţelor şi al tehnicii. Dar acestea, în zilele noastre, mai 
degrabă ne înspâimântă, decât să ne trezească interesul. Nici 
pragmatismul, de sorginte americană, care ne sfătuieşte să ne 
complăcem şi să ne modelăm după împrejurări pentru a reuşi în viaţă, 
nu mai este credibil, iar practicarea lui, într-o lume a violenţei şi 
nelegiuirii, produce deznădejdea individului izolat. Soluţia 
revoluţionară a condus şi ea la dezastre. 

Poate că omul contemporan este interesat astăzi de un fel de 
„inţelepciune” prefilosofică sau primitiv-filosofică. Vrea să ştie de unde 
vine şi unde se duce, singur sau cu întreaga lume. Este interesat tot 
mai mult de trecutul îndepărtat şi de un viitor care să depăşească 
ziua de mâine. Dar acestea sunt probleme ale transcendenţei, care 
trec dincolo de existenţa cotidiană, sau dincoace, în transcenden- 
talitatea sufletească. 

Problema transcendenţei divine sau profane se pune tot mai 
accentuat în teologie, psihologie şi parapsihologie, dar ea apare 
pregnant şi în cosmologie, cosmogonie, astronomie şi astrofizică, 
păstrându-şi interesul şi în microfizică. Este vorba de acea năzuinţă 
a omului care încearcă, din diferite unghiuri, să arunce, cum zicea 
Blaga, cu săgeți aprinse în bezna transcendenţei. 

Transcendenţa sau subsistenţa totală nu este însă izolată de 
celelalte categorii filosofice fundamentale, de existenţă, fiinţă, 
realitate şi existenţa reală, faţă de care, de altfel, poate fi considerată 
în transcendere. Şi este imposibil de abordat fără mijloace logice 
adecvate. 

Se dovedeşte, într-adevăr, că trebuie să gândim altfel decât o 
făceam, cel puţin în trecutul imediat. Căci, dacă aplicăm aici criteriile 
gândirii intelective, de tip logico-matematic, atunci despre toate 
acestea am face mai bine, vorba lui Wittgenstein, să tăcem. 

Nici raţiunea tradiţională, demonstrativă nu ne poate ajuta, căci 
se bazează pe contemplaţia şi reflecţia asupra perceptibilului senzorial. 

Poate a sosit momentul, şi credem cå da, să ne amintim de a 
treia facultate a gândirii, în spiritul filosofiei clasice germane, şi anume 
de speculaţiune, de la speculum = oglindă, referitoare la totalitâţi 
infinite şi procese cu începuturi şi sfârşituri transcendente. 

Dacă nu ne amintim noi, filosofii, încă, trebuie să ştim că au 
făcut-o deja teologii, medicii, psihologii etc., că se vorbeşte despre 
logici de tip speculativ ale religiei, ale ştiinţelor sociale, ale psihologiei, 
ca şi ale microfizicii. Şi mai trebuie spus, cum vom încerca s-o dovedim 
în această carte, că mulţi dintre aceştia au fost, şi nu din întâmplare, 
români de-ai noştri, unii chiar filosofi de profesie. Aceştia au prevăzut 
in felul lor şi chiar au anticipat, când au fost lăsaţi s-o facă, mersul 
lumii şi al gândirii teoretice contemporane, care se dovedeşte tot 
mai mult de factură dialectico-speculativă. 

Ei au surprins ipostaze diferite ale dialecticii, de la cele binare la 
cele pentadice, şi le-au gâsit schemele dialectico-speculative, pe 
eşafodajul cărora au şi ridicat sisteme filosofice de amploare, tocmai 
în vremea când alţii cobeau sfărşitul filosofiei. 

Faptul că aceste scheme sunt operative poate fi dovedit cu 
exemple din cele mai elevate realizări artistice ale tuturor timpurilor, 
cum au fost tragediile antice sau dramele pasionale ale lui 
Shakespeare. 

Numai cå speculaţiunea, ca şi raţiunea şi intelectul, este o facultate 
a gândirii pe care omul a cunoscut-o şi a cultivat-o (cel puţin, filosofii 
greci) din cele mai vechi timpuri. Ea nu este o invenţie a zilelor noastre, 
cum nu sunt invenţii nici problemele transcendenţei, pe care trebuie 
să le speculativizăm astazi, adică să le gândim dialectico-speculativ, 
în cunoştinţă de cauză şi sistematic, aşa cum ne-o cere dreapta 
filosofare. Cum au făcut-o, de altfel, marii filosofi daţi între timp uitării. 

Acestea sunt coordonatele istorico-sistematice ale gândirii 
speculative occidentale. Ele pot fi extinse şi la lumea orientală, dar 
nu înainte de a le surprinde în pura lor esenţialitate, cum au făcut-o 
filosofii apuseni. 

Căci este o condiţie banală aceea de a câuta, cu şanse de reuşită, 
“numai ceea ce, într-un fel sau altul, a fost gâsit deja sau, cel puţin, 
„cunoscut într-o oarecare măsură. 


Li 

Partea întâi 


Tradiţia speculativă 
a gândirii antice grecești 


1. Începuturile gândirii speculative 


inceputurile gândirii speculative la grecii antici se fac vădite la 
aşa-numiţii (de câtre Herodot!) „poeți“ (poietai), cei mai importanţi 
fiind Orfeu şi Musaios, consideraţi că ar fi trâit după Hesiod şi Homer. 
Ei sunt amintiţi şi de câtre Diogenes Laertios, care îl adaugă şi pe 
Linos?, considerându-i precursorii filosofiei propriu-zise, tocmai 
pentru elementele speculative ale gândirii lor. Despre Musaios spune 
că „a fost cel dintâi care a compus o teogonie, a construit o sferă şi a 
susţinut că toate provin din Unul (ex.henos ta panta ginesthai) şi se 
întorc în acesta“. 

„Toate provin din Unul“ poate fi considerată prima enunţare a 
unui gând speculativ în filosofia grecească, indiferent dacă i-a 
aparţinut lui Musaios sau i-a fost doar atribuit.) 

Elaborarea unei teogonii ţine mai mult de gândirea poetico- 
mitologică, dar construcţia unei sfere presupune cunoştinţe 
matematice, reprezentări (modele) geometrice, o gândire intelectiv- 
proiectivă. Nici una dintre aceste ultime două modalităţi de gândire 
nu l-ar fi condus pe Musaios la enunţul speculativ. Dar ele dovedesc 
totuşi, cum o va dovedi întreaga istorie a filosofiei, posibilitatea şi 
chiar existenţa efectivă la acelaşi autor a unor modalităţi diferite de 
gândire, în conformitate cu ceea ce se va numi, mult mai târziu, 
facultăţile gândirii umane: intelectul, raţiunea şi speculaţiunea. 

Musaios era considerat discipol şi chiar fiu al lui Orfeu, întemeietorul 
legendar al orfismului — o doctrină bazată pe concepţii, deosebite de 
cele mitico-greceşti, despre suflet. Din această cauză, n-a fost agreat de 
câtre Diogenes Laertios, care îl şi numea „trac“*. Considerarea sufletului 
de origine divină şi transmigraţia lui au influenţat însă filosofia grecească 
ulterioară, în special pe cea pitagoreică. 

Acelaşi lucru s-a întâmplat cu Linos, care ar fi compus un poem 
„despre crearea lumii, drumul Soarelui şi al Lunii, naşterea animalelor 


! Herodot, Hist., Il, 53. 

Diogenes Laertios, De ci. ph. vitis, |, 3-5. 
i Ibidem, |, 3. 

ê Ibidem, l, 5. 

şi a plantelor“5. El este prețuit şi de câtre Diogenes Laertios 
(şi considerat grec), mai ales pentru „o idee care a fost preluată de 
Anaxagora“, şi anume aceea cå, „la origine, toate au fost laolaltă”, 
ceea ce reprezintă o variantă pentru „toate provin din Unul“. „Pe urmă 
a venit nous-ul, care le-a pus in rânduialâ.“ Nous este tradus în 
româneşte prin „raţiune“$. 

Este evident că aici nous are mai mult sensul de „rost“, despre 
care vorbea Constantin Noica”, decât de gândire sau de expresia ei. 
Un fel de „rostuire“”, care le pune pe toate în ordine. 

Dar gândul lui Musaios este mai profund, căci el vorbeşte şi despre 
revenirea la starea de Unul, de „nerostuire”. 

Ambele enunţuri, despre proveniența tuturor din Unul, despre 
reintoarcerea la Unul, sunt consideraţii speculative despre cele două 
tipuri de transcendenţă: dincolo de inceputul existenţei (al lumii) şi 
dincolo de sfârşitul ei. Între acestea domneşte „rânduiala“. 

„Rânduiala“” presupune însă drept contrar haosul (Chaos), ceea 
ce ne duce cu gândul la Hesiod şi la plăsmuirile mitologice. Dar Chaos 
este mai degrabă un personaj, cum şi apare la Orfeu?, dobândindu-şi 
ulterior semnificaţia spaţială, reprezentabilă de hâu, genune etc., în 
care domneşte nerânduiala. Haosul nu sugerează în nici un caz 
unicitatea, unitatea, respectiv Unul, cu toate că poate sugera 
inceputul şi sfârşitul lumii. Ceea ce şi conferă caracter speculativ 
creaţionismului mitico-religios. Numai cå aici totul rămâne la nivelul 
reprezentării intelective, care a şi condus treptat, până în zilele 
noastre, la „determinarea nedeterminatului“, ca să zicem aşa, ca 
nebuloasă, ca explozie originară etc., cu momente şi trepte ale unui 
proces de punere într-o ordine cal!culabilă chiar pe secunde. Dar 
această calculabilitate a începutului transformă speculativul în 
regresie intelectivă, care trebuie să se oprească chiar la limita, de 
început sau de sfârşit, a lumii reprezentabile ca existenţă, adică 
tocmai la graniţa transcendenţei. 

Aceasta a fost şi calea urmată de o parte dintre primii filosofi 
greci, care au încercat să determine haosul originar cu mijloacele 
reprezentării intelective de care dispuneau (cea senzorial-perceptivâ). 

Thales a fost astronom şi geometru, bazându-şi în mod firesc 
cercetârile pe observaţie, deducție şi demonstraţie (mijloace 
intelectiv-raţionale). Referindu-se la el, Aristotel îi expune doctrina 
tocmai în această manieră. Observaţia că toate transformările au la 


5  Ibidem,l, 4. 

6 Diogenes Laertios, op. cit., trad. rom., Bucureşti, 1963, p. 116 (L 4). 
C. Noica, Rostirea filosofică românească, Editura Ştiinţifică, Bucureşti, 
1970, p. Xxx. 

8€ H., Diels, Fragmente der Vorsokratiker, Orpheus, A 12. 

bază o anumită substanță (ousia) de natură materială (hyle) care 
trebuie să persiste, l-a condus la concluzia că aceasta ar trebui să fie 
apa (hydor). „Formulând, desigur, această ipoteză în urma observaţiei 
că hrana tuturor vieţuitoarelor este umedă (hygros).“? O deducție 
bazată pe mărturia simţurilor, kata ten aisthesin, cum o interpreta şi 
Simplicius!0. Adică pe linie regresiv-intelectivă, nu speculativă. 

Acelaşi lucru este valabil şi despre ceilalţi filosofi care, bazându-se 
tot pe observaţie şi deducție, au vorbit despre aşa-numitele 
„elemente“ (stoicheia), considerând că unul dintre ele (apa, aerul, 
focul, pământul) ar fi primordial. 

Primordialitatea unei substanţe nu este însă suficientă pentru a le 
produce pe celelalte, căci substanţa în genere este un element pasiv. 
Acesta este motivul pentru care o parte dintre naturalişti au simţit nevoia 
introducerii pe cale speculativă a unui element transcendent. Hippon, 
de exemplu, care, urmându-l pe Thales, accepta că apa este suficientă 
drept cauză pentru orice, a fost numit ateu (atheos), căci el a susţinut 
că „nu există nimic (ouden) în afară de cele percepute cu simţurile (para 
ta aistheta)”!!. Aceasta, faţă de Thales, care socotea divinitatea ca nous 
al Cosmosului (noun tou kosmon ton theon), Cosmosul (Universul) 
fiind considerat însufleţit (empsychos). Divinitatea (Theos, Deus) este 
nous-ul (mens) care le-a plăsmuit pe toate din apă (ex aqua)!?. 

În acest context, nous are sensul de suflet obiectiv, s-ar putea 
spune, de spirit, datorită identificării cu divinitatea, în orice caz, nu 
de rațiune umană sau de gândire. El are semnificaţie speculativă, 
transcendentă. Chiar daca a provenit din divinitate, aceasta era 
altceva decât zeitățile obişnuite, individualizate. Este o divinitate care 
le transcende, ca şi substratul material, care tinde, începând cu 
doctrina lui Anaximandros, să depăşească substanţialul. 

Într-adevăr, apeiron-ul (infinitul sau nemârginitul) reţine ca 
substanţială determinaţia de nemărginire a elementelor considerate 
primordiale. Această „determinaţie” devine o altă substanţa (heteron 
tina physis apeiron), care este altceva faţă de acestea (ti allo para 
„tauta)!'5. În cazul acesta, para ar putea să însemne şi dincolo de (delà, 
au delà de), ceea ce ar însemna, cel puţin în varianta lui Simplicius, 
“că apeiron-ul este transcendent faţă de celelalte substanţe, 
““intelectiv-perceptibile. | 

Dar tot Simplicius consideră câ aici ar fi vorba de un amestec (mixis) 
al tuturor elementelor, nedeterminat nici ca formă (eidos), nici ca 


9 Aristoteles, Metaph., A, 3, 983b, 6-25. 
10 H. Diels, Thales, A, 13. 

Idem, Hippon, A, 9. 

12 Jdem, Thales, A, 23. 

15 Idem, Anaximandros, A, 9. 

mărime (megetos), ceea ce ar presupune nu unul, ci două principii 
(dyo tas archas), respectiv substanţa apeiron şi nous-ul!*. Aristotel însă 
infirmă această interpretare, considerând că Anaximandros, spre 
deosebire de Anaxagoras, care acceptă ca principiu nousul, nu admite 
alte cauze în afară de apeiron!5. Justificarea o constituie faptul că 
Anaximandros consideră că mişcarea este eternă (kinesis aidios)!$, 
adică nu mai necesită intervenţia nousului drept cauză a mişcării 
(tes kineseos aitios). Ceea ce accentuează caracterul speculativ al 
apeiron-ului. Aceasta, însă, numai în accepţia lui de substanţă 
transcendentă, şi nu de amestec al substanţelor perceptibile. 

Anaxagoras însă postulează clar două principii: unul de natură 
materială (homoiomeriile) şi unul de natură spirituală (nous-ul). 
Homoiomeriile sunt corpusculi transcendenţi faţă de orice corpuscul 
existent (adică perceptibil). Corpusculii existenţi sunt diferiţi, 
homoiomeriile sunt identice (homoios = asemânâtor). Ele sunt 
materiale şi, ca atare, lipsite de nous, materia (hyle) fiind anoia!'”. 
Dar ele sunt lipsite şi de mişcare şi, respectiv, de „rânduială“, ceea ce 
face necesară intervenţia nous-ului drept cauză a mişcării 
(tes kineseos aition einai ton noun)!t. Este vorba aici de o 
transcendenţă a transcendenţei. 

interpreţii mai târzii, ca Cicero şi Aëtius, au considerat nous-ul 
(tradus de H. Diels prin „spirit“ = Geist) de natură divină!?, şi chiar, 
prin interpretare analoagă gândirii obişnuite (mens), Cicero crede câ 
ar fi trebuit să fie cuprins într-un corp şi să fie dotat cu sensibilitate. 
Dar tot Cicero zice că Anaxagoras ar fi refuzat să admită acest lucru”. 

La Anaxagoras nous-ul nu mai are însă, ca la Thales, semnificaţie 
divină, dovadă că şi el a fost considerat ateu?! şi a scăpat de exil 
numai cu ajutorul lui Pericle2?. 

Sunt menţionate la Anaxagoras şi cazuri de raportare între nous 
şi psyche, adică între spirit şi suflet. Aristotel considera că sufletul şi 
spiritul sunt deosebite (heteron legein psyche kai noun)?5, cu toate 
că spiritul este şi suflet, pentru că este prezent în toate vietăţile?*. La 


14 Ibidem, A, 9a. 

15 Ibidem, A, 15. 

16 Ibidem, A, 17. 

17 Platon, Phaidros, 269e. 

18 H, Diels, Anaxagoras, B, 13. 
19 Ibidem, A, 48 şi A, 49. 

20 Ibidem, A, 48. 

21 Ibidem, A, 113. 

22 Ibidem, A, 562. l 
25 Aristoteles, De Anima, A, 2, 405a, 13. 
24 Ibidem, A, 2, 404b, 4-5. 

care se poate adâuga că este prezent in toate existenţele, însufleţite 
sau nu, în afară de homoiomeriile iniţiale, lipsite de mişcare. Căci 
tot Aristotel spune că spiritul este atât în vietâţi, cât şi in natură (en 
tois zoois kai en te physei)%. El este, într-adevăr, pretutindeni, în 
măsura în care este cauza întregului Univers şi a oricărei rânduieli, 
căci spiritul (nous) mişcă totul (nous kinestai to pan)%. 

Caracterul speculativ al concepţiei despre nous (care e tradus 
greşit prin „intelect“, având adică semnificaţia târzie aristotelică) este 
completat la Anaxagoras, ca şi la alţi filosofi greci, cu remarca 
imposibilității de a elucida cauza primă sau principiul prin 
raţionament omenesc (antropinos logismos)?7. Adică prin mijloace 
logice referitoare la existenţă, câci principiul (în cazul de faţă, nous-ul) 
este transcendent. Tocmai pentru acest motiv, Platon îl respinge prin 
remarca lui Socrate, că Anaxagoras nu poate så explice cu ajutorul 
nous-ului transcendent probleme existenţiale, cum ar fi forma 
Pământului, dacă e plat sau rotund. Şi, dacă este într-un anumit fel, 
de ce este mai bine să fie aşa, şi nu altfel. Dar toate acestea sunt 
probleme existenţiale, bazate pe observaţie şi deducție, adică pe 
„raţionament omenesc” (antropinos logismos). Şi este corect 
procedeul lui Anaxagoras, care nu aplică consideraţi uni transcendente 
(speculative) la domenii existenţiale, ci cauta, în aceste situaţii, cauze 
diferite de nous, cum remarcă şi Aristotel?8. 

Sunt numeroase texte în care Anaxagoras face consideraţiuni 
existenţiale (astronomice, fizice, biologice, medicale, psihologice etc.) 
fără să mai apeleze la cauza primă sau principiul nous, căci acesta 
i-a fost necesar numai în scopuri speculative, referitoare la 
transcendenţâ. 

Oricum, insă, nous-ul lui Anaxagoras, chiar dacă nu mai are 
determinaţii mistico-religioase, şi nici logico-raţionale (umane obişnuite), 
păstrează ceva din ambele, cel puţin terminologic, ceea ce a şi determinat 
interpretări simpliste şi chiar adversitatea filosofilor din vremea sa şi de 
mai târziu. Este corect să traducem nous-ul prin „spirit” (Geist) pentru 
toţi presocraticii, dar nu este intru totul corect, căci el însemna totuşi, 
nu numai ulterior, ci chiar şi pe vremea lui Anaxagoras, dacă nu „intelect“, 
cel puţin „gândire“ în genere, de la noein. Problemă a cărei soluţionare 
va rămâne în sarcina filosofilor ulteriori. 


25 Idem, Metaph., A, 3, 984b, 16. 

26 Idem, De Anima, A, 2, 405a, 15. 

27 H, Diels, Anaxagoras, A, 66. 

28 Aristoteles, Metaph., A, 4, 985a, 18. 


2. Transcendenţă 
și scheme antitetico-speculative 
la pitagoreici și la Heraciit 


Doctrina lui Heraclit seamână în multe privinţe cu celelalte, 
dinainte şi din vremea sa. El consideră primordial, dintre cele patru 
elemente, focul. Din foc s-ar obţine, prin rarefieri şi condensări 
(în analogie cu apa sau aerul), toate cele care există: „Prin condensare 
focul trece spre starea lichidă, iar când devine consistent, apare apa; 
când apa se solidifică, se transformă în pământ”!. O concepţie 
simplistă, bazată pe consideraţiuni arbitrare. 

Bazat pe observaţii intelective, el constată predominanţa mişcării 
şi transformării, ceea ce susținuseră şi predecesorii sâi, in special 
pitagoreicii: „Totul este Unul în veşnică mişcare (aeikineton)?. După 
Simplicius, pitagoreicul Hippasos ar fi acceptat şi el, asemenea lui 
Heraclit, focul ca principiu?. 

Heraclit este considerat însă cel care ar fi absolutizat mişcarea, 
suprimând din Univers repausul şi stabilitatea*, care s-ar datora doar 
iluziei simţurilor, nedemne de crezare. Celebrul ta panta rhei ilustrează 
acest lucru. 

Heraclit este important însă pentru consideraţiunile sale despre 
mecanismul antitetic (opoziţional) al mişcării. Trebuie reafirmat însă în 
mod expres faptul că Heraclit era un filosof al naturii (physikos, 
physiologos), şi nu un dialectician (dialekticos). Aristotel menţionase, 
de altfel, că Zenon trebuie socotit inventatorul dialecticii (euretes tes 
dialektikes), ca fiind primul care a utilizat argumente sau enunţuri 
contrare (enantioi logoi). Or, Heraclit nu se referă la enunţuri, ci la obiecte 
şi fenomene naturale, lucrarea sa fiind Despre natură (Peri physeos). 

El a fost, şi în această privinţă, precedat de pitagoreici. Pitagoreicii 
considerau numărul ca principiu (arche) şi chiar ca materie (hyle) a 


H. Diels, Fragmente der Vorsokratiker, Heraclit, A, 9. 
Idem, Hippasos, 7. 

Loc. cit. 

H. Diels, Heraclit, A, 6. 

lucrurilor, iar ca elemente (stoicheia) ale numărului, perechea şi 
neperechea, prima - finită, ultima - infinitâ5. Numărul ca materie 
denotă caracterul sâu fizic, natural-substanţial, comparabil cu focul, 
pamântul şi apa, menţionate in acelaşi context. Dar atât perechea şi 
neperechea (parul şi imparul), cât şi finitul şi infinitul, sunt opuse 
sau contrare (enantia). În plus, alături de aceste două perechi de 
opuse, Aristotel mai menţionează opt. În total, zece opoziții, numite 
tot principii (archai)), faţă de primele, numite aici cauze (aitiai). Şi 
conchide cå pentru pitagoreici „opoziţiile sunt principii ale lucrurilor“ 
(ta enantia archai ton ontonk. 

După Diogenes Laertios, şi Heraclit ar fi susţinut că „toate se nasc 
din opoziții” (ginsthai panta kat enantioteta). Numai că Heraclit 
vorbeşte mai mult despre lucrurile opuse, decât despre opoziţie. 

La pitagoreici găsim şi ideea unităţii contrariilor in cadrul Unului 
(to hen) şi a infinitului (apeiron)?, ei conferindu-le, ca şi Platon, 
caracter transcendent (to exo tou ouranou apeiron. 

Apare, de asemenea, la pitagoreici, ca şi la Heraclit, ideea armoniei 
(armonia) contrariilor, la primii având şi semnificaţie muzicală. 

Cele mai importante contribuţii ale lui Heraclit se referă la 
schemele antitetice, diferite calitativ de cele numerice ale 
pitagoreicilor, care işi pierd semnificaţia antitetică a perechilor 
originare de opoziții. Chiar trecerea de la Unu la Diadă, care apare şi 
în forma: Monadă-Dualitate, nu este explicit antitetică. Dacă Monada 
conţine Dualitatea sau dacă ele sunt opuse în cadrul Unului rimâne 
nedecis, căci este greu de susţinut că unu îl conţine pe doi. Triada, 
de asemenea, pare un adaos la primele două. Numai Hegel vedea 
aici un proces de trecere de ia Unitate la Dualitate şi o revenire la 
Unitate. Triada, ca inceput, mijloc şi sfârşit, presupune o trecere 
procesuală, dar nu numerică. Interpretarea Monadei ca „identitate 
abstractă“, a Dualităţii ca „opoziţie“ şi a Triadei ca „intreg” sugerează 
teza-antiteza şi sintezahegeliană!'0. Dar aici ne găsim pe plan antitetic, 
nu dialectic. 

Dar pitagoreicii nu se opresc la Triadă, ci chiar acordă o importanţa 
mai mare Tetradei, ceea ce nu-i place lui Hegel şi, din acest motiv, o 
reduce la Triadă!!. Dar aceasta, ca Tetractis, de la tetra (patru) şi ago 


1 


> Aristoteles, Metaph., A, 5, 986a, 17-19. 

6€ Ibidem, 986b, 3. 

7 H. Diels, Herakleitos, A, 8. 

8 Ibidem. 58, B, 6; B, 8; B, 14. 

° Ibidem, 58, B, 28. 

10  G.W.F. Hegel, Prelegeri de istorie a filosofiei, vol. 1, Editura Academiei 
Române, Bucureşti, 1963, p. 205. 

1! Ibidem, p. 207. 


Transcendenţă şi scheme antitetico-speculative 19 


(a conduce), presupune, dimpotrivă, depâşirea şi subordonarea 
Triadei. Numeric, patru plus numerele de până la el (1+2+3+4) fac 
zece, adică numărul întregului (total). Tetrada este corelată sufletului, 
gândirii, ştiinţei, opiniei şi simţirii!2, ceea ce îi conferă virtuţi deosebite. 
Hipocraticii acordau, de asemenea, un rol important Tetradei (cele 
patru elemente, anotimpuri, faze ale lunii, perioade ale zilei, 
temperamente etc.). 

Pitagoreicii vorbeau şi despre Pentadă, legată de cvinta muzicală 
şi pentagramă (devenită simbolul sectei pitagoreice). Ea reprezenta 
ultima înfăţişare a focului exterior, devenind a cincea esenţă 
(lat. quintessentia), dar şi proporţiile corpului omenesc (patru 
membre plus capul), cele cinci degete, cele cinci simţuri. 

Fiecare număr, până la zece inclusiv, avea reprezentări. Dar şi 
Hegel consideră că „începând cu şase nu mai avem decât determinaţii 
arbitrare“!?. Cert este câ pitagoreicii aveau scheme reprezentative, 
numerice şi geometrice pentru întreaga natură şi viață socială. Unele 
au într-adevăr corespondente indiscutabile, care conduc şi la 
consideraţiuni speculative despre transcendenţă. Chiar şi a cincea 
esenţă este un astfel de element. Dar schemele acestea au în genere 
caracter descriptiv-inteligibil, adesea perceptiv-senzorial. Nu gasim 
aici referinţe la mecanismul opoziţional al declanşării lor ca procese. 
Este vorba de scheme statice, adesea poziţionale, geometrice. 

Structura schematică a fenomenelor naturale, chiar numerică 
fiind, sugerează insă posibilitatea interpretării antitetice multiple a 
existenţei in funcţie de specificul fiecărui domeniu: scheme binare, 
triadice etc. Problema este de a surprinde în cadrul fiecăreia opoziţia 
sau opoziţiile de bază şi mecanismul declanşării şi funcţionării 
acestora. Problema trecerii de la Unul la Diadă, de exemplu. 

Dacă Unul este transcendent, ca şi infinitul, legătura lui cu Diada 
finită e discutabilă. Unul poate fi conceput, ca la Hippasos, mereu în 
mişcare (aeikineton), identificat cu focul (pyr), ca la Heraclit. Dar 
Aristotel considera că pitagoreicii n-au reuşit să explice „in ce fel s-a 
alcâtuit Unul primordial (hen proton) inzestrat cu mârime”!* şi, 
respectiv, cu mişcare, ca şi focul. Acesta este motivul pentru care 
Pitagora, după.relatarea lui Aëtius, considerând câ'Unul este cauză 
eficientă şi formativă (to poietikon aition kai eidikon), îl identifică 
cu divinitatea, care este nous (hoper esti nous ho theos)!5. Este 

“evident că nous are aici semnificaţia obiectivă de spirit. Diada, pe de 
altă parte, este patetică şi substanţială (pathetikon kai hylicon) şi se 


12 H, Diels, 58, B, 15. 

13 G.W.F. Hegel, op. cit., p. 208. 
14 H, Diels, 58, B, 9. 

15 Idem, 58, B, 15. 

identifică cu Universul vizibil (ho horatos kosmos). Unul transcendent, 
ca divinitate = nous, acţionează asupra Diadei substanţiale, după 
care totul se multiplică pe baza operaţiilor aritmetice şi a construcţiilor 
geometrice, pierzându-şi specificul antitetic. Mai mult, devine o 
„afacere” intelectivă secretă a unei secte. 

Există relatări după care nici Heraclit nu s-a mărginit să reducă 
totul la foc. Focul însuşi era considerat ca fiind divinitatea (einai theon), 
şi Destinul (eimarmenos) cafiind logos-ul, demiurgul lucrurilor apărute 
din ciocnirea contrariilor!6. Există interpretări, ca la Sextus Empiricus, 
în care logos-ul are la Heraclit semnificaţie divină (theios)!”. Ceea ce 
aminteşte de nous-ul divin. Acesta are însă altă semnificaţie la Heraclit 
şi este legat de mintea umană, ca, mai tărziu, la Aristotel. Mous-ul uman 
are capacitatea, în anumite condiţii, de a recepționa logos-ul. 

Înlocuirea nous-ului cu logos-ul, la Heraclit, se datorește, tot în 
manieră pitagoreică, legaturii dintre logos şi ordinea cosmică, 
logos-ul nefiind doar o soartă arbitrară, ci Destinul, identificat şi cu 
Necesitatea (ananke), sămânţa (sperma) genezei universale şi 
măsura (metron)!8. Măsură care determină aprinderea şi stingerea 
periodică a focului, ca şi constituirea cosmosului prin calcul 
preconceput (kat” epinoian)!?. 

Nu este clar la Heraclit dacă logos-ul este şi cauza luptei 
contrariilor (enantiodromia), sau numai un rezultat al acesteia. 
Logos-ul este demiurgul lucrurilor provenite din confruntarea 
contrariilor. Este măsura acestora, care le determină şi armonia. În 
acest sens, totul este dotat cu logos, deci şi nous-ul uman. 

Heraclit prefigurează aici faptul cå este necesară o facultate 
distinctă a gândirii care să surprindă logos-ul. Athanase Joja vorbea 
despre „bivalenţa Iogos-ului”20. El este şi divin, universal, dar şi comun 
(xynos, koinos), dar diferit totuşi de gândirea obişnuită individuală 
(phronesis), care separă ceea ce este unit datorită iluziei simţurilor. 

Heraclit încearcă să vorbească, fără o terminologie specială însă, . 
pe măsura acestui logos comun. Hegel considera că „Ceea ce este 
obscur în această filosofie se datoreşte faptului că în ea şi-a găsit 
expresia un gând speculativ profund. Un astfel de gând este totdeauna 
greu de înţeles de câtre intelect; în schimb, acesta înţelege foarte uşor 
matematica“”?!. Aşa se explică adeziunea de care s-au bucurat 


16 Jdem, 22, A, 8. 

17 Idem, 22, A, 16 (127, 131). 

15 Jdem, 22, A, 8. 

19 Jdem, 22, A, 10. 

20 Ath. Joja, Istoria gândirii antice, vol. 1, Editura Ştiinţifică şi 
Enciclopedică, Bucureşti, 1980, p. 51 sq. 

21 G.W.F. Hegel, op. cit., p. 263. 

pitagoreicii faţă de Heraclit, în ciuda faptului că încercau, în fond, să 
exprime aceleaşi idei speculative, dar primii o făceau în limbajul 
matematic accesibil intelectului, adică prin numere şi figuri geometrice. 

Extensiv, se poate considera eă pitagoreicii ne oferă un tablou 
schematic, uneori antitetic, diferențiat pe cel puţin zece paliere diferite. 
Dar analiza fiecărui palier este deficitară din perspectivă speculativă, 
adică nu surprinde nimic din mecanismul constituirii acestora. Din 
această perspectivă, Heraclit ne oferă mai puţin, el neridicându-se pe 
trepte superioare schemelor antitetice triadice. Lucru pentru care a şi 
fost admirat de câtre Hegel, care va proceda la fel. 

Universalitatea opoziţiei sau a opoziţiei contrariilor presupune 
că tot ceea ce există, adică este perceptibil senzorial, ilustrează 
raportarea binară a acestora, chiar dacă raportarea însâşi nu este 
perceptibilă sau nu este întotdeauna evidentă. 

Contrariile care se opun pot fi obiecte, lucruri sau fenomene diferite: 
munte-câămpie, dulce-sârat, iamâă-vară, tinereţe-bătrâneţe, viață-moairte, 
veghe-somn. Contrariile diferite sunt cele mai evidente şi ele au fost 
recunoscute ca atare şi de câtre pitagoreici (cele zece dualitâţi). 

Armonia contrariilor diferite poate fi considerată chiar de 
inspiraţie pitagoreică — armonia muzicală şi armonia cosmică. Heraclit 
se referă la arc şi liră, fără să extindă conceptul de armonie şi fără 
să-i specifice durata şi rolul. 

Lupta (agon, polemos, eris) contrariilor este considerată însă 
suverană, superioară chiar şi zeilor. Or, „lupta“ înseamnă interacţiunea 
contrariilor, acţiunea opoziţională reciprocă, ceea ce era parţial 
conceptibil şi din perspectivă pitagoreică, dar fără absolutizare. 

Concordanţa (symphonon) poate fi asociată cu armonia, deşi 
ultima sugerează mai mult o „înţelegere“ a contrariilor, pe când prima 
— o corespondenţă a acestora. Veşnicia luptei contrariilor presupune 
corespondenţa lor, ceea ce, interpretativ, poate să insemne 
permanenta, prezenţa lor simultană pe durata opoziţiei. În nici un 
caz nu presupune „slăbirea“ sau chiar dispariţia unuia dintre contrarii, 
care ar anula opoziţia. 

Concordanţa contrariilor mai sugerează, ca, de altfel, şi armonia, 
un oarecare „echilibru“ între acestea. În orice caz, n-am găsit texte în 
sprijinul vreunei opoziții unilaterale sau în favoarea vreunei „înclinâri 
a balanței”. Motivul îl constituie şi predilecţia lui Heraclit pentru 
exemple referitoare la natură (peri physeos). Dacă ar fi fost vorba de 
adevăr sau de minciună, de bine sau de râu, este evident că n-ar mai 
fi fost operativă concordanța, Heraclit însuşi fiind chiar violent în limbaj 
(nespeculativ) contra minciunii, prostiei şi răutâţii semenilor sâi. 

Armonia şi concordanța, pe fundalul „luptei“ contrariilor, 
sugerează şi unitatea acestora, respectiv constituirea lor în cupluri 
unitare, cum figurează şi in lista pitagoreicilor. Nu trebuie omis faptul 

că aici este vorba de contrare diferite, adică referitoare la obiecte, 
lucruri, fenomene diferite. 

Acelaşi lucru este valabil şi despre identitatea contrariilor, despre 
faptul că acestea, în cadrul unităţii respective, au aceeaşi valoare. 
Nici unul nu este preferabil celuilalt. Ambele au acelaşi Destin şi 
aceeaşi Necesitate. 

Armonia şi unitatea contrariilor sugerează insă un fel de sinteză a 
acestora, în cadrul unui al treilea element. Ceea ce nu este însă cu 
totul evident, dar, interpretativ, îl bucură pe Hegel. „Totul este treime“, 
zice Hegel, şi găseşte aici celebra sa triadă: fiinţă-nimic-devenire. Dar 
nu găseşte texte ilustrative. Împerecherea naturală a pârţii bârbâteşti 
cu cea femeiască, în pictură — a culorilor alb şi negru, sau în muzică — 
a sunetelor inalte cu cele joase, sunt banalităţi enunțate şi de pitagoreici. 

Mai importantă este situaţia inversă, numită uneori dedublarea 
Unului, prezentă şi ea la pitagoreici: Monada care devine Diadă. Dar 
la pitagoreici, pentru numere mai mari, ea devine simplă operaţie 
aritmetică. 3 este 2 plus 1, deci suma parului cu imparul. Dar la Heraclit 
este vorba, după Sextus Empiricus, şi de „contrariile cu privire la 
unul şi acelaşi lucru“22. Dar textul nu apare la H. Diels. Dacă s-ar 
accepta această situaţie, atunci ar trebui vorbit şi despre contrare ce 
nu sunt obiecte, lucruri sau fenomene diferite. Hegel acceptă acest 
lucru?5. Numai că exemplul cu mierea, care este dulce şi amară, se 
referă la acelaşi lucru, dar în circumstanţe diferite, faţă de omul 
sânâtos şi faţă de cel bolnav. Există un exemplu în care este vorba 
însă despre divinitate (ho theos), care este într-adevăr aceeaşi, dar 
conţine contrare considerate anterior ca fenomene diferite: zi-noapte, 
iarnă-vară, război-pace, saţietate-foame?*. În plus, divinitatea este 
considerată aici nous. 

importantă este şi trecerea contrariilor unul în altul, bazată, in mod 
firesc, pe identitatea acestora. „Ca unul şi acelaşi lucru este în noi 
viaţa şi moartea, veghea şi somnul, tinereţea şi bătrâneţea; ultimele 
se transformă în primele, iar primele, inapoi în ultimele.”% Aceasta, se 
inţelege, pentru faptul că sunt identice, că sunt una (esti gar hen). 
Există şi situaţia, mult mai evidentă, când nu contrariile trec unul în 
altul, ci ceea ce este contrar. „Ceea ce este rece se încălzeşte, ceea ce 
este cald se râceşte'2”, fără ca recele să treacă în cald şi invers. 


22 Sextus Empiricus, Opere filosofice, vol. |, Editura Academiei Române, 
Bucureşti, 1965, p. 54 (Pyrrh. Hyp.. |. 210-211). 

23 G.W.F. Hegel, op. cit., p. 265. 

2% H. Diels, 22, B, 67. 

25 Idem, 22, B, 88. 

26 Jdem, 22, B, 57. 

27 Idem, 22, B, 126. 

Acestea sunt principalele caracteristici ale opoziţiei contrariilor 
la Heraclit, dintre care doar unele au fost enunțate şi de câtre 
pitagoreici. Pe baza lor pot fi stabilite două serii de scheme 
antitetico-speculative, adică referitoare la domenii nedeterminate, 
eventual transcendente. Ele pot fi redate şi grafic, deşi aceasta este 
o manieră intelectivă de prezentare a speculativului, în cazul acesta, 
una de tip geometric sau cu ajutorul literelor, cum proceda Aristotel. 

S-ar obţine scheme de genul: oricărui A îi corespunde un non-A; 
orice A conţine sau se dedublează în B şi non-B; B şi non-B se reunesc 
în A; orice A şi non-A sunt identice; A trece în non-A; AB trece în A 
non-B şi invers. Dar toate acestea reprezintă generalizări pe care nu 
le-a făcut Heraclit. 

Ele ar putea fi considerate chiar scheme generale dialectico- 
speculative, valabile în orice domeniu, cum le-a considerat Hegel, pe 
care, concretizate pe raporturi categoriale, le-a şi aplicat în logica sa. 
„Această filosofie (a lui Heraclit) nu este una ce-ar aparţine trecutului, 
principiul ei este esenţial, şi el se găseşte în Logica mea chiar la 
început, după fiinţă şi neant.“2* Dar această generalizare nu numai 
că nu-i aparţine lui Heraclit, dar se bazează şi pe identificarea ilicită a 
dialecticii cu antitetica, a contradicţiei cu opoziţia, a gândirii cu 
existenţa, respectiv cu natura. 

Heraclit nu a fost un dialectician, ci un filosof al naturii. Schemele 
sale antitetico-speculative pot fi generalizate, dar el n-a făcut acest 
lucru. El a urmărit doar să pătrundă, cu mijloacele gândirii speculative, 
contrar intelectului perceptiv şi raţiunii contemplative, în tainele 
nevăzute ale transcendenţei şi ale naturii, căreia, cum o şi spune, ii 
place să se ascundă (physis kryptestai philei). 


25 G.W.F. Hegel, op. cit., p. 264. 


3. Subsistența transcendentă la eleaţi 


Filosofia eleată, reprezentată de Xenofan, Parmenide, Zenon şi 
Melissos, este fragmentară şi diferențiată pe autorii menţionaţi, fără 
să aibă, de multe ori, nici o coerenţă sau succesiune veridică, deşi se 
pare că nu aceasta era situaţia reală. Studiul comparativ al textelor 
evidenţiază însă şi note comune ale acestora, tocmai în ceea ce 
priveşte un concept filosofic de maximă generalitate care ar putea fi 
numit subsistenţă, pentru faptul că ar fi o substanţă comună care 
stă la baza celor patru elemente (einai tina ousian koinen 
ypobeblemenen tois tessarsi stoicheiois)!, deci subsistă oricărei 
existenţe. Este substratul existenţei. 

Subsistenţa aceasta a fost identificată mai întâi cu divinitatea 
(theos), de câtre Xenofan, conferindu-i-se astfel un caracter absolut, 
preluat şi de câtre Parmenide. De aici decurg o serie de caracteristici 
care vor fi transpuse apoi şi existenţei. 

Remarcabil este faptul că, la eleaţi, spre deosebire de 
predecesorii şi contemporanii lor, preocupaţi de aceleaşi probleme, 
referitoare in special la divinitate, deci la transcendenţă, calea urmată 
de câtre aceştia a fost inversâ. Toţi ceilalţi filosofi ai naturii 
(physiologoi) au pornit de la natură, adică de la existenţă, de la ceea 
ce este perceptibil senzorial, spre ceea ce le transcende acestora. 
Din această cauză, divinitatea lor îşi dobândea, într-un fel sau altul, 
Caracteristici existenţiale şi chiar antropomorfe. Xenofan critică cu 
vehemenţă „minciunile homerice“ şi maniera aceasta a transferului 
de existenţialitate spre transcendenţă, neputându-se elibera nici el 
“total de această manieră. Dovada o constituie, dacă relatarea e 
corectă, faptul că atribuie, printre altele, divinității, care se referă la 
lucruri supranaturale (peri ton hyper physin), deşi consideră că 
aceasta nu are nimic asemânâtor (homoios) omului, îi atribuie totuşi 
nous şi gândire obişnuită (phronesis), deşi consideră că divinitatea, 
spre deosebire de om, este în întregime (synpanta) nous şi gândire?. 


1 H. Diels, Die Fragmente der Vorsokratiker, 30, A, 6. 
> Ibidem, 28, A, 14. 
> Ibidem, 21, A, 1. 

Adaugând că şi vede şi aude în întregime. Ceea ce ilustrează, parţial, 
tocmai acea manieră pe care o combate. 

Subsistenţa apare la eleaţi în trei accepţii: una teologică, la Xenofan, 
care o identifică permanent cu divinitatea, şi alte două, considerate de 
câtre Aristotel ca fiind abordate pe cale logică (kata ton logon) la 
Parmenide şi pe cale materială (kata ten hylen) la Melissos*. Din această 
cauză, deşi Parmenide vorbeşte şi el despre divinitate5, o numeşte 
frecvent fiinţă (to on). lar Melissos, deşi vorbeşte şi el mai mult despre 
fiinţă, o consideră natură şi substanţă. Lucrarea lui se numea Despre 
natură sau despre fiinţă (Peri physeos e peri tou ontos), sugerând prin 
titlu identitatea acestora. Fără anumite precizări, s-ar putea considera 
că fiecare dintre cei trei eleaţi ar vorbi despre lucruri diferite. Cu toate 
acestea, ei caracterizează subsistenţa cu aceleaşi mijloace, evident 
comune, dar altele faţă de filosofii din celelalte şcoli. 

Acesta este motivul pentru care doctrinele lor pot fi reunite, iar 
subsistenţei eleate ii pot fi atribuite toate cele trei accepţii. 
Subsistenţa este deci divinitate, fiinţă şi substanţă. În orice accepţie, 
ea este insă transcendentă, supranaturală. 

Termenul iniţial este divinitatea, care apare şi la Melissos şi Zenon; 
termenul cel mai frecvent este acela de fiinţă, iar cel de substanţă 
sau substrat material apare numai la Melissos. Toate au insă 
determinative comune. 

Caracterul absolut, absoluitatea subsistenţei, este evident la 
divinitate, dar este marcat permanent şi la fiinţă. Căci nu este vorba 
de o fiinţă anume, determinată existenţial, ci de fiinţa absolută 
(Kyrios*, identificabilă cu divinitatea. lar ca substanţă, ea este 
substratul, diferit de cele patru elemente. 

Aceasta este şi cauza pentru care, indiferent de accepţie, 
subsistenţa nu poate fi cunoscută cu mijloace intelectiv-perceptive. 
În acest sens, eleaţii, ca şi predecesorii şi contemporanii lor, ca şi 
Heraclit, consideră senzațiile înşelâtoare, numai că vor ajunge la 
concluzii contrare acestora. 

Identificarea divinității în intregime (synpanta) cu nous-ul, la 
Xenofan, deschide calea spre considerarea subsistenţei ca fiinţă 
absolută. Căci această fiinţă este identificată fârâ echivoc, de câtre 
Parmenide, cu gândirea. Este acelaşi lucru a gândi şi a fi (to gar auto 
noein estin te kai einai)”. lar această fiinţă = gândire (nous) no 
considera printre cele sensibile (en tois aisthetois). Şi Melissos o 
considera incorporală (asomatos). 


Ibidem, 21, A, 30. 
Ibidem, 28, B, 6. 
Ibidem, 28, B, 6. 
Ibidem, 28, A, 3. 
Ibidem, 30, B, 9. 

Este foarte important faptul că subsistenţa, ca divinitate, fiinţă sau 
substanţă, este identificată succesiv sau simultan cu Unul, Totul, Infinitul 
şi Eternitatea. Şi că acest lucru nu se face întotdeauna predicativ. 

Divinitatea sau fiinţa este Unul (to hen)”. Exprimarea aceasta, 
care necesită în traduceri scrierea cu literă mare, se datoreşte utilizării 
frecvente a atributului predicativ în formă articulată. Aceeaşi situaţie 
apare în cazul lui to pan (Totul), fie singur, fie impreună cu Unul. 
To hen kai to pan!" devine o expresie care înlocuieşte subsistenţa în 
toate cele trei ipostaze. 

Situaţia este mai puţin evidentă în legătură cu Eternitatea (aidion), 
care nu mai apare în formă articulată. Nu se spune „Divinitatea sau 
fiinţa este Eternitatea”, ci „este eternă“ (aidion einai), ceea ce este 
valabil şi despre Infinitate (apeiron). 

S-ar putea conchide că Unul şi Totul au un rol privilegiat faţă de 
celelalte, infinitul şi eternitatea, care nu sunt utilizate articulat, şi 
nici în conjuncţie. Dar, pe de altă parte, situaţia primelor două poate 
fi extinsă şi la ultimele. Deşi se poate considera şi invers, că, la fel ca 
în limba română, primele două sunt greu de pronunţat în formă 
nearticulată („Dumnezeu este unu“ sau „Dumnezeu este tot“). În acest 
caz, însă, se pierde caracterul lor speculativ şi nu se mai justifică 
substituirea subsistenţei (divinitate, fiinţă sau substanţă) cu primele 
două, dar nu şi cu ultimele. 

Indiferent însă de extensiunea permisă sau nu, Absolutul, Unul, 
Totul, Eternitatea şi Infinitul pot fi considerate elemente speculative 
diferite de simplele categorii sau genuri supreme, caracterizate logic 
ca fiind predicate prin excelenţă, adică cele care se enunţă despre 
orice, dar despre care nu se mai poate predica nimic. 

Faţă de noţiunile obişnuite, care sunt specii sau genuri şi pot fi atât 
subiecte, cât şi predicate, ocupând locul central în Arborele lui Porphyrius, 
singularele nu pot fi decât subiecte, iar genurile supreme ~ numai 
predicate. Acesta este motivul pentru care le şi exclude Aristotel, cel puţin 
principial, din silogistică, câci ele nu permit conversiunea necesară 
reducerii modurilor silogistice din celelalte figuri la modurile figurii 1. 

Raportările acestea evidenţiază ceea ce am numit „predicaţia 
directă”, de la gen ca predicat la specie ca subiect: „omul (specie) 
este muritor (gen)”, şi de la specie la singular: „Socrate (singular) 
este om (specie)”. Situaţia este aceeaşi de la gen suprem la gen: 
„muritorul (gen) este fiinţă (gen suprem)“. Se poate vorbi însă şi despre 
O „predicaţie indirectă” sau inversă!!. Ce se întâmplă dacă genul 


9 Ibidem, 21, A, 31(3). 

10 Ibidem, 30, A, 6. 

11 A se vedea Al. Surdu, Quelques aspects dialectiques des formes 
classiques, în „Rev. roum. des sc. sociales“, serie de philos. et logique, 
tome 22, nr. 2, 1978, p. 100 sq. 

suprem devine subiect pentru un gen ca predicat, sau dacă genul 
devine subiect pentru specie ca predicat? Se obţine o judecată falsă, 
de genul „muritorul este om”. Se poate obţine însă o conjuncţie de 
judecăţi adevărată dacă unul dintre predicate este negativ, de 
exempiu: „muritorul este om” şi „muritorul este non-om“, sau, 
comprimată, „muritorul este om şi non-om“. Dar această formulă 
are un caracter dialectic, prin combinarea a doi termeni contrari. 

Faptul că genul suprem sau categoria în sens filosofic nu poate, 
spre deosebire de genul obişnuit şi specie, să fie niciodată subiect 
în predicaţie fără să conducă, pentru a obţine o expresie adevărată, 
la două judecăţi contradictorii, îi conferă implicit caracter dialectic. 
lar faptul că genul suprem transcende predicaţia directă îi conferă 
caracter speculativ. 

Cele cinci caracteristici ale subsistenţei (în mod cert, primele două 
la eleaţi) se dovedesc un fel de supercategorii, căci, spre deosebire 
de categorii, nu mai permit nici predicaţie inversă. În primul rând, 
pentru faptui că apar în formă articulată, care nu este proprie nici 
unui predicat. În al doilea rând, pentru faptul că în orice predicaţie 
referitoare la subsistenţă (în toate ipostazele ei), chiar forţată, 
raportarea se face numai între cele cinci supercategorii. Adică ele se 
raportează una la alta, fie ca subiect, fie ca predicat, şi invers. Să 
zicem: „Unul este Totul“, „Totul este Unul”, fără să determine vreo 
schimbare valorică. 

Ceva asemânător se petrece în cazul definiţiei clasice, prin gen 
proxim şi diferenţă specifică, exprimată propoziţional, să zicem: 
„Omul este fiinţă raţională” şi „Fiinţa raţională este om“. Aceasta, 
în virtutea faptului că „om“ şi „fiinţă raţională” sunt egale prin 
definiţie, adică identice (ca sferă). Şi Unul şi Totul sunt identice. 
Fiindcă şi divinitatea, care este Totul şi Unul, şi Totul, la rândul său, 
care este Unul, sunt identice cu sine (homoion heautoi).2. Dar se 
observă aici, la predicaţia definiţiei, jocul articolului hotărât, care 
apare numai la subiect. 

Ce-i drept, la eleaţi apare şi ceva analog predicaţiei inverse prin 
conjuncţie, de exemplu „Divinitatea (sau substanţa) este Unul şi 
Totul“. Dar aici Unul şi Totul nu sunt contrare, nu se opun ca pozitivul 
şi negativul („om” şi „non-om“), iar enunţul nu are caracter diaiectic, 
făcând abstracţie de articolul hotărât al ambelor. Dimpotrivă, 
predicateie sunt identice şi între ele, şi fiecare cu subiectul. În plus, 
despărțite în două propoziţii: „Divinitatea este Unul” şi „Divinitatea 
este Totul”, ambele au aceeaşi valoare, şi impreună, şi separat. Mai 
mult, şi prin raportarea reciprocă a predicatelor: „Totul este Unul“ şi 
„Unul este Totul”. 


12 H, Diels, 21, A, 28 (11), şi 30, A, 1. 

Este interesant că Pseudo-Aristotel, care incearcă să găsească 
contraargumente la enunţurile eleaţilor, operează cu predicaţia 
inversă, care Îl conduce însă la negarea ambelor judecăţi 
contradictorii. El porneşte de la Unul, fiinţă şi divinitate, fără să le 
raporteze într-un mod determinat, deci putând fi considerat ca subiect 
oricare dintre acestea, ceea ce este corect. Putem alege deci Unul, în 
legătură cu care încearcă aceeaşi metodă în continuare. Judecăţile 
ar fi următoarele: „Unul nici nu se mişcă, nici nu este nemişcat” (oute 
kinesthai oute akineton einai)!5. Pentru o exprimare clasică, 
predicatele ar fi „este mişcat“ şi „este nemişcat“. Dar nici unul nu 
convine subiectului, consideră Pseudo-Aristotel (identificat de H. Diels 
cu un eclectic din perioada romană). 

Intervenţia lui Pseudo-Aristotel este importantă din două 
puncte de vedere. Unul, referitor la atributele existenţiale conferite 
de câtre eleaţi subsistenţei, adică fiinţei transcendente, şi care 
sunt toate, în afară de cele cinci supercategorii, subordonate 
acestora impreună cu contrarele lor: mişcare-nemişcare; 
naştere-nenaştere; vedere-nevedere; sfericitate-nesfericitate, care 
nici n-au fost apreciate ulterior şi au condus, în ciuda iscusinţei 
lui Zenon, la discreditarea filosofiei eleate şi la pierderea 
caracterului ei speculativ (pierdut prin demonstraţii, dovezi şi 
argumente intelective). Altul, referitor ia obţinerea, pe această cale, 
a predicaţiilor inverse, contradictorii, care conduc insă la negarea 
ambelor alternative de judecăţi cu predicate contrare. Ceea ce 
dovedeşte că subiectele acestora nu sunt simple categorii sau 
genuri supreme ale existenţei perceptibile senzorial, ci supercate- 
gorii ale subsistenţei transcendente. 

Din punct de vedere enunţiativ, ele nu sunt nici subiecte, nici 
predicate. Ele pot fi considerate autologii, adică expresii care se spun 
pe sine. Dar nu simple autologii, căci nu se spune fiecare numai pe 
sine, ci le spune şi pe celelalte. Din această cauză, eleaţii sau interpreţii 
lor au simţit nevoia de a le enunţa uneori nepredicativ, prin simplă 
„conjuncţie, de regulă, de două supercategorii. Dar ele pot fi inşirate 
toate cinci prin conjuncţie sau grupate câte două, trei sau patru. 

Încercarea de a le deduce una din alta'este o manieră 
'raţional-intelectivă, pe care nu este exclus s-o fi folosit şi eleaţii, căci 
la ei graniţa dintre existenţă şi transcendenţă era incă destui de labilă. 
Putem considera, de exemplu, că subsistenţa, fiind Absolutul, trebuie 
să fie Unul, iar fiind doar Unul, trebuie să fie Totui, adică să fie Infinitul 
şi, ca atare, Eternul. Dar „deducţia“, dacă poate fi numită aşa, poate 
porni şi invers, sau de la oricare dintre cele cinci supercategorii, căci 
ele sunt în fond identice, fiecare cu sine şi fiecare cu celelalte. 


15  Idem, 21, A, 28 (9). 

Maniera inversă, de a transmite existenţei determinaţiile 
transcendenţei, a condus la discreditarea doctrinei speculative a 
eleaţilor. În loc să traseze limita dintre existenţă şi transcendenţă, 
respectiv: relativul-Absolutul; multiplul-Unul; partea-Totul; 
finitul-Infinitul; perenitatea-Eternitatea, ei au transferat ilicit 
supercategoriile transcendente în lumea existenţei. 

Adică n-au dat dovadă tocmai de acea înţelepciune pe care o 
recomandau, de viaţa liniştită (eis hesychian) pe care, zice Parmenide, 
ar fi obținut-o prin bunăvoința zeilor, tocmai pentru a surprinde lumea 
de dincolo de existenţa înconjurătoare. 


4. Antitetică, dialectică negativă 
şi antiologie la Platon 


1. Probleme terminologice 


Termenul de „dialectică“ are în filosofia contemporană mai multe 
sensuri. Cel mai important este acela de metodă general filosofică opusă 
metodei metafizice sau mecaniciste. Prin „metodă metafizică“, numită 
uneori simplu „metafizică“, sau, cum îi zice Hegel, „vechea metafizică“, se 
înţelege modul de gândire preferat de filosofii prekantieni (mai ales de 
Descartes, Malebranche, Spinoza şi Leibniz, precedaţi de scolastici), dar 
nu de filosofii antici de talia lui Platon şi Aristotel! . În genere, metafizicianul 
nu depâşea ceea ce Hegel numea „poziţia intelectului“, adică modul de a 
concepe atăt lucrurile, cât şi gândurile în izolarea şi finitatea lor?. 

Opusă acestui mod de gândire este metoda dialectică, numită şi 
simplu „dialectică“, aşa cum a fost profesată în mod sistematic de 
câtre Hegel, din perspectiva căreia atât lucrurile, cât şi gândurile sunt 
concepute în unitatea lor, în cadrul unui proces unic de autotransfor- 
mare. Sunt concepute, cu alte cuvinte, în devenire. 

Din punct de vedere marxist, dialectica este concepută ca ştiinţa 
legilor celor mai generale ale oricărei mişcări. Aceasta inseamnă că 
legile ei trebuie să fie valabile atât pentru mişcarea din natură şi istoria 
omenirii, cât şi pentru cea a gândirii. Din această perspectivă deci, 
“principial, ar fi vorba de o singură dialectică. Chiar dacă uneori au fost 
utilizaţi doi termeni: „dialectică obiectivă” şi „dialectică subiectivă”, 
ultima a fost considerată ca un simplu reflex al dialecticii obiective. 
Distincția este de inspiraţie hegeliană, cu aplicaţii în istoria 
filosofiei a lui Hegel, dar şi în logica acestuia. În prima accepţie, cum 
se va vedea în continuare, este vorba de a distinge între o dialectică 
a cărei valabilitate se manifestă numai pe plan subiectiv, fără 


! G.WF. Hegel, Enciclopedia ştiinţelor filosofice, Partea întâi, Logica, 


Editura Academiei Române, Bucureşti, 1962, p. 100. 
2 Ibidem, p. 88. 

valabilitate obiectivă, şi una obiectivă, căreia trebuie să i se supună 
şi cea subiectivă. În procesul cunoaşterii s-ar trece de la una la alta, 
respectiv de la cea subiectivă, de tip eleat, de exemplu, la cea 
obiectivă, de tip heraclitic. În cadrul sistemului însă, unde apare 
frecvent distincţia dintre subiectiv şi obiectiv, nu poate fi vorba de 
două dialectici. Chiar dacă Hegel vorbeşte de două logici şi, respectiv, 
dialectici, una obiectivă şi alta subiectivâ5, ele nu se reflectă una pe 
cealaltă, ci se continuă, alcătuind un singur proces. Logica obiectivă 
tratează despre dialectica fiinţei şi a esenței, cea subiectivă — despre 
cea a conceptului, dar prima, cum o spune el însuşi, nu reprezintă 
decât „expunerea genetică” a ultimei. Fiinţa şi esenţa sunt trepte 
sau momente ale devenirii conceptului, care nu este altceva decât 
sinteza lor*. Dar toate trei (fiinţa, esenţa şi conceptul) nu sunt, la 
rândul lor, decât trepte ale devenirii ldeii. Logica insâşi nu este altceva 
decât ştiinţa Ideii în şi pentru sine, pe când filosofia naturii este ştiinţa 
Ideii în fiinţarea ei în altul, iar filosofia spiritului - ştiinţa Ideii care, 
din fiinţarea ei în altul, se reîntoarce în sine. 

Deci atât în logică (în gândire), cât şi în natură şi în spirit, este 
vorba despre acelaşi lucru, şi anume despre Idee, despre diferite 
ipostaze ale unuia şi aceluiaşi proces - dialectica Ideii. În fiecare 
din ipostazele ei, Ideea se pune pe sine, se opune sieşi şi se 
compune cu sine, fiind, aşa cum o cere metoda dialectică, în 
permanentă devenire, respectând cu stricteţe legile pe care le 
presupune ştiinţa dialecticii. 

Hegel admite deci o singură dialectică, şi anume dialectica Ideii. 
Aceasta inseamnă însă că Hege! a fost adeptul dialecticii subiective. 
Al unei dialectici subiective care nu era reflectarea dialecticii obiective, 
ci se impunea ca ceva strâin lumii reale, căreia îi prescria legi şi scheme 
ale gândirii pure. 

Dar Hegel a impus lumii reale nu numai legi şi scheme ale gândirii, 
ci şi terminologia specifică a dialecticii, care era pentru el o 
terminologie adecvată tot gândirii sau Ideii. În felul acesta, Hegel 
introduce ilicit în studiul lumii reale, al naturii şi al societăţii termeni 
care, până la el, figurau numai în logică, cum ar fi: identitate, 
negaţie, contradicţie; teză, antiteză, sinteză; reflexie şi raportare 
(cu semnificaţii personificate: în sine, la sine, pentru sine); singular, 
particular, universal, şi chiar: concept, judecată şi silogism. Şi, cel 
mai important, însuşi termenul de „dialectică“, neutilizat până la Hegel 
decât în context logic. 


3 G.W.F. Hegel, Ştiinţa logicii, Editura Academiei Române, Bucureşti, 
1966, p. 43 sq. 

+ Ibidem, p. 573-574. 

5 G.W.F. Hegel, Enciclopedia..., ed. cit., p. 59. 

Invers, din perspectivă marxistă, ne-am aştepta la introducerea în 
dialectica subiectivă a unei terminologii adecvate studiului realităţii 
obiective, naturii şi societăţii. Acest lucru, cu puţine excepţii, nu se petrece 
insă, ci, dimpotrivă, începând cu Marx, care în tinereţe „s-a declarat 
deschis“ şi chiar era realmente „discipol“ al lui Hegel, procesui de 
incetaţenire al termenilor iogici introduşi de câtre Hegel în studiul realitâţii 
obiective a fost, ca să zicem aşa, legalizat şi chiar extins. Este vorba, în 
primul rând, de termenul „contradicţie“, şi, o dată cu el, de termenul 
„dialectică“, de „contradicţia hegeliană“”, despre care Marx, în Capitalul, 
va spune că este „sursa oricărei dialectici“6. Dar termenul „contradicţie“, 
de la contradicere, înseamnă contrazicere sau contraspunere şi are o 
semnificaţie clar logico-lingvistică. Un raport sau o relaţie de contradicţie 
nu poate să aibă loc decât intre două dicţii, între două spuse, mai precis, 
între două enunţuri sau propoziţii. Înaintea lui Hegel, nimănui nu i-ar fi 
trecut prin minte să spună că două obiecte, fenomene sau proprietăţi 
ale acestora, deci două entităţi extralingvistice, s-ar „contra-zice“. Pentru 
raportul corespunzător dintre acestea era utilizat termenul de „opoziţie“. 
Deci două tendinţe sau forţe fizice care acţionează în sens contrar nu 
se contrazic una pe cealaltă, ci se opun una celeilalte. 

Termenul de „dialectică“ derivă din cuvinte cu aceleaşi semnificaţii 
ca cele latineşti (contra-dicere) din care provine „contradicţie“, doar 
atât că, de data aceasta, ele sunt greceşti (dia-legein). Deci şi locul 
termenului „dialectică“ este tot în domeniul logico-lingvistic, şi nu în 
cel al realităţii naturale sau sociale. 

Marx vorbeşte frecvent despre contradicții ale procesului de 
producţie şi ale schimbului de mărfuri, cea mai vizuală devenind 
ulterior „contradicţia dintre forţele de producţie şi relaţiile de 
producţie”, dar, atât în tinereţe (în Contribuţii Ia critica filosofiei 
hegeliene a dreptului), cât şi ulterior (în Capitalul), el utilizează 
sinonimic termenii „contradicţie” şi „opoziţie“ (în germană, 
Widerspruch şi Gegensatz), cum face, de altfel, şi Hegel (cu toate că 
în Ştiinţa logicii cei doi termeni nu sunt perfect identici”). În Capitalul 

“întâlnim, uneori pe aceeaşi pagină, alteori separat*, două formulări: 

(1) opoziţia dintre valoarea de întrebuințare şi vaioare şi 
“(2) contradicţia dintre valoarea de întrebuințare şi valoare. Ţinând 
cont de semnificaţia termenului „contradicţie“, numai prima 
formulare este corectă, a doua este de inspiraţie hegeliană. Cu toate 
acestea, în filosofia marxistă s-a încetățenit a doua! 


6  K. Marx, Fr. Engels, Opere, vol. 23, Editura Politică, Bucureşti, 1966, p. 606. 
7 G.WF. Hegel, Wissenschaft der Logik, Il. Teil, Felix Meiner, Berlin, 1934, 
p. 40 şi 48. 

8 K., Marx, Fr. Engels, Opere, vol. 23, ed. cit., p. 119. 

° Ibidem, p. 76, 102, 127. 

Dacă Marx a contribuit la introducerea terminologiei hegeliene 
în ştiinţele sociale, in special în economia politică, Engels a intreprins 
acelaşi lucru în ştiinţele naturii. Este cunoscută teza lui Georg Lukâcs, 
după care Încercarea lui Engels de a extinde dialectica de la viaţa 
socială la natură n-ar fi corectă. Dar această extindere nu este o 
„găselniţă” a lui Engels. A fâcut-o în primul rând Hegel, în filosofia 
naturii (în felul său „mistificator“ şi „idealist”), iar Marx işi exprimă 
acordul principial cu o astfel de extindere chiar în Capitalul (vol. 1), a 
Cărui a doua ediţie a apărut în 1873 - anul în care Engels abia işi 
schiţa intenţia amintită. „Am văzut - zice Marx - că procesul 
schimbului mărfurilor cuprinde raporturi care se contrazic şi care se 
exclud reciproc. Dezvoltarea mărfii nu înlătură aceste contradicții, 
dar creează forma în care ele se pot mişca. Aceasta este în general 
metoda prin care se rezolvă contradicţiile reale. De pildă, faptul că 
un corp este continuu atras de alt corp şi tot continuu respins de el 
constituie o contradicţie. Elipsa este una din formele de mişcare în 
Care această contradicţie se realizează şi se rezolvă în acelaşi timp”!9 
(sublinierile ne aparţin). 

Textul este deosebit de clar. Dacă se admite câ în ştiinţele sociale 
se poate vorbi de „contraziceri” şi „contradicții“, numite aici şi 
„contradicții reale”, atunci acelaşi lucru poate fi admis şi în ştiinţele 
naturii. Ce-i drept, Engels încearcă ceva mai mult. Cu toate că, în 
scrisoarea câtre Marx din 30 mai 1873, el îi vorbeşte de o inspiraţie 
care i-ar fi venit în legătură cu aspectele dialectice aie ştiinţelor naturii 
(Dialektische über die Naturwissenschaften)!!, şi că, din cele patru 
dosare cu note, numai unul se referă la „dialectica naturii” (Dialektik 
der Natur), celelalte privind „dialectica ştiinţelor naturii” (Dialektik 
der Naturwissenschaften), a fost ales ca titlu general al iucrării 
(de câtre editorii lui Engels) Dialectica naturii. Or, între cele „două“ 
dialectici, a naturii şi a ştiinţelor naturii, este o mare diferenţă, deşi 
ambele presupun, ca şi dialectica din ştiinţele sociale, transpuneri 
terminologice din dialectica subiectivă. Dar acest lucru, întrucât 
dialectica în genere este o metodă şi o ştiinţă, este admisibil numai 
în ştiinţele naturii, şi nu în natura însăşi. Ca şi în economia politica 
(aceasta este o ştiinţă sociaiă), în ştiinţele naturii se contrazic sau se 
opun noţiuni şi categorii specifice ale acestora. Or, dacă dialectica 
există direct în natură, atunci care mai este deosebirea dintre natură 
şi ştiinţele naturii? Ce-i drept, din textul menţionat al lui Marx reiese, 
ca şi din unele afirmaţii ale lui Engels („dialectica obiectivă domneşte 
în întreaga naturâ“!?), că obiectele însele ar fi dialectice. Dar se ştie 


'0 Ibidem, p. 118. 
1! K. Marx şi Fr. Engels, Ausgewahlte Briefe, Dietz Verlag, Berlin, 1953, p. 334. 
12 K, Marx, Fr. Engels, Opere, vol. 20, ed. cit., p. 509. 

că fenomenul de rotaţie, să zicem al Lunii în jurul Pâământuiui, a 
existat şi există ca atare (este un fenomen observabil), dar n-a fost 
interpretat „dialectic“ decât o dată cu elaborarea conceptelor de forţe 
opuse sau „contradictorii“ (centripetă şi centrifugă). 

Este evident că fenomenele însele conţin ceva sau se comportă 
intr-un anumit fel care le permite savanților să le interpreteze sau 
chiar să le considere „dialectice“, dar aceleaşi fenomene, conţinând 
acelaşi lucru şi comportându-se identic, pot fi interpretate sau chiar 
considerate, de câtre alţi savanţi, ca „metafizice“. Depinde de metoda 
de gândire pe care o adoptă savantul. 

Dar aceasta inseamnă că dialectica propriu-zisă este dialectica 
subiectivă, în accepţia de metodă, care are deci implicaţii şi în ştiinţele 
naturii, şi în cele sociale. „Dialectica obiectivă“ devine un termen 
utilizat metaforic şi analogic pentru a desemna ceea ce îi corespunde 
dialecticii autentice (subiective) în realitatea obiectivă. Contradicţiei, 
de exemplu, din dialectică, îi corespunde în realitate opoziţia, numită 
„contradicţie reală“ de câtre Marx. 

Utilizarea terminologiei dialectice pentru descrierea unor 
fenomene independente de orice interpretare este o reminiscență a 
introducerii ilicite de câtre Hegel a terminologiei logice în studiul 
realităţii obiective, a menţinerii acestei terminologii, datorită poziţiei 
iniţial hegeliene a lui Marx, şi a dezvoltării ei, tot în manieră hegeliană, 
de câtre Engels. Aceeaşi terminologie a fost preluată însă şi de câtre 
filosofi care nu au nimic comun cu marxismul. 

Am amintit însă că, sporadic, s-a petrecut şi fenomenul invers, 
de transpunere a terminologiei utilizate în studiul realitaţii obiective 
în domeniul dialecticii. Este vorba chiar de prima lege a dialecticii 
(unitatea şi lupta contrariilor), în care termenul „luptă“ nu are nici o 
semnificaţie logică. Dacă proletarul se luptă efectiv cu capitalistul, 
noţiunea de „proletar“ nu se luptă cu cea de „capitalist“ — cele două 
noţiuni se presupun şi se exclud reciproc. Termenul de „luptă“ a 
fost introdus aici, în mod ilicit, din domeniul realităţii sociale. 

Trebuie spus că, în genere, utilizarea terminologiei de imprumut 
(logice pentru domenii extralogice, şi invers) nu prezintă o importanţă 
esenţială, nici identificarea dialecticii subiective cu cea obiectivă şi 
chiar cu transpunerea ei în natură sau societate. Ceea ce contează 
este ca dialecticasă nu fie redusă la scheme rigide triadice şi aplicată 
fără discernământ - şi, cel mai important lucru, să nu se uite cå 
„idealul este materialul tradus şi transpus în capul omului” — principiul 
materialismului. Sunt însă anumite situaţii în care nu este vorba pur 
şi simplu de practicarea dialecticii în anumite domenii (ale naturii, 
societăţii sau gândirii), ci de studiul dialecticii înseşi şi, mai mult, al 
formelor sale istorice. În cazurile acestea sunt necesare toate 
distincţiile discutate mai sus şi, întrucât se poate inlocui oricând 

terminologia logico-lingvistică cu una real-ontologică în studiul 
domeniilor extralogice, pe baza paralelismului terminologic utilizat 
încă de Marx, trebuie stabilită o denumire analoagă dialecticii, dar 
diferită şi chiar contrară acesteia, pentru ceea ce există realmente în 
natură şi societate şi care, „tradus şi transpus în capul omului“, dă 
naştere dialecticii, care este o „reflectare“ a acelei analoage obiective. 

Pornind de la teza după care contradicția este sursa oricărei 
dialectici şi de la faptul că acestei contradicţiii i corespunde în domeniul 
realităţii obiective opoziția, considerăm că analoaga obiectivă a 
dialecticii ar putea fi numită, ca şi în cazul contradicţie-dialectică 
(termen latin - termen grec), opoziţie-antitetică. Antitetică provine 
din antithesis, care înseamnă în greacă „opoziţie“. „Opoziția, putem 
spune, este sursa oricărei antitetici.” 

Dialectica este teoria contradicţiei, antitetica este teoria opoziţiei. 
Contradicţia este reflexul pe plan logico-lingvistic al opoziţiei din 
planul realităţii obiective şi, ca atare, dialectica este reflexul logic al 
antiteticii din domeniul ontic (al naturii şi societăţii). 


2. Dialectică și antitetică până la Platon 


După Sextus Empiricus!5 şi Diogenes Laertios!*, Aristotel, intr-un 
dialog care nu s-a păstrat, l-ar fi numit pe Zenon din Elea „inventatorul 
dialecticii” (euretes tes dialektikes). Dar Zenon este cunoscut în 
istoria filosofiei drept cel care a adus primele argumente impotriva 
multipiicităţii şi mişcării. Deci el ar putea fi numit mai degrabă primul 
„metafizician”. în mod curios, Hegel, fără să menţioneze afirmaţia 
lui Aristotel, susţine şi el că „Particularitatea lui Zenon este 
dialectica”!5. Dar ce fel de dialectică? 

Din perspectivă antică, prin dialectică se înţelegea, cum constată 
şi Diogenes Laertios, „arta de a vorbi, prin care combatem sau 
susţinem o temă cu ajutorul întrebărilor şi răspunsurilor celor care 
discutâ“”!€. Tot despre Zenon se spune că ar fi fost primul care a scris 
dialoguri!?. Ele nu s-au păstrat însă, dar Platon îl consideră pe Zenon 
(numit Palamedes Eleatul) ca specialist în „arta contrazicerii“ 
(he antilogike techne)!'8. Într-adevăr, Zenon pornea în argumentele 
(logoi) sale de la două ipoteze contradictorii, exprimabile prin două' 


13 Sextus Empiricus, Adv. math., VII, 7. 

14 Diogenes Laertios, De CI. philos. vitis, VIII, 2, 57, şi IX, 5, 25. 

G.W.F. Hegel, Prelegeri de istorie a filosofiei, vol. |, Editura Academiei, 
Bucureşti, 1963, p. 240. 

16 Diogenes Laertios, op. cit., III, 48. 

17 Loc. cit. 

'8 Platon, Phaidros, 261d. 

propoziţii din care una neagă ceea ce afirmă cealaltă, de exemplu: 
(1) „lucrurile (sau cele existente în genere - ta onta) sunt multiple” şi 
(2) „lucrurile nu sunt multiple“!'*. Din prima deducea însă alte două 
propoziţii contradictorii, că „lucrurile fiind multiple (3) sunt în acelaşi 
timp asemănătoare şi (4) nu sunt asemănătoare sau sunt 
neasemânâtoare“. Neadmiţând câ (3) şi (4) pot fi adevărate simultan, 
era respinsă pe această cale (1) şi demonstrată indirect contradictoria 
sa, respectiv (2). Deci întregul mecanism al argumentării se bazează 
pe contradicţie. În acest sens, Aristotel avea dreptate să-l numească 
pe Zenon „inventatorul dialecticii“, dar aceasta nu inseamnă că el 
era şi adeptul dialecticii, întrucât el respingea contradicţiile. 

Pentru a exprima acest lucru, Hegel este nevoit să introducă 
termenii de „dialectică subiectivă” şi „dialectică obiectivă”. La Zenon 
ar fi vorba de dialectică subiectivâ?0. Denumirea nu este însă potrivită, 
căci Hegel însuşi este nevoit să considere că „În acest mod de 
raţionare avem o dialectică pe care o putem numi raţionare 
metafizicâ“?!. Deci tocmai ne-dialectică, atât în accepţie de metodă, 
cât şi de ştiinţă. 

Tot Hegel susţine că la Zenon găsim şi „adevărata dialectică 
obiectivâ“??. Aceasta în mâsura în care Zenon admite faptul că 
„mişcarea este contradictorie“25. Dar această afirmaţie nu-i aparţine 
lui Zenon, ci lui Hegel Însuşi. „Tocmai faptul că dialectica a căzut mai 
intâi pe mişcare este cauza că dialectica însâşi este această mişcare 
sau câ mişcarea însăşi este dialectica a tot ce există. Lucrul, 
mişcându-se, îşi are dialectica în el insuşi...“”2* Acesta este un mod de 
gândire specific hegelian, din care răzbate ideea de „dialectică a 
naturii“, de transpunere a contra-dicţiei în domenii extra-lingvistice. 

În realitate, Zenon contestă mişcarea nu pentru câ este 
contradictorie, ci pentru faptul câ ea conţine ceva care face ca 
exprimarea ei lingvistică să fie contradictorie. 

Prin intermediul terminologiei hegeliene se poate considera că 
Zenon practică atât dialectica obiectivă, cât şi pe cea subiectivă, dar 
pe ultima trebuie s-o numim „raţionare metafizică”, deci ne-dialectică, 
iar pe prima Zenon ar folosi-o, în mod ciudat, împotriva ei înseși. 

inainte de a lămuri cazul lui Zenon, oferim câteva date hegeliene 
despre Heraclit. Omiţând faptul că a vorbit şi la Zenon de o „dialectică 
obiectivă“, Hegel consideră că Heraclit este reprezentantul dialecticii 


Vezi prezentarea la Platon, Parmenides, 127d-e. 
20 G.W.F. Hegel, op. cit., p. 260. 

2! Ibidem, p. 243. 

22 Ibidem, p. 245. 

25 Ibidem, p. 248. 

24 Loc. cit. 

obiective, care se opune celei subiective, practicată de Zenon?5. Dar 
constatâm pe parcurs că ceea ce susţine Heraclit nu se opune cu 
nimic celor susţinute de Zenon în cadrul „dialecticii obiective“, iar pe 
planul „dialecticii subiective”, Heraclit nu mai are nici o contribuţie. 
Cum se explică atunci afirmaţia lui Hegel că „nu există nici o teză a 
lui Heraclit pe care să n-o fi incorporat în Logica mea“?26 

Făcând abstracţie de terminologia hegeliană, putem considera, 
de la început, cum o fac istoricii tradiţionali ai filosofiei, că, în afară 
de Zenon, nici un presocratic (inclusiv Heraclit) nu poate fi numit 
dialectician?7. Că toate concepţiile lor despre natură (peri physeos, 
cum se numea şi lucrarea lui Heraclit — presocraticii în genere erau 
numiţi physiologoi) erau obţinute prin observaţia directă a 
fenomenelor, fără aplicarea unei scheme logice preconcepute la 
studiul acestora. Faptul că ele aveau un caracter evident antitetic, 
deşi naiv, că provocau o oarecare nedumerire omului neinstruit, n-au 
determinat dificultăţi filosofice decât in momentul în care, pe plan 
logico-lingvistic, începe să se contureze o teorie a non-contradicţiei. 
Dar „părintele“ acestei teorii a fost Parmenide (şi, respectiv, Xenofan), 
iar susținătorul ei, Zenon, inventatorul dialecticii! 

Conform terminologiei noastre, Zenon, ca şi Heraclit, surprind 
şi descriu specificul antitetic al existenţei. al lumii înconjurătoare. 
În acest sens, ei continuă (iar Heraclit aprofundează) linia 
pitagoreică a descoperirii opoziţiilor din sânul realului. Cele zece 
opoziții pitagoreice - tabula oppositorum - erau considerate 
principii ale lucrurilor existente, fiind, ca şi la Heraclit, concepute 
in materiae specie (en hyles eidei)?8. Din această cauză, cum era şi 
firesc, Aristotel îi numeşte în continuare pe pitagoreici physiologoi 
(naturalişti) - nume potrivit şi pentru Heraclit, autorul lucrării 
amintite de ja, Peri physeos (Despre naturâ). În măsura în care Zenon 
se referă la astfel de opoziții, discuţia rămâne la nivel antitetic. 
Referindu-se însă la enunţurile corespunzâtoare opoziţiilor 
respective şi la relaţiile dintre aceste enunţuri, care se contrazic, 
discuţia este transpusă pe plan dialectic. Respingerea enunţurilor 
contradictorii, cât şi a enunţurilor din care decurg astfel de 
contradicții, şi utilizarea sub formă demonstrativă a acestei 
modalităţi de respingere, îi conferă lui Zenon numele de „inventator 
al dialecticii“, mai precis, de utilizator al ei, şi anume în sens negativ. 
Demonstraţiile indirecte sunt forme de respingere. 


25 Ibidem, p. 260. 
26 Loc. cit, 


7 P, Janet, Etudes sur la dialectique dans Platon et dans Hegel, Paris, 
1861, p. 41-49. 
25  Aristoteles, Metaph., A, 5, 986a, 20-986b, 5. 

Dar Zenon nu se mâărgineşte la respingerea enunţurilor 
contradictorii, la o dialectică negativă, ci, contrar interpretării lui Hegel, 
chiar dacă porneşte de la un fapt antitetic, de la caracterul opoziţional 
al mişcării, o face tocmai pentru -infirmarea ei. Deci, la Zenon, şi 
antitetica are un sens negativ. Mai precis, pornind de la o anumită 
opoziţie, Zenon pune în discuţie enunţurile contradictorii care îi 
corespund. Respinge prin demonstraţie indirectă unul dintre aceste 
enunţuri (ca fiind cel care implică contradicții) şi conchide că nici 
opoziţia, pe care o exprimă, nu poate să aibă loc, că nu este decât 
iluzorie (bazată pe simţuri, nu pe rațiune). 

Problema pe care o lasă deschisă Zenon nu este aceea de admitere 
(în loc de respingere), în vreo formă sau alta, a contradicţiei pe plan 
dialectic, cum s-ar putea pretinde în mod simplist-hegelian, ci aceea de 
admitere a opoziţiei pe plan antitetic, în ciuda respingerii contradicţiei. 
Fâră admiterea acestor distincţii terminologice şi, în primul rând, a celei 
dintre opoziţie şi contradicţie, problema nu poate fi nici măcar enunțată. 
Ea are însă şi un revers. Este vorba de poziţia sofiştilor. 

Sofiştii sunt consideraţi uneori ca adepţi ai doctrinei antitetice a 
lui Heracilit2%. Aceasta, datorită faptului că Sextus Empiricus redă 
concepția despre natură a lui Protagoras în termenii lui Heraclit 
(Protagoras ar fi afirmat că materia este curgătoare — ten hylen rheusten 
einai)%. În realitate, Protagoras, ca şi Zenon, putea să preia asemenea 
formulări de la pitagoreici sau de la oricare dintre ceilalţi physiologoi. 
Având în vedere însă faptul cå Protagoras acordă încredere deplină 
simţurilor, chiar şi atunci când acestea diferă în funcţie de.indivizi, se 
poate presupune la fel de bine că astfel de afirmaţii, bazate pe ceea 
ce vede oricine, că „toate curg” sau „totul trece“, îi aparţineau pur şi 
simplu. Important este faptul că pentru Protagoras nu numai lucrurile 
se găsesc în permanentă „curgere“ şi, deci, în opoziţie unele cu altele 
Şi chiar cu ele însele, ci aşa sunt şi trebuie să fie şi enunţurile despre 
ele. Or, aceasta înseamnă cå lucrurilor in opoziţie trebuie să le 
corespundă enunţuri in contradicţie. Antiteticii pozitive ar trebui să-i 
corespundă şi o dialectică pozitivă. În termeni hegelieni, raportul ar fi 
între dialectica obiectivă şi cea subiectivă. 

- MNu este de mirare faptul că Hegel (învinuit adesea de sofisticâ) 
se arată entuziasmat de ideea lui Protagoras de a transpune fluiditatea 
existenţială în fluiditate logică. Hegel încearcă nu numai reabilitarea 
sofisticii („trebuie să inlăturâm sensul râu al acestui cuvânt”), ci chiar 
proslăvirea ei şi elogierea unor personalităţi care au intrat în istorie 
numai pentru rolurile nefaste pe care le-au jucat. Elogiul sofisticii 
ocupă la Hegel (în Prelegerile de istoria filosofiei) un spaţiu aproape 


29 P, Janet et G. Seailles, Histoire de la philosophie, Paris, 1887, p. 928. 


3 Sextus Empiricus, Pyrrh. Hyp., |, 216-219. 

dublu faţă de cel consacrat sofiştilor ca atare! Ideea principală o 
constituie, după Hegel, faptul că prin sofistică se dovedeşte că „tocmai 
conceptul este acea trecere fluidă a lui Heraclit, acea mişcare, acea 
causticitate căreia nimic nu-i poate rezista“5!. Mai amânunţit, în 
sofistică, „conceptul se găseşte pe sine însuşi, se descoperă ca fiind 
puterea absolută în faţa căreia dispare totul; şi de acum toate 
lucrurile, tot ceea ce a părut persistent, tot ce a fost considerat ca 
ferm devine fluid. Acest ceva ferm - fie că este fermitate a fiinţei, fie 
fermitate a unor concepte, principii, moravuri, legi determinate ~ 
începe să se clatine şi îşi pierde consistenţa“*?. Or, tocmai pentru 
această fluiditate distructivă, a cunoaşterii şi a ştiinţei în genere, a 
principiilor morale şi estetice, au fost combăâtuţi sofiştii. Hegel 
vorbeşte de o epocă a sofiştilor (care nici n-a existat în realitate) 
comparabilă cu epoca modernă a Luminilor! El observă însă corect 
faptul că transpunerea opoziţiei la nivelul intelectului obişnuit nu 
este decât „o expresie a contradicţiei“5, a admiterii de enunţuri 
contradictorii la nivel judicativ, demonstrate prin „argumente şi 
contra-argumente“ care nu se mai exclud reciproc. 

Aceasta este, într-adevăr, o dialectică pozitivă, în care domneşte 
contradicţia, spre deosebire de dialectica negativă, în care domneşte 
noncontradicţia. Din prima perspectivă este recunoscut caracterul 
antitetic al existenţei, dar este subminată nu numai ştiinţa, care se 
bazează pe distincţia dintre adevâr şi fals, cu respingerea 
permanentă a falsului, ci este subminată şi baza oricărui 
comportament moral, social şi politic pozitiv. Consecințele sofisticii 
sunt mult mai grave decăt cele ale eleatismului, care considera 
iluzoriu caracterul antitetic al existenţei. 

Sofistica, de altfel, n-a fâcut epocă (cum voia Hegel) din cauza 
propriei sale simplităţi şi inconsistenţe, căci grecii, chiar dacă nu-i 
luau în serios pe sofişti, îi lăsau să-şi practice meşteşugul, 
amuzându-se pe seama lor, ba chiar plâtindu-i pentru acest 
amuzament. Oricât de iscusit ar fi fost Protagoras, el nu putea să 
justifice decât principial (pe baza unui relativism excesiv) că orice 
enunţ este adevărat, deci orice afirmaţie impreună cu negația ei. 
Or, în această situaţie, trebuie admisă şi teza că orice enunţ este în 
acelaşi timp şi fals împreună cu negația lui, căci, aşa cum poţi să 
justifici orice, poţi şi să respingi orice. Chiar dacă n-ar fi existat un 
Gorgias sau un Cratylos care s-o exprime, concluzia era uşor de 
intrezărit: din moment ce, orice ai spune, spui în aceeaşi mâsură 
ceva adevărat şi fals, atunci e mai bine să taci. 


31 G.W.F. Hegel, op. cit., p. 335. 
5 Loc. cit. 
33 Ibidem, p. 336. 

Aceasta înseamnă că, din punct de vedere al intelectului, 
dialectica pozitivă, ca reflex al antiteticii, are un caracter distructiv — 
„distrugătoare“, de altfel, se şi numeau Discursurile lui Protagoras**. 

Dar nici dialectica negativă n:a făcut o carieră mai strălucită. 
Aceasta, din cauza faptului că eleaţii nu numai că au respins 
contradicţia, dar au şi absolutizat identitatea. În consecinţă, nu numai 
existenţa trebuia concepută în nemişcare, unitate şi neamestec, ci şi 
gândirea. La nivel noţional, principiul identităţii nu creează dificultăţi. 
Orice noţiune trebuie să fie identică cu sine. La nivel judicativ, însă, 
se afirmă, prin copula este, că subiectul este predicat, respectiv că A 
este B. Or, principiul identităţii stabilise că A = A şi B = B. ldentificând 
copula cu relaţia de identitate, adepţii dialecticii negative ajungeau 
la reducerea judecăților la forme tautologice de tipul „A este A” şi „B 
este B”, ceea ce inseamnă, practic, anularea actului judicativ. Aristotel 
îl desemnează ca reprezentant al acestei anomalii pe Antistene, care 
ar fi susţinut că ceva nu se poate spune despre altceva, ci numai 
unul despre acelaşi (hen eph’ henos)?5. Judecata de tipul „A este A” 
a fost numită ulterior propositio identica; Aristotel îi spune „judecată 
simplă“ (haplos logos), a cărei caracteristică o constituie faptul că 
nu poate fi niciodată falsă. 

Acestea erau, în linii mari, dificultăţile teoretice cu care se 
confruntau gânditorii greci în epoca imediat anterioară lui Platon, 
dificultăţi pe care, într-un fel sau altul, încercase şi Socrate să le 
depăşească, înscriindu-se ca adversar atât al sofiştilor, cât şi al eleaţilor. 
Platon n-a urmat decât parţial această cale, cu tentă mai mult 
distructivă. El a încercat, dimpotrivă, un fel de reabilitare a celor două 
doctrine, prin excluderea laturilor necorespunzătoare (a dialecticii 
pozitive a sofiştilor şi a antiteticii negative a eleaţilor) şi menţinerea 
(în cazul antiteticii heraclitico-sofistice), chiar perfecţionarea (în cazul 
dialecticii negative a eleaţilor) aspectelor viabile ale acestora. Uneori a 
procedat în maniera separată a fiecăreia dintre cele două doctrine, 
alteori a încercat să le combine într-un mod convenabil şi, în fine, şi-a 
„adus, de cele mai multe ori, propria sa contribuţie. 


3. Antitetica lumii sensibile la Platon 


Aristotel este primul care, în cunoştinţă de cauză, subliniază 
faptul că doctrina lui Platon se aseamănă în multe privinţe cu cele 
anterioare lui, cu toate că are, evident, particularităţile sale. El 
menţionează faptul că Platon a fost discipol al lui Cratylos5f, care l-a 


34 


Sextus Empiricus, Adv. math., VII, 60. 
35 Aristoteles, Metaph., D, 29, 1024b, 32-33. 
55 Metaph., 1, 6, 987a-987b. 

familiarizat cu ideile lui Heraclit, al căror adept era (în manieră 
sofisticâ). Aristotel mai afirmă că Platon ar fi considerat şi el câ 
lucrurile sensibile se găsesc într-o curgere continuă (aei rheonton) şi 
faptul că n-a renunţat nici mai târziu la această concepţie”. „Cu privire 
la lucrurile sensibile -— afirmă şi Diogenes Laertios -, Platon este de 
acord cu Heraclit. “38 

Despre sofistul Cratylos, Aristotel consideră că era un adept 
extremist al lui Heraclit, care susţinea nu numai că întreaga natură 
este în mişcare şi că despre ceea ce se schimbă nu putem afirma 
nimic adevărat, ci că ar trebui chiar så renunţâm la cuvinte şi să arâtâm 
doar cu degetul ceea ce se petrece”. 

Platon era, fireşte, mai ponderat, ca şi personajul Cratylos din 
dialogul cu acelaşi nume. El recunoaşte aici*0 că „toate trec“ (panta 
chorei, ca în dictonul lui Heraclit, că nimic nu este statornic sau 
trainic, că natura lucrurilor este chiar aceea de a „curge“, de a fi purtate 
mai departe, fiind supuse mişcării şi devenirii. Dar aceasta nu 
inseamnă, se precizează la sfârşitul dialogului*!, că devenirea se face 
cu atâta repeziciune încât så nu ne putem da seama de ceea ce se 
petrece. Un lucru (sau o fiinţă) se transformă, devine altul şi altfel, 
dar nu atât de repede incât să nici nu ne mai dâm seama ce este (sau 
cine este) şi cum este. Despre Socrate n-am mai putea spune câeste 
Socrate, dacă el ar [i în fiecare clipă altul sau altceva decăt Socrate. 
Toate trec, într-adevăr, dar nu se scurg ca apa din vasele râsturnate. 
Lumea lucrurilor sensibile este în devenire, fără a fi bântuită de 
dezastrul unei „fluxiuni bolnâvicioase”. 

Se observă aici o înmlădiere a unei antitetici excesive, care nu 
pare a fi străină de exagerările sofistice ale doctrinei lui Heraclit. Mai 
mult, chiar de o nuanţare a doctrinei lui Heraclit însuşi, dintr-o 
perspectivă vag eleatică — aceea a recunoaşterii repausului relativ, a 
stabilităţii relative a lucrurilor sensibile. 

În felul acesta trebuie să fie înțelese şi alte numeroase locuri în care 
Platon se exprimă în termeni heracilitici. El spune, într-adevăr, că toate 
lucrurile sensibile se mişcă (ta panta kinesthai)“?, că cele care devin 
(gignetai) sunt în permanentă deplasare, mişcare şi amestec reciproc, 
că nimic nu este vreodată ca atare, ci totul devine mereu (aei gignetai)*?. 
Dar aceasta nu înseamnă că devenirea este haotică. În Phaidon, Platon 


3 Loc, cit. 

3 Diogenes Laertios, op. cit., III, 8. 
3 Metaph., IV, 5, 1010a, 10-15. 

30 Cratylos, 402a-c, 41 la-412a. 

1 Ibidem, 439d-440d. 

+2 Theaitetos, 180c. 

3 Ibidem, 152d-e. 

afirmă câ până şi trupul omului curge (rheo;), se iroseşte, se deteriorează 
în timp, dar omul totuşi trăieşte şi se menţine ca om, în ciuda 
îmbătrânirii”. Ce-i drept, nu putem spune despre cineva că e acelaşi 
din copilărie până la bătrâneţe, în sensul că ar râmâne identic cu sine, 
în ciuda faptului că el se consideră astfel şi poartă acelaşi nume. El se 
preface necontenit, zice Platon, pierzând mereu câte ceva (în cazul 
îmbătrânirii): din păr, din carne, din oase, din sânge şi, la urmă, corpul 
întreg“. Altfel spus, fără a fi în permanenţă identic cu sine, omul işi 
păstrează identitatea, în ciuda faptului că n-o poate face veşnic. 

Caracterul antitetic al lumii sensibile la Platon, chiar dacă nu este 
întru totul heracilitic, este opus viziunii eleate. El admite fără rezerve 
multiplicitatea şi mişcarea, cu toate implicaţiile lor: deplasare, alterare, 
schimbare, transformare. Lucrurile sensibile, fiind multiple şi diverse, 
vor fi şi opuse sau contrare unele faţă de altele. Ca un postulat de 
tip heracilitic, Platon proclamă că „lucrurile contrare se nasc din 
contrariile lor” (ex enantion ta enantia pragmata)“5. Din ceea ce este 
mic se naşte sau provine ceea ce este mare, şi invers. Trecerile sau 
transformările lucrurilor în contrariile lor sunt marcate adesea prin 
termeni speciali. În cazul de mai sus este vorba de „creştere“ şi 
„descreştere”. Şi Platon aminteşte o mulţime de asemenea treceri. 

Este evident că toate acestea se petrec în lumea lucrurilor 
sensibile şi nu au nici o legătură cu dialectica, despre care Platon 
însuşi va vorbi pe larg în cu totul alte contexte. 

Făcând abstracţie de amănunte, se poate considera cå, în privinţa 
antiteticii, Platon, fără a fi pur şi simplu un „heraclitic” (există teze 
heraclitice care nu apar la Platon, şi altele cu care Platon nu este de 
acord), depăşeşte cu mult viziunea dinamică simplistă a „naturaliştilor“ 
greci, menţionează, argumentează şi relativizează teze heracilitice, 
infirmând în mod consecvent heracliteismul sofistic excesiv, lichefierea 
întregii lumi sensibile şi pierderea oricărei identitâţi în cadrul unei fluxiuni 
nebune a devenirii. Cu toate acestea, sunt şi locuri, mai ales în Timaios, 
în care Platon va repune în joc elementele clasice (apă, aer etc.), va face 
„apel la intervenţia directă a divinității supreme şi a divinităţilor 
subordonate, care, totuşi, ar construi lumea după legile rigide ale 
geometriei pitagoreice. Acestea sunt aspecte ale doctrinei platonice care 
îl deranjează până şi pe Hegel. „Ele trebuie considerate - va zice acesta 
- ca un început, o incercare copilârească de a înțelege fenomenele 
sensibile în multiplicitatea lor; încercarea este încă superficială şi 
confuzâ...“* Este demn de remarcat faptul că filosoful german separă 


++ Phaidon, 87d-e. 

+5 Symposion, 207d. 

+ Phaidon, 71a. 

* G.W.F. Hegel, op. cit., p. 537. 

„filosofia naturii“ a lui Platon, cu toate consideraţiile ei antitetice asupra 
lumii sensibile, de dialectica platonică, în oricare dintre accepţiile ei. Şi 
are, de data aceasta, dreptate, câci Platon însuşi separă lumea sensibilă 
de lumea ideilor. Dar cum se explică atunci admiraţia lui Hegel pentru 
Heraclit, ale cârui „obscurităţi” (mult mai rudimentare decât cele 
platonice) se referă tot la lumea lucrurilor sensibile? După modul în 
care este tratată „filosofia naturii” a lui Platon, este uşor de observat că 
Hegel nu urmăreşte atât descoperirea unor trăsături antitetice ale lumii 
sensibile, care sunt realmente mai elevate la Platon decât la Heraclit, ci 
identificarea unor scheme triadice analoage celor din propria-i Logică 
sau a unora dintre componentele acestor triade (ceea ce este mai uşor 
de găsit la Heraclit), cât şi locuri în care aceste scheme pot fi plasate, în 
spirit sofistic, pe plan ideal. lată, de exemplu, ce îl bucură pe Hegel în 
dialogul Timaios: „Când din trei numere sau mase ori forţe aceea care 
se află la mijloc se raportează la ultima aşa cum se raportează prima la 
ea, şi invers: cum se raportează ultima la cea din mijloc, la fel se 
raportează şi aceasta la prima; întrucât apoi această mijlocie a devenit 
prima şi ultima, iar ultima a devenit şi prima, iar invers, ambele au devenit 
mijlocii, rezultă că toate sunt, după necesitate, acelaşi“; „insă dacă ele 
au devenit acelaşi, totul va fi una”. Şi va zice Hegel: „Excelent! Este ceea 
ce păstrăm şi astăzi în filosofie”+ă. 

Este vorba de al doilea aspect care-l interesa pe Hegel — plasarea 
schemelor antitetice pe plan ideal. Or, la Platon acest lucru nu era 
posibil, căci lumea lucrurilor sensibile era separată de lumea ideilor, 
prima fiind considerată iluzorie, ca şi schemele după care s-ar derula. 
La Heraclit, insă, acel „logos universal” (xynos logos), considerat de 
Hegel „rațiune“ (dar al cărui sens obiectiv-existenţial şi divin-demiurgic 
s-a pâstrat până în Evanghelia lui loan - kai theos en ho logos), ìi 
permite filosofului german, cel puţin în aparenţă, să prezinte orice 
schemă, oricât de „absurdă“, drept un „raport raţional”. Şi, mai mult, 
din perspectiva contextului de faţă, så considere contradictorii (deci 
contrare logic) nişte elemente, lucruri, fenomene (sau laturi ale 
acestora) ale lumii sensibile care se găsesc evident în opoziţie (în 
contrarietate onticâ). Ceea ce nu poate fi aplicat la Platon. 

În plus, considerarea lumii sensibile ca iluzorie (mitul cavernei) 
şi a simţurilor ca înşelătoare sunt la Platon, în mod evident, ca şi, 
relativizarea tezelor heracilitice, influenţe de natură eleatică. Ce-i drept, 
mârturia simţurilor era înşelătoare şi pentru Heraclit, dar în sens 
contrar. La eleaţi, simţurile ascundeau natura imobilă a lumii, pe când 
la Heraclit, curgerea ei continuă. Platon adoptă aici o cale de mijloc, 
pe care va merge statornic Aristotel, şi care nu este alta decât calea 
viitoarelor ştiinţe. 


+6 Ibidem, p. 526. 

4. Elemente de logică şi dialectică negativă 


Dacă in domeniul antiteticii Platon eleatizează intr-un mod 
specific heracliteismul, în domeniul dialecticii el va încerca, în sens 
invers, o heracilitizare proprie a eleatismului, care va fi, in orice 
accepţie, opusă permanent sofisticii. 

La nivelul noţiunilor simple şi al cuvintelor corespunzătoare, el 
porneşte totuşi de la tezele sofistului Cratylos. De la faptul că 
gândurile şi cuvintele care le exprimă trebuie så semene sau să imite 
lucrurile la care se referă. Este vorba de acea „exactitate a cuvintelor“ 
(orthotes onomaton), pe care Platon însuşi o consideră o problemă 
specifică a sofiştilor, amintindu.-i, în afară de Cratylos, pe Prodicos şi 
Protagoras, în acelaşi dialog“. 

Ce-i drept, referindu-se la sofişti sau nu, Platon pare să adopte 
(cel puţin, n-o combate) teza după care cuvintele simple (nume proprii 
sau comune) nu ar fi numai exacte sau potrivite ori inexacte sau 
nepotrivite faţă de lucrurile individuale, ci chiar adevărate sau false5, 
situaţie infirmată adesea de Aristotel5!. Dar între adevăr şi fals 
domneşte contradicția şi, deci, platonic vorbind, ne găsim deja pe 
terenul dialecticii. Dar ce fel de dialectică? 

Platon însuşi va considera că cel care stăpâneşte arta utilizării exacte 
a cuvintelor este dialecticianuP?. Dar potrivirea acestora cu lucrurile la 
care se referă nu este o simplă imitație formală. Dacă râul curge, 
aceasta nu înseamnă că şi cuvântul „râu“ trebuie să curgă. Ceea ce 
trebuie să se potrivească lucrului individual nu este cuvântul ca atare, 
numele (onoma), ci inţelesul acestuia, noțiunea (logos) pe care o 
exprimă. Pe de altă parte, această noţiune-logos nu se referă nici ea, 
în cazul numelor comune, numai la un lucru individual pe care îl våd 
aici şi acum. Căci nu numai acest râu se numeşte „râu“ sau numai 
această suveică se numeşte „suveicâ“, va zice personajul Socrate, ci 
toate lucrurile individuale care au această formă (eidos)5*. Dacă o au 
şi sunt deci denumite printr-un anumit cuvânt, atunci actul sau acţiunea 


„(praxis) denominării (onomazein) respective este adevărată, oricare 


alta fiind falsă şi, deci, inacceptabilă. Dar aceasta este, în mod evident, 


- o dialectică negativă, din cadrul căreia este exclusă contradicţia. 


w 


Punctul de vedere al lui Platon este deci opus sofisticii, simplei 
potriviri dintre lucrurile sensibile în permanentă fluxiune şi nişte 


39  Cratylos, 384b, 39 1 b-c. 

50 Ibidem, 385b-d. 

5i Cf. Categ., 4, 2a, 7-10; Metaph., D, 29, 1024b, 32-34. 
52  Cratylos, 390c-e. 

55 Ibidem, 396a. 

5+ Ibidem, 389a. 

cuvinte pe măsura acestora. Platonic vorbind, dacă în clipa aceasta 
l-aş striga pe Socrate, şi el ar fi aşa cum îl gândesc sofiştii heraclitici, 
atunci Socrate nici n-ar apuca så mai răspundă, căci în clipa 
următoare n-ar mai fi Socrate. La finele dialogului se întrezăreşte 
soluţia din Cratylos, care este şi mai radicală, căci, din perspectivă 
sofistic-heraciitică, Socrate, în fiecare clipă, este şi nu este Socrate, 
sau este Socrate, dar şi non-Socrate, şi atunci nu-i mai poţi spune în 
nici un fel, ci poţi doar arăta cu degetul (un deget care, la rândul său, 
nu este deget) ceva care poate fi în acelaşi timp orice sau nimic. 

La nivel judicativ, Platon critică, în schimb, eleatismul extremist. 
După referințe, pare a fi vorba chiar de doctrina lui Antistene, 
amintită deja, după care nu putem spune „omul este bun“, ci numai 
„omul este om” şi „bunul este bun”. Propositio identica, despre care 
se vorbeşte aici, nu poate fi decât adevărată. Platon va incerca să 
dovedească: (1) faptul că judecăţile nu se reduc la astfel de propoziţii 
Şi (2) că judecăţile pot fi şi false. 

Prima problemă este soluţionată în spirit pur platonic. Este vorba 
de „participarea“ (methexis) lucrurilor sensibile la idei şi de 
combinaţia (mixis) ideilor. Pe scurt, despre un lucru individual pot 
spune, într-adevăr, un nume sau o denumire, deoarece lucrul participă 
la ideea pe care o exprimă acest nume. Despre acest om pot spune 
„om” - judicativ: „Omul acesta este om” —, căci el participă la ideea 
de om. Dar pot spune şi o altă denumire, să zicem „bun“ - judicativ: 
„Omul acesta este bun” —, deoarece participă şi la ideea de bun. Dar 
pot spune şi alte denumiri, alcătuind judecăţi la fel de adevărate, în 
măsura în care lucrul respectiv participă la acele idei compatibile, 
care se pot combina, şi în măsura în care dispunem pentru ele de 
nume corespunzătoare. 

Heraclitic vorbind, ne-am aştepta ca problema falsului să fie 
rezolvată prin apelul la fluxiunea lucrurilor individuale. Omul acesta, 
despre care spun că este bun, a devenit între timp râu, şi deci 
propoziţia „Omul acesta este bun” a devenit falsă. Dar aceasta ar 
insemna că adevărul se poate transforma în fals şi invers, ca, de 
altfel, orişice aş spune în contrariul său. Or, aceasta este consecinţa 
direct sofistică, dialectic pozitivă a doctrinei heraclitice, cu care Platon 
nu putea fi de acord. Se observă chiar faptul că acesta, pentru a 
evita astfel de situaţii, nu foloseşte judecăţi cu termeni singulari. El 
nu va spune „Omul acesta este bun”, ci „Omul este bun”, sugerând 
faptul că judecata rămâne adevărată chiar dacă unul sau altul dintre 
oameni nu mai este bun sau nici nu mai este în genere. 

Soluţia lui Platon se sprijină tot pe teoria ideilor. Mai precis, pe 
posibilitatea participării, în cadrul celor cinci idei, a uneia dintre ele 


55  Sophistes, 25 la-b. 

atăt la acelaşi (auton), căt şi la altul (heteron). Mişcarea, de exemplu, 
este aceeaşi, adică mişcare, dar, în acelaşi timp, este altceva decât 
fiinţa, deci este neființă. Dar, în măsura în care participă la fiinţă, 
este totuşi fiinţă“$. Se ajunge, în aparenţă, la un enunţ de tip heracilitic, 
că „Mişcarea este realmente neființă şi fiinţă“ (he kinesis ontos ouk 
on esti kai on). Dar Platon va preciza că nefiinţa aceasta nu este ceva 
contrar fiinţei, ci doar ceva diferit (me on ouk enantion tou ontos 
all'heteron monon)*”. Deci enunţul platonic că „în jurul fiecărei idei 
există multă fiinţă, dar şi o infinitate de nefiinţâ“5* se traduce prin: 
„în jurul fiecărei idei există multă fiinţă, dar şi o infinitate de fiinţă 
diferită de prima“. Când despre o idee se afirmă fiinţa ei, judecata va 
fi adevărată, când se afirmă nefiinţa sau se neagă fiinţa, judecata va 
fi [alsâ5. Dacă ţine de ființa omului, de ceea ce este el, faptul de a fi 
raţional, biped etc., atunci a spune că „Omul este raţional” înseamnă 
a spune adevărul, iar a afirma nefiinţa lui, respectiv a spune că „Omul 
este neraţiona!“ = „Omul este altceva decât raţional”, sau a nega fiinţa 
lui (ceea ce este el), respectiv a spune cå „Omul nu este raţional”, 
inseamnă a spune falsul. Aceasta, insă, independent de faptul că 
există sau nu vreun om neraţional — situaţie caracteristică pentru 
idealismul platonic. 

Dar între enunţurile adevărate şi cele false apare, de data 
aceasta, perfect justificabilă, contradicţia» Ne găsim deci realmente 
pe plan dialectic. 

Dar dialectica este, şi in acest caz, negativă. Misiunea dialecti- 
cianului, spre deosebire de sofist, este aceea de a distinge în 
permanenţă adevărul de fals sau de ceea ce este numai în aparenţă 
adevărat, cu scopul, evident, de a menţine adevărul şi a exclude falsul. 
Altfel spus, cu scopul de a elimina contradicţia = dialectică negativă. 

În fine, de la Aristotel citire, metoda demonstrativă prin care Platon 
menținea adevărul şi respingea falsul era „diviziunea“ (diairesis)50, 
Ea are aici o semnificaţie aparte faţă de simpla diviziune a genurilor, 
căci presupune formularea enunţiativă a rezultatului obţinut prin 
aceasta. Dacă genul vieţuitor se divide în viețuitor cu picioare şi 
viețuitor făra picioare, atunci, în legătură cu omul, reținem ca 
adevărată judecata „Omul este un vieţuitor cu picioare” şi respingem 
contradictoria: „Omul este vieţuitor fără picioare”. 

Diviziunea poate fi prezentată şi ca demonstraţie indirectă, cum 
“apare frecvent la Platon. Se porneşte deci invers, de la două enunţuri 


56  Jbidem, 256d-e. 

57 Ibidem, 257b. 

55 Ibidem, 256e. 

5> Ibidem, 263b. 

50 Aristoteles, Anal. Pr., |, 31, 46a, 40-46b, 40. 

contradictorii: „Omul este vieţuitor cu picioare” şi „Omul este vieţuitor 
fără picioare“. Se constată insă că omul nu se deplasează, de regulă, 
fără ajutorul picioarelor, deci este falsă judecata că „Omul este 
vieţuitor fără picioare“, de unde se conchide că este adevărată 
contradictoria ei, care trebuie, din acest motiv, să fie reţinută. 

Oricum, direct sau indirect, diviziunea presupune o schemă 
demonstrativă bazată pe contradicţie, pe valorile de adevăr şi fals 
ale enunţurilor contradictorii şi pe respingerea falsului, adică pe o 
schemă analoagă celor utilizate de Zenon, de „inventatorul dialecticii”. 
De data aceasta, în acord perfect cu Zenon, fārā nici o oscilație 
heraclitico-sofistică, Platon adoptă dialectica negativă. Aristotel a 
dovedit însă faptul că diviziunea este un silogism slab (asthenes) şi, 
de asemenea, că cel autentic presupune, în aparenţă, ceva de genul 
mijlocirii dintre extreme, pentru a cărei „dialectică“ îl elogiază Hegel 
pe Platon. S-ar putea spune deci că nereuşita silogisticii lui Platon se 
datoreşte faptului că n-a mai apelat deloc, nici măcar în aparenţă 
(cum a făcut-o la nivel noţional şi judicativ), la temperarea, la 
inmlădierea eleatismului pe baza unor scheme analoage celor 
heraclitico-sofistice. Zicem „în aparenţă” cu referinţă la Aristotel, căci 
medierea silogistică nu se face pe bază de identitate a celor trei 
termeni, cum i-ar fi plăcut lui Hegel, ci pe menţinerea diferenţei, a 
identităţii cu sine a fiecărui termen şi pe păstrarea rolului pe care îl 
joacă fiecare (de termeni extremi şi de termen mediu). Reeditarea 
butadei cu mijlocirea la nivel silogistic, când unul dintre extremi 
devine mediu ş.a.m.d., îi aparţine lui Hegel în exclusivitate, ca 
dialectică pozitivă modernă, id est sofistică. 

Dacă Platon ar fi avut un astfel de exemplu la nivel silogistic, 
putem fi siguri că l-ar fi combătut cu toată energia, descoperind, poate, 
adevăratul silogism, a cărui denumire (syllogismos) îi era deja 
familiară“! înaintea lui Aristotel. 


5. Dialectica speculativă şi antiologia 


Referindu-se la aspecte ale dialecticii negative, a cărei denumire 
ii şi aparţine, Hegel consideră că ea „nu este incă dialectică 
veritabilă“$?, iar majoritatea dialogurilor, în care este practicată, îi 
produc lui Hegel „plictiseală“. Lucrul este firesc, căci, într-adevăr, 
Platon în aceste dialoguri face uz de elemente ale disciplinei care 
ulterior se va numi logica clasică - logică pe care Hegel, sub denumirea 


€l Vezi locurile citate de W. Lutoslawski, The origin and grout of Plato's 


logic, London, 1897, p. 18. 
62 G.W.F. Hegel, op. cit., p. 506 şi 509, unde apare denumirea de „dialectică 
negativă”. 

de „logică a intelectului“, o critică la fiecare pas. Dar Hegel nu-i opune 
totuşi acestei dialectici negative o dialectică pozitivă de tip sofistic, 
ci o consideră doar inferioară dialecticii autentice pe care a practicat-o 
Platon însuşi, şi pe care Hegel o numeşte dialectică speculativâ$?. 
Termenul apare pentru prima dată aici, şi Hegel însuşi consideră că 
dialectica speculativă incepe cu Platon. Este vorba deci, în principiu, 
de o dialectică diferită atât de cea obiectivă (antitetica lui Heraclit), 
cât şi de cea subiectivă (negativă la eleaţi şi Platon, pozitivă la sofişti). 

Determinativul „speculativ” se referă la domeniul în care este 
situată această nouă dialectică. Domeniul este, după Hegel, acela al 
„gândurilor pure“, nu al gândurilor despre lucruri, căci Platon 
deosebeşte dianoia de ele. „Grandoarea cu adevărat speculativă a 
lui Platon, aceea prin care el face epocă în istoria filosofiei şi, prin 
aceasta, în istoria mondială în general ~- va zice Hegel -, constă în 
determinarea mai precisă a Ideii.“5* 

Filosoful german o aduce, de data aceasta, cam mult din condei. 
La Platon este vorba, într-adevăr, de idei-forme (ideai-eide), dar, 
tocmai fiindcă n-au legătură cu dianoia, ele nu sunt „gânduri“. Şi, 
chiar dacă ar fi gânduri, acestea ar fi mai multe. Despre un singur 
gând = Idee vorbeşte numai Hegel. Referindu-se, de exemplu, la bine 
şi frumos, pe care le numeşte „idei concrete“, dar şi la „abstracții“ 
(id est „idei abstracte” sau „gânduri abstracte”), ca: ființă, unitate, 
multiplicitate, Hegel se simte obligat så afirme că „există numai o 
idee unică“, ceea ce nu este deloc în spirit platonic. 

„Ideile abstracte” despre care vorbeşte Hegel sunt cele cinci genuri 
supreme. Ta megista ton genon le spune Platon, şi trebuie menţinută 
această terminologie. Cele cinci genuri supreme sunt: ființa, repausul, 
mişcarea, acelaşi şi altul“. Lui Hegel îi repugnă însă cifra cinci. El 
enumeră de două ori genurile supreme în formaţiuni diferite de cea 
platonică. De fiecare dată, Hegel grupează câte trei cupluri de 
genuri supreme: (1) fiinţă-nefiinţă, unu-multiplu, infinit-finit; 
(2) mişcare-repaus, identitate-alteritate, fiinţă-nefiinţă“?. 

În manieră triadică, ne-am fi aşteptat ca Hegel să reducă grupul 
pentadic la trei genuri supreme, cum o face chiar Platon la începutul 
discuţiei despre ele, respectiv la: ființă, mişcare şi repaus®. Dar o 
astfel de triadă nu era pe gustul lui Hegel, care nu putea să conceapă 
mişcarea decât prin fiinţă şi neființă. Dar Platon spune clar că este 


& Loc. cit. 

& Ibidem, p. 507. 

6- Ibidem, p. 522. 

55  Sophistes, 254d-e. 

57 G.W.F. Hegel, op. cit., p. 508 şi 510. 
6  Sophistes, 254d. 


50 Tradiţia speculativă a gândirii antice greceşti 


vorba de cinci genuri, şi nu de trei (peri pente all'ou peri trion)$%. Şi 
cu atât mai puţin de şase, respectiv de trei cupluri. În afară de aceasta, 
însăşi enumerarea lor evidenţiază faptul că primele trei au o poziţie 
deosebită. Despre ele se poate vorbi, cum o face şi Platon, şi 
independent de ultimele două. Mai mult, ultimele două apar tocmai 
prin raportarea primelor trei. Căci fiecare dintre acestea este altul 
decât celelalte două şi, totodată, același faţă de sine. Deci nu numai 
că sunt cinci genuri supreme, dar între ele trebuie să existe o anumită 
ordine. Făcând abstracţie atât de ansamblul pentadic al genurilor 
supreme, cât şi de structura acestuia, Hegel simplifică substanţial 
doctrina platonică, reducând-o, cel puţin formal, la cea primitiv- 
pitagoreică (tabula oppositorum), care este de natură antitetică. Din 
enumerările lui Hegel nu reiese nici măcar faptul că genurile supreme 
ar fi în numâr limitat. 

Dar genurile supreme nu numai că nu sunt lucruri sau fenomene 
care se opun, ci nu sunt nici gânduri simple şi, respectiv, cuvinte 
care se contrazic. Aici Hegel are parţial dreptate, când desparte genurile 
supreme de gândurile obţinute prin dianoia (gândirea discursivă 
obişnuitâ). Dar, în acest caz, ele nu mai pot fi numite nici „categorii“, 
cum se face, de regulă, prin analogie cu cele zece „genuri“ aristotelice. 

Faptul cå nu ne găsim la nivel judicativ, şi nici măcar prejudicativ 
(de raportare a cuvintelor direct la lucrurile sensibile, fără ca relaţia 
cuvânt-lucru să alcâtuiască o judecată = propoziţie), poate fi dovedit 
atăt în manieră aristotelică, cât şi platonică. Într-adevăr, Aristotel nu 
include cele cinci genuri supreme în tabela categoriilor sale. Căci 
categoriile sunt expresii lingvistice, fac parte dintre cele care se spun 
(ton legomenon). Ele sunt genuri, dar nu genuri supreme. La genurile 
simple intervine raportarea pe bază de sferă sau extensiune, 
concretizată prin relaţia dicitur de. Calitatea, de exemplu, se spune 
despre culoare (gen subordonat calităţii), culoarea -— despre roşu (gen 
subordonat culorii), roşu - despre trandafir, trandafir — despre o 
anumită floare (lucru individual). 

Genurile supreme nu se referă la cele subordonate lor, ci la orice. 
Platonic vorbind, la genurile supreme participă orice lucru. lar această 
„participare“ nu este de natură expresivă, şi nici enunţiativă. Genurile 
supreme sunt idei-forme în care se oglindesc lucrurile sensibile, sunt 
forme de reproducere ale acestora, şi nu de reflectare ale lor. Această 
reproducere sau oglindire (speculum = oglindă, reproducere) 
caracteristică genurilor supreme îndreptăţeşte calificativul de 
speculativ pe care îl atribuie Hegel acestui domeniu. 

Pentru Platon, domeniul formelor speculative era separat (choris) 
de acela al lucrurilor sensibile, ultimul depinzând, în manieră 


69 Ibidem, 254e. 

idealistă, de primul. Lucrurile sensibile fiind un fel de umbre ale 
ideilor sau, invers, ideile fiind prototipurile lucrurilor sensibile. Făcând 
abstracţie de faptul câ această „separație“ este mai mult metodologică 
(de tip formalist) şi de faptul cå, evident, formele speculative, chiar 
şi în dialogurile lui Platon, ca idei-forme, sunt rezultatul unui proces 
de maximă abstractizare, râmâne deschisă problema raportului dintre 
modul de comportare al genurilor supreme faţă de modul de 
comportare al lucrurilor sensibile. 

inaintea oricărei consideraţii, trebuie revenit însă la punctul de 
vedere al lui Hegel. Deosebirea idealismului hegelian de cel platonic 
rezidă doar în caracterul „demiurgic“ al unei singure idei. Acest caracter 
determină însă specificul dialectic atât al Ideii, cât şi al realului (lumea 
lucrurilor sensibile), ca formå a sa de manifestare. 

Fiind una singură, Ideea lui Hegel va produce mai întăi, 
opunându-se sieşi şi combinându-se cu sine, restul ideilor. La Platon, 
ideile sunt de la început mai multe şi nu se produc una pe cealaltă. 
În plus, nici „lumea ideilor” sau domeniul speculativului nu va 
produce, la Platon, lumea lucrurilor sensibile. „Lumile“ vor rămâne 
separate, iar între ele se va menţine doar relaţia de oglindire, 
făcându-se abstracţie de modul în care a apărut „lumea ideilor“. 

Din această cauză, la Hegel coincide antitetica (= teoria modului 
de comportare opoziţional al lucrurilor sensibile) cu dialectica (= teoria 
modului de comportare contradictoriu al ideilor), ceea ce 
indreptăţeşte, la Hegel, denumirile de dialectică obiectivă (în loc de 
antitetică) şi dialectică subiectivă (în loc de dialectică autentică, dar 
la el pozitivâ). Faţă de acestea, Hegel vorbeşte de o a treia dialectică, 
cea speculativă, proprie Ideii ca atare şi domeniului speculativ, deci 
„lumii ideilor“ la Platon. Pentru lumea speculativă a Ideii lui Hegel, 
denumirea este potrivită, căci Ideea nu face altceva decăt fac ideile 
provenite din ea şi lucrurile provenite din idei, determinarea fiind de 
la prima câtre ultimele. Dialectica speculativă a Ideii, opunerea sieşi 
şi compunerea sa cu sine, determină dialectica subiectivă, de opunere 
şi compunere a ideilor (categorii, concepte), care determină, la rândul 
ei, dialectica obiectivă, de opunere şi compunere a lucrurilor sensibile. 

La Platon însă nu poate fi vorba de dialectică în lumea lucrurilor 
Sensibile, ci de antitetică, iar dialectica are numai sens negativ. Între 
antitetică şi dialectica negativă nu există nici un raport de determinare. 
Fără nici o altă consideraţie, se poate afirma că nici între domeniul 
speculativului platonic, prin definiţie separat de lumea lucrurilor 
sensibile, ca şi de domeniul gândurilor simple, şi cele două teorii 
(antitetica şi dialectica negativă) nu va exista vreo determinare de 
gen hegelian. 

Dar modul de comportare al genurilor supreme, alideilor platonice 
se poate considera, tot prin definiţie (ideile = prototipuri ale lucrurilor 

sensibile), că trebuie să fie asemânător, ca oglindire-reproducere 
(speculum), cu modul de comportare antitetic al lucrurilor sensibile. 
Pe de altă parte, genurile supreme, fiind numite totuşi idei şi forme, 
ca şi genurile gândurilor simple, deşi nu se confundă cu acestea, vor 
avea şi caracteristicile lor, de unicitate, identitate, imobilitate etc., 
deci caracteristici ale dialecticii negative. Cu alte cuvinte, principial 
vorbind, comportarea genurilor supreme va pune din nou în joc cele 
două tendinţe ale gândirii platonice, cea heracilitică şi cea eleată. 

Referindu-ne in continuare direct la cele cinci genuri supreme, 
care nu sunt categorii, deci nu au caracter expresiv-enunţiativ, şi la 
faptul că Platon nu discută, ca în cazul ideilor-gânduri (logoi), despre 
cuvintele sau denumirile (onomata) acestora, putem considera că 
termenul de „dialectică speculativă” nu este adecvat. Dialectica 
presupune raporturi între dicţii. Or, genurile supreme nu sunt 
considerate ca dicţii. Prin ființă, mişcare şi repaus Platon nu înţelege 
cuvintele „fiinţă“, „mişcare“ şi „repaus“. Şi nici relaţiile dintre ele nu 
vor fi relaţii enunţiative, chiar dacă Platon, vorbind despre ele, le va 
exprima, în mod firesc, propoziţional. Relaţiile dintre genurile supreme 
nu sunt însă nici de tipul celor dintre lucrurile sensibile. Genurile 
supreme nu se opun, nu se transformă unele în altele, cu alte cuvinte, 
nu devin, nu se nasc şi nu pier. Deci raportarea genurilor supreme nu 
poate fi numită nici antitetică. Domeniul speculativului platonic nu 
este nici dialectic, nici antitetic, iar modalitatea raportării genurilor 
supreme nu poate fi numită nici „dialectică speculativă“, nici 
„antitetică speculativă”. Ce-i drept, Hegel a utilizat termenul de 
„dialectică“ pentru domeniul speculativului platonic având ca suport 
şi afirmaţia strâinului din dialogul Sofistul, după care arta de a diviza 
genurile şi de a le distinge aparţine ştiinţei dialectice (tes dialektikes 
epistemes ~- Sophistes, 253d). Dar contextul întregii discuţii despre 
genurile supreme este cuprins în tema mai largă, amintită deja, a 
justificării actului judicativ şi a posibilităţii falsului, care ţin într-adevăr 
de dialectică (respectiv, de cea negativă). Dar aceasta nu inseamnă că 
raporturile dintre genurile supreme sunt stabilite de dialectician, ca 
cele judicative. Raporturile dintre genurile supreme mijlocesc dialectica 
negativă, o justifică (prin participarea şi amestecul genurilor), fără să-i 
fie subordonate. În plus, diviziunea (diairesis) genurilor, despre care 
este vorba în acelaşi context (Sophistes, 253c), ţine evident de 
dialectica negativă şi nu are nici o legătură cu genurile supreme. 

O primă constatare pozitivă referitoare la raportul dintre 
primele trei genuri supreme o constituie faptul că ele sunt diferite 
(heteron) unele de altele: ființa, mişcarea şi repausul. Între ele, 
insă, există şi altfel de raporturi. Mişcarea şi repausul sunt în relaţie 
de comunitate (koinonia) cu ființa, relaţie numită de Platon şi 
„amestec” (mixis) sau „participare“ (methexis). Aceasta nu 

inseamnă însă că mişcarea şi repausul ar fi subordonate fiinţei 
sau că aceasta din urmă ar fi un gen superior faţă de celelalte 
două. Mai precis, fiinţa nu se divide în mişcare şi repaus, cum s-ar 
petrece lucrurile în domeniul dialecticii negative. Mişcarea şi 
repausul sunt însă contrare. Fiecare este contrarul (enantion) 
celeilalte. Raportul de contrarietate dintre genurile supreme este 
însă diferit atăt de raportul dintre enunţuri (de contradicţie), căt 
şi de cel dintre lucruri şi fenomene (de opoziţie). 

Mişcarea este diferită faţă de repaus şi contrară acestuia, dar 
ambele participă în aceeaşi măsură la fiinţă. Participarea unuia dintre 
cele două genuri la fiinţă nu exclude sau infirmă participarea celuilalt, 
cum se întămplă în cazul enunţurilor contradictorii, dintre care unul 
este adevărat şi celălalt - fals. Pe plan lingvistic, deci, enunţurile 
„mişcarea participă la fiinţă sau este” şi „repausul participă la fiinţă 
sau este” nu se contrazic, ca în cazul în care s-ar afirma despre ceva 
faptul de a se mişca şi de a fi în repaus, în forma „X se mişcă“ şi „X 
este în repaus”. În ultimul caz, unul dintre cele două enunţuri trebuie 
să fie adevărat, iar celălalt, fals. Raportul de contrarietate dintre 
genurile supreme nu ţine deci de domeniul dialecticii. 

Faptul că nu ţine nici de domeniul antiteticii este şi mai evident. 
Mişcarea este diferită de repaus şi contrară acestuia, dar nu opusă. 
Participarea unuia dintre cele două genuri la ființă nu se opune 
participării celuilalt, nu împiedică participarea celuilalt, pe când un 
corp în repaus se împotriveşte, opune rezistenţă mişcării sau 
deplasării lui. În plus, mişcarea nu trece niciodată în contrariul ei, în 
repaus, şi invers, pe când un corp sau un vieţuitor care se găseşte în 
mişcare poate să treacă în repaus şi viceversa. 

Pentru agăsi o denumire corespunzătoare modului de comportare 
al genurilor supreme în domeniul speculativului, analoagă dialecticii 
şi antiteticii, trebuie pornit de la contrarietate (termen de origine 
latină). O teorie a contrarietăţii s-ar numi în greceşte enantiologie 
(de la enantion = contrar) sau, prescurtat, pentru a menţine simetria 
cu antitetica, antiologie. 

Prin urmare, relaţiile specifice celor trei domenii: al lucrurilor 
sensibile, al ideilor-gâănduri şi al genurilor supreme, ar putea fi 
încadrate în trei discipline distincte: 


lumea lucrurilor sensibile - opoziţie - antitetică 
domeniul ideilor-gânduri — contradicţie  -— dialectică 
domeniul genurilor supreme - contrarietate  - antiologie 


Acelaşi raport de contrarietate are loc între acelaşi şi altul, cu 
deosebirea că acestea nu mai participă la fiinţă, ci, dimpotrivă, fiinţa 
participă la ele. 

În rezumat, cele cinci genuri supreme se comportă astfel: (1) fiecare 
este diferit de celelalte; (2) mişcarea şi repausul, ca și acelaşi şi altul, sunt 
contrare; (3) mişcarea şi repausul participă la fiinţă sau le revine fiinţa; 
(4) ființa participă la acelaşi şi altul, sau îi revin acelaşi şi altul; (5) mişcarea 
şi repausul participă la acelaşi şi altul, dar acelaşi şi altul nu participă la 
mişcare şi repaus. „Participarea“ aceasta, „revenirea“, „amestecul“ sau 
„comunitatea“ (Platon oscilează între aceşti termeni) genurilor supreme 
nu are nimic comun cu participarea lucrurilor sensibile la idei, caci genurile 
supreme nu pot fi modele sau prototipuri unele pentru celelalte. În 
schimb, ele sunt ceea ce sunt (eisin hai eisin) numai în raportarea lor 
unele la altele (pros allelos). Mişcarea, de exemplu, este prin faptul că 
participă la fiinţă; este identică cu sine, fiindcă participă la acelaşi; este 
diferita de orice altceva, sau alta faţă de orice, fiindcă participa la altul, 
dar este, în acelaşi timp, contrară repausului. Or, această caracterizare a 
mişcării ca gen suprem se face numai în raport cu celelalte patru genuri 
supreme, independent (separat) de lumea lucrurilor sensibile şi de 
domeniul ideilor-gânduri, pe care, fără să le determine direct, le justifică. 
Este vorba de ceea ce admiră Hegel la Platon, de speculativul ca atare, de 
ceea ce intoarce ordinea lumii pe dos. Fireşte ca acest speculativ, ca 
oglindire (reproducere) a lumii, poate fi conceput şi neplatonic sau 
nehegelian, dar aceasta este o altă problema. 

Schema raportării antiologice a celor cinci genuri supreme, în care 
săgețile reprezintă participarea şi liniile întrerupte -— contrarietatea, 


poate fi prezentată astfel: 


Cu ocazia prezentării acestor raporturi, mai precis, a participării fiinţei 
la acelaşi şi altul, Platon introduce şi nefiinţa (me on), despre care s-a 
vorbit deja, cu semnificaţia de „altă fiinţă” (heteron on), Andersein, cum 
îi spune Natorp”. Din această cauză, Platon va ajunge la formulări, în 
aparenţă, de tip heraclitic. Mişcarea, de exemplu, participând la fiinţă, 


70 P, Natorp, Platos Ideenlehre, Leipzig, 1902, p. 292. 

este, dar, în mâsura în care fiinţa, participând la altul, este şi neființă, 
mişcarea nu este. Deci „mişcarea este fiinţă şi neființă” (on esti kai 
ouk 0on)!, ceea ce se traduce, pe baza echivalenţei me on = heteron on, 
prin „mişcarea este fiinţă (sau „are“ fiinţă sau „participă“ la fiinţă), dar 
este totodată altceva decât fiinţa (este diferită de fiinţă)”. 

Pe de altă parte, în manieră eleată, prin participarea genurilor 
supreme la acelaşi, Platon le garantează identitatea cu sine. Dar 
această identitate nu exclude diversitatea şi alteritatea. Pentru eleaţi 
nu era decât ființa, care era unul şi totul. Pentru Platon este şi fiinţa, 
chiar identică cu sine, dar şi neființa, respectiv şi altceva decât fiinţa. 

Antiologia platonică nu este deci strâina nici de heracliteismul 
antitetic, nici de eleatismul dialectic negativ, dar se deosebeşte de ambele 
printr-o dublă relativizare a acestora într-un domeniu (al speculativului, 
al genurilor supreme) care nu îi era propriu nici unuia dintre ele. 

Schema raportării antiologice a celor cinci genuri supreme se 
dovedeşte operativă, respectiv aplicabilă şi altor genuri supreme. in 
termeni moderni, am putea spune că ea poate fi prezentată prin 
constante şi variabile. Trei dintre genuri rămân constante: fiinţa, 
acelaşi şi altul, dar în locul mişcării şi al repausului pot să apară alte 
genuri supreme care se gâsesc în raport de contrarietate. În dialogul 
Parmenide este vorba de unu şi multiplu, fiind amintite şi naşterea 
şi pieirea”?, iar în Philebos, de finit şi infinit”. 

Pentru toate vor fi valabile aceleaşi raportări antiologice cu iz 
heraclitic şi eleatic, mai ales în exprimarea acestora, ca şi în cazul 
mişcaârii şi repausului. Cea mai mare importanţă o acordă Platon 
tratării antiologice a cuplului de genuri contrare unu şi multiplu. 


kkk 


Se poate conchide, consequenter prioribus, că cele trei domenii, 
diferite prin obiectul de studiu (lumea lucrurilor sensibile, domeniul 
ideilor-ganduri şi domeniul genurilor supreme), dar şi prin metodele 
de investigaţie, alcătuiesc la Platon discipline distincte, care necesita 
denumiri adecvate. Antitetica, dialectica negativă şi antiologia îşi 
găsesc o justificare concretă, atât pe baza analizei textelor platonice 
şi a distincţiilor dintre opoziţie, contradicţie şi contrarietate, cât şi pe 
baza tradiţiei filosofice şi a exegezelor de istoria filosofiei, cu excepţia 
celei a lui Hegel. Aceasta, cu toate că Hegel are meritul incontestabil 
de a le fi distins şi denumit prin: dialectică obiectivă, dialectică 
subiectivă negativă şi dialectica speculativă. Dintre acestea, însă, 
numai „dialectica negativă” este o denumire care poate fi menţinută. 


7!  Sophistes, 256d. 
72 Parmenides, 136b. 
75  Philebos, 23c. 


Partea a doua 


Orientări dialectico-speculative 
în filosofia clasică germană 


1. Hegel despre credinţă și revelație 
la Jacobi 


Problemele logicii speculative în filosofia clasică germană sunt 
legate de critica filosofiei disciplinar-sistematice a lui Christian Wolff. 
Acesta considera logica drept propedeutică! a filosofiei şi o împărțea, 
după sistemul numit ulterior al logicii „clasice“ sau „tradiţionale“ şi, 
uneori, „de şcoală” — pentru faptul că era predată în această manieră —, în 
logică teoretică şi logică practică? sau metodologie”. Logica teoretică 
s-a numit ulterior teoria elementară sau teoria elementelor, şi studia 
cele trei forme ale gândirii: noţiunea, judecata şi silogismul,. 

Filosofia în genere avea şi ea tot două părţi: una teoretică şi una 
practică, fiind o ilustrare a acestei logici raţionale. Filosofia teoretică 
sau metafizica cuprindea: ontologia, cosmologia, psihologia şi. 
teologia, toate fiind considerate raţionale (vernünftige). Filosofia 
practică avea trei părţi: etica, economia şi politica. 

Sistemul disciplinar al filosofiei lui Wolff a fost dezvoltat de urmaşii 
acestuia. Baumgarten, de exemplu, este cel care introduce termenii 
de „estetică“ şi „gnoseologie“ pentru disciplinele corespunzătoare 
acestora, pe care le tratează separat de cele studiate de Wolff*. 

Hegel se referă la Moses Mendelssohn, care gândea în manieră 
wolffianâ5, aplicând deci criteriile raţiunii în toate disciplinele 
filosofice. Mai precis, este vorba de domeniul teologiei raţionale. 

Wolff postulase existenţa lui Dumnezeu în virtutea principiului 
raţiunii suficiente. Argumentul sâu era numit şi „accidentalitatea lumii “5. 


© F Ueberweg, Grundriss der Geschichte der Philosophie der Neuzeit, 
III. Bd., Berlin, 1980, p. 114. 

2 Ch. Wolff, Verniinftige Gedanken von den Kräften des menschlichen 
Verstandes, în Gesammelte Werke, |. Bd., Hildesheim, 1965, p. 74. 

> Ibidem, p. 88. 

+*+ F. Ueberweg, op. cit., p. 148. 

5  GWF. Hegel, Prelegeri de istorie a filosofiei, vol. II, Editura Academiei, 
Bucureşti, 1964. 

€ F. Ueberweg, op. cit., p. 146. 

Considerând că lumea ar fi putut să fie şi altfel decât este, dar că 
orice trebuie să aibă o cauză, Wolff a conchis cå această cauză este 
Dumnezeu. Generalizând, Mendelssohn considera că, pentru a fi ceva 
posibil, el trebuie să fie conceptibil raţional, respectiv necontradictoriu. 
Dacă există o totalitate a tuturor posibilităţilor ca posibile şi o totalitate 
a tuturor realităţilor ca reale, atunci trebuie să existe şi o fiinţă gânditoare 
sau o minte infinită care să le gândească, şi aceasta este Dumnezeu”. 

Este uşor de observat faptul că acest concept de „totalitate a 
tuturor realităţilor” seamana cu cel paradoxal din teoria mulțimilor: 
„mulţimea tuturor mulțimilor“, că se referă la un domeniu care 
depăşeşte finitul determinabil, deci conceptibil prin mijloace raţionale. 

De aceea Friedrich Heinrich Jacobi insistă că orice cunoaştere 
mijlocită, raţională se referă numai la ceea ce este finit. Rațiunea 
pretinde întotdeauna condiţii ale condiţionatului. Noi înţelegem un 
lucru când îl putem deduce din cauzele sale proxime. Aceasta, în 
conformitate cu principiul raţiunii suficiente şi al cauzalitaţii în genere, 
după care tot ce există trebuie să aibă o cauză, a carei determinare 
inseamnă cunoaştere. Toate acestea se referă insă la domenii finite, 
strict determinate. 

Dar, cum remarcă Hegel, pentru Jacobi, nu numai obiectele 
cunoaşterii raţionale sunt finite, ci şi raţiunea însâşi, care face parte 
din acestea, din natură, din totalitatea lucrurilor condiţionate, deci 
finite. Mai mult, chiar omul nu este altceva decât o formă pe care a 
imbrăâcat-o această rațiune. 

Pe de altă parte, insă, tot Jacobi considera ca însuşi conceptul 
de condiţionat, de finit şi mijlocit, presupune un necondiţionat. Mai 
mult, noi avem reprezentarea condiţionatului pe baza unei 
reprezentări a necondiţionatului, de care ar depinde primul. Dar, 
pentru a putea vorbi despre acest necondiţionat, pentru a-l face 
posibil, deci raţional şi necontradictoriu, în maniera lui Wolff, el trebuie 
încadrat în lanţul cauzal al condiţionărilor. Dar atunci inseamnă că el 
însuşi devine condiţionat, ceea ce este contradictoriu. 

Principial, aceasta este o consecinţă a tratării disciplinare a filosofiei, 
cu absolutizarea, în manieră wolffiană, a raţiunii şi a principiilor sale şi 
transpunerea ei din domeniul logicii şi al cunoaşterii mijlocite în 
domeniul teologiei, care, tocmai din aceste motive, devine o teologie 
raţională. Adică o teologie bazată pe rațiune şi pe principiile sale. 

Pentru Jacobi însă necondiţionatul, numit şi „supranatural, 
infinitul, de neînţelesul, Dumnezeu, este cel care nu se supune legilor 
raţiunii şi este, deci, în afara cunoaşterii noastre mijlocite. 

Cauza apariţiei unei astfel de situaţii poate fi justificată pe trei 
planuri, corespunzătoare disciplinar ontologiei, gnoseologiei şi logicii. 


7 G.W.F. Hegel, op. cit., p. 574. 

Pe plan ontic, este vorba de divinitatea considerată ca 
supranaturalul, ceea ce nu poate fi determinat cauzal, ceea ce este 
transcendent, infinit. Un obiect, în orice caz, neobişnuit faţă de cele 
determinate. t 

Pe planul cunoaşterii, trebuie så intervină, de asemenea, ceva 
neobişnuit. Un alt tip de cunoaştere, pe care Jacobi o numeşte 
nemijlocită. Prin „nemijlocită“ nu se înţelege aici cunoaşterea 
senzorială, care presupune o legătură directă cu obiectul, ci o 
cunoaştere independenta, nu numai de cea raţionala, ci şi de cea 
senzorială. El consideră că există două facultăţi diferite de 
percepere: una cu ajutorul organelor de simţ: auditive, vizuale, 
tactile, gustative, olfactive, deci corporale, şi alta, cu ajutorul unui 
alt organ, invizibil, care nu are legatura cu simţurile şi care se 
manifestă numai prin sentimente. Planul gnoseologic are deci şi 
implicaţii psihologice. 

Cunoaşterea nemijlocită este numită şi credință, ceea ce 
depăşeşte caracterul vag al sentimentalităţii, şi poate fi considerată 
chiar un fel de conştiinţă. Supranaturalul şi transcendentul sunt la 
fel de certe în mintea omului, zice Jacobi, ca şi propria sa existenţă. 
Pe cât de sigur sunt că eu însumi exist, tot pe atât de sigur sunt de 
existenţa lui Dumnezeu, şi nu am nevoie de nici o demonstraţie 
pentru aceasta. 

În fine, cunoaşterea nemijlocită sau credinţa se realizează, după 
Jacobi, prin revelație, careia nu-i mai corespunde pe plan logic nici 
reprezentarea şi nici noţiunea, ultima fiind considerată, în sens 
wolffian, ca reprezentare generală (allgemeine Vorstellung). 

Hegel insistă asupra faptului că Jacobi nu înţelege prin credinţă 
şi revelaţie ceea ce se înţelege, de regulă, în teologieë. Revelația în 
sens religios este ceea ce ne este comunicat din afară, pe când revelaţia 
în calitate de cunoaştere nemijlocită este in noi înşine. Lucru valabil 
şi despre credinţa, legata in sens teologic de acceptarea unor 
prescripţii doctrinale. 

În orice caz, cu toate că surprinde ceva deosebit, Jacobi, după 
remarca lui Hegel, desparte totuşi credinţa de gândire?. Mai precis, 
fe rațiune. Tot Hegel sugerează faptul că la Jacobi ar fi vorba şi 
despre o deosebire între intelect şi rațiune, apărută mai târziu. Având 
în vedere că Jacobi a scris după apariţia Criticii raţiunii pure, această 
distincţie s-ar putea să fie de origine kantiană. Doctrina despre 
cunoaşterea nemijlocita, despre credinţă şi revelaţie, se înscrie 
totuşi, cum o consideră şi Hegel, pe o linie prekantiană. Nu în timp, 
ci în profunzime. 


€ Ibidem, p. 579. 
° Ibidem, p. 580. 

Ceea ce apare destul de explicit la Jacobi este legatura dintre 
ontic, gnosic şi logic. Ceea ce prezintă caracteristici antitetice necesită 
un alt tip de cunoaştere. Intelectul şi raţiunea aplicate unui astfel 
de „obiect“ conduc la contradicții. O astfel de cunoaştere, indiferent 
cum am numi-o, credinţă sau revelaţie, chiar total diferită de cea 
religioasă, riscă så ne plaseze pe o poziţie gnoseologica incertă daca 
este cu totul separată de gândire. Nu numai divinitatea, ci toate 
acele totalităţi de totalităţi, infinităţi de infinităţi, nu pot fi percepute 
prin simple sentimente, cu atât mai mult, cu cât presupun şi un fel 
de conştiinţă de sine. În plus, chiar dacă nu sunt conceptibile în 
mod adecvat, intelectul şi raţiunea au zăbovit, într-un fel sau altul, 
asupra lor. 

Acesta este şi motivul pentru care Hegel critică poziţia lui Jacobi 
şi pe a celor care opun în genere credinţa şi gândirea!'0. Este vorba de 
credinţa în accepţia filosofică a lui Jacobi. „Pentru credinţă fiinţa 
absolută există nemijlocit, conştiinţa credincioasa se simte pătrunsă 
de această fiinţă ca de esenţa sa: aceasta este viaţa ei, ea se afirmă 
pe sine nemijlocit, una cu fiinţa absoluta. Gândirea gândeşte fiinţa 
absolută; aceasta este gândirea absolută; intelect absolut, gândire 
pură; adica ea este tot atat de nemijlocit ea insâşi.” Numai ca aceasta 
este interpretarea lui Hegel. Jacobi nu înţelege prin Dumnezeu „fiinţa 
absolută“, ci supranaturalul, transcendentul, transfinitul. În plus, el 
îl combate pe Mendelssohn tocmai pentru faptul cå admite un intelect 
infinit, perfect, deci absolut, pe care el îl consideră imposibil. La care 
se mai adaugă şi faptul că Jacobi nu identifică divinitatea cu fiinţa 
umană, el afirmă doar că existenţa ambelor este la fel de certă. 

Din aceasta cauză, continuarea lui Hegel este şi mai îndepărtată 
de problema în discuţie: „pentru credinţă, nemijlocirea fiinţei 
absolute are în acelaşi timp semnificaţie de ceva ce este; fiinţa 
absolută este, şi este altceva decât mine. Tot astfel şi pentru cel ce 
gândeşte: ea e, pentru el, fiinţa absolută, e ceva real în sine insâşi şi 
este altceva decât conştiinţa de sine sau decât gândirea ca intelect 
finit, cum se numeşte gândirea”!!. Această diferenţiere între divinitate 
şi om este însă postulată de Jacobi prin raportul supranatural-natural, 
care nu mai necesită separaţii ulterioare. Acelaşi lucru este valabil şi 
despre diferenţierea dintre conştiinţa despre divinitate şi conştiinţa 
despre sine. Dacă Jacobi le-ar fi identificat, nu ar mai fi avut nevoie de 
credinţă şi revelaţie. Conştiinţa de sine are la bază percepţia obişnuită 
prin organele de simţ, pe când conştiinţa divinitaţii se bazează pe 
acel „organ invizibil“, pe care am putea să-l numim Supraperceptiv, 
în analogie cu supranaturalul, pe care îl „suprapercepe”. 


10 Loc. cit. 
1! Loc, cit. 

Dar Hegel ne mai oferă o interpretare la fel de puţin îndreptăţită 
în acest context. El identifică, fără suport textual, cunoaşterea 
nemijlocită a lui Jacobi cu cea senzorială, considerând că 
„determinaţia de sentiment” nu ar fi o determinaţie a unui instinct 
natural, ci o determinaţie a gândirii. Şi face apel, pentru aceasta, la 
istoria religiilor, la conceperea de câtre primitivi a divinității ca animal etc. 
Deci numai prin educaţie, progres, cultură etc. se ajunge la 
conceperea divinității ca universal; printr-o revelaţie a neamului 
omenesc!?. Dar Jacobi nu interpretează astfel divinitatea. El n-o 
consideră ca universal, ci ca supranatural, ceea ce se potriveşte oricărei 
accepţii istorice. Divinitaţile animaliere nu sunt simple animale sau 
orice animale şi nu se confundă cu animalele divine sau divinizate, 
pe care primitivii le disting de divinitaţi. 

Dar Hegel nu se opreşte aici. El generalizează: „orice cunoaştere 
poate fi nemijlocită, dar orice cunoaştere nemijlocită este şi mijlocită în 
sine“!?. Şi dă câteva exemple cu totul nepotrivite. „Ştiu, de exemplu, în 
mod nemijlocit de existența Americii, şi, cu toate acestea, această ştiinţă 
este foarte mijlocită... Columb a trebuit mai inainte s-o descopere, să 
fie în prealabil construite corăbii etc.” Or, nimeni nu „ştie“ şi n-a ştiut 
nemijlocit nimic despre America. Şi, continuă Hegel, „Omul nemijlocit 
este omul natural în comportarea sa naturală, cu dorinţele sale, omul 
care nu cunoaşte universalul. Copiii, eschimoşii etc. nu ştiu nimic despre 
Dumnezeu, omul natural este aşa cum nu trebuie să fie... Orice viaţă 
este proces în sine, este mijlocită, şi cu atât mai mult este ca atare viaţa 
spirituală... Prin urmare, opoziţia dintre cunoaşterea nemijlocită şi cea 
mijlocită este cu totul goală... intelectul cel mai sec este acela care crede 
că un mod de a fi nemijlocit poate fi ceva pentru sine fără mijlocire în 
sine“!4. Or, este îndoielnic faptul că „omul natural este aşa cum nu trebuie 
să fie”, adică nu este om cu viaţă spirituală elevată. Din perspectiva lui 
Jacobi, ca şi din cea a etnopsihologiei contemporane, omul, cu cât este 
mai primitiv, cu atât apeleaza mai mult la credinţă, iar copilul este mai 
credul decât adultul. Căci credinţa şi revelaţia, în accepţia lor neteologică, 
despre care a fost vorba, nu presupun nimic spiritual, în sensul dobândirii 
'nemijlocite a vreunor cunoştinţe despre anumite versete biblice, să 
zicem. În fine, remarca referitoare la „intelectul cel mai sec“ nu se 
„potriveşte deloc în acest context, căci chiar Jacobi desparte cunoaşterea 
nemijlocită, în accepţia sa, de orice intelect sau rațiune, tocmai pentru 
faptul că acestea ţin de cunoaşterea mijlocită. 

Ceea ce îl supără pe Hegel este faptul că Jacobi desparte credinţa 
şi revelaţia de gândire şi, conferindu-i un statut independent, o 


'2 Ibidem, p. 581. 
15 Ibidem, p. 582. 
14 Ibidem, p. 583. 

apropie totuşi, prin sentiment, mai degrabă de simţire, adică de o 
treaptă inferioară gândirii. În accepţia lui Hegel, dimpotrivă, aici ar 
trebui să fie vorba de ceva superior, iar acesta ar trebui să includă 
ceea ce îi este subordonat. Fiind de natura gândirii så includă 
intelectul şi raţiunea, depâşindu-le în acelaşi timp. 

Aceste consideraţiuni umbresc însă meritul lui Jacobi, care, plasat 
pe coordonate prekantiene, trebuie apreciat ca atare. 

Este vorba de un prim atac la adresa filosofiei sistematice 
disciplinare wolffiene, bazată pe principiile intelectului şi pe cele ale 
raţiunii (noncontradicţia şi principiul raţiunii suficiente). Atacul 
porneşte de la semnalarea deficienţelor din cadrul teologiei raţionale. 
De la concluziile contradictorii în legătură cu divinitatea, cu 
necondiţionatul care trebuie conceput condiţionat. 

incercarea unei soluţionări a situaţiei presupune însă şi 
consideraţii ontologice, gnoseologice, cu implicaţii psihologice şi 
logice. Pe plan ontic, Jacobi găseşte domenii transfinite de totalităţi 
care produc aceleaşi dificultăţi de interpretare ca şi problemele 
teologice, ceea ce îi conferă şi ontologiei wolffiene un caracter 
discutabil. 

Cunoaşterea nemijlocită pe care o propune Jacobi, identificată 
cu credinţa şi revelaţia, se dovedeşte independentă de intelect şi 
rațiune, ceea ce determină aprecierea negativă a lui Hegel. Este insă 
remarcabil faptul că Jacobi desparte cunoaşterea nemijlocită atât 
pe plan psihic, de percepţia organică, cât şi pe plan logic, de gândirea 
obişnuită, ceea ce pare, în lipsa altor consideraţii pozitive, o despărţire 
de gândire în genere. 

Dar această situaţie este explicabilă dacă introducem aici 
termenul de speculativ, care circumscrie, cel puţin pe coordonatele 
ontologice şi gnoseologice ale lui Jacobi, acel domeniu neobişnuit 
pentru investigaţiile intelectual-raţionale. Hegel însuşi, pentru 
lămurirea termenului, recurge la aceleaşi consideraţiuni legate de 
credinţă. „Referitor la semnificaţia speculativului, mai este de 
menţionat aici — zice Hegel, fără trimitere la Jacobi - că prin el trebuie 
sa se înţeleagă ceea ce se înțelegea mai demult, în mod obişnuit, 
mai ales în legătură cu conştiinţa religioasă şi cu conţinutul ei, prin 
mistic. Când se vorbeşte astăzi despre mistic, de regulă el este luat 
drept ceea ce e plin de mister şi nu poate fi conceput...“!5 Dar tocmai 
acest lucru îl spune şi Jacobi, ceea ce explica termenii de credinţă şi 
revelaţie, delimitaţi totuşi de accepţia lor religioasa. 

Faţă de intelect şi rațiune, credinţa are totuşi numai semnificaţie 
negativă. În măsura în care este cunoaştere, chiar nemijlocită, fără 


15  G.W.F. Hegel, Enciclopedia ştiinţelor filosofice, partea l, Logica, Editura 
Academiei Române, Bucureşti, 1962, p. 166. i 

intermediul organelor de simţ corporale şi al gândirii în accepţia 
tradiționala, ea rămâne un act spontan, chiar dacă este legată de 
conştiinţă. Or, aşa cum intelectul presupune o anumită acţiune asupra 
stârilor de fapt pe care le intuieşte, iar raţiunea, o anumită 
contemplaţie a lucrurilor sensibile pe care le reflectă, la fel, şi 
speculaţiunea ar trebui să presupună o anumită meditaţie asupra 
acelor totalitaţi, procesuale sau nu, care så declanşeze revelaţia 
acestora. În măsura, fireşte, în care aceasta este conştientă. Acest 
neajuns nu l-a deranjat însă pe Hegel, care vorbeşte adesea în termenii 
lui Jacobi, legând revelaţia de conştiinţa de sine (Selbstbewusstsein)!S. 
Doar atât că, în cadrul acestui proces de revelare, Esenţa divină se 
revelează pe sine sieşi. Hegel nici nu mai consideră necesar sa 
vorbească despre fiinţele finite religioase, ci despre religia ca atare. 
Revelația mai are aici şi semnificaţia de manifestare (Manifestieren)!”, 
un termen care ar presupune, de asemenea, apariţia a ceva în altceva. 
Dar cel care se manifestă este Spiritul, şi acesta se manifestă pe sine 
însuşi în sine însuşi, caci el este totul. 

Dacă privim situaţia prin prisma lui Jacobi, chiar fără intervenţia 
unei meditații, de care nu este strâină nici filosofia occidentală, 
conştiinţa de sine necesită totuşi o pregatire. O mijlocire, în sensul 
lui Hegel, prin intelect şi rațiune. Şi aceasta, atat ontogenetic, în 
evoluţia gândirii copilului, care nu se naşte conştient de sine, cât şi 
filogenetic, în evoluţia speciei. Ceea ce nu înseamnă că „eschimoşii 
nu ştiu nimic despre Dumnezeu”, cum credea Hegel. 

Pe de altă parte, însa, chiar dacă religia a ajuns pe treapta 
revelaţiei absolute în creştinism, cum admite Hegel, intenţia Divinităţii 
n-a fost de a se revela pe sine sieşi, profitând de făptura umană, ci 
de a se revela fâpturilor umane, în anumite circumstanţe de spaţiu şi 
timp. Şi aceasta nu numai o data şi pentru totdeauna, ci mereu şi 
oriunde, cu condiţia insuşirii adevăratei credinţe. Dar nici această 
condiţie nu este suficientă. Din perspectivă creştină există anumiţi 
„aleşi“, despre care se vorbeşte în orice religie, carora le este harăzita 

revelaţia divină. Dar nu numai Divinitatea alege, şi, chiar când o face, 

lucrul nu este întâmplator, ci şi credincioşii se pregătesc în vederea 
“unei eventuale revelații. Altfel, n-ar mai exista credinţă, cult, ritual 
“etc. Aceasta în privinţa aspectelor religioase ale revelaţiei, care este 
prevalentă în opera lui Hegel. 

Cu atât mai mult se pune problema condiţionarii revelaţiei atunci 
când aceasta nu mai este legată de religie. Jacobi nu vine cu soluţii. 


16 G.W.F. Hegel, Phänomenologie des Geistes, Akademie-Verlag, Berlin, 


1964, p. 528. 
17 G.W.F. Hegel, Encyclopâdie der philosophischen Wissenschaften, 
Leipzig, 1920, § 564, p. 480. 

Rămâne nedecis dacă omul este pur şi simplu condamnat la revelaţie, 
printr-o cunoaştere nemijlocită şi o credinţă cu care este dotat ca şi cu 
organele obişnuite de simţ, pe care este nevoit, în fond, såle utilizeze 
aşa cum sunt. Ceea ce sugerează un determinism foarte rigid. 

Este cu atât mai surprinzătoare intervenţia finală a lui Hegel, care 
consideră că, în poziţia lui Jacobi, după care spiritul omenesc ştie în 
mod nemijlocit despre Dumnezeu, este vorba de o „recunoaştere a 
libertăţii spiritului uman“!8. Dar tot el se simte dator så expliciteze 
că, în realitate, este vorba de „libertatea Spiritului de a fi în sine şi la 
sine“, că, de fapt, nu omul, ci Spiritul în sine are această conştiinţă. 

În măsura în care concepţia lui Jacobi poate fi considerată 
prekantiana, ea lasă deschise multe probleme speculative la care va 
încerca să răspundă Kant. Două dintre ele sunt fundamentale: 
trasarea coordonatelor ontice ale speculativului şi determinarea logica 
a formelor de gândire speculative. Kant o va rezolva pe ultima numai 
negativ, iar Hegel va încerca o soluţie sintetică pe baza intelectului şi 
a raţiunii, lăsând pe mai departe deschisă problema dacă există sau 
nu forme ale gândirii specifice speculativului, pe care Jacobi doar 
le-a separat de cele ale intelectului şi ale raţiunii. 


18 


G.W.F. Hegel, Prelegeri de istorie a filosofiei, ed. cit., p. 583. 

Exegeţii operei lui Immanuel Kant n-au acordat prea mare 
importanţă lucrărilor sale din tinereţe, din „epoca euristicâ“, apreciată 
mai mult ca ceva curios (merkwürdig) pentru viitorul filosof’. Aceasta, 
pentru faptul că ei căutau aici doar urme (Spuren) ale operei 
ulterioare. În ciuda faptului că „vederile pătrunzătoare” din primele 
lucrări „i-au făcut pe mulţi oameni de ştiinţă, ca Helmholtz, de pildă, 
sau Dubois Reymond, să facă din vocaţia pentru ştiinţele exacte 
adevărata aptitudine a lui Kant şi să regrete că el n-a continuat să 
lucreze statornic înlăuntrul ştiinţei pozitive“2. 

Pe Kant l-a interesat de la început mişcarea corpurilor în genere 
şi legătura acesteia cu forţele care o determină. Pentru el este evident 
că „orice corp care este în mişcare are o forţă“5. Există forţe „vii“, 
esenţiale şi eficiente, care „dau viaţă” corpurilor, le transpun din 
repaus în mişcare, faţă de cele „moarte“, care acţionează din afară. 
Primele sunt infinite, ultimele sunt finite. „Darea de viaţă”, trezirea 
sau deşteptarea la viaţă (Lebendigwerdung), este un concept cu 
rezonanţă scolastică (Vivification)*, legat uneori şi de suflet (Seele), 
cu semnificaţia de forţă activă (vis activa) sau forţă motrice 
(vis motrix)?. Forţele acestea au un caracter relativ, care determină 
situaţii antitetice. Forţa „vie“ pentru un corp este forţă „moartă” pentru 
alt corp, pe care îl influenţează din afară, şi invers. O forţă infinită vie 
este influenţată de cele finite, „moarte“ pentru primul corp, dar „vii“ 
pentru celelalte, prin care se produce un fel de „echilibru“ între 
mişcările corpurilor. Nici corpuri în mişcare infinită, nici corpuri în 
repaus total, ceea ce permite distincţia dintre mişcarea posibilă şi 
mişcarea reală şi, respectiv, trecerea (Ubergang) din starea de repaus 


l K. Rosenkranz, Geschichte der Kant'schen Philosophie, în I. Kant, 
Sămmtliche Werke, vol. XII, Leipzig, 1840, p. 131. 

2 1. Petrovici, Viaţa şi opera lui Kant, Bucureşti, 1936, p. 44. 

I. Kant, Gedanken von der wahren Schätzung der lebendigen Kräfte, în 
I. Kant, op. cit., vol. V, p. 17. 

* Ibidem, p. 185. 

5 Ibidem, p. 20-21. 

în cea de mişcare. În felul acesta, Kant ajunge la împărţirea mişcării 
în „două clase”, pe baza forţelor opusef. 

Concepţia sa este evident dinamică şi îi permite lui Kant să explice 
căldura, ca şi lumina (flacăra, în cazul focului), ca propagare a mişcării 
de vibraţie în eter”. Dar nu este vorba de mişcare fâră limite, şi Kant 
revine asupra mişcării şi repausului, asupra caracterului relativ al 
acestora. Asupra acţiunii şi contraacţiunii (Wirkung und Gegen- 
wirkung) forţelor care pot produce situaţii relative de repaus pentru 
corpurile care nu se mişcă unele faţă de altele, dar se mişcă împreună 
cu mediul în care se găsescă, 

Această confruntare a forţelor opuse este proprie materiei în 
genere, structurii intime a corpurilor, alcătuite din monade. Dar nu 
este vorba de simple particule punctuale care se adaugă unele altora, 
ci de procesul de împlinire sau umplere dinamică a spaţiului 
(Raumerfiillung) prin intermediul forţelor opuse de respingere şi 
atracţie, care, atunci când acţiunea lor este egală, fixează limitele 
corpului”. Se presupune că monadele ar trebui să fie elastice pentru 
a rezista forţelor opuse, care se găsesc totuşi într-un echilibru relativ, 
care nu exclude predominanţa uneia dintre forţe, a celei repulsive, 
de exemplu, care ar putea să determine dezagregarea corpului. 

Astfel de idei l-au condus pe Kant la concluzia câ, din punct de 
vedere fizic, şi mişcarea de rotaţie a Pământului trebuie să sufere anumite 
schimbări. Este vorba mai ales de atracţia Soarelui şi a Lunii asupra 
masei lichide, de ceea ce Engels a numit „descoperirea acţiunii de frânare 
a mişcării de rotaţie a Pământului de câtre maree“!9. „Descoperire“ 
înţeleasă şi argumentată ştiinţific abia după un secol (1867), de câtre 
W. Thomson şi PG. Tait!!, faţă de lucrarea lui Kant din 1754 
(Untersuchung der Frage, ob die Erde in ihrer Umdrehung, um die Achse 
einige Veränderung erlitten habe)!?. Aceasta nu este însă o „descoperire“ 
în sensul obişnuit al cuvântului, ca rezultat al unei investigaţii ştiinţifice, 
ci o consecinţă sau o particularizare a tezei generale de natură 
antiteticâ-speculativă a interacțiunii forţelor opuse, a acţiunii şi a 
reacţiunii acestora faţă de un anumit corp. Era deci firesc, pe aceeaşi 


6 F., Ueberweg, Grundriss der Geschichte der Philosophie, vol. 111, Berlin, 
1880, p. 179. 

? Ibidem, p. 181. 

3 1. Kant, Neue Lehrbegriff der Bewegung und Ruhe, în |. Kant, op. cit., 
vol. V, p. 278-282. 

> F. Ueberweg, op. cit., p. 182. 

10 F. Engels, Anti-Dühring, în Marx, Engels, Opere, vol. 20, Editura Politică, 
Bucureşti, 1964, p. 14. 

1! F, Engels, Dialectica naturii, in Marx, Engels, op. cit., p. 406-410. 

12 1. Kant, in Sâmmtliche Werke, ed. cit., vol. VI. 

linie, ca Immanuel Kant să se întrebe dacă nu cumva Pământul, ca orice 
corp sau fiinţă, sub influenţa unei mulţimi de forţe contrare, nu se 
invecheşte sau nu imbătrâneşte!5. Având în vedere înfăţişarea actuală a 
Pâmântului, se pot face presupuneri. despre starea lui anterioară. Există 
chiar în „viaţa actuală a Pământului” (im Leben der Erde) procese active 
care, într-un fel sau altul, contribuie la transformarea înfăţişării sale: 
procese chimice, fizice, meteorologice, inundaţii, schimbări ale cursurilor 
unor ape, erupții vulcanice, cutremure etc. * Kant a scris în mod special 
despre cutremurele din vremea sa!$. 

Pe baza unei astfel de concepţii dinamice, antitetico-speculative 
asupra materiei în genere, ale cărei particule elementare, numite 
monade, sunt mai degrabă „puncte de energie“ (points d'energie)!, 
era firesc ca Immanuel Kant să considere că nu numai Pământul, ci şi 
întregul Univers trebuie să aibă o istorie a lui naturală. Şi, de data 
aceasta, el face o „descoperire“ cu un şi mai mare răsunet ulterior. Engels 
considera cå „Teoria kantiană despre naşterea tuturor corpurilor cereşti 
din mase nebuloase în rotaţie a fost cel mai mare progres pe care l-a 
făcut astronomia de la Copemic incoace“!?. Nici aici nu este vorba însă 
despre vreo „descoperire“, cum o numeşte Engels şi pe aceasta'8, şi nu 
ţine de astronomie (ştiinţă bazată pe observaţii), ci de cosmogonie. 
Mai precis, de o cosmogonie transcendentă, speculativă. Elogiile lui 
Engels, din perspectivă materialist-dialectică, sunt justificate, numai că 
lucrurile nu stau chiar aşa. Kant nu face abstracţie de „infinitatea forţei 
creative a divinității“ (die Unendlichkeit der Sch6pfungskraft Gottes)!%, 
ci consideră doar că actul creaţiei nu este niciodata terminat 
(Die Schöpfung ist niemals vollendet), iar ceea ce s-a întâmplat, ceea 
ce vedem şi ceea ce va fi ţine de „desfăşurarea unui plan al revelaţiei 
divine“2. În plus, faptul că Laplace ajunge la aceleaşi concluzii, ce-i 
drept, în 1796 (faţă de Kant, in 1755), fiind precedat de Lambert 
(în 1761) şi de Herschel?!:, dovedeşte că problematica „descoperirii“ 
lui Kant nu era strâină de preocupările savanților din acea vreme, cum 
se va dovedi şi în cazul lui Schelling. Dar Kant dispunea de o metodă 


13 1. Kant, Die Frage: ob die Erde veralte?, în Sâmrmtliche Werke, ed. cit., 


„vol. VI. 

K. Rosenkranz, op. cit., p. 135. 

15 lL Kant, op. cit., p. 227-281. 

'€ H. Höffding, Histoire de la philosophie moderne, Paris, 1906, p. 41. 
F. Engels, Anti-Drihring, în ed. cit., p. 55. 

Idem, Dialectica naturii, în ed. cit., p. 334. 

l. Kant, Allgemeine Naturgeschichte und Theorie des Himmels, în 
Sâmmtliche Werke, ed. cit., vol. VI, p. 154. 

20 Ibidem, p. 169. 

21 K. Rosenkranz, op. cit., p. 132-133. 

antitetico-speculativă care l-a favorizat, pe când astronomii de profesie 
se bazau numai pe observaţii. Nu este întâmplător nici faptul că lucrarea 
lui Kant din 1755 apare fără numele autorului. Dacă ar fi fost conştient 
de importanţa „descoperirii“ sale, Kant nu şi-ar fi omis numele. 

Cert este că intreaga teorie a genezei corpurilor cereşti dintr-un 
fel de haos (Chaos), căci nu Kant vorbeşte de nebuloase 
(Nebeiflecke), ci Herschel, este explicată prin opoziţia forțelor de 
atracţie şi respingere. Astăzi nebuloasele sunt considerate galaxii, 
ceea ce nu ştiau nici Herschel, nici Engels. Aceasta inseamnă insă că 
Universul, prin care se înţelegea atunci „cerul vizibil”, egal cu Calea 
Lactee şi zonele invecinate, nu s-a născut dintr-o nebuloasă, ci este 
o nebuloasă, în accepţia de galaxie. Faptul că unele nebuloase nu 
sunt galaxii este o altă problemă. Important este că forţa repulsivă, 
despre care vorbea Kant, şi, după el, Schelling, n-a fost luată în calcul 
de nici un savant şi este discutabilă şi astăzi (a cincea forţă în fizică 
- forţa de respingere, alături de forţa de atracţie, electromagnetică, 
de interacţiune tare şi de interacţiune slabă). Ceea ce face ca „teoria” 
lui Kant, ca şi variantele contemporanilor săi, să fie discutabile. Nu 
mai vorbim de numeroasele fantezii ale lui Kant, in legătură, de 
exemplu, cu faptul că toate planetele ar fi locuite ş.a. 

Se pare insă că, după căteva decenii - ceea ce infirmă 
discontinuitatea proclamată de comentatorii lui Kant şi de istoricii 
filosofiei, dintre perioada precritică, pe când era interesat de ştiinţele 
naturii, şi cea criticistă —, Kant (1791) era incă preocupat de aceste 
idei şi considera că a fost chiar plagiat??. Cert este insă că l-a interesat 
mai mult aspectul antitetico-speculativ al metodei decât rezultatele 
aplicaţiilor acesteia. Ceea ce nu l-a impiedicat totuşi ca in 1794 să mai 
publice o lucrare în acelaşi spirit, de data aceasta, cu transcendere nu 
spre inceputul, ci spre sfârşitul lumii. Or, şi aici apare opoziţia celor 
două forţe, ridicate la rangul de principii opuse (entgegengesetzte 
Prinzipien). Sfârşitul lumii, al oricărui lucru (Ende aller Dinge) ar 
coincide, dacă nu cu reunirea (Coalition), cu neutralitatea principiilor 
opuse?5, cu nimicirea oricărei opoziții’. 

Kant era conştient de metoda antitetico-speculativă pe care o 
punea în joc. Dovadă: incercarea sa de a distinge intre „opoziţie“ 
(Entgegensetzung) şi „contradicţie” (Widerspruch), altfel spus, intre 
antitetică şi dialectică. El foloseşte un neologism pentru a vorbi în 
genere despre primele două, termenul de Opposition. Opposition 
este fie logică, prin contradicţie, fie reală, fără contradicţie?5. În primul 


2 Loc. cit. 

25 I Kant, Das Ende aller Dinge, în Sârnmtliche Werke, ed. cit., vol. VII, p. 427. 
K. Rosenkranz, op. cit., p. 250. 

25 I Kant, Versuch, den Begriff der negativen Grössen in die Weltweisheit 
einzuführen, în Sâmmtliche Werke, ed. cit., vol. |, p. 121. 

caz, despre unul şi acelaşi obiect se afirmă şi se neagă ceva în acelaşi 
timp, ceea ce încalcă principiul noncontradicţiei. Opposition se 
realizează prin două judecăţi sau propoziţii contradictorii. în al doilea 
caz, unul şi acelaşi obiect are două predicate opuse. Prin „predicate“ 
se înţeleg aici: însuşiri, proprietăţi, forţe. Acestea, fiind opuse, nu 
pot fi considerate decât în mod relativ ca pozitive sau negative. O 
forţă care contribuie la deplasarea unui corp poate fi numită „pozitivă“ 
faţă de o altă forţă care se opune deplasării. Ambele sunt însă 
prezente (anwesend) şi îi revin simultan aceluiaşi corp. Ele nu se 
contrazic şi sunt la fel de pozitive, deşi se opun. 

Toate acestea dovedesc incercarea lui Kant de a legitima filosofic 
antitetica faţă de dialectică. Numai ultima nu este acceptabilă din 
punct de vedere logic, căci numai aceasta încalcă principiul 
noncontradicţiei. 

În fine, Kant revine asupra acestor probleme şi din perspectiva 
speculativă tetradică a tablei categoriilor din Critica raţiunii pure: 
cantitate, calitate, relaţie şi modalitate?€, impârţind „ştiinţa naturii“ în: 
foronomie, dinamică, mecanică şi fenomenologie. Împărțire arbitrară, 
care îl obligă să reia de patru ori aceleaşi probleme, ale materiei, de 
exemplu. Important este faptul că, într-o formă sau alta, materiei îi 
revin aceleaşi caracteristici antitetice. În toate accepţiile, materia este 
ceea ce se mişcă: 1) foronomic, necesitând, pentru a se deplasa într-o 
direcţie opusă, o altă forţă decât cea care o mişcă iniţial; 2) dinamic, 
umplând spaţiul nu prin simpla ei existenţă, ci datorită forţei de 
respingere şi celei de atracţie; 3) mecanic, mişcându-se prin acţiunea 
şi contraacţiunea forţelor; 4) fenomenologic, realizând u-se prin mişcare 
opusă faţă de spaţiul în care se mişcă. Aspectele antitetice ale mişcării 
se menţin în toate cele patru accepţii ale materiei. 

Caracteristicile antitetice ale materiei, ale naturii şi ale universului 
în genere, deşi nu contravin logicii, ale cărei principii nu le încalcă, 
Immanuel Kant nu le consideră totuşi ca ţinând de logică, eventual 
de una diferită de cea uzuală. Dimpotrivă, apelând la intelect şi 
rațiune, pe care le distinge în felul său, va respingetot ceea ce nu se 
supune legilor acestora. Principial, el n-ar trebui să respingă domeniul 
antiteticului, numai că acesta nu se reduce la câmpul experienţei, ci, 
aşa cum a incercat s-o facă el însuși in tinereţe, se referă şi la ceea ce 
trece dincolo, transcende câmpul oricărei experienţe posibile. 
Aceasta nu înseamnă că au dreptate deplină istoricii şi comentatorii 
lui Kant când afirmă că acesta şi-ar fi repudiat propriile sale lucrări 
din tinereţe. A făcut-o numai parţial, în legătură cu acelea care vizau 
transcendentul ca atare, adică speculativul propriu-zis. 

r 
I. Kant, Metaphysische Anfangsgründe der Naturwissenschaft, în 
Sâmmtliche Werke, ed. cit., vol. V, p. 317. 

3. Dialectica speculativă 
în Critica rațiunii pure 


În Critica raţiunii pure, Immanuel Kant işi menţine, principial, 
poziţia antitetico-speculativă, reluând o distincţie din lucrarea 
publicată în 1763, dintre opoziţie şi contradicţie. În tinereţe vorbea 
despre două tipuri de opoziţie (Opposition şi Entgegensetzung)!, una 
care presupune contradicţie (Widerspruch), „opoziţia“ logica, şi alta, 
numită „reală“, fără contradicţie. în Critică foloseşte termenii de 
Widerstreitşi Widerspruch?, primul însemnând în mod curent „conflict“, 
dar şi „opoziţie“. Kant vorbeşte despre opoziţia reală (der reale 
Widerstreit), care are loc pretutindeni (allerwârts) în natură: reunire a 
contrariilor, suprimare a efectelor, opoziții ale forţelor, piedici şi reacţii 
contrare, opoziţia direcțiilor (Entgegensetzung der Richtungen). Cu 
precizarea că, în alte cazuri, nu este vorba de vreun obiect in sine 
însuşi (Ding an sich selbst), ci numai de fenomene, căci despre obiectul 
în sine nu avem nici un concept. Ce-i drept, autorul nu mai revine 
asupra acestor aspecte antitetice ale naturii, dar aceasta nu înseamnă 
că ar susţine vreo părere contrară. El consideră însa discuţia încheiată 
tocmai pentru faptul că opoziţiile naturale nu sunt contradicții, că nu 
încalcă deci principiile gândirii corecte. 

Transpunerea discuţiei de pe planul obiectual (ontic) pe plan 
fenomenal (gnoseologic) nu afectează cu nimic fondul problemei. 
Fie că le numim obiecte, fie că le numim fenâmene, componentele 
“naturii (obiectuale sau fenomenale) sunt antitetice, dar nu 
„contradictorii. Ceea ce inseamnă că ne putem permite, atât în legâtura 
"cu ansamblul naturii, cu Universul, cât şi cu anumite pârţi ale acesteia, 
să emitem ipoteze speculative, despre începutul şi, eventual, sfârşitul 
lumii, dar nu aşa cum ar fi acesta în sine însuşi, ci numai cum ne 
apare nouă. Numai ceea ce depâşeşte natura, deci şi inceputul şi 


! 1. Kant, Versuch den Begriff der negativen Grössen in die Weltweisheit 


einzuführen, in |. Kant, Sâmmtliche Werke, vol. |, Leipzig, 1838, p. 121. 

: l. Kant, Critica rațiunii pure, prescurtat CRP, Editura Ştiinţifică, Bucureşti, 
1969, p. 268, şi Kritik der reinen Vernunft, prescurtat KRV, ed. R. Schmidt, 
Leipzig, 1966, p. 364-365. 

sfârşitul acesteia, este incognoscibil. „În interiorul naturii pătrund 
observaţia şi analiza fenâmenelor şi nu se poate şti cât de departe 
se va ajunge aici cu vremea. Dar acele probleme transcendentale care 
depăşesc natura nu le vom putea rezolva niciodată, chiar dacă întreaga 
natură ne-ar fi descoperită...“5 

Se poate vorbi in acest context de două tipuri de transcendenţă: 
una relativă, naturală, şi una absolută, transnaturala. Prima este 
acceptabilă, după Kant, fiind un fel de extindere a cunoaşterii spre 
zone necunoscute, dar care sunt supuse sau ar putea fi supuse 
aceloraşi legităţi ale naturii fenomenale, antitetice. Mai mult, garanţia 
extinderii o constituie tocmai acceptarea forţelor fundamentale de 
atracţie şi respingere, care se presupune că au acţionat şi inainte de 
constituirea universului în forma actuală şi că vor acţiona şi după 
această constituire. Este vorba de contribuţiile precriticiste ale lui Kant, 
dar şi de cele postcriticiste de filosofia naturii (Metaphysische 
Anfangsgründe der Naturwissenschaft, 1786, şi Das Ende aller 
Dinge, 1794). Fară această distincţie dintre transcendenţa relativă şi 
cea absolută, asupra căreia Kant va reveni în cursul Criticii rațiunii 
pure, fără s-o numească explicit, se poate considera că el şi-ar fi infirmat 
propriile contribuţii din tinereţe, pe de o parte, şi, pe de alta, că n-ar fi 
fost consecvent nici propriilor sale principii criticiste. Căci el respinge, 
într-adevăr, cu mare vehemenţă transcendenţa, dar numai pe aceea 
absolută, transnaturală, care ţine de obiectul în sine însuşi. 

Acesta este principalul motiv pentru care Kant a fost considerat 
un filosof antispeculativ. La care se adaugă şi respingerea de câtre el a 
dialecticii, a contradicţiei in genere, ca încăâlcăâtoare a principiilor rigide 
ale intelectului, ceea ce îi conferă şi calificativul de antidialectician. În 
plus, lipsa distincţiei dintre antitetică şi dialectică a condus la ignorarea 
aproape totală a contribuţiilor antitetico-speculative din filosofia naturii 
a lui Kant. „Această filosofie — zice Hegel — este ceva cu totul sărac în 
conţinut... cuprinzând ceva absolut nemulţumitor.”* Or, pentru o parte 
din acest „nemulţumitor”, numele lui Kant a fost pus alături de cel al 
lui Laplace, matematician, astronom şi fizician de renume mondial. 
Dar Kant are şi contribuţii speculative în domeniul biologiei, prin 
postularea strâmoşului originar al unor clase diferite de organisme pe 
baza analogiei dintre formele acestora, direcţie în care a fost urmat de 
Lamarck, Geoffroy St. Hilaire şi Darwin5. Ceva asemânător nu s-a spus 
niciodată despre „contribuţiile“ lui Hegel. 


3 CRP, p. 271. 


4  Q.W.F. Hegel, Prelegeri de istoria filosofiei, vol. Il, Editura Academiei 
Române, Bucureşti, 1964, p. 613. 
5 F. Ueberweg, Grundriss der Geschichte der Philosophie, vol. Il, Berlin, 


1880, p. 245. 

Consecința cea mai importantă a împărţirii existenţei in obiecte 
în sine şi. fen6mene o constituie interesul pentru „construcţia“ 
ultimelor şi abandonarea unei raportări gnoseologice obişnuite a 
subiectului la obiectul cunoaşterii „(fie el fenomen sau nu). Aceasta 
in ciuda faptului că introducerea termenului de „fenomen nu 
schimbă cu nimic situaţia gnoseologică tradiționala. Adică noi 
cunoaştem, ca şi inainte, aceleaşi obiecte, aceeaşi natură şi aceeaşi 
lume, cu singura menţiune că toate acestea n-ar putea să existe efectiv 
fără intermediul subiectului cunoscător. 

Chiar dacă, principial, nu putem şti nimic despre transcendenţa 
absolută, prin obiectul în sine Kant ne oferă, la nivelul sensibilităţii, 
destule elemente despre aceasta. Vorbind în genere, ceea ce 
depăşeşte limitele experienţei şi ale tuturor fen6menelor este 
necondiţionatul (das Unbedingte), pe care raţiunea il reclamă în 
obiectele în sine şi care devine astfel condiţia ultimă pentru orice 
condiţionat. Necondiţionatul, consideră Kant, n-ar putea fi gândit 
fără contradicţie (das Unbedingte ohne Widerspruch gar nicht gedacht 
werden könne)’. Necondiţionatul se găseşte în domeniul suprasen- 
sibilului (ibersinnlich). Faptul că noi nu putem şti nimic despre 
obiectul în sine insuşi nu inseamnă cå el nu este nimic, câci alcătuieşte 
un domeniu (Feld). Problema este doar a interdicţiei, pentru raţiunea 
speculativă (die spekulative Vernunft), de a pătrunde aici. Interdicţie 
pe care raţiunea o încalcă prin însâşi natura ei. Aşa se explică şi titlul 
ciudat al lucrării lui Kant, care nu este „o critică a cărţilor şi a 
sistemelor“, ci a raţiunii înseși, ca facultate a gândirii. Ceea ce nu 
înseamnă insă că, cel puţin în sens negativ, nu putem gândi corect 
această transcendenţă absolută. 

Suprasensibilul nu poate să existe ca atare, ca orice fen6men, 
deoarece spaţiul şi timpul (condiţiile existenţei) sunt forme ale 
sensibilităţii, care nu sunt subsistente (subsistierend)?. Ceea ce 
inseamnă că suprasensibilul, necondiţionat de spaţiu şi timp, este 
subsistent, persistent (bestehend), chiar dacă nu există ca atare. 
Este un context care aminteşte de transcendenţa în sens aristotelic, 
ca hypokeimenon proton, care precedă materia şi forma - o 
subsistenţă primară. Ceva asemânâtor este şi subsistenţa la Kant, 
indiferent cum i-am spune. Ea „este un simplu ceva pe care nici nu 
l-am înţelege măcar ce este, chiar dacă cineva ni l-ar putea spune”, 
ceva care poate fi totuşi „fundamentul (Grund) acestui fenomen 
pe care-l numim materie“?. 


CRP p. 25-26. 
KFV, p. 25. 

KRV, p. 108 şi LII. 
Ibidem, p. 368. 

Cu toate că evită terminologia tradiţională, Kant numeşte 
„fundamentul materiei“ şi „cauză nesensibilă” (nichtsinnliche 
Ursache)!0. Ca şi la Aristotel, subsistenţa devine un fel de cauză a 
existenţei; obiectul în sine - un fel de cauză a fenomenului (ca efect). 
Numai că şi aici intervin nuanţe legate de caracterul a priori al formelor 
sensibilităţii. Oricum, obiectele ne sunt date!!, şi ele ne afectează 
(affizieren) sensibilitatea!2, chiar dacă acest lucru se petrece simultan, 
chiar dacă nu putem vorbi de obiecte in sine insele independent sau 
inainte de orice afectivitate senzorială. În orice caz, cum apare în 
Nachtrâăge, XI, reprezentarea nu este cauza obiectului! 5. Numai că şi 
aici este vorba de obiect al cunoaşterii în genere, de un Gegenstand 
care ne stă deja în faţă, şi nu despre obiectul în sine (Ding an sich). 

Rămân totuşi câteva determinaţii ale acestei „transcendenţe 
absolute”: caracterul ei subsistent şi persistent, deci incognoscibil, 
transnatural, suprasensibil, necondiţionat, de cauză nesensibilă, 
de a nu putea fi gândit fără contradicții, de a constitui un domeniu 
spre care tinde raţiunea, deşi n-ar trebui s-o facă. Transcendenţa 
absolută are totuşi aici, in contextul sensibilităţii, un caracter 
predominant negativ. 

Kant distinge însă intelectul (ca facultate a gândirii) de sensibilitate. 
Distincția este importantă, având în vedere identificarea ideii cu 
reprezentarea, şi chiar cu percepţia şi senzaţia la empiriştii englezi. 
Doar atât că la Kant se va petrece o altă identificare: intre intelect şi 
rațiune. Aceasta, in ciuda intenţiei lui Kant de a le distinge şi pe acestea. 

Intelectul (Verstand) este legat de sensibilitate. Este „capacitatea 
de a gândi obiectul intuiţiei sensibile“!*. Intelectul, ca şi sensibilitatea, 
va fi raportat a priori la obiecte. Această manieră de tratare a 
intelectului va face necesară o logică specială, logica transcendentală, 
față de logica generală (obişnuită). 

Ca şi sensibilitatea, intelectul are formele lui a priori, care sunt 
conceptele (Begriffe). Indiferent cum le-am considera, conceptele 
intelectului (Verstandbegriffe), numite de Kant şi noţiuni (Notionen), 
de la notio!5, sunt considerate, de regulă, formele de bază ale raţiunii 
(de la ratio = logos), ceea ce produce confuzie. În ciuda denumirii şi 
considerării de către Kant a conceptelor drept categorii (în sens 
aristotelic), ele au in Critica raţiunii pure particularităţi care le 
deosebesc de formele raţiunii în accepţie curentă. 


10 Ibidem, p. 369. 

1! Ibidem, p. 91 şi 125. 
12 Ibidem, p. 92 şi 126. 
13 Ibidem, p. 92, nota 4. 
14 CRP, p. 92. 

15 KRV, p. 401. 

Conceptele intelectului se bazează pe funcţii, spune Kant!€. 
Acestea ar consta în „unitatea acţiunii de a ordona reprezentări 
diverse sub una singură“. Este vorba de accepţia conceptului ca 
funcţie, despre care va vorbi ulterior şi Gottlob Frege!7. Funcţia 
constituind obiectul de studiu al logicii simbolice, considerată logica 
intelectului prin excelenţă. 

În mod asemănător, zice Kant: „conceptele se raportează, ca 
predicate ale unor judecăţi posibile, la o reprezentare oarecare despre 
un obiect incă nedeterminat“. Exprimarea este aproape în termenii lui 
Frege, care vorbeşte despre caracterul „nesaturat“ al funcţiei, reprezentat, 
de regulă, printr-o variabilă individuală notată cu x, din F(x); Kant notează 
tot cu x obiectul nedeterminat al funcţiei conceptuale: „acest obiect 
trebuie gândit numai ca ceva în genere = x”!8. 

Şi mai puţin îndreptăţită, de altfel, fără ecou, a fost considerarea 
judecății ca facultate distinctă a gândirii (Urteilskraft), şi apoi a 
raţiunii, ca facultate a raţionamentului. În fond, acestea (intelectul, 
facultatea de judecare şi raţiunea), cu aceste accepţii, ţin toate de 
ceea ce se numeşte în mod curent rațiune, cu formele ei tradiţionale: 
conceptul (noţiunea), judecata şi raţionamentul. Numai accepţia de 
funcţie a conceptului şi a judecății ţine de intelectul propriu-zis. La 
care se adaugă şi suportul psihic al funcţionalităţii, respectiv schema 
transcendentală, care mijloceşte subsumţia, „cuprinderea unui obiect 
sub un concept“!*. Frege zicea, în loc de „cuprindere“, „cădere a unui 
obiect sub un concept“20, adică o raportare prejudicativă dintre obiect 
şi concept, la nivel judicativ raportarea fiind între subiect şi predicat, 
între două concepte. 

Acestea sunt contribuţii importante ale lui Kant, dar nu au 
semnificaţie speculativă. Speculativ este considerat „tabelul“ kantian 
al categoriilor, inspirat de clasificarea judecăților după cantitate, 
calitate, relaţie şi modalitate din logica obişnuită a raţiunii. 

Împărţirea în patru grupe dă o tentă tetradicâă tabelului, care la 
judecăţi era întâmplătoare, dar la concepte este voit tetradică. În al 
doilea rând, împărţirea fiecărui tetramer în trei componente sugerează 
o dialectică triadică, introdusă forţat la nivel judicativ. De exemplu, 
la cantitatea judecăţilor?!, dacă se acceptă singularele, ar trebui 
acceptate şi „nedeterminatele“; la calitate, apar în plus „infinitele“; 


16 CRP, p. 102-103. 

17? Cf. G. Frege, Scrieri logico-filosofice, vol. |, Editura Ştiinţifică şi 
Enciclopedică. Bucureşti, 1977, p. 256 şi 276, nota 15. 

18 CRP, p. 139-147. 

19 Ibidem, p. 170-171. 

20 Q, Frege, op. cit., p. 259. 

21 CRP, p. 104. 

la relaţie, nu apar judecăţile conjunctive. Şi mai discutabile sunt 
clasificările triadice din tabelul categoriilor??, în care triadele conţin 
dublete. Situaţia se complică şi mai mult dacă se ţine cont şi de 
categoriile „derivate şi subalterne”. 

Importantă este observaţia a doua a lui Kant?* „Există un numâr 
egal de categorii in fiecare clasă, anume trei... La aceasta se mai 
adaugă faptul că a treia categorie rezultă în fiecare clasă din unirea 
celei de-a doua cu cea dintâi“, ceea ce a sugerat ulterior schema 
triadică: teză, antiteză şi sinteză. Problema este aceea de a verifica 
măsura în care este respectată în mod consecvent această schemă şi 
dacă ea are efectiv valenţe dialectico-speculative. 

O primă remarcă este aceea că discuţia este plasată la nivel 
categorial, deci speculativ, deşi Kant consideră categoriile concepte 
ale intelectului. A doua remarcă se referă la aspectul tabelar al 
categoriilor. Este vorba aici de o clasificare-sistematizare, şi nu de o 
deducție a categoriilor, nici măcar de o raportare sau ierarhizare a 
celor patru grupe, clase sau genuri de categorii, cum le zicea Aristotel. 
Ele sunt numerotate (se începe cu (1) cantitatea, deşi la judecăţi 
este mai importantă calitatea, ea fiind cuprinsă în definiţia judecății: 
o afirmaţie sau o negaţie a ceva despre ceva), dar nu apare nici o 
justificare a numerotării. Dar simplul interes pentru un studiu aparte 
al categoriilor, chiar intr-un cadru intelectiv, este demn de remarcat. 
În această privinţă, Kant poate fi considerat deschizătorul de drumuri 
în viitoarea teorie a categoriilor (Kategorienlehre). 

Limita principală a modalităţii sale de tratare a categoriilor o 
constituie cadrul intelectiv. Meritele dialectico-speculative, cu 
menţionatele tente arbitrare, rezidă tocmai în lipsa de consecvență 
faţă de perspectivele intelectului. 

Ca şi in cadrul sensibilităţii, Kant este interesat de problema 
obiectului de referinţă al intelectului. Acesta, prin conceptele sale, 
categoriile, pe care le produce, nu poate fi aplicat la nici un obiect 
decât prin intermediul sensibilităţii. Căci nu există obiecte în sine însele, 
ci numai fenomene. Categoriile nu sunt altceva decât forme pure ale 
intelectului prin care se realizează sinteza diversului reprezentărilor 
date de intuiţiile a priori. Sensibilitatea contribuie la producerea 
obiectului ca fenomen, iar intelectul — la gândirea lui. Kant consideră 
că apare aici „o iluzie greu de evitat“, şi anume aceea conform căreia 
formele intelectului, categoriile, ar putea să fie aplicate „dincolo de 
orice obiecte ale simţurilor“ (über alle Gegenstânde derSinne)*, altfel 
spus, în transcendenţa considerată suprasensibilă (uibersinnlich). 


2 Ibidem, p. 110. 
23 Ibidem, p. 113. 
2+ KRV, p. 343. * 

Aici nu mai este insă vorba de transcendenţa obiectului în sine, 
care determină, ca fundament şi cauză nesensibilă, fenomenul, prin 
afectarea simţurilor, căci formele intelectului sunt produse de acesta, 
independent de sensibilitate şi, deci, de orice determinare obiectuală. 
Dacă existenţele simţurilor (Sinnenwesen) au fost numite fenomene 
(PRaenomena), faţă de obiectele în sine însele (Dinge an sich selbst), 
atunci, consideră Kant, obiectele gândite numai prin intelect sunt 
existenţe ale intelectului (Verstandeswesen), şi vor fi numite 
„noumene“ (Noumena)5. Faţă de obiectele în sine, transcendente, 
care determină fenâmenele, noumenele, dimpotrivă, sunt ele insele 
determinate, şi anume numai prin formele intelectului. 

Aceasta inseamnă că despre noumene ca atare nu se poate spune, 
ca despre obiectele în sine, că sunt transcendente, adică sunt dincolo 
de existenţă, unde subsistă într-un mod necunoscut nouă, ci numai 
despre intelect se poate spune că transcende, trece dincolo de 
sensibilitate, dar fără să ajungă undeva, pe vreun anumit târâm (Feld). 

Noumenul are la Kant sens total negativ, spre deosebire de 
obiectul în sine însuşi, care totuşi subsistă. Noumenul, în sens pozitiv, 
pentru a exista, consideră Kant, ar trebui să fie obiectul unui alt tip 
de intuiţie, nesensibilă, intelectuală (nichtsinnliche, intellectuelle 
Anschauung), dar „despre posibilitatea acesteia noi nu ne putem 
face nici cea mai neinsemnată reprezentare“26. Ceea ce nu inseamnă 
că nu pot fi concepute „obiecte ale intelectului“ (intelligibilia) şi chiar 
o „lume inteligibilă“ (mundus intelligibilis)??, care să nu aibă nici o 
legătură cu lumea sensibilă. Există şi posibilitatea confundării 
obiectului inteligibil cu fenâmenul, ceea ce produce amfibolia?8. 

Kant justifică astfel caracterul antitetic al lumii sensibile (mundus 
sensibilis) şi acceptarea ei ca atare, spre deosebire de Leibniz, care 
„intelectualiza fenâmenele“, confundând sensibilul cu inteligibilul?9, 
opoziţia (Widerstreit) cu contradicţia -(Widerspruch), pretinzând 
lumii sensibile să se supună legilor intelectului. Aceasta nu înseamnă 
insă, tot kantian vorbind, că principiile intelectului nu rămân in 
continuare absolute, doar atât că acestea sunt valabile numai în 
"domeniul intelectului, în calitate de „criterii universale, pur formale 
sau logice ale adevărului“*!. Este interesant faptul că, în cazul 
A 
25 Ibidem, p. 344. 

26 CRP, p. 257. 

27 Ibidem, p. 258. 

23 Ibidem, p. 266. 

29 Ibidem, p. 267. 

30° KRV, p. 365. 

I. Kant, Logica generală, Editura Ştiinţifică şi Enciclopedică, Bucureşti, 
1985, p. 106. 

principiilor logice, care sunt intr-adevăr patru, Kant nu mai aplică 
schema tetradică, ci le consideră numai trei, făcând din primele două 
principii unul singur: principium contradictionis et identitatis*?. Se 
observă Chiar o inversare a lor. Identificarea nu este corectă, căci ele 
acţionează la nivelul unor forme logice diferite: contradicţia - la nivel 
judicativ, identitatea -— la nivel noţional. De regulă, sunt identificate 
sau reduse unul la celălalt principiul noncontradicţiei şi al terţului 
exclus. În orice caz, motivul râmânerii la trei a principiilor logice are 
o legătură directă cu maniera kantiană, căci triada principiilor este 
subordonată unui tetramer al împărţirii perfecțiunii logice după 
clasicul tabel: cantitate, relaţie, calitate şi modalitate. Se observă 
aici maniera arbitrară de enumerare a acestora, ordinea nejucând 
nici un rol. În aceeaşi lucrare apare şi ordinea din Criticâ&*. 

Kant semnalează şi aspectul invers al amfiboliei, acela de a 
confunda, identifica, reduce inteligibilul la sensibil, cum proceda 
John Locke, care „senzualizase conceptele intelectului“. Ar fi existat 
şi posibilitatea, pe baza confuziei dintre opoziţie şi contradicţie, de 
a le dialecticiza, dar Kant lasă dialectica pe seama altei facultăţi a 
gândirii ~ pe seama rațiunii. 

Separarea intelectului de sensibilitate şi, apoi, a raţiunii de intelect 
sunt distincţii deosebit de importante, care creează insă dificultăţi 
de interpretare din cel puţin două motive: unul — sistematic şi altul — 
terminologic. Din prima perspectivă, Kant amestecă planurile 
facultăţilor. El surprinde corect specificul funcţional al intelectului, 
şi chiar relaţional, căci ceea ce cunoaştem, zice Kant, sunt numai 
relaţii (lauter Verhältnisse)”. Dar plasează în acest context conceptele 
(noţiunile), ceea ce, am amintit, va face şi Frege. Or, noţiunile, de la 
logos, sunt prin excelenţă forme ale raţiunii, iar genurile de categorii, 
plasate tot în domeniul intelectului, depăşesc până şi limitele raţiunii 
in accepţia obişnuită. 

Ceea ce numeşte Kant „rațiune“ este o facultate superioară 
intelectului, în accepţie tot kantiană, de intelect + rațiune. Amestecului 
de planuri (aici am făcut abstracţie de facultatea de judecare - 
Urteilskraft), din perspectiva unui tablou sistematic al facultăţilor 
gândirii, îi corespunde în mod firesc en şi mai mare „amestec 
terminologic”, de data aceasta instituit programatic de câtre Kant. El 
işi propune să nu făurească cuvinte noi, ci să caute termeni vechi, să 
le consolideze sensul şi chiar să le dea sensuri noi”, ceea ce reuşeşte 


52 Loc. cit, 

55 Ibidem, p. 93-135. 
3 Ibidem, p. 154. 

35 KRV, p. 374. 

35 CRP, p. 291-292. 

cu prisosinţa. Situaţie care îi va prilejui lui Hegel aprecierea de 
„terminologie barbarâ“”, apreciere de care nu va scâpa, însă, nici Hegel. 

Este vorba, în realitate, de situarea pe noi „târămuri ale gândirii“, 
pentru care nu există cuvinte potrivite, dar şi de încercarea perpetuă 
în istoria filosofiei de a reduce întregul edificiu la o parte, de regulă, 
cea mai nouă, a acestuia (pars pro toto). La Kant era vorba de două 
„tărâmuri“ (Felder) noi, al intelectului, pe care a încercat să-l separe de 
rațiune, dar a făcut-o cu rațiune cu tot, şi al speculaţiunii, pe care a 
identificat-o cu raţiunea, înălţată astfel la o facultate superioară sieşi. 

Vorbind despre Piaton, de la care revendică termenii de „rațiune“ 
şi „idee“, şi pe care pretinde că „îl înţelege mai bine decât s-a înţeles 
pe sine Platon însuşi“, Kant aminteşte de o „rațiune supremă“ 
(höchste Vernunft, diferită de cea umană (menschliche Vernunft)*e, 
cu referinţă, poate, la dialogul Philebos (22c). Numai că anticii nu 
făceau distincţia între intelect şi rațiune, iar termenul este nous, 
traducti bil corect prin „gândire“, deşi mulţi îl traduc prin „intelect“. 
Oricum, Platon îi zice „adevărat şi divin” (alethes kai theios), ceea ce 
nu se potriveşte deloc cu imaginea „raţiunii înşelătoare” a omului. 

Dar termenul lui Kant este „rațiune“ (Vernunft), o rațiune umană 
şi înşelătoare, care a şi necesitat o critică pe măsură. Principial, critica 
este corectă, dacă facultatea in discuţie este raţiunea obişnuită, care 
vrea să cunoască ceea ce nu i-a fost hărâzit, ceea ce depâşeşte 
posibilităţile sale. Dar este incorectă în măsura în care sub numele 
de „rațiune“ se ascunde o altă facultate, a cărei menire este tocmai 
aceea de a depâşi raţiunea, de a trece dincolo de hotarele ei, de a o 
transcende. Mai mult, de a cunoaşte, în felul ei, transcendenţa însăşi. 

Pentru distincţie terminologică, vom scrie în continuare raţiunea, 
în accepţia lui Kant, cu majuscule (RAȚIUNE). 

Domeniul de referinţă (în terminologie obişnuită, căci la Kant nu 
va constitui un domeniu real) al RAŢIUNII îl constituie necondiţionatul, 
caracterizat ca „...ceva din care face parte orice experienţă, dar care el 
însuşi nu este niciodată obiect al experienţei“, adică transcende 
experienţa. Necondiţionatul acesta reprezintă, din perspectiva 
RAŢIUNII, raportată la raţionament — conceput ca relaţie între condiţie 
şi condiţionat.—, totalitatea condiţiilor, mărimea desâvârşită a sferei, 
'universalitatea. Necondiţionatul (das Unbedingte) presupune totalitate 
(Allheit, Universitas) şi universalitate (Allgemeinheit, Universalitas)0.. 

Tot din perspectiva raţionamentului, există, după Kant, trei tipuri 
de necondiţionat, in conformitate cu tabelul relaţiei: necondiţionat 


37 G.W.F. Hegel, op. cit., p. 590. 
38 KRV, p. 396. 
5° CRP, p. 290. 
4 KRV, p. 403. 

categoric, ipotetic şi disjunctiv, tipuri asupra cărora se revine cu ocazia 
ilustrării raţionamentelor respective. 

Necondiţionatul însă, ca atare, dar şi ca totalitate, este considerat 
şi ca absolut (das absolute Totalităt)*!. Absolutul acesta are şi 
semnificaţia de in sine însuși (an sich selbst)*?, ceea ce sugerează o 
referinţă la obiectul în sine, despre care nu se mai vorbeşte, însă, 
aici. Kant zice Sache în loc de Ding, probabil tocmai pentru a 
preintâmpina o astfel de interpretare. 

În fine, mai concret, Kant va vorbi despre trei compartimente ale 
transcendențţei, care pot fi considerate: 1) necondiționate, 2) totale, 
3) universale, 4) absolute şi 5) în sine, fiecare întrunind într-o mai 
mică sau mai mare măsură aceste determinaţii. Este vorba despre 
suflet, lume şi Dumnezeu. 

Ca şi intelectul, RAŢIUNEA are propriile sale forme logice, pe care 
Kant le numeşte chiar „concepte ale raţiunii pure” sau „concepte 
raţionale”. „Conceptele raţionale servesc pentru a concepe (zum 
Begreifen), conceptele intelectului pentru a înţelege (zum Verstehen) 
percepţiile.“*2 Distincție confuză, la care Kant va renunţa, numind 
„conceptele raţiunii“ idei. Or, acestea, cu semnificaţie platonică, sunt, 
evident, altceva decât conceptele. 

Conceptele se referă la ceea ce este condiţionat experimental, 
pe când ideile - la necondiţionatul transcendent (cu accepţiile 
amintite). RAŢIUNEA este facultatea de producere a ideilor, analoagă 
intelectului, care produce concepte. La fel, tot prin analogie, RAŢIUNEA 
este facultatea care procură unitate conceptelor, după cum intelectul 
oferă unitate reprezentărilor. Intelectul este facultatea regulilor, 
RAŢIUNEA este facultatea principiilor. În acest sens, RAŢIUNEA este o 
facultate metaintelectuală. Legătura ei cu fenomenele este mediată 
de intelect, ceea ce face ca pericolul inventării unei lumi fictive să fie 
şi mai mare la nivelul RAŢIUNII; mai mult, aici apare o „iluzie naturală 
şi inevitabilă” (natürliche und unvermeidliche Illusion)“5, care produce 
„aparenţa logică” (logische Schein) şi, respectiv, transcendentală a 
transcendenţei. 

Menirea criticii este aceea de a pune în evidenţă, atât la nivelul 
ideilor, cât şi al raţionamentelor cu astfel de idei, caracterul lor eronat 
şi situaţiile în care se manifestă. 

Ideea se referă la necondiţionat, numai că acesta nu este ceva 
diferit de idee, ceva la care ideea să se raporteze, cum o face conceptul 
la fenomen. În această privinţă, modul de exprimare al lui Kant este 
oscilant. Cele mai importante formulări sunt următoarele: 


41 Ibidem, p. 406. 
32 KRV, p. 394. 
23 Ibidem, p. 384. 


Dialectica speculativă în Critica raţiunii pure 83 


1) conceptul raţional (ideea) se ridică la (geht auf) totalitatea 
absolută, ceea ce ar sugera că aceasta este diferită de ideea care 
tinde spre ea; 2) conceptul raţional (ideea) este al necondiţionatului 
(Begriff des Unbedingten), tot aşa cum este şi conceptul obişnuit al 
omului (Begriff des Menschen). Or, în ultimul caz, omului îi 
corespunde o întreagă lume fenomenală; 3) conceptul raţional este 
despre (von) totalitatea condiţiilor, ceea ce îi conferă caracteristici 
categoriale (de a se spune despre ceva). 

Pe de altă parte, însă, ideile sau conceptele raţionale, cărora „nu 
li se poate da in simţuri nici un obiect corespunzător”, sunt 
transcendente şi depăşesc limitele oricărei experienţe**. Adică ele 
însele sunt transcendente, nu acel „ceva“ la care s-ar referi. Acesta 
este şi motivul pentru care Hegel consideră că „prin idee Kant înțelege 
necondiţionatul”*5, nu înțelege că necondiţionatul ar fi altceva decât 
ideea de necondiţionat. Hegel adaugă însă şi infinitul, universalul 
absolut şi nedeterminatul“S, care nu mai apar la Kant. Oricare ar fi 
insă accepţiile necondiţionatului, ele „sunt doar idei“ (sie sind nur 
Ideen)*”. „Totalitatea absolută a tuturor fenomenelor“, de exemplu, 
„nu este decât o idee“*8. Adică nu este nimic altceva. 

„Pentru aceste idei — consideră Kant — nu este posibilă propriu-zis 
o deducție obiectivă, ca aceea pe care am putut-o da despre categorii. 
Căci in realitate ele n-au nici un raport cu vreun obiect care să le 
poată fi dat, ca fiindu-le congruent, tocmai fiindcă ele nu sunt decât 
idei.“*9 El le grupează totuşi în trei clase, pornind de la tipurile de 
relaţii (Beziehungen): 1) în relaţia cu subiectul, 2) in relaţia cu diversul 
obiectului în fen6men şi 3) în relaţia cu toate lucrurile în genere%. Şi, 
având în vedere că „toate conceptele pure în genere se ocupă cu 
unitatea sintetică a reprezentărilor, iar conceptele raţiunii pure (ideile 
transcendentale) se ocupă cu unitatea necondiționată a tuturor 
condiţiilor in genere“, Kant consideră câ prima clasă conţine 
1) unitatea absolută (necondiționată) a subiectului gânditor, a doua 
2) unitatea absolută a seriei condiţiilor fenomenului, a treia 
3) unitatea absolută a condiţiei tuturor obiectelor gândirii în genere. 
Este vorba despre suflet, lume şi Dumnezeu, pe care totuşi Kant ezită 
să le considere numai idei, deşi intr-o notâ5! referitoare la metafizică 


+ CRP, p. 300. 

35 G.W.F. Hegel, op. cit., p. 602. 
%* Ibidem, p. 602-603. 

a7 KRV, p. 408. 

a8 Ibidem, p. 407. 

39 Ibidem, p. 414. 

50 Ibidem, p. 412. 

5! Ibidem, p. 415. 

vorbeşte despre trei idei: Dumnezeu, libertate, nemurire. Or, libertatea 
nu poate fi considerată numai idee, ci, eventual, libertatea absolută. 

Kant are însă ezitări şi la formularea ideilor, pe care le consideră 
adesea principii. lată o mostră de exprimare: „un concept raţional 
pur (idee) în genere poate fi explicat prin conceptul necondiţionatului, 
întrucât el conţine (enthält) un principiu al sintezei condiţionatului“S2. 
„Termenul de principiu (Prinzip) este echivoc şi semnifică de obicei 
numai o cunoştinţă (Erkenntnis) care poate fi utilizată ca principiu“, 
ceea ce va conduce, principial, la identificarea conceptului (raţional 
= idee) cu forma judicativă, proprie, de regulă, principiilor. „«Eu 
gândesc», de exemplu, este considerată concept (Begriff) sau, dacă 
vrem, mai bine, judecată (Urteil)”: „Dieses ist der Begriff, oder. wenn 
man lieber will, das Urteil: ich denke“55. 

Ezitările acestea terminologice, plus adăugarea infinitului la 
necondiţionat, l-au determinat pe Hegel să comită marea greşeală 
de a considera că „raţiunea (RAŢIUNEA) trebuie så cunoască 
necondiţionatul, infinitul“5*, adică să cunoască ceva care nu este 
ea insâşi. 

În realitate, Kant nu urmăreşte „cunoaşterea“ necondiţionatului, 
care nu este decât idee şi nu reprezintă nimic altceva, ci urmăreşte, 
indirect, utilizarea corectă a RAŢIUNII faţă de intelect şi, în mod special, 
utilizarea ei incorectă. 

Utilizarea corectă a RAŢIUNII, numită şi „regulativă” (regulativ), se 
referă la utilizarea ideilor numai în legătură directă cu conceptele 
intelectului. Ideile ca atare „nu sunt de prisos şi nici zadarnice”, căci, 
„deşi nici un obiect nu poate fi determinat prin ele, pot totuşi servi 
în fond, fără să se observe, intelectului, ca un canon care să-i permită 
să-şi extindă folosirea“55. „Conceptele raţionale pure (idei) ale 
totalităţii în sinteza condiţiilor sunt necesare, cel puţin ca probleme, 
pentru ca, acolo unde este posibil, să conducă (să continue ~ 
fortzusetzen) unitatea intelectului până la necondiţionat... ele 
îndreaptă intelectul în direcţia în care folosirea lui, extinsă până la 
extrem, rămâne în acelaşi timp în acord cu el insuşi.“56 

Termeni ca: „extinde“, „continuă“ arată intervenţia stimulativă a 
RAŢIUNII faţă de intelect. RAŢIUNEA are semnificaţia de „principiu de 
continuare şi de extindere a experienţei cât mai mult posibil“. 
„RAŢIUNEA ordonează conceptele intelectului şi le dă acea unitate 


s2 Ibidem, p. 403. 

5 Ibidem, p. 418. 

5+  G.W.F. Hegel, op. cit., p. 603. 
55 CRP, p. 301. 

56 KRV, p. 404. 

57 CRP, p. 428. 

pe care ele o pot avea în cea mai mare extindere posibilă a lor, adică 
în relaţie cu totalitatea seriilor, pe care intelectul nu le ia în 
considerare... RAŢIUNEA reuneşte prin idei diversul conceptelor... le 
procură cea mai mare unitate impreună cu cea mai mare extindere.“s58 

Kant nu prea dă exemple, dar reiese că ideile sunt un fel de 
concepte-limită spre care tinde şi trebuie să tindă intelectul, dar la 
care nu va ajunge niciodată, căci ideilor nu le corespunde nimic. Ceea 
ce nu inseamnă că ele n-ar fi utile. Se vorbeşte, de exemplu, despre 
substanţe pure (ideale), ca apa pură, şi chiar se urmăreşte obţinerea 
acestora, deşi lucrul este, dacă nu imposibil, cei puţin problematic. 
Şi RAŢIUNEA ar trebui să aibă o astfel de „utilizare ipoteticâ“”5*. Aceste 
idei ipotetice stimulează cercetarea ştiinţifică. Kant vorbeşte despre 
ideea de forţă fundamentală, de unitatea forţelor, în fizică, despre 
genuri şi specii, în biologieS0. Ar exista, in genere, două direcţii: una 
ascendentă, spre genuri superioare, originare, deosebite, şi una 
descendentă, coborând spre specii inferioare care n-au fost gâsite 
incâ. Pe traseele acestea pot fi descoperite, căutate sau bânuite 
speciile intermediare necunoscute incă. „Dar — zice Kant —- e uşor de 
văzut că această continuitate a formelor este o simplă idee, căreia 
nu i se poate indica un obiect corespunzător în experienţâă...“s! 

Altfel spus, RAŢIUNEA, pe care Kant o numeşte şi speculativă, în 
sensul de „teoretică“, spre deosebire de cea practică, respectiv 
morală, utilizată regulativ, presupune o ridicare a intelectului 
(cu conceptele sale) spre idei (concepte de maximă generalitate fără 
corespondent obiectual), spre necondiţionat, absolut, total, universal, 
in sine. Cu alte cuvinte, spre transcendent, dar fără să ajungă la el, 
căci, de fapt, nici nu există aşa ceva. 

Utilizarea constitutivă a RAŢIUNII speculative constă în considerarea 
că ar exista „un obiect în mod absolut“ (Gegenstand schlechthin)$? 
corespunzător unei idei, şi în tendinţa de a-l determina prin concepte. 

Utilizarea regulativă a RAŢIUNII este numită transcendentală, cea 
constitutivă — transcendentă. Este însă evident că în ambele cazuri 
este vorba de aceleaşi forme ale RAŢIUNII, de aceleaşi idei sau 
concepte raţionale. Ele nu sunt ca atare nici transcendentale, adică 
referitoare doar la stimularea intelectului, şi nicitranscendente, adică 
referitoare la ceea ce depăşeşte orice experienţă posibilă, ci devin 
astfel prin utilizares5. 


55 Ibidem, p. 506. 

59 Ibidem, p. 507-508. 
6 Ibidem, p. 512-514. 
6 Ibidem, p. 516. 

s KRV, p. 712. 

55 Ibidem, p. 629. 

Oricărei idei îi poate fi atribuit, în manieră constitutivă, un obiect 
cu determinaţii transcendente. Kant nu obişnuieşte să dea exemple. 
Nu ştim dacă, în viziunea lui, anumite idei ne predispun, mai mult 
sau mai puţin, spre una sau alta dintre cele două utilizări, şi nici 
dacă există utilizări combinate, căci, principial, chiar utilizată 
constitutiv, o idee poate să aibă şi rol regulativ, şi invers. S-ar pârea 
că există mai degrabă anumite înclinații speculative ale indivizilor, 
care îi îndeamnă să dea preferinţă unor principii ale RAŢIUNII în dauna 
altora, ceea ce determină şi dispute greu de aplanat, datorită 
caracteristicilor deosebite ale obiectelor (transcendente) în discuţieS*. 

Referitor la ideea de infinit, de exemplu, deşi „infinitul“ este ca şi 
„finitul”, în legătură cu ideea de lume, apare clar faptul că „obiectul“ 
acestei idei are două semnificaţii. Una este legată de folosirea regulativă 
a ideii de infinit, ca „regresie în infinit” care semnifică o „regresie 
continuată indefinit” a unei serii de stări trecute ale lumii, care nu 
poate să ajungă niciodată la un punct terminusf5. Este vorba de ceea 
ce se numeşte astăzi „infinitul potenţial“. A doua semnificaţie este 
legată de utilizarea constitutivă a ideii de infinit, când pe baza 
conceptului de mărime este presupusă o „infinitate dată“, lumea 
infinită ca timp sau ca spaţiu — situaţie, zice Kant, care este inacceptabilă 
din punct de vedere empiric. Este vorba de ceea ce astăzi se numeşte 
„infinitul actual”. Distincția kantiană este între „a tinde câtre sau a 
merge spre infinit“, care este numai o idee, şi „a fi infinit”, care este un 
presupus „obiect“ al ideii de infinit. Formaliştii şi intuiţioniştii actuali 
mai discută încă pe această temă, ceea ce dovedeşte că, cel puţin in 
domeniul transfinitului matematic, nu se poate accepta respingerea 
principială, de tip kantian, a utilizării constitutive a ideilor. 

Independent de această problemă, se poate vorbi despre un 
„obiect“, acceptabil sau nu, alideii. Aşa cum s-a vorbit despre obiect 
în sine la nivelul sensibilităţii şi despre noumen ia nivelul 
intelectului. Întrucât RAŢIUNEA ţine de gândire, obiectul acesteia ar 
trebui să fie tot un fel de noumen, dar Kant nu-i spune aşa. În genere 
îi zice „obiect al ideii” (Gegenstand der Idee), dar şi, mai sugestiv, 
„obiect în idee” (Gegenstand in der Idee), pentru a-l distinge de 
obiectul obişnuit din natură, adică de fenâmen. Mai apare şi 
denumirea de „obiect absolut” (Gegenstand schlechthin), dar şi 
„imaginar“ sau „fictiv“ (eingebildet)*$. Este vorba aici de o 
diferenţiere a „obiectelor“, care trebuie avută în vedere, ceea ce nu 
se face, de regulă. Mai precis, se identifică obiectul în sine însuşi cu 
noumenul, iar la obiectul ideii nu se face nici o referinţă. 


6+ CRP, p. 519-520. 
s5 Ibidem, p. 434. 
6 KRV, p. 712-715. 

Obiectul în sine însuşi, in ciuda caracterului său incognoscibil, 
are la Kant, cum s-a menţionat, câteva determinaţii care îl plasează 
in domeniul transcendenţei absolute. Din această cauză, determi- 
naţiile respective nu sunt obţinute pe cale deductivă. Sunt oarecum 
postulate şi au, in mod evident, caracteristici negative care amintesc 
de metoda teologiei apofatice, de determinare prin negaţii a 
divinității creştine, care este tot transcendentă. Obiectul în sine 
insuşi transcende, trece dincolo de existenţă (unde subsistă şi 
persistă). Simplu spus, el este ceea ce nu este existenţa. Existenţa 
fiind sensibilă, transcendenţa este ne-sensibilă sau supra-sensibilă. 
La Kant apar ambele determinaţii negative (nichtsinnlich, 
tibersinnlich); la Dionisie Pseudo-Areopagitul, fiind vorba numai de 
transcendenţa divină, apare supra-sensibilul, supra-existenţa, 
Supra-esenţa (hyperousia). 

Importantă este determinaţia de necondiţionat (unbedingt) 
atribuită obiectului în sine însuşi. Caracterul necondiţionat al 
obiectului în sine ar putea justifica principial chiar o manieră arbitrară 
de atribuire a determinaţiilor. Manieră pe care o vor practica Fichte şi 
Schelling. Kant nu-şi permite acest lucru, dar nu fiindcă ar simţi nevoia 
vreunei restricţii, căci domeniul este liber de orice condiţionare, ci 
pentru faptul esenţial că „necondiţionatul n-ar putea fi gândit fără 
contradicţie” (dass das Unbedingte ohne Widerspruch gar nicht 
gedacht werden k6nne)%. Or, Kant, din perspectiva intelectului şi a 
raţiunii, nu admite contradicţia. Pe de altă parte, obiectul în sine 
insuşi, fiind transcendent, subsistă şi persistă, dar nu există, şi, ca 
atare, nu-i pot fi atribuite nici caracteristici autentice, opoziţionale, 
deşi acestea n-ar presupune contradicții. 

Principial, însă, obiectul în sine se raportează direct numai la 
sensibilitate. Este un fel de obiect al cunoaşterii senzoriale, la care 
nu vor ajunge totuşi niciodată simţurile, căci el nu există, adică 
nu apare în spaţiu şi timp. Cu atât mai puţin, deci, va putea fi el 
gândit, respectiv conceput la nivelul intelectului, al cunoaşterii 
intelective. 

Ceea ce gândeşte intelectul ca noumen nu are nici o legătură cu 


„obiectul in sine, cu acel ceva care determină apariţia fenomenului. 


~ 


În germană, faptul acesta este evidenţiat şi lingvistic, cåci Erscheinung 
nu înseamnă numai fenomen, ci şi apariţie, arâtare, înfăţişare a ceva 
sau a cuiva. Pe când noumenul este cel determinat şi numit, impropriu, 
„obiect“ (Ding, Objekt, dar nu Gegenstand) al unui concept. Dacă obiectul 
in sine este cauza fenomenului, el însuşi nefiind fenomen (die Ursache 
der Erscheinung ~ mithin selbst nicht Erscheinung), noumenul este, 


67 KRV, p. 25. 
68 KRV, p. 377. 

dimpotrivă, efect al conceptului, numai că „reprezentarea lui rămâne 
totuşi pentru noi goală şi nu ne foloseşte la nimic”®9, 

Vinovat însă de identificările ulterioare (noumen = obiect în sine) 
este Kant însuşi, care nu dă exemple. Principial, orice concept ar 
putea să aibă un noumen corespunzător, căci conceptele n-au 
corespondent obiectual (sensibil), ci doar se referă la acesta. Clasic 
vorbind, prin „obiect al conceptului“ (objet de concept) se înţelege 
„esenţa, natura sau quidditatea“70, adicâ gândul pe care îl exprimă 
un concept, înţelesul sâu. Or, Kant acceptă conceptul în calitate de 
categorie cu semnificaţia aristotelică, dar şi cu accepţia de funcţie. El 
se spune despre ceva, fiind predicatul unei judecăţi posibile, iar 
psihologic este unitatea conştiinţei mai multor reprezentări, având 
şi sensul de reprezentare generală. Ceea ce înseamnă că el are mai 
mult semnificaţie operativă, fără să reprezinte ceva ca atare. Aşa se 
explică observaţia lui Kant, după care nu conceptele sunt generale, 
particulare şi singulare, ci numai utilizarea sau aplicarea lor”!. Din 
această cauză, Kant înclină să numească obiectele conceptelor nu 
numai noumene, ci şi obiecte în sine. El vorbeşte despre „conceptul 
de noumen“, adică „de obiect care să nu fie gândit ca obiect al 
simţurilor, ci ca un obiect în sine însuși“ (Ding an sich selbst)?, uitând 
aici faptul că obiectul în sine însuşi nu este numai ceva nesensibil. 

Prin urmare, deşi Kant pune uneori semnul egalităţii între 
obiectele în sine şi noumene: „Dingen an sich selbst (noumena)"”?, 
ele trebuie să fie distinse cu stricteţe, pentru evitarea unor confuzii 
grave, cel puţin din perspectivă dialectico-speculativă. Noumenele, 
pe care Kant le mai numeşte şi „obiecte hiperbolice“7*, corespund 
unor concepte care nu sunt contradictorii”, dar sunt totuşi 
„problematice, în sensul că intelectul se intinde problematic mai 
departe decât sfera fenâmenelor“7. Problematic sau nu, Kant zice 
textual: „conceptul unui noumen, adică al unui obiect (Ding), care 
nu ar trebui gândit ca obiect (Gegenstand) al simţurilor, ci ca obiect 
în sine însuşi (Ding an sich selbst) — cel puţin prin intelectul pur —, nu 
este deloc contradictoriu (ist gar nicht widersprechend) "77. Pe când, 


6 Loc. cit. 

70 J. Maritain, Elements de philosophie, Il, Petite logique, Paris, 1923, p. 28. 
7! 1, Kant, Logica generală, Editura Ştiinţifică şi Enciclopedică, Bucureşti, 
1985, p. 143. 

72 KRV, p. 349. 

73 KRVY, p. 353, şi Prolegomena, cap. 33. 

7* 1. Kant, Prolegomena, cap. 45. 

75 KRV, p. 348. 

7 Ibidem, p. 350. 

7 Ibidem, p. 349. 

despre obiectul în sine, tot Kant spune că acesta, ca necondiţionat, 
„nu ar putea fi gândit fără contradicţie” (ohne Widerspruch gar nicht 
gedacht werden k6nne)”8. Acesta este motivul pentru care noumenul, 
sau, altfel spus, obiectul în sine însuşi ca noumen, nu prezintă interes 
dialectico-speculativ. 

Dar nici obiectul în sine, în ciuda caracterului său transcendent 
(cu determinaţiile respective: subsistent şi persistent, transnatural, 
nesensibil şi suprasensibil, necondiţionat), care nu poate fi gândit 
fără contradicţie, nu prezintă totuşi interes dialectico-speculativ 
pentru faptul că este incognoscibil, iar determinaţiile respective îi 
sunt atribuite, adică nu sunt nici senzorial-perceptibile, nici 
inteligibil-deductibile. 

Situaţia este însă alta când e vorba de „obiectul ideii“, identificat 
cu ideea însăşi. Kant nu-l urmează pe Platon în „deducţia mistică a 
ideilor“79, dar, cum s-a văzut, nu operează nici el o deducție 
propriu-zisă. Cele „trei clase” de idei, care se dovedesc a fi doar trei 
idei, sunt, de fapt, obiectele celor trei discipline filosofice pe care 
Kant intenţiona să le critice. Principial, tocmai fiindcă aveau ca obiect 
de studiu câte o idee a RAŢIUNII: obiectul psihologiei raţionale era 
sufletul; obiectul cosmologiei raţionale era ansamblul tuturor 
fenâmenelor, iar obiectul teologiei raționale era „fiinţa tuturor 
fiinţelor”, adică Dumnezeu. Nu este vorba, evident, de nici o deducție 
a ideilor, şi, parafrazându-l pe Kant însuşi, „nu putem şti dacă ceea 
ce avem este suficient sau dacă şi unde mai lipseşte ceva“. De altfel, 
el însuşi consideră că pentru idei „nu este posibilă nici o deducție 
obiectivâ“80, pur şi simplu fiindcă ele nu se raportează la nici un obiect. 
Aceasta nu înseamnă însă că nu se poate vorbi cu consecvență despre 
idei, despre numărul acestora şi, eventual, despre nişte exemple 
corespunzătoare, ceea ce Kant nu încearcă sau nu reuşeşte să facă 
decât parţial. El vorbeşte de „idei psihologice“8!, dar nu tratează decât 
despre una, despre suflet. Vorbeşte despre o idee pe care o numeşte 
cosmologică (Ich nenne diese Idee kosmologisch)*?, dar consideră 


„că „nu există mai mult de patru (nicht mehr als vier) astfel de idei“85. 


În fine, mai vorbeşte despre „ideea teologică”, evident, una -— 


“Dumnezeu, pe care o consideră însă a treia“, deşi, după orice 


~% 


numărătoare, ar trebui să fie a şasea (1+4+1). Nu interesează aici 


79 Ibidem, p. 25. 

72 Ibidem, p. 397. 

8 Ibidem, p. 414. i 
5 1. Kant, Prolegomena, cap. 46. 
52 Ibidem, cap. 50. 

55 Ibidem, cap. 51. 

84 Ibidem, Cap. 55. 

faptul cå nici macar în teologia creştină nu este vorba de o singură 
idee, ci maniera arbitrară în care procedează Kant. 

Acceptând că ideile ar fi trei, ne gândim lä triadele subordonate 
fiecăreia dintre cele patru „clase de categorii“ (ale cantităţii, ale 
calităţii, ale relaţiei şi ale modalităţii) şi la remarca lui Kant că; „a 
treia categorie rezultă în fiecare clasă din unirea celei de-a doua cu 
cea dintâi“85. Kant aplică şi în cazul ideilor procedeul, cu valoare de 
schemă dialectico-speculativă, cum o să apară explicit la continuatorii 
acestuia, reducând, în primul rând, numărul ideilor la trei. Maniera 
este arbitrară şi va determina aspectele sofistice ale metodei 
dialectico-speculative triadice. 

În al doilea rând, Kant va stabili o anumită ordine succesivă 
(o ierarhizare incipientă) a ideilor. „În cele din urmă se va mai observa 
- afirmă Kant - că între ideile transcendentale însele se manifestă o 
anumită legătură şi unitate şi că RAŢIUNEA pură aduce, cu ajutorul 
acestor idei, toate cunoştinţele ei într-un sistem (triadic - n.n.). 
A înainta de la cunoaşterea de sine (a sufletului) la cunoaşterea lumii 
şi, cu ajutorul acesteia, la fiinţa supremă, este un progres atât de 
natural, încât el pare asemănător înaintării logice a raţiunii de la 
premise la concluzie.“85 Acesta este un text important pentru istoria 
gândirii speculative. „RAŢIUNEA pură“ semnifică aici speculaţiunea, 
care operează cu scheme dialectico-speculative sistematice (în cazul 
acesta, triadice). Speculaţiunea ordonează şi ierarhizează ideile 
(genurile supreme), stabilind şi o trecere (progresivă) de la una la 
alta. Că această „trecere“ se face în manieră dialectico-speculativă 
reiese din nota lui Kant la textul respectiv. 

„Metafizica ~ zice el — nu are ca obiect propriu al cercetării ei decât 
trei idei: Dumnezeu, libertate şi nemurire, aşa încât al doilea concept 
unit cu cel dintâi trebuie să ducă la al treilea ca la o concluzie 
necesarâ.“8 Se observă imediat maniera reducţiei triadice, atât 
categorial, cât şi disciplinar. Dacă se acceptă reducţia la cele trei idei, 
disciplinele corespunzătoare acestora vor fi, cum le enumeră şi Kant, 
teologia, morala şi religia — o îmbinare destul de stranie pentru 
metafizică în orice accepţie, chiar kantiană, căci unde sunt psihologia 
şi cosmologia, despre care tocmai se făcea vorbire? Categorial, unde 
au dispărut sufletul şi lumea? în privinţa ordonării şi a „progresului“ 
categoriai (al ideilor), situaţia este şi mai stranie — teologia precedă 
religia! Dar Kant utilizează acest exemplu „ca ordine sintetică” (ceea 
ce Îl face şi mai discutabil: religia ca sinteză a teologiei şi a moralei), 
oarecum contrară, mai precis, inversă „ordinii analitice“, care 


a CRP, p. 113. 
86 Ibidem, p. 306. 
8&7 Loc. cit. 

transformă însă nu numai ordinea ideilor, ci şi pe ele însele. Disciplinar, 
„ordinea sintetic“: teologie, morală, religie, devine în ordinea analitică: 
psihologie, cosmologie, teologie. Interesează aici doar caracterul arbitrar 
al grupării triadice şi al ordonârii celor trei componente. 

Oricum, corect sau incorect utilizată, apare aici o descriere a 
schemei dialectico-speculative cu aplicaţiuni sistematice, categoriale 
şi disciplinare, cu rezerva că toate acestea sunt atribuite „RAŢIUNII 
pure“, care trebuie distinsă de raţiunea obişnuită, la care se referă şi 
Kant la finele textului citat, observând cu această ocazie asemânarea 
dintre mecanismul schemei dialectico-speculative şi „înaintarea logică 
a raţiunii de la premise la concluzie“; altfel spus, analogia dintre 
schemele dialectico-speculative (triadice) şi schema (cum îi zicea 
Aristotel!) silogistică. 

Se conturează astfel nu numai o altă facultate a gândirii 
(speculaţiunea, faţă de raţi une şi intelect), ci şi formele logice ale acesteia, 
în analogie cu cele clasice, ale raţiunii: noţiunii sau conceptului 
(categoriei obişnuite) îi corespunde ideea (genul de categorii sau genul 
suprem); judecâţii, respectiv propoziției obişnuite, ii corespunde raportul 
între idei (raportul intercategoria!), care nu mai este de natură predicativă, 
ci presupune succesivitate, ordonare, ierarhizare; schemei silogistice îi 
corespunde schema dialectico-speculativă triadică. Numai cå aceste 
distincţii sunt mai mult sugerate decât enunțate cu toată rigoarea. 
Cauzele sunt multiple, dar cea mai importantă o constituie faza 
embrionară de elucidare a acestor distincţii. 

Kant nu reuşeşte să diferenţieze strict decât sensibilitatea şi 
intelectul. Intelectul rămâne însă, în ciuda funcţionalităţii sale 
surprinse de Kant, un amestec oscilatoriu de intelect şi rațiune, când 
în favoarea intelectului, când în favoarea raţiunii, dar absolut 
nediferenţiate. Legătura directă cu sensibilitatea, cu reprezentarea 
schematică, ca şi interpretarea funcţională şi uneori relaţională a 
conceptului, dar mai ales diferenţierea raţionamentelor nemijlocite, 
numite silogisme ale intelectului (Verstandesschliisse), de cele ale 
raţiunii (Vernunftschliisse)%8, sunt elemente viabile ale distincţiei 
dintre intelect şi rațiune. Dar conceptul, judecata şi raţionamentul în 
genere, plasate, cel puţin în Critica raţiunii pure, la nivelul intelectului 
(în ciuda facultăţii hibride a judecării), îi permite lui Kant să facă din 
RAȚIUNE o facultate distinctă atât de intelect, cât şi de rațiune în 
accepţia obişnuită. Or, terminologic, acest lucru nu este corect. Faptul 
că termenul „rațiune“ (ratio) a fost utilizat de la început pentru 
grecescul logos, prin care Aristotel definea noţiunea, judecata şi 
raționamentul, nu mai permite nimănui utilizarea în altă accepţie a 
acestui termen. Kant a făcut acest lucru, cu cel puţin două consecinţe 


88 I, Kant, Logik, în Sâmmtliche Werke, ed. cit., vol. IIl, p. 299. 

grave: una, că toate consideraţiunile sale despre RAȚIUNE au fost 
ignorate de câtre logicienii tradiţionali; alta, că urmaşii săi, în special 
Hegel, pe linie speculativă, au procedat la fel, adică au folosit termenul 
de „rațiune“. Aceasta, şi din cauza temerii ca, într-un fel sau altul, 
criticând raţiunea, să nu fie consideraţi drept iraționalişti. 

Kant a avut totuşi curajul să facă o „critică a raţiunii“, învinuind-o 
însă de neajunsuri, din perspectiva raţiunii în accepţie tradiţională, 
care, de fapt, nu-i aparţin. În primul rând, nu raţiunea este producătoare 
de idei, ci de noţiuni sau concepte, trecute de Kant pe seama 
intelectului. În al doilea rând, nefiind producătoare de idei, nu este 
răspunzătoare nici de utilizarea acestora: corectă (regulativ) sau 
incorectă (constitutivâ). În al treilea rând, utilizarea ideilor nefiind o 
sarcină a raţiunii, nu trebuie apreciată (criticată) după criteriile raţiunii. 

Având presentimentul că aici este vorba totuşi de altceva, Kant 
simte nevoia de a introduce un termen diferit, dar totuşi legat de 
rațiune. Îi zice raţiunea speculativă (spekulative Vernunft), dar 
foloseşte şi termenul de „rațiune pură speculativă” (reine spekulative 
Vernunft)”, ceea ce presupune, de fapt, utilizarea speculativă a 
raţiunii pure, faţă de cea naturală”!. 

Facem abstracţie aici de semnificaţia originară a termenului 
„speculativ“ (în greacă, theoria), pe care o menţionează şi Kant, cu 
adaosul că toate cunoştinţele speculative sunt teoretice, dar nu şi 
invers%2. „O cunoaştere teoretică este speculativă când se referă la 
un obiect sau la astfel de concepte despre un obiect la care nu putem 
ajunge prin nici o experienţă.“*5 Când se referă, cu alte cuvinte, la 
transcendenţă. Numai că raţiunea care întreprinde o astfel de 
cunoaştere este utilizată în mod constitutiv, adică incorect. Mai precis, 
incorect după criteriile raţiunii. 

Rațiunea speculativă nu este deci o facultate a gândirii diferită 
de rațiune. Ea este speculativă, dar nu este speculaţiunea. O putem 
considera o facultate a gândirii hibridă — o rațiune care tinde spre 
speculaţiune, dar care, kantian vorbind, greşeşte făcând acest lucru. 

Ideile (produse ale RAŢIUNII), fiind transcendente sau referindu-se 
la transcendent, la ceea ce nu poate fi obiect al experienţei, 
determină, în utilizarea lor constitutivă (speculativă), apariţia unor 
raționamente dialectice ale raţiunii (dialektische Vernunftschliisse). 
Kant identifică dialectica cu sofistica sau eristica, ceea ce îl determină 
să le numească şi „raționamente sofistice” sau, pur şi simplu, 


59 KRV, p. 26, 28, 643. 

s0 KRV, p. 27. 

°% CRP, p. 501. 

92 1, Kant, Logik, ed. cit., p. 265. 
* CRP, p. 308. 

„sofisme“. Acestea sunt: paralogismul, antinomia şi idealul. Dacă 
primul şi ultimul au mai mult semnificaţia de raționamente 
„aparente“, antinomia presupune clar o contradicţie, deci are caracter 
dialectic, indiferent de accepţia sofistică. 

Antinomia înseamnă originar contradicţia între două legi (nomoi), 
două judecăţi sau raționamente care par la fel de îndreptăţite. Formal, 
este vorba de două enunţuri contradictorii, dintre care, în mod normal, 
unul ar trebui să fie fals, şi celălalt, adevărat. Numai că, în cazul raţiunii 
(speculative), nu este vorba de simple judecâţi. 

Kant nu procedează formal, şi nu-l interesează nici structura 
judecăților pe care le numeşte teză şi antiteză. Din această cauză, 
enunţurile sunt deficitare şi doar aproximativ simetrice, ceea ce pare să 
se fi urmărit cu premeditare, pentru a complica lucrurile. Dovada sau 
demonstraţia (Beweis) pentru teză şi apoi pentru antiteză pierde orice 
interes pentru aspectul formal. Kant se complică aici, apelând la tot 
felul de concepte ale vremii, până când pierde pe traseu orice 
semnificaţie dialectică a discuţiei. Completările din Prolegomena, în ciuda 
prezentării simplificate a enunţurilor, îi conduc la explicaţii bizare. 

Simplificată, prima antinomie are ca teză: lumea are un început, 
iar ca antiteză: lumea este infinită. Ceea ce se observă de la prima 
vedere este faptul că sunt considerate aici ca fiind contradictorii două 
propoziţii afirmative. Subiectul „lumea“, de fapt, ideea de lume, luat 
ca subiect banal, este un termen singular, ceea ce înseamnă cå trebuia 
marcată negația pe care să se bazeze contradicţia. Căci, altfel, nu numai 
că nu este pusă în evidenţă, dar poate să nici nu existe. De exemplu, 
se poate considera că lumea este infinită, chiar dacă are un început, 
cum este infinit şirul numerelor naturale, cu toate că începe cu numărul 
„unu“, S-ar putea corecta exprimarea kantiană, cum procedează, de 
exemplu, Hegel. El reduce predicatele la opoziţia: limitat-nelimitat, ceea 
ce permite 'menţinerea ambelor propoziţii afirmative: lumea este 
limitată — lumea este nelimitată. Hegel chiar dă o formă lingvistică 
ideal-categorială şi predicatelor: limitabilitate şi nelimitabilitate 
(Begrenzheit-Unbegrenzheit). Aceasta, pentru faptul că Hegel era 

" conştient de aspectul categorial pe care trebuie să-l ia raportarea. 

7 În formă, simplă, propozițională copulativă, predicatul devine 
;banal. Chiar în formularea simplă a antitezei, ideea de lume (deşi 
Kant nu insistă asupra aspectului ideal al subiectului) nu este 
raportată la ideea de infinit, respectiv la infinitate, ci i se atribuie 
doar predicatul de „infinit“, prin copula „este“. 

O exprimare corectă ar fi evidenţiat, în al doilea rând, nu numai 
raportul predicatelor cu acelaşi subiect, ci şi raportul dintre predicate, 
nemenţionat de Kant. 

Dar simpla prezentare a tezei şi antitezei nu reprezintă totuşi un 
raţionament, fie el sofistic sau nu. Din cadrul raţionamentului face 

parte şi „demonstraţia“ (Beweis) tezei şi antitezei. Hegel remarcă, pe 
bună dreptate, că „această expunere e foarte imperfectă, fiind, pe 
de o paite, încurcată şi confuză în ea însăşi şi, pe de altă parte, falsă 
cât priveşte rezultatul ei...”9*, 

Kant încearcă o demonstraţie apagogică în care comite, cum 
observă Hegel, petitio principii. Dar se poate face abstracţie şi de 
acest lucru. Obiectivul este acela de a demonstra cå ambele propoziţii 
au aceeaşi îndreptăţire, valoric, că ambele sunt adevărate, ceea ce ar 
trebui să infirme caracterul lor contradictoriu. Dar nici propoziţiile 
nu sunt prezentate corect, pentru a fi contradictorii prin structură — 
ca afirmaţia faţă de negaţie, când subiectul şi predicatul rămân 
aceleaşi —, nici demonstraţia de adevăr a ambelor nu e convingătoare. 
Mai mult, Kant însuşi zice că in aceeaşi antinomie, în ciuda propriei 
sale demonstraţii, „amândouă afirmaţiile opuse una faţă de cealaltă 
sunt false“%. Aceste oscilaţii, demonstrarea adevărului celor două 
propoziţii şi, totodată, considerarea lor ca falsă, denotă imposi- 
bilitatea de a concepe şi, mai ales, de a accepta contradicţia din 
perspectiva raţiunii obişnuite. 

Importantă este şi concluzia la care ajunge Kant. Contradicţiile 
acestea nu se ivesc datorită caracterului opoziţiona! al transcendențţei, 
ci sunt „conflicte ale RAŢIUNII cu sine însăşi“, datorate faptului câ 
aceasta „işi întinde domeniul dincolo de toate limitele experienţei“%. 
Ceea ce înseamnă că nu există şi nu poate fi conceput nici un mod de 
gândire care să contravină principiului noncontradicţiei din logica 
obişnuită a raţiunii. Aici nu numai că suntem foarte departe de gândirea 
dialectico-speculativă, dar ne este şi interzis accesul la aceasta, pe 
motivul încălcării principiilor elementare ale gândirii raţionale. 

Cu toate acestea, Kant a presimţit gândirea speculativă, care îi va 
datora atât de mult (schema triadică, opoziţia teză-antiteză, dar şi 
sinteza, despre care atot vorbit, dar pe care n-a mai aplicat-o în cazul 
antinomiilor). 

Kant a „căzut“ peste multe probleme efective ale gândirii 
speculative, dar fie le-a evitat, fie le-a redus, în cele din urmă, la 
interpretări bazate pe simpla rațiune. În cazul idealului, de exemplu, 
el observă că enunţuri de genul „Dumnezeu este atotputernic“ nu sunt 
redate bine propoziţional, prin intermediul copulei „este“. Că aici 
nu este vorba de un simplu predicat care să se adauge ideii de 
Dumnezeu, ci este vorba de o relaţie specială între acestea. Dar Kant 


%  G.W.F. Hegel, Wissenschaft der Logik, ed. G. Lasson, Leipzig, 1932, 
p. 183. 

3 1. Kant, Prolegomena, cap. 53. 

96 CRP, p. 400-401. 

*? Ibidem, p. 479. 

nu voia să admită decăt judecăți analitice sau sintetice, în care 
predicatul adaugă ceva sau nu subiectului. În plus, acceptând că cele 
două componente ale antinomiei sunt false, el consideră că „insuşi 
conceptul care stă la baza lor este contradictoriu“, ceea ce sună foarte 
hegelian, numai că aici nu este vorba de un simplu „concept“ (Begriff, 
ci despre o idee. Exemplul dat de Kant, cu „cercul pătrat“, coboară 
discuţia la nonsens şi îl obligă så conchidă că „prin acel concept nu 
este gândit absolut nimic, pentru că între cele două propoziţii 
contradictorii nu poate fi gândită o a treia propoziţie“*. Or, în orice 
accepţie, este greu de admis că prin lume, suflet etc., căci despre aceste 
idei era vorba, nu despre „cercuri pătrate”, nu gândim absolut nimic. 
Şi tocmai astfel de idei pot fi considerate „contradictorii“, în sensul 
că, fiind genuri supreme, cuprind genuri subordonate contrare. Şi 
tocmai în astfel de situaţii ar putea să apară o „a treia propoziţie“, un 
fel de sinteză a contrariilor, de genul „Lumea este finită şi infinită“, 
dacă ţinem la forma propozițională cu „este“ şi la formulări predicative. 

Kant ajunge la astfel de probleme, dar le prezintă incorect, prin 
prisma raţiunii obişnuite, o „rațiune speculativă“ doar prin tendinţă. 
Această tendinţă va constitui suportul viitoarelor doctrine 
dialectico-speculative germane. Adică tocmai ceea ce Kant a interzis 
principial să se facă. 

Pe de altă parte, pierzând semnificaţia speculativă a ideilor, 
coborâte de câtre Kant la nivelul de simple concepte, fără referinţe 
la transcendenţă, comentatorii săi au conchis că în lume, prin care ei 
înţeleg mediul înconjurător, n-ar exista nici o contradicţie!00. Ceea ce 
Kant rezolvase fără intermediul criticii, numai că el vorbise despre 
caracterul antitetic, opoziţional al acestei lumi înconjurătoare, ceea 
ce nu i-a mai interesat pe comentatori. 


98 1. Kant, Prolegomena, cap. 52(b). 

4. Elemente de antitetică speculativă 
la Fichte 


Studiul filosofiei lui Fichte, ca şi traducerea lucrărilor sale, prezintă 
multe dificultăţi, care pot conduce la concluzia că „Fichte este un 
gânditor nespus de confuz...”!. Ceea ce este numai în parte adevărat. 

El este primul filosof dialectico-speculativ de după Kant şi este 
adesea comparat cu acesta. Mai mult, el însuşi sugerează această 
comparaţie. Numai că el reprezintă, tocmai în comparaţie cu Kant, de 
la care porneşte, opusul acestuia, atât ca stil, cât şi ca problematică. 

Situaţia poate fi considerată şi invers, din perspectivă 
dialectico-speculativă. Hegel il învinuieşte adesea pe Kant că utilizează 
un stil greoi şi o terminologie „barbară“. Cauza este dublă: referitoare 
la folosirea terminologiei raţionale atât la studiul intelectului, cât şi 
la studiul speculaţiunii. La Fichte acţionează ultima alternativă, dar 
mult mai pronunţată decât la Kant, căci ultimul se oprise la graniţa 
speculativului, pe când primul încearcă să-l străbată, dar cu aceleaşi 
mijloace logico-lingvistice care conduc la stilul greoi şi terminologia 
„barbară“. 

De regulă, se incearcă expunerea filosofiei lui Fichte pornind de la 
Kant. Aşa a procedat la noi Maiorescu?, urmat de Mircea Florian. Primul 
se referă la rolul „subiectivităţii“ în „aşezarea fenomenelor”; al doilea, 
la „unitatea sintetică a conştiinţei”. Ambele vizează „eul“, conceptul 
de bază al doctrinei lui Fichte. Se poate porni însă chiar de la eul în 
viziunea lui Kant şi de la legătura acestuia cu „subiectul în sine însuşi“, 
dublura kantiană a „obiectului în sine însuşi“, cum sugerează şi 
F. Ueberweg, considerând că, la Fichte, eul este conceput ca noumenorm. 


l M. Florian, Îndrumare in filosofie, Editura Ştiinţifică, Bucureşti, 1992, 
p. 356; vide şi W. Windelband, Lehrbuch der Geschichte der Philosophie, 
Tübingen, 1919, p. 499. 

2 T. Maiorescu, Prelegeri de filosofie, Editura Scrisul Românesc, Craiova, 
1980, p. 41-42. 

3> F. Ueberweg, Grundriss der Geschichte der Philosophie, vol. ll, Berlin, 
1880, p. 258. 

Kant acceptă eul numai cu semnificaţia logică de substrat al 
tuturor ideilor (Substratum aller Gedanken), dar nu ca substanţă 
(Substanz), căci despre „subiectul în sine însuşi“ (von dem Subjekte 
an sich selbst) nu dispunem de nici o cunoştinţă“. Orice afirmaţie 
despre eu ca subiect în sine conduce la paralogisme, căci suntem 
nevoiţi să facem un pas „dincolo de lumea sensibilă” (über die 
Sinnenwelt), adică în transcendent, în „tărâmul noumenelor” (in das 
Feld der Noumenen)?, ceea ce presupune o utilizare speculativă a 
raţiunii, ca şi consideraţiile despre viaţa viitoares. 

Aspectul antitetic al consideraţiilor despre eu, suflet, fiinţă 
gânditoare rezidă în faptul cå, zice Kant, pentru a ne reprezenta acest 
substratum „trebuie să ne instalâm în locul lui şi deci să substituim 
propriul nostru subiect obiectului asupra căruia vrem să reflectâm 
(ceea ce nu este cazul in nici un alt gen de cercetare)...”7, lucru pe 
care il susţine Kant şi în ediţia a Il-a, în cazul determinării subiectului 
care este totodată obiect? — „eu” din propoziţia „eu gândesc”. 

Printre altele, Kant consideră că identitatea eului meu, ca fiinţă 
gânditoare, in orice schimbare de stări, nu poate fi dovedită prin 
simpla analiză a judecății „eu gândesc“S, şi că „eu nu ştiu nicidecum 
dacă această conştiinţă de mine însumi este posibilă fără lucrurile 
din afara mea“!. ` 


Acestea sunt texte kantiene care ne conduc la ideile de bază ale 
gândirii lui Fichte, care împrumută chiar şi notația lui Kant „=x” pentru 
eu ca subiect transcendental!!. Numai că ideile sale sunt contrare 
celor kantiene şi amintesc mai degrabă de concepţia lui K.L. Reinhold, 
care „considera că izvorul comun al funcţiilor cognitive este faptul 
reprezentării, căci în el se constituie conştiinţa ca subiect şi obiect“!2. 

Reinhold considera, ca şi Fichte, că este necesar un fundament 
unical criticismului, bazat pe principiul reprezentării sau al conştiinţei 


* 1. Kant, Kritik der reinen Vernunft, ed. Reymund Schmidt, Verlag Philipp 
Reclam, Leipzig. 1966, p. 427 a. 

5 Ibidem, p. 433 b. 

© Ibidem, p. 468 b. 

? 1. Kant, Critica rațiunii pure, Editura Ştiinţifică, Bucureşti, 1969, p. 322. 
8 Ibidem, p. 335. 

9 Ibidem, p. 316. 

° Loc. cit. 

u Cf. ibidem, p. 312, şi J.Q. Fichte, Grundlage der gesammten 
Wissenschaftslehre, în Fichtes Werke, vol. I, Walter de Gruyter et Co., Berlin, 
1971, p. 93. 

12 E. Cervenca, Johann Gottlieb Fichte, în Istoria filosofiei moderne, vol. IL, 
Bucureşti, 1938, p. 222. 

(Satz des Bewusstseins), cu enunţul: „Reprezentarea în conştiinţă e 
deosebită de obiectul reprezentat şi de subiectul reprezentant, dar 
este raportată la amândouâ“!5, 

Sunt câteva teme ale „filosofiei elementare“ ale lui Reinhold pe 
care le preia şi Fichte, cum ar fi: raportul dintre formă şi materie, 
prima fiind produsă spontan de subiect, a doua fiind primită; 
intervenţia unei forțe de reprezentare sau impuls (Trieb)'*, care se 
diferenţiază în impuls material şi impuls formal, primul fiind legat 
de fericire, ultimul, de moralitate!5. Cu amendamentul că Reinhold, 
pe linia receptivităţii, presupune acceptarea „obiectului în sine“, pe 
când Fichte, pe linia activităţii spontane, va accepta subiectul în sine. 

Punctul de plecare al concepţiei general-filosofice a lui Fichte îl 
constituie considerarea filosofiei ca ştiinţă!$; mai precis, datorită 
generalităţii sale, filosofia este considerată ca „ştiinţă a ştiinţei în genere“ 
(Wissenschaft der Wissenschaft iiberhaupt), ca teorie sau doctrină, cum 
s-a tradus în româneşte, a ştiinţei (Wissenschaftslehre). În această 
calitate, filosofia trebuie să aibă un principiu, o propoziţie de bază 
(Grundsatz). Acest principiu trebuie să fie cert şi să ofere certitudine 
(Gewissheit) oricărei alte propoziţii care este în legătură (Verbindung) 
cu acesta. „Legătura constă în faptul că, dacă propoziţia A este certă, 
atunci trebuie să fie certă şi propoziţia B, şi dacă aceasta este certă, 
atunci trebuie să fie certă şi propoziţia C ş.a.m.d.“!7 Această „legâturâ“ 
constituie „forma sistematică a întregului“. Ştiinţa este o construcţie 
(Gebâude), iar scopul acestei construcţii este consistenţa (Festigkeit). 
Orice propoziţie (Satz) are un conţinut (Gehalt) şi o formă (Form). Din 
această perspectivă, ar exista de fapt trei principii: unul absolut prin 
sine însuşi, ca formă şi conţinut; altul, determinat prin sine însuşi după 
formă, şi al treilea, determinat prin sine însuşi după conţinut!€. 

Spre deosebire de logica obişnuită, care se interesează numai 
de forma propoziţiilor şi operează o deducție formală, în teoria 
ştiinţei se ţine cont şi de conţinut, de unitatea dintre formă şi 
conţinut. O propoziţie de tip „A = A”, numai după formă, se exprimă 
astfel: „dacă este pus (instituit) A, atunci este pus A“, fără să se ştie 

` dacă şi mai ales de ce a fost pus A, dacă a fost pus. Dacă se ţine însă 


BF Ueberweg, op. cit., p. 249. 
I4 Cf. J.G. Fichte, Darstellung der Wissenschaftslehre, în Fichtes Werke, 
vol. II, ed. cit., p. 137. 
15 M. Florian, Combaterea şi continuarea kantianismului până la Fichte, 
în Istoria filosofiei moderne, vol. Il, ed. cit., p. 212. 
15 J.Q. Fichte, Uber den Begriff der Wissenschaftslehre oder der 
sogenannten Philosophie, în Fichtes Werke, vol. |, ed. cit., p. 38. 
7? Ibidem, p. 42. 
8 Ibidem, p. 50. 


100 Orientāri dialectico-speculative in filosofia Clasică germană 


cont şi de conţinut, şi A este determinat ca eu, propoziţia devine „eu 
sunt eu” şi se exprimă astfel: „deoarece eu sunt, sunt eu“, sau formal: 
„deoarece A (acest A determinat, A = eu) este pus, este A“!?. Fichte 
pune accentul pe deosebirea dintre ipoteticul implicaţional „dacă... 
atunci“ (wenn... so) şi legatura cauzală „deoarece“, „datorită 
faptului câ”, „din cauză că” (weih. 

Acesta este cadrul general al filosofiei lui Fichte, pe care l-a 
concretizat apoi, mai mult sau mai puţin consecvent, cu aspecte 
ontice, gnoseologice şi logico-metodologice specifice gândirii sale 
antitetice speculative. Dificultatea constă doar în separarea acestora, 
cu variantele lor, şi în prezentarea lor într-o anumită ordine, care 
lipseşte în scrierile lui Fichte. 

Cele mai multe probleme ontice sunt legate de interpretarea eului, 
prezentat adesea simplist, în accepţie obişnuită sau, eventual, 
kantiană. 

Deşi se recunoaşte că termenul „eu“ este, la Fichte, echivoc, se 
consideră că „În principiu, el semnifică subiectul conştient de sine 
însuşi. Cine nu are conştiinţă nu poate fi numit eu decăt prin abuz“20, 
Or, Fichte comite tocmai un asemenea „abuz”. 

El porneşte de la consideraţiuni generale, de genul socraticului „să 
te cunoşti pe tine însuți” (Merke auf dich selbst). Recomandă „intoarcerea 
privirii spre interior“. „Nu este vorba de nimic care să fie în afara ta, ci 
numai de tine însuți.”?! Dar ajunge imediat la consideraţiuni despre un 
fundament (Grund) al experienţei care trebuie căutat „in afara oricărei 
experienţe“2, ceea ce inseamnă, kantian vorbind, plasarea lui în 
transcendent, pe „tărâmul noumenelor”. Această „plasare“, considerată 
ca poziţie a „idealismului“, face lipsită de sens orice consideraţie despre 
obiectul in sine kantian. „Obiectul în sine, considerat de sorginte 
dogmatică, este o simplă nâscocire şi nu are nici o realitate.“2? 
Corespondentul sâu idealist ar fi insă „eul în sine“ (Ich an sich). Dacă ne 
gândim însă la simetria obiect-subiect şi, mai ales, la identificarea 
kantiană a eului cu subiectul, eul în sine nu este altceva decât subiectul 
in sine, care n-ar trebui să excludă obiectul în sine. 

Fichte se simte obligat să adauge aici o notă în legătură cu accepţia 
eului ca obiect în sine?*, mai precis, cu substituirea nekantiană a 
obiectului în sine cu eul în sine sau subiectul în sine. 


19 Ibidem, p. 69. 

20 P, Janet et G. Seailles, Histoire de la philosophie, Paris, 1887, p. 1057. 
21 J.Q. Fichte, Erste Einteilung in die Wissenschaftslehre, în Fichtes Werke, 
vol. I, ed. cit., p. 422. 

22 Ibidem, p. 425. 

23 Ibidem, p. 428. 

24 Ibidem, p. 427. 

Numai cå nu este vorba de o simplă substituire, căci, în acest caz, 
nici despre eul în sine nu s-ar putea spune nimic, cum nu se poate 
spune nimic, kantian vorbind, despre ceea ce este transcendent. 
Aceasta face ca poziţia lui Fichte. să fie idealistă, dar diferită de 
idealismul critic sau transcendental. 

Orice consideraţie despre eul în sine, ca transcendent, ca noumen, 
presupune, după Kant, o utilizare speculativă a raţiunii. Concepţia 
lui Fichte poate fi caracterizată ca idealism speculativ. 

Eul în sine este un eu pur, absolut, care este conceput ca idee şi 
ca fiinţă, care sunt de asemenea pure şi absolute, bazate pe o gândire 
absolută (ein absolutes Denken), ceea ce conferă concepţiei lui Fichte 
calificativul de idealism speculativ absolut?5. 

Toate acestea conduc la noţiunea de „cunoaştere absolutâ“ 
(absolute Wissen), care se referă ia absolut (das Absolute) şi chiar la 
absoluitate în genere (Absolutheit). 

Dar Absolutul este însăşi divinitatea, care mai este în acelaşi timp 
Unul şi Totul. Or, eul lui Fichte are aceste caracteristici, chiar 
parmenidiene, „ale Unului şi identicului absolut“ (des absolut Einen 
und gleichen)?€. Eul absolut este cel care se pune pe sine şi se reîntoarce 
în sine Însuși”, în afara acestui proces nu mai există nimic. El este totul. 
Hu lipsesc nici celelalte caracteristici ale divinității, Infinitum şi Eternitas. 

Hegel insistă asupra faptului că „autopunerea absolută a eului” 
este o „punere infinitâ“28. Este vorba de o procesualitate fâră inceput 
şi sfârşit, „construibilă la infinit” (in Unendliche construirbanr)?*. 

„Deci eul, pentru această gândire — consideră Fichte —, nu este 
liniştit şi stabil, ci absolut progresiv, după un plan etern, cuprins în 
intregime şi recunoscut ca atare în gândirea noastră despre 
Dumnezeu, deşi nu va fi perceput niciodată în totalitatea lui.“5 

Unul, totul, infinitatea, eternitatea şi absolutul conduc în mod 
evident la conceperea, în cele din urmă, a eului ca divinitate, 

S-a constatat un fel de „evoluţie“ în concepţia lui Fichte despre 
eu, de la eul pur la eul ca idee, apoi la eul ca absolut şi, în fine, la eul 
ca Dumnezeu’! În legătură cu eul ca idee, trebuie remarcat că acesta, 


P K Vorlânder, Geschichte der Philosophie, vol. |, Leipzig, 1905, p. 315. 
ps Ibidem, p.'15. 
27 J.G. Fichte, Zweite Einleitung in die Wissenschaftslehre, în Fichtes 
Werke, ed. cit., p.6. 

28 G.W.F. Hegel, Deosebirea dintre sistemul filosofic al lui Fichte şi sistemul 
filosofic al lui Schelling, în Studii filosofice, Editura Academiei Române, 
Bucureşti, 1967, p. 164. 

29 J.Q. Fichte, Darstellung..., p. 102. 

5 Ibidem, p. 276. 

3 F, Ueberweg, op. cit., p. 265 şi 268. 

32 Cf. J.G. Fichte, Zweite Einleitung..., p. 515-516. 

ca esenţă raţională, reprezintă atât raţiunea generală în sine, cât şi în 
afara ei, realizată concret în lume“, ceea ce aminteşte de viitoarea 
concepţie a lui Hegel. Cu deosebire câ, la Fichte, eul ca idee nu se va 
realiza niciodată, ci doar se tinde spre el la infinit2*. 

În cele din urmâs5, Fichte consideră că Dumnezeu este singura 
fiinţă adevărată care işi opune sieşi, prin gândirea sa absolută, natura 
exterioară ca un non-eu ireal. Este sfârşitul care îl mâhneşte pe Hegel 
şi care, în viziunea acestuia, conduce la un „Dumnezeu pierdut“, atât 
ca eu, cât şi ca non-eu, „atât în om, cât şi în afara omului”. Ar fi vorba 
aici de o decădere a gândirii, a conceptului „in abisul neantului”, a 
infinităţii conceptului într-o „durere infinită”, întreaga teorie a lui Fichte 
semnificând doar o „Vinere Mare speculativâ“56, 

Consideraţiile lui Hegel sunt, fireşte, numai parţial îndreptăţite, 
căci Fichte, în ciuda terminologiei oscilante, reuşeşte o primă 
reprezentare speculativă a transcendenţei, cu multe elemente ontice 
preluate ulterior de câtre Hegel însuşi, dar şi de câtre alţi reprezentanţi 
ai filosofiei clasice germane. 

A fost subliniat adesea faptul că activitatea eului, bazată pe acea 
forţă-impuls, împrumutată de la Reinhold, are la origine un fel de 
„voinţă purâ”. „Universul este fenomenul voinţei pure.“* Conceptul 
de „voinţă“ are conotaţii antropologice şi ţine de reprezentarea 
subiectivă a eului, la fel ca şi conceptul de „libertate“, atribuit 
„autoproducerii absolute din nimic” (absolutes Selbsterzeugen aus 
Nichts)*8, ceea ce conferă eului pur „libertate absolută“. Aceasta, în 
comparaţie cu necesitatea care domneşte în lumea empirică. Fichte 
îi spune şi „libertate infinită” (unendliche Freiheit)%?. 

Din punct de vedere gnoseologic interesează modalitatea prin 
care subiectul cunoscător, respectiv filosoful, ajunge la conştiinţa de 
sine a eului. 

Fiind vorba de transcendenţă în diferitele sale ipostaze: eul pur, 
ideea de eu, absolutul, divinitatea, care ajung într-un fel sau altul 
„obiecte“ ale cunoaşterii, ar fi necesare aici mijloace diferite de 
cunoaştere. Am amintit deja noţiunea de „cunoaştere absolută“, care 
este o cunoaştere a absolutului, dar ea are aspecte ontice constructive, 


55 F Ueberweg, op. cit., p. 265. 

53 J.G. Fichte, op. cit., p. 516. 

35 Cf. J.Q. Fichte, Die Anweisung zum seligen Leben, în Fichtes Werke, 
vol. V, p. 397 sq. 

55 G.W.F. Hegel, Credinţă şi ştiinţă, în Studii filosofice, Editura Academiei 
Române, Bucureşti, 1967, p. 125-126. 

57 A. Weber, Histoire de la philosophie européenne, Paris, 1886, p. 441. 
58 J.Q. Fichte, Darstellung..., p. 39. 

39 Ibidem, p. 112. 

fiind legată nemijlocit de activitatea absolută şi liberă a eului în 
domeniul transcendent al fiinţei absolute şi al gândirii absolute, care 
sunt, în această accepţie, identice+0, Identitate care va funcţiona şi în 
logica speculativă a lui Hegel, care incepe cu fiinţa pură (das reine 
Sein). Nici la Hegel nu va fi vorba de o activitate gnoseologică, de un 
subiect oarecare, de vreo persoană care ajunge să cunoască modul 
de instituire (punere) a fiinţei pure. Aceasta se pune pe sine ca şi eul 
şi este, deoarece se pune ca gândire şi ca fiinţă absolută. 

În privinţa divinității, care are aceleaşi caracteristici transcendente, 
modalitatea legăturii dintre subiectul cunoscâtor şi „obiectul“ credinţei 
o constituie revelația. Dar Fichte debutase pe plan filosofic tocmai 
cu o lucrare în care combâtea, in spirit kantian, revelaţia (Versuch 
einer Kritik aller Offenbarung), ceea ce l-a determinat să folosească 
o expresie chiar contrară gândirii speculative. Este vorba de „intuiţia 
intelectuală” (intellectuelle Anschauung). „Kant a condamnat această 
intuiție intelectuală, socotind-o drept o mistică Schwărmerei din 
şopronul de rechizite demodate ale vechii metafizici.”*! 

Şi termenul de „intuiţie“:şi, mai ales, cel de „intelectuală“, de la 
intelect, sunt nepotriviţi în context speculativ. Intuiţia în accepţie 
obişnuită, de la intuitus (privire, vedere), ca şi în accepţia kantiană, 
legată de senzaţie, are semnificaţie concret senzorială. Se referă la 
obiecte perceptibile, la stări de fapt şi situaţii concrete sau 
concretizabile, indiferent dacă acestea sunt dublate sau nu de obiecte 
in sine. Dar eul, legat şi kantian de simţul intern, este prin excelenţă 
neperceptibil, nelocalizabil în spaţiu şi timp. Eul nu este nici măcar 
conceptibil, ceea ce recunoaşte şi Fichte: „Faptul că ar exista o astfel 
de facultate a intuiţiei intelectuale nu poate fi demonstrat 
conceptual“. Dar atunci ce legâtură are cu intelectul, pentru a fi 
numită „intelectuală“? Intelectul dovedindu-se, în orice accepţie, 
facultatea gândirii referitoare la obiecte, stări de fapt şi situaţii. A 
înţelege insemnând tocmai a avea o reprezentare clară (o intuiţie) a 
unei stări de fapt, astfel incât fiecărei părți componente a stării de 
fapt să-i corespundă o parte componentă a reprezentării. 

Intelectul poate fi considerat o facultate a intuiţiei intelectuale, 
riumai că aceasta din urmă nu are nici o semnificaţie speculativă şi 
Au ne poate oferi date despre domeniul transcendenţei în genere, şi 
nici despre domeniul noumenal al eului. Cel mult, kantian vorbind, 
in afara obiectului în sine, contestat de câtre Fichte, lasă deschisă 
problema existenţei unui eu în sine care ar trebui, pe de o parte, să 
furnizeze datele sensibile, pe care le furniza obiectul în sine, şi, pe 


* Ibidem, p. 53. 
31 E. Cervenca, op. cit., p. 229. 
42 J.Q. Fichte, Zweite Einleitung..., p. 463. 

de altă parte, să le şi recepţioneze. Dar cum poate fi intuit ceva 
neintuibil şi neconceptibil? 

Unul dintre punctele slabe ale teoriei lui Fichte îl constituie 
renunţarea la distincţiile introduse de Kant între: sensibilitate şi 
intelect; intelect şi rațiune; rațiune pură şi rațiune speculativă. El 
foloseşte frecvent, pentru gândire în genere, doi termeni: Intelligenz 
şi Denken. Primul se referă la gândirea obişnuită din logica 
tradiţională, legată de legile clasice ale gândirii+5, context în care apar 
şi consideraţii despre rațiune şi facultatea de judecare, în accepţia 
unui anumit „seimicriticism”**. Astfel, raţiunea şi facultatea de 
judecare ar fi, în acest context, subordonate inteligenţei. Despre 
intelect (Verstand) nu se spune nimic cu această ocazie. 

Intelectul, facultatea de judecare şi raţiunea apar ierarhizate în 
spirit Kantian în cazul derulării procesului de instituire, prin activitatea 
eului, fâră intermediul obiectului în sine, al lumii obiectuale, 
corespunzâtoare non-eului*5. Ceva analog esteticii şi logicii 
transcendentale din Critica raţiunii pure“. Este vorba în primul rând 
de facultatea de imaginare (Einbildungskraft), prin a cărei activitate 
eul se mărgineşte pe sine şi produce reprezentarea (Vorstellung). Prin 
reprezentare eul oscilează între două direcţii opuse, spre eu şi spre 
non-eu, iar această oscilare este acţiunea facultăţii de imaginare, care 
face conştientă receptivitatea şi activitatea eului. Rezultatul acestui 
proces este senzaţia, care se produce aici in absenţa oricărui obiect. 
De altfel, facultatea de imaginare era definită de câtre Kant ca 
„facultatea de a reprezenta în intuiţie un obiect chiar în absenţa lui“ +7. 
La Fichte, obiectul nu este numai absent, ci chiar inexistent, senzaţia 
fiind doar un simţâmânt al eului faţă de ceva străin din sine însuşi. 
Din senzaţie urmează intuiţia. Este intuit ceva exterior de câtre un 
subiect care intuieşte. Apar două activităţi opuse ale eului, de 
producere şi de receptare. Pentru ca produsul, intuiţia să devină reală, 
este nevoie de fixarea ei ca diferită de producător, ca exterioară 
acestuia. Acţiunea aceasta ii revine intelectului (Verstand). Intuirea 
produce senzaţia în spaţiu şi timp, iar intelectul, categoriile care o 
fixează. Este instituit astfel obiectul asupra câruia reflectează 
facultatea de judecare (Urteilskraft): face comparații, determină relaţii, 
subsumează etc. Intuiţia spontaneităţii absolute a eului nu este însă 
reală pentru eu dacă nu este şi ideală în eu, şi invers, ceea ce 
garantează cunoaşterea raţională (Vernunfterkenntniss), fundamentul 


33 Cf.J.G. Fichte, Erste Einleitung..., p. 441 sq. 

s Ibidem, p. 444. 

#5 J.G. Fichte, Grundlage..., p. 240 sq. 

45 Cf. şi expunerea rezumativă a lui F. Ueberweg, în op. cit., p. 265-266. 
% l, Kant, op. cit., p. 146. 

oricărei cunoaşteri (Wissen). Prin aceasta eul se concepe pe sine, 
ajunge la conştiinţa de sine. 

Intelectul, facultatea de judecare şi raţiunea sunt, de data aceasta, 
componente ale gândirii obişnuite, cu excepţia inexistenţei obiectului 
de referinţă ca diferit realmente de eu. Termenul căruia îi sunt 
subordonate este Denken*8. Numai că facultatea de judecare, provenită 
din schema elementelor clasice: concept, judecată, raţionament, s-a 
dovedit o facultate hibridă. Numai intelectul şi raţiunea erau, la Kant, 
producătoare: prima - de concepte, ultima - de idei. În fine, raţiunea 
speculativă era cea care ar fi trebuit să prezinte interes pentru Fichte, 
şi anume datorită caracterului ei dialectic. Pe Fichte il interesează însă 
numai aspectul ideal al raţiunii. Oricum, însă, prin rațiune se ajunge la 
conştiinţa de sine a eului, care apare realmente ca o revelaţie. Această 
revelaţie raţională, mijlocită, face insă discutabilă noţiunea de intuiţie 
intelectuală, pe care filosoful ar trebui s-o aibă inaintea derulării 
procesului de autocunoaştere a eului. 

De altfel, facultăţile acestea ale gândirii, cărora nu li se acordă o 
importanţă deosebită, nu sunt altceva decât momente ale gândirii 
sau trepte noetice în procesul autocunoaşterii eului. Ele nu diferă ca 
facultăţi ale gândirii, cu domenii de referinţă diferite, cu acte psihice 
diferite şi forme logice speciale. Ceea ce conduce la concluzia că 
Fichte nu avea conştiinţa cunoaşterii speculative, cu toate că vorbeşte 
despre cunoaşterea absolută, în calitate de cunoaştere a absolutului, 
ca referinţă ontică. 

Apar aici câteva probleme greu acceptabile din perspectiva 
gnoseologiei tradiţionale: prima este legată de intuiţia intelectuală 
iniţială, care coincide în fond cu revelaţia finală a cunoaşterii absolute, 
a doua se referă la cunoaşterea ca atare şi la procesualitatea ei 
independentă de orice obiect şi subiect al cunoaşterii, şi a treia, la 
rezultatele acestei cunoaşteri. 

Obiecţia lui Kant impotriva intuiţiei intelectuale*? nu se referă 
numai la imposibilitatea ei gnoseologică (din perspectiva criticistă), 

„adică la lipsa ei de obiect al cunoaşterii, ci şi la posibilitatea de a 

institui prin intermediul ei, de a pune (setzen, cum face Fichte), făcând 
-abstracție de multiplele trepte (Stufen) ale cunoaşterii, entităţi 
“transcendente nejustificabile altfel. 

Aşa apare la Fichte primul principiu „absolut necondiţionat“, care 
este şi „nedemonstrabil şi nedeterminabil”. Este vorba de eul instituit 
prin intuiţie intelectuală. Mai mult, însă, acesta se pune pe sine, ceea 
ce inseamnă că intuiţia intelectuală nu este a eului, ci a punerii sale 


38 J.G. Fichte, Grundlage..., p. 240. 
9 1. Kant, Von einem neuerdings erhobenen vornehmen Ton in der 
Philosophie, în Sâmmtliche Werke, |. Bd., Leipzig, 1838, p. 621 sq. 

de sine. Or, eul acela absolut, care se pune pe sine, este şi începutul 
absolut, transcendent prin excelenţă, care abia ulterior se pune pe 
sine ca non-eu, ca lume. Deci intuiţia intelectuală transcende 
inceputul lumii. 

În măsura în care intuiţia intelectuală este o facultate (Vermâgen) 
a gândirii, ea trebuia să se manifeste, într-un fel sau altul, de-a lungul 
istoriei filosofiei, dacă nu chiar a omenirii. Rămâne inexplicabil faptul 
că ea se face vădită numai la Fichte. „Fiecare — consideră el - trebuie 
să găsească această facultate nemijlocit, în sine însuşi, sau n-o va 
cunoaşte niciodatâ.“5 Ceea ce inseamnă că sunt persoane, fără a fi 
considerate „deficitare“, care să nu beneficieze de această intuiţie 
intelectuală, cum era cazul lui Kant, care n-o acceptă nici măcar la 
alţii. Facem abstracţie aici de faptul că nici Fichte n-o aminteşte decăt 
in a doua introducere în teoria ştiinţei (1797), dupâ expunerea întregii 
teorii a ştiinţei (1794). Ceea ce dovedeşte că simţea nevoia unei 
justificări gnoseologice, cel puţin a punctului de plecare al procesului 
speculativ. Pe baza însă a unei astfel de justificări putea să pornească 
de oriunde şi de la orice, din moment ce considera că nu trebuie să 
dea socoteală de nimic. De aceea işi şi permite enunţul! riscant, amintit 
deja, al provenienţei cunoaşterii din nimic. Aşa se şi explică oscilaţiile 
sale în legătură cu ceea ce consideră el că ar fi eul absolut, pur, infinit, 
a cărui manifestare este totul. îi zice „realitate absolută, forţă infinită, 
lumină, viaţă, care nu ajunge la conştiinţa noastră decât prin raze 
slabe“*!. Mai ales termenul de „lumină“, care apare frecvent in Teoria 
ştiinţei, este de provenienţă francmasonică, Fichte fiind adept al 
acestei societăți oculte „parce qu'il la considere comme un sanctuaire 
ou il fallait abriter des idées que le public était dans l'impossibilité 
de comprendre ou dont il risquait de faire un mauvais usage“*?. 

Mai mult, Fichte se strâduieşte, cum s-a amintit deja, să justifice 
proveniența cunoaşterii din nimic, adică din ceva din care poate să 
urmeze orice, wie aus der Pistole geschossen. De altfel, activitatea 
eului in genere este cu totul liberă şi nemotivată (eine grundlos freie 
Tătigkeit)5>. 

Este interesant faptul că pe tânărul Hegel, altfel foarte critic la adresa 
lui Fichte, nu-l supără expresia „intuiţie intelectuală”, şi nici „nimicul“ 
de la care se pomeşte. „Vidul complet cu care se face inceputul are — 
zice Hegel —, datorită inteligenţei absolute, avantajul de a purta imanent 
în sine necesitatea nemijlocită de a se umple, de atrebui să meargă mai 
departe la altceva, şi de la acest altceva la alt altceva într-o lume obiectivă, 


50 J.Q. Fichte, Zweite Einleitung..., p. 463. 

51 H. Höffding, Histoire de la philosophie moderne, Paris, 1906, p. 151. 
52 É. Bréhier, Histoire de la philosophie, vol. II, fasc. III, Paris, 1932, p. 688. 
55 W. Windelband, op. cit., p. 498. 

infinită.“5* Numai câ Hegel, aici, consideră că „nimicul“ de la care se 
pomeşte a fost obţinut prin abstracţie: „a face abstracţie de tot ce este 
străin în conştiinţă şi a se gândi pe sine însuşi, este intuiţie intelectualâ“5?. 
Dar aceasta înseamnă cå, gnoseologic vorbind, nu se pleacă de la „nimic“, 
ci, dimpotrivă, de la „totalitate“. Este şi poziţia adoptată de Fichte în 
1794, când apelează la reflecţie şi abstracţie, pe baza cărora se poate 
ajunge la eul pur5f. Ceea ce este acceptabil, numai că la fel de acceptabilă 
poate să fie şi abstracţia care să conducă, în sens kantian, la obiectul 
pur -tot un fel de „nimic“. Dar eul lui Fichte, spre deosebire de obiectul 
pur, la care doar s-a ajuns prin abstracţie, este neliniştit, este mişcat de 
un impuls (Trieb), este îmboldit la acţiune (Thathandlung), ceea ce nu 
mai poate fi conceput prin abstractizare. 

Acţiunile eului, de a se pune pe sine ca eu şi apoi ca non-eu şi de 
a se cunoaşte în acelaşi timp pe sine, fac să coincidă acţiunea de 
construcţie a lumii cu cunoaşterea ei. Senzaţia, intuiţia, intelectul, 
facultatea de judecare şi raţiunea sunt, şi ele, trepte ale acestui proces. 
Prin abstractizare sau nu, se vorbeşte despre senzaţie fără intuiţie, 
ca şi despre intuiţie fără intelect, dar nu reiese dacă acest proces 
progresiv s-a fâcut cândva realmente, se face încă sau urmează să fie 
făcut şi, fireşte, se va mai face în continuare. Dacă au existat fiinţe 
dotate numai cu senzaţie şi apoi cu intuiţie ş.a.m.d., sau senzaţia s-a 
„senzaţionat” doar pe sine, intuiţia s-a intuit pe sine etc. În orice caz, 
Fichte nu vorbeşte despre senzaţia cuiva anume. 

Treptele acestea ale cunoaşterii devin „personaje“ active care se 
determină unele pe altele, care acţionează unele asupra celorlalte. 
Maniera aceasta este moştenită de la Kant. Şi acesta vorbea despre 
intelect ca producător de concepte şi despre rațiune ca producătoare 
de idei, fără så vorbească despre persoana care înţelege sau raţionează. 

Maniera fichteană de personificare a facultăţilor de cunoaştere işi 
găseşte justificarea implicită şi în identificarea iniţială a subiectului 
cunoaşterii cu obiectul ei. Propoziția „Eu sunt eu”, considerată de forma 
„A = A”, presupune identitatea subiectului „eu“ cu predicatul „eu“, 
căreia, gnoseologic, i-ar corespunde identitatea subiectului cunoscător 
cu obiectul cunoaşterii. Eul se cunoaşte pe sine. Dar acesta este un 
caz special, la care nu se poate rămâne. Aşa cum nu s-a putut rămâne 
la propositio identica — impasul gnoseologic al eleaţilor. 

Eul este acţiunea şi produsul acţiunii. „Caracterul raţionalităţii 
în genere - zice Fichte - constă în aceea că acţionatorul şi acţionatul 
sunt unul şi acelaşi.“5? Numai câ, o dată realizată acţiunea eului, el 


54 G.W.F. Hegel, op. cit., p. 98. 

55 Loc. cit. 

56 J.G. Fichte, Grundlage..., p. 91. 

5 J.G. Fichte, Grundlage des Naturrechts, Leipzig, 1922, p. 5. 

se desparte de sine ca non-eu. Hegel consideră că aici intervine o 
cerinţă necesară: „... unul din termeni nu există niciodată fâră celălalt, 
vidul nu există fără conţinutul de care este golit, fie că acesta este 
afirmat ca fiind de natură ideală sau ca fiind real, ca fiind subiectiv 
ori ca fiind obiectiv“58. 

Hegel surprinde şi îi reproşează lui Fichte tocmai inconsecvenţa 
faţă de „intuiţia intelectual“, care lăsa impresia plasârii pe planul 
speculativ al identităţii subiectului cu obiectul, pe planul absolutului 
(„absolutul este subiect-obiect”), al „identităţii originare” etc. Numai 
că Fichte obținuse, înaintea „intuiţiei intelectuale“, prin reflecţie şi 
abstractizare, „identitatea originară”, la care nu se putea menţine. 
Ceea ce fusese golit trebuia reumplut. Ajungându-se de unde s-a 
plecat, la dualitatea obiect-subiect. În cazul acesta, zice Hegel, 
„speculaţiunea pâărâseşte conceptul pe care îl elaborează despre sine 
însăşi... ea se părăseşte pe sine, işi părăseşte principiul şi nu se mai 
reintoarce la el”5*, 

Faţă de raportarea termenilor „identităţii originare” (subiect-obiect), 
Hegel reproşează tocmai rolul nepotrivit al eului. „Eul pune o lume 
obiectivă, deoarece el, intrucat se pune pe el însuşi, se recunoaşte pe 
sine ca defectuos; şi cu aceasta cade caracterul absolut al conştiinţei 
pure. Lumea obiectivă (non-eul, obiectul) primeşte faţă de conştiinţa 
de sine (eul) raportul de a fi o condiţie a acesteia.“ În cazul acesta, 
„identitatea dintre subiect şi obiect este o identitate extrem de 
necompletă şi de superficială“. „Identitatea originară“, subiect-obiectul 
rămâne la Fichte un „subiect-obiect subiectiv” (eu), căruia fenomenul 
îi este ceva absolut străin şi care nu reuşeşte să se intuiască pe sine 
însuşi în fenomenul său. 

În rest, raportul subiect-obiect este transformat din raport cognitiv 
în raport constructiv. Eul nu cunoaşte non-ul, ci îl construieşte. Cum? 
Exact aşa cum îl cunoaşte, adică aşa cum i se pare filosofului 
dogmatic că ar exista, independent de intervenţia vreunui subiect 
cunoscâtor (eu în sens obişnuit). 

inaintea oricărei consideraţiuni despre rezultatele cunoaşterii 
astfel concepute, se poate conchide că perspectiva ontologică, 
evident speculativă; este abandonată pe plan gnoseologic. Obiectul 
absolut care se dovedise eul, cu atribute transcendente de tipul 
divinității, apare inițial in postura identităţii dintre obiect şi subiect, 
de data aceasta în accepţiile uzuale. Această identitate nu poate fi 
menţinută, din cauza unei carenţe fundamentale, a faptului că nu 
este nici mâcar postulată existenţa unei facultăţi a gândirii, întrezârită 


5 G.W.F. Hegel, Credinţă şi ştiinţă, p. 102. 
59 G.W.F. Hegel, Deosebirea dintre..., p. 131. 
so Ibidem, p. 171. 

de câtre Kant, deosebită de intelect şi rațiune — existenţa speculaţiunii. 
Postularea unei „cunoaşteri absolute” a absolutului nu este suficientă 
fără postularea unei facultăţi a gândirii specifice cunoaşterii absolute. 
Altfel, cunoaşterea absolută nu este altceva decât o cunoaştere 
obişnuită a absolutului, care, în ciuda postulării unei „intuiţii 
intelectuale“ (ea însăşi legată chiar terminologic de sensibilitate şi 
intelect), în locul revelaţiei speculative, va conduce la „spargerea 
identităţii originare” în componentele de la care s-a pornit prin reflecţie 
şi abstractizare: în obiect şi subiect. Vina o poartă eul, care este un 
subiect-obiect subiectiv, dar „vina“ aceasta ontologică este 
determinată gnoseologic. Carenţele sunt gnoseologice şi sunt de la 
Kant citire. Căci atât obiectul în sine, cât şi subiectul în sine (eul) au 
motivații gnoseologice. Deosebirea o constituie insă faptul că 
Immanuel Kant porneşte din sfera cunoaşterii câtre obiectul şi 
subiectul în sine, pe care le plasează în transcendent, pe când Fichte, 
invers, de la unul din polii transcendenţi (de la cel subiectiv) câtre 
cunoaştere. Aşa se explică de ce Kant nu poate să ne spună nimic 
(şi chiar interzice aşa ceva) despre transcendent (ca fiind dincolo de 
orice cunoaştere), iar Fichte, din acelaşi motiv, poate så spună orice. 
Fiind în afara cunoaşterii (bazată pe intelect şi rațiune), despre 
transcendent nu se poate vorbi (corect) in terminologia acestora, 
consideră Kant, dar totuşi se vorbeşte, ceea ce determină utilizarea 
constructivă, speculativă a raţiunii, care este producătoare de 
contradicții. Adică este dialectică. La Kant, ca şi la Platon, este vorba 
de o dialectică negativă, de interzicerea, ca incorectă (sofistică, 
eristicâ), a oricărei contradicții. Pe când metoda lui Fichte a fost 
considerată adesea dialectică (die dialektische Methode)!. Termenul 
de „dialectică“ nu este însă potrivit în acest context, decât într-o 
accepţie cu totul generală. Acesta este motivul pentru care, urmându-l 
pe Fichte insuşis?, metoda lui a fost numită antiteticâ*?, de la tithemi 
= a pune, setzen, şi, respectiv, a opune, gegensetzen. Căci eul se 
pune (instituie) pe sine însuşi şi se opune sieşi. În ambele cazuri 
fiind vorba de o acţiune (Handlung) efectivă, şi nu de o simplă 
contradicţie între două enunţuri. 
Ceea ce îndreptăţeşte în aparenţă denumirea de „dialectică” 
constituie utilizarea de câtre Fichte a termenilor de „teză” i 
„antitezâ“$*, alături de cei de „punere“ (Setzen) şi „opunere“ 
(Gegensetzen). Este vorba aici de un amestec al planurilor ontic şi 
logico-lingvistic, al acţiunilor şi al enunţurilor despre acestea. Vorbind 


6& W. Windelband, op. cit., p. 496. 
62 J.Q. Fichte, Grundlage..., p. 112. 
6 H. Höffding, op. cit., p. 156. 

despre principii (Grundsätze) şi propoziţii (Sätze), în care primele 
sunt exprimate, propoziţiile pot fi considerate, in măsura în care se 
raportează ca afirmaţii şi negaţii, contradictorii sau nu. 

Termenii de teză şi antiteză sunt preluaţi de la Kant (a se vedea 
Antitetica raţiunii pure), unde au într-adevăr semnificaţii dialectice, 
raportându-se ca afirmaţii şi negaţii, dar la Fichte principiile sunt de 
fapt legile logicii obişnuite. Primul este principiul identităţii, iar al 
doilea, principiul contradicţiei, numit, de regulă, al noncontradicţiei. 
Or, în toată logica tradiţională aceste principii sunt valabile simultan, 
deşi la niveluri logice diferite: noţional şi, respectiv, judicativ. Ceea 
ce exclude caracterul lor dialectic. 

Având în vedere insă modalitatea expunerii lui Fichte, conţinutul 
acestor principii şi domeniul lor de referinţă, pot fi evidenţiate aspecte 
antitetice, opoziţionale. De regulă, nu se procedează însă aşa. Istoricii 
filosofiei se grăbesc sâ-l interpreteze pe Fichte in manieră hegeliană. 
Fichte consideră, ce-i drept, primele două principii ca teză şi antiteză, 
dar numai după ce introduce şi al treilea principiu, pe care îl numeşte 
sintetic, faţă de celelalte, considerate antiteticeS5. Abia la punctul 7) 
al expunerii celui de-al treilea principiu, al raţiunii suficiente sau al 
temeiului, apar cei trei termeni: Thesis, Antithesis şi Synthesis*5. Dar 
şi aici au, cel puţin la început, semnificaţia originară de punere, 
opunere şi impreunare, Thesis având clar semnificaţia de Setzen. 
Ceea ce nu-l impiedică pe Fichte să vorbească, în acest context, şi 
despre „judecăţi antitetice şi judecăţi sintetice“ (antithetische und 
synthetische Urteile). Acest lucru rămâne însă secundar. Nu este de 
mirare cå Hegel, foarte atent la aspectele dialectice, care vorbeşte pe 
larg despre punere şi opunere“?, ca acţiuni ale eului, nu pomeneşte 
nimic despre teză şi antiteză“. Ceea ce face discutabilă maniera 
expunerii doctrinei lui Fichte după schema: teză, antiteză şi sintezâ?. 

Fichte însuşi amestecă aici câteva planuri, de regulă distincte. 
Unul este logico-tradiţional, de la care se şi porneşte, altul este ontic, 
şi altul este logico-speculativ. 

Interpreţii au procedat în mod asemânâtor, acordând insă 
prioritate punctului de vedere sau perspectivei pe care o preferau ei 
inşişi, sau încercând să le cupleze. Din această cauză, fără 
confruntarea cu textul lui Fichte din Grundlage der gesammten 
Wissenschaftslehre, se riscă expunerea unei teorii care nu mai are 


6 Ibidem, p. 112-113. 

6 Ibidem, p. 115. 

67 G.W.F. Hegel, Credinţă şi ştiinţă, p. 105. 

58 Cf. şi G.W.F. Hegel, Prelegeri.de istorie a filosofiei, vol. Ii, Editura 
Academiei Române, Bucureşti, 1964, p. 632-659. 

nimic comun cu cea alui Fichte. S-a remarcat şi faptul că Fichte insuşi 
este vinovat pentru aceste interpretări, motiv pentru care a şi renunţat 
ulterior la această manieră de expunere”. Ea conţine insă germenii 
gândirii sale antitetice speculative, cu limitele şi meritele sale, ceea 
ce ne şi interesează in acest context. 

Aspectul logico-tradiţional este cel care determină denumirea de 
„principii“ (Grundsätze) pentru ceea ce Fichte pune la baza filosofiei, 
dar şi la baza întregii lumi. Primul principiu „absolut necondiţionat”, 
cel puţin expozitiv, porneşte de la principiul clasic al identităţii, numai 
că, lucru nesemnalat de comentatori, principiul identităţii este 
exprimat propoziţional, contrar uzanţei clasice. Fichte se referă la 
„propoziţia“ (Satz): A este A, pe care o prezintă, simbolizat, ca „A = A”, 
considerând că egalitatea „=“ este semnificaţia copulei logice (die 
Bedeutung der logischen Copula)!. Or, principiul identităţii acţionează 
la nivel noţional. „A = A“ nu semnifică propoziţia „A este A”, ci faptul 
că noţiunea A trebuie să fie identică cu sine în orice context logic, 
judicativ sau silogistic. Corect, ar trebui folosit un semn special pentru 
identitate, så zicem „=“, dar fără semnificaţie copulativă. Deci A= A 
inseamnă identitatea lui A cu A, nu enunţul (propoziţia) „A este identic 
cu A“, căci ultimul este un enunţ despre o stare de fapt (A= A), 
simbolizabilă grafic, modelabilă, dar inexprimabilă. Identificarea 
copulei predicative cu relaţia factuală va determina numeroase 
interpretări greşite ale contextului în care vorbeşte Fichte. 

Motivul interpretării propoziţionale a principiului identităţii, de la 
care se porneşte şi care este considerat „cu totul cert“, îl constituie 
adaosurile interpretative ale lui Fichte. Propoziția „A este A” nu ne 
spune că „A este” sau câ „este vreun A“, ci exprimă doar condiţionarea, 
despre care am vorbit mai sus (vide p. 99). Aceasta, datorită faptului 
că În logică interesează numai forma propoziției, ceea ce este corect. 
Numai referindu-ne şi la „conţinutul propoziției” (Gehalt des Satzes) 
putem face consideraţiuni despre raportul cauzal, despre dependenţa 
sau conexiunea necesară (notwendige Zusammenhang) dintre termenii 
propoziției şi, respectiv, semnificaţiile acestora (in manieră modernă). 

Referinţa la conţinutul formelor logice nu este neapărat o manieră 
speculativă, deşi este frecventă la Hegel, în accepţia cå, la el, 
conceptele sunt lucrurile insele. De fapt, referinţa la conţinutul 
propoziţiilor se face în orice context în afară de cel logic. Problema 
este insă aceea de a nu amesteca planurile (ontic şi logic), în cazul 
nostru, relaţional-factual şi predicativ-logic. Or, la Fichte se petrece 
acest lucru, şi chiar condiţionează apariţia neaşteptată a eului, fără 
nici o explicaţie prealabilă, wie aus der Pistole geschossen, căci 

relaționalul nedeterminat „=x“, de provenienţă kantiană, cum s-a 
amintit deja, ar putea să se refere la orice, cum o sugerează „x“. De 
ce tocmai la eu? Singura justificare a lui Fichte o constituie faptul cå 
„X este in eu“72. Situaţie discutabilă, chiar dacă prin eu înțelegem tot 
ceea ce ţine de conştiinţă. Căci în minte, să zicem, avem doar 
noţiunile lucrurilor sensibile, şi nu lucrurile insele. Avem imaginea 
lui „X”, dar nu semnul grafic. 

Remarcăm faptul că interpreţii şi istoricii nu se referă, de regulă, 
la acest pas, la trecerea de la principiul identităţii, interpretat 
propoziţional, şi de la nedeterminatul „x“, la eu. Aceasta, probabil, 
şi datorită abandonării de câtre Fichte insuşi a acestei maniere de 
introducere a eului?5. Ueberweg, care urmează expunerea lui Fichte, 
comite chiar o eroare. El zice: „Dieser Zusammenhang = x ist im Ich 
und durch das Ich gesetzt?*, în loc de „x wenigstens ist im Ich, und 
durch das Ich gesetzt“, cum zice Fichte. Or, intre cele două enunţuri 
este o mare deosebire. „=x“ este o relaţie, pe când „x“ este o entitate. 
Până în zilele noastre se discută despre statutul relaţiilor, oscilându-se 
intre caracterul lor ontic sau logic, perceptibil sau inteligibil etc. Dar 
nu relaţia este pusă în discuţie, ci entitatea, căci eul trebuie mai întâi 
să fie pentru a fi egal cu sine. Aici este viciul de procedură de care 
Hegel face abstracţie: deplasarea discuţiei din plan logic în plan ontic. 

in rest, Ueberweg surprinde corect inversarea de planuri. „Nu 
propoziţia A = A determină faptul că eu sunt, ci mai degrabă invers 
(vielmehr umgekehrt).“"5 Ceea ce face discutabilă şi introducerea 
categoriei de „realitate“. „Are realitate orice asupra câruia poate fi 
aplicată propoziţia A = A."75 

Hegel insistă asupra faptului că „principiul pur speculativ” al 
filosofiei kantiene rezidă în „deducţia categoriilor“, iar în aceasta, 
„identitatea subiectului cu obiectul”. Ceea ce la Kant nu s-a putut 
realiza („Această teorie (kantiană) a intelectului a fost ţinută de rațiune 
deasupra vasului de botez”), consideră Hegel, ar fi reuşit Fichte. 

Aici este vorba, într-adevăr, de o deducție, numai că nu orice 
deducție este speculativă, chiar dacă se referă la categorii. Kant a 
dedus tabela categoriilor din tabela judecăților. Fichte procedează la 
fel, deducând eul din principiul identităţii interpretat judicativ, iar 
identitatea subiectului cu obiectul e dedusă din identitatea 
subiectului şi a predicatului în cazul aplicării propoziției „A = A” la 


72 Ibidem, p. 93. 

75 E. BrEhier, op. cit., p. 692. 

74 F. Ueberweg, op. cit., p. 263. 

75 Loc. cit, 

76 J.G. Fichte, Grundlage..., p. 99. 

77 G.W.F. Hegel, Deosebirea dintre..., p. 129-130. 

entitatea „eu“, în forma „eu = eu”, ceea ce coincide cu deducerea 
categoriei de „realitate“. Dar şi eul ar putea fi considerat categorie, în 
măsura în care el nu se referă la nici un eu particular. La Fichte, eul 
nu este categorie, ci Absolutul, În-sinele. 

Oricum, aici nu avem de-a face cu o deducție logico-speculativă 
şi, am putea spune, nici măcar cu una logico-intelectivă sau 
logico-raţională, adică implicativă sau demonstrativă. 

Fâcând abstracţie de faptul că Fichte, în lucrarea citată 
(Grundlage...), nu porneşte de la eu, ci de la principiul identităţii 
interpretat judicativ-propoziţional, constatăm că din eu, ca Absolutul, 
poate să urmeze orice. Faptul că urmează „eu = eu” este o aplicaţie 
(Anwendung) a lui A = A, de unde urmează categoria de „realitate“. 

K.L. Reinhold remarcase corect, în ciuda protestelor lui Hegel, 
care îl învinuieşte de „trâncâneală şcolăreascâ“, faptul că Fichte şi, 
după el, Schelling, işi postulează propriile lor idiosincrazii, pretinzând 
a fi înzestrați cu un „simţ aparte”, cu referinţă la intuiţia intelectuală 
(despre care chiar zicea Fichte cå nu o posedă oricine), prin care ar 
dobândi conştiinţa de indivizi excepţionali, „în ale căror scrieri însâşi 
raţiunea pură işi publică cunoaşterea sa activă şi acţiunea ei 
ştiutoare“78. Remarcă şi mai valabilă dacă ar fi fost adresată lui Hegel, 
care avea pretenţia că prin gura lui vorbeşte Spiritul Absolut. 

Mai simplu spus, aici nu este vorba de nici o deducție, de nici un 
fel. Şi tot Reinhold avea dreptate când afirma că în filosofia vremii 
exista o tendinţă „de transformare a filosofiei în ceea ce are formal în 
ea cunoaşterea, in logică”. Aceasta, mai ales cu referinţă la „tendinţa 
de întemeiere a filosofiei“, pe care o remarcă şi Hegel. Dar această 
tendinţă este dătătoare de seamă pentru o logică de tip deosebit, pentru 
o teorie corespunzătoare modului de gândire dialectico-speculativ, pe 
care nu-l aveau încă nici Reinhold, nici Fichte, cel puţin în privinţa 
punctului de plecare al întemeierii. În plus, trebuie spus că la Fichte 
nici nu este vorba, iniţial, de transformarea filosofiei în logică, ci de a 
lua ca punct de plecare un principiu logic. El nu face logică, ci porneşte 
de la logică. De ce? Fiindcă orice principiu al logicii tradiţionale era 
considerat, cel puţin de câtre Fichte, ca pur şi simplu cert, fără nici o 
altă motivare (jeder Satz sei schlechthin, d.i. ohne allen weiteren Grund, 
gewjss)”%. Or, începutul trebuia să pornească de la ceva cert şi 
incontestabil. Numai că tocmai aici se apelează la lipsa de perspectivă 
dialectico-speculativă a intelectului şi a raţiunii, căci identitatea este a 
aceluiaşi cu sine, şi nu a contrariilor. De aici necesitatea interpretării 
judicative a raportului de identitate prin subiect şi predicat şi 
transpunerea lui pe plan ontic ca identitate intre subiect şi obiect. 


78 Ibidem, p. 220. 
79 J.Q. Fichte, Grundlage..., p. 93. 

Perspectiva postulării eului prin intuiţie intelectuală nu avea 
aceeaşi certitudine decât printr-o transfigurare a eului subiectiv în 
eu absolut. Situaţie contestabilă, dar mai puţin jenantă decăt 
cramponarea intr-un principiu nespeculativ. Eul se pune pur şi simplu 
(schlechthin) pe sine. De ce? Fiindcă este liber să facă acest lucru. 
Mai mult, cum sugerează Hegel, fiindcă aşa vrea. „Eul fiind insâşi 
voinţa purâ.“8 Cine nu este de acord cu acest lucru, înseamnă cå nu 
este dotat cu facultatea numită „intuiţie intelectuală”, Ceea ce nu 
inseamnă însă că cel care este de acord cu acţiunea postulată a eului 
are neapărat intuiţie intelectuală, ci că pur şi simplu crede ceea ce 
spune Fichte, şi Hegel însuşi recunoaşte că aici totul „depinde 
formaliter de credinţă“€!. 

Continuarea se face in aceeaşi manieră. Se apelează la un al 
doilea principiu cert, la principiul noncontradicţiei, tot din logica 
tradiţională. Numai câ acesta se consideră, faţă de primul, care era 
absolut necondiţionat, că ar fi necondiţionat după formă, dar 
condiţionat după conţinut. El este enunțat tot judicativ-propoziţional: 
„non-A nu = A” sau „~A nu = A“, care se citeşte „non-A nu este A”. 
Notaţia lui Fichte, luată ca atare, poate să conducă la interpretări 
greşite, de genul dublei negaţiit?, dacă „=“ este considerat ca relaţie, 
şi nu ca prescurtare a lui „este“. 

Aşa cum A conduce la eu, non-A conduce la non-eu. Determinarea 
de conţinut a celui de-al doilea principiu rezidă în presupunerea 
primului act de punere de sine a eului. Formal, dacă „A este A“, atunci 
„non-A nu este A“, dar, pentru a fi realmente vreun A oarecare (x), 
trebuie ca eul, in care este x, să fie. Or, eul este, fiindcă se pune pe 
sine. Tot aşa, pentru a fi realmente un non-A oarecare (non-x), trebuie 
să fie un non-eu, în care să fie non-x. Nefiind altceva decât eul care 
se pune pe sine, non-eul nu poate fi decât pus tot de eu. De unde se 
conchide că eul işi opune un non-eu. Non-eul, ca opus eului, este 
negația lui. Şi astfel se obţine categoria negației. 

Este evident că nici în acest caz nu este vorba de vreo deducție, 
nici măcar de vreo trecere justificabilă de la primul la al doilea 
principiu, de la eu la non-eu sau de la categoria realităţii la cea a 
negaţiei. În plus, lucru trecut cu vederea de comentatori, dacă 
principiul identităţii presupune o raportare internoţională, 
nejudicativă, principiul noncontradicţiei presupune o raportare 
interjudicativâ. Or, la Fichte ambele principii apar in formă judicativă. 
Din această cauză, el numeşte principiul (non)contradicţiei (Satz des 


80 G.W.F. Hegel, Credinţă şi ştiinţă, p. 120. 

5 Ibidem, p. 111. 

1969, p. 572. 

Widerspruchs) principiu al opoziţiei (Satz des Gegensetzens)55. Acesta 
este şi motivul pentru care metoda lui trebuie numită antitetică, şi 
nu dialectică, cum se face uneori. Într-adevăr, între „A“ şi „non-A“; „x“ 
şi „non-x“”; „eu“ şi „non-eu“; „realitate“ şi „negaţie” nu poate fi vorba 
de contradicţie, căci acestea nu sunt judecăți sau propoziţii. 

Mai trebuie remarcat faptul că între categoriile „realitate“ şi 
„negaţie” nu este prea evidentă opoziţia. Nici Kant nu vorbeşte despre 
vreo opoziţie în acest caz. După modelul „eu şi non-eu'“, aici ar fi fost 
vorba de „realitate“ şi „irealitate” sau „non-realitate”. Conştient de 
această situaţie, Fichte mai adaugă o pereche de categorii, pe care 
nu le numeşte însă ca atare, fiinţa (Sein) şi nefiinţa (Nicht-Sein). Prima, 
in legătură cu eul, care işi pune în mod originar şi absolut propria sa 
fiinţă**, şi a doua, în legătură cu ceea ce rezultă din forma consecuţiei 
de la fiinţa opusă la ne-nefiinţă, şi determină astfel obţinerea 
categoriei de „negaţie” (so hat man die Kategorie der Negation)55. 

Este interesant faptul că un comentator ca A. Trendelenburg, 
pe care l-a interesat în mod special problema categoriilor, nu 
remarcă perechea Sein - PNicht-Sein, prima fiind un intermediar intre 
eu şi realitate, a doua, între non-eu şi negaţie. Dar acelaşi comentator 
consideră că Fichte se referă la toate categoriile lui Kant, in afară 
de modalitate*$. Or, tocmai modalităţii îi sunt subordonate la Kant 
Dasein şi Nichtsein. Ueberweg îl omite pe Sein, dar il menţionează 
pe Nichtsein ca intermediar al negaţiei. Oricum, se dovedeşte faptul 
că Fichte nu face o legătură directă între realitate şi negaţie, şi cu 
atât mai puţin incearcă o deducere a ultimei din prima, deşi pe 
plan ontic este vorba de acelaşi eu care se pune pe sine şi totodată 
se opune sieşi. 

Aici intervin interpretările simplificatoare. Făcându-se abstracţie 
de aspectele logice de tip clasico-tradiţional, dar interpretate altfel 
de către Fichte, şi chiar de raportul presupus deductiv dintre categorii, 
tocmai de la Hegel citire, acţiunea (Handlung) este redusă la raportul 
opoziţional dintre eu şi non-eu. lată cum se exprimă Hegel: „Ca să 
existe raportare este nevoie de doi, care insă aici sunt unul şi acelaşi. 


* Eul este identic cu diferitul său, insă astfel încât deosebitul este 


` 


"< 


nemijlocit acelaşi eu, identicul este deopotrivă deosebit; aceasta este 
deosebire sau diferenţă, care nu este deosebire sau diferenţă“. Este 
evident insă că numai Hegel poate să vorbească în felul acesta. 


55 J.Q. Fichte, Grundlage..., p. 105. 

5 Ibidem, p. 98. 

8 Ibidem, p. 105. 

A. Trendelenburg, Geschichte der Kategorienlehre, Georg Oims Verlag, 
Hilderheim, 1979, p. 303. 

Dar Fichte mai introduce un principiu, necondiţionat după 
conţinut, dar condiţionat după formă. În cazul acesta se porneşte 
de la ontic spre logic. Mai precis, de la raportul dintre eu şi non-eu. 
Aici se petrece o pendulare deloc speculativă, pe care Hegel o 
sancţionează fără menajamente. „in mâsura în care este pus non-eul, 
nu este pus eul, căci prin non-eu este cu totul suprimat eul”, zice 
Fichte, şi invers. Dar toate acestea se petrec in cadrul eului, care o 
dată se pune pe sine şi numai pe sine (după primul principiu), a 
doua oară se opune pe sine non-eului, iar a treia oară se suprimă pe 
sine prin non-eu sau suprimă non-eul, ambele făcând parte din eul 
insuşi. Hegel consideră că aici nu poate fi vorba de coincidenţă, de 
identitate a contrariilor, câci „Îndată ce apare unul dintre contrare, 
este nimicit celălalt“. 

Deoarece eul şi non-eul se opun în cadrul eului, se realizează un 
fel de „sinteză“ a lor, în cadrul cărora ele se limitează reciproc 
(sie werden sich gegenseitig einschränken)®. În felul acesta apare a 
treia categorie, pe care Kant o numise limitaţie. Limitarea aceasta 
semnifică „parţialitate” (Teilbarkeit) şi, respectiv, „cantitativitate“ 
(Quantitătstâhigkeit). Se ajunge la formularea: „eu opun în eu eului 
parţial un non-eu parţial“8?, ceea ce ar ţine de principiul logic al 
raţiunii suficiente sau al temeiului (Satz des Grundes). 

Hegel comentează astfel: „Sfera obiectivă infinită, opusul, nu este 
nici eu absolut şi nici non-eu absolut, ci e ceea ce inveleşte contrarele, 
ceea ce este umplut de factori opuşi care se află unul cu celălalt 
intr-un astfel de raport, incât, pe cât de mult este pus sau afirmat 
unul din ei, tot pe atât de mult nu e pus celălalt, în măsura în care 
urcă unul, coboară celâlalt“%, 

Datorită exprimărilor ambigue şi interferenţei de planuri, cele trei 
principii au fost preluate şi comentate în forme diferite. O primă 
variantă este aceea a principiilor logico-clasice: 1) principiul identităţii, 
2) principiul non(contradicţiei) şi 3) principiul raţiunii suficiente 
(al temeiului), care s-au văzut a fi interpretate într-o manieră 
netradiţionala. O a doua variantă, sugerată chiar de câtre Fichte, ar 
fi: 1) principiul identităţii, 2) principiul opoziţiei şi 3) principiul 
temeiului”!, dintre care al doilea are caracteristici antitetice, vizând 
opoziții de tipul fiinţă-nefiinţă. Datorită modului de exprimare 
ambiguu, apare şi varianta clar ontologist-antitetică: 1) punere, 
2) opunere, 3) determinare reciprocă (Wechselbestim ung)*?. Ultimul 

s2 O. Spann, Kategorienlehre, Jena, 1924, p. 30-31. 


Elemente de antitetică speculativă la Fichte 117 


termen i se datoreşte tot lui Fichte şi este pus de câtre acesta în 
legâtură cu categoria relaţiei5, ceea ce dublează categorial ultimul 
principiu (şi limitaţie, şi relaţie). Acestora li se mai adaugă şi limitarea 
cantităţii prin calitate. Mai există varianta principiilor referitoare la 
acţiunea eului, care apare în două alternative, una cu enunţurile lui 
Fichte: 1) eul se pune pe sine însuşi, 2) eul se pune pe sine ca non-eu 
şi 5) eul opune în eu eului divizibil un non-eu divizibil. Hegel combină 
aspectele referitoare la acţiune cu cele enunţiative referitoare la eu: 
1) primul principiu este autopunerea absolută a eului, 2) al doilea 
principiu este opunerea absolută sau punerea unui non-eu infinit, 
3) al treilea principiu este unirea absolută a primelor două principii 
= „trei acte absolute ale eului“. În fine, cea mai simplă variantă este: 
1) eu, 2) non-eu şi 3) eu şi non-eu. La care se adaugă, fireşte, şi 
varianta categorială: 1) realitate, 2) negaţie, 3) limitaţie. 

Toate acestea dovedesc strădania lui Fichte de a justifica pe cât 
mai multe planuri activitatea eului. 1 s-au adus numeroase obiecţii, de 
regulă referitoare la una dintre variantele menţionate, făcându-se 
abstracţie de celelalte. A. Weber, de exemplu, se simte indreptățit să 
intervină în ultima variantă, considerând că „negaţiei” trebuie sâ-i 
preceadă „afirmaţia“%, ceea ce denotă poziţia lui de tip logico-tradiţional, 
pentru care prin „negaţie” se înțelege propoziţie sau judecată negativă. 
Pentru astfel de interpretări este vinovat Fichte însuşi, care face apel la 
principii logico-clasice. Dar se vede şi aici, ce-i drept, nu la nivel judicativ, 
intenţia de a justifica coexistenţa opuşilor. Numai câ aceştia nu mai au 
valenţe logice. 

Într-adevăr, considerate uneori chiar ca principii, eul şi non-eul*S 
n-ar avea nevoie de justificare logică, cel puţin clasico-tradiţională. „Eul 
fichtean — zice Brehier — este un monstru logic, este Absolutul care se 
limitează pe sine pentru a avea cu cine să lupte şi, în cele din urmă, så 
invingâ.“*” Fiind cu totul liber să facă ce vrea, eul procedează totuşi în 
manieră antitetică, dar acest plan nu-şi găseşte o ilustrare convingătoare 
logică. „Metoda lui, cum s-a observat, devine arbitrară în detaliu şi 
nefecundaâă...“% Aici era necesară o logică de tip dialectico-speculativ, 
-pe care Fichte n-o întrezăreşte, aşa cum nu i-a întrezărit nici pe plan 
gnoseologic facultatea corespunzătoare - speculaţiunea. 

: Este aici un fel de oscilație intre antitetică şi dialectică, între planul 
“ontic şi cel logic. Pe plan antitetic pur, fără alte consideraţii, se poate 

considera că Fichte a reuşit să surprindă corect opoziţia, dar mai 
puţin identitatea opuşilor şi, respectiv, sinteza. 

În fine, rămâne planul antiologic, categorial. Aici deficienţele sunt 
şi mai accentuate. Pornind de la Kant, primul şi al doilea termen al 
triadelor categoriale nu se dovedesc întotdeauna contrare. Deducerea 
lor unul din altul este iluzorie, necesită artificii şi tot felul de 
intermediare. 

La Fichte apar, într-adevăr, cele trei planuri: antitetic, dialectic şi 
antiologic, dar ele nu sunt distinse cu stricteţe. La care se adaugă şi 
carenţele lingvistice, menţionate la începutul acestui capitol. Nu apare 
încă încercarea de exprimare adecvată a speculativului. Din această 
cauză, este greu de a reprezenta o schemă dialectico-speculativă 
adecvată concepţiei lui Fichte. 

În orice caz, apare un prim termen care presupune o identitate a 
contrariilor (subiectiv-obiectiv), care, fiind eu, este mai mult subiectiv. 
Şi adesea Fichte pierde lingvistic semnificaţia eului absolut. Când 
spune: „Eu opun în eu eului parţial un non-eu parţial”, este evident 
că primul „eu“ se referă la „persoana mea“. „Forma expunerii — zice 
Hegel — este incomodă: eul afirmă, astfel am mereu eul înaintea 
ochilor. Atunci îmi apare mereu eul meu empiric; aceasta este ceva 
absurd... Eul este şi o formă neindemânatică, superfluă, care mută 
din loc punctul de vedere.“ 

Acest prim termen poate să fie principiu, judecată, teză sau 
entitate (eu) şi, respectiv, categorie, despre care nu ştim efectiv dacă 
trebuie privit unitar, ca identic cu sine sau ca identitate a contrariilor, 
cum tot sugerează Hegel. Lucru valabil şi despre al doilea termen: 
antiprincipiu sau alt principiu, judecată (antiteză), entitate (non-eu) 
sau categorie (negaţie, neființă)? În plus, ca principiu, al doilea termen 
presupune două entităţi: eul şi non-eul. Numai în anumite interpretări 
antiteza este un singur termen, non-eul, care nu este însă antiteza, 
ci opusul eului. În fine, sinteza mai presupune şi parţialitatea. 

Reprezentarea printr-o schemă de tip dialectico-speculativ a 
acestor situaţii ar conduce la introducerea unei viziuni care îi lipsea 
lui Fichte. Dovada o constituie şi consecinţa celui de-al treilea 
„principiu“. Predominanţa non-eului implică limitarea sau 
determinarea eului prin non-eu, care constituie baza teoretică a 
doctrinei despre ştiinţă, pe când predominanţa eului implică limitarea 
şi determinarea non-eului prin eu, care constituie baza pentru 
doctrina practică a ştiinţei. Ceea ce coincide cu împărţirea tradiţională 
a filosofiei în teoretică şi practică. 

Toate acestea dovedesc mai mult strădania lui Fichte de a trata 
speculativ şi, respectiv, dialectic filosofia, decât obţinerea unor 

rezultate certe. Dovedesc mai mult încercarea de a deduce categoriile, 
decât deducerea lor. Cert este faptul câ, din perspectiva lui, „nici o 
categorie nu mai poate fi concepută separat de celelalte”, ceea ce 
presupune iminenţa raporturilor intercategoriale. 

Este evident că Fichte nu se mai referă la stări de fapt, ci la acţiuni, 
chiar dacă acestea sunt acţiunile arbitrare ale eului. Că aceste acţiuni 
sunt constructive. Că lumea este concepută în devenire, iar ceea ce 
este obiectiv şi subiectiv are o sursă comună. Este eul de care Fichte 
nu reuşeşte să scape, dar pe care încearcă să-l ridice până la 
demnitatea Absolutului. 


5. Antitetică absolută și revelaţie 
la Schelling 


Filosofia lui Schelling a fost criticată din mai multe puncte de 
vedere, cel mai important şi cel constant fiind legat de sursa principală 
de inspiraţie a acestuia, şi anume filosofia lui Fichte, adică de maniera 
antitetică speculativă de rezolvare, adesea arbitrară, a problemelor 
filosofice. Schelling reprezintă totuşi, ca şi Hegel, tendinţa filosofică 
a vremii de abordare a unor domenii care nu se mai pretau la 
interpretările simpliste bazate pe principiile rigide ale gândirii 
intelectiv-raţionale. Dar, ca şi Fichte, Schelling nu reuşeşte să scape 
total de canoanele raţiunii. Ceea ce va constitui un alt prilej de critică 
a filosofiei sale. Numai că lucrurile nu stau chiar atât de simplu, 
pentru faptul că filosoful german nu are, practic, un sistem încheiat, 
ci, dimpotrivă, o serie de sisteme, cu puncte de plecare diferite şi cu 
surse de inspiraţie diferite (din Fichte, Spinoza, Platon, neoplatonism, 
Leibniz, gnosticism ş.a.)!. În plus, filosofia lui Schelling poate fi 
împărţită în cel puţin şase perioade distincte, caracterizabile astfel: 
1) perioada dependenţei de Fichte, 2) perioada deosetbirii dintre 
filosofia naturii şi filosofia spiritului, 3) perioada spinozistă sau a 
indiferenţei dintre ideal şi real, 4) perioada mitică legată de 
neoplatonism, 5) perioada teogoniei şi a cosmogoniei inspirată de 
Böhme, 6) perioada filosofiei pozitive. Mai ales criticii, dar şi mulţi 
dintre interpreţi, s-au referit în mod special la una sau alta dintre 
aceste perioade. Se remarcă aici faptul că primele cinci perioade, 
bogate în lucrări publicate, cuprind doar 14 ani (1795-1809), şi că în 
ultima perioadă (1809-1854), de 45 de ani, Schelling nu mai publică 
nimic semnificativ. Cursurile sale iau o!turnură mistică, iar autorul 
acestora priveşte resemnat la succesul publicitar al lui Hegel, pe care 
l-a considerat întotdeauna ca pe un discipol. În realitate, el a fost 
profund afectat de pierderea soţiei sale (o intelectuală distinsă a 
vremii). Aceasta nu este, fireşte, o motivaţie, ci doar o explicaţie 


1 A. Schwegler, Geschichte der Philosophie, Leipzig, 1891, p. 398. 
2 Cf. ibidem, p. 399-434. 

necesară totuşi asupra imaginii generale a filosofiei sale, dar mai 
ales asupra comportamentului său din ultima perioadă, asupra 
atitudinii sale faţă de Hegel şi nereuşitei sale încercări finale de a 
reveni pe arena disputelor filosofice?. 

Acestea sunt o parte dintre motivele pentru care Schelling este 
uneori total ignorat, fără să-i fie consacrat locul meritat, intre Fichte şi 
Hegel5, cu toate că ultimul a murit cu trei decenii înaintea lui. Se 
consideră, de asemenea, că Schelling n-a depâşit niciodată profunzimea 
conceptuală a lui Fichte, contestată şi ea, la rândul ei, atât pentru 
modalitatea de expunere, cât şi pentru excesul de fantezie”. 

Făcând abstracţie de primele sale lucrări, în care se dovedeşte 
fichtean, se poate considera că punctul de plecare al filosofiei lui 
Schelling îl constituie identitatea dintre subiectiv şi obiectiv. Motiv 
pentru care a şi fost numită „filosofia identităţii“. Ceea ce este obiectiv 
în cunoaşterea noastră este natura, ceea ce este subiectiv se numeşte 
eu sau inteligenţă (I/ntelligenz2)?. Termenul de „inteligenţă“ are aici 
semnificaţia generală de gândire, nu de intelect (Verstand). 

„Defectul filosofiei lui Schelling - consideră Hegel - este că 
punctul de indiferenţă al subiectivului şi obiectivului este situat la 
început, în frunte, câ această identitate este stabilită in chip absolut, 
fără să se demonstreze că acesta este adevârul.“? 

Identitatea aceasta, ca şi „indiferența“ despre care va vorbi 
ulterior, în perioada a treia'0, dintre subiectiv şi obiectiv, este o 
generalizare a identităţii dintre obiect şi subiect, proclamată de Fichte 
prin formula „eu = eu“, în care eul este şi subiect, şi predicat. Schelling 
adoptă şi „intuiţia intelectuală” prin care ajunge Fichte la acest 
rezultat. Intuiţie pentru care unora le lipseşte organul cu care trebuie 
concepută'!, ceea ce îl supâră pe Hegel!?, ca şi caracterul ei arbitrar, 
de acţiune absolut liberă (absolut freies Handeln), care nu poate fi 
demonstrată, ci numai revendicată, care nu trebuie justificată, ci 


3 F. Ueberweg, Grundriss der Geschichte der Philosophie, vol. Il, Berlin, 
1880, p. 271. 

* H. Höffding, Histoire de la philosophie moderne, Paris. 1906, p. 174-175. 
O. Spann, Kategorienlehre, Jena, 1924, p. 34. 

6 R. Kroner, Von Kant bis Hegel, vol. l, Tübingen, 1921, p. 537. 

7 H. HOffding, op. cit., p. 173. 

8  F.W.J. Schelling, System des transzendentalen Idealismus, Verlag Philipp 
Reclam Jun., Leipzig, 1979, p. 10. 

° G.W.F. Hegel, Prelegeri de istorie a filosofiei, vol. 1I, Editura Academiei 
Române, Bucureşti, 1964, p. 672. 

10 A. Schwegler, op. cit., p. 414. 

"1 F.MJ. Schelling, op. cit., p. 37. 

12 G.W.F. Hegel, op. cit., p. 667. 

postulată!. Aceasta, zice Hegel, înseamnă a întemeia cunoaşterea 
„pe ceea ce îi trece cuiva prin gând”!*, 

Schelling însuşi consideră câ a renunţat la intuiţia intelectuală'5. 
Motivul acestei renunţări se datoreşte schimbării sale de viziune 
asupra transcendenţei, respectiv asupra Absolutului înlocuit cu 
divinitatea. 

Transcendentul absolut, indiferent cum ar fi conceput (în funcţie 
de perioadele iniţiale ale filosofiei lui Schelling), ca eu, conştiinţă de 
sine, identitate absolută, indiferenţă, reprezintă „identitatea originară 
dintre gândire şi obiect”, o identitate a opuşilor, care tinde să se 
despartă. Ea este generatoare de acţiune, de activitate (Handlung, 
Tătigkeit)!$. Or, aceasta, ca şi eul originar, care este etern şi infinit, va 
fi eternă şi infinită. Mai mult, eul însuşi, identitatea originară este 
„activitate originară, infinită”: Absolutul este deci o unitate originară 
dinamică, o „devenire infinită“ (ein unendliches Werden)!7. Ceea ce 
înseamnă că, cel puţin pentru cunoaşterea umană, nu se poate 
menţine ca atare. 

În spiritul intelectului, se tinde spre despărţirea identităţii originare 
în două direcţii: în care primează subiectivul faţă de obiectiv, şi invers, 
în care primează obiectivul. Acestor două tendinţe, cărora le 
corespund gândirea şi natura, trebuie să li se consacre două ştiinţe 
distincte. Prima este filosofia, a doua, ştiinţa naturii. Numai că, în 
spirit speculativ, cele două tind, la rândul lor, câtre identitatea 
originară. Adică filosofia tinde, „plecând de la subiectiv ca factor prim 
şi absolut, să producă din sine obiectivul”, iar ştiinţa naturii, invers. 
În cazul al doilea, cum remarcă şi Hegel, nu mai avem de-a face cu o 
simplă „ştiinţă a naturii“, ci cu filosofia naturii. Natura însâşi tinde 
spre gândire, iar formele sale evoluează spre om şi conştiinţa de 
sine a acestuia. 

Este discutabilă, fireşte, producerea ca atare a obiectivului de 
către subiectiv şi invers, dar în mod special a existenţei din gândire. 
Asupra acestei probleme revine Schelling însuşi. El consideră cå Hegel 
este cel care a exagerat acest lucru. Pornind de la gândire câtre 
existenţă, el. a subordonat existenţa gândirii, pe când Schelling n-ar 
“fi urmărit acest lucru. „Hegel nu-mi poate reproşa insuficienţa unei 
¿demonstrații pe care n-am intenţionat s-o fac vreodată, ci doar că nu 
am spus destul de categoric că în genere nu mă ocup de problema 


15  F.WJ, Schelling, Joc. cit. 

14 G.W.F. Hegel, loc. cit. 

15 F. Engels, Schelling despre Hegel, în Scrieri din tinereţe, Editura Politică, 
Bucureşti, 1968, p. 385. 

6  FW.J. Schelling, op. cit., p. 42. 

17 Ibidem, p. 49. 

existenţei.”'2 În realitate, este vorba de o schimbare a opticii lui 
Schelling, după care propria sa „filosofie a identității“, pe care ar fi 
continuat-o Hegel, concentrându-şi atenţia „mai ales asupra 
metodei”, nu ar fi decât o „filosofie negativ“, pentru care nu prezintă 
importanţă faptul că ceva există sau nu. „Ea nu ştie dacă lumea 
există; ştie numai că, dacă lumea ar exista, atunci ar trebui să aibă 
cutare şi cutare însuşiri.” Ceea ce contează aici este „consecvenţa 
logică“, iar ceea ce se obţine nu poate fi existenţa ca atare, ci doar o 
„existenţă logică”. Ce-i drept, Hegel îi reproşează lui Schelling (cel de 
dinainte de 1830) tocmai faptul că „în expunerea sa şi în dezvoltările 
sale n-a ajuns la ceea ce se numeşte tratare logică”, că pretutindeni ii 
„lipseşte demonstraţia”, că „logicul înaintării nu este dezvoltat” 
ş.a.m.d. Ceea ce, din nou, Schelling n-a intenţionat, şi nici n-a realizat 
vreodată. Mai mult, el îi reproşează lui Hegel atât excesul de logică: 
„a te retrage în sfera gândirii pure înseamnă a părăsi orice fiinţare în 
afara sferei gândului”, cât şi prioritatea acordată de acesta, în cadrul 
sistemului, logicii. 

Făcând abstracţie pentru moment de varianta finală a filosofiei 
lui Schelling, ca şi de cea timpurie din Sistemul idealismului 
transcendental (1801), în care sistemul cuprindea: filosofia teoretică, 
filosofia practică, teleologia şi filosofia artei, reținem cele două 
compartimente: filosofia identităţii şi filosofia naturii. Raportarea 
acestora, care pare arbitrară, ca multe din consideraţiile lui Schelling, 
s-a dovedit totuşi rodnică. Tendinţa de apropiere reciprocă dintre 
gândire şi natură, considerate de obicei numai în opoziţie, face ca şi 
cele două discipline filosofice să urmărească scopuri comune. 
Filosofia identităţii ar trebui să tindă spre transformarea inteligenţei 
în natură, iar filosofia naturii, spre transformarea naturii în inteligenţă. 
„Aşa cum ştiinţa naturii produce idealismul din realism, întrucât 
spiritualizează legile naturii adăugând formalul materialului, la fel şi 
filosofia (numită în această perioadă „transcendentală”) transformă 
realismul în idealism, prin aceea că materializează legile inteligenţei 
în legi ale naturii sau adaugă formalului materialul.”!9 

Schelling, dezinteresat de aspectele metodologice, logic-formale, şi 
interesat numai de conţinut, nu vorbeşte explicit despre schema 
dialectico-speculativă pe care o transferă de la una la cealaltă. Poate 
din cauza simplităţii acesteia, poate pe motivul preluării ei de la Fichte, 
care nu era însă, nici el, prea explicit. În orice caz, nu mai apar denumirile 
uzuale de „tezâ”, „antiteză” şi „sinteză“. Schelling vorbeşte despre 
identitate absolută, despre opoziţie originară şi despre sinteză relativă. 


18 Citat dintr-o conferinţă de la Berlin reprodusă de F. Engels, în op. cit., 


p. 385. 
t9 F.W.J. Schelling, op. cit., p. 21. 

Nu este clară trecerea de la identitate la opoziţie, iar prin 
„indiferenţă” — termen la care va renunţa ulterior — se presupune 
coexistenţa opuşilor. Acelaşi lucru este presupus şi de aşa-numitul 
„Suflet al lumii”, ca unitate a naturii şi a inteligenţei, care conduce 
până la urmă la considerarea naturii ca inteligentă, temă abordată 
iniţial în termeni fizicali, pornind de la oxigen ca principiu întineritor 
al lumii?!. Sufletul lumii este ceea ce întreţine în genere „dedublarea 
prin polaritate”, căci la Schelling opusele nu sunt de aceeaşi putere, 
unul este pozitiv şi altul — negativ. Ceea ce inseamnă o depâşire a 
opoziţiei de tip fichtean a eului cu sine. Nici sinteza nu înseamnă o 
simplă combinare sau reunire a opuşilor, ci mai degrabă o echilibrare 
a lor. Intervin deci nuanţe, dar, mai ales la nivel categorial, se revine 
la triada fichteană, însă cu punctul de plecare tot nelâmurit. 

Categoria fundamentală este relația, aleasă intenţionat pentru 
faptul că fiecare termen al relaţiei presupune un corelat: 
substanţă-accident, cauzalitate-dependenţă în acţiune reciprocă. Or, 
acestea se comportă pornind de la dualitate: „primele două sunt 
opuse, a treia este sinteza lor“22. 

Datorită modului de exprimare şi al schimbărilor de planuri, cu 
toate că se recunoaşte postularea de câtre Schelling a „polarităţii şi 
dualismului“ ca primul principiu al unei teorii filosofice a naturii, apare 
uneori tentaţia de a considera că acesta ar opera cu „dedublarea unului“ 
(Entzweiung des Einen), Care ar conduce la „reunirea“ (Wieder- 
vereinigung) opuşilor?. Dar aceste expresii nu apar la Schelling, 

Cert este doar faptul că, într-un fel sau altul, în procesul producerii 
obiectivului sau subiectivului apar întotdeauna trei acte, trei 
momente, trei etape ş.a.m.d. Categorial, această inlânţuire triadică 
este revendicată de la Kant?*. În tabela categoriilor sale, intotdeauna 
primele două din fiecare clasă se opun, iar a treia este reunirea lor. 
Problema era, în maniera lui Fichte, de a perpetua „producerea“, adică 
de a nu opri procesul la prima sinteză. Pentru aceasta, se consideră 
că sinteza trebuie să fie numai relativâ?5. „Din imposibilitatea de a 
suprima opoziţia absolută, pe de o parte, şi din necesitatea de ao 
"suprima, pe de alta, se va naşte un produs, dar în acest produs 
opoziţia nu poate fi suprimată în mod absolut, .ci. numai parţial; în 
r 


20 


F. Ueberweg, op. cit., p. 275. 

2 É. Brehier, Histoire de la philosophie, tome Il, fasc. Ill, Librairie Felix 
Alcan, Paris, 1932, p. 714. 

22 A. Trendelenburg, Geschichte der Kategorienlehre, Georg Olms Verlag, 
Hildesheim, 1979, p. 323. 

23 K. Vorlânder, Geschichte der Philosophie, vol. It, Leipzig, 1903, p. 334. 
24 FW.J. Schelling, op. cit., p. 135. 

235 Ibidem, p. 137. 

afara opoziţiei suprimate prin acest produs se va găsi o opoziţie încă 
nesuprimată, care poate fi suprimată mai departe într-un al doilea 
produs” ş.a.m.d. „Fiecare produs precedent întreţine opoziţia care 
constituie condiţia celui ce urmeazâ.“?6 Dar aceasta înseamnă că al 
treilea moment nu mai este pur sintetic. Cel puţin, în acest context 
de suprimare a opoziţiei. Căci „opoziţia renaşte în fiecare moment şi 
este de asemenea suprimată în fiecare moment“. Opoziția este cea 
care garantează perenitatea mişcării. Opoziția este originară 
(ursprüngliche Gegensatz), ea nu poate fi suprimată decăt într-o 
sinteză infinită, adică în cadrul unui proces fără sfârşit. 

Lipsa consideraţiilor formale asupra acestui „mecanism de 
producere“ poate să conducă la diferite interpretări, dar ii lasă şi 
autorului un câmp larg de desfăşurare, fără restricţii sau canoane 
logice, pe care să fie nevoit ulterior să le şi respecte. 

Chiar Hegel, încercând o explicitare a mecanismului antitetic triadic 
al lui Schelling, îi atribuie, de exemplu, cel puţin ca „reprezentare pe 
care n-a realizat-o în mod logic determinat“, transformarea opusului 
în contrariul său: „ar fi trebuit să se arate în ce priveşte finitul însuşi că 
acesta conţine în el opoziţia şi se transformă în infinit”27, ceea ce 
Schelling respinge principial: „însă cei doi factori extremi ai opoziţiei 
nu pot trece niciodată unul in celâlalt”?8. 

În ciuda acestor impedimente, care dovedesc un regres nu numai 
faţă de Fichte, dar chiar şi faţă de Kant?%, mai ales prin pierderea 
distincţiilor dintre intelect, rațiune şi speculaţiune, Schelling va obţine 
rezultate spectaculoase în filosofia naturii, în ceea ce a numit el însuşi 
fizică speculativă. Ceea ce aplică el aici ar ţine de „mecanismul 
producerii”, numit anterior al inteligenţei (Intelligenz), care ar ţine de 
„raţiunea absolută” (absolute Vernunft) a „indiferenţei totale între 
subiectiv şi obiectiv” — indiferenţă care i-a trezit repulsie lui Hegel, şi care 
se realizează pe diferite trepte ale naturii ca potenţe ale subiect-obiectului. 

De data aceasta, Schelling se inspiră din lucrările unor scientişti 
ai vremii”, de la care şi împrumută ideea de „potenţă“ (de la 
Eschenmayer), şi chiar ideea de procesualitate naturală evolutivă, 
care justifică, de altfel, necesitatea gândirii speculative independent 
de consideraţiile filosofice despre transcendenţă. 

Schelling se avântă fără reţineri în domeniul fizicii, de exemplu, 
pe care îl consideră o ilustrare comodă a „metodei de producere“, 
respectiv de „deducere“ a materiei”!. 


26 Ibidem, p. 138. 

27 G.W.F. Hegel, op. cit., p. 673. 

28 F W.J. Schelling, op. cit., p. 137. 

2 R. Kroner, op. cit., p. 537. 

30 K. Vorlânder, op. cit., p. 334, şi F. Ueberweg, op. cit., p. 284 sq. 
51 F,W.J. Schelling, op. cit., p. 101 sq. 


Antitetică absolută şi revelaţie la Schelling 127 


Pe plan fizic, Schelling consideră că opoziţia se realizează prin 
forţe. Urmându-l pe Kant, el vorbeşte despre două forţe: de atracţie şi 
de respingere. Este interesant că forţa de bază, considerată pozitivă, 
este forţa de respingere sau expansiune (Expansivkraft), despre care 
se vorbeşte în fizica actuală abia în ultimele decenii, ca fiind a cincea 
forţă (faţă de cea de atracţie, electromagnetică, de interacţiune tare şi 
de interacţiune slabă). „Numai demonstraţia transcendentală - 
consideră el — arată că materiei îi revine o astfel de forţă expansivă 
infinită.” Mai mult, anticipând ipoteza big-bang-ului, el consideră că 
expansiunea se produce în toate direcţiile. Opusă acestei forţe este 
atracţia, considerată forţă negativă, care nu trebuie confundată cu 
gravitația, cum se petrece la Kant. Atracția limitează respingerea şi 
acţionează într-o singură direcţie, inversă faţă de expansivitate. Este 
vorba aici de aplicarea unei scheme dialectico-speculative generale. O 
spune chiar Schelling: „raportul dintre cele două forţe este acum acelaşi 
cu raportul dintre activitatea obiectivă şi cea subiectivă”. În 
consecinţă, conform schemei triadice, trebuie să intervină „o a treia 
forţă care le sintetizează pe cele două şi corespunde activităţii sintetice 
a eului în intuiţie“. Pe baza celor trei forţe fundamentale sunt „deduse“ 
apoi cele trei dimensiuni ale materiei. În legătură cu prima dimensiune 
a materiei, lungimea, este „dedus“ magnetismul, ca o funcţie a materiei 
în genere prin predominanţa forţei negative de atracţie, care acţionează 
la distanţă. „Dacă forţa negativă este limitată ea însâşi, ia naştere o 
limitare a limitării.“ Polul negativ şi polul pozitiv al magnetului produc 
şi un punct intermediar nul, prin intermediul căruia se extinde forţa 
expansivă, „care va adăuga astfel la dimensiunea lungimii pe cea a 
lâţimii'55. Este al doilea moment în construcţia (producerea) materiei, 
care „este reprezentat in natură prin electricitate“. De a treia 
dimensiune, grosimea, este legat „al treilea moment al construcţiei, 
desemnat în natură prin procesul chimic“s*. 

Este evidentă aici aplicarea schemei dialectico-speculative triadice, 
cum o spune şi autorul: „În prima etapă a conştiinţei de sine au putut 
fi diferenţiate trei acte, aceste trei acte par să se regăsească în cele 

“trei forţe ale materiei şi în cele trei momente ale construcţiei sale. 
„Aceste trei momente ale construcţiei ne oferă trei dimensiuni ale 

„materiei, iar acestea, trei trepte ale procesului dinamic. Este foarte 
natural să ajungem la ideea că sub aceste forme diferite se repetă 
mereu numai una şi aceeaşi triplicitate“35. Dar este oare corect să se 
procedeze aşa? 


32 Ibidem, p. 103. 
55 Ibidem, p. 108. 
5+ Ibidem, p. 109. 
55 Ibidem, p. 110. 

Aici intervin riscurile oricărei aplicări de scheme rigide, dar uneori 
intervin şi avantaje nesperate. Primele riscă să discrediteze metoda, 
să introducă structuri cu totul arbitrare în domenii, ca cel fizic, în 
care acestea pot fi verificate. Ultimele pot conduce la descoperiri sau 
invenţii remarcabile. 

Mai concret, postularea schematică a unei forţe de respingere, 
chiar în completarea lui Kant, cu determinaţii considerate „fanteziste“ 
până spre zilele noastre, este un merit al acestui tip de aplicaţii. 
Postularea unei a treia forţe, pentru care autorul n-a găsit nici o 
denumire, rămâne încă discutabilă, cu toate că şi aceasta, într-o altă 
variantă mai târzie, după aprecierea lui Hegel, deşi distanţa este de 
numai un an (1801, faţă de 1800)%5, ca sinteză a forţelor de atracţie 
şi expansiune, care produce lumina, sugerează forţa electromag- 
netică. Kant s-a rezumat la două forţe şi la echilibrul lor. Cele trei 
dimensiuni ale materiei păreau evidente oricui, dar astăzi se vorbeşte 
şi de a patra dimensiune. Legătura forţelor cu dimensiunile este 
fantezistă, ca şi legătura ultimelor cu magnetismul, electricitatea şi 
procesul chimic. Mai ales că în varianta din 1797 apăreau o altă 
ordine şi alte entităţi: câldură, lumină, electricitate, magnetism”. Cert 
este însă faptul că Schelling, pe baza polarităţii şi a dualismului, pe 
care nu le consideră ca „termeni fizicali, ci ca principii universale ale 
naturii“, stabileşte prioritar legătura dintre pozitivitate şi negativitate 
în cazul electricităţii (faţă de Al. Volta)*, ca şi legătura dintre 
magnetism şi electricitate (faţă de H.C. Oersted) — ultimul fiind 
considerat chiar un adept al filosofiei naturii a lui Schelling*?, ca şi 
alţi naturalişti de renume, ca: K.F. Burdach, L. Oken, K.G. Carus, 
H. Steffens, G.H. Schubert“. Schelling n-a făcut niciodată caz de 
aceste „priorităţi teoretice”, el abandonând total preocupările de 
filosofia naturii. Or, descoperirile ştiinţifice ulterioare ar fi trebuit 
să-l stimuleze pe această linie şi să fie utilizate de el ca argumente. 
Dar el atrage atenţia în prelegerile de la Berlin că pe atunci nu-l 
interesa existenţa efectivă, deci natura ca atare, şi face referinţă la 
volumul al II-lea din Zeitschrift für spekulative Physik, nr. 2. Aici, el 
vorbeşte, într-adevăr, nu despre existenţă, ci numai despre 
posibilitatea ei. Despre potenţele naturii (Potenzen der Natur), nu 
despre natură ca atare; despre principii universale, nu despre cazuri 
concrete, dintre care, în ciuda celor spectaculare amintite, 


56 G.W.F. Hegel, op. cit., p. 680. 

57 F.W.J. Schelling, Ideen zu einer Philosophie der Natur (ed. |, 1797), 
ed. a ll-a, Landshut, 1803, p. XIII-XIV. 

55 K. Vorländer, op. cit., p. 334. 

39 F, Ueberweg, op. cit., p. 284. 

+0 A. Weber, Histoire de la philosophie européenne, Paris, 1886, p. 454. 

majoritatea i-ar fi infirmat expunerea. Principial, însă, atunci era vorba 
numai despre o „construcţie logică a existenţei”. „Filosofia negativă, 
care nu ţine cont de realitate, şi-o imaginează doar aşa cum ar trebui 
să fie. Ea exclude din trecutul istoric şi din prezent ceea ce nu se 
potriveşte reprezentării conceptuale, iar situaţia este cu atât mai 
arbitrară în privinţa viitorului.“*! „Dacă principiul filosofiei negative 
este gândirea care precede orice fiinţare, atunci principiul filosofiei 
pozitive este fiinţarea care precede orice gândire.”*? Răzbat din aceste 
consideraţii referinţele indirecte la filosofia lui Hegel, care pornea 
de la logică spre filosofia naturii. Ni-l putem imagina pe Schelling 
asistând la desfăşurarea sistemului hegelian, pe care îl considera o 
„continuare“ a filosofiei sale a identităţii, cu înaintarea sa triadică, 
ceva mai consecventă, ceva mai evidentă, dar care sfârşea, până la 
urmă, cu identificarea procesului logico-deductiv nu numai cu 
întreaga lume, ceea ce încercase şi el să facă, dar chiar cu Dumnezeu, 
Care, în felul acesta, işi pierdea semnificaţia de absolut, de 
transcendent, de inconceptibil. El devenea raţiunea însăşi, care este 
şi la dispoziţia omului, care se cunoaşte (gândeşte) pe sine, şi anume 
exact în modul în care gândeşte Hegel. Ce-i drept, o gândire 
dialectico-speculativă, dar care opera tot cu noţiuni, judecăți şi 
raționamente, şi pe care Hegel o numeşte tot rațiune. Dacă absolutul 
insă nu mai este conştiinţa de sine sau eul, ci Dumnezeu, adică 
absolutul real, atunci acesta este „punctul de plecare anterior oricărei 
gândiri, este existentul necondiţionat”, pe care Schelling il numeşte 
şi „monadâă propriu-zisă, adică ceea ce râmâne, ceea ce se găseşte 
deasupra oricărui principiu“%, 

Este vorba aici de o reabilitare a divinității, a absolutului, numai 
că terminologia nu este adecvată. A numi divinitatea „monadă” este 
un mod de a face apel la reprezentare. De altfel, Schelling se întreabă 
în continuare dacă această fiinţă imemoriabilă (unvordenkliche Sein) 
nu are cumva vreun opus (Gegensatz), dacă nu are cumva „vreo 
dialecticâ”. Ceea ce înseamnă o introducere ilicită a unei modalităţi 
de gândire într-un domeniu considerat „anterior oricărei gândiri”. Este 
vorba exact de maniera în care autorul introducea probleme de logică, 
uneori din gândirea obişnuită, în domeniul fizicii, cum îl acuză Hegel: 
jel a introdus în natură forme de-ale conceptului, de-ale raţiunii; 
astfel, în magnetism, Schelling a introdus forma silogismului”4*. 


1 F.W.J. Schelling, Philosophie der Offenbarung, în Werke, vol. VI, 
Munchen, 1959, p. 414. 

% Cf. F. Engels, op. cit., p. 419. 

#3 F.W.J. Schelling, Andere Deduktion der Prinzipien der positiven 
Philosophie, în Werke, vol. VI, Miinchen, 1959, p. 729. 

% G.W.F. Hegel, op. cit., p. 665. 

În domeniul transcendenţei va introduce „forma dialecticii”: opoziţia 
şi triada. Numai că va face lucrul acesta la fel de tacit ca şi în fizică. 
Va introduce, de asemenea, şi celebrele sale „potenţe”, deşi in filosofia 
pozitivă este vorba, principial, de existenţe. 

Cu toate acestea, el distinge domeniul transcendenţei, cel puţin 
al celei divine, de „domeniul gândirii necesare“, de domeniul lui „aşa 
ar trebui să fie”. Aici, consideră el, ne găsim in „domeniul libertăţii, 
adică în domeniul gândirii speculative propriu-zise“*5. Ceea ce este 
corect, numai că domeniul acesta al „libertăţii“, despre care vorbea 
şi Fichte, este greu de plasat inainte de existenţa a cuiva care så fie 
liber, şi faţă de cine să fie liber? Este vorba, şi aici, mai degrabă de 
libertatea pe care şi-o îngăduie autorul, nu numai de a vorbi despre 
ceea ce ar trebui sătacă, cum va zice mai târziu Wittgenstein, ci de a 
vorbi „ce-i trece prin minte“, şi chiar într-o manieră deloc speculativă. 
Mai precis, într-o interpretare intelectiv-raţională a speculaţiunii. 
„A gândi speculativ — zice Schelling — inseamnă a căuta posibilităţile 
prin care poate fi realizat un scop în ştiinţă. Acestea sunt nemijlocit 
numai posibilităţi care trebuie să se dovedească la urmă ca realităţi, 
ca în silogismul ipotetic: ceea ce este în premisă ipotetic, devine în 
concluzie un adevâr dovedit.”* lar Schelling introduce ilicit, şi în acest 
domeniu, „forma silogismului”, adică forma de bază a raţiunii, cu 
adaosul că o face şi incorect, câci, dacă se ţine cont de principiul ex 
falso sequitur quodlibet, concluzia adevărată nu garantează nici 
adevărul, şi nici indreptăţirea premisei. Aceasta este şi cauza pentru 
care silogismele demonstrative nu sunt ipotetice. Ceea ce nu 
inseamnă totuşi că Schelling reduce speculaţiunea la rațiune, ci, 
dimpotrivă, contrar lui Hegel, el consideră că raţiunea este 
neputincioasă în domeniul transcendenţei şi chiar al existenţei 
propriu-zise, căci „raţiunea nu este singura sursă de cunoaştere“*7. 

Trebuie remarcat faptul că Schelling intreprinde, în această fază 
finală a gândirii sale, o adevărată critică a raţiunii ( Vernunft), dar fără 
nici o referinţă la marea critică a raţiunii pure făcută de Kant şi la 
distincţiile acestuia dintre sensibilitate, intelect, rațiune şi 
speculaţiune, deşi foloseşte adesea ultimul termen. Toate 
consideraţiile sale sunt referinţe indirecte la Hegel, care îngloba şi 
speculativul in rațiune, respectiv în „raţiunea pozitivă”. Schelling 
respinge, in acest spirit, „doctrina după care raţiunea este totul, iar 
Dumnezeu nu este decât această rațiune existentâ”% — ceea ce 
corespunde filosofiei lui Hegel. Tot cu referinţă la Hegel se explică şi 


35 F.IWJ. Schelling, op. cit., p. 736. 

46 Ibidem, p. 737. 

47 F.WJ. Schelling, Philosophie der Offenbarung, p. 389. 
+4 Ibidem, p. 415. 

afirmaţia că „cea mai mare şi mai puternică parte dintre lucruri este 
neraţională“. „Rațiunea nu poate să fie decăt rațiune; ea nu poate să 
facă din sine contrariul ei”, cum se petrece în sistemul lui Hegel. 
„A considera că existenţa lui Dumnezeu coincide cu existenţa raţiunii, 
că ar fi vorba doar de un Dumnezeu raţional, ar însemna să 
considerăm că Dumnezeu nu poate să fie deasupra raţiunii (über 
die Vernunft“**, cum sunt, de exemplu, eroismul, curajul, iubirea şi, 
mai ales, credinţa. 

Pare straniu că Schelling numeşte „credinţă” (Glaube) acea 
facultate a gândirii căreia i se spunea „speculaţiune”“. Dar nu trebuie 
uitat cadrul teologic în care se desfăşoară filosofia sa din această 
fază. Există ceva supraraţional, care nu este numai divinul, deşi 
numai acestuia ar trebui să-i revină calificativul de supra-raţional. În 
orice caz, credinţa, în această concepţie, nu este cunoştinţa, ca punct 
final al oricărui proces cognitiv, căci „ea presupune certitudinea 
depăşirii oricărei îndoieli“50. 

Din punct de vedere ontic, credinţa se referă la un mister 
(Geheimniss), la o taină inaccesibilă gândirii obişnuite, comune (das 
gemeine Denken), „pe de o parte datorită grandorii lucrului, pe de 
alta, mărginirii sufletului uman“*!. 

În legătură cu misterul, Schelling vorbeşte despre „voinţa divină” 
(göttliche Wille), care este cu totul liberă, ceea ce aminteşte de libertatea 
absolutului la Fichte. Faţă de aceasta, care era cu totul arbitrară, voinţa 
divină la Schelling este doar misterioasă şi supraraţională. Unul dintre 
aceste mistere îl constituie revelaţia, respectiv „actul exterior conştiinţei 
prin care Dumnezeu, cauza cea mai liberă, se oferă, nu în mod necesar, 
ci prin voinţă liberă, conştiinţei umane”52. Revelația este singura 
modalitate prin care putem obţine cunoştinţe despre Dumnezeu. Ea 
constituie şi punctul de plecare al credinţei. Este „o sursă de cunoaştere 
specială, aparte şi deosebită (eigne und besondere)“55. Este, într-adevăr, 
o sursă specială, dar aici nu este vorba de revelaţia filosofică, ci de 
revelaţia mistică, şi anume de cea creştină. Caracterul ei exterior se 


„datoreşte provenienţei din afara minţii umane. Revelația este aici o 


a. 


~ 


manifestare a voinței divine, independent de voința umană, o 
manifestare prin faptă (That) a divinității, prin împlinirea, prin îndeplinirea 
(Ausführung) ei. Altfel, voinţa divină rămâne în faza de mister, asupra 
căruia se poate doar medita (nachdenken)5*. 


9 Loc. cit. 

5° Ibidem, p. 406-407. 
5! Ibidem, p. 408. 

52 Ibidem, p. 395. 

5 Ibidem, p. 398. 

s Ibidem, p. 403. 

Aici Schelling este foarte aproape de sensul filosofic al 
speculaţiunii care se bazează pe „meditații“ (meditationes), dar, în 
cazul revelaţiei creştine, meditaţia nu poate să conducă la nici un 
rezultat, căci cunoaşterea este a lui Dumnezeu, iar acesta este 
transcendent, este exterior cunoaşterii umane. El nu se revelează la 
comanda noastră sau la străduinţele noastre gnoseologice (chiar 
meditative). Numai revelaţia mistică indiană, care este transcendentală 
(adică dincoace de noi, în tainiţele sufletului nostru), poate fi „trezită” 
prin procese psihice meditative şi chiar obligată să apară. Pe când 
„taina legăturii dintre Dumnezeu şi Hristos, între Tatăl şi Fiul, a fost 
revelată întregii lumi prin apariţia lui Hristos“, deci nu unor meditativi, 
şi cu atât mai puţin la dorinţa acestora. În orice caz, actul acestei apariţii 
(Erscheinung) ar fi fost imposibil de conceput a priori *®. 

Chiar după ce această voinţă a fost revelată, ea a râmas doar 
parţial conceptibilă, respectiv „cunoscută prin raţiunea pură”. „Părţile 
esenţiale ale înfăptuirii sale sunt inteligibile (verständlich) numai 
parţial, căci ea în sine transcende (hinausgeht) conceperea umană. 
Ea depăşeşte (übertrifft) conceptele umane.“5” Aici se observă din 
nou lipsa de distincţie dintre rațiune şi intelect, dar şi a preciziei în 
legătură cu ceea ce le depăşeşte, căci nu este vorba numai de aspectul 
ontic al transcendenţei. O spune chiar Schelling, referindu-se şi la 
Platon, care vorbea despre: mirarea (to thaumazein) în legătură cu 
ceea ce este în afară şi deasupra înţelegerii şi a cunoaşterii necesare, 
obişnuite. Chiar supraraţională fiind, revelaţia nu este totuşi de 
negândit (unbegreiflich)58, doar atât că ceea ce constituie „conţinutul 
unei cunoştinţe supraraţionale nu poate să apară în mintea omului, 
dacă nu i-a fost revelat in prealabil“. Depăşirea gândirii comune se 
manifestă prin încălcări ale principiului noncontradicţiei; în cazuri 
când despre unul şi acelaşi se afirmă şi se neagă ceva simultan, 
infinitul se revelează în forma finitului, sau nemârginitul — în forma 
mârginitului5*. Dar toate acestea sunt caracteristicile gândirii 
dialectico-speculative, pe care Schelling nu le numeşte insă ca atare. 

Schelling surprinde şi aspectele temporale ale transcendențţei: 
„Conţinutul revelaţiei nu este altceva decăt o istorie mai elevată care 
se intoarce până la inceputul lucrurilor şi se extinde până la sfârşitul 
acestora“5. Filosofia revelaţiei are menirea de a explica această 
istorie, de a exprima şi de a face inteligibilă revelaţia. 


55 Loc. cit. 
56 Ibidem, p. 404. 
5 Loc. cit. 


5 Ibidem, p. 416. 
5 Ibidem, p. 417-418. 
s0 Ibidem, p. 422. 

Toate acestea dovedesc un progres pe linia conştientizării 
speculativului, dar şi limita clară de concepere a unei facultåți distincte 
a gândirii speculative, faţă de intelect şi rațiune. Aceasta, din cauza 
caracteristicilor specifice ale revelaţiei mistice creştine. 

Dar Schelling nu se rezumă la aceste consideraţii, la „explicitarea“ 
revelaţiei creştine, a revelaţiei cosmice a inceputului din Vechiul 
Testament, a revelaţiei prin apariţia lui lisus Hristos şi a revelaţiei 
(apokalypsis) sfârşitului din Noul Testament. El cade pradă ispitei 
de a vorbi despre ceea ce consideră el că ar fi fost înaintea inceputului 
şi despre ceea ce va fi in continuarea sfârşitului. Maniera va fi aceeaşi 
pe Care el însuşi a combăâtut-o ca ţinând de filosofia negativă: 
reintroducerea potenţelor şi a jocului triadic cu opoziții şi sinteze 
arbitrare. Este partea cea mai penibilă a doctrinei sale, care i-a 
nemulţumit şi pe filosofi, şi pe teologi. 

Absolutizând metoda, Schelling o aplică până şi lui Dumnezeu. 
Nu numai natura şi omul sunt în devenire, ci şi Dumnezeu însuşi, 
care, cel puţin în lucrarea Weiltaltern (1815), se comportă după 
schema lui Hegel, dar în trei potenţe: nefiinţa, ca germene primitiv, 
fiinţa şi unitatea fiinţei şi a nefiinţei. Fiecare dintre aceste potenţe ar 
vrea să se realizeze prin „refularea pe rând a celorlalte două“, intr-un 
fel de rotaţie, ceea ce face necesară intervenţia unei voințe supreme, 
Chiar a unei supradivinităţi (Ubergottheit). Toată această „teogonie“ 
este străină de imaginea statică a divinității în teologia creştinăt!. 

În alt context, de aplicare a raportului de opoziţie la conceperea 
divinității ca fiinţă infinită, Schelling consideră că „trebuie să existe 
in Dumnezeu ceva care să nu fie Dumnezeu, dar care ar putea să 
devină Dumnezeu”. „În esenţa divinității ar exista o opoziţie 
primordială a unui fond obscur şi iraţional...“, ceea ce conduce la 
justificarea râului. „Dacă Dumnezeu ar fi prevenit răul, şi-ar fi suprimat 
propria sa personalitate, căci, dacă n-ar fi existat râul, ar fi trebuit ca 
Dumnezeu însuşi să nu mai existe!“, ceea ce îl determină pe istoricul 
filosofiei, care citează aceste afirmaţii ale lui Schelling, să afirme că 
opera acestuia este un „amestec de profunzime şi de fantezie“, 

"considerată uneori chiar „nesânâtoasâ“S5, 

, Mai ales la ultimul aspect, Schelling n-a putut să renunţe 
„niciodată. În Filosofia revelaţiei, distinge în Dumnezeu: a) fiinţa oarbă 
necesară sau fiinţa imemorială, b) cele trei potenţe ale esenței divine: 
voinţa inconştientă drept cauză materială a creaţiei, cauza chibzuită, 
drept cauză eficientă, şi unitatea ambelor, drept cauză finală, c) cele 
trei persoane care rezultă din depăşirea fiinţei imemorabile: tatăl, 


5! E. Brehier, op. cit., p. 725-726. 
&2 H. HOffding, op. cit., p. 172-173. 
53 K. Vorlânder, op. cit., p. 340. 

fiul şi spiritul, iar în creştinism distinge trei epoci: a) catolică, petrină, 
de la apostolul Petru, b) protestantă, de la apostolul Paul (Pavel), şi 
a treia c) care urmează în viitor, cea ioaniană, după apostolul loans. 
Ceea ce dovedeşte că Schelling se simţea la fel de degajat în orice 
domeniu ar fi fost plasat. Că, pentru el, nu exista nici o restricţie în 
aplicarea metodei opoziţionale triadice, pe baza căreia credea că 
poate så încalce orice convenienţă, să vorbească despre orice fără 
nici un temei. Ceea ce ne indreptăţeşte să calificăm filosofia pozitivă 
a lui Schelling exact cu vorbele sale despre filosofia negativă (vide 
nota 41 din acest capitol): „... ea nu ţine cont de realitate, ci şi-o 
imaginează doar aşa cum ar trebui să fie. Ea exclude din trecutul 
istoric şi din prezent ceea ce nu se potriveşte reprezentării 
conceptuale, iar situaţia este cu atât mai arbitrară în privinţa 
viitorului“. La Schelling nu este vorba insă numai de „excluziuni”“, 
cele mai grave sunt adaosurile faţă de ceea ce există şi consideraţiile 
ferme despre ceea ce depăşeşte orice existenţă imaginabilă. 


54 F, Ueberweg, op. cit., p. 283. 

la Hegel 


Există in lumea de astăzi numeroase probleme, chiar în ştiinţele 
exacte, in matematici, o dată cu pâtrunderea acestora pe tărâmul 
transcendenţei, al transfinitului, dar şi în fizică, o dată cu naşterea 
astrofizicii, pe urmele căreia au şi pornit, cam împiedicate încă, primele 
nave cosmice. Toate acestea par a fi tatonări ale omului, care, 
nemulţumit cu sine, incearcă o transcendere a propriei sale condiţii. 
Vrea să treacă dincolo de lume, cel puţin cu gândul, dincolo de 
imensitatea universului, în extensiune, ca şi de micimea particulelor 
sale ultime, în intensiune. Aceasta, pe marea poartă, din afara lui, 
deschisă dintotdeauna pentru el, dar pe care, temător, şi-a imaginat-o, 
până ieri, ca veşnic ferecată. Şi mai spectaculară pare incercarea de 
a pătrunde dincoace de lume, în profunzimile sufletului, cum s-a 
mai incercat, de altfel. Numai că sufletul este ca un fel de „turbincâ” 
fără fund, în care omenirea a turnat la grămadă, din generaţie în 
generaţie, gânduri, sentimente, pasiuni, a câror răscolire necugetată 
emană damfuri ameţitoare, mai puternice decât fumul haoma sau 
substanţele psihedelice care ne conduc la nebunie. 

Toate acestea se întâmplă în jurul nostru. Le citim, le auzim şi 
chiar le vedem. Şi dacă ele sunt, există, de bună seamă, şi o trebuinţă, 
o rațiune a lor de a fi (logos tes ousias, cum îi ziceau grecii). Dar aceasta 
nu mai este raţiunea noastră, cea de toate zilele, a bunului-simţ. Căci 
aceasta din urmă ne face să credem, cum au spus-o atâţia, că trâim 
într-o „lume nebună”. Numai că lumea aceasta ne-am fâurit-o noi 
înşine. Chiar nefâcând nimic, am lăsat-o să fie aşa cum este. 

Şi totuşi, după ce l-am hulit atâta, sau l-am tratat, cum zicea Marx, 
ca pe un câine mort, ne intoarcem adesea cu gândul la Hegel. Nu 
vorbea el despre o rațiune absolută care se face pe sine, după propriile 
sale principii, înfăţişându-se ca lume şi transformându-se apoi, prin 
intermediul omului, în spirit? 

Rațiunea aceasta făcătoare de lume este, şi la Hegel, Dumnezeu 
însuşi. Cu deosebirea, faţă de creştinism, că El nu mai este 
transcendent. Nu mai este dincolo de lume, ci este propria sa creaţie. 

Se face pe sine însuşi clâdind universul, ca så ajungă prin om la: 
conştiinţa de sine. „Omul“, în cazul acesta, fiind Hegel însuşi. 

Faptul că Hegel credea acest lucru, fără să-l fi exprimat public, 
reiese dintr-o notiţă rătăcită din perioada de tinereţe (1 796, când avea 
26 de ani). „Prima idee -— zice el — este, fireşte, reprezentarea despre 
mine insumi ca o fiinţă absolut liberă. Cu această fiinţă liberă apare 
simultan o întreagă lume — din nimic - singura creaţie adevărată şi 
imaginabilă din nimic.” O astfel de „libertate absolută” permite, după 
Hegel, oricărui spirit, care poartă în sine lumea intelectuală, så nu mai 
caute in afara sa nici pe Dumnezeu, nici nemurirea. Incredibil, dar 
adevărat. Hegel o spune clar. Este vorba de o nouă religie: „monoteismul 
raţiunii şi al inimii, politeismul imaginaţiei şi al artei“, ca şi de o 
adevărată „mitologie a raţiunii”. Şi conchide: „Un spirit mai elevat, trimis 
de cer, trebuie să intemeieze printre noi această nouă religie, care va fi 
ultima şi cea mai mare operă a umanitâţii”!. Doar acest „trimis de cer“ 
(Himmel) aminteşte, figurat, de Ceva in afară de Hegel. 

Oricum, el şi-a luat rolul în serios şi a elaborat sistemul în forma 
unei „mitologii a raţiunii“. Un sistem care chiar porneşte de la fiinţa 
pură, identică cu nimicul. O construcţie categorială, logică a filosofiei, 
ale cărei corespondente sunt natura şi spiritul. 

Hegel a trăit insă într-o lume in care omenirea nu se apucase 
incă de construcţia ei efectivă, şi nici nu bânuia unde se va ajunge. 
În orice caz, n-a fost vorba de o construcţie „din nimic”. De un castel 
conceptual, gândit în prealabil şi ridicat apoi din cărămizile cele mai 
potrivite, astfel încât tot ceea ce este real să fie raţional. În cazul unei 
construcţii fictive, se putea spune: „dacă lumea nu corespunde 
raţiunii, cu atât mai râu pentru ea“, dar altfel, nu. 

Hegel nu poate fi insă învinuit numai pentru faptul că n-a 
prevăzut viitorul, deşi un Alexandr Kojev consideră câ a făcut şi 
acest lucru, şi nici chiar pentru faptul că se simţea divin şi nemuritor. 
Au fost şi alte cazuri. 

Important este insă faptul că „raţiunea“ despre care vorbeşte el 
şi care a condus lumea până la el nu corespunde cu ceea ce el 
numeşte intelect şi se considera până atunci ca raţiunea propriu-zisă. 
Rațiunea cu formele ei clasice: noţiune, judecată, raţionament. 

Bazat pe predecesorii săi (Kant, Fichte, Schelling), el vorbeşte 
despre un alt tip de rațiune, care să inglobeze şi intelectul, ca moment 
al identităţii cu sine a categoriilor sau conceptelor filosofice; un fel 
de rațiune negativă, care să presupună contradicţia (inacceptabilă în 
logica obişnuită) atât între concepte, căt şi intre obiecte şi fenomene, 
şi o rațiune pozitivă care să cuprindă unitatea (sinteza) contrariilor. 


1 G.W.F. Hegel, Werke, vol. |, Suhrkamp Verlag, Frankfurt a.M., 1971, 
p. 234-236. 

Este vorba de speculativ sau speculaţiune, care presupune o logică 
aparte, numită, chiar de câtre Hegel, „logică speculativă”. . 

El nu a scris însă o logică speculativă, formală,'qăci o considera 
de natura raţiunii înseşi, a divinității, care se manifestă prin acţiunea 
acesteia, şi nu prin forme specifice ale gândirii umane, supuse ele 
însele, ca forme clasice, aceleiaşi raţiuni. 

Modalitatea de acţiune a raţiunii universale, numită şi Idee, se 
face, la Hegel, prin aşa-numita „dialectică triadică“: teză, antiteză şi 
sinteză, atăt în domeniul logicii, cât şi al naturii şi al spiritului. 

De ce procedează raţiunea universală aşa şi numai aşa, nu ni se 
spune. Ştim doar că aşa făceau şi predecesorii amintiţi ai lui Hegel. Or, 
aceştia obţinuseră rezultate remarcabile în interpretarea speculativă a 
originii sistemului solar, a electricităţii şi magnetismului etc., fiind 
ulterior confirmaţi şi chiar urmaţi de savanţi autentici. 

Dar aceasta inseamnă că evenimentele ştiinţifice care pregăteau 
treptat lumea de astăzi îşi găseau explicaţia pe baza unui alt mod de 
a gândi. Că exista într-adevăr o rațiune diferită, de tip speculativ, 
dialectică prin excelenţă, doar atât cå aceasta nu era o rațiune 
universală a lumii, care să se transforme din nebuloasă în sistem 
solar sau din magnet în electricitate, ci era o nouă modalitate de a 
gândi a savanților, care l-au urmat pe Kant (Laplace, Lamarck, Geoffroy 
St. Hilaire şi Darwin) sau pe Schelling (Volta; Oersted, Burdach, Oken, 
Carus ş.a.): chimişti, fizicieni, biologi, psihologi. 

Ceea ce credea Hegel despre sine este secundar şi complică doar 
modalitatea de exprimare a speculativului. C. Noica zicea că Hegel 
lasă să vorbească noţiunile în locul lui, el dispârând ca autor, 
identificându-se cu obiectul tratat. lată cum se exprima unul dintre 
auditorii săi: „Caracterul vădit greoi al limbii lui Hegel mi-l explic prin 
aceea că el gândea, oarecum, în substantive, că la considerarea unui 
obiect denumirile îi apăreau ca fâpturi însufleţite care intră în acţiune 
unele cu altele şi ale câror acţiuni el trebuia să le transpună în 
cuvinte“?. Este vorba de aşa-numita „personificare a conceptelor”, 
manifestă deja în scrierile lui Kant. 

Se observă, de altfel, că Hegel incearcă un fe} de sistematizare a 
categoriilor, pe care le adună de la Platon, Aristotel, Kant, Fichte, 
Schelling şi le grupează cu mare stricteţe în grupuri triadice. Le lasă 
apoi să se contrazică şi să se unească în sinteze mereu superioare. 

Dialectica triadică devine astfel o metodă universală, valabilă 
oriunde şi oricând. Ceea ce i s-a reproşat lui Hegel a fost tocmai 
această absolutizare a triadei. 

În măsura în care Hegel a fost sistematizatorul metodei 
speculative, potrivită pentru interpretarea ştiinţelor de la începutul 


2 K. Rosenkranz, Hegels Leben, Berlin, 1844, p. 361. 

secolului al XIX-lea, dătătorul de seamă asupra acestora, căci el a 
incercat să înglobeze totul în sistemul sâu, el merită astăzi o 
consideraţiune deosebită, deşi interesul pentru opera sa a scăzut. 

Am putea vorbi despre o perspectivă hegeliană de regândire 
sistematică a filosofiei, stabilind însă clar limitele hegelianismului. 

Se dovedeşte astăzi necesitatea unei metode dialectico-speculative 
de gândire pentru interpretarea fenomenelor cu care se confruntă 
omenirea, găsirea unui liant între fenomenele, în aparenţă, cu totul 
disparate (între fizică şi psihologie, de exemplu), şi alcâtuirea unui 
tablou unitar din care să nu lipsească, fireşte, imaginea omului şi a 
intereselor sale. 

Pentru aceasta, insă, raţiunea universală trebuie concepută ca 
mod de gândire uman. Speculaţiunea este o facultate a gândirii 
omului, ca şi intelectul şi raţiunea, şi are limitele ei. Transcendenţa 
ca atare poate fi gândită numai dialectico-speculativ, indiferent dacă 
este considerată divină sau nu. Divinitatea însă nu poate fi identificată 
cu procesul evolutiv al acestei lumi, cu toate nimicniciile ei, şi nici 
mâcar cu persoane umane, oricât de elevate ar fi, de talia lui Hegel, 
să zicem. Chiar dacă se cred sau sunt inspirați realmente de câtre 
Divinitate, asemenea acelor fericiţi copii ai Duminicii, despre care 
vorbea şi Hegel. 

Gândirea dialectică nu se reduce la cea triadică, şi nu s-a redus 
niciodată. De la pitagoreici până în zilele noastre se practică 
dialectica binară, ca mod de gândire atât în planul antitetic al 
existenţei, cum apare frecvent la Kant (unul dintre primii care 
vorbesc explicit despre antigravitaţie — considerată astăzi ca a 
cincea forţă în fizică), cât şi pe plan categorial (antiologic), cum o 
face, cu mare anvergură, Mircea Florian (în Recesivitatea ca structură 
a lumii), sau medicul-filosof Ştefan Odobleja. Dialectica tetradica 
era cunoscută şi aplicată încă din vremea lui Hipocrate şi a fost 
ilustrată la noi de C. Noica. 

Dialectica pentadică a fost magistral aplicată de către Platon, chiar 
la nivel categorial. Este demnă de menţionat aici şi incercarea lui 
Alexandr Kojev de a interpreta sistemul lui Hegel nu ca sistem de 
autoproducere a ldeii (raţiunii universale), ci ca „sistem de 
cunoaştere“, ca „discurs“ care se realizează prin cinci componente: 
ipoteza, teza, antiteza, parateza şi sinteza. Ele materializează lingvistic 
un anumit tip de gândire speculativă, evident umană, pe baza căreia 
incearcă să interpreteze istoria filosofiei (Essai d'une histoire 
raisonnée de la philosophie paienne, Gallimard, Paris, 1968). 

Problema este insă aceea de a elabora un sistem coerent 
dialectico-speculativ, în care să fie valabile, fiecare la nivelul ei, toate 
tipurile de dialectică. Ceva de genul sistemului hegelian, dar fără 
absolutizarea dialecticii triadice. 


Partea a treia 


Probleme speculative 
ale transcendenței 


1. Transcendenţa - între teologie și filosofie 


Problema transcendenţei se impune în zilele noastre, cu tot mai 
multă pondere, în majoritatea domeniilor fundamentale ale gândirii 
teoretice. Tradițional, ea intră în preocupările teologiei şi ale filosofiei. 
Prin celebrul hypotheses non fingo, Newton alungase, principial, 
introducerea în fizică a consideraţiilor despre ceea ce transcende 
tărâmul experienţei, dar primul care a încălcat dictonul afost Newton 
însuşi. În Scolia generală din Principiile matematice ale filosofiei 
naturale, Newton vorbeşte pe larg despre Dumnezeu, şi o face în 
ambele direcţii, atât teologic, cât şi filosofic. Accentuând asupra 
unicităţii lui Dumnezeu, i-a fost atribuit şi calificativul de arianist, pe 
care îl revendicau teologii protestanți din Anglia, ca una din formele 
de opoziţie faţă de catolicism. Consideraţiile sale despre cauze prime 
şi finale îl plasează, în mod evident, pe tărâm aristotelico-filosofic. 
La fel, şi atribuirea determinaţiilor: unum, totum, infinitum, eternitas, 
absolutum divinității îl plasează pe o poziţie filosofică neutră religios. 
Dumnezeu drept cauză a gravitaţiei a fost considerat un concept fizic 
ipotetico-transcendent. Ce-i drept, lucrarea lui Newton ţinea, după 
titlu, de filosofia naturală. 

Principial, orice consideraţiune ştiinţifică nebazată pe datele 
imediate ale experienţei ţine de domeniul transcendenţei şi este mai 
mult sau mai puţin ipotetică, adică are sau nu şansa de a se adeveri 
sau infirma. Sunt astfel de consideraţiuni care se referă chiar la stări 
de fapt observabile, dar care transcend orice experienţă posibilă, 
din motive fie spaţiale, fie temporale. Forma spiralică a multor galaxii 
observate denotă faptul că ele se găsesc într-o mişcare de rotaţie, 
dar este imposibil de verificat dacă ele se infăşoară sau se desfăşoară, 
căci aceasta ar necesita o perioadă care transcende timpul conceptibil 
pentru observaţiile noastre terestre. 

Există şi date ştiinţifice în aparenţă banale, ca cele aritmetice 
referitoare la zecimalele lui „pi“. Celebrul 3, 14... conţine după virgulă 
un şir infinit de numere naturale. Dacă el este infinit, atunci putem 
considera că el conţine orice succesiune imaginabilă de numere 
naturale, deci şi succesiunea 1 2 3 456 78 9. Demonstrația se face 
„prin absurd”. Dacă n-ar conţine şi această succesiune, atunci şirul 

zecimalelor lui „pi“ n-ar fi infinit. Practic însă nu se poate dovedi 
acest lucru, câci transcende posibilităţile noastre de calcul. 

În ambele situaţii menţionate nu este decât un pas pentru a trece 
la consideraţiuni de tip transcendent, fie teologice, fie filosofice. Pas 
care, de cele mai multe ori, s-a şi făcut. Pe linia newtoniană şi 
platoniciană în genere, se consideră câ Bunul Dumnezeu, omnipotent 
şi omniscient, a făcut totul, nu numai universul, ci şi numerele întregi 
(Die ganzen Zahlen hat der Liebe Gott gemacht) şi, fireşte, şirurile de 
zecimale infinite, şi le-a făcut aşa, şi nu altfel (în cea mai bună dintre 
lumile posibile). 

Din perspectivă filosofică, mai precis metafizică, transcendentul 
are caracteristici deosebite, care presupun, cum zicea Blaga, şi 
„prezenţa antinomicului”. N-ar trebui deci să optâm între alternative, 
ci, în spiritul gândirii dialectico-speculative, să postulăm contradic- 
toriul. Galeriile spiralice se infăşoară şi se desfăşoară, iar zecimalele 
lui „pi“ cuprind şi nu cuprind orice succesiune de numere naturale. 
Oricum, depâşind posibilităţile oricărei experienţe umane, situaţiile 
respective nu ne afectează direct cu nimic, indiferent de soluţiile pe 
care le-am adopta. 

Aceasta nu inseamnă însă că trebuie så renunţâm la a mai 
concepe într-un fel sau altul trasncendenţa sau să încetâm de a mai 
vorbi despre ea, cum ne recomandă pozitiviştii (Woron man nicht 
sprechen kann, darüber muss man schweigen). Tendinţa transcen- 
derii, atât pe plan ontic, efectiv, cât şi pe plan gnoseologic, este o 
constantă caracteristică a firii umane, care a şi garantat, şi o mai face 
incă, atât necesitatea teologiei, cât şi a filosofiei. 

Teologia nu se confundă cu religia, după cum nici filosofia nu se 
confundă cu metafizica. 

Faţă de teologie în genere, religia este o formă determinată de 
apariţie, mai mult sau mai puţin sistematică, a transcendenţei. 
Teologia nu se bazează pe dogme religioase, ci reprezintă studiul 
ştiinţific al acestora. Teologia este un ansamblu de ştiinţe asupra 
religiilor, mai precis asupra aspectelor religioase ale transcendențţei. 

Există însă mai multe tipuri de teologie, care sunt mai apropiate fie 
de religie, fie de ştiinţe. Ceea ce au comun, însă, este faptul că identifică 
sau, cel puţin, leagă într-un fel sau altul transcendenţa de Divinitate. 

Cele mai legate de religie sunt aşa-numitele „teologii mistice“, 
bazate pe revelații determinate ale transcendenţei. Ele diferă de la 
religie la religie şi se diferenţiază chiar în cadrul aceleiaşi religii. 
Teologia mistică ortodoxa apare în variante: greacă, rusă, sârbă şi 
română, fiecare cu specificul, tradiţiile şi particularităţile ei. Teologii 
ortodocşi sunt ei înşişi mistici, iar lucrările lor se bazează pe 
experienţe mistice personale. Ei sunt mărturisitori, şi nu simpli 
cercetători ai fenomenului religios. Mai detaşaţi de trăirea religioasă 


Transcendenţa - între teologie şi filosofie 145 


sunt teologii catolici şi protestanți, care consideră teologia ca o 
îndeletnicire pur ştiinţifică, fără o participare directă a teologului la 
fenomenul studiat. În ambele accepţii insă, ca mărturisire sau 
cercetare, teologia mistică se referă a revelaţia transcendenţei. Având 
un caracter determinat, teologiile mistice diferă. Sunt apologetice 
faţă de propria religie şi critice faţă de toate celelalte. La nivelul 
teologiei mistice nu poate fi vorba de concilieri şi toleranţă. Dacă ar 
fi fost posibil acest lucru, religiile determinate ar fi pierit de mult. 

Teologiile mistice au diferite discipline subordonate, ca teologia 
dogmatică sau teologia simbolică, teologia cosmică sau teologia fizică, 
istoria bisericii sau hermeneutica. Unele dintre acestea au in mod 
evident un caracter mai puţin mistic şi mai mult ştiinţific, rămânând 
totuşi legate de caracterul specific determinat al revelaţiei 
transcendenţei. Teologiile mistice au cu atât mai mult un caracter 
filosofico-metafizic. 

Pe baza teologiilor mistice, s-a crezut că ar fi posibilă, prin 
reținerea trăsăturilor comune ale acestora şi eliminarea particula- 
rităţilor, un fel de teologie universală. Nu s-a ajuns însă la rezultate 
pozitive, pentru faptul că iniţiatorii teologiei universale erau de regulă 
persoane nereligioase, de orientare mai mult metafizică. Acesteia 
intenționau, de altfel, să-i subordoneze teologia universală. 

În fine, teodiceeaa fost legată de la început de filosofie. Problema 
răului din lume şi compatibilitatea lui cu ideea de perfecţiune a 
Divinităţii şi diferitele soluţii revelatorii sunt şi astăzi probleme de 
interes filosofic. Binele ca atare şi Răul au determinaţii transcendente 
care le plasează în vecinătatea Absolutului. 

Opusă teologiei mistice este teologia raţională. Ea nu se mai 
bazează pe revelaţie, ci pe intelect şi rațiune, pe argumente şi 
demonstraţii logice. A fost practicată mai ales în Occident, de câtre 
catolici. Orice teologie conţine insă şi elemente raţionale, în mod 
special teologia hermeneutică şi teologia comparatistă. Prima se 
referă la încercările de interpretare coerentă, raţională a textelor 
«religioase, iar ultima, la combaterea sau respingerea argumentată a 
unor teze susţinute în doctrine teologice adverse. De-a lungul Evului 
‘Mediu occidental, logica intelectului şi a rațiunii a cunoscut o mare 
extindere tocmai în cadrul doctrinelor teologice. 

Interpretările logico-raţionale ale transcendenței au condus în 
numeroase cazuri la falsificări ale religiei creştine şi la insuşirea unor 
teze filosofice, platonico-aristotelice de natură păgână. Corespondentul 
oriental al teologiei raţionale a condus chiar la elaborarea unor doctrine 
logico-metafizice considerate şi astăzi ca filosofii autentice. 

Teologia raţională a fost aspru combătută de câtre Kant, pe 
motivul că argumentele logice bazate pe intelect şi rațiune conduc la 
contradicții când sunt aplicate la domeniul transcendenţei. Critica 

lui Kant este valabilă însă şi impotriva antiteologiei, de genul 
antropologiei lui Feuerbach. Acesta critică religia în genere şi pe cea 
creştină, in special, tot cu argumente logice bazate pe intelect şi 
rațiune. El consideră că la nivel noţional esenţa creştinismului se 
bazează pe o înstrâinare de sine, ceea ce încalcă legea identităţii; la 
nivel judicativ, el cuprinde, în lucrările teologice, enunţuri 
contradictorii care încalcă legea noncontradicţiei, iar la nivelul 
raţionamentelor, demonstraţii sofistice bazate pe astfel de enunţuri. 
Este vorba, fireşte, de transpunerea contradictorie a relatărilor biblice, 
referitoare în special la minuni. 

Ceea ce se ignoră în aceste cazuri este tocmai caracterul 
antinomic, contradictoriu prin definiţie al transcendenţei. Cu alte 
cuvinte, descoperirea unor încălcări ale identităţii, noncontradicţiei 
sau raţiunii suficiente în consideraţiunile despre transcendenţă nu 
este în defavoarea teologiei, ci, dimpotrivă, în sprijinul ei. Căci tocmai 
in felul acesta se poate evidenția caracterul logico-dialectic şi 
speculativ al acesteia. Numai că înțelegerea acestei situaţii presupune 
transpunerea discuţiei la nivelul filosofiei speculative, aşa cum a 
incercat s-o facă Hegel, în cadrul a ceea ce se numeşte filosofia religiei. 

Corespunzâtoare acestei tendinţe a filosofiei câtre religie, pentru 
salvarea în fond a teologiei raţionale, i-a corespuns şi o tendinţă a 
teologiei câtre filosofie. Este vorba de teologia speculativă, în care 
este postulată ca atare transcendenţa cu specificul ei neinteligibil şi 
neraţional în sensul obișnuit al cuvântului. Minunea in genere este 
ceea ce nu poate fi înțeles şi nici motivat raţional, ceea ce nu înseamnă 
insă că trebuie falsificată pentru a putea să incapă în tiparele rigide 
ale intelectului şi ale raţiunii, cum se încerca în teologia raţională, 
dar nici respinsă, cum fac ateii, din aceleaşi considerente. 

Se poate vorbi astăzi şi de o teologie raţional-speculativă, care 
incearcă să împace ambele alternative: intelectualist-raţionalistă şi 
dialectico-speculativă. Ea se bazează nu numai pe filosofia 
speculativă, ci şi pe datele actuale ale ştiinţelor, multe dintre acestea 
atacând tangenţial sau chiar frontal probleme ale transcendenţei în 
genere şi ale celei religioase in mod special. Este vorba de economia, 
sociologia, istoria şi psihologia religiei. Ultima, cel puţin, prin 
psihologia transpersonală şi parapsihologie, aduce o mulţime de 
explicaţii intelectiv-raţionale ale trăirilor religioase pe baza stărilor 
psihice de limită: între existenţă şi transcendenţă, veghe şi somn, 
viaţă şi moarte. 

Când se pune accentul mai mult pe aspectele ştiinţifice, se ajunge 
la aşa-numita religiologie sau ştiinţă a religiei. Ea este mult îndepărtată 
de teologia mistică, pe care o şi combate ca fiind apologetică şi, ca 
atare, neştiinţifică. Religiologia este îndepărtată şi faţă de filosofie, 
prin renunţarea la discuţiile despre transcendenţă ca factor hotărâtor 

şi categorie fundamentală. Religiologia se doreşte neutră, atât din 
perspectivă religioasă, cât şi filosofică. Ea corespunde poziţiei 
fenomenologice, iniţiată de Nae lonescu şi urmată în istoria religiilor 
de Mircea Eliade, după care religiozitatea trebuie studiată ca stare de 
fapt, ca fenomen cu diferite manifestări, faţă de care cercetătorul nu 
trebuie să ia nici o atitudine, să nu se implice cu nimic personal. 
Ceea ce contravine teologiei mistice. | 

În fine, trebuie menţionată aici şi teologia naturală, cea mai 
îndepărtată de religie şi cea mai apropiată de filosofie, fiind adesea 
inclusă în sistemele filosofice disciplinare. Teologia naturală nu mai 
aparţine unei anumite religii şi are pretenţia de a trata despre 
Divinitate ca transcendenţă, independent de orice religie, adică 
independent de orice legătură (de la religo) a omului cu transcendenţa. 
Aceasta este considerată însă de natură divină. Problema ei apare la 
nivel ontic şi presupune raportul dintre existenţă şi subsistenţă. Este 
vorba de subsistenţa primă (hypokeimenon proton) despre care 
vorbea Aristotel, primul motor şi cauza finală. Despre metafizica 
propriu-zisă, pe care tot Aristotel] o numea teologică (theologike). 

Teologia dialectică merge pe aceeaşi linie a lipsei de legătură 
dintre transcendenţa absolută sau Dumnezeu şi om, dar nu mai pune 
accentul pe aspectele ontice, ci pe revelaţie şi credinţă, prin 
intermediul cărora ar fi posibil dialogul între om şi Dumnezeu. 
Teologia dialectică este un fel de regăsire a misticii. Ea a fost numită 
teologia crizei sau neoortodoxie. Unii dintre reprezentanţii ei au 
practicat şi mai practică incă o teologie filosofică negativă, legată 
numai principial de vechea teologie apofatică. 

Întâlniri spectaculare între filosofie şi teologie se petrec în operele 
marilor existenţialişti creştini. Scopul acestora este obţinerea 
existenţei autentice, ca trăire individuală, inefabilă în cadrul unor 
situaţii-limită. Lumea obişnuită, aşa-numita existenţă ordinară în care 
suntem sortiţi să trăim, nu poate fi existenţa propriu-zisă. Într-un fel 
sau altul este necesară transcenderea ei. Problema este ca, cel puţin 
pentru o clipă (moment existențialist), să ne trezim, să trăim autentic 
şi să păstrăm amintirea acestei trăiri, ca sens al vieţii noastre. Trâirea 
existenţialistă este de natură mistică şi este legată uneori de credinţe 
creştine catolice sau ortodoxe (la existenţialiştii ruşi). Existenţialismul 
creştin reprezintă un fel de reintoarcere la teologia mistică, cu 
variantele ei doctrinale şi chiar personale, căci marii existenţialişti se 
referă la trâiri unice, asemenea sfinţilor creştini, cu deosebirea că 
existenţialiştii doar vorbesc despre asemenea stări, pe când sfinţii le 
trăiesc aievea, lăsând adesea pe alţii să ne vorbească despre ele. 

Trebuie amintit şi existenţialismul ateu, caracterizat prin faptul 
că recunoaşte transcendenţa ca trâire autentică, dar n-o consideră 
de natură divină. Or, transcendenţa fără divinitate nu este altceva 

decât o „lume“ fără existenţă, adică un nimic, numit şi neant, care 
face absurdă orice încercare de a plasa acolo trăirea autentică. 
Existenţialismul ateu conduce la proclamarea iraţionalului, a 
negativismului pur ca autenticitate. El a condus la unele rezultate 
artistice valoroase prin ineditul lor şi prin şocul pe care îl pot produce, 
dar n-a condus la nici o soluţie raţională a vreunei probleme de viaţă. 

Cea mai cuprinzătoare disciplină filosofică referitoare la fenomenul 
religios este filosofia religiei. Ea nu poate sâ apară decât în cuprinsul 
unei filosofii de amploare. Sistemul lui Hegel constituie un astfel de 
cadru. Mai mult, metoda sa dialectică permite expunerea religiei în 
modul firesc al dezvoltării sale de la forme primitive la creştinism. 
Oricâte merite ar avea însă Hegel pe această linie, referitoare şi la 
interpretarea dialectico-speculativă, singura adecvată fenomenului 
religios, modalitatea de prezentare sistematică a religiei, ca intermediar 
intre artă şi filosofie, nu este potrivită. La fel ca reproşul care i s-a 
adus în legătură cu arta, sortită să fie depăşită de religie, ceea ce nu 
s-a adeverit şi nu se poate adeveri, nici religia nu este depăşită de 
filosofie. Relaţiile lor sunt complexe. Ele tind şi astăzi, ca intotdeauna, 
fiecare spre cealaltă, dar nu numai metodic. Ele nu sunt doar maniere 
diferite de a interpreta acelaşi lucru, maniere care s-ar putea dovedi 
superioare sau inferioare. Făcând aici abstracţie de maniera ştiinţifică 
ce le-ar depâşi pe amândouă, se dovedeşte că domeniul lor de referinţă 
este altul, deşi nu întru totul diferit. Este vorba de transcendenţă şi 
de diferitele sale accepţii, nu numai teologice, ci şi filosofice. 
Multitudinea de discipline teologice se referă la aspecte diferite ale 
transcendenţei, ale legăturii acesteia cu existenţa, cu omul ca existent 
preferenţial, la sensul legăturii (de la religo) dinspre sau spre 
transcendenţă. Or, acestea nu sunt probleme filosofice, cu toate că şi 
filosofia primă, metafizica, tratează prin excelenţă despre transcen- 
denţă, ca subsistenţă primară, ca subiectul prim şi ultim al lumii. În 
filosofie interesează raportul categorial dintre transcendenţă şi 
existenţă, de care nu se ocupă religia, şi numai tangenţial legătura 
omului, ca persoană, cu transcendentul. Dar s-a văzut că în aceste 
cazuri filosofia apelează la teologie. Şi invers, când apar probleme de 
interpretări generale ale lumii, şi teologia face apel la filosofie. 

În orice caz, astăzi nu mai putem vorbi de vreo ierarhizare între 
teologie şi filosofie, iar pe plan occidental-european se manifestă, 
contrar viziunii lui Hegel, un declin al filosofiei faţă de teologie, ceea 
ce ne aminteşte de previziunea lui Malraux. 


2. Probleme filosofice și științifice 
ale transcendenţei 


Orice fiinţă umană are năzuinţa de a-şi depâşi propria sa condiţie. 
De a se depâşi pe sine şi pe alţii şi de a trece dincolo de limitele lumii 
mărginite în care trâieşte. Şi nu este vorba de o dorinţă numai spre 
mai bine, ci mai ales spre altceva. Spre ceea ce este mai puţin sau 
chiar deloc cunoscut şi presupune adesea eforturi şi riscuri, care se 
plătesc uneori cu viaţa. 

Este, poate, o moştenire genetică. Ceva instinctiv, pe care îl au într-o 
oarecare măsură şi animalele. Ele se mişcă singure sau în grupuri în 
căutarea hranei, sugerând migrațiile populațiilor primitive. Cu marea 
deosebire însă că animalele sunt obligate s-o facă, şi chiar o fac în anumite 
perioade sau condiţii uşor de precizat. „Năzuinţa” lor este precedată de 
schimbări de anotimpuri sau climaterice şi de obişnuitele „pregătiri“, în 
cazul migratoarelor propriu-zise. Pe când nâzuinţa autentică a fiinţelor 
umane poate să preceadă cu milenii ivirea condiţiilor favorabile pentru 
„migraţie“. Şi, o dată născută, sub formă de vis sau plăsmuire, năzuinţa 
aceasta de a trece dincolo, de a transcende ceea ce există acum şi aici, 
începe să prindă contur. Se face astfel că omul parcurge imaginartârâmul 
transcendenţei, spre trecutul îndepărtat sau viitorul nedefinit, în timp; 
spre locuri originare, de unde a descins cândva, sau spre locuri 
îndepărtate unde speră cå va putea så ajungă vreodată, în spaţiu. 

Spuse unora sau altora, plăsmuirile acestea, zice Lyotard, au devenit 
„marile povestiri” ale lumii, care nu ar fi altceva decât fabule, mituri, 
„basme sau simple poveşti. Or, cum spunea şi Hegel, când conceptul a 
„crescut mare, nu-i mai place să asculte basme. Dacă însă „conceptul“ 
acesta devine filosof, poate să vorbească despre aceste povestiri, să le 
amintească sau să se bazeze pe ele, ajungând să compună un fel de 
„metapovestiri”, cu care s-ar fi îindeletnicit metafizica modemă până la 
finele secolului al XIX-lea. Acum ne-am găsi intr-o epocă „postmodemâ”, 
în care „conceptul“ s-a maturizat pe deplin, ca să nu zicem, cu Spengler, 
că a şi imbâtrânit, şi, fireşte, nu mai crede nici în „metapovestiri“. Sigure 
şi demne de crezare n-ar mai fi decât ştiinţele, şi anume cele exacte, 
care ne spun că unu şi cu unu fac doi. 

Numai că situaţia este cu totul alta şi pare să-i dea dreptate lui 
Blaga. Printr-o cunoaştere cât mai exactă şi mai profundă, în loc să 
scâpăm de misterele transcendenţei, le potențåm şi chiar le adâncim. 
Ceea ce necesită, fireşte, dacă nu reluarea „marilor povestiri“, care le 
făceau plauzibile, inventarea altor poveşti, şi mai sofisticate. 

„Se petrece — zicea Jacques Hadamard - un fenomen straniu, 
fără precedent în istoria gândirii. O ştiinţă care a ajuns la starea 
pozitivă revine la starea metafizică. lar această ştiinţă este cea mai 
veche, cea mai simplă şi cea mai exactă dintre toate - este 
matematica.“ Dacă matematica se întoarce la „metapovestiri“, apoi 
fizica, cu povestea big-bang-ului, revine chiar la epocile primitive, în 
care se plămădeau cele mai năstruşnice „fabule“. Să cobori cu 
miliarde de ani în urmă şi să relatezi povestea începutului de lume 
pe fracțiuni de secundă este ceva, într-adevăr, de mare exactitate, 
dar mult mai puţin plauzibil decât „povestea” clasică pe zile. Pe „zilele” 
acelea care au devenit, în „metapovestea“ filosofică, epocile de trecere 
de la transformările fizice până la cele biologice şi, respectiv, la om. 

Dar mai există totuşi o faţetă a lucrurilor, care se face şi ea vădită, 
cu tot mai multă pregnanţă, în zilele noastre. Nu numai noi suntem 
aceia care, poetic vorbind, cum zicea Blaga, tragem cu săgeți aprinse 
în bezna transcendenţei, ci se pare că dintotdeauna ne-au sosit şi „de 
dincolo” voci sau chipuri, mai precis „semne“ pe care am încercat, per 
analogiam, să le traducem în imagini senzoriale şi cuvinte, pentru a le 
putea reţine şi comunica. Faptul că s-a şi fabulat pe marginea acestor 
„mesaje” din transcendenţă este secundar. Astăzi există „urechi“ cu 
mult mai mari decât cele de elefant care încearcă să prindă, cu aparatura 
cea mai modernă, „voci“ din bezna transcendenţei. Dar nu vorbesc 
oare toate „poveştile“ tradiţionale despre asemenea „voci” (vox de 
coelis)? Se menţionează insă că acestea nu sunt totuşi pentru orice 
„urechi“, ci numai pentru acelea menite să le audă (qui habet aures 
audiendi audiat). La fel stau lucrurile şi cu „farfuriile zburătoare“, pe 
care le aşteaptă unii, zadarnic, toată viaţa. Ceea ce nu înseamnă că 
ele nu există şi că nu s-au arătat la alte mii de persoane, dar fireşte că 
nu unde şi nu când au dorit-o acestea. 

Faptul că OZN-iştii nu vin la întrunirile Pieței Comune şi nu dau 
interviuri la TV ţine de acea „cenzură“ fără de care nici n-ar mai avea 
rost să vorbim de transcendenţă. 

Da, vor zice scepticii, numai că nu există „farfurii zburătoare“! 
Dar, dacă nu există, atunci de ce au apărut miile de „poveşti“ în 
legătură cu ele? Şi tocmai acum, în epoca postmodernă, când se 
afirmă că nimeni nu mai crede nici în povestiri, şi nici in metapovestiri! 

Ce să mai zicem de proliferarea religiilor, de înmulţirea şi 
diversificarea sectelor şi a tot felul de organizaţii oculte, din care fac 
parte şi mulţi savanţi, în ciuda rezultatelor exacte ale ştiinţelor pe 

care le profesează? Toate acestea nu sunt altceva decât variante 
„postmoderne“ ale „basmelor“ despre transcendenţă. 

În privinţa „metapovestirilor” se constată tendinţa scientizării lor. 
„Basmele“ despre transcendenţă nu mai sunt lăsate pe seama 
filosofilor. Religiozitatea ca atare, fiind universală, este studiată ca o 
stare de fapt. Aşa s-a născut religiologia, ştiinţa despre religie, care 
face lipsită de obiect opoziţia dintre religie şi ştiinţă, ca şi pe aceea 
dintre orice obiect de studiu în genere şi ştiinţa care îl studiază, dintre 
societate, de exemplu, şi sociologie, sau dintre psihic şi psihologie. 

De altfel, religiologia are în subordine o serie întreagă de ştiinţe 
constituite ca atare: etnologia religiei, sociologia religiei, psihologia 
religiei şi, mai nou: geografia religiei (M. Buttner), etologia religiei 
(W. Burkert şi P. Weidkuhn), axiologia religiei (Ake Hulkrantz) şi, în 
fine, parapsihologia religiei, cu rezultatele sale spectaculare. 

Toate acestea tind să înlocuiască astăzi filosofia religiei, ca 
„metapoveste”. Numai că filosofia, al cărei sfârşit il anunţă 
postmoderniştii, cum au făcut-o şi pozitiviştii şi neopozitiviştii la 
vremea lor, nu piere la comanda nimânui, ci se dovedeşte, dimpotrivă, 
confirmată în multe privinţe de noile rezultate ştiinţifice. 

Şi nu este vorba aici de filosofia religiei, ci de filosofie în genere, 
de metafizica aceea contestată mereu, care a studiat dintotdeauna 
problema transcendenţei, şi anume cu propriile sale mijloace 
conceptual-demonstrative: intelectuale, raţionale şi speculative. 
Căci transcendenţa nu are numai semnificaţie religioasă sau în 
special religioasă. 

Psihologia transpersonală a lui Grof, de exemplu, bazată pe 
experimente controlabile, dovedeşte faptul că orice fiinţă umană, în 
anumite condiţii, are sentimentul că propria sa conştiinţă trece dincolo 
de (transcende) limitele obişnuite ale personalităţii sale, ca şi de ale 
timpului şi spaţiului. Deci „năzuinţa” despre care vorbeam la început 
poate så aibă şi un suport psihic, mult mai putemic decât simpla dorinţă 
de necunoscut. Ea este dublată de senzaţii, percepții şi reprezentări 
ttranspersonale despre acel „dincolo“, care, comunicate, per analogiam 
cu cele personale, iau adesea forma cunoscutelor „fabule“ religioase. 
Când „fabula“.se repetă însă de câteva mii de ori; în aceleaşi condiţii, 
'dar la persoane cu totul diferite şi cu totul străine de anumite „poveşti“ 
religioase, se cheamă că nu mai este fabulă, ci efectul unui experiment. 
Ceea ce sună deja ştiinţific. 

Psihologia transpersonală nu justifică insă numai „basmele” 
religioase, ci şi pe cele filosofice, conceptuale, cu atât mai mult cu 
cât acestea, prin generalitatea lor, convin oricărei „fabule“. Mai mult, 
ele au stat la baza constituirii doctrinelor religioase, a teologiei în 
genere. Aceasta este, de altfel, cauza pentru care, fiind adesea 
simultane, cel puţin în problema transcendenţei, filosofia şi teologia 

s-au completat reciproc. Ceea ce nu înseamnă că cele două 
perspective se şi confundă. Cert este însă că problema transcen- 
denţei, cel puţin în zilele noastre, nu poate fi încă tratată pur filosofic, 
independent de teologie, deşi există multe încercări în acest sens. 

Pe de altâ parte, insă, teoria filosofică a transcendenţei, chiar cu 
implicaţiile ei teologice, trebuie separată total de filosofia religiei, 
căci în ultima transcendenţa apare în formele particulare, concrete 
ale fiecărei religii. 

În teologia pură însă, ca şi în religiologie, cu subdisciplinele sale, 
apar probleme filosofice de tip ontologic, gnoseologic şi chiar 
logico-metodologic care au fost adesea ignorate tocmai pentru 
încârcătura lor religioasă. Speculativul însuşi, ca domeniu al gândirii 
diferit de intelect şi rațiune, s-a confundat adesea cu misticul, cum o 
recunoaşte şi Hegel. Numai că el, în loc să contribuie la diferenţierea 
lor, le-a făcut, practic, inseparabile. Cine mai vorbeşte astăzi despre 
meditaţie şi revelație fără să le dea semnificaţie religioasâ? Or, 
meditaţiile carteziene infirmaseră de mult acest lucru. 

Conceptul de „meditaţie“ a fost lăsat în ultima vreme pe seama 
filosofiei indiene şi a practicilor mistice indiene, tocmai ca mijloc 
psiho-somatic de transcendere a existenţei. Numai că meditaţia 
mistică asiatică hu conduce la revelații exprimabile, ci la neantizare 
inefabilă. Pe de altă parte, conceptul de „revelaţie“, pe linia religiei 
creştine şi a filosofiei occidentale, în special germane, e tot mai mult 
identificat cu cel de „manifestaţie“ a transcendenţei independentă 
de eforturile meditative. Ceea ce necesită o reevaluare filosofică, şi 
anume speculativă, a celor două concepte. Ceea ce au şi incercat o 
seamă de filosofi. 

Franz Brentano, de exemplu, ajunge la conceptul Divinitâţii pe linia 
transcenderii meditativ-raţionale a existenţei. Din această perspectivă, 
sunt imposibil de conceput relativul, finitudinea sau contingenţa fără 
raportarea lor demonstrativă la transcenderea lor, la absolut, infinitate 
şi necesitate. Ceva asemânător susţine şi Max Scheler, din punct de 
vedere metafizic-raţional, considerând opoziţia relativ-absolut un caz 
particular al relaţiei efect-cauză. Existenţa relativă, ens ab alio, o 
presupune pe cea absolută (ens a se), căci ceva este relativ numai 
întrucât se raportează la altceva care să nu fie relativ. 

Şi Karl Jaspers vorbea despre transcenderea categorială a lumii 
sau existenţei reale. Absolutul, infinitul sau eternitatea, ca opuse 
categoriilor existenţiale (relativul, finitul şi trecâtorul), pot fi trâite 
efectiv în situaţii-limită (spaimă, suferinţă, culpă), dar pot fi obţinute 
şi prin meditații asupra acestora sau prin „citirea cifrurilor“, a 
semnelor încifrate ale transcendenţei, a semnelor fantomatice ale 
Absolutului, care se pot ascunde în spatele oricărui lucru şi care pot 
fi revelate. 

Problema transcendenţei a depăşit insă starea de simplă 
„năzuinţă”“, de „trâire” sau de „tatonare“ individuală. Chiar după 
despărţirea lor de filosofie, cosmologia şi cosmogonia, bazate astăzi 
pe tehnica astronomiei şi astrofizicii, n-au încetat să-şi depăşească 
in permanenţă limitele, atât în spaţiu, cât şi în timp. Aceasta, cu toate 
că, incepând din 1923, o dată cu recunoaşterea nebuloaselor ca fiind 
galaxii, limitele cunoaşterii se extind ele insele vertiginos. Ipoteza 
big-bang-ului transcende insă orice cunoaştere posibilă spre 
inceputul în timp al universului, iar ipoteza colapsului final - spre 
sfârşitul acestuia. Ambele ipoteze însă conduc la ideea transcendenţei 
spaţio-temporale, la ceva care să fie dincolo de spaţiu şi de timp. 

Transcendenţei macrocosmice îi corespunde cea microcosmică, la 
fel de spectaculoasă, care a şi determinat apariţia unei discipline speciale 
de filosofie a microfizicii. Principiul complementarităţii al lui Niels Bohr 
se referă la faptul că fenomenele microfizice nu pot fi descrise decât 
făcând apel la două teorii diferite: cea corpusculară şi cea ondulatorie, 
care se referă in mecanica clasică la fenomene diferite: la particule şi la 
unde. Descrierile sub formă de particulă şi undă sunt complementare. 
Ambele sunt necesare, dar nici una dintre ele nu este suficientă. Pe de 
altă parte, acceptarea lor simultană este imposibilă, căci descrierile sunt 
contradictorii. Ceea ce este corpuscul nu poate fi undă, şi invers. 

„incertitudinea“ electronului se poate exprima prin faptul că 
previziunea vitezei implică pierderea preciziei de localizare a poziţiei, 
şi invers. Ceea ce înseamnă o transcendere a situaţiei obişnuite, în 
care una o precizează pe cealaltă. Transcendenţa impune aici un alt 
mod de gândire, în cadrul căruia să fie acceptate enunţuri 
contradictorii, corespunzătoare situaţiilor microfizice opoziţionale. 
Această situaţie a determinat necesitatea elaborării unor logici 
speciale ale transcendentului microfizic. De genul acesta este logica 
mecanicii cuantice a lui Birkhoff şi Neumann, logica complementa- 
ritâţii a lui P. Destouches-Fevrier, sau logica dinamică a contradic- 
toriului a lui Ştefan Lupaşcu. Dar toate acestea amintesc, într-un fel 
„sau altul, de logica speculativă a lui Hegel, care avea şi ea pretenţia 
de a fi o logică a Absolutului, valabilă deci şi pentru cazurile acestea 
“particulare de transcendenţă, adică de trecere dincolo de condiţiile 
obişnuite ale existenţei. 

Există, fireşte, şi alte domenii ştiinţifice în care se manifestă 
fenomenul transcenderii, mai ales aşa-numitele „domenii de graniţă”, 
care râmân, de regulă, inexplicabile cu mijloacele curente de 
investigaţie disciplinară. Trecerea, de exemplu, de la anorganic la 
organic, de la organic la viu şi de la viu la om. A presupune, cum se 
face, de regulă, un intermediar între anorganic şi organic, de exemplu, 
este lipsit de sens în accepţia unei logici obişnuite, căci ceea ce nu 
este anorganic este organic şi ceea ce nu este organic este anorganic. 

Transpunerea discuţiilor despre transcendenţă pe plan logic, şi 
aceasta cu referinţă explicită la ştiinţe ca matematica şi fizica, 
reprezintă tocmai încercările de a legitima problematica transcen- 
denţei ca domeniu de investigaţie filosofico-ştiinţifică. Nu mai este 
vorba aici de simple „povestiri“ sau „metapovestiri“ filosofice, pe care, 
maturizându-ne, n-am mai fi dispuşi să le ascultâm acum, în perioada 
postmodernistă a culturii şi civilizaţiei în genere, şi nici de alte „fabule 
religioase“, ci de propria noastră cunoaştere în expansiune, care ne 
obligă să transcendem existenţa reală spre târâmul subsistenţei, şi 
chiar să o facem în mod efectiv. Ne obligă, cu alte cuvinte, să 
transpunem în realitate ceea ce a fost însă, de când ne ştim, o 
năzuinţă a noastră de a ne depăşi propria condiţie. 


3. Substanţa transcendentă 
la loan Petrovici 


Despre loan Petrovici se zice că ţinea discursuri frumoase, care 
trezeau entuziasmul ascultătorilor, el însuşi fiind o fire exaltata. Pentru 
a-l tempera, soţia lui ii spunea doar două vorbe: „lonele, sistemul!“. 
Îi reamintea adică propria-i promisiune de a elabora un sistem 
filosofic de amploare. „Dragă, dar am destul timp“, obişnuia el să-i 
răspundă. Timp ar fi avut, într-adevăr, căci a trâit 90 de ani 
(1882-1972), dar n-a mai apucat să lucreze la sistem, fiind arestat 
imediat după „Eliberare“ şi eliberat după ce trecuse de 75 de ani. 

A avut însă „destul timp” pentru a ilustra o situaţie, controversată 
şi astăzi, în legătură cu inceputurile filosofiei româneşti moderne şi 
cu rolul pe care l-a avut în această direcţie mentorul sâu, Titu 
Maiorescu, care a înţeles că o cultură în genere şi una filosofică în 
mod special nu poate să pornească de la zero. Că este necesară o 
perioadă de sincronizare a culturii româneşti cu cea occidentală, care 
se dovedise autentică şi de amploare. O epocă de iniţiere şi de 
instruire, chiar de imitare a culturii occidentale, pentru familiarizarea 
noastră cu specificul acesteia. Abia apoi se punea problema „creaţiei 
originale“, şi anume în cunoştinţă de cauză. 

Nu numai Titu Maiorescu, ci şi discipolii acestuia, PP. Negulescu, 
C. Rădulescu-Motru şi chiar Petrovici, au continuat această linie 
directoare a culturii româneşti, fiind, la rândul lor, şcoliţi în Occident. 
Cel mai tânăr însă, loan Petrovici, găseşte deja un climat filosofic 
statornicit la Universitatea din Bucureşti, având ocazia de a susţine 
aici „întâia teză pentru doctorat în filosofie” (cum îi zice 
Bogdan-Duică) în anul 1905. Lucru imposibil de conceput fără 
perioada amintită de formare şi instituţionalizare propriu-zisă a 
filosofiei româneşti. 

Mai mult, loan Petrovici, pasionat, caşi Maiorescu, de problemele 
logicii, ajunge la rezultate originale cu priorităţi faţă de logicienii 
occidentali. Credincioşi deci aceleiaşi maniere, Titu Maiorescu a riscat 
să fie învinuit de „plagiat“ pentru Logica din 1876, ca discipolul său, 
după câteva decenii, să poată fi „plagiat“ de occidentali. 

Contribuțiile originale ale lui Petrovici nu se reduc însă numai la 
domeniul logicii, în care s-ar putea spune că întâmplarea i-a fost 
nefavorabilă. Căci lucrarea Teoria noţiunilor, apărută în româneşte 
(1910), conţine priorităţi, dar n-a fost cunoscută în Occident nici 
măcar după ce ideile sale au fost reeditate de Edmond Goblot (Traité 
de logique, Paris, 1920). Petrovici a colaborat însă la publicaţii 
occidentale ca: „Revue de Métaphysique et de Morale“, „Revue 
mondiale”, „Archiv fur Geschichte der Philosophie und Soziologie” 
şi altele. El a participat la manifestări filosofice internaţionale şi a 
ţinut numeroase conferinţe pe teme de istoria filosofiei la Paris, Berlin, 
Bruxelles, Londra şi Munchen, întreţinând şi o bogată corespondenţă 
cu o seamă de filosofi occidentali, ca E. Brehier şi L. Brunschvicg, 

Una dintre conferințele sale, de exemplu, ţinută la Paris în 1933, 
despre Ideea de neant, a avut un ecou statornic în Occident, fiind 
menţionată de A. Marc în Dialectigue (Paris, 1952), în timp ce la noi 
era de mult uitată. 

Independent de aceste considerente, Petrovici dispunea de idei 
care, apreciate sau nu, se dovedesc astăzi ca anticipând teorii 
filosofice de mare actualitate. 

Încă din teza de doctorat, el susţine că ceea ce se numeşte, de regulă, 
„corp“ şi „spirit” derivă dintr-o substanţă transcendentă care nu poate fi 
redusă la nici una dintre acestea. Ea este sursa comună a celor două. 

Substanţa transcendentă este un fel de „subsistenţă” cu atribute 
absolute, dar necunoscute nouă. Este un fel de „lucru în sine“, dar nu 
total necunoscut şi nici total incognoscibil, căci existenţa, ceea ce ni 
se arată nouă, corpul şi spiritul, mai corect sufletul, sunt manifestările 
sale. Doar atât că subsistenţa nu se reduce la aceste manifestări. 

Substanţa aceasta, numită şi „fundamentală“, are o infinitate de 
atribute, dintre care noi nu cunoaştem decât două: corpul sau materia 
şi spiritul sau psihicul. Dar nici pe acestea nu le cunoaştem dintr-o 
perspectivă absolută, ci din perspectiva noastră umană. Aceasta este 
mărginită în spaţiu şi timp şi are o dezvoltare, o evoluţie a ei, numai 
că, oricât ar evolua, nu poate să-şi depăşească propriile sale limite. 
Paralelismul psihofizic presupune nu numai o determinare reciprocă 
de tip ontic (corpul este suportul pasiv al spiritului, spiritul este 
principiul activ al corpului), ci şi una gnoseologică. 

În măsura în care se cunoaşte pe sine şi cunoaşte existenţa 
înconjurătoare, spiritul se diferenţiază tot mai mult de aceasta şi se 
descoperă pe sine ca fiind tot mai diferit de ceea ce nu este spirit. 

Contrar concepţiei materialist-vulgare, spiritul, după Petrovici, nu 
este un produs al corpului sau al materiei. 

Mihai Drăgănescu menţionează (Informaţia materiei, Bucureşti, 
1990) faptul că în lucrarea lui Florian Nicolau Despre imposibilitatea 
unei teonii atomiste a lumii fizice (Bucureşti, 1947) apare clar ideea 

unui „strat mai profund al realităţii”, a unei „realităţi nonindividuale”, 
deci necorporale şi neatomice, a unui substrat ontic al existenţei care 
se găseşte în afara experienţei sensibile. Substratul acesta determină 
însă numai una dintre dimensiunile existenţei, în accepţia lui loan 
Petrovici, şi anume pe cea corporală, corpusculară sau ondulatorie. 

Mihai Drăgânescu regăseşte aceeaşi idee la David Bohm, care, 
prin anii '50, incercase elaborarea unei „mecanici subcuantice”. 
Această mecanică trebuia să se refere la un nivel de realitate mai 
profund decât cel descris în mecanica cuantică. La acest nivel s-ar 
manifesta legi calitativ diferite de cele cuantice, pe care el le numeşte 
chiar „metafizice“. Revenind asupra acestei idei în 1985, D. Bohm 
afirmă că ordinea subiacentă acestei realităţi ar fi în afara cadrului 
spaţio-temporal. Ceea ce diferă însă de consideraţiile lui loan Petrovici. 
El, bazat pe teoria relativităţii, a continuului cu patru dimensiuni, 
susţine că existenţa se înscrie în cadrul spaţio-temporal pe baza unor 
legi care stâpânesc şi „dincolo de zare”, deci şi în lumea subsistenţei. 
Aceasta, cu toate că el acceptă că „lumea sensibilă nu poate fi în nici 
un caz propriul ei autor decât atribuindu-i-se un substrat 
completamente diferit de înfăţişarea fenomenelor cunoscute”. 

În consideraţiile din 1985, D. Bohm îşi completează viziunea 
asupra realităţii subcuantice, sugerând că nu numai materia, ci şi 
spiritul sunt manifestări ale aceleiaşi ordini, că fondul lor este acelaşi 
şi că este normal să existe o adecvare între structura profundă a 
inteligenţei şi cea a materiei, în ciuda structurii lor superficiale atât 
de diferite. 

Acest lucru a fost susţinut însă anterior de Mihai Drăgănescu 
(Profunzimile lumii materiale, Bucureşti, 1979). El vorbeşte despre o 
„materie profundă“, „primordială“, numită uneori şi „substanţă“ (ca în 
terminologia lui Petrovici). Spre deosebire de existenţa obişnuită, 
lumea materiei profunde este numită „ortoexistenţâă”, cu semnificaţia 
evidentă de subsistenţă sau substrat al existenţei. „Materia profundă 
stă la baza atât a materiei nevii, cât şi a celei vii, deci la baza 
desfăşurărilor mentale din organismele vii.” În terminologia lui 
Petrovici, la baza materiei şi a spiritului. Pentru a justifica această 
situaţie, Mihai Drăgănescu consideră că materia profundă care 
alcătuieşte existenţa ar fi compusă, la rândul ei, din două substanţe 
sau materii: lumatia şi informateria. Prima ar genera materia corporală 
în spaţiu şi timp, iar a doua, psihicul şi gândirea. 

Viziunea ortofizică diferă de cea a lui Petrovici prin faptul cå materia 
profundă în ansamblu este concepută în afara spaţiului şi a timpului, 
dar şi prin aceea că menţine într-o formă embrionară paralelismul 
psihofizic şi în domeniul ortoexistenţei, deci al subsistenţei. 

Ideea paralelismului psihofizic, cu excluderea provenienţei simpliste 
a psihicului din fizic sau invers, este familiară şi altor gânditori modemi. 


156 Probleme speculative ale transcendenţei 


Mihai Drăgănescu se referă, de exemplu, la Ştefan Lupaşcu. Acesta 
admite însă ca subsistenţă energia, ale cărei manifestări s-ar realiza sub 
forma a trei materii: nevie, vie şi psihică. Dificultăţile pe care le ridică 
explicarea afectivității il determină însă pe Lupaşcu să considere că 
aceasta „provine dintr-o natură ontologică aparte, fiind chiar o nonfiinţă, 
care însă nu este inversul, contrariul fiinţei, ci alt lucru”. Afectivitatea, 
consideră Lupaşcu, „ar putea fi mereu solidară, printr-un insondabil 
paralelism, cu orice eveniment, cu orice sistem energetic, ca un fel de 
noumen pur afectiv, cu o oarecare epinatură -— şi nu epifenomen, cum 
s-a considerat uneori —, epinatură ontologică aparţinând naturii 
fenomenale a nonfiinţei dinamice”. Această „nonfiinţă dinamică“ ce 
transcende energia este apoi identificată cu Dumnezeu. 

În acest punct doctrina lui Ştefan Lupaşcu coincide cu cea a lui 
Petrovici, care identifică şi el subsistenţa cu neantul, şi pe acesta, cu 
Dumnezeu. 

Petrovici combate ideea de neant absolut şi posibilitatea trecerii 
de la neantul absolut la existenţă. Pe de altă parte, ca şi Lupaşcu, în 
legătură cu afectivitatea, el caută un suport al existenţei, o proveniență 
a acesteia din nonexistenţă, din ceva „completamente diferit” de 
existenţă. Existenţa nu poate să provină din nimic, dar nu poate să 
provină nici dintr-o altă existenţă, căci aceasta, la rândul ei, ar trebui 
să provină din altceva. 

Acest „altceva“, acest „alt lucru“, cum zice Lupaşcu, în calitate de 
substrat al existenţei, este pentru Petrovici neantul. Un neant pozitiv 
de tipul nefiinţei lui Platon, cum observa comentatorul francez 
menţionat mai sus. O neființă determinată, nefiinţa unui lucru 
echivalentă cu fiinţa altui lucru. Neființa existenţei echivalentă cu 
fiinţa unei substanţe din care existenţa provine ca din cu totul altceva 
decât existenţa. Or, acest „cu totul altceva“, care transcende existenţa, 
în care „se întrerupe lanţul cauzal şi se încheie“, poate fi numit, după 
Petrovici, Dumnezeu. Dumnezeu este neantul acesta necreat, dar 
veşnic creator de existenţă, de materie şi spirit. 

Acestea sunt doar câteva dintre ideile filosofice ale lui loan 
Petrovici referitoare la ceea ce precede existenţa, la substanţa 
transcendentă care stă la baza acesteia. Sunt idei care, după multe 
decenii, reapar, într-o formă sau alta, în doctrine ştiinţifice sau 
filosofice româneşti şi străine, dovedindu-şi astfel actualitatea şi, deci, 
îndreptăţirea. Or, problema transcendenţei ca subsistenţă reprezintă, 
de regulă, doar punctul de plecare al sistemelor filosofice. loan 
Petrovici n-a reuşit să ne ofere sistemul promis. Ideile acestea de 
început, la care se mai pot adăuga, fireşte, şi alte idei din lucrările 
sale, ne permit să considerăm că, dacă ar fi reuşit totuşi s-o facă, 
sistemul său filosofic ar fi fost de un real interes până în zilele noastre, 
şi nu numai pentru filosofia românească. Dar n-a fost să fie. 


4. Isihasmul ortodox 
și meditaţia transcendentă 


Apariţia, în ultimii ani, a unui număr impresionant de lucrări 
referitoare la religiile orientale nu se datoreşte vreunui interes special, 
mai ales al românilor, pentru acestea, nici vreunei confluenţe culturale, 
româno-orientale, cum se afirmă uneori, care ar fi fost întreruptă 
artificial în vremea dictaturii comuniste şi ar fi acum reluată, în mod 
firesc, cu mai mult interes. La noi a fost şi a rămas dominantă 
influenţa spirituală occidentală. De altfel, la o privire mai atentă, se 
poate constata că lucrările respective, apărute la noi, nu provin din 
Orient, ci sunt traduceri, uneori foarte laxe, din limbi occidentale, 
autorii fiind şi ei occidentali sau orientali occidentalizaţi. Facem 
abstracţie aici de puţinele lucrări clasice, din filosofia indiană, în 
special, traduse de orientaliştii români chiar în timpul dictaturii 
comuniste. Ele ţin de domeniul culturii generale şi n-au nici o tentă 
propagandistică. 

Este vorba de lucrări de popularizare a unor tehnici de relaxare 
şi meditaţie, mult simplificate şi adaptate modului de viaţă occidental. 
Ele conţin multiple promisiuni de reuşită şi multe avantaje: confort 
fizic şi spiritual, frumuseţe şi sânătate, succese în viaţă, cu efort minim 
şi puţină perseverenţă. Ele pot fi practicate îndividual, la domiciliu, 
fără deplasări sau cheltuieli. Multe sunt prezentate ca un fel de igienă 
personală, ca recomandări banale de genul spălatului pe mâini 
înainte de masa. 

Faptul că situaţia nu este chiar atăt de simplă îl dovedeşte interesul 
pentru astfel de lucrări al unor secte, organizaţii şi asociaţii, tot de 
sorginte occidentală, care urmăresc un fel de transformare a individului, 
de pregătire a lui pentru receptarea unor concepţii, dacă nu contrare, 
cel puţin diferite de cele tradiţionale şi, în special, de cele creştine. 
Oricât de simple şi banale ar fi unele recomandări, de genul „spălării 
creierului“ înainte de culcare, ele presupun, implicit sau explicit, 
debarasarea de unele obiceiuri creştine, cum ar fi rugăciunea. 

Se profită şi de atmosfera, dacă nu ateistă, cel puţin de nepăsare 
pentru problemele religioase în genere, moştenită de la vechiul regim. 

Dar lucrurile nu stau întotdeauna aşa. Chiar la persoanele 
necredincioase sau pasiv-creştine se păstrează o anumită „decenţâ“” 
şi se fac vâădite rezerve nu atât faţă de eficacitatea „noului“ stil de 
viaţă, ci faţă de implicaţiile lui, totuşi religioase, dar, evident, necreştine. 
Este vorba de o situaţie cunoscută, pe care unii autori o au în vedere 
şi căreia îi caută soluţii corespunzătoare. Se vorbeşte despre 
„toleranța“ religioasă, despre originea comună a religiilor, despre 
elementele lor comune, despre posibilitatea unei religii comune, în 
care să se poată regăsi toate, dar al cărei fundament să-l constituie 
totuşi una, dar una evident necreştină, de genul meditaţiei orientale. 

Pentru liniştirea spiritelor se dau exemple de creştini care au 
adoptat practicile indiene sau tibetane. Mai mult, că acestea nu numai 
că nu dăunează cu nimic credinţei creştine, dar o şi completează sau 
perfecţionează, căci au, în fond, o mulţime de elemente comune: 
ascetismul, anumite posturi, tehnici respiratorii, claustrâri şi alte 
elemente care ţin de meditaţie în genere. 

Astfel de elemente există, într-adevăr, nu numai în practicile 
religioase creştine, ci şi în cele iudaice şi islamice, cum incearcă s-o 
dovedească Marc de Smedt (Tehnici de meditaţie, Ed. Univers 
Enciclopedic, Bucureşti, 1998), numai că tocmai aceste elemente, şi 
mai ales semnificaţia lor, contribuie la deosebirea dintre aceste religii, 
unele faţă de celelalte, dar in special faţă de yoga, budism şi taoism. 

Autorul amintit consideră că nu există „meditaţie creştină“, 
expresia nefiind nici uzuală, ci doar astfel de „elemente“, ceea ce nu 
înseamnă însă că s-ar fi urmărit, dar nu s-a ajuns încă la aşa ceva. 
Criteriul acesta, de altfel, aplicat religiilor, conduce la o falsă 
ierarhizare a lor, care nu mai corespunde nici criteriilor sistematice, 
nici celor istorice. Anumite practici şamanice, în ciuda eficacităţii lor 
personale sau colective, au fost abandonate în cursul evolutiv al 
religiilor, care nu se reduce la perfecţionarea unor astfel de „tehnici“. 
Religiile au semnificaţii multiple, sociale, estetice, morale, justiţiare 
şi chiar politice, prin care au dâinuit şi s-au impus. 

După sistematizările uzuale, meditaţia orientală ar avea cinci faze: 
pregătirea, claustrarea, relaxarea, concentraţia şi revelaţia. Acestea 
conţin, la rândul lor, elemente care pot fi folosite ca termeni de 
comparaţie. Dar trebuie subliniat faptul că orice comparaţie 
presupune, când este vorba de religii diferite, precizarea prealabilă a 
‘semnificației pe care ar putea s-o aibă o eventuală „meditaţie“ în 
ansamblul unei doctrine religioase. lar existenţa sau nu a unor 
elemente, ca şi a unei „tehnici“ mai mult sau mai puţin perfecţionate 
de practicare a lor, trebuie considerată în funcţie de interesul, de 
necesitatea sau ponderea acestora. 

Cele mai multe elemente încadrabile în fazele unei „meditații 
creştine“, dacă s-ar putea folosi această denumire, le găsim în 

isihasmul ortodox. Faptul că el n-a fost acceptat de câtre catolici, 
tocmai pentru o parte din elementele sale, care au provocat discuţii 
chiar şi între ortodocşi, înseamnă lipsa de pretenţii faţă de catolici 
atât în exersarea, cât şi în perfecţionarea isinasmului. 

Isihâsmul (de la gr. hesychia = linişte) poate fi considerat o 
doctrină şi o practică de tip mistico-ascetic pentru obţinerea stării de 
linişte sufletească. 

Principial, isihasmul presupune credinţa creştină şi nu poate fi 
despărţit de aceasta, respectiv practicat sau experimentat de un 
necreştin. Termenul de „experienţă religioasâ“, frecvent în lucrările 
moderne de psihologia religiei, nu poate fi acceptat în acest caz. În 
aceasta constă şi deosebirea principială între isihasm şi meditaţia, 
simplificată sau nu, de tip oriental, care este chiar recomandată oricui 
şi socotită independentă de orice credinţă. Meditaţia orientală poate 
fi experimentată. - 

Isinasmul nu este o experienţă mistică, ci o trâire mistică legată 
de trinitatea creştină. O „trăire a lui Dumnezeu”, cum îi spunea 
Dumitru Stăniloaie, realizată prin harul Duhului Sfânt şi invocarea 
lui lisus Hristos. Or, această trăire este imposibil de conceput, şi chiar 
lipsită de sens, fără credinţa în Trinitate. Isihastul sau sihastrul, cum 
îi spunem noi, nu era o simplă persoană cu performanţe ascetice, ci 
făcea parte dintr-o comunitate monahală, în care era primit numai 
dacă îndeplinea anumite condiţii, şi menţinut dacă ducea o viaţă 
corespunzătoare (cenobiticăâ). Acestor călugări li se adresează, prin 
scrierile lor, alţi câlugări încercaţi (eremiţi) care au cunoscut sau 
practicat sihâstria. 

Pregătirea sihăstriei se făcea, în cadrul vieţii monahale creştine, 
prin întărirea credinţei (rugăciuni, cântece, lecturi şi slujbe), având 
ca notă comună cu meditaţia orientală recomandarea de a-şi câuta, 
fiecare călugăr doritor de sihăstrie, „un povâţuitor şi un dascăl 
neamâgitor“. Acesta nu este însă un simplu „guru“ care sâ-l iniţieze 
în credinţa creştină, ca pe un amator oarecare de „experienţă 
religioasă”. „Povâăţuitorul” trâieşte în aceeaşi comunitate monahală 
şi nu i se cere să fie un fel de sihastru „cu performanţe”, câci, în 
genere, sihaştrii (cum arată şi semnificaţia cuvântutui românesc) nu 
6feră „spectacole“, ca fachirii. „Povăţuitorul” este mai degrabă un fel 
de duhovnic, căruia i se spovedeşte câlugărul care doreşte så practice 
trăirea isihastă - monahul ortodox obişnuit (cenobit) practicând-o şi 
el, parţial, ca viaţă mânastirească. 

Între câlugărul ortodox obişnuit şi sihastru n-a existat niciodată o 
diferenţă decât în privinţa intensității trăirii religioase. Se cunosc 
exemple de isihaşti iluştri, ca Sf. Grigore Palama, care îşi împărțea timpul 
în zile dedicate meditaţiei isihaste şi zile dedicate slujbelor religioase 
colective, ca şi unor perioade întregi dedicate disputelor teologice. 

Nici claustrarea nu era totală, şi nici permanentă. De regulă, era 
săvârşită în chiliile mânăstirilor. Uneori sihaştrii trâiau în grupuri pe lângă 
mânăstiri, în aşa-numitele „sihăstrii”, care deveneau cu timpul mânăstiri. 
Trâiau uneori şi izolaţi în pustie sau păduri, fâră ca această izolare să 
constituie un scop în sine sau să devină un criteriu de apreciere. 
Claustrarea era un mijloc de izolare faţă de perturbațiile externe ale 
vieţii obişnuite. Este inconceptibilă însă, din perspectivă creştină, 
izolarea totală de comunitatea monahală, şi mai ales de biserică, după 
cum nici mânâstirile, prin bisericile lor, nu sunt izolate de comunitatea 
creştină. Mai mult, isihia în genere avea ca obiectiv nu numai comunitatea 
sihastrului cu divinitatea, ci şi comunicarea cu colectivitatea monahală 
şi creştină în genere, care se realiza prin frecventare reciprocă. Sihăstria 
nu reprezenta un obiectiv personal, individual, ci o cerinţă a comunitâţii 
creştine, in folosul comunităţii. Ceea ce o distinge clar de meditaţia 
orientală, care nu ridică problema comunicării, ci devine o chestiune 
personală, de confruntare a individului izolat cu sine însuşi. 

Despre relaxare nu se poate vorbi in cadrul isihasmului, din mai 
multe motive. Practicarea lui este considerată „o lucrare”, o activitate, 
un mod de viaţă („vieţuirea în linişte“), care implică, „pe lângă 
credinţă“, şi o multitudine de „fapte bune“. Or, relaxarea presupune 
tocmai întreruperea activităţii. În plus, isihia se bazează pe rugăciunea 
permanentă, pe „chemarea cu credinţă a numelui Domnului nostru 
lisus Hristos“, care se face verbal! şi mintal, urmârindu-se intensificarea 
permanentă a relaţiei credinciosului cu persoana lui lisus Hristos. 
„Avem aici ceva — observă Dumitru Stâniloaie — cu totul deosebit de 
metodele yoghiste, care au un caracter pur neutral.“ 

Isihasmul presupune şi ceva asemănător tehnicilor de respiraţie 
din meditaţia orientală. Acelea insă, mult perfecţionate, au ca obiectiv 
tot relaxarea, lipsa de activitate fizică şi psihică. Pe când „trâirea în 
linişte“, dimpotrivă, este în toate accepţiile legată de activitate. Pierderea 
legăturii mintale şi sentimentale cu sensul rugăciunii lui lisus coincide, 
practic, cu abandonarea isihiei, ca şi cu abandonarea activităţii fizice, 
a „lucrului cu mâinile”. „lar cel ce nu lucrează, pe măsura nelucrării îşi 
arată măsura necredinţei şi, după măsura necredinţei, se lipseşte de 
har“, este citat Sf. Maxim Maârturisitorul, în legătură cu activitatea 
isihastului. Subliniat fiind faptul cå „mai mare decât lucrarea este 
rugăciunea curată” (după Calist şi Ignatie Xanthopol), adică activitatea 
psihică intensă, contrară oricărei accepţii a relaxării. 

De altfel, cele cinci momente ale isihiei iniţiale sunt numite tot 
„lucrări“, fiind activităţi propriu-zise succesive: rugăciunea lui lisus, 
cântarea şi citirea din cărţile creştine, meditarea asupra temelor 
biblice, activitatea fizică manuală şi revenirea la rugăciune. 

Rugăciunea lui lisus, numită şi „rugăciunea inimii“, presupune, 
după unele relatări, imaginarea pătrunderii prin respiraţie a minţii 

(de fapt, a „gândirii“ = nous, nu a „minţii“, care semnifică astăzi sediul 
gândirii), spre inimă, considerată sediul sentimentelor. Se recomandă 
reținerea periodică a respirației pentru menţinerea „minţii în inimă“, 
dar fără urmărirea vreunei performanţe de tip fachiric, cu consecinţe 
parapsihice. Scopul acestei „pătrunderi” îl constituie curățirea inimii 
de pasiunile dăunătoare (pofta, grija etc.). Această „curâţire“ 
sugerează, de asemenea, ceva de genul relaxării, numai cå nu este o 
„curăţire“ totală, care så conducă la ceva asemânâtor apatiei 
obişnuite, adică lipsei de pasiuni pe care o urmăreşte orice relaxare. 
Este vorba aici mai degrabă de o „purificare“, pe de-o parte, şi, pe de 
alta, de o intensificare a pasiunii curate, realizată prin „contopirea“ 
minţii cu sufletul, a gândirii cu sentimentul, ceea ce determină 
întărirea sinergetică, mintală şi sentimentală, a iubirii întru Hristos. 

Prin aceasta dispare însă şi aspectul de transcendentalitate, de 
coborare spre adâncurile sufletului, pe care le intenţionează meditaţia 
orientală, numită chiar transcendentală, adică îndreptată spre un 
dincoace de noi înşine şi justificată dogmatic prin identitatea 
Brahman-Atman. 

Coborârea în suflet laisihast nu înseamnă coborârea spre divinitatea 
ascunsă, eventual, în suflet. Căci divinitatea creştină este transcendentă, 
nu transcendentală, este dincolo de noi, nu dincoace. Activarea sufletului, 
coborârea minţii spre suflet, este doar premisa purificării lui în vederea 
înâlțării treptate, scalare chiar, spre transcendenţa divină. Căci Dumnezeu, 
în accepţiune creştină, nu numai că este transcendent, dar este şi 
supersistent, supersubstanţial (hyperousidios). 

Există ceva în sufletul curat al creştinului, din harul (puterea) 
Duhului Sfânt obţinut prin Botez, care în mod obişnuit se întinează 
pe parcursul vieţii pline de păcate. Este o „fărâmă“ de dumnezeire 
activată prin credinţă şi rugăciune, care le permite uneori şi unora 
dintre isihaşti accesul spre cele dumnezeieşti, spre ceea ce s-a numit 
chiar „indumnezeire” (theosis). Înălţarea, sublimarea umanului spre 
divin, care nu se poate realiza niciodată total. Care nu poate să 
conducă la identitatea umanului (finit şi relativ) cu Dumnezeu (infinit 
şi absolut). Sublimaţia, înâlţarea spre divin, identificarea fără 
identitate a umanului cu divinul (conceput totuşi ca personal, ceea 
ce permite comunitatea şi comunicarea), diferenţiază clar isihasmul 
de orice meditaţie necreştină, de orice mistică necreştină în genere. 

Se vorbeşte şi de anumite posturi ale isihastului, mai ales în 
timpul rugăciunii, ca şi despre gesturi (semnul crucii) şi anumite 
mişcări (diferite tipuri de mâtânii). Acestea nu au, de asemenea, nimic 
în comun cu posturile yoghine, cu poziţiile rigide, uneori deosebit 
de incomode pe care le adoptă yoghinii, urmărind, şi în aceste cazuri, 
performanţele. Posturile isihaste nu sunt urmărite în mod special şi 
ţin mai mult de aspectul „lucrativ“, activ al sihastrului, decât de o 


162 Probleme speculative ale transcendenţei 


eventuală „incremenire” yoghină. De altfel, printre recomandările 
„lucrative”, sunt menţionate şi aproximativ trei sute de mâtânii pe zi, 
ceea ce înseamnă foarte mult. 

Rezultatul concret al isihasmului este, de asemenea, diferit de 
cel urmărit prin meditaţia orientală: ataraxia, nirvana sau vacuitatea, 
adică identitatea negativă cu divinitatea, pierderea de sine, 
abandonarea. În isihasm se vorbeşte de revelarea „luminii 
dumnezeieşti”, care nu este altceva decât dobândirea harului, 
indumnezeirea cu Duhul Sfânt prin rugăciunea lui lisus. Este de 
neconceput obţinerea acestui har fără ajutorul divin, ceea ce 
reprezintă un alt specific al isihasmului. 

În fine, harul duhovnicesc, obţinut de foarte puţini isihaşti, care, 
în ciuda strădaniilor, sunt aleşii rari ai lui Dumnezeu, poate fi şi este 
utilizat în folosul comunităţii creştine (harul prevestitor, tămăduitor, 
mângâietor etc.). 

Meditaţia orientală este o problemă personală, iar performanţele 
ei nu sunt utilizate in scopuri altruiste. Yoghinul rămâne un retras, 
un izolat pentru sine, pe când isihastul este un ascet devotat 
comunităţii creştine. 

Există încă multe elemente care diferenţiază radical meditaţia 
orientală transcendentală de isihasmul ortodox, care ar putea fi numit 
meditaţie transcendentă. În orice caz, ele nu au nimic comun, decât 
în aparenţă, şi sunt total opuse. 

Meditaţia isihastă reprezintă o înăâlţare spre superconştiinţa 
luminoasă a transcendenţei divine, pe când meditaţia orientală este 
o coborâre spre tenebrele adânci ale inconştientului. 


5. Psihologia sinergetică a transconștiinţei 


Există procese psihice care nu pot fi incadrate nici în inconştient 
şi nici în subconştient sau preconştient. În mod eronat şi forţat, sau 
din comoditate, se încadrează în subconştient: intuiţia creatoare, 
invenţia şi descoperirea, revelaţia (naturală sau mistică), clarviziunea, 
simbolizarea, sincronicitatea, extazul creator, precogniţia etc. Dacă ele 
depăşesc nivelul obişnuit al conştiinţei şi nu se pot realiza niciodată 
în starea ei normală, atunci inseamnă câ este absurd så considerâm 
că aceste fenomene ar fi produse de un nivel inferior (sub- sau 
inconştient). Fiind peste nivelul cunoscut al conştiinţei umane, ar fi 
mai corect să le considerăm ca aparţinând unui supranivel. 

S. Freud a descris inconştientul ca opus conştiinţei şi a dovedit 
şi existenţa unui prag intermediar, pe care l-a numit preconştient, o 
„staţie de tranzit“ de la inconştient la conştiinţă. C.G. Jung descoperă, 
pe lângă inconştientul personal, analizat de Freud, şi un inconştient 
transpersonal („mintea strămoşilor noştri“, care conţine arhetipurile). 
Toate aceste niveluri care se adaugă reflectării conştiente sunt 
orientate descendent, în jos. Nici unul nu este deasupra conştiinţei. 

Mircea Eliade, în Tratatul de istorie a religiilor, referindu-se la 
simbolismul religios, întreabă: „(a) Avem dreptul să continuăm a vorbi 
exclusiv de un subconştient?; (b) N-ar fi mai degrabă cazul să 
presupunem şi existenţa unui transconştient?“. Eliade nu analizează 
conceptul şi nu operează cu el, ci rămâne la această întrebare extrem 
“de tulburătoare pentru un psiholog. lon Mânzat a preluat de la Eliade 
termenul şi l-a transformat în concept operaţional pentru a explica 
‘structura şi funcţia credinţei religioase. Din punctul sâu de vedere, în 
acord cu francezul Henri Ey, dacă fenomenul conştiinţei poate fi 
comparat cu un câmp (în sensul lui Kurt Lewin), transconştiinţa este 
evadare din câmp şi creştere a tensiunii psihice: este o extindere şi 
depâşire, o transcendere a activităţii conştiente atăt în plan orizontal 
(dezmărginirea câmpului), căt şi în plan vertical (creşterea tensiunii 
psihice până în pragul „exploziei“ sau „erupţiei”), o înălţare a 
conştiinţei până în orizontul transcenderii şi cosmizării. Transcon- 
ştiinţa este ascensională, înâlţătoare, nu descensională, coborâtoare. 
Ea este o activitate supraliminală (nu subliminală), peste limitele 

normale ale conştiinţei. Psihologul român concepe acest supranivel 
ca fiind conştiinţa care funcţionează la potenţialul ei maxim, dar care 
aparţine şi rămâne a omului (nu a divinităţii!), chiar dacă urcă ameţitor 
până în orizontul transcendenţei. 

Cum se poate explica ştiinţific această concentrare de 
supraenergie psihică ce îi permite omului să evadeze din frontierele 
normalului? lon Mânzat consideră că o explicaţie plauzibilă ar fi 
cooperarea sinergetică (împreună şi deodată, una prin alta) a tuturor 
energiilor şi componentelor organismului uman, care se poate 
transforma într-un sistem dinamic şi complex de tip sinergetic. 
Sinergetica (gr. „syn“ + „ergon” = a lucra împreună) este o orientare 
ştiinţifică nouă, care urmăreşte să descifreze legile şi metodele de 
sporire a eficienţei sistemelor prin stimularea cooperării sincrone, 
concentrate şi coerente a componentelor, într-un mod asemânâtor 
„laser“-ului. Sinergia este acţiunea simultană, îndreptată în acelaşi 
sens, pentru îndeplinirea aceleiaşi funcţii a mai multor agenţi. 
Psihologia a utilizat, înaintea sinergeticii, termenul de psihosinergie: 
desfăşurarea coordonată şi simultană a unor procese care se 
potenţează reciproc. Întemeiată în anii '70 de câtre fizicianul german 
Hermann Haken, având ca sursă de inspiraţie fizica „emisiilor 
luminoase stimulate” (tip laser), sinergetica s-a răspândit fulgerător, 
atrăgându-şi aderenţi din cele mai diverse domenii, mai ales 
cercetători nemulţumiţi de ingustimea superspecializării şi de tot 
mai accentuata lor „însingurare”. Aplicaţii spectaculoase ale 
sinergeticii găsim frecvent în mecanică, termodinamică, fizica 
plasmei, chimie cuantică, biologie, medicină, genetică, ecologie, 
semiotică, neurofiziologie. În psihologie, începând cu anul 1990, 
lon Mânzat a transferat principiile şi metodele sinergeticii, realizând 
primul proiect de psihologie sinergetică (|. Mânzat, Deschiderea 
sinergeticii. Spre un orizont teoretic neclasic în psihologie, în „Revista 
de psihologie“, nr. 1-2, 1991). 

Sinergetica nu este însă numai o teorie a laser-ului. Laser-ul este 
considerat „un pionier”, un „deschizător de drumuri” în sinergetică, 
un model exemplar de autoorganizare. Sinergetica demonstrează 
creşterea eficienţei unui sistem prin autoorganizarea componentelor 
interne, care sunt stimulate să lucreze „impreună şi deodată” 
(principiul sinergiei eficiente). În loc de „una după alta” (acţiune 
succesivă), sinergetica ne întâmpină cu „una prin alta” (cooperare 
simultană). Astfel, emergenţa (explozia creaţiei în afarâ) apare prin 
sincronismul cooperărilor interne. Nu este vorba doar de intensificarea 
cooperâărilor, ci, mai ales, de creşterea vitezei de comunicare între 
componente care conlucrează activ şi sincron în slujba sistemului. În 
timp ce teoria generală a sistemelor şi cibernetica sunt teorii ale 
organizării, sinergetica este teoria autoorganizării. 

Sinergetica este o speranţă şi o promisiune pentru descifrarea 
misterelor sincronismului şi, prin aceasta, pentru pregătirea şi 
stimularea armonicităţii şi ritmicităţii, care sunt de o importanţă 
crucială pentru înlăturarea stresului şi restabilirea echilibrului optim 
al psihismului uman. S-au evidenţiat multiple corelaţii şi interinfluenţe 
intre bioritmurile sau psihoritmurile umane şi ritmurile cosmice 
(succesiunea zi-noapte, derularea anotimpurilor, fazele lunii, 
exploziile solare, eclipsele etc.). Sinergetica face referiri la undele 
spiralate în cele mai diferite medii: inimă, retină, epidemii, galaxii etc. 
Astfel, această nouă metaştiinţă încearcă să smulgă vâlul de pe 
misterul corespondenţei dintre ritmurile omului şi ritmurile cosmice. 

În cadrul proiectului de psihologie sinergetică, elaborat de lon 
Mânzat, se propune o acomodare nuanţată a conceptelor şi 
principiilor sinergeticii: (1) cooperarea dintre diversele componente 
ale psihismului uman şi dintre acesta şi alte sisteme preumane — 
macro-univers şi univers cuantic; (2) sincronismul şi simultaneitatea 
operaţiilor intelectuale în sistemul cognitiv sau cooperarea sinergică 
dintre procesele cognitive şi cele extracognitive; (5) coerenţa şi 
concentrarea (dar şi expansiunea cooperărilor locale) diverselor 
activităţi şi trăsături ale personalităţii; (4) „tranziţiile de fază“ 
(salturile) in intuiţie sau creaţie (invenţie sau descoperire); 
(5) „emisia stimulată“ (tip laser) în problem solving, în învăţare, in 
motivaţia cognitivă; (6) innoirea şi optimizarea structurilor psihice 
prin complementarizarea şi sinergizarea ordinii şi haosului, 
echilibrului şi dezechilibrului, diferenţierii şi integrării, eterogenizării 
şi omogenizării etc.; (7) studiul „dezechilibrelor ordonate“ sau al 
„dezordinii creatoare“ în sporirea flexibilităţii intelectuale in 
invăaţare, imaginaţie, inteligenţă etc. Operaţiile sinergismului psihic 
pot constitui premise ale descifrării numeroaselor mistere ale 
devenirii şi desfăşurării „experienţei de vârf“ (peak experience — 
A. Maslow): complementarizarea (transformarea laturilor opuse în 
complementare: conştient vs. inconştient, senzorial vs. logic, 
voluntar vs. involuntar, afectiv vs. raţional), sinergizarea 
(coordonarea şi sincronizarea tuturor subsistemelor psihismului), 
“organizarea organizatoare (organizarea de gradul doi), transferul 
“structural şi selecţia constructivă (incluziune + excluziune). 

Alţi autori au arâtat că sinergia este produsă de raportul 
organizare-mişcare ca rezultat al jocului interacțiunilor, al „ghemurilor” 
invariante de interacțiuni, în care, în afară de cooperările energetice, 
participă şi cele informaţionale. Sinergia caracterizează „întregul 
diferit de suma părţilor”: printr-o emergenţă se realizează „surplusul“ 
asociat intregului faţă de „suma“ părţilor, apar efectul global şi noile 
calităţi ale sistemului, care nu sunt conţinute în componente înainte 
de „efectul cooperativ”. 


166 Probleme speculative ale transcendenţei 


Personalitatea umană este un suprasistem dinamic şi complex, 
deschis şi introdeschis, care se autoorganizează prin combinarea 
sincronă şi creatoare a unui mare număr de sisteme şi subsisteme psihice 
dotate cu retroacţiune: sistemul cognitiv, cel motivaţional-afectiv, cel 
volitiv sau cel atitudinal; la acestea se pot adăuga sistemul nervos, 
sistemul endocrin. Omul trâieşte şi acţionează într-un sistem 
socio-cultural (cu arhetipuri specifice) şi este în rezonanţă cu sistemul 
cosmic şi cu cel cuantic. În câmpul psihismului uman cooperarea 
sinergetică imbracă forme specifice: cooperarea este atât coprezenţă şi 
coparticipare, este atât coreglare, cât şi concentrare, este atât conservare, 
cât şi coevoluţie etc. Pot apărea două sau mai multe cooperări „locale“, 
care se pot extinde şi transforma treptat în cooperare „globală“. 
Procesele transconştiente sunt cooperări globale şi generative, cooperări 
ale cooperărilor. 

Prin conceptul de „transconştiinţă”, Ilon Mânzat exprimă 
depâşirea funcţiilor cunoscute ale conştiinţei (stabilite de Henri Ey 
în 1963), creşterea nelimitată a potenţialului psihismului uman, 
„conştiinţa de vârf“. Acesta este conceptul care îi poate descifra 
psihologiei integrarea psihismului uman în tot, fără pierderea 
identităţii şi fără slăbirea autonomiei sinelui. Dimpotrivă, se 
reliefează o sporire a autonomiei psihismului şi o consolidare a 
self-consistenţei sale. Psihismul uman, la fel ca întreaga natură 
umană sau transumană, se autoorganizează sinergic după un 
principiu universal de autoconsistenţă. 

Actul creator uman, după acelaşi autor, este transcendent în 
raport cu „lumea“, el conţine „ieşirea din lume“. Datorită sinergiei 
universale, in om se petrece realizarea creatoare a stărilor cosmice, 
câci există în el o înrudire cu intregul cosmos. Transconştiinţa ascunde 
în sine secretul lumii şi, dându-i acces omului la acesta, îl înalţă 
deasupra tuturor lucrurilor lumii. Universul poate pâtrunde în om, 
poate fi asimilat, cunoscut, înţeles, pentru că în om există întreaga 
compoziţie a universului, toate forţele şi calităţile acestuia, pentru 
că omul este un fract al universului şi, prin aceasta, este un univers 
ca atare. Omul pătrunde cognitiv sensul universului, iar universul 
pătrunde în om, se supune efortului su creator. Omul şi cosmosul 
îşi măsoară forţele nu ca adversari, ci ca sisteme care cooperează 
sinergetic. Această excepţională conştiinţă de sine a omului îi arată 
acestuia că are capacitatea de a cunoaşte lumea numai pentru că el 
nu este în lume ca una din părţile sale — el este şi în afara lumii, şi 
deasupra ei, depăşind-o prin creaţie. În misterul creaţiei se dezvăluie 
natura infinită a omului şi se împlineşte destinaţia lui supremă. 
Conştiinţa de sine creatoare a omului este o depâşire activă a stării 
coercitive faţă de necesitatea universală, este ieşirea dincolo de 
limitele necesităţii. Actul libertăţii creatoare este transcendent şi 

transconştient, în raport cu datul universal, cu cercul închis al 
necesităţii universale. Meditaţia autentică şi înaltă, creatoare şi 
purificatoare, este întotdeauna transcendentă. Libertatea spirituală 
şi creaţia care izvorăşte din spirit vorbesc despre faptul cå omul nu 
este numai fiinţă conştientă, ci şi fiinţă transconştientă. 

lon Mânzat nu concepe transconştiinţa ca pe o conştiinţă 
impersonală, sau „conştiinţă transcendental” în sensul clasic 
kantian, un epifenomen care s-ar adăuga ca o lumină venită din altă 
lume, ci ca fiind conştiinţa personală şi reală, aparţinând omului ridicat 
la cel mai inalt nivel de spiritualitate. Transconştiinţa nu este cu totul 
altceva decăt conştiinţa, nu este o negare sau o sfidare a conştiinţei, 
ci doar o amplificare maximă a acesteia. 

Ideea potrivit căreia alături de stările ordinare ale conştiinţei ar 
exista şi unele stări mai puţin obişnuite, neordinare, este larg 
acreditată în psihologia şi psihofiziologia actuală. Stările „superioare“ 
ale conştiinţei ar dispune de toate funcţiile stărilor obişnuite, dar şi 
de unele în plus. Anne Chassaing (1977) a studiat „a patra stare a 
conştiinţei“ sau starea de extaz prezentă în marile inspiraţii 
contemplative, manifestându-se în situaţii de calm profund (H. Rugg 
a elaborat în 1965 teorema concentrării calme) ca o revelaţie (naturală 
sau mistică). Mai recent, psihiatrii americani Benjamin B. Wolman şi 
Montague Ullman, într-un prestigios tratat (Handbook of states of 
consciousness, 1986), prezintă cele mai recente şi riguroase cercetări 
experimentale referitoare la: protoconştiință (B. Wolman), supermind 
(B. Brown), the integrated mind (M. Gazzaniga şi J. Le Doux) etc. 

Conştiinţa umană este unitară, iar inconştientul, subconştientul, 
conştiinţa şi transconştiinţa sunt doar diverse niveluri de 
funcţionalitate ale potenţialului conştient al omului. Toate aceste 
niveluri exprimă potenţialităţi şi funcţii ale psihismului uman care 
acţionează în chip sinergetic. 

Transconştiinţa este nivelul cel mai înalt, unde conştiinţa 
funcţionează ca o cooperare sinergetică a tuturor funcţiilor de la toate 
nivelurile psihismului uman, a tuturor componentelor (psihice, 
fiziologice, genetice) fiinţei umane. 
© Pe aceeaşi linie se înscrie şi lucrarea lui lon Mânzat Psihologia 
credinţei religioase. Transconştiința umană (Editura Ştiinţifică şi 
Tehnică, Bucureşti, 1997), care transpune întreaga problematică în 
psihologia religiei. 

Cu referinţă la psihologia religiei, care are ca nucleu central 
credinţa, sinergetismul presupune complementarizarea laturilor sau 
proceselor psihice diferite şi chiar opuse, coordonarea şi 
sincronizarea subsistemelor psihice, organizarea şi supraorganizarea 
lor, prin care se realizează transferuri structurale diferite faţă de 
toate componentele psihice luate în parte, ca şi de întregul angrenaj 

psihic. Aceleaşi procese psihice umane ne conduc, într-o anumită 
coordonare sinergetică, la neincredere, într-o altă coordonare 
sinergetică, dimpotrivă, la credinţă. Această viziune ne scuteşte de 
a mai câuta mecanisme psihice necunoscute încă, facultăţi senzitive 
misterioase, fenomene parapsihice etc., şi ne obligă la o mai bună 
cunoaştere a modului de funcţionare sinergetică a proceselor 
psihice obişnuite. Şi este firesc să fie aşa, căci credincioşii în genere, 
purtătorii, ca să le zicem aşa, şi pâstrătorii religiozităţii sunt 
persoanele obişnuite, normale, care, în plus, ele însele consideră 
credinţa lor ca pe un fenomen normal. Ceea ce nu înseamnă însă 
că este vorba de un fenomen simplu. 

Concepţia sinergetică îl conduce pe autor la două perspective 
complexe de abordare a religiozităţii: una în cadrul lărgit al 
religiologiei, prin cooperarea diferitelor discipline ale acesteia, dintre 
care nici una, izolată, nu poate så epuizeze fenomenul religiozităţii, 
şi alta, în cadrul restrâns, dar totuşi complex, al psihologiei; în care 
trebuie puse în joc toate componentele psihice mai mult sau mai 
puţin eterogene ale religiozitâţii: cognitive, afective, motivaţionale, 
voliţionale şi atitudinale, dintre care, de asemenea, nici una nu poate 
epuiza singură fenomenul credinţei religioase. 

Psihologia sinergetică devine principal operativă, în viziunea 
autorului, în procesele de transcendere şi de cosmizare, legate de 
credinţa religioasă. Transcenderea este procesul prin care omul accede 
la transcendent, iar cosmizarea este demersul omului spre 
dobândirea armoniei interioare prin intrarea în rezonanţă cu ritmurile 
armonice ale universului exterior. Din perspectiva psihologiei 
sinergetice, ele trebuie privite unitar, nefiind altceva decât aspecte 
ale aceluiaşi proces, în care poate să domine sau să apară ca 
preponderente uneori tendinţele expansive ale eului, iar alteori cele 
„absorbante“, tendinţele omului de a ieşi din condiţiile precare ale 
existenţei şi tendinţele de a-şi însuşi condiţiile unei existenţe 
superioare. Sinergetic vorbind, în ambele cazuri acţionează aceeaşi 
motivaţie intrinsecă, legată de credinţa religioasă, care „invadează 
afectivitatea, gândirea, imaginaţia, voinţa etc.“. 

Subliniem faptul că autorul, nici în aceste cazuri, nu procedează 
exclusivist. Dacă aspectele sinergetice privesc în mod special 
operaţionalitatea psihică a proceselor în discuţie, el nu exclude totuşi 
metodele de genul raţionalităţii imaginative, rupturii de nivel, ascezei 
sau autotranscenderii, care prilejuiesc şi alte operaţii eficiente, ca 
metafora revelatorie sau simbolizarea. 

Metoda sinergetică se dovedeşte operaţională şi în modul de 
concepere a raporturilor reciproce dintre speranță, iubire şi credinţă, 
bazate şi ele pe aceleaşi procese psihice. Numai în unitatea lor 
sinergetică, susţine autorul, ele pot alcătui starea de fapt a religiozitâţii. 

S-ar putea vorbi, desigur, în acelaşi context, şi de teamă şi milă, 
declanşatoare, în viziunea anticilor, ale catharsis-ului, câci fenomenul 
religios are şi aspecte estetice, de înâlţare sufletească spre sublim. 
Menţinându-ne însă la primele trei; putem urmâri carenţele maladive 
ale existenţei lor separate. Credinţa fără iubire degenerează în fanatism, 
iar dragostea fără credinţă conduce la gelozie. Credinţa şi dragostea 
fără speranţă provoacă deznădejde ş.a.m.d. 

Dar cel mai important rezultat al aplicării metodei sinergetice în 
psihologia religiei este în legâtură cu problema transconştiinţei. 
Religiozitatea presupune, în ansamblul trăirii psihice, şi o anumită 
modificare a conştiinţei. Se vorbeşte uneori despre stări „alterate“ 
ale conştiinţei, alteori de intervenţia subconştientului şi chiar a 
inconştientului, legate de anumite practici meditative, transe mistice 
sau extaz, provocate prin asceză, hipnoză, sugestie, autosugestie. 
Actul religios, insă, sau experienţa religioasă sugerează, mai degrabă, 
o superconştiință. Dacă subconştientul, zice autorul, sugerează 
coborâre, cufundare în abis, conştiinţa religioasă presupune o 
înâlţare. În multe religii, cu ocazia morţii, sufletul se consideră că 
trebuie să urce efectiv pe un munte, într-un copac sau pe o frânghie, 
uneori oferindu-i-se o scarâ. Locul divinităţilor este plasat în Cer. Şi 
mai general, însă, este vorba de o transcendere, de o trecere dincolo, 
indiferent dacă tărămul este plasat pe orizontală (spre Nordul 
îndepărtat, peste mări şi ţări etc.) sau pe verticală (spre Ceruri sau 
spre Abisuri). Acest „dincolo“ reprezintă o depăşire, care este şi trăită 
în actul religios, este imaginată, visată, dorită, simțită, dar şi 
concepută, apreciată, asumată. Religiozitatea nu presupune alienare, 
alterare a conştiinţei sau lipsă de conştiinţă, ci, dimpotrivă, o 
responsabilitate specială faţă de sine, de semeni, de lume, de viaţă 
şi de moarte. Autorul optează, în aceste cazuri, pentru termenul de 
transconştiință, legat şi de perechea transcendere şi cosmizare. 

Termenul de „transconştiinţă“” înseamnă conştiinţă a transcen- 
derii şi, în acelaşi timp, transcendere conştientă. Astfel interpretat, 
„termenul acesta evită orice „deplasare“ din sfera conştiinţei în altceva: 
inconştient, subconştient, superconştient. Mai mult, conştiinţa este 
“menţinută nealterată, în normalitatea ei. Şi totuşi ea nu este o simplă 

'conştiinţă. Aceasta, în ciuda faptului câ toate componentele sale sunt 
şi ale simplei conştiinţe. Aici intervine în mod subtil şi eficient metoda 
de interpretare sinergetică pe care o propune profesorul lon Mănzat. 

Componentele conştiinţei, care acţionează de regulă succesiv, 
alternând între stări opoziţionale, de la cele elementar psihice: 
excitaţie-inhibiţie, veghe-somn, plăcere-neplăcere, curaj-teamă etc., 
până la cele mai elevate: afirmaţie-negaţie, argumentare-respingere 
cu operativitate modelatorie sau amorfizatoare, pe planul intelectului, 
cu reprezentare reflexivă sau inflexivă pe planul raţiunii şi, la cel mai 

inalt nivel, cu reproductivitate fundamentizatoare sau, dimpotrivă, 
anihilare neantizatoare - toate acestea pot acţiona, în viziune 
sinergetică, simultan. În realitate, mai mult sau mai puţin simultan, 
sincron, în conexiune, cooperare, integrare. Este vorba de ceea ce poate 
să conducă la coincidentia oppositorum nu numai pe plan ontic, al 
facultăţii religioase, ci şi pe planul trăirii sale conştiente. Se manifestă 
aici acel fenomen straniu al religării. El face cu putinţă imposibilul, 
inconceptibilul, iraţionalul, adică tot ce încalcă legile rigide ale gândirii 
simple intelectiv-raţionale şi, fireşte, ale simplei conştiinţe. „Religarea“ 
aceasta, starea de religiozitate, presupune deci o consonanţă între 
faptul mistic şi trăirea misticâ. Mai mult, un fenomen de rezonanţă, în 
terminologia lui Ştefan Odobleja, pe care îl evocă autorul. Şi anume o 
dublă rezonanţă: a transcendentului în transconştiinţă, a divinului în 
conştiinţa divinatorie, dar şi a transconştiinţei în transcendenţă, a 
puterii pe care o poate institui conştiinţa adevăratei credinţe asupra 
lumii, asupra existenţei, pe care o poate transcende prin dominare: 
„mutarea munţilor din loc“ prin credinţă. 

Sinergetic vorbind, transconştiinţa nu presupune numai această 
acţiune simultană a componentelor sale: toate dintr-o dată şi in 
aceeaşi măsură. Transconştientizarea este un proces complex, cu 
posibilităţi combinatorice nelimitate ale componentelor, cu 
preponderența variabilă a unora asupra altora sau asupra tuturor 
celorlalte. Ceea ce şi determină nu numai diversitatea religiilor şi, în 
cadrul lor, a factologiei religioase, ci şi a credințelor despre aceasta, 
a diversităţii transconştiinţelor. Este vorba, fireşte, şi de o anumită 
ordonare a lor, o ierarhizare, care poate să apară chiar stranie pentru 
conştiinţa obişnuită. Tocmai în aceasta constă caracterul misterios, 
miraculos al misticului în genere, despre care vorbea şi Hegel în 
legătură cu tărâmul speculativului, al dialecticii pozitive, în cadrul 
căreia opoziţia factuală şi corespondenţa ei noetică işi dobândesc 
valenţe creativ-constructive. 

Aceasta nu inseamnă insă o pulverizare a religiozităţii in 
transconştiinţa fiecărui individ, lucru valabil şi pentru conştiinţa 
obişnuită. Există conştiinţă profesională, conştiinţă de clasă, 
conştiinţă naţională etc. Şi transconştiinţa are aceleaşi caracteristici, 
căci transconştiinţa nu se reduce la trăirea religioasă. Din punct de 
vedere individual însă, ca şi în cazul conştiinţei, există o procesualitate 
care poate să fie evolutivă sau involutivă, cu faze de stagnare şi chiar 
de alternanță. Aşa se explică dobândirea sau pierderea credinţei, 
întărirea sau slăbirea ei. Sinergetic, este vorba de actualizarea sau 
potenţarea, cum ar fi zis Ştefan Lupaşcu, a unora sau altora dintre 
componentele cooperant-sinergetice ale conştiinţei, care determină, 
intr-o mai mică sau mai mare măsură, conştiinţa transcenderii sau 
transcenderea conştientă, adică fiinţarea ca atare a transconştiinţei. 

Psihologia sinergetică a transconştiinţei este un concept cu 
multiple valenţe, care se dovedesc eficiente în câmpul de investigaţie 
al religiozităţii, dar aplicarea lui presupune şi anumite schimbări 
terminologice. De regulă, se vorbeşte de „conştiinţa religioasă“: putem 
oare să-i spunem transconştiinţă religioasă? Sau trebuie să-i spunem 
numai transconştiinţă, pentru a nu comite un pleonasm? 

Să luăm un exemplu. Cine nu are conştiinţă religioasă este ateu, 
dar aceasta nu înseamnă că el nu are conştiinţă în genere, să zicem 
laică, profesională. Dar el poate să nu aibă transconştiinţă de nici un 
fel. Poate să nu depăşească cu nimic existenţa înconjurătoare, şi nici să 
nu-şi pună problema acestei depăşiri. Or, aceasta introduce o nuanţă. 
Cine contestă religia poate să fie apt de sentimente sau trâiri (experienţe) 
religioase, dar poate să fie şi inapt. În primul caz însă ne interesează de 
ce, dispunând de transconştiinţă, există totuşi situaţii în care aceasta 
nu este exersată sau nu este exersată în direcţie religioasă. 

Principial, există şi pentru aceasta un răspuns in maniera 
psihologiei sinergetice. Transconştiinţa poate să fie funcţională şi 
chiar deosebit de activă, dar angrenajul ei sistematic, ca rezultantă a 
cooperării sinergetice, cu variante combinatorice nelimitate ale 
componentelor psihice, poate să fie indreptat spre domenii vecine 
sau chiar opuse religiozităţii, cu toate variantele ei. Este cazul celor 
care nu acceptă nici o religie, dar acceptă, să zicem, rezultatele 
psihologiei transpersonale ale lui Stanislav Grof, cum ar fi trăirile 
perinatale, pe care le consideră la originea religiozităţii, sau trăirile 
din preajma morţii, după relatările lui Raymond Moody. Sunt şi 
acestea manifestări ale transconştiinţei, dar le lipseşte ceva — anumite 
componente motivaţionale, voliţionale etc. —, sau le lipseşte 
ponderea precumpăânitoare a unora dintre ele, sau este deficitară 
maniera cooperării lor, a consonanţei lor. Cert este că nu produc 
trăirea religioasă, deşi sunt în preajma ei. 

Situaţia este asemânătoare şi pentru producerea trâirilor 
antireligioase. Scopul transconştiinţei de tip religios, funcţionând 
„deficitar, poate să conducă la producerea contrariului său. Cei mai 
înverşunaţi duşmani ai religiei s-au dovedit cunoscătorii ei, care au 
şi practicat-o,-uneori în mod fanatic. Acestea sunt cazurile dereglării 
'aşa-numitei „cooperări sinergetice”. 

Facem aici abstracţie de faptul că ateii în genere sunt adversari, 
din anumite motive, ai formelor oficiale, tradiţionale ale religiei, ei 
ajungând fie la inventarea altor tipuri mascate de religiozitate, fie la 
practicarea unor culte primitive: ale strămoşilor, ale personalităţilor, 
ale elitelor sau ale conducătorilor in genere, pe care ei, ateii, le 
consideră ca nefiind religioase. 

Psihologia sinergetică a transconştiinţei religioase se dovedeşte, 
după opinia noastră, operantă in toate domeniile credinţei religioase, 

şi conduce la rezultate spectaculare. Pe de altă parte, şi acesta este 
meritul psihologului lon Mânzat, ea poate fi utilizată fără infirmarea 
numeroaselor explicaţii psihologice alternative ale fenomenelor 
religioase. Mai mult, ea se dovedeşte un fel de sinteză a acestora, 
ceea ce îl fereşte pe autor de alunecarea pe pistele atăt de ispititoare 
ale absolutizărilor şi exclusivismului. Cert este că psihologia 
sinergetică explică factologia religioasă fără s-o infirme, în maniera 
generală a religiologiei. şi fără s-o falsifice. 


6. Problema transcendenței parapsihice 


O parte dintre fenomenele paranormale sunt legate de 
aşa-numita „percepţie extrasenzorială” (PES) - extra-sensory 
perception (ESP). Ea constă în obţinerea de informaţii fără mijlocirea 
directă a celor cinci simțuri’, prin „simţuri“ înţelegându-se aici organele 
de percepţie. O percepţie directă presupune existenţa unui stimul 
hic et nunc şi o legătură nemijlocită a acestuia cu organul de simţ. 
Acesta prelucrează acţiunea exercitată de stimul, o transformă în 
flux nervos, o transmite la creier (cortex), unde aceasta devine 
percepţie propriu-zisă (complex de senzaţii: tactile, vizuale, sonore, 
olfactive, gustative). 

În cazul reprezentării, apare percepţia fără prezenţa aici şi acum a 
unui stimul. Mai precis, reapare o percepţie anterioară cauzată cândva 
de prezenţa efectivă a unui stimul. Reprezentarea poate să fie 
voluntară sau nu. Reprezentările involuntare obsesive pot fi patologice. 
Când subiectul are reprezentări pe care le confundă cu percepțiile 
propriu-zise cauzate de stimuli prezenţi, acestea devin halucinaţii. 

Percepția extrasenzorială autentică nu este o reprezentare, dar poate 
fi, ca şi aceasta, voluntară sau involuntară, în ultimul caz devenind uneori 
patologică: obsesie sau halucinație. Se consideră, mai ales în cazul 
percepţiei extrasenzoriale, care este în mod frecvent spontană, deci 
involuntară, câ aceasta conduce la cazuri patologice, ea nefiind totuşi 
ca atare anormală, ci doar neobişnuită. Când percepţia extrasenzorială 
este voluntară, este considerată adesea supranaturală. 

În cazuri patologice este greu de făcut distincţie între reprezentări 
şi percepțiile extrasenzoriale devenite halucinaţii. Aceasta, pentru 
faptul că există reprezentări, obsesive sau nu, complexe, provenite 
din percepții eterogene, imaginative, inconştiente, bazate pe lecturi 
sau povestiri, considerate sincer de câtre subiectul investigat ca lipsite 
de orice cauzalitate. Distincția poate fi făcută numai în mod accidental. 

Din această cauză sunt investigate numai cazurile normale de 
percepții extrasenzoriale, dintre care ne interesează în acest context: 


l B. Inglis, Enciclopedia fenomenelor paranormale, Editura Valdo, 
Bucureşti, 19935, p. 25. 

clarviziunea, precogniţia şi retrocogniţia. Denumirile, nefiind întru totul 
potrivite, necesită explicaţii suplimentare. Prin clarviziune se înţelege 
percepţia de obiecte, stări de fapt, situaţii, evenimente care nu 
influenţează direct organele de simţ. Ele nu sunt insă numai vizuale, 
ci sunt legate de toate celelalte simţuri. În plus, nu sunt întotdeauna 
clare. Le vom zice PES vizuale, PES auditive etc. În această categorie 
intră însă doar percepţia extrasenzorială a unor obiective care există, 
deşi nu în legătură directă cu organele de simţ, simultan cu perceperea 
lor. Este vorba de percepții la distanţe inaccesibile organului de simţ. 
Percepţiile extrasenzoriale vizuale se mai numesc telescopice.' 

Telescopia a fost pusă în legătură cu telepatia, care ar constitui o 
explicaţie pentru prima. În aceste cazuri ar exista o percepţie directă 
la o persoană care transmite percepţia telepatic altei persoane. 
Explicaţia nu este total valabilă, căci telescopia presupune, de regulă, 
perceperea vizuală a unor obiective imposibil de perceput de câtre 
alte persoane, şi mai ales simultan: vizualizarea unor zăcăminte, 
ruine etc. la mari adâncimi, sau obiective din zone nelocuite. 

Telepercepţiile extrasenzoriale sunt, în multe cazuri, uşor de 
verificat cu mijloacele tehnice actuale. Când PES corespunde 
obiectivului perceput, este considerată corectă, chiar dacă nu este 
decât parţial clară. La popoarele vechi şi la cele primitive erau 
selecţionate persoanele dotate cu clarviziune voluntară. Astăzi sunt 
utilizate in cercetările juridice, militare, spionaj ş.a. 

Făcând abstracţie de ipoteza telepatică, există două direcţii de 
explicare a telepercepţiilor extrasenzoriale. Una, în care rolul activ 
îl are obiectivul, care devine stimul indirect, şi alta, în care rolul 
activ îl are subiectul, care işi extinde, transcende propriile sale 
capacităţi perceptive. 

Este vorba aici de o transcendenţă relativă, câci obiectivul PES 
este de regulă perceptibil, adică face parte din existenţa perceptibilă 
şi pe cale directă, normală. Nu obiectivul perceptibil, ci subiectul 
care percepe are calităţi paranormale. Din această cauză, aspectele 
antitetice, opoziţionale ale transcendenţei parapsihice la nivelul PES 
apar în legătură cu persoana umană. Aceasta, in accepţia psihologiei 
clasice, reprezintă o unitate corporal-spirituală. Nu pot fi concepute 
senzaţii, percepții, reprezentări, idei independente de orice 
persoană care să le simtă sau să le gândească. Nici PES nu sunt 
independente, dar se consideră că au loc în momente deosebite, 
in stări speciale, de transă, de extaz, ale persoanei cu capacităţi 
paranormale. Este şi motivul pentru care s-a incercat obţinerea de 
PES prin hipnoză şi substanţe psihedelice. PES au loc şi în timpul 
somnului, dar şi în stare de veghe. Oricum, dar mai ales în ultimul 
caz, este vorba de o dublă perceptibilitate: a mediului extern şi 
intern direct al persoanei şi a unui mediu (obiectiv al PES) inaccesibil 

percepţiei directe. Ceea ce înseamnă, în termeni populari, că 
persoana se găseşte in două locuri diferite, că are loc dedublarea 
personalităţii. 

Subiectul investigat simte (vede; aude etc.) in două locuri diferite. 
În funcţie de concentrarea atenţiei, percepe mai intens fie mediul 
ambiant, fie mediul transcendent, fie pe ambele in aceeaşi măsură. 
Oricum, se ajunge la o situaţie cu aspecte antitetice, căci, dacă 
persoana este aici, nu poate, în mod normal, să perceapă dincolo 
de câmpul perceptiv. Sau, în altă accepţie, este şi aici, şi acolo, ceea 
ce încalcă principiul identităţii şi, respectiv, al noncontradicţiei, 
determinând apariţia unor enunţuri de genul „persoana este aici” şi 
„persoana nu este aici“, ambele valabile în acelaşi timp. 

Având în vedere că trupul persoanei nu se găseşte decât intr-un 
singur loc, s-a conchis că ceea ce este dincolo, ceea ce transcende 
câmpul perceptiv, este numai spiritualitatea acesteia, sufletul, sau, 
in termenii parapsihologiei moderne, forţa „psi“. Dar situaţia rămâne 
tot antiteticâ, forţa „psi” dovedindu-se, în acelaşi timp, aici şi dincolo. 
Or, aceasta este totuşi concepută ca ţinând de o anumită persoană 
(corp şi suflet), care nu poate fi dedublată. 

Încercând să evite aceste aspecte antitetice, a fost reactualizată 
ipoteza „corpului astral“. Sufletul care transcende condiţiile 
perceptive ale corporalităţii ar avea şi un suport analog celui 
substanţial. În mod normal, cele două corpuri ar exista contopite; in 
situaţii paranormale, corpul astral ar facilita transcenderea şi, deci, 
perceptibilitatea extrasenzorială. 

Ipoteza corpului astral ridică însă, la rândul ei, alte dificultăţi. 
Oricum ar fi conceput, „corpul“ acesta, pentru a fi perceptiv, trebuie 
să fie dotat cu organe de simţ. Or, se dovedeşte că percepțiile 
extrasenzoriale sunt receptate tot de câtre corpul substanţial, de 
trupul şi sufletul persoanei. 

Toate ipotezele conduc la dificultăţi care, în loc să simplifice, 
complică şi mai mult situaţia. În plus, caracterul lor spiritualist 
conduce, de cele mai multe ori, la respingerea fenomenului ca atare. 
Este vorba, în aceste cazuri, de ipoteze explicative, care au la bază 
tendinţa de justificare, cu mijloacele logicii'tradiţionale, a 
fenomenelor paranormale. Acestea, având insă legătură cu un 
anumit tip de transcendenţă, este firesc să conţină situaţii cu 
componente opoziţionale, care încalcă principiile logicii tradiţio- 
nale. Dimpotrivă, concepute din perspectivă dialectico-speculativă, 
ele se dovedesc justificabile independent de orice ipoteză 
explicativă. Mai mult, în regnul vegetal şi animal, percepțiile 
extrasenzoriale sunt fenomene obişnuite, iar în trecutul îndepărtat 
„cele mai primitive forme de viaţă trebuie să fi supravieţuit şi evoluat 
cu ajutorul unor astfel de percepții extrasenzoriale, căci le lipseau 

cele cinci. simţuri, cu excepţia simțului tactil (şi acesta, într-o 
proporţie limitatâ)“2. 

lpotezele spiritualiste se bazează uneori şi pe date ştiinţifice. 
Pentru susţinerea ipotezei corpului astral, se vorbeşte despre o 
anumită „aură“ a corpului, vizibilă de câtre persoane cu calităţi 
paranormale. Ar fi vorba despre ceva asemânător cu reprezentările 
creştine ale îngerilor, sfinţilor şi martirilor, cu capetele inconjurate de 
o aură circulară. Aceasta a fost considerată de natură electro- 
magnetică (C. von Reichenbach, The odic force, London, 1976) şi 
asociată apoi cu „efectul Kirilian“*. Numai că aura, în aceste accepţii, 
este legată direct de corpul fizic. Este un efect al corpului fizic, şi nu 
un alt corp. În plus, este un efect exterior. 

Corpul astral, numit şi „corp eteric“, fără să aibă nimic corporal, 
este imaginat totuşi ca o dublură a celui fizic. „Inimii fizice îi 
corespunde o inimă eterică, creierului fizic, un creier eteric etc.“* 
Corpul eteric este distins uneori de corpul astral, primul ar fi comun 
omului şi plantelor, iar ultimul, omului şi animalelor. Pe aceeaşi cale 
se ajunge la trei corpuri efective, cu patologiile lor, cu mijloace specifice 
de diagnoză şi tratament€, dar se merge uneori şi mai departe, chiar 
până la nouâ corpuri”, ceea ce contribuie, fireşte, la discreditarea 
ideii de pluralitate corporală. 

Important este faptul cå, păstrând o anumită legătură cu corpul 
fizic (cordon, coardă invizibilă, extensibilă până la distanţe cosmice), 
corpul astral ar putea părăsi parţial şi pentru anumite perioade de timp 
(mai lungi în funcţie de exerciţiu) corpul fizic. Dispunând şi de dubluri 
ale organelor perceptive, aceste „excursii“ ale corpului astral ar justifica 
telepercepţiile extrasenzoriale, care ar avea totuşi unele particularităţi 
faţă de cele senzoriale. PES, numită şi suprasenzorială (PSS), este, în 
cazul unei telepercepţii vizuale, „mai întâi o trăire lăuntrică, vagă, 
asemenea unei simple aduceri-aminte a culorii“. Asemenea situaţii s-ar 
petrece în timpul somnului, fiind repede uitate în clipa trezirii. 

Se vorbeşte despre exersarea acestei capacităţi de a efectua 
„Călătorii astrale“ voluntare, prin tehnici de relaxare, de respiraţie, 
de meditaţie, training autogen, substanţe psihedelice. Contraargu- 
mentele care se aduc în astfel de situaţii experimentale (unele, 
provocate prin sugestie şi hipnoză) se referă la o substituire ilicită de 


Ibidem, p. 26-29. 

R. Steiner, Ştiinţa ocultă, Editura Princeps, laşi, 1993, p. 40-41. 
Ibidem, p. 42. 

J. Fontaine, Medic de trei corpuri, Editura Lotus, Bucureşti, 1993. 

? T. Lobsang Rampa, Secretele aurei, Editura Rotary, Bucureşti, 1992, p. 52. 

amintiri în locul percepţiilor, câci, oricum ar fi conceput corpul astral, 
el nu poate „câlâtori” voluntar în locuri necunoscute. In plus, nu se 
cunosc cazuri de telepercepţii voluntare semnificative. 

Postularea existenţei unui alt corp, capabil de „călătorii astrale“, 
in loc să simplifice situaţiile în care apare PES, le complică. Ce-i drept, 
corpul fizic este scutit de stările de fapt antitetice, acestea fiind 
transferate în bloc, cu toate aspectele opoziţionale, misterioase etc., 
celuilalt corp. În cadrul acestuia, care nu mai este fizic, s-ar putea 
petrece orice. Este evident că aici avem de-a face cu o transcendere 
a condiţiilor fizice. Admiterea corpului astral înseamnă admiterea 
unei transcendentalităţi corporale, ceea ce este corect, numai că 
despre aceasta, ca şi despre obiectul în sine kantian, nu se poate 
spune nimic. Altfel, se ajunge la dedublarea lumii: o lume astrală, 
populată cu fiinţe astrale etc. Ceea ce nu conduce, în nici un caz, la 
soluţionarea dificultăţilor logice pe care le presupune PES. 
Dificultăţile sunt plasate doar intr-un alt context, cu toate că datele 
statistice arată o frecvenţă destul de ridicată a cazurilor banale de 
percepții extrasenzoriale (cu cărți de joc, ilustraţii, desene etc.), care 
nu mai necesită nici o explicaţie astral-eterică. 

S-a considerat, de asemenea, cu sau fără ipoteza corpului astral, 
pe numeroase cazuri investigate, că mai există situaţii în care apar 
fenomene paranormale de tipul percepţiilor extrasenzoriale, cu 
evidente aspecte transcorporale. Este vorba de „beţia extaticâ“” 
provocată de droguri şi de situaţiile din preajma morţii trăite de 
persoane readuse la viaţă'”. În primul caz este vorba de substanţele 
psihedelice (care pun în evidenţă fenomene psihice deosebite), 
considerate, de regulă, halucinogene. Numai că o parte dintre 
fenomenele psihice produse de droguri, în măsura în care acestea pot 
fi descrise după beţia extatică, sunt verificabile. Drogatul simte o stare 
de imponderabilitate care îi permite o „ieşire din sine“, o „dilatare în 
spaţiu“!!. Este vorba de „trăiri asemănătoare zborului, plutirii sau 
învingerii forţei de gravitaţie“!?. Astfel de trăiri sunt frecvente şi în vise. 
„Ele oferă o altă perspectivă „vizuală“ asupra mediului: o proiecţie 
neobişnuită, de sus în jos. Şi nu este vorba numai de imaginarea unei 
„călătorii cu avionul, la mare inâlţime. Astfel de „vizionari călători“ au 

îexistat cu mult înaintea călătoriilor cu avionul!?. „Clarviziunea 
călătoare“ în vis (naturală, spontană) a fost realizată şi prin hipnoză 

sau transe obţinute prin meditaţie sau autohipnoză. Problema este 
aceea de a găsi cazuri verificabile. Şi astfel de cazuri au fost găsite!*. 
Ceea ce inseamnă că, prin droguri, în somn, prin hipnoză, meditaţie şi 
autohipnoză, pot fi provocate percepții extrasenzoriale telescopice. 
În toate cazurile, independent de ipoteze, este vorba de stări de 
conştiinţă transformate. În cazul drogurilor se manifestă in mod cert 
acţiunea acestora asupra unor organe vitale, acţiune care, intensificată 
sau prelungită, poate să producă decesul consumatorului. Şi în 
celelalte cazuri apar stări fizice diferite (de temperatură, ritm cardiac, 
funcţii organice etc.) care produc stări de conştiinţă transformate. 
Acestea conduc la transcenderea corporalităţii fizice şi la apariţia unor 
fenomene psihice care, prin manifestările lor, încalcă cerinţele 
principiilor logice obişnuite. 

Ceva asemânător se petrece în cazul „experienţelor exterioare 
trupului“ pe care le trăiesc unii accidentaţi, răniți, bolnavi care ajung 
in starea de „moarte clinică“ şi care sunt apoi salvaţi datorită 
tehnicilor de reanimare cardio-pulmonară. Faptul că relatările sunt 
mult mai frecvente în zilele noastre se datoreşte perfecţionării acestor 
tehnici. Din cadrul experienţelor respective ne interesează în acest 
context aşa-numita „ieşire din corp” şi posibilitatea, cu această ocazie, 
a efectuării unor percepții extrasenzoriale de tip telescopic. 

Starea de „moarte clinică“ are legătură, fireşte, cu lezarea unor 
organe vitale sau cu funcţionarea lor defectuoasă, ceea ce se întâmplă 
şi în cazurile menţionate anterior. Substanțele psihedelice provoacă 
frecvent transcenderea corporală, cu senzaţia că subiectul îşi 
contemplă propriul sâu corp fizic din diferite poziţii exterioare 
acestuia. Este şi ceea ce relatează o parte dintre persoanele 
reanimate. După unele investigaţii, numărul persoanelor reanimate 
care au experienţe psihice deosebite, numite „din apropierea morţii” 
(EAM), este considerabil!5. Dintre acestea, însă, numai 26% vorbesc 
despre „ieşirea din corp”, ceea ce le conferă atributul de persoane 
cu trăiri parapsihice, în măsura în care s-ar putea vorbi, in aceste 
cazuri excepţionale, de o normalitate. În orice caz, până în ultimele 
decenii, când cercetările EAM au luat amploare, starea normală a 
reanimatului era de amnezie totală în legătură cu „moartea clinică”. 

Făcând abstracţie de toate interpretările in care se vorbeşte 
despre o „viaţă dincolo de moarte”, despre care nu poate fi vorba 
principial, căci în cazul, devenit banal, al reanimării nu este vorba, în 
ciuda termenului, de „inviere din morţi”, ci tocmai de împiedicarea 


1+ Ibidem, p. 54-58. 

15 R. Moody, Lumina vieții de dincolo, Editura Z, Bucureşti, 1995, p. 11; 
după alţii, ar fi vorba de 10% dintre persoanele reanimate (E. Celan, Viaţa 
după pragul morţii, Editura Teora, Bucureşti, 1993, p. 61). 

morţii, este deci firească, având în vedere experienţa drogurilor şi a 
hipnozei, considerarea EAM ca un fenomen provocat de o reacţie a 
organismului uman, în stări de trâiri-limită (din cauza durerilor, a 
funcţionării deficitare a organelor vitale etc.), de apărare prin 
producerea unor substanţe de tip psihedelic!'$, sau direct a unor 
transe hipnotice, cu scopul imediat de stopare a durerii, de unde şi 
prima fază de linişte, pace şi mulţumire, faţă de suferinţele anterioare. 
Ce-i drept, EAM cuprinde şi alte fenomene în afara „ieşirii din corp”, 
care nu au însă legătură cu percepțiile extrasenzoriale telescopice. 


Fiind vorba de o „experienţă exterioară trupului”, sunt autori care 
accentuează asupra faptului că aşa-numita „ieşire din corp“ se referă la 
o experienţă, şi nu la o separare efectivâ!?, la un fenomen care doar 
sugerează o astfel de separare, ceea ce nu mai necesită ipoteza „corpului 
astral“. Fenomenul a mai fost numit şi „autoscopie“ = vedere a propriului 
corp, fiind asociat cu manifestările psihice in condiţii de claustrare!€, şi 
chiar cu anumite stâri patologice (halucinaţiile autoscopice)!'9. 

În cadrul experienţelor din apropierea morţii legate de reanimare 
(EAMR), „ieşirea din corp”, cu senzaţia de imponderabilitate, 
plutire etc., nu se reduce la autoscopie, ci presupune perceperea din 
afara corpului nu numai a acestuia, ci şi a sâlii de reanimare şi a 
reanimatorilor, şi anume perceperea lor vizuală şi sonoră. Percepţiile 
vizuale sunt făcute din unghiuri diferite, de regulă dinspre tavanul sălii. 

Ceea ce intrigă in mod special este reducerea capacităţii 
senzoriale la văz şi auz, ceea ce presupune câ centrii corticali 
corespunzători acestora mai funcţionează în cazul morţii clinice, pe 
când ceilalţi, nu. Or, într-o sală de reanimare există şi mirosuri 
specifice, de exemplu, care ar putea fi percepute, făcând abstracţie 
de „torturile corporale” la care sunt supuşi pacienţii reanimărilor, 
gustul sângelui în gură etc. 

Dacă „ieşirea din corp” s-ar reduce numai la aceste aspecte, s-ar 
găsi explicaţii suficiente pentru interpretarea acestui fenomen 
parapsihic ca fiind o transcendere corporală iluzorie cu menţinerea 
capacităţii perceptive la auz şi văz, ultimul cu imagini distorsionate. 
'Se vorbeşte .insă şi de apariţia unei transcenderi a camerei de 
reanimare, ceea ce presupune percepții extrasenzoriale. 

Din relatările de care dispunem, în unele cazuri ar fi vorba şi de 
senzaţii tactile, de „căldură confortabilă“, de exemplu, ceea ce nu 


i6 R. Moody, Viaţa după viaţă, Editura Larry Cart, Bucureşti, 1993, p. 151. 

mai corespunde realităţii (iluzie perceptivă). În plus, din aceleaşi relatări 
rezultă că nici văzul şi auzul nu sunt cele obişnuite: subiectul, fără o 
identitate corporală diferită de cea fizică, sau cu unailuzorie, globulară, 
nebuloasă sau diafan corporală, „percepe“ într-un mod diferit, chiar 
invers. Adică nu de la stimul pornesc sursele excitatoare (luminoase, 
sonore), ci „subiectul extracorporal“ sau o parte din acesta, dar nu 
organele de simţ, se îndreaptă câtre „stimul“, ceea ce nu mai 
indreptăţeşte denumirea de „stimul“. „Când voiam să våd pe cineva la 
distanţă -— relatează o persoană reanimată -, părea ca şi cum o parte 
din mine, ca un fel de urmăritor, ar fi mers la acea persoană. Şi mi se 
părea în acel moment că, dacă s-ar fi întâmplat ceva oriunde, aş fi 
putut să ajung acolo cu uşurinţâ.”?! În legătură cu auzul, se spune că 
acesta ar putea fi numit astfel numai prin analogie. „Majoritatea 
persoanelor spun că nu aud cu adevărat voci sau sunete fizice. Ba mai 
mult, ele par a lua direct chiar gândurile persoanelor din jurul lor.“22 
Înaintea oricărei consideraţii, trebuie amintit aici faptul că toţi 
reanimaţii cu EAM, ca şi cercetătorii acestui fenomen, subliniază 
caracterul inefabil al evenimentelor?5. De fapt, caracterul lor 
neobişnuit pentru experienţa comună. Faptul cå povestitorii nu 
găsesc cuvinte potrivite pentru a le descrie şi, din această cauză, 
apelează la 'analogii, comparații, metafore etc. Ceea ce este firesc, 
numai cå acest lucru nu este, de regulă, mărturisit şi face ca 
stranietatea evenimentelor să fie accentuată sau extinsă considerabil 
datorită încercărilor nereuşite de a exprima inefabilul. În plus, pentru 
a crea o ambianţă de coerenţă lingvistică, povestitorii fabulează, fac 
improvizații ad hoc. Acestea sunt apoi prelucrate de cercetători, astfel 
incât, uneori, relatarea este de nerecunoscut, este chiar contrară 
evenimentelor întâmplate. Mai mult, întrebările sunt puse astfel încât 
sugerează răspunsurile preconcepute pe care le doresc cercetătorii. 
Ce poate să răspundă cineva la o întrebare de genul: „Aţi avut 
impresia că sunteţi parcă separat de corpul dumneavoastră fizic?“, 
când el trăise tot felul de evenimente stranii? Va concede, deşi pe 
nimeni nu mai interesează dacă a făcut-o numai din complezenţă. Şi 
se trece la întrebarea următoare: „Cum vă simţeaţi când eraţi afară 
din corpul dumneavoastră fizic?“, şi apoi: „Aveaţi un alt corp?“2* etc., 
uitându-se diferenţa dintre fenomen şi explicaţia lui ipotetică. 
Indiferent de explicaţii, ne găsim în situaţii de transcendere 
corporală cu percepții extrasenzoriale telescopice şi teleauditive, şi 
este firesc să cådem peste evenimente greu de explicat în termeni 


21 Ibidem, p. 50. 

22 Ibidem, p.51. 

uzuali sau în contexte bazate pe logica obişnuită. Căci nu este uşor 
să explici că te gâseşti intr-un loc anume, dar că poţi fi în acelaşi 
timp pretutindeni. În această situaţie poţi să vezi orice şi oriunde. 
Numai că inseamnă aceasta vedere efectivă, când, mai degrabă, tu 
eşti văzut de obiecte? Sau că înţelegi gândurile cuiva chiar înainte de 
a fi exprimate? Ce fel de audiție este aceasta? Nu este oare numai 
un fel de a spune că „vezi“ sau „auzi“? Şi o spui fiindcă te întreabă 
cineva ce ai văzut şi ce ai auzit? Este ca o relatare a unui vis, în care 
exprimarea corectă ar trebui să fie de genul: „se făcea că auzeam...“ 
sau „ca şi când aş fi auzit câ...“, şi nu pur şi simplu „auzeam“, când 
de fapt nu se auzea nimic. Dar, atunci, însuşi termenul de „percepţie“ 
pare nepotrivit pentru aceste situaţii. 

Cu toate acestea, confirmarea ulterioară a evenimentelor pe care 
persoana cu EAM le relatează ca telescopii şi teleaudiţii dincolo de 
camera de reanimare, unde în mod evident nu putea să se gâsească, 
dovedeşte că este vorba de ceva asemânâtor percepţiei, de ceva 
descriptibil ca imagine, deşi aceasta nu este simplă, nici „clară“ în 
sens obişnuit (clarvedere), şi rămâne inexplicabilă, ca tot ceea ce 
transcende condiţiile existenţiale. 

Există, de altfel, şi situaţii de autoscopii interne, care presupun 
o transcendere spre interiorul! corpului, deci nu „ieşiri din corpul fizic“, 
ci „intrări în corpul fizic”. „Intrările“ acestea pot fi şi în alte corpuri 
fizice (alteroscopii). Este vorba de subiecţi care, în transă hipnotică, 
spontan sau prin palpări, pot „vedea“ în interiorul corpului lor sau al 
altora. Altfel spus, pot vedea dincoace sau dincolo de ceea ce se 
poate vedea, performanţă realizată în zilele noastre de anumite 
aparate. Aici este vorba mai degrabă de penetrare, decât de vedere. 
În orice caz, nu este în discuţie nimic, nici măcar analog cu vederea, 
decât rezultatul „perceperii“, adică imaginea. 

Faptul că astfel de situaţii sunt posibile, adică situaţii de „vedere“ 
fără organul de simţ corespunzător sau fără utilizarea lui, îl dovedesc 
cazurile de vedere tactilâ?5, cu alte organe sau părţi ale corpului, 
numită şi „paraopticâ”. Mai ales pentru astfel! de situaţii s-a folosit şi 
termenul de „a doua vedere” sau „vedere secundâ“?6. Aceasta era 
utilizată telescopic frecvent de populaţiile primitive, obişnuite să 
caute animale, plante, locuri sau obiecte. Aceasta ar fi, poate, şi 
explicaţia orientării păsărilor, animalelor şi chiar a populațiilor umane 
migratoare. A povestirilor despre locuri, continente, insule îndepărtate 
care se dovedesc ulterior reale. 

O explicaţie a perfecțiunii picturilor rupestre, care altfel ar fi 
necesitat adevărate şcoli picturale şi, fireşte, numeroase exerciţii 


25 Ibidem, p. 58-59. 
25 Ibidem, p. 46. 

nereuşite, o constituie vederea secundă. „Pictorul“ rupestru nu-şi 
imagina animalul în diferite posturi, ci îl „vedea“ pe peretele peşterii, 
ca pe un ecran. Nu-l desena (picta), ci îi reproducea conturul, ca în 
desenul de pe umbră, care seamână foarte bine cu originalul, fâră så 
presupună vreun talent al executantului. Numai că, în toate aceste 
cazuri, persoana „vede“ ceea ce este dincolo sau dincoace de 
posibilităţile sale vizuale, iar explicaţiile acestei transcendenţe 
(şi transcendentalitâţi) parapsihice conduc la enunţuri paradoxale, 
pe baza cărora se ajunge fie la respingerea fenomenelor ca atare, fie 
la încercarea de a le reduce la explicaţii plauzibile „bunului-simţ”. 
Aceasta, în situaţia în care nu se acceptă şi o modalitate de gândire 
dialectico-speculativă. 

Şi mai greu de acceptat, din perspectiva gândirii tradiţionale, cu 
toate că relataâri există din toate timpurile, este fenomenul percepţiilor 
extrasenzoriale cu transcendere în timp, spre viitor şi trecut, 
perceperea unor evenimente care nu s-au petrecut încă sau care s-au 
petrecut demult. 

În legătură cu profeţii sau prorocii din scrierile religioase, 
fenomenul previziunii se explică prin intervenţia divinității, de regulă 
a unei entităţi supertranscendente. Aici nu este vorba de o viziune, 
de o vedere aviitorului, ci de o prezicere a acestuia prin determinarea 
lui. Este ceva analog prezicerii unei explozii de câtre o persoană care 
a plasat undeva o bombă cu explozie intârziată. În ambele cazuri se 
pun, de regulă, şi anumite condiţii în care evenimentul viitor 
catastrofal poate fi evitat. Este şi exemplul ghicitorilor din antichitatea 
greacă. Fiind vorba de evenimente transcendente în timp, ele nu erau, 
de regulă, exprimate în termeni obişnuiţi. Se utilizau simboluri, 
analogii (pilde), şi chiar ghicitori, care erau apoi interpretate doar 
aproximativ. La fel şi în cazul viselor profetice, care necesitau 
tâlmăcirea lor în limbaj uzual. 

Alteori intervine revelaţia (apokalypsis), cum este cazul cărţii 
finale din Noul Testament. Este vorba de o revelaţie mistică 
transcendentă referitoare la viitor. Apocalipsa este a Sfântului loan 
Teologul şi are evidente caracteristici vizuale (de previziune), datorate 
divinității „prin trimiterea Îngerului Sâu”. Cu toate acestea, conţine 
simboluri, figuri, cifre greu interpretabile. Posibilitatea revelaţiei ca 
atare rezidă în faptul că îngerul este trimis de „Cel care este, Cel care 
a fost şi Cel care va veni“, căci El este începutul şi sfârşitul, este alfa 
şi omega. 

Există însă previziuni şi preziceri banale, spontane, mediumice, 
în transă hipnotică sau în somn. Cele spontane se numesc şi 
„iluminâri”2?. Ele sunt determinate de anumite interese personale 


2? Ibidem, p. 85. 

sau colective faţă de evenimente viitoare, sau chiar în afara oricăror 
interese? „lluminārile” apar şi în legătură cu anumite pericole şi chiar 
accidente, fiind relatate şi de câtre persoane cu experienţe în 
apropierea morţii?8. 

Ce-i drept, în toate aceste cazuri, numite şi „premoniţii“, nu este 
vorba decăt rar de viziuni propriu-zise, şi aproape niciodată de 
percepții auditive; din această cauză, fenomenele de transcendere 
în viitor sunt numite in parapsihologie „precogniţii”. Multe dintre 
acestea, de tipul ghicitoriei sau prezicerii zodiacale, astrologice, 
vrăjitoreşti, în legătură cu alte persoane, se realizează prin sugestie 
sau obsesie, dacă acestea cunosc prezicerea. Este şi un efect 
paradoxal: cu cât încearcă cineva să evite o prezicere, cu atât mai 
mult o adevereşte, ca şi în cazul zicalei „de ce îți este frică, nu scapi”. 
Alte realizări se datoresc efectului telepatic sau hipnozei de la 
distanţă, când nu numai că i se prezice cuiva ceva, dar este şi 
determinat involuntar s-o facă. Alteori este vorba de simple întâmplări. 

Au existat însă premoniţii spontane, în vise sau în stare de veghe, 
despre calamităţi, accidente, asasinate, revoluţii, războaie etc., pentru 
care nu mai există astfel de justificări. Oricum, a vedea într-un fel 
sau altul ceea ce nu s-a petrecut încă, este ca şi când ai afirma cå 
există ceva care nu există, câci adesea viziunea se dovedeşte reală 
într-un viitor nedeterminat cu precizie, fiind conştientizată abia când 
se petrece evenimentul. Este cazul aşa-numitului „dejă-vu”, când 
participantul la o anumită acţiune, câlâtorie etc. recunoaşte ambianța 
prin premoniţia avută cândva, dar uitată între timp. 

Transcenderea în timp, din prezent spre viitor, conduce la situaţia 
paradoxală că într-un fel există ceea ce nu s-a petrecut încă, ceea ce 
presupune un fel de relativizare a timpului, de felul jocurilor 
einsteiniene ale vitezelor, după care cineva ar putea så ajungă în 
punctul B înainte de a porni din punctul A, diferit de B, dacă ar depâşi 
viteza luminii. Numai că aici ar fi vorba de o interpretare spaţializată 
a timpului, ca şi în cazul interpretării fenomenelor parapsihice prin 
„a patra dimensiune“2?. Această interpretare este socotită valabilă şi 
pentru transcenderea din prezent spre trecut, prin retrocogniţie. Căci 
a patra dimensiune nu ar fi altceva decât o perspectivă în plus faţă 
de cele trei obişnuite. Nu ar fi vorba de capacităţi deosebite 
senzoriale, ci.de un alt plasament al punctului de observaţie a 
celorlalte trei. În cazurile de autoscopie, så zicem în universul 
tridimensional, subiectul vede impresiile din spaţiul înconjurător; în 
cel tetradimensional, este văzut el de spaţiul inconjurător, cu care, 


28 R, Moody, Lumina vieţii de dincolo, p. 30-33. 


J.D. Ralphs, Explorând a patra dimensiune. Secrete ale paranormalului, 
Editura Cartimex, Bucureşti, 1996. 

de altfel, formează o unitate, dar nu numai spaţială, ci şi temporală, 
deci spaţio-temporală, în cadrul căreia coincid, de asemenea, trecutul 
cu viitorul. Ceea ce sugerează mai degrabă un univers pentadimensio- 
nal, cu trei dimensiuni spaţiale şi două temporale. În acest univers 
n-ar exista, practic, prezent, ci un continuu trecut-viitor, pe când în 
universul nostru, dimpotrivă, există efectiv numai prezentul, iar acesta 
este tridimensional. Prezentul este doar o secţiune arbitrară între 
trecut şi viitor, oricât de îndepărtate ar fi acestea. 

Se vorbeşte in acest context, parcă în terminologia lui Blaga, de 
un „cenzor“ sau „controlor“ al comunicaţiei dintre creier (comparat 
cu o centrală telefonicâ)* şi lumea înconjurâtoare. „Cenzorul” ar 
interveni, spre binele nostru, în reglarea „legăturilor telefonice” 
directe, prin simţuri, cu interiorul şi exteriorul înconjurător (apropiat, 
adică la distanţe convenabile perceperii corecte a obiectelor, 
fiinţelor etc.). „Cenzorul“ ar opri, de exemplu, pâtrunderea 
informaţiilor venite pe câi televizuale sau teleauditive, presupunând 
că organul perceptiv ar avea capacitatea de a le recepționa. 

„Cenzorul” ar fi evoluat în acest sens restrictiv, şi o mai face încă, 
autogenetic. Aceasta este cauza pentru care copiii sunt mai predispuşi 
la trâiri paranormale decât maturii, după cum şi anticii şi primitivii 
erau mai pricepuţi şi mai dotați în această privinţă. Aşa s-ar explica şi 
de ce trăirile paranormale sunt facilitate de droguri, bâuturi alcoolice, 
substanţe fumigene, stâri de somn sau hipnotice, accidente grave, 
experienţe din apropierea morţii etc. În toate aceste cazuri este vorba 
de pierderea temporară a conştiinţei, de momente în care incetează 
„vigilenţa cenzorului”. 

Retrocogniţia ar fi o astfel de „câlâtorie în timp” orientată spre 
trecut, experimentată chiar prin „regresia sub hipnoză”. Ea poate să 
producă retrâirea intensă a unor momente uitate, spre copilărie, spre 
stările perinatale. Uneori se vorbeşte şi despre trâiri anterioare naşterii 
şi despre „vieţi anterioare“?!, ceea ce a condus la explicarea lor prin 
reincarnare”. Metempsihoza era însă cunoscută şi de câtre vechii 
egipteni, de indieni şi budişti, ca şi de adepţii actuali ai antropo- 
sofiei?5. Ea nu avea insă o legâtură vâdită cu retrocogniţia şi era 
deficitară tocmai în privinţa amintirii, despre care vorbea şi Platon, 
în situaţii normale, de evenimente din alte vieţi. N-a existat nici un 
caz indiscutabil care să dovedească reincarnarea**, ceea ce înseamnă 
că ea, cel puţin în legătură cu retrocogniţia, trebuie considerată ca o 


30 Ibidem, p. 138. 

5! ë B, Inglis, op. cit., p. 115. 

53 è Ibidem, p. 117 sq. 

33 Cf.R. Steiner, Reincarnare şi karma, Editura Princeps, laşi, 1993. 
3% B. Inglis, op. cit., p. 120. 

simplă ipoteză explicativă, cu numeroase aspecte deficitare: 
transmigrarea cu staţionări în lumi astrale, dar şi transpunerea ilicită 
a unor caracteristici existenţiale in domeniul transcendenţei. De genul 
acesta ar fi aşa-numita „evoluţie a sufletelor“, ca şi înmulţirea lor, 
căci populaţia globului este în plină ascensiune demografică. De unde 
atâtea corpuri astrale? Există rezerve şi pentru viitor? etc. În plus, 
neposedând nici o cunoştinţă despre vieţile anterioare, acestea se 
dovedesc „cu totul nefolositoare“55. 

Explicaţia prin transcenderea tridimensionalitâţii nu este, nici 
ea, satisfăcătoare. „Călătoriile prin timp“ sunt evident sporadice şi 
de scurtă durată, datorită „vigilenţei cenzorului”, şi, oricât de repede 
s-ar derula totul în lumea tetradimensională, este greu de acceptat 
ca cineva, în câteva clipe, să retrâiască viaţa altora, căci, în aceste 
cazuri, fără ipoteza reincarnării, s-ar putea cel mult asista la vieţile 
unor persoane din alte timpuri. Dar atunci de ce sunt considerate 
ca trâiri personale? lată o explicaţie suplimentară: „Mai degrabă, 
persoana aflată în regresie prin hipnoză retrâieşte experienţele 
senzoriale ale sursei ca şi când ar fi personale. De fapt, trăirile 
senzoriale ale sursei din trecut sunt inoculate în creierul subiectului 
din prezent printr-o modalitate ce aminteşte oarecum, prin unele 
aspecte, de ceea ce se întâmplă între un hipnotizor şi subiectul 
său - ca şi când mintea moartă ar hipnotiza-o pe cea vie printr-o 
legâtură peste timp“5$. Ceea ce este şi mai puţin plauzibil, câci 
„mintea moartă” ar fi trebuit să facă acest lucru cât era încă în viaţă, 
şi atunci retrocogniţia actuală ar necesita o precogniţie anterioară. 
Este şi cazul explicaţiei printr-un suflet comun, care ar trâi toate 
vieţile trecute şi viitoare. 

Este interesant faptul câ exegeţii fenomenelor paranormale de 
tipul percepţiei extrasenzoriale, care presupune, într-un fel sau altul, 
spaţial sau temporal, o transcendere a condiţiilor normale (obişnuite), 
se: străduiesc mai mult să le justifice şi să le explice, decât să le 
exprime. În ultimul caz, ar avea de luptat cu dificultăţile exprimării 
transcendenţei în genere, a unei gândiri dialectico-speculative, care 
presupune altfel de forme ale gândirii decât cele intelective şi 
raţionale. Or, justificările şi explicaţiile lor sunt făcute tocmai în 
maniera intelectului şi a raţiunii, ceea ce dublează situaţiile 
paradoxale. O dată este vorba de opoziţiile bizare ale fenomenelor 
paranormale ca atare, şi a doua oară, de opoziţia acestora faţă de 
explicaţiile inventate. Situaţie care a condus adesea la discreditarea 
totală a discuţiilor despre fenomenele paranormale. Oricum, apariţia 
situaţiilor opoziţionale este un semn că fenomenele în discuţie se 


55 J.D. Ralphs, op. cit., p. 162. 
35 Ibidem, p. 163. 

plasează la limita dintre existenţă şi transcendenţă, ceea ce nu poate 
fi nici înțeles (de la intellectus) şi nici justificat raţional (de la ratio), 
ci doar reprodus, oglindit (de la speculum), speculativizat, adică 
gândit într-o modalitate corespunzâtoare unor alte principii noetice, 
cum s-a petrecut, de exemplu, în cazul hipnozei, şi se încearcă în 
cazul telepatiei. 


Partea a patra 


Variantele dialecticii speculative 


1. ipostazele dialecticii 


În orice accepţie, obiectivă sau subiectivă, dialectica este legată 
de opoziție, contrarietate şi contradicţie, şi presupune, ca atare, 
raportarea a cel puţin două entităţi. O dialectică minimală nu poate 
să fie, prin urmare, decât binară. Istoria dialecticii din gândirea 
filosofică occidentală ar putea să înceapă cu contribuţiile, în 
această direcţie, ale pitagoreicilor. Ei considerau că există 
anumite principii ultime, de natură dialectică binară, pe care 
s-ar baza toate raporturile numerice care alcătuiesc, în ultimă 
instanţă, lumea. Aceste principii sunt, de fapt, zece perechi de 
termeni în raporturi de opoziţie, şi anume: (1) finit-infinit, 
(2) par-impar, (3) unu-multiplu, (4) drept-stâng, (5) masculin-feminin, 
(6) repaus-mişcare, (7) drept-curb, (8) luminos-intunecos, (9) bun-râu, 
(10) pătrat-oblong. Perechile (1), (3) şi (6) vor face o adevărată carieră 
în istoria dialecticii, fiind studiate până în zilele noastre. 

Esenţial este faptul că aceste cupluri nu admiteau intermediar, 
caracterizând astfel o primă formă a dialecticii binare. La Heraclit 
vom întâlni nuanţări referitoare la coexistenţa contrariilor, la opoziţia 
şi identitatea acestora, la trecerea contrariilor unul în celălalt şi la 
armonia lor. Platon va stabili ulterior faptul că aceste nuanţări sunt 
valabile numai pentru lumea lucrurilor sensibile, că au, deci, numai 
caracter obiectual. 

Astfel de cupluri dialectice vor juca adesea un rol important în 
istoria filosofiei, dar şi a ştiinţelor naturii, şi chiar a tehnicii. O dată 
cu fizica modernă, dialectica binară a cunoscut o adevărată renaştere, 
stând la baza unor teorii, ca aceea a complementaritâţii, a dualității 
structurale a lumii, a logicii contradictoriului, a binaritâţii mecanice a 
calculatoarelor etc. 

Dialectica binară se regâseşte în două lucrări monumentale ale 
culturii noastre: Psihologia consonantistă a lui Ştefan Odobleja şi 
Recesivitatea ca structură a lumii a lui Mircea Florian. Ambele 
reprezintă teorii complexe ale binarităţii, care, concepută într-un stil 
neheraclitic, deci originar pitagoreic şi declarat nehegelian, depâşeşte 
limitele fixate de Platon (ale lumii obiectuale). 

Dar tot din antichitate datează şi dialectica triadicăâ, ale cărei 
elemente esenţiale apar deja chiar la pitagoreici şi la Heraclit. Primii 
concepeau triada ca pe un fel de sinteză a monadei şi a diadei, în 
cadrul căreia era menţinută totuşi distincţia ambelor componente. 
Un fel de reunire a opuşilor, care rămâneau totuşi ei înşişi, se realiza 
în cadrul armoniei muzicale. 

La Heraclit, dialectica triadică are două formule: (1) dedublarea 
unului şi (2) unitatea contrariilor. Ambele formule apar însă fugitiv şi 
ne-au parvenit în forme comentate. Din această cauză, Hegel considera 
că dialectica triadică începe propriu-zis cu Platon, primul care „a exprimat 
conceptual triada pitagoreicâ”. El a conceput în genere Absolutul ca 
unitate a fiinţei cu nefiinţa, ca unitate a unului şi a multiplului. 

Este demn de remarcat că in cele trei variante (pitagoreică, 
heraclitică şi platonică) dialectica triadică presupune binaritatea 
(opoziţia), o completează şi o menţine. La neoplatonici, la Plotin şi 
in special la Proclus, pe care il admiră Hegel, cele trei elemente nu 
mai presupun un moment distinct, iniţial sau final, al binarităţii, ci 
fiecare începe să reprezinte întregul, schiţându-se şi o trecere, chiar 
„producere“ şi „naştere“, la Plotin, de la una la cealaltă. Dar punctul 
de plecare, Unitatea Absolută, este identic cu Dumnezeu. Spiritul 
absolut al lui Hegel nu este departe de această Unitate originară. Dar 
formula triadică: teză-antiteză-sinteză precede, prin teză, binaritatea, 
şi o depâşeşte şi chiar infirmă prin sinteză. Ceea ce asigură dialectica 
triadică hegeliană faţă de cea platonică şi neoplatonică este trecerea 
nu numai de la o componentă a triadei la celelalte, ci şi trecerea de 
la o triadă la alta prin transformarea permanentă a sintezelor finale 
în teze iniţiale pentru alte triade. 

Adepții dialecticii binare care exclud in mod principial unitatea 
contrariilor (Lupaşcu, Odobleja, Florian ş.a.) nu se rezumă, fireşte, la 
un Singur tip de binaritate. N-au făcut-o nici pitagoreicii. Mircea Florian, 
de exemplu, studiază peste patruzeci de opoziții. Lipsa incă a celui 
de-al treilea termen face ca opoziţiile respective, chiar dacă ar avea o 
oarecare legătură, så nu conţină niciodată termeni comuni, să nu se 
implice unele pe altele şi så nu poată constitui ca atare un sistem. 
Aceasta nu înseamnă că studiul lor separat, aplicabilitatea sau 
importanţa lor tehnică ar avea ceva de suferit. Din perspectivă 
filosofică, însă, dialectica binară absolutizată devine exclusivistă, pe 
când cea triadică, în orice accepţie, trebuie cel puţin s-o presupună 
pe cea binară. Acesta va fi, în general, raportul dintre dialecticile cu 
mai puţine şi cele cu mai multe componente. Ultimele le presupun, 
cel puţin principial, pe primele, iar dialectica binară, ca ilustrare a 
opoziţiei, va fi presupusă de orice tip de dialectică. 

Tot din antichitate au fost formulate şi schemele unor dialectici 
tetradice şi pentadice. Faptul că germenii lor apar în doctrina 

pitagoreicilor nu este de mirare, căci aceştia au dezvoltat cea mai 
complexă filosofie a numerelor. Ca şi în cazul dialecticii binare şi 
triadice, pitagoreicii găseau domenii ale realităţii în care să fie 
aplicabile scheme tetradice şi pentadice, fără să le infirme pe cele 
anterioare. Raporturile numerice simple se aplicau în domeniile 
simple, cu aspecte cantitative, numerice, geometrice şi mecanice. 
Tetradei însă ii era rezervat domeniul vieţii vegetale şi animale, iar 
pentadei, domeniul cel mai elevat al vieţii umane, spirituale şi sociale. 

Pentru adepţii dialecticii binare, toate domeniile sunt reduse la 
cupluri opoziţionale, chiar dacă este vorba, fireşte, de cupluri diferite, 
iar pentru Hegel, la triade. Întrebarea legitimă, de tip pitagoreic, este 
dacă nu cumva domeniile existenţei sau nivelurile materiei (fizic, 
chimic, biotic, psihic şi social), având în vedere complexitatea lor 
crescândă, nu presupun şi o structură dialectică mai complexă decât 
cea binară şi triadică, chiar dacă nu le infirmă pe acestea, ci le 
înglobează intr-un mod specific. Aşa cum procesele chimice le 
presupun pe cele fizice, dar nu se reduc la acestea, iar cele biologice 
le presupun pe ambele, dar presupun şi ceva în plus ş.a.m.d. 

Schema tetradică, foarte apreciată de pitagoreici, era legată de 
tradiţia filosofiei greceşti de împărţire a elementelor lumii în patru: 
pământul, apa, aerul şi focul. Tetrada era considerată principiul 
eficient şi activ al lumii, viaţa vegetală constituind baza celei animale. 
Hrana în genere la pitagoreici se reducea la produse vegetale. În 
calitate de principiu al subsistenţei, al sânâtâţii şi al intregii naturi, 
tetrada era numită tetractis şi era considerată obiect de jurâmânt. 

Dialectica tetradică a avut reprezentanţi de seamă. Bânuită a fi 
chiar de inspiraţie pitagoreică este doctrina hipocratică a celor patru 
umori: (1) sângele, (2) flegma, (3) bila galbenă şi (4) bila neagră. Acestora 
le corespundeau, şi în medicina galenică, organele: inimă, creier, ficat, 
splină, fiind legate de o întreagă serie de alte tetrade. În afară de cele 
patru elemente (aer, apă, foc, pământ), erau culorile: roşu, alb, galben, 
negru şi gusturile: dulce, amar, acru, sărat, şi toate acestea se considera 
„că acționau, producând sânâtatea sau boala, în funcţie de proporţiile 
lor, determinate şi acestea de alţi factori tetradici, dintre care cei mai 
importanţi erau anotimpurile (primăvara, vara, toamna şi iama) şi părţile 
zilei (dimineaţa, amiaza, după-amiaza, seara). Dar apăreau şi tetrade 
duble, cu componente binare: (1) caldul şi umedul, (2) recele şi 
umedul, (3) caldul şi uscatul şi (4) recele şi uscatul. 

Reminiscenţe ale dialecticii tetradice se păstrează în medicină şi 
în psihologie până în zilele noastre (tipologia somatică: cefalic, 
respirator, digestiv, muscular; temperamentele: sangvin, flegmatic, 
coleric, melancolic). 

În manieră tetradică îşi împărțea Aristotel antepredicamentele: 
substanţă universală, substanţă particulară, accident universal, 

accident particular - împărţire care va marca întreaga filosofie 
occidentală. Thomas d' Aquino împarte orice demonstraţie în patru 
componente: (1) întrebarea, (2) respingerea, (3) negarea respingerii, 
(4) reafirmarea. Kant opera, de asemenea, cu clasificări tetradice. 
Cea mai importantă este tabela celor patru tipuri de categorii: 
(1) cantitate, (2) calitate, (3) relaţie, (4) modalitate. Fiecare tetramer 
era impârţit însă triadic, ilustrând perfect înglobarea triadicului în 
tetradic. Dar Kant operează efectiv şi explicit la nivelul raţiunii 
speculative, al Ideilor, cu dialectica binarâ. Este vorba de celebrele 
raționamente antinomice, care sunt insă tot în numâr de patru. 

De acelaşi gen, dar înglobând ambele ipostaze subordonate 
(binară şi triadicâ), este schema dialecticii tetradice a lui Constantin 
Noica: (1) temă, (2) antitemă, (5) teză şi (4) temă regăsită, cu 
exemplificare pe: (1) fiinţă, (2) devenire, (3) devenire intru fiinţă, 
(4) fiinţă regăsită. Momentul dialectic binar are loc între primele trei 
momente, dar schema diferă de cea hegeliană prin (3), care este un 
fel de sinteză, adică le cuprinde pe (1) şi (2), dar nu ca unitate sau 
sumă (fiinţă + devenire), ci ca tendinţă a devenirii câtre fiinţă 
(devenirea intru fiinţă), respectiv ca tendinţă de revenire la primul 
termen, care va fi al patrulea. 

Noica încearcă explicit un fel de sinteză a dialecticii triadice, de 
tip hegelian, cu cea tetradică, de tip kantian, dar şi cu influenţe 
thomiste, de gen tematico-demonstrativ, ceea ce face dificilă plasarea 
schemei sale în domenii precise ale realităţii, în special ontice. Dar 
Noica insistă mult şi pe momentul binar al dialecticii. Este vorba de 
„contradicţia unilaterală”, în care numai unul! dintre termeni îl 
contrazice pe celălalt, conturând astfel un anumit sens al procesului 
dialectic, o anumită orientare „deviaţionistă” de la linia dreaptă 
(dialectica hegeliană este numită „liniarâ”). Dar „orientarea“ este atât 
de puternică spre primul termen, de care ar trebui să se despartă, 
încât devine circulară şi se întoarce la sine. Această intoarcere denotă 
o oarecare viciozitate, care nu poate fi justificată ontic, ci numai 
tematic-demonstrativ. leşirea din cercul dialecticii tetradice a lui Noica 
se face prin transformarea tezei într-o nouă temă, care urmează şi 
ea să fie regăsită. Dacă se poate porni însă de la (3) spre un nou (1), 
atunci (4), care închidea primul! cerc, devine inutil, câci regăseşte doar 
termenul de la care s-a plecat. Ceea ce nu înseamnă cå schema 
dialecticii tetradice s-ar reduce la triadă, căci nici acest al treilea termen 
nu e, în fond, diferit de primii doi, ci reprezintă doar raportarea unuia 
intru celălalt. Şi toată această ciclicitate redă, în fond, o dialectică 
binară dezvoltată, o pornire de la un termen şi o revenire la acelaşi 
termen printr-un altul care îl contrazice unilateral. Este vorba de o 
dezvoltare a mişcării dialectice în „cerc vicios”, despre care vorbea 
Ştefan Odobleja, şi a cârei semnificaţie psiho-tehnică s-a dovedit atât 

de utilă în cibernetică. Ceea ce nu inseamnă că n-ar exista şi 
fenomene ciclice naturale care să fie tetradice (ca mişcarea astrelor 
şi anotimpurile). Noica nu se referă la acestea, pe motivul că presupun 
mişcări ciclice „fără deschidere“. Anticii au înţeles însă, fâră să-i sperie 
viciozitatea, că viaţa este o astfel de repetare la nesfârşit a 
„identicului“, care se diferenţiază pe nesimţite de sine însuşi tocmai 
pentru faptul că se repetă. 

Schemele superioare, tetradice, de exemplu, nu numai că le 
înglobează pe cele triadice şi binare, dar pot fi ilustrate şi la nivelul în 
care dialecticile subordonate se fac vâdite cu precădere, ceea ce 
dovedeşte că, în ciuda utilității, să zicem tehnice, a binarităţii, în măsura 
în care există dialectici superioare, ele pot evidenția raporturi binare 
sau triadice imposibil de surprins fără încadrarea lor într-o sferă mai 
cuprinzătoare. Acelaşi lucru este valabil şi despre dialectica tetradică 
în raport cu cea pentadică, despre care se ştiu mai puţine lucruri. 

Dialectica pentadică era rezervată de câtre pitagoreici domeniilor 
celor mai elevate ale existenţei, vieţii umane în special, dar şi celor mai 
profunde structuri ale materiei, considerate de natură geometrică (cele 
cinci corpuri perfecte), ca şi domeniilor artistice (în muzică, arhitectură, 
sculptură şi pictură sunt valabile şi astăzi reprezentările lor pentadice, 
care constituie elemente esenţiale din pentamorfoza artei). 

Important este faptul că pitagoreicii au găsit domenii în care nu 
mai sunt suficiente schemele dialecticilor subpentadice, chiar dacă 
prin aceasta ele nu sunt infirmate. În plus, au dovedit imposibilitatea 
reprezentării subpentadice a acestor domenii. Dar meritul de a fi oferit 
o schemă pentadică în toate articulațiile ei îi revine lui Platon. Este 
vorba de cele cinci genuri supreme: (1) fiinţa, (2) mişcarea, 
(3) repausul, (4) acelaşi sau identicul şi (5) altul sau diferitul. 
Raporturile dintre ele sunt următoarele: fiecare dintre primele trei 
participă la (4) acelaşi şi (5) altul; (2) mişcarea şi (3) repausul participă 
şi la (1) fiinţă. (2) şi (3), ca şi (4) şi (5), sunt contrare, ceea ce 
marchează caracterul dublu dialectic, din. punct de vedere binar, al 
schemei platonice. Prin însuşi acest fapt, dar şi prin participarea lui 
(2) la (4) şi a lui (3) la (5), schema conţine o componentă tetradică 
reprezentabilă printr-un dreptunghi în care laturile mai lungi reprezintă 
raporturi de dublă contrarietate, iar cele mai scurte, de participare 
de la simplu la complex. În plus, schema platonică mai conţine opt 
grupuri triadice care ilustrează toate posibilităţile dialecticii cu trei 
componente, unele dintre acestea nefiind încă studiate. 

Era deci firesc ca Hegel să rămână extaziat în faţa acestui paradis 
al dialecticii, pe care însă, în mărginirea lui triadică, n-a reuşit să-l 
valorifice decât fragmentar, mai precis fragmentându-l. În Logica sa, 
Hegel preia aproape în aceeaşi ordine cuplurile platonice: 
fiinţâ-nefiinţă, naştere-pieire, ceva-altul, infinit-finit, unu-multiplu, la 

care filosoful grec aplicase schema pentadică. Hegel le găseşte la 
fiecare câte un al treilea termen prin care face legătura arbitrară dintre 
ele şi le înlânţuie într-o ordine aparent firească, mascând astfel pentru 
multă vreme o dialectică mult mai subtilă decât cea triadică. 

Dialectica platonică este operativă şi se aplică la cupluri dialectice 
ca cele enumerate, care devin componente contrare de tipul (2) şi (5) 
şi pot fi raportate la celelalte. Dar această raportare constituie totuşi o 
structură pentadică închisă, saturată, în care nu mai poate fi introdus 
altceva şi din care nici nu mai rezultă altceva. Ceea ce sugerează 
perfecțiunea, pe care o vizează, de altfel, orice reprezentare pentadică. 
Dar acesta nu este decât modelul platonic al dialecticii pentadice. 

Merită totuşi specificat faptul că maniera platonică de aplicare a 
pentadelor separate este totuşi corectă, de exemplu, în domeniul 
artelor. Acestea sunt, într-adevâr, relativ independente şi nu pot fi în 
nici un caz deduse unele din altele, cum încerca s-o facă Hegel, ceea 
ce înseamnă cå pentamorfoza lor corespunde acestei maniere, de 
tip platonic, de reprezentare prin cicluri dialectice închise, care s-au 
şi dovedit a fi de natură pentadică. 

Aceasta nu inseamnă că, în cadrul unui sistem filosofic de 
amploare, bazat pe o dialectică pentadică, n-ar putea fi vorba şi de un 
sens evolutiv al ciclurilor pentadice, dar acesta îşi are specificul sâu. 

Important este, în acest context, faptul că dialectica pentadică, 
nereductibilă, fireşte, la schema platonică, se dovedeşte mai complexă 
decât dialecticile subordonate, prin simplul fapt că, pe de o parte, le 
înglobează pe toate, şi, pe de alta, nu le infirmă valabilitatea. 

Pitagoreic vorbind, mai rămâne însă o întrebare la care ar trebui 
găsit un răspuns: nu există oare dialectici şi mai complexe decât cea 
pentadică? Cu şase, şapte şi chiar mai multe componente? 

Matematicienii antici au făcut multe speculaţii în legătură cu 
numerele, până la zece inclusiv, dar, aşa cum observase deja Hegel, 
numai cele referitoare la primele cinci aveau o acoperire reală şi o 
semnificaţie extramatematică evidentă. În genere, numerele mai mari 
de cinci erau considerate ca multiple ale celor inferioare sau ca 
rezultând din suma acestora. Lucru dovedit şi de istoria matematicii. 
Cinci este considerat cel mai mare număr intuitiv. Zece (decada) a 
fost considerat întotdeauna ca dublul lui cinci sau, mai sofisticat, ca 
rezultat al tetradei (1+2+3+4), deci fiind sau multiplul lui cinci, sau 
subordonat lui cinci. Lui şase, legat de cub, i se atribuiau virtuţi 
psihogene legate de metempsihoză, deci depăşind cadrul real al vieţii 
psihice şi fiind, ca atare, neexperimentabile. Metempsihoza era 
considerată dubioasă chiar din antichitate. Indiferent de semnificaţia 
ei şi de anumite reprezentări parapsihice actuale legate de forma 
cubică, ca şi de aspectul antinomic, paradoxal şi, deci, dialectic al 
consideraţiilor de natură transcendentă, cel puţin până în prezent, 

n-a fost elaborată nici o dialectică în şase timpi. În rest, ca număr, 
şase a fost considerat întotdeauna ca dublul lui trei (2x3), fiind 
reductibil la diadă şi triadă, sau ca sumă (5+3), deci reductibil la o 
repetare a triadei. - 

Cam acelaşi lucru este valabil şi despre şapte, care, din cauza 
unor atribute de natură nedialectică (nedivizibil şi fără multipli până 
la zece), era considerat „numărul imobil“, comparat cu divinitatea, 
veşnic identică cu sine. În rest, numai lui opt i se acorda o semnificaţie 
muzicală (octava). 

Ceea ce pare a fi intervenit aici este ierarhizarea corectă a 
numerelor în funcţie de regnurile naturale sau de nivelurile materiei. 
Cinci apare ca cifra maximă, a vieţii umane (spirituale şi sociale), 
faţă de patru, legată de viaţa vegetală şi animală, de trei, a 
corporalităţii geometrice, şi de doi, a opoziţiilor considerate ca 
principii ultime, pe când şase se referă la spiritualitatea nematerială, 
iar şapte, la divinitate. Era deci firesc să nu apară dialectici superioare 
celei pentadice. Şi nici n-au apărut. 

Aceasta nu înseamnă însă că restul dialecticilor ar fi fost epuizate 
deja. Nici măcar dialectica triadică, pentru care Hegel a construit un 
întreg sistem, nu poate fi considerată ca alcătuind o doctrină filosofică 
propriu-zisă, şi aceasta, în mare măsură, tocmai datorită lui Hegel, 
care i-a imprimat acel caracter sofistic de care nu s-a mai putut 
debarasa. În fine, rămâne tărâmul, practic nedefrişat încă, deşi ne 
este cel mai apropiat, al dialecticii pentadice, pe care au zăbovit 
totuşi, cândva, bărbaţi de talia lui Platon. 


2. Orientări tradiţionale, moderne 
şi moderniste în dialectică 


După Aristotel, inventatorul dialecticii a fost Zenon din Elea, căci 
acesta a încercat primul så demonstreze o teză (a lui Parmenide) 
prin combaterea tezei opuse acesteia. Procedeul consta în utilizarea 
în mod exclusiv a argumentelor raţionale, fără nici un apel la mărturia 
simţurilor. Admiţând, de exemplu, că orice linie poate fi împărţită în 
două, iar împărţirea poate continua la infinit, şi că, pentru a se 
parcurge o anumită distanţă, trebuie så se parcurgă în prealabil 
jumătate din ea, se poate demonstra „raţional“ că nici o distanţă, 
oricât de mică ar fi, nu poate fi parcursă, chiar dacă „senzorial“ este 
inadmisibil acest lucru. Este cunoscută butada cu Antistene cinicul, 
care, încercând să combată demonstraţia cu argumente senzoriale 
(câlcând pur şi simplu peste linia trasată), a fost bătut cu bastonul. 
La argumente senzoriale, i s-a spus, şi contraargumentele trebuie să 
fie tot „senzoriale”. 

Dialectica a devenit, în sens pozitiv, arta discuţiei sau argumentării 
prin teze contradictorii. În sens negativ, sofistic, ea reprezenta metoda 
de a susţine sau de a combate cu argumente aparente una şi aceeaşi 
teză. La Platon, dialectica se identifică cu arta analizei şi a sintezei 
noţionale, a trecerii de la noţiuni inferioare la genuri supreme şi 
invers. Genurile acestea, ideile alcătuiesc, după Platon, realitatea 
autentică, lumea obiectivă fiind doar o imitație iluzorie a realitâţii. 

Tot Aristotel, întemeietorul logicii tradiţionale, exclude dialectica 
din cadrul preocupărilor ştiinţifice, pe motivul'că ea presupune 
adevăruri accidentale şi raționamente cu premise al căror adevăr este 
probabil (deci care pot fi, în aceeaşi măsură, false). 

În Evul Mediu, dialectica a fost practicată în accepţie platonică, 
în special ca diviziune a genurilor în noţiuni contrare (de exemplu: 
fiinţă-nefiinţă, muritor-nemuritor). 

Kant întreprinde prima critică sistematică a dialecticii tradiţionale, 
atât ca metodă logică, cât şi ca metodologie filosofică. În prima 
accepţie, dialectica devine o „logică a aparenţei“, care, făcând 
abstracţie totală de conţinutul cunoaşterii, urmăreşte numai 

condiţiile formale ale concordanţei cu intelectul. Însă, în felul acesta, 
pot fi elaborate construcţii logice corecte din punct de vedere formal, 
dar contradictorii (aşa-numitele paradoxe sau antinomii). Din 
perspectivă metodologică, consideră Kant, se ajunge cu necesitate 
la astfel de contradicții, atunci când, în spirit platonic, formele ideale, 
considerate reale, se substituie celor obiective. 

Critica făcută de Kant dialecticii tradiţionale a constituit punctul 
de plecare al dialecticii moderne. Tezei şi antitezei kantiene, Fichte îi 
adaugă sinteza, instituind astfel cele trei momente formale ale 
metodei dialectice, care, la el, râmân momente logice. În spirit 
platonic, Hegel va identifica logicul cu realul, şi astfel metoda dialectică 
a gândirii, care se pune, se opune şi se compune pe sine cu sine, va 
reprezenta, pentru el, însăşi structura lumii în pura sa esenţialitate. 

Considerând, dimpotrivă, cå existența determină conştiinţa, Marx 
va considera că şi aspectele dia-/ectice, contra-dictorii din planul 
gândirii (mai precis, din planul expresiilor lingvistice, cum indică şi 
termenii respectivi, primul în greacă şi al doilea în latinâ) se datoresc 
interacțiunii (unităţii şi opoziţiei) dintre laturile contrare ale 
fenomenelor materiale pe care gândirea le reproduce pe plan abstract. 
Astfel, termenii de contradicţie şi dialectică au inceput să aibă şi 
semnificaţie ontologică. Datorită lui Engels s-a incetâţenit termenul 
de dialectică a naturii, al cărei prim reprezentant ar fi fost Heraclit, 
deşi acesta nu avea nici o legătură cu dialectica tradiţională. 

Tot în contextul dialecticii moderne trebuie amintit şi conceptul 
de logică dialectică, înţeles fie ca dialectică a gândirii logice 
(în comparaţie cu dialectica naturii), fie ca logică a gândirii dialectice 
(în comparaţie cu gândirea în accepţie tradiţională). 

Între timp, a apârut însă o a treia direcţie logică, diferită atât de 
cea tradiţională, cât şi de cea dialectică (indiferent de cele două 
accepţii ale ei). Este vorba de logica matematică. Ea a fost apreciată 
de la inceput ca o logică principial nedialectică, ca logică a matematicii, 
a lui „unu şi cu unu fac doi”. 

Dar matematica, domeniu desconsiderat de către Hegel tocmai 
pentru particularităţile sale rigide, datorită lipsei de mişcare şi 
transformare, identităţii absolute pe care o presupun entităţile 
matematice, suferise transformări serioase, astfel incât la începutul 
secolului nostru incepe så se contureze o concepţie dialectică originală 
asupra matematicii. Iniţiatorul ei a fost filosoful-matematician olandez 
L.E.J. Brouwer. Este vorba de infirmarea valabilităţii universale a legii 
terţului exclus in domeniul transfinitului matematic. O dată cu aceasta, 
este infirmată şi legea dublei negaţii (dubla negare a unei aserţiuni 
este echivalentă cu afirmarea ei) şi, deci, a demonstraţiei indirecte, 
ceea ce inseamnă implicit contestarea valabilităţii universale a 
dialecticii tradiţionale, ca artă a argumentării prin respingerea tezei 


Orientări tradiţionale, moderne şi moderniste 199 


contradictorii. Exemplul lui Brouwer este simplu şi clar. Fie teza (1) 
„Zecimalele lui pi formează un şir de numere naturale infinit“ şi antiteza 
ei (2) „zecimalele lui pi nu formează un şir de numere naturale infinit“. 
Una dintre acestea trebuie sâ fie adevărată, iar cealaltă, falsă (conform 
legii terţului exclus). Dacă şirul zecimalelor respective este infinit, atunci 
trebuie să existe şi posibilitatea ca între ele så apară suita 123456789. 
Acest lucru nu poate fi dovedit însă, ceea ce face ca, deşi (1) şi (2) 
sunt contradictorii, sā nu putem stabili care dintre ele este adevărată 
şi care este falsă. Domeniile de acest gen ale transfinitului matematic 
au fost numite de câtre H. Heyl medii ale devenirii libere (Medien des 
freien Werdens). Refuzul lui Brouwer de a transpune într-un mod 
oarecare pe plan logic concluziile la care a ajuns, considerarea 
matematicii cu totul independentă de logică şi postularea inutilităţii 
acesteia pentru elaborarea matematicii indreptâţesc considerarea 
concluziilor amintite ca ţinând de dialectica modernă a matematicii, 
ca parte, in accepţia lui Engels, a dialecticii naturii. 

Aceeaşi situaţie a apărut şi în cadrul fizicii moderne, care punea 
numeroase probleme de tip dialectic, cum făcuseră şi continuau să 
o facă şi disciplinele biologice. Toate aceste noi fenomene care, din 
perspectivă marxistă, confirmau legile universale ale dialecticii, nu 
făceau decât să întregească tabloul dialecticii naturii, schiţat încă de 
la sfârşitul secolului trecut de câtre Friedrich Engels. În ciuda faptului 
că marii dialecticieni (Darwin în biologie, Brouwer în matematică, 
Heisenberg în fizică, Marx şi Engels în ştiinţele sociale) n-au simţit 
niciodată nevoia elaborării unei logici, interpretarea dialectică a 
fenomenelor respective a stimulat, în mod firesc, şi continuarea 
cercetărilor din domeniul logicii dialectice. Acestea, în mâsura în care 
se refereau, pe de o parte, la interpretarea dialectică a formelor uzuale 
din logica tradiţională (noţiune, judecată, silogism), şi, pe de alta, la 
studiul unor forme dialectice speciale şi al unor legi logico-dialectice 
(ca: identitatea concretă, predicaţia complexă contradictorie, legea 
terţului supervenient, formulate de Athanase Joja), se încadrau şi se 
incadrează (căci cercetările continuă) în viziunea modernă a dialecticii. 

În această situaţie, noua disciplină logică a matematicii, care, în 
special sub denumirea de logică simbolică, fusese considerată de 
câtre reprezentanţii ei ca fiind logica propriu-zisă (logica tradiţională 
şi cea dialectică fiind considerate etape primitive din evoluţia logicii, 
sau chiar aberaţii), rămânea fără nici un suport real. În cadrul ei 
rămâneau absolute principiul terţului exclus, legea noncontradicţiei 
şi principiul identităţii abstracte (A = A). Or, întreaga natură, de la 
cele mai infime domenii microscopice până la cele mai grandioase 
fenomene macroscopice, dar, mai mult decât toate, matematica 
insâşi (a cârei logică se mai pretinde a fi cu precădere), infirma 
valabilitatea universală a legilor pe care se baza logica matematică. 

La început, reprezentanţii acesteia, majoritatea - de orientare 
neopozitivistă, pentru a salva statutul noii discipline logice, dar şi 
din considerente generale, idealist-subiective şi metafizice, au incercat 
să infirme evidenţa ştiinţifică. Ei au combătut mai întâi orientarea 
dialectică din matematici, şi apoi, sub egida luptei împotriva filosofiei 
în genere şi a ontologiei în mod special, au respins toate enunţurile 
de tip dialectic din ştiinţele naturii, pe motivul că ar fi simple 
consideraţii subiective. 

Contrar acestora, alţi reprezentanţi ai logicii matematice care o 
considerau, la rândul lor, universală, au inaugurat orientarea 
modernistă a dialecticii. Modernismul lor constă în faptul că ignoră 
total, în mod intenţionat sau nu, atât dialectica tradițională, cât şi 
dialectica modernă. Nefiind reprezentanţi direcţi ai ştiinţelor naturii, 
care, în mod evident, n-au simţit niciodată acea nevoie imperioasă 
de logică (the want of logic), dialecticienii modernişti lucrează numai 
în domeniul logicii, străduindu-se så pună de acord logica 
matematică, nedialectică prin definiţie, cu anumite aspecte dialectice 
ale naturii. Este demn de remarcat faptul că dialecticienii modernişti 
sau logicişti, sub aceleaşi influenţe neopozitiviste, evită termenul de 
dialectică şi dialectic. Ei, de altfel, nu fac nici o consideraţie ontologică 
şi admit ca atare nu faptele ştiinţifice, care nici nu-i interesează, ci 
numai implicaţiilor lor logice. 

Cele mai cunoscute rezultate ale unor astfel de incercări 
modernist-dialectice sunt logica intuiționistă, cu multiple variante, şi 
logica mecanicii cuantice. Logica intuiţionistă este o logică matematică 
în cadrul căreia se ţine cont numai de restricţia impusă de domeniile 
transfinitului matematic referitoare la infirmarea valabilitâţii universale 
a legii terţului exclus. În toate variantele (cele mai cunoscute fiind ale 
lui M.V. Glivenco, A. Kolmogorov şi A. Heyting), logica intuiţionistă apare 
ca un sistem axiomatic obişnuit în care nu sunt valabile formula 
corespunzătoare legii terţului exclus şi alte formule derivate. În rest, 
sistemele respective se bucură de aceeaşi rigiditate formală ca orice 
sistem logico-axiomatic. Ele, pe drept cuvânt, nici n-ar putea fi numite 
dialectice. Mai mult, există sisteme de tip intuiţionist (în care nu este 
admisă formula corespunzătoare legii terţului exclus) în care nu apare 
nici negația (aşa-numitele logici fără negaţie, afirmative sau pozitive), 
care prezintă aspecte clar nedialectice. 

O situaţie asemânâtoare apare şi în cazul variantelor de logici 
ale mecanicii cuantice. Unele dintre acestea sunt construite pe baza 
logicii matematice polivalente. Z. Zawirski, P. Fevrier şi H. Reichenbach 
propun o a treia valoare logică a propoziţiilor, distinctă de adevăr şi 
fals, respectiv posibilul, falsul absolut sau nedeterminatul. Ele fac 
legitimă admiterea în cadrul sistemelor formale trivalente a unor 
cupluri de propoziţii considerate compozabile sau complementare, 

ca cele referitoare la aspectele corpusculare şi ondulatorii ale 
electronului. Alte variante de logici ale mecanicii cuantice (G. Birkoff, 
J. von Neumann şi P. Mittelstaedt) se menţin în cadrul logicii 
bivalente, operând cu restricţii formaliste, ca şi în cazul variantelor 
de logici intuiţioniste, la care se raportează uneori direct (cazul logicii 
cuantice afirmative). 

Nici aceste logici n-au fost numite „dialectice“, şi nu s-a făcut nici 
o legătură între ele şi variantele de logici corespunzătoare dialecticii 
moderne (logicile propriu-zis dialectice, de tip hegelian sau marxist). 
Cauza acestei situaţii rezidă în faptul că dialectica modernistă 
reprezintă pe plan formal, logico-simbolic, doar o parte din implicaţiile 
logice ale dialecticii naturii, şi anume pe acelea care sunt admisibile, 
prin restricţii formale, in cadrul sistemelor simbolice. Or, în cadrul 
acestora rămân valabile în mod absolut principiul identităţii şi legea 
noncontradicţiei, adică tocmai principiile care infirmă tezele de bază 
ale dialecticii moderne: dedublarea unului şi unitatea contrariilor. 

Este oare posibilă elaborarea unei logici dialectice moderniste 
propriu-zise? A unei logici de tip simbolic, diferită atât de logica 
tradiţională, cât şi de logica dialectică modernă (hegeliană sau 
marxistă)? Cu alte cuvinte, o logică simbolică în care să nu mai fie 
valabile legile identităţii şi noncontradicţiei? 

Gânditorul de origine română Stephane Lupasco răspunde 
afirmativ la această întrebare. Răspunsul lui necesită însă o 
prezentare mai amplă. 


3. Semnificaţia metodologică 
a dialecticii 


Dialectica are multe semnificaţii, ea fiind cunoscută şi practicată 
din antichitatea greacă până în zilele noastre. Aristotel îl numeşte pe 
Zenon „inventatorul dialecticii” (euretes tes dialektikes), dar Platon, 
care a fost primul filosof propriu-zis al artei şi dialectician prin 
excelenţă, a împrumutat numeroase elemente dialectice de la 
pitagoreici, pe care le-a aplicat uneori chiar în filosofia artei. 

În zilele noastre, de la Hegel citire, a început să se vorbească de 
două dialectici: una obiectivă şi alta subiectivă. Din perspectivă 
obiectivă, şi Heraclit poate fi considerat dialectician, cu toate că 
semnificaţia originară a termenului (dia-legein în greacă fiind identic 
cu contra-dicere in latină) plasa dialectica în plan logico-lingvistic, în 
timp ce Heraclit făcea parte dintre filosofii naturii (physiologoi). În 
acelaşi sens se vorbeşte şi de o „dialectică a naturii“, deşi in natură 
nu există contra-ziceri, ci numai opoziții. Natura este, corect vorbind, 
antitetică (opoziţională), nu contradictorie. Dar termenii au fost 
identificaţi şi subordonați celui de „dialectică“ în genere. 

Dialectica se referă deci atât la procese, fenomene sau forţe opuse, 
cât şi la noţiuni, enunţuri sau teze contradictorii. În genere, la tot ceea 
ce presupune mişcare, transformare, dezvoltare, evoluţie, respectiv la 
trecerea de la ceva la altceva, la o entitate sau la un termen contrar celui 
de la care s-a pomit. O concepţie este considerată dialectică în măsura 
în care se referă la o astfel de trecere. Opusă dialecticii este concepţia 
care priveşte totul static, imuabil şi izolat, ca existând sau fiind pur şi 
“simplu, fără a se produce sau deveni. Deşi pare stranie o astfel de 
concepţie, a fost şi ea profesatâ tot din antichitate, de câtre reprezentanţi 
ai filosofiei eleate (Xenophones şi Parmenides), şi mai este încă, parţial, 
adoptată de câtre oricine susţine perenitatea imuabilă a vreunui 
fenomen sau vreunei entitâţi, ori de câtre aceia care, recunoscând totuşi 
perisabilitatea, procesualitatea şi devenirea, fac abstracţie de ele. Uneori 
acest lucru nu este numai util, ci chiar necesar, şi este practicat pe scară 
largă în ştiinţe şi tehnică, fără să aibă o semnificaţie contrară dialecticii. 
Ea devine astfel numai prin absolutizare. 

Pe de altă parte, însăşi viziunea dialectică, aplicată fără 
discernământ la existenţe relativ stabile sau luate în consideraţie 
într-o anumită perioadă de timp, într-un anumit moment din cadrul 
devenirii lor, poate să fie necorespunzâtoare. Sunt cazurile cunoscute 
de „vulgarizări” ale dialecticii prin infirmarea principiului identităţii 
(orice lucru, fenomen etc., deşi se transformă, devine altceva, în cele 
mai multe momente sau perioade de timp ale devenirii sale rămâne 
identic cu sine). 

Principial vorbind, orice investigaţie sau interpretare corectă a 
unui fenomen în desfăşurarea lui procesuală (de la apariţie, 
producere sau naştere până la dispariţie, incetare sau moarte) este 
în acelaşi timp şi dialectică, chiar dacă acest lucru nu a fost 
menţionat. Cercetările lui Darwin sunt considerate chiar prototipuri 
de ilustrare a dialecticii, deşi savantul englez n-a utilizat niciodată 
cuvântul „dialecticâ”. Dar nu orice investigaţie sau interpretare 
dialectică a vreunui fenomen este, în acelaşi timp, şi corectă. Acesta 
este motivul pentru care trebuie pusă, în linii mari, şi în acest context, 
problema semnificației metodologice a dialecticii. 

Şi această problemă a fost dezbătută în filosofia antică grecească. 
Mai mult, chiar termenul de „dialectică“ a fost considerat uneori ca 
fiind sinonim cu cel de „eristică” sau „sofistică” — sofiştii megarici 
fiind numiţi şi „dialecticieni”. Lucrul merită să fie menţionat, deoarece 
şi în zilele noastre dialecticienii, şi Hegel însuşi, au fost adesea 
consideraţi, şi uneori pe bună dreptate, sofişti. 

Pentru înţelegerea acestei situaţii, trebuie precizată semnificaţia 
de metodă a dialecticii. Metoda în genere, chiar etimologic (de la 
grecescul methodos = „mijloc“, „cale”), este un mijloc de cunoaştere, 
interpretare, corectare etc. a unui lucru, fenomen, proces. Ea 
presupune o cunoaştere prealabilă a obiectului de studiu sau a unui 
obiect de studiu asemânâtor. Mai precis, hegelian vorbind, metoda 
este structura (conştientizată, cunoscută) a obiectului de studiu în 
pura sa esenţialitate, aplicată (sau aplicabilă) la cunoaşterea unui 
alt obiect (în sensul larg al cuvântului). Principial vorbind, şi chiar în 
consensul dialecticii, după care nu există două obiecte identice 
(decât în mod relativ), orice metodă, prin aplicarea ei de la un obiect 
la altul, chiar dacă structura acestora coincide în pura sa esenţialitate, 
riscă să conducă la erori (mai mult sau mai puţin grave, mai mult sau 
mai puţin remediabile). 

Mai concret, cunoaşterea structurii unui obiect presupune 
acumularea unor date sau informaţii despre el, exprimate în formă 
de noţiuni, enunţuri, prescripţii, reguli, legi etc., care, în cazul unor 
fenomene procesuale, evolutive, sunt de natură dialectică, adică 
surprind fenomenul în propria lui devenire. Dar fenomenele diferă 
sau se găsesc în condiţii diferite unele faţă de altele, ceea ce face ca 

metoda (dialectică) de investigaţie a fiecăruia în parte să fie, principial, 
diferită - chiar dacă diferenţele sunt, în unele cazuri, neglijabile. 

Aplicarea eristică sau sofistică a dialecticii ca metodă (ca totalitate 
de noţiuni, legi, prescripţii dialectice) constă în transpunerea ei rigidă 
(fără nuanţări, diferenţe, excepţii) la studiul oricărui obiect, indiferent 
de natura lui, de domeniul din care face parte, de stadiul în care se 
găseşte şi de condiţiile în care se petrece. 

Multe dintre enunţurile lui Heraclit, considerate chiar din 
antichitate ca demne de reţinut şi adoptate uneori de câtre Platon — 
numite astăzi „aforisme dialectice” —, excelează prin profunzime şi 
concizie, ceea ce presupune o rodare a lor, o şlefuire prin aplicaţii 
multiple şi diverse. Însă adepţii extremişti ai doctrinei sale, de tipul 
sofistului Cratylos, al cârui discipol ar fi fost, un timp, şi Platon, le 
considerau absolute, deci aplicabile la orice şi oriunde. Însuşi celebrul 
panta rhei (toate curg) conţine o asemenea exagerare. Nu toate curg 
(chiar figurat vorbind), şi nu „curg“ în permanenţă (nici „curgerea“ nu 
poate fi veşnică), şi nu curg atât de repede încât să conteze în genere 
„Curgerea“ lor. Aforismul, de altfel, nu-i aparţine lui Heraclit şi conţine, 
in mod evident, prin „toate...“, un imperativ sofistic. 

Platon, care admite „curgerea“, trecerea şi petrecerea oricărui 
lucru sensibil - panta chorei, zicea el, tocmai în dialogul care poartă 
numele lui Cratylos, adică „toate trec“ —, respinge acea „fluxiune 
bolnăvicioasă“, lichefierea totală a lumii, topirea ei într-o pastă fluidă 
din care nu se mai poate distinge nimic. Aristotel, la rândul său, 
combate aplicarea „fluidizării“ la ceea ce, în mod evident, este static, 
cel puţin aici şi acum. 

Dar pentru sofişti nu numai lucrurile sensibile sunt supuse 
„curgerii“, ci şi enunţurile despre ele. Nu numai contrariile sensibile 
sunt identice şi trec unul în altul, ci şi propoziţiile, afirmaţiile şi 
negaţiile, adevărul şi falsul, ceea ce înseamnă, de data aceasta, 
sofistică autentică. Efectele sale nocive nu se reduceau însă la aceste 
consideraţii de natură ontică şi logică, ci vizau şi indistincţii etice şi 
estetice, între bine şi râu, între frumos şi urât etc. 

Este interesant şi, totodată, simptomatic faptul că Hegel nutrea 
'o admiraţie excesivă pentru sofistică, a cărei perioadă de înflorire o 
compară cu „epoca modernă a luminilor”! Absolutizarea de gen 
sofistic a dialecticii şi chiar transpunerea întregii problematici pe 
planul logicii este, de altfel, proprie în mai mare măsură lui Hegel, 
decât dialecticienilor eristici. „Conceptul - va zice Hegel — este acea 
trecere fluidă a lui Heraclit, acea mişcare, acea causticitate câreia 
nu-i poate rezista nimic“! 

În acest context nu ne interesează alte amânunte referitoare la 
caracterul sofistic al dialecticii hegeliene, ci principiul metodologic 
al aplicării corecte a dialecticii în genere. El poate fi enunțat pe scurt 

prin cerința ca, în toate cazurile, metoda så coincidă cu obiectul. 
Aceasta înseamnă însă că prioritatea trebuie să-i aparţină obiectului, 
că metoda este a obiectului, nu obiectul este al metodei. 

Principial vorbind, prioritatea obiectului de studiu nu înseamnă 
anularea cunoştinţelor anterioare despre obiecte asemânătoare, 
analoage sau înrudite. Deci nu face inutilă metoda, ci îi determină 
nuanțele. Faptul că un fenomen are determinaţii dialectice nu 
trebuie să fie postulat, ci trebuie să rezulte din cercetarea lui. lar 
rezultatul corect nu va fi găsirea determinaţiilor dialectice în genere, 
care erau cunoscute, ci găsirea determinaţiilor dialectice specifice 
obiectului respectiv. 

Metodologic vorbind, dialectica trebuie mai mult găsită, 
descoperită în cadrul cercetării, decât aplicată sau impusă. Numai în 
felul acesta îşi dobândeşte cercetarea un caracter concret-istoric şi 
determinat. Principiul lui Hegel, după care „tot ce este raţional este 
real“, caracterizează maniera, dacă nu sofistică, idealist-speculativă, 
al cărei corolar este: „dacă lucrurile nu se petrec aşa cum le concep 
eu, atunci cu atât mai râu pentru ele”! Or, lucrurile se petrec aşa cum 
trebuie să se petreacă, mai precis, aşa cum este posibil să se petreacă, 
chiar dacă acest lucru ne pare sau nu raţional. 

Aplicând ilicit în cadrul categoriilor realităţii (facem aici abstracţie 
de îndreptăţirea acestor categorii) fluiditatea, trecerea şi petrecerea 
(caracteristici dialectice ale lumii lucrurilor sensibile), Hegel consideră, 
de exemplu, că arta ar reprezenta un domeniu intermediar, între etic 
şi religie, ca şi religia (între artă şi filosofie). Mai mult, că acestea ar 
trece una în cealaltă, iar arta ar fi şi trecut deja în religie, fiind, ca 
atare, „ceva ce aparţine trecutului”. Lucrurile nu se petrec astfel şi, o 
putem spune, la rândul nostru, cu atât mai bine pentru ele! 

Faptul relatat nu poate fi considerat o simplă greşeală, ci este 
realmente o consecinţă sofistică a aplicării incorecte a metodei 
dialectice. Considerând că nimic nu poate să reziste fluidităţii 
heraclitice, Hegel nu poate concepe că eticul, arta şi religia pot fiinţa 
fără să treacă una în alta, că se pot apropia foarte mult şi chiar combina 
in mod armonios fără a-şi pierde identitatea. Că nu se poate vorbi, şi 
nici nu este cazul, de anterioritatea sau posterioritatea vreuneia dintre 
ele. Există multe elemente dialectice prin care poate fi caracterizat 
raportul dintre cele trei domenii ale realităţii, dar fluiditatea, trecerea 
şi petrecerea n-au nici un sens în acest context, fără ca prin aceasta 
cineva să nege sau să infirme existenţa lor în alte domenii. 

Dar nu este vorba numai de artă in genere, ca domeniu sau 
categorie a realităţii, ci şi de fiecare artă în parte. Şi acestea, grupate 
în arte simbolice, clasice şi romantice, ar prezenta acelaşi tablou al 
trecerii de la una la alta: de la arhitectură la sculptură, de la aceasta 
la pictură, de la pictură la muzică ş.a.m.d., ceea ce pare de-a dreptul 

straniu şi lipsit de orice suport istoric. Justificarea lui Hegel o 
constituie postularea existenţei Spiritului absolut, care ar îmbrăca 
aceste forme în drumul său câtre eliberarea de ceea ce este material 
ca atare, corporal, vizual, auditiv etc., spre contemplarea de sine în 
forma spiritualizată a poeziei. 

Tot atât de stranie, şi bazată pe acelaşi suport sofistico-dialectic, 
este şi teza lui Hegel după care artele, ca orice alte fenomene, ar 
avea un început, un apogeu şi un sfârşit. Ce-i drept, anumite genuri 
artistice, determinate de condiţii social-istorice concrete, se pot naşte, 
dezvolta şi pieri o dată cu acestea. Oricare dintre artele sumerienilor 
sau fenicienilor au pierit o dată cu ei. Dar arta în genere nu piere, iar 
transformările ei, în măsura în care ţin, de exemplu, de ceea ce Kant 
numea aspectele ei tehnice, mecanice, sunt mereu progresive. Cine 
şi-ar putea imagina, să zicem, sfârşitul arhitecturii, fără să presupună 
sfârşitul speciei umane? Dar celelalte arte, fiecare în felul ei, nu ne-au 
devenit oare la fel de necesare? 

Până in acest moment n-am pus în discuţie, considerându-le 
relativ valabile şi, respectiv, in anumite domenii, principiile specifice 
dialecticii, considerate adesea legi universale. Şi nici nu intenţionăm 
acest lucru. Cert este cå, din perspectivă metodologică, antică şi 
modernă, distincţia dintre dialectica obiectivă, antitetică şi cea 
subiectivă, chiar dacă ultima ar fi un reflex al celei dintâi, trebuie să 
fie bine marcată, şi, dacă este vorba de domeniul logicii tradiţionale, 
al gândirii noţional-judicative, care se bazează pe ideile de adevăr şi 
fals, dialectica în genere are, evident, o semnificaţie negativă. La acest 
nivel nu există unitate a contrariilor. Adevârul nu presupune falsul, 
ci îl exclude. Identitatea este rigidă şi nu există treceri, dezvoltări etc. 
Ele se fac vâădite abia pe plan gnoseologic, prin raportarea lor 
(să zicem: a unor noţiuni ştiinţifice) la semnificaţiile lor, care se 
schimbă în cursul practicii social-istorice. 

Dar domeniul gândirii nu se reduce la acest nivel. Încă Platon 
observase că la nivelul a ceea ce el numea „genuri supreme“ 
(ta megista ton genon) au loc nişte raporturi specifice de contrarietate, 
enantiologice (de la enantion = contrar) sau, mai simplu, antiologice, 
care delimitează un domeniu pe care Hegel îl numea al dialecticii 
speculative („speculativ” în sensul originar al cuvântului, de la 
speculum = oglindă, reproducere). Categorii de acest tip sunt, la 
Platon, mişcarea şi repausul, care, deşi contrare, sunt comune cu 
ființa. Este vorba de un raport special antiologic, care diferă atât de 
opoziţie, caracteristică dialecticii obiective, cât şi de contradicţie, 
caracteristică dialecticii subiective. Aceasta, la Platon, căci pentru 
Hegel şi aici trebuie să acţioneze fluxiunea heraclitică. 

Platon constatase că un corp poate så treacă din mişcare în repaus 
şi invers, dar mişcarea ca atare nu poate să treacă în repaus, şi nici 

acesta - în mişcare. Numai în lumea lucrurilor sensibile are loc 
trecerea opuşilor unul în celălalt, pe când contrariile din domeniul 
genurilor supreme sunt veşnic identice cu ele însele. 

Exemplul cel mai cunoscut al lui Hegel, cu care şi incepe celebra sa 
Logică, de categorii care trec unele în altele, sunt ființa şi nimicul. Ființa 
trece în nimic, iar nimicul — în fiinţă, dând naştere, în unitatea lor, 
devenirii. Dar aceasta înseamnă aceeaşi aplicare fâră discemâmânt a 
aceleiaşi dialectici rigide, absolute şi în domeniul relaţiilor categoriale, 
şi instituirea, cu această ocazie, şi aici, a manierei sofistice de investigaţie. 

Toate acestea nu sunt însă argumente în defavoarea dialecticii 
în genere, care, practicată corect, cu restricțiile metodologice 
menţionate, se dovedeşte instrumentul indispensabil al oricărei 
filosofii ştiinţifice, deci şi al filosofiei artei. 


4. Dialectica binară 
în viziunea lui Ştefan Odobleja 


Opera principală a lui Ştefan Odobleja, Psychologie consonantiste 
(Librairie Maloine, Paris, 1958-1959, apărută şi în traducere 
românească, la Editura Ştiinţifică şi Enciclopedică, Bucureşti, 1984), 
i-a conferit acestuia, alături de alţi doi savanţi români (medicul Daniel 
Danielopolu şi profesorul-inginer Paul Postelnicu), merituosul 
calificativ de „precursor al ciberneticii”!, şi chiar pe acela de părinte 
al unei „cibernetici generale“, care poate fi considerată un fel de 
teorie logico-psihologică de fundamentele ştiinţelor. În oricare dintre 
aceste accepţii, opera lui Odobleja nu conţine numai simple 
„rudimente“ ale ciberneticii din viziunea ulterioară a lui Norbert 
Wiener. Odobleja ocupă un loc central între Ampere şi Wiener?. Fireşte 
că această situaţie îi conferă, cu atât mai mult, un loc privilegiat în 
istoria ciberneticii din România”. 

S-a dovedit cu timpul că savantul român are merite deosebite în 
multe dintre ştiinţele particulare, pe care le-a studiat sau practicat ca 
atare, independente una de cealaltă (ca medicina şi psihologia) sau în 
raporturile lor de consonanţă (lingvistică, pedagogie, estetică, 
sociologie, drept, economie), cum au dovedit-o numeroasele 
comunicări de la simpozioanele de cibernetică organizate la 
Drobeta-Turnu Severin (1979), Lugoj (1982, 1985, 1988) şi laşi (1986). 

Dar contribuţiile ştiinţifice ale lui Ştefan Odobleja nu se reduc la 
lucrările publicate în timpul vieţii“. El a lăsat numeroase manuscrise, 
dintre care cel mai voluminos (15.000 de file) conţine o lucrare de 


! A se vedea în acest sens lucrarea colectivă Precursori români ai 
ciberneticii, Editura Academiei R.S. România, Bucureşti, 1979. 

2 Cf. culegerea de studii Odobleja between Ampere and Wiener, Editura 
Academiei R.S. România, Bucureşti, 1981. 

> A se vedea şi lucrarea Cibernetica din colecţia „Istoria ştiinţelor în 
România“, Editura Academiei R.S. România, Bucureşti, 1981. 

* Asevedea, in afara studiilor medicale publicate în revista de specialitate, 
şi lucrarea La phonoscopie, Gaston Doin, Paris, 1935. 

logică5. Aceasta prezintă un interes deosebit, pentru faptul că a fost 
scrisă, în mare parte, după ce autorul ei citise deja Cibernetica lui 
Norbert Wiener, faţă de care este considerat precursor. Cu toate 
acestea, şi în ciuda faptului că Odobleja a luptat pentru această 
considerare, în manuscrisele de logică el se detaşează clar de 
concepţia, considerată mărginită şi necreativă, a lui Wiener, şi caută 
„baze noi pentru o cibernetică a viitorului“$. Aceste „baze noi” au, de 
data aceasta, o evidentă turnură logico-filosofică, deşi Odobleja nu 
va renunţa nici acum la viziunea sa originară logico-psihologistă. 

Încă din primele pagini ale introducerii în logica rezonanţei, 
savantul român işi expune punctul de vedere original în conceperea 
gândirii, diferit atăt de cel logico-tradiţional, după care obiectul logicii 
il constituie nu gândirea, ci rezultatele ei, cât şi de cel actual-cibernetic, 
după care menirea tehnicii ar fi una memorială, repetitoare a unor 
rezultate obţinute deja ale gândirii. Pe Odobleja îl interesează 
gândirea spontană, productivă, creatoare, gândirea în act, în propria 
ei procesualitate. Dar aceasta inseamnă o concepţie dinamică, 
dialectică asupra gândirii, ilustrată de savantul român prin legi, 
respectiv principii corespunzătoare, enunțate explicit. Cel mai general 
dintre acestea este Principiul dinamismului”, care vizează intreaga 
realitate, de la univers, de la „cerul intreg”, care este conceput în 
„perpetuă mişcare“, până la „electronii care se învârtesc unii în jurul 
altora cu fantastice viteze”. „Nici logica - consideră Odobleja - nu 
putea să rămână substanţială în statică.” „Dinamismul logic“ are, in 
viziunea lui, o întreagă istorie, ilustrată de Heraclit, Aristotel, Herbart, 
Hegel şi A. Fouillee. 

Odobleja se dovedeşte însă un adversar al dialecticii triadice de 
origine hegeliană. El combate cu fiecare ocazie „trilogiile“, 
„trinotomiile” şi, în genere, „vetusta triadă“. Astăzi ştim că, in ciuda 
contribuţiei excepţionale a lui Hegel, dialectica, în sens materialist, 
este contrară viziunii sale. Marx însuşi a combătut nu numai accepţia 
idealistă a dialecticii lui Hegel, ci şi aspectele sofistice pe care le 
implică aplicarea rigidă a schemei triadice. „Ceea ce a fost definit la 
inceput ca termen mediu - spune Marx despre triada de tip hegelian 
- între două extreme apare acum ca extremă, şi una din cele două 
extreme... ca termen mediu... Avem de-a face aici cu un schimb 
reciproc de servicii: e ca atunci când un al treilea se interpune între 
doi oameni care se ceartă şi apoi unul dintre aceştia se interpune 
intre acest ter şi celălalt... E curios că Hegel, care a redus această 


5 Din prima parte a acestei lucrări a fost publicată o Introducere in logica 


rezonanţei. Editura Scrisul Românesc, Craiova, 1984. 
6 OP. cit, p. 22. 
7 Ibidem, p. 142-144. 

absurditate a mijlocirii până la expresia ei logică abstractâ... o prezintă 
în acelaşi timp ca un mister speculativ al logicii, ca un raport raţional, 
ca o deducție. intre nişte extreme reale - conchide Marx — nu poate 
avea loc mijlocire tocmai pentru că sunt adevărate extreme.“E 
Odobleja consideră şi el, in aceeaşi manieră, câ logica, dinamică fiind, 
trebuie så fie în acelaşi timp simetrică, binară, bivalentă, bipolară 
şi riguros dihotomică?. La el este vorba, prin urmare, de o 
dialectică binară. 

Din punct de vedere al momentelor sau al termenilor în care este 
concepută dialectica, în sensul de metodă generală de descriere a 
mişcării, transformârii şi dezvoltării, sunt cunoscute mai multe tipuri 
de dialectică. Cea binară este considerată „dialectica minimală”, aşa 
cum o înțelegeau presocraticii (în speţă, pitagoreicii), dar şi modernii 
care recunosc caracterul universal al opoziţiei, al contradicţiei şi al 
luptei contrariilor. Dialectica triadică a fost amplu tratatâ de câtre 
Proclus şi, apoi, de câtre Hegel. Elemente ale unei dialectici tetradice, 
în patru timpi, gâsim la Aristotel, dar şi la Kant. Ea a fost teoretizată 
şi în filosofia românească, de câtre Constantin Noica, în forma 
dialecticii tematice: (1) temă, (2) antitemă, (5) teză şi (4) temă 
regăsită!%. Se poate vorbi însă şi de o dialectică pentadică, ale cărei 
prime forme se regăsesc în filosofia lui Platon. Ultima ar fi o „dialectică 
maximală”. În sens materialist, adică pornind de la realitatea obiectivă 
la interpretarea ei, fiecare din aceste dialectici este potrivită pentru 
anumite domenii şi nepotrivită pentru altele. Există fenomene care 
se opun, fără a se compune vreodată, ceea ce justifică binaritatea 
(adevărul şi falsul, pozitivul şi negativul); altele care, opuse fiind, se 
combină într-un al treilea sau se manifestă printr-un al treilea 
(ca opoziţia dintre valoarea de intrebuinţare şi valoarea de schimb, 
care se manifestă prin marfă şi numai prin aceasta); sunt anumite 
fenomene ciclice, ca anotimpurile, care nu pot fi reduse la mai puţin 
de patru, iar altele, la mai puţin de cinci (cele cinci corpuri perfecte 
ale lui Platon, cele cinci simţuri ale omului ş.a.). Este evident că 
aplicarea, ca schemă rigidă, a unui tip de dialectică la toate 
fenomenele nu poate să ducă decât la falsificarea lor. Pe de altă parte, 
fenomenele care presupun o interpretare dialectică mai complexă 
nu infirmă în principiu, ca parţial valabilă, dialectica mai puţin 
complexă. În genere, nici un tip de dialectică nu infirmă dialectica 
minimală, elementară, care presupune opoziţia şi, respectiv, 


e K. Marx, Contribuţii la critica filosofiei hegeliene a dreptului, in Marx, 


Engels, Opere, vol. 1I, Editura Politică, Bucureşti, 1960, p. 321-322. 

9 Şt. Odobleja, op. cit., p. 21. 

10 C. Noica, Devenirea întru fiinţă, Editura Ştiinţifică şi Enciclopedică, 
Bucureşti, 1981, p. 76 sq. 

contradicţia = punctul de plecare al oricărei mişcări. În aceasta constă 
secretul reuşitei lui Ştefan Odobleja, suportul metodologic al 
consonanţei dintre toate domeniile realităţii şi dintre toate ştiinţele 
despre aceste domenii. În toate acestea se manifestă, fără excepţie, 
fenomenul binarităţii. 

Este interesant faptul că, în domeniul abstract al logicii, în care 
binaritatea devine ea insăşi „o expresie logică abstractă”, deci un 
obiect de studiu, metoda investigării sale dialectice de câtre Ştefan 
Odobleja, în ciuda complexităţii sale (exprimată prin 28 de principii), 
poate fi redusă la cinci momente esenţiale. Ar fi vorba deci de o 
interpretare dialectico-pentadică a binarităţii în pura sa esenţialitate. 

Primul moment al acestei interpretări îl constituie principiul 
dualismului, care ar putea fi numit „principiul binarităţii în sine”. 
Enunţul său este simplu: „toate sunt două“!!. Odobleja îl consideră 
ca o formă pozitivă pentru principiul clasic al terţului exclus (care 
exclude a treia posibilitate). În logica tradiţională este vorba de adevăr 
şi fals. Dar principiul dualismului se referă la „toate“, nu numai la 
„teză şi antiteză, la a fi şi a nu fi, la ceva şi negativul acelui ceva”. În 
spiritul dialecticii, am putea spune că se referă la tot ceea ce 
presupune mişcare, transformare şi dezvoltare, adică la toate 
fenomenele realităţii obiective. „Toate sunt două“, deci toate 
presupun ceva şi altceva. Aceasta este cauza pentru care în toate 
ştiinţele apare binaritatea, împărţirea în două (dihotomia), diviziunea, 
iar garanţia binarităţii o constituie principiul dualismului. 

Faptul că acest principiu nu este infirmat în cadrul unor dialectici 
mai complexe se vede clar în logica lui Hegel, în care al treilea termen 
(devenirea) presupune anterioritatea dualității (fiinţă-nimic); sinteza 
presupune dualitatea teză-antiteză. 

Principial vorbind, chiar dacă legea dualismului este valabilă 
pentru „toate“, aceasta nu inseamnă că „toate“ se reduc la simpla 
dualitate, ci numai faptul că dualitatea le este comună tuturor, ca 
faptul cel mai simplu. Nu este de conceput nici un fel de dialectică 
fără presupunerea acestui fapt elementar. 

Al doilea moment al binaritâţii, instituită prin principiul 
dualismului, se referă la raportarea dualelor. Şi acest moment îşi 
găseşte, la Odobleja, ilustrarea într-o lege: principiul reversibilităţii!?. 
El postulează interacţiunea reciprocă a dualelor: „două obiecte logice 
A şi B - consideră Odobleja — se influenţează reciproc unul pe altul, fie 
succesiv, fie simultan”. Reversibilitatea sau interacţiunea reciprocă a 
dualelor este numită de autor „cerc vicios“. Este interesant faptul că 
denumirea de „cerc vicios” şi, respectiv, „complex vicios” apare şi la 


11 Şt. Odobleja, op. cit., p. 68. 
12 Ibidem, p. 77 sq. 

ceilalţi doi savanţi români consideraţi precursori ai ciberneticii: la 
D. Danielopolu şi P. Postelnicu'5, având în toate cazurile şi semnificaţia 
de conexiune inversă (feedback). Odobleja se referă la o mulţime de 
interacțiuni ale dualelor, considerând că ar exista un fel de „drum“ 
între acestea: „Între două reversibile A şi B nu există două drumuri cu 
circulaţie în sens unic, ci un singur drum cu circulaţie în dublu sens“. 
El aminteşte cu această ocazie cuvintele lui Heraclit: „Drumul în sus 
sau în jos este unul şi acelaşi“. Ne găsim deci, şi în acest moment, pe 
tărâmul ferm al dialecticii, chiar în accepţie tradiţională. 

Al treilea moment al binarităţii este însă prin excelenţă dialectic 
şi, totodată, sintetic în accepţia lui Hegel. El a fost enunțat de Odobleja 
ca principiu al contradicţiei!*. Caracterul sintetic al acestui principiu 
rezidă în presupunerea explicită a celorlalte două principii 
(al dualismului şi al reversibilităţii). „Acolo unde nu este dualism — 
va zice autorul —, nu poate exista nici contradicţie.“ Pe de altă parte, 
între entităţile duale trebuie să existe o interacţiune reciprocă. Ca 
aceasta să devină însă contradictorie, trebuie ca interacţiunea dintre 
cele două duale să fie opusă. „Dacă pozitivul a răspuns da, atunci cu 
siguranţă că negativul a răspuns nu, şi viceversa.” Aceasta este 
interacţiunea contradictorie, reciprocă a dualelor —- momentul crucial, 
exploziv, declanşator al mişcării. „Contradicţia este capsa care pune 
în mişcare ideile şi aprinde flacăra gândirii”, va zice Odobleja!?. 

Ne-am aşteptat ca, o dată cu declanşarea mişcării, să pâtrundem, 
în termeni hegelieni, pe tărămul devenirii. Dar Odobleja nu renunţă la 
binaritate, ci consideră, ca şi Marx, că „între extremele reale nu există 
mijlocire, tocmai pentru că sunt adevărate extreme”. Al patrulea 
moment al binarităţii nu trebuie să încalce nici unul dintre principiile 
anterioare: nici dualismul, nici reversibilitatea şi nici contradicţia, ci, 
dimpotrivă, să le menţină şi så le adâncească. Interacțiunea 
contradictorie este stimulativă pentru ambele duale, acţiunea unui 
dual determină reacţia celuilalt dual şi invers, iar intensificarea acţiunii 
determină intensificarea reacției. Atacul determină perfecţionarea 
apărării, iar perfecţionarea apărării, intensificarea atacului. Dualele sunt 
ca două armate inamice cu forţe egale, care, după lupte îndelungate, 
ajung să-şi cunoască atât de bine tactica, încât să aibă reacţii adecvate 
'pentru orice tip de atac şi mijloace adecvate de atac pentru orice tip 
de apărare. Este momentul în care, între cele două duale, reversibile 
şi contradictorii, apare fenomenul rezonanței — cuvântul care a 
determinat şi denumirea de „logică a rezonanţei“!€. 


13 Precursori români ai ciberneticii, ed. cit., p. 31 şi 123. 
14 Şt. Odobleja, op. Cit., p. 113 sq. 

15 Ibidem, p. 108. 

16 Ibidem, p. 53. 


214 Variantele dialecticii speculative 


„Rezonanţa are la bază acordul şi dezacordul, asemânarea şi 
deosebirea.“!7 Odoble ja o defineşte în continuare ca: fenomen dual, 
reversibil, dinamic (contradictoriu) şi producâtor de mişcare. 
„Rezonanţa produce fenomene de amplificare şi de interferenţă.” 

În cadrul rezonanţei, Odobleja distinge consonanţa şi disonanţa 
ca fenomene antagoniste! ®. 

Altfel spus, cele două duale, interacţionând în permanenţă şi 
fiind în permanentă opoziţie, sfârşesc prin a intra în rezonanţă, 
amplificându-şi treptat aspectele consonante (acordul şi asemănarea), 
dar şi disonante (dezacordul şi deosebirea). 

În fine, ultimul moment al binarităţii este unul practic, acela de a 
trage foloase de pe urma rezonanţei. 

Ştefan Odobleja a fost unul dintre primii savanţi care au făcut o 
analiză exhaustivă a fenomenelor de rezonanţă dintre realitatea 
obiectivă şi cunoaştere în genere, expusă în prima parte a Psihologiei 
consonantiste, şi dintre aceeaşi realitate şi cunoaşterea ştiinţifică 
(diferitele discipline ştiinţifice), în a doua parte a lucrării. Dacă în 
acest context predomină consonanţa psihologică, respectiv aspectele 
rezonatorii de acord şi asemânătoare ale cunoaşterii, ca fenomen 
psihic, cu obiectul cunoaşterii (al cunoaşterii ştiinţifice în genere), 
ceea ce impunea generalizarea unui număr de legi, printre care şi a 
reversibilităţii, care, sub denumirea de „cerc vicios”, era o postulare 
a fenomenului numit ulterior feedback, în contextul logicii rezonanţei 
este vorba de confruntarea gândirii pure, concepută ca act creativ, 
cu realitatea obiectivă în mişcare, de confruntarea gândirii în acţiune 
cu realitatea în transformare. 

Principial vorbind, avem în faţă cea mai tipică dualitate, enunțată 
uneori în forma „existenţă şi conştiinţă“ sau „materie şi gândire”. 
Dualitate ireductibilă, care confirmă pe deplin principiul dualismului. 
Reversibilitatea acestor duale rezidă nu numai în producerea gândirii 
şi dezvoltarea ei în funcţie de acţiunea realităţii înconjurătoare, a 
naturii, ci şi în acţiunea inversă a gândirii şi cunoaşterii asupra naturii, 
pe care o transformă în permanenţă. Dar, în această interacţiune, 
dualele sunt în permanentă opoziție: gândirea tinde så rămână 
aceeaşi, natura - să persiste în formele iniţiale. Ele au început să 
intre însă într-o adevărată rezonanţă: gândirea a învăţat să asculte 
de legile naturii, iar natura a început să se supună scopurilor umane. 
Şi-a făcut apariţia şi o natură de a doua instanţă, tehnica. Aceasta 
este o natură copiată după gândurile omului. Nu s-ar putea petrece 
oare şi fenomenul rezonanţei inverse, apariţia unei gândiri copiate 


17 Ibidem, p. 104. 
18 Şt. Odobleja, Psihologia consonantistă, Editura Ştiinţifică şi 
Enciclopedică, Bucureşti, 1982, p. 181. 

după mecanismele tehnicii? Apariţia gândirii artificiale? Răspunsul 
lui Odobleja este pozitiv. Doar atât că rezonanţa respectivă nu este 
un fenomen spontan. Aşa cum natura a trebuit să se înmlădieze 
pentru a fi turnată în tiparele gândirii, spre a deveni maşină, şi gândirea 
trebuie supusă la o serie de canoane. Pentru a se apropia de ceea ce 
este fizic-natural, gândirea trebuie mai întâi, după Ştefan Odobleja, 
să fie geometrizată, respectiv reprezentată, modelată geometric; 
trebuie apoi să fie reprezentată corporal, cinematic; urmează 
dinamizarea acestei reprezentări (modelarea în spaţiu, timp şi 
mişcare), ca în cele din urmă să poată fi automatizată!?. 

Acesta este ultimul moment al binarităţii, într-o analiză dialectică 
magistrală, în care dualele reversibile, contradictorii şi rezonante se 
transformă unul pe celălalt, devenind fiecare un altul faţă de sine 
însuşi, dar neîncetând niciodată de a fi duale, intensificându-şi în 
permanenţă interacţiunea şi opoziţia, după legile rezonanţei, care le 
sporesc consonanţa, dar, în aceeaşi măsură, disonanţa de neîmpăâcat 
dintre finitudinea gândirii şi infinitatea materiei. 

Odobleja poate fi considerat, fără rezerve, un maestru al dialecticii 
binare. 


19 Şt. Odobleja, Logica rezonanţei, ed. cit., p. 17. 


5. Tema circularităţii opoziţionale 
la D. Danielopolu, Șt. Odobieja, 
P. Postelnicu și C. Noica 


Cu ocazia cercetării manuscriselor lui Ştefan Odobleja, dintre care 
am şi publicat o parte (Introducere în logica rezonanţei, Editura 
Scrisul Românesc, Craiova, 1984), şi a lecturii ultimelor lucrări ale 
lui Constantin Noica (în special Incercare asupra filosofiei tradiționale 
din Devenirea întru ființă, Editura Ştiinţifică şi Enciclopedică, 
Bucureşti, 1981), am constatat, în ciuda lipsei evidente a oricărei 
influenţe reciproce sau a vreunei surse comune, predilecţia ambilor 
gânditori pentru reprezentări antitetice de tip circular ale unor 
fenomene naturale, ştiinţifice, tehnice sau culturale. 

Odobleja numeşte „cerc vicios“ schema circulară, interpretată 
ulterior ca imagine a feedback-ului, iar Noica opune reprezentării 
liniare a dialecticii imaginea cercului. Terminologji asemânătoare apar 
însă şi în lucrările altor doi savanţi români: medicul Daniel 
Danielopolu şi inginerul Paul Postelnicu. Primul foloseşte expresia 
„Cerc vicios reflex”, iar celâlalt, „complex vicios“. Nici între aceştia nu 
se poate constata vreo legătură informaţională. Cert este însă faptul 
că tema circularităţii, într-o formă sau alta, s-a dovedit operantă în 
medicină, psihologie, tehnică şi filosofie, prilejuind elaborarea unor 
lucrări apreciate ulterior ca fundamentale pentru domeniile 
respective, cel puţin din perspectivă românească, 

Lucrările au fost concepute în perioade relativ apropiate. Chiar 
dacă Danielopolu vorbeşte despre cercul vicios reflex, aplicat la criza 
(gastrică tabetică, încă din 1923, el revine asupra temei cu lucrări 
publicate până în 1955. Odobleja publică Psihologia consonantistă 
în 1958-1939. Postelnicu îşi formulează ideile în 1944, iar Noica, 
înainte de 1950. În afară de lucrările lui Danielopolu, publicate şi 
cunoscute, celelalte au avut destine mai puţin fericite. Lucrările lui 
Odobleja au fost difuzate doar parţial, fiind cunoscute publicului 
românesc abia după 1970. Lucrarea lui Postelnicu a fost publicată 
abia în 1968, iar a lui Noica, în 1981. Apariţia în condiţii obişnuite a 
acestor lucrări ar fi avut, probabil, o mai mare influenţă, chiar dacă 

ideile lor s-au dovedit actuale abia după câteva decenii. Căci nu este 
vorba de o singură lucrare şi de un singur autor. Plutea ceva în 
atmosfera ştiinţifică românească, ceva care îndemna spre un pas 
hotărâtor. Însăşi tema aceasta, a circularităţii, a învărtirii pe loc, a 
reversibilităţii dovedea o autoreflexie, o ezitare chibzuită înaintea 
unei hotărări care, însă, n-a mai apucat să fie luată. 

Ştefan Odobleja îşi reprezintă fenomenele psihice prin cercuri 
vicioase subordonate sau supraordonate. „Fenomenele psihice — 
afirmă el — se învartesc în cerc vicios: ele sunt roţi turnante care se 
angrenează ca roţile unui ceas. Mişcările psihice sunt mişcări pe 
jumătate circulare, pe jumătate în linie dreaptă. Caracteristica lor 
este reversibilitatea: ele fac parte din seria ciclică.” Viaţa în genere 
este considerată „un cerc vicios de acţiuni şi reacţiuni reciproce. O 
reversibilitate complexă de fenomene fizico-chimice”. Aceleaşi 
fenomene de tip circular, care prefigurează în psihologie conexiunea 
inversă, feedback-ul, iar în biologie semnifică relaţia dintre organism 
şi mediu, sunt observate de Odobleja în cadrul întregii realităţi şi 
ilustrate cu exemple din toate ştiinţele. Circularitatea îşi dobândeşte 
astfel caracterul de lege universală, numită de Odobleja „legea sau 
principiul reversibilităţii”. „Reversibilitatea e un cerc vicios între o 
cauză şi efectul ei. Este o oscilație între două stări ce se determină, 
alternativ, una pe cealaltă.“ Specificul reversibilităţii universale, al 
circularităţii în viziunea lui Odobleja, îl constituie binaritatea - 
filosofic vorbind, opoziţia —, motorul, în ultimă instanţă, al oricărei 
mişcări, acţiuni etc. Gândirea însăşi, ca act psihic, considera 
Odobleja, poate fi descompusă în altfel de cercuri vicioase, care se 
dovedesc asemănătoare cu cele din domeniul fizic, ceea ce ne 
permite, susţine savantul român, „să mecanizâm gândirea, să 
realizâm gândirea instrumentală, gândirea tehnică sau tehnicizată, 
gândirea artificială şi provocată”. 

Paul Postelnicu porneşte de la „fenomenul reacţiunii, utilizat în 
tehnica transmisiunilor radio şi telefonice“, constatând apariţia unui 
„complex vicios” sau „ciclu vicios” între vibraţiile produse de un circuit 
anodic şi vibraţiile din circuitul grilei sale. El susţine că şi în domeniul 
fizic în genere, dar şi în al vieţii, pot fi descoperite cicluri vicioase, şi 
conchide, ce-i drept, fără a întreprinde o cercetare exhaustivă, ca 
Odobleja, că „viciozitatea e o proprietate esenţială chiar a materiei 
înseşi şi că din această construcţie vicioasă a materiei derivă secretul 
vieţii şi, printr-o generalizare hazardată sau exagerată, am putea 
spune că viciozitatea stă chiar la baza genezei lumii”. Postelnicu 
menţionează, la rândul său, aspectul dualist al complexului vicios, 
insistând şi asupra caracterului progresiv şi, respectiv, regresiv, de 
„ambalare“ sau „stopare“ a ciclului vicios, caracteristică angrenajelor 
tehnice, dar şi fenomenelor biologice. 

Tema circularităţii este centrală în opera lui Daniel Danielopolu. 
Ilustrată cu numeroase exemple din aproape toate domeniile 
medicinei, circularitatea este considerată, în ambele sale posturi 
(pozitive şi negative), ca imagine a proceselor normale şi patologice 
ale organismului uman. 

intre funcţiile organismului există un echilibru. În stare normală, 
acesta este perturbat în permanenţă de factori interni sau externi 
(digestie, emoție, efort, variaţii de temperatură etc.), care determină 
diferite grade de variaţie ale echilibrului. Ele sunt însă reduse în scurt 
timp la o stare medie cu variaţii neglijabile. Echilibrul organismului 
se realizează prin acţiunea a două forţe „antagoniste“, excitatoare şi 
inhibatoare, care se interstimulează. Este vorba de ceea ce 
Danielopolu numeşte „principiul antagonismului interstimulat” sau 
al „amfomecanismului“. Un alt principiu, al „predominanţei”, 
postulează faptul că cele două forţe antagoniste nu sunt niciodată 
egale, ceea ce garantează eficacitatea sistemului. În fine, permanenţa 
sistemului funcţional al organismului este garantată de „legea 
mecanismului circulator”, conform căreia un prim factor declanşează 
intervenţia unui al doilea, care, la rândul lui, necesită intervenţia 
primului ş.a.m.d. 

În cazul unui efort banal care perturbă frecvent echilibrul 
funcţional al organismului, se produc: 1) încordare musculară (forţa 
activă), care determină 2) accelerarea ritmului cardiac (forţa reactivă) 
cu 3) predominanţa încordării musculare, care determină, la rândul 
ei, 4) predominanţa accelerării ritmului cardiac, până la 5) restabilirea 
echilibrului între încordarea musculară şi ritmul cardiac. 

„Cercul reflex echilibrat“ asigură acţiunea forţelor antagoniste în 
cazul proceselor permanente, ca cel dintre respiraţie şi ritmul cardiac. 
În stări patologice tranzitorii acţionează „cercul reflex echilibrat 
deficitar“, în cadrul căruia predominanţa uneia dintre forţe se face, 
pentru o perioadă de timp, în detrimentul celeilalte. „Cercul vicios 
reflex” este caracteristic stărilor patologice permanente, când are loc 
„0 „ambalare“ reciprocă a forţelor antagoniste în detrimentul ambelor, 
ceea ce nu mai permite restabilirea echilibrului, ci distrugerea lui 
“totală — încetarea acţiunii celor două forţe. 

d Danielopolu a extins această schemă, antitetica circulară, valabilă 
în domeniul biologic, şi la viaţa socială, în care se poate vorbi, fireşte, 
de forţe „antagoniste“, chiar într-un sens mai propriu decăt în cadrul 
organismului animal, de „predominanţe” şi „interstimulări”, cu toate 
că societatea nu poate fi considerată un simplu „organism'. 

În oricare dintre accepţiile menţionate, circularitatea opoziţională 
se dovedeşte activă în mai multe domenii şi este ridicată la rangul de 
legitate universală, dovedindu-se, cu cât este mai simplă, în accepţia 
lui Odobleja, ca reducându-se la o schemă circulară, binară, între 

componentele căreia apar diferite tipuri de opoziţie: constante, 
progresive sau regresive, simetrice sau asimetrice. Dar, în aceste cazuri, 
viziunea circularistă are implicaţii evidente general-filosofice. Dacă 
la Paul Postelnicu ele vizează mai mult domeniile fizico-chimice şi, 
principial, cele organice cu implicaţii cosmogonice, iar la Daniel 
Danielopolu, domeniile biologice şi sociale, în Psihologia 
consonantistă a lui Odobleja circularitatea devine principiu 
metodologic al tuturor ştiinţelor, cu implicaţii general-filosofice, 
morale, logice şi pedagogice. Cel puţin în domeniul logicii, al „logicii 
rezonanţei”, viziunea circularistă a lui Odobleja ar fi avut implicaţii 
majore pe linia mecanizării gândirii „în căutarea de baze noi spre o 
cibernetică a viitorului”, 

Circularitatea, la Constantin Noica, devine o problemă centrală a 
filosofiei. „Nu s-ar putea face din cerc o schemă a gândirii înseşi?“, se 
întreabă Noica în maniera lui Odobleja. Terminologia sa este însă 
adecvată domeniului filosofic. Ceea ce pune el în discuţie este 
dialectica, modalitatea de gândire a desfăşurării oricărui proces, a 
devenirii în genere, concepută ca „devenire întru fiinţă“. Opoziția, 
mobilul oricârei mişcări, apare, pe plan conceptual, în forma 
contradicţiei. „Totul - va zice Noica -— începe de la o situaţie 
contradictorie”, care postulează principial binaritatea. În cadrul acesteia 
însă, dintre cei doi termeni care se contrazic, numai unul îl contrazice 
pe celălalt. În aparenţă, această situaţie ar infirma legea reversibilităţii 
a lui Odobleja, şi chiar a predominanţei, despre care vorbea 
Danielopolu. În realitate, ea le confirmă pe ambele, dar într-un alt 
sens. Dialectica circulară sau „dialectica de cercuri”, cum îi zice Noica, 
nu se reduce la un singur cerc dialectic, ceea ce observase şi Odobleja 
în numeroase cazuri. Fenomenul reversibilităţii nu este o simplă 
pendulare între două contrarii, care n-ar putea să ducă la nimic nou, 
decât, în sens hegelian, la identitatea contrariilor în cadrul unei sinteze 
— respinsă principial de către toţi savanții amintiţi. Trecerea de la un 
cerc dialectic la altul se face însă prin transformarea termenului „temâ“” 
din primul cerc în termen „antitemă” în cercul al doilea, ceea ce revine 
însă, pe alt plan, la a considera că fiecare termen al unei opoziții este, 
în terminologia lui Odobleja, când cauză, când efect. Dar acest lucru 
nu se petrece oricum, dialectica circulară, în sensul lui Noica, este 
orientată, are o direcţie. Or, această direcţie este determinată, în 
terminologia lui Danielopolu, de predominanţa uneia dintre 
componentele antagonismului, care, să zicem aşa, face să încline 
balanţa în favoarea ei, determinând direcţia cercului dialectic. Lipsa 
predominanţei, în cazul forţelor, ar duce, în terminologia lui Postelnicu, 
sau la ambalarea, sau la stingerea contradicţiei. 

Viziunea circularistă a lui Noica, deşi nu infirmă legile postulate 
de ceilalţi savanţi amintiţi, nu reprezintă o generalizare a acestora şi 

nu este aplicabilă în ştiinţă şi tehnică. Dialectica circulară, compusă 
din: temă, antitemă, teză şi temă regăsită, are mai degrabă o 
semnificaţie gnoseologică, referitoare la înlănţuirea ideilor, decăt la 
mersul lucrurilor. În realitate, există sisteme care se bazează pe 
echilibrul forţelor opuse şi care alcătuiesc cercuri vicioase propriu-zise 
cvasieterne, cel puţin pentru noi, pământenii, cum sunt rotația 
planetelor sau funcţiile organismului. Circularităţile de acest gen pot 
fi considerate şi în evoluţia lor, dar astronomul le ia ca atare, ca şi 
medicul, care tratează corpul omului actual, făcând abstracţie de 
evoluţia speciilor. 

În oricare dintre accepţiile menţionate, circularitatea presupune 
interpretări filosofice de un tip dialectic specific, şi anume neliniar, 
consideraţii a căror utilitate practică a fost confirmată de evoluţia 
ştiinţei şi a tehnicii actuale şi care se înscriu pe linia unor tradiţii 
ştiinţifice şi filosofice menţionate explicit în lucrările lui Daniel 
Danielopolu, Ştefan Odobleja, Paul Postelnicu şi Constantin Noica, 
deci între anii 1923 şi 1950. 

Semnificaţia filosofică a circularităţii cu astfel de caracteristici, a 
unei dialectici de tip neclasic, apare, după cunoştinţa noastră, în 
Occident, mai tărziu, în lucrarea lui Friedrich Kümmel, Platon und 
Hegel zur ontologischen Begrindung des Zirkels in der Erkenntnis 
(Tübingen, 1968). Cauza o constituie faptul că circularitatea, în 
accepţia de circulus vitiosus sau petitio principii, nu avea în filosofia 
occidentală decăt un sens negativ. Abia în cadrul ciberneticii, prin 
aşa-numitele Regelkreisen, cercuri de reglare sau bucle cibernetice, 
şi-a dobândit circularitatea un sens pozitiv atât în ştiinţă, căt şi în 
cunoaştere in genere (Zirkel der Erkenntnis). Or, cibernetica lui Wiener 
apare abia în 1948, fiind, în mod firesc, receptată ca atare doar ulterior. 
La noi, însă, despre cercul vicios reflex vorbea Danielopolu încă din 
19253, iar in Psihologia consonantistă a lui Odobleja, din 1938, 
noţiunea de cerc vicios este aplicată cu sens pozitiv în toate ştiinţele. 

Nu este întâmplător faptul că tocmai Constantin Noica semnează 
prefața la Introducerea in logica rezonanţei a lui Ştefan Odobleja, 
deci la o lucrare în care tema circularitâţii inundă, ca să zicem aşa, 
' domeniul logicii, căci Noica însuşi a încercat să facă din cerc „o schemă 
a gândirii“. Astăzi, când meritele celor doi savanţi au fost încununate 
de aprecierea Academiei Române, prin alegerea lor ca membri 
postmortem ai acestei instituţii, ne permitem să parafrazăm, din 
prefața amintită, cuvintele de încheiere, care, acum, sunt potrivite în 
aceeaşi mâsură pentru amândoi: 

„Dacă ei n-au putut să-şi valorifice la timp şi până la capăt ideile, 
suntem siguri că, în cultura română, cel puțin, ele vor putea trezi, 
prin noutatea şi cutezanţa lor, mari vocaţii creatoare, de care avem 
atâta nevoie pentru calificarea noastră în cultura lumii“. 


6. Scheme dialectico-tetradice 
în Estetica lui Tudor Vianu 


Este greu de urmărit filonul ideatic al unui filosof şi om de cultură 
de talia lui Tudor Vianu — personalitate complexă, care a activat în multe 
domenii şi a suferit, practic, o multitudine de influenţe. Fără a se 
identifica însă cu acestea, şi chiar în ciuda filtrului personal prin care 
le-a receptat, ele se fac parţial vâdite în propriile sale mărturii, în influenţe 
indirecte educaţional-instructive şi, uneori, în contextul creaţiilor sale. 

Tudor Vianu, considerat uneori neokantian, are multe cuvinte 
frumoase la adresa lui Kant, pe care îl considera părintele esteticii, 
in ciuda faptului cå acesta nici n-a utilizat cuvântul „esteticâ” cu 
această semnificaţie. În plus, orientat spre filosofia artei, nu a 
frumosului natural, cum o face cu preponderență Kant, Vianu este, 
principial, pe o altă pistă decăt cea kantiană. 

Chiar dacă n-ar fi avut profesori neokantieni, era firesc să studieze 
Critica facultăţii de judecare şi s-o considere ca deschizătoare de noi 
perspective şi în filosofia artei, şi în estetică. Aceasta, deşi Critica nu 
poate fi considerată estetică. Ultima poate fi practicată independent 
de orice context filosofic, pe când prima, nu. Cine nu concede, de 
exemplu, că s-ar putea vorbi despre o facultate de judecare distinctă 
de intelect şi rațiune, ceea ce constituie o problemă de filosofie 
sistematică, nu poate fi de acord cu filosofia artei lui Kant, după 
cum nu poate fi de acord nici cu cea a lui Schopenhauer sau Nietzsche 
fără să le accepte concepţiile filosofice. 

Vianu este şi el de acord cu o tratare sistematică a esteticii, dar nu 
într-un asemenea cadru filosofic. Sistemul sâu este deschis şi 
compatibil cu teze estetice diferenţiate şi chiar de critică literară (pe care 
a şi practicat-o), ceea ce nu mai convine unei filosofii sistematice a 
artei, bazată mai mult pe principii estetice decât pe ilustrarea artistică 
a acestora, ilustrare ce merge adesea până la încălcarea lor. 

Există însă mai multe accepţii ale termenului de „kantian”. 
Torouţiu vorbea despre „kantianii” români, dar niciodată despre 
neokantieni români, deşi mergea până la sintagma de „kantiani 
antikantiani“. Şi avea dreptate. A existat o recepţionare aparte a 

kantianismului la români, începând cu Eminescu şi sfârşind cu Noica, 
dar astfel incât nu se putea vorbi de o continuare sau reluare, de 
tipul acelui „inapoi la Kant”, a doctrinei kantiene. 

Vianu a fost un apropiat al lui Karl Groos, considerat neokantian, 
dar nu un discipol, în ciuda faptului că i-a acordat doctoratul, despre 
problema valorii în poetica lui Schiller. Mai mult, Vianu nu era de acord 
cu poziţia psihologist-estetică a lui Groos, care era de sorginte kantiană. 
Într-adevăr, admiterea unei facultăţi a gândirii care să garanteze domeniul 
artistic era şi firesc să conducă la excese psihologiste. Într-un fel sau 
altul, toţi neokantienii au fost psihologişti. Cum observă Vianu însuşi, 
până şi teoria lui Groos cu privire la arta ca joc, foarte îndepărtată de 
spiritul kantian, se resimte totuşi, principial, şi chiar se revendică pe 
filieră criticistă. Spre deosebire de Spencer, care considera că jocul se 
datoreşte unui exces de energie, Groos îl consideră, în manieră 
finalist-kantiană, ca o activitate bazată pe instincte utile şi necesare vieţii. 
În orice accepţie, insă, Vianu consideră că ne găsim în faţa unei ipoteze 
care este greu controlabilă şi, cu atât mai puţin, acceptabilă. 

Nici aceste reţineri nu sunt decisive pentru atitudinea generală a 
lui Vianu faţă de Kant şi de neokantianul Groos. Desprindem din 
Estetica lui Vianu această caracterizare apreciativă a lui Kant: 
„Filosoful german este cel dintâi care poate legitima sistematic 
diferenţierea dintre frumos şi util şi aceea dintre artă şi tehnică. Tot 
el este acela care întemeiază teoretic caracterul unic, superior 
canoanelor şi regulilor, al creaţiei artistice: un caracter care apropie 
exerciţiul artistic de procedeele spontane ale naturii. În acelaşi timp, 
valoarea estetică, aceea care îşi găseşte realizarea omenească în artă, 
este coordonată cu binele şi adevărul, celelalte valori capitale ale 
culturii umane: o împrejurare menită så atragă artistului o 
consideraţie deopotrivă cu aceea pe care o merită savantul sau 
conducătorul politic al oamenilor pe căile binelui”!. 

Afi kantian mai are şi semnificaţii generale, nefilosofice: morale, 
comportamentale, stilistice. Vianu, fiu de medic, a fost educat într-un 
spirit cvasirigid, într-o curăţenie şi ordine desâvârşite, cu o probabilă 
lipsă de efuziuni sentimentale, caracteristică celor care au copilărit 
în case mari, cu multe persoane străine, cu invitaţi etc. Vianu era, 
într-adevăr, o persoană cu expresie facială, vestimentaţie, ţinută şi 
comportament care te obligau să mergi cu gândul la sobrietatea 
germanică tradiţională. Citind Estetica lui Vianu, spre deosebire de 
scrierile unui Câlinescu, de exemplu, ne putem imagina că primul, 
de altfel un bun germanist, citea în tinereţe nu numai cu râbdare, ci 
chiar cu satisfacţie, scrierile glaciale ale lui Kant. l 

Există insă influenţe kantiene şi de altă natură, metodologică, în 
Estetica lui Vianu. Faptul ca ele au trecut neobservate se datoreşte 


' Tudor Vianu, Estetica, Editura pentru literatură, Bucureşti, 1968, p. 174-175. 

rezonanţei:lor mai puţin cunoscute. Este vorba de metoda 

dialectico-speculativă tetradică a lui Kant. 

Dialectica este de mai multe tipuri: binară, triadică, tetradică şi 
pentadică. Cea binară este dialectica minimală, căreia îi corespund 
dualităţi opuse, contradictorii sau contrare neconciliabile, ca între 
negativ şi pozitiv, adevăr şi fals, finit şi infinit. Mai cunoscute sunt 
schemele dialectico-speculative triadice, de genul celor utilizate în 
filosofia lui Hegel (teză, antiteză, sintez). Semnificaţia lor 
metodologică rezidă în aplicarea lor la interpretarea unor domenii 
diferite ale naturii, gândirii sau culturii. 

În filosofia românească s-a discutat mai puţin despre dialectica 
tetradică. A făcut-o Constantin Noica - ultimul kantian român -—, 
pentru faptul că el însuşi era un adept al acestei dialectici. 

Punctul de plecare al lui Kant îl constituie tabelul de clasificare 
al judecăților din logica tradiţională, după: cantitate, calitate, relaţie 
şi modalitate. Aceeaşi schemă este aplicată şi la tabelul categoriilor. 
Aplicațiile rigide ale schemelor dialectico-speculative pot conduce la 
sofisme metodologice. La gruparea, să zicem, a unor entităţi duale 
in scheme binare. Căutarea unui intermediar sintetic între bărbat şi 
femeie le-a permis anticilor să vorbească despre androgin. Hipocraticii 
combăteau ciclicitatea binară a bolii, bazată pe schema noaptezzi şi 
iarnă-vară, aplicând schema tetradică: înainte de masă, dupâ-masă, 
seară, noapte; primăvară, vară, toamnă, iarnă. 

În Estetica lui Vianu găsim câteva explicaţii evidente ale schemei 
dialectico-speculative kantiene. Fără să intrăm în amânunte şi fără 
să facem aprecieri critice, este incontestabil că cele patru momente 
constitutive ale operei de artă: 1) izolarea; 2) ordonarea; 3) clarificarea 
şi 4) idealizarea, despre care vorbeşte Vianu, corespund perfect 
schemei respective. 

1) Izolarea se referă, chiar în manieră kantiană, la coordonatele 
cantitative de spaţiu şi timp ale operelor artistice, indiferent: 
de specificul lor. Izolarea reprezintă, de fapt, o plasare în spaţiul 
sau în timpul artistic, concentrat sau dilatat, direcţional sau 
dimensional etc., faţă de cele reale. 

2) Ordonarea se referă în mod explicit la „calităţile sensibile ale 

? obiectelor“, disparate, de regulă, şi de care se face abstracţie, 

de exemplu, în cadrul ştiinţelor. 

Ce-i drept, primele două momente constitutive ale operei de arta 
pot fi interpretate şi invers: prima ca reprezentând calitatea, prin 
izolarea care ar sugera limitaţia la Kant; a doua - ca reprezentând 
cantitatea, prin raportarea unităţii la multiplicitate. O inversare 
aplicativă obişnuită în logica tradiţională, în care se vorbeşte întâi 
despre calitatea judecăților (afirmative sau negative, care pot fi 
exprimate fără precizări cantitative: de exemplu, „câinele latrâ”). 

Oricum, la Vianu limitaţia este spaţio-temporală, iar unitatea se 
referă la o multiplicitate calitativă. 

5) Clarificarea are o semnificaţie strict relaţională, în primul rând 

prin raportarea perceptivului la noematic şi, în al doilea rând, 
prin raportarea ambelor la sine. Platonic vorbind, orice operă 
presupune o raportare la un model real şi la o schemă 
imaginară. Ceea ce relaţionează artistul, trebuie să relaţioneze 
şi admiratorul operei. Apoi reprezentarea artistică este 
relaţionată (raportată) la perceptivul obişnuit, faţă de care ea 
este mai mult sau mai puţin frumoasă. 
Idealizarea se referă la caracteristica esenţială a operei de artă, 
care, faţă de ansamblul realitâţii, reprezintă mai mult 
modalitatea apariţiei obiectului, decăt existenţa lui. El ne apare 
vizual — în pictură sau auditiv — în muzică, deşi poate să existe 
în realitate fărâ aceste reprezentări. Reprezentarea nu este 
ireală, ci doar o modalitate idealizată a existenţei. 

Este demn de remarcat faptul că partea, întâmplător, a patra, 
centrală a Esteticii lui Vianu, este concepută tetradic, şi tot în spiritul 
schemei dialectico-speculative a lui Kant. Partea se numeşte Structura 
şi creaţia artistică şi are următoarele capitole: 1) Structura artistică, 
care, la punctul b), are o tetradă subordonată: intuitivitatea, 
adâncimea psihică, fantezia creatoare şi puterea expresivă. Este vorba 
aici de o tetradă categorială completă a unei componente cantitative, 
căci structura artistică presupune tocmai raportarea diferitelor ei părţi 
componente, spre deosebire de 2) Creaţia artistică. Aceasta din urmă 
fiind cea care îi conferă calitatea sau funcţionabilitatea artistică. Aici 
intervine o a doua tetradă subordonată, de data aceasta, aspectelor 
calitative ale artei: pregătirea operei, inspiraţia, invenţia şi execuţia. 
În fine, 3) Tipul de creaţie şi tipuri de creatori este un capitol referitor 
la raportarea sau la relaţiile dintre aceste tipuri, iar 4) Eteronomia 
creației artistice se referă la modalitatea prin care arta Îl eliberează, îl 
întregeşte sau îl afirmă pe creator. Tetradele subordonate pot fi, la 
rândul lor, analizate pe baza schemei dialectico-tetradice a lui Kant. 

Ar fi prea mult să conchidem că Tudor Vianu, în ciuda manierei 
sistematice declarate in care concepe estetica, ar fi urmărit o aplicare 
consecventă a schemelor tetradice, situaţie în care Estetica lui ar fi 
putut să fie considerată un sistem dialectico-speculativ tetradic. Îi 
lipseşte pentru aceasta nu numai consecvenţa, câci nu este obligatorie 
prezentarea expozitivă tetradică, ci şi intenţionalitatea declarată de a 
proceda în această manieră şi, fireşte, fundalul filosofic corespunzător. 
Dar toate acestea l-ar fi condus la elaborarea unei filosofii a artei, şi nu 
a unei estetici. Ceea ce nu ne impiedică să-l considerâm totuşi, cel 
puţin din perspectiva influențelor kantiene menţionate, ca pe un bun 
mânuitor al schemelor dialectico-speculative tetradice. 

7. Mecanismele pentadice 
ale tragediei antice 


Aristotel, în Poetica sa, a fost primul estetician care a acordat 
tragediei un loc privilegiat. S-a şi considerat, uneori, că întreaga lucrare 
nu ar fi constituit decât prilejul de a vorbi despre tragedie în 
comparaţie cu celelalte arte. Ce-i drept, grecii antici au excelat şi în 
alte domenii artistice, cele mai importante fiind arhitectura şi 
sculptura. Dar acestea, prin specificul lor, erau încadrate în peisajul 
citadin, având adesea (templele şi statuile zeilor) mai mult funcţii 
religioase, decât estetice. Grecii nu aveau „galerii de artă”, dar aveau 
în schimb teatre -— locuri special amenajate pentru practicarea artei 
dramatice şi, în primul rând, pentru reprezentarea tragediilor. Mâreţia 
acestor teatre o depăşeşte pe cea a templelor, sugerând faptul că 
arta dramatică ajunsese cândva, pentru greci, de o importanţă 
comparabilă cu cea a religiei şi a politicii, lucru fără precedent în 
istoria culturii antice. Oare Temistocle nu a fost ales arhonte al Atenei 
după succesul tragediei lui Phrynicos Cucerirea Miletului, care i-a 
cutremurat pe atenieni, convingându-i de marea primejdie a invaziei 
persane? Nu este de mirare că tragedia se bucura la greci de un 
asemenea prestigiu şi a ajuns, in consecinţă, la forme greu de egalat. 

Nietzsche este cel care, deplângând dispariţia acestei arte, 
sugerează renaşterea ei din spiritul muzicii, făcând abstracţie de 
adevărata ei renaştere, ce-i drept, într-un mod specific, în teatrul lui 
Shakespeare. Motivul îl constituie premisa după care tragedia nu 
poate fi despărțită de mit, cum a făcut-o Shakespeare. Uitându-se 
“astfel de vorba inţeleaptă a lui Hegel, după care „conceptul, când a 
crescut mare, nu mai are nevoie de mituri”. 

Sartre şi mai cu seamă Camus nu s-au rezumat la consideraţii 
general-filosofice (ca Jaspers, de exemplu), ci au încercat, prin 
propriile lor creaţii artistice, un fel de retour du tragique. Dar de ce se 
vorbeşte mereu de renaştere şi de revenire? Şi de ce se are mereu în 
vedere acelaşi prototip, şi anume tragedia antică? Răspunsul corect 
nu rezidă în studiul a ceea ce s-a păstrat până la noi din tragediile 
antice şi, cu atât mai puţin, în reprezentările lor actuale. De bunâ 

credință, Emile Faguet exprimă clar rezervele oricărui cititor 
contemporan avizat al tragediilor antice, caracterizate de el prin 
expuneri inutile, numeroase digresiuni, o intrigă astenică sau chiar 
absentă, o acţiune fragmentată sau chiar inexistentă, interesul pentru 
ea fiind foarte scăzut (spectatorului i se spune din primele momente 
care va fi sfârşitul şi chiar desfăşurarea) ş.a.m.d. Deci numai 
neajunsuri. Cum se face atunci câ totuşi era apreciat un astfel de 
spectacol? Şi mai mult, elogiat? Dar textele rămase nu prezintă decât 
una dintre componentele tragediei antice. 

Tot Aristotel menţionează faptul că tragedia este un spectacol 
complex în care sunt utilizate toate mijloacele artistice. Mai precis, 
că ea se compune din cinci arte diferite: (1) poezia. care constituie 
textul tragediei; (2) jocul dramatic al actorilor; (3) muzica vocală a 
corului; (4) muzica instrumentală executată la flaut şi (5) dansul. 
Din toate acestea, noi nu cunoaştem decât prima componentă 
artistică a câtorva tragedii antice. 

Substanţa tematică a textului o constituie, de regulă, mitul. Cei 
care propun renaşterea tragediei prin mit, prin preluarea miturilor 
greceşti sau crearea unor noi mituri, uită un lucru fundamental, faptul 
că mitul nu se confundă cu relatarea lui textuală. El pare, într-adevăr, 
a fi o povestire obişnuită, care poate fi inventată şi care a şi fost 
cândva inventată. Dar această poveste, în calitate de mit, constituia, 
cum s-a remarcat adesea, fundamentul real al vieţii sociale şi culturale 
a unei comunităţi. Mitul exprimă adevârul absolut, iar povestea 
respectivă era o istorie sacră. Fără să ştie dinainte, nimeni nu poate 
să afirme că o poveste oarecare este sau nu un mit. Corect vorbind, 
dacă a fost sau n-a fost un mit. Căci povestea lui Oedip a fost, dar nu 
mai este un mit. Nu mai este fundamentul real al unei comunităţi. 
Din această cauză, nici tragediile antice nu mai sunt tragedii, ci doar 
au fost. lar miturile nu pot fi reinviate, căci nu numai „conceptul a 
crescut mare”, dar şi popoarele s-au maturizat (cele europene ar fi, 
după Spengler, chiar bătrâne). 

În acest sens, este total greşită teza lui Nietzsche, după care „fără 
mit orice cultură îşi pierde vitalitatea sânătoasă şi creatoare“, ca şi 
speranţa, care mai dâinuie încă la mulţi creatori moderni, „în 
renaşterea mitului” şi, o dată cu el, a tragediei. 

Nu trebuie omis nici faptul că textul tragediei era scris în versuri, 
constituind o ambianţă armonioasă de epic şi liric. Ceea ce ii permite 
lui Aristotel så afirme că tragedia întrece epopeea. Deci poezia tragică 
nu numai că redă textura mitului, dar o face în forma cea mai elevată. 

Despre jocul dramatic al actorilor se ştie puţin şi, de regula, se 
face abstracţie de un lucru fundamental, de faptul că aceştia purtau 
mâşti. Despre semnificaţia mâştii la popoarele primitive, în tradiţiile 
populare şi despre efectul ei asupra copiilor s-a scris mult. Cert este 

faptul cå masca impresionează, iar costumaţia mascată poate så 
producă, în anumite împrejurări, reacţii psihice intense nu numai la 
cel care o priveşte, ci şi la cel care o poartă. Măştile teatrale accentuau 
expresia personajului interpretat, măreau faţa actorului şi se 
deschideau mult în dreptul gurii, formând un fel de portavoce, cu efecte 
acustice specifice. Este evident că în perioada de glorie a tragediei 
greceşti, când mâştile mai erau purtate încă şi la ceremoniile religioase, 
ele impresionau într-un mod greu de imaginat pentru omul modern. 
În acest sens, teatrul grec poate fi comparat cu teatrul actual de 
marionete, doar atât că, în acest caz, spectatorii trebuie să fie copii; iar 
aceştia, între actori şi marionete, le vor prefera întotdeauna pe ultimele. 

Muzica vocală (a corului) ne este total necunoscută. Ştim numai 
ce se cânta, dar nu cum. Şi nici nu ne putem imagina, fără să cădem 
în greşeli rizibile, cum a păţit-o Hegel. „Nu prea înțeleg - zice filosoful 
german - cum le era cu putinţă grecilor să priceapă ceva din corurile 
lui Eschil şi ale lui Sofocle ... trebuie să mărturisesc că, deşi eu înțeleg 
limba germană şi pot pricepe câte ceva, o lirică germană scrisă într-un 
astfel de stil, transmisă de pe scenă şi, în plus, cântată în întregime, 
ar rămâne pentru mine cu totul neinţeleasâ.“ Dar se compară oare 
prusaca lui Hegel cu limba de cristal a elinilor? Au oare teatrele 
germane acustica miraculoasă a teatrelor greceşti, în care o mică 
monedă căzută pe scenă se aude la fel de bine în orice poziţie a 
teatrului? Şi, înainte de toate, ştim noi care era melos-ul corului grec? 
În orice caz, dacă ar fi produs efectul imaginat de Hegel, nu s-ar fi 
bucurat de aprecierile cunoscute din partea lui Aristotel. 

Suntem la fel de nelămuriţi în privinţa muzicii instrumentale. Ştim 
doar că se cânta din flaut (fluier), şi nu din chitară (irâ), dar de data 
aceasta nu mai ştim nici ce se cânta, nici cum, deşi exista chiar un 
mod muzical tragic (tragikos tropos), inventat, probabil, de Arion. Nu 
ştim câţi flautişti cântau, şi nici dacă muzica era intermitentă sau 
permanentă. A considera însă din nou, dintr-o perspectivă modernă, 
că muzica grecilor era doar inferioară celei actuale, ar contrazice 
informaţiile lui Aristotel, din Politica, referitoare tocmai la cântecul 
din flaut, numit şi „mod frigian”. Acesta nu era condamnat numai de 
câtre Socrate şi, respectiv, Platon, ci însuşi Aristotel îl considera 
herecomandabil în educaţie, pe motivul că stârneşte pasiunile, că 

„produce în suflet senzaţii zguduitoare şi pâtimaşe. Dar ce fel de 
muzică era aceasta, care putea să determine îngrijorarea filosofilor? 

Nietzsche a fost cel care a intuit importanţa excepţională a muzicii 
pentru tragedia antică, subliniind, totodată, faptul că acest lucru este 
greu de înţeles, pentru simplul motiv că noi nu suntem şi nici nu 
putem fi elinii de altădată. La care s-ar putea adâuga că nici muzica 
actuală nu mai este cea elină. Dar el a exagerat, considerând cå 
muzica ar fi dat naştere mitului. Or, mitul este cu mult anterior 

tragediei şi a fost legat de tragedie şi de muzică numai la greci. Aceasta 
este realitatea care spulberă iluzia deşartă a lui Nietzsche în renaşterea 
mitului şi, respectiv, a tragediei din spiritul muzicii. 

În fine, dansul, executat tot de câtre membrii corului, numit 
emmeleia, avea o cadență solemnă. Coriştii mai executau şi deplasări 
în paşi de dans şi mişcări pe loc, legânări, în timp ce cântau. Nici 
emmeleia la grecii antici, dansul, în genere, nu avea caracter distractiv, 
ci ritual, ceremonial. 

Toate acestea dovedesc că „renaşterea tragediei” redusă la mit şi 
(sau) muzică nu ar fi decât fragmentară. 

Având în vedere componentele sale, tragedia greacă a fost adesea 
comparată cu spectacolul de operă, care, în perioada ei de inflorire, 
avea un succes deosebit. Opera are un text (libret), care poate fi 
poetic, şi în care apar uneori povestiri de genul miturilor, are muzică 
vocală, muzică instrumentală, joc actoricesc şi dans. Deci toate 
componentele artistice pentru care laudă Aristotel tragedia antică. 
Dar este cert că povestirea din operă, preluată sau inventată, nu mai 
are astăzi valoare de mit; că muzica vocală nu este numai cor, cei 
care cântă fiind mai ales eroii principali - ceea ce nu se întâmplă 
niciodată în tragedia antică, în care eroii cântau foarte rar, dar numai 
împreună cu corul (în lamentaţia numită commos). Corul de operă, 
la rândul său, este cu totul altceva decât cel antic, are altă pondere şi 
alt rol. Muzica instrumentală a operei este orchestrată. Ea domină. 
Nu este stimulatoare de pasiuni, ci copleşitoare. Nici baletul nu se 
compară cu dansul solemn din tragedia antică. 

Aceasta nu inseamnă că opera nu are valenţele ei estetice sau că 
ar putea fi numită o „fantasmagorie” (după Nietzsche), dar ea este 
mai degrabă o combinaţie de arte independente, care sunt puse în 
joc succesiv şi care au valoare în sine, putând fi gustate, cum se făcea 
adesea, şi separat de întreg (arii, coruri, uverturi, balet) — ceea ce nu 
se putea întâmpla în cazul tragediei antice. Dovadă că, separat de 
ansamblul pentadic al tragediei antice, nici măcar textul singur nu 
mai este tragic. Pe de altă parte, muzica şi dansul din tragedie nu 
erau cele obişnuite, ci işi aveau tropos-ul lor, care le făcea 
impracticabile separat. 

Cauza faptului că cele cinci tipuri artistice alcătuiesc un întreg 
inseparabil în tragedia greacă o constituie structura elementară a 
acesteia. Ea se dovedeşte a fi, după Aristotel, tot pentadică; şi anume: 
(1) mitul prelucrat în text, care este numit uneori subiectul tragediei; 
(2) desfăşurarea logică a acţiunii, conceperea sau gândirea acesteia; 
(3) exprimarea ei în limbaj poetic; (4) exprimarea ei în cântec; 
(5) reprezentarea dramatică sau transpunerea în spectacol. Ce-i drept, 
Aristotel vorbeşte, cu această ocazie, şi despre caracterele personajelor, 
menţionând însă faptul că acestea lipsesc din cele mai multe tragedii. 

Or, aceasta, exact în conformitate cu principiul aristotelic, enunțat tot 
in Poetica, că „ceea ce poate fi adăugat sau nu, fără urmări insemnate, 
nu face parte din întreg”, justifică omiterea lor dintre elementele 
structurale ale tragediei antice. Mai mult chiar, omiterea respectiva 
poate deveni o notă specifică a acesteia, spre deosebire de tragedia la 
Shakespeare, din care nu pot lipsi caracterele. 

Merită interes expunerea, în continuare, a elementelor dramatice 
ale subiectului, şi anume: (1) peripeţia, (2) recunoaşterea, (5) pedepsirea, 
(4) distrugerea şi (5) suferinţa, ultimele trei alcătuind variante ale 
elementului patetic. Toate acestea lipsesc, de regula, din mitul propriu-zis 
(povestea originară), sau sunt conţinute doar implicit în acesta. 

Mitul devine astfel dramatic, dar acest lucru nu este suficient, el 
trebuie să aibă şi o desfăşurare logică. Ideea este demnă de remarcat, 
deşi Aristotel nu insistă asupra ei. Este prefigurată aici o logică poetică 
şi, prin extensiune, o logică a artelor în genere. Când susţin ceva, 
personajele trebuie så o facă în mod coerent, dar însăşi desfăşurarea 
povestirii trebuie să aibă o coerenţă. 

Toate acestea, respectiv mitul dramatizat şi acţiunea eşalonată în 
fragmente coerente, nu pot fi exprimate poetic decât prin trimetrul 
iambic, care, spune Aristotel, este cel mai apropiat de graiul obişnuit şi 
cel mai potrivit pentru a exprima dialogul. Dar aceasta înseamnă ca 
fragmentele poeziei tragice, ca şi ale celei ditirambice (legată şi ea de 
arta dramatică — spectacole în cinstea lui Dionysos şi chiar tragedii, dar 
mai scurte şi cu predominanţa muzicii şi a dialogului dintre exharh şi 
cor), nu erau unităţi independente, reprezentabile sau recitabile separat. 

Acelaşi lucru este valabil şi despre muzică, considerată şi de câtre 
Aristotel „podoaba cea mai însemnată a tragediei”, şi cu atât mai 
mult, despre dans. În Politica, este dat exemplul lui Philoxen, care a 
încercat să compună un ditiramb în modul dorian, dar „a fost obligat, 
chiar de câtre natura poemului său, să revină la modul frigian, singurul 
care putea så i se potrivească”. Evident că dansurile solemne ale 
corului tragic nu puteau alcătui spectacole separate. 

Prin urmare, cu toate că tragedia antică face uz de aceleaşi arte 
ca opera modernă, datorită structurii sale elementare, pentadice, dar 
unitare, constituie un întreg artistic specific, şi nu o combinaţie de 
arte independente, pe care spectatorul să le admire în mod succesiv. 
Muzica instrumentală poate fi imaginată ca permanentâ, dar 
intervenind pe primul plan numai în anumite momente, iar dansul, 
în forma deplasărilor ritmice, a unduirilor etc., putând fi şi el executat 
permanent de actorii din cor şi chiar de câtre cântăreţi (care erau 
vizibili), dar având şi momente de predominanţă (nedepistabile din 
textul tragediilor, a câror desfăşurare pare neîntreruptă). 

În fine, spectacolul tragediei adaugă la toate aceste elemente 
jocul actorilor mascaţi, intervenţia vocilor umane, cadrul scenic 

(orchestra = locul circular pentru dans, în mijlocul căruia era altarul 
zeului; scena = un perete cu uşi pe care intrau şi ieşeau actorii), 
teatrul propriu-zis, de o măreție impresionantă, şi însăşi natura 
înconjurătoare, în mijlocul câreia era plasat - peisajul minunat al 
Greciei antice. Ariditatea solului grecesc din zilele noastre, 
spectacolul trist al dealurilor despădurite, din care a pierit de mult 
până şi amintirea nimfelor şi a satirilor, cât şi ruinele dezgropate pe 
alocuri, fac imposibilă astăzi imaginarea unui spectacol de teatru 
antic. Dar grecii nu ar fi clădit, de bună seamă, acele monumente 
imense, numite teatre, dacă ele n-ar fi adăpostit spectacole demne 
de o asemenea preţuire. 

Trâind la câteva secole după stingerea marilor tragedieni 
(nu trebuie uitat faptul cå spectacolele teatrale, până în epoca 
alexandriniană, se ţineau numai primăvara, la Marile Dionisii, când 
concurau trei poeţi cu câte patru piese, care ulterior nu se mai jucau), 
Aristotel nu acordă importanţa cuvenită spectacolului tragic. Ca şi 
noi, el n-a cunoscut decât textele marilor tragedii (ceea ce ne descrie 
din spectacol, foarte pe scurt, nu sunt decăt resturi imitative), pe 
care prefera să le citească singur, decât să le vadă jucate. Cu toate 
acestea, el ne prezintă şi o structură a spectacolului tragic, înțelegând 
totuşi că tragedia autentică nu poate fi redusă la text. 

Structura, devenită tradiționala în antichitate, a spectacolului 
tragic, este pentadică, reflectând structura elementară şi unitatea 
complexă artistică a tragediei antice. Cele cinci pârţi ale spectacolului 
sunt: (1) prologul; (2) parodosul; (3) episoadele; (4) stasimonul şi 
(5) exodul. Ele marchează şi mai strict legătura dintre text, jocul 
dramatic şi muzică. Prologul constituia prima parte a spectacolului, 
în care era anunţat subiectul, făcându-se referiri la întâmplările care 
l-au precedat şi chiar la desfăşurarea acţiunii care urma să fie jucată. 
În tragediile vechi, această parte era interpretată de cor; în cele noi 
era fie monologată, fie dialogată, deci interpretată de unul sau doi 
actori, înainte de intrarea corului. Parodosul era cântecul pe care îl 
intona corul la intrarea în scenă sau cu alte ocazii, mergând sau 
dansând. El cuprindea părţi cântate de întregul cor şi bucăţi recitate 
de conducătorul corului (corifeu). Episoadele constituiau 
desfăşurarea propriu-zisă a acţiunii, jucată de actori. Stasimonul 
era cântecul pe care îl intona corul în poziţie fixă, spre deosebire 
de parodos, şi conţinea, de regulă, reflecţii referitoare la emoţiile 
resimţite în desfăşurarea ultimului episod. Exodul cuprindea scena 
finală şi ieşirea corului după interpretarea ultimului stasimon. 

Ţinând de arta interpretării dramatice, Aristotel nu insistă asupra 
structurii spectacolului. Mai cu seamă asupra episoadelor, deci asupra 
desfăşurării acţiunii. El se referă doar la alegerea subiectului, la calităţile 
personajelor şi la caracterele acestora, care ţin toate de măiestria 

poetică, scriitoricească a autorului, şi mai puţin de cea dramatică. Or, 
pentru spectacolul dramatic este esenţial conflictul, care presupune 
confruntarea a două forţe opuse. Acestea nu se materializează în două 
personaje adverse, ci însăşi adversitatea lor poate fi determinată de o 
forţă care se opune, să zicem, cordialităţii lor. 

Hegel a surprins corect faptul că forţele în joc nu se identifică cu 
personajele, că, având în vedere cadrul mitic al tragediei antice, aici 
se confruntă divinul şi umanul, sacrul şi profanul, care au valenţe 
obiective şi, respectiv, subiective, opunând necesitatea ~ libertaţii, 
generalul ~ individualului, eternul - vremelniciei, legea - liberului 
arbitru. Dar, pentru realizarea unui conflict autentic, ambele părţi ale 
opoziţiei trebuie să fie, pe de o parte, la fel de îndreptăţite, iar, pe de 
alta, så nu se poată manifesta decât lezându-se una pe cealaltă. 
Asupra legimităţii egale a forţelor care se înfruntă în tragedie insistă 
şi Albert Camus, considerând că aceasta este o notă distinctivă a 
tragediei faţă de melodramă sau dramă în genere, în care numai una 
dintre forţe este legitimă. Dar prin aceasta nu s-a spus totul. Căci, la 
fel de indreptăţite fiind, forţele nu sunt egale. 

Concretizând situaţia, Ervin Rohde reduce forţa obiectivă la 
destin, la „misterioasa putere a destinului” care determină 
desfăşurarea acţiunilor umane majore, materializată în mituri prin 
voinţa zeilor, opusă voinţei conştiente a muritorilor. În mod obişnuit, 
cele două forţe işi desfăşoară acţiunile în lumi diferite. Chiar dacă 
erau imaginaţi zei pentru toate îndeletnicirile umane, ei nu 
interveneau în desfăşurarea oricărei acţiuni minore, lăsându-i pe 
oameni să facâ multe lucruri după bunul lor plac. În anumite cazuri, 
însă, voinţa zeului, cu caracter logic, trebuie să se realizeze la locul şi 
la momentul hotârât o dată şi pentru totdeauna. Cei care duc la 
implinire acţiunile prescrise sunt eroii miturilor, şi ei o fac (conform 
realismului excepţional al grecilor antici) în virtutea propriei lor voințe. 
Dar aceasta inseamnă că forţa determinantă, care are iniţiativa şi 
Care se impune, este cea obiectivă. Realizându-se însă prin cea 
„subiectivă, cele două forţe nu mai par opuse. Pentru a le menţine 
‘opoziția, Hegel apelează la factori morali. Eroii sunt pedepsiţi pentru 
¿că încalcă legea divină: Oreste e pedepsit pentru că şi-a ucis mama, 
‘Oedip ~ pentru că şi-a ucis tatăl. Interpretările prin hybris sunt la fel 
de moralizatoare (Xerxes ar fi fost pedepsit pentru că a întrecut 
măsura, voind să fie mai puternic decât era). Dar esenţa tragediei nu 
este legată de asemenea scopuri educative. Eroii miturilor antice n-au 
alternative, ei trebuie să acţioneze într-un anumit mod şi numai în 
acest mod, căci altfel nu s-ar realiza destinul. Orice ar fi făcut Oedip, 
el trebuia să-şi ucidă tatăl, ca şi Oreste - mama, iar Xerxes, pentru a 
fi învins de greci, trebuia să pornească războiul. În majoritatea 
cazurilor eroul ştie cu cine are de-a face, ştie şi consecinţele pe care 

le va suferi, dar este hotărât şi are motivele sale pentru a nu face 
altfel. Agamemnon îşi jertfeşte fiica la îndemnul zeilor, dar o face 
fiindcă vrea să câştige războiul. Clitemnestra îl ucide pe Agamemnon 
ca pedeapsă pentru jertfirea fetei, dar o face de dragul lui Egist. Oreste 
o ucide pe Clitemnestra tot ca pedeapsă cerească pentru crima 
săvârşită, dar motivul lui Oreste era să-şi răzbune tatăl. Rohde observă, 
pe bună dreptate, că eroii aceştia nu pot ocoli acţiunea care le-a fost 
prescrisă, dar, pe de altă parte, că nici nu vor să procedeze altfel. 
Voința obiectivă, divină, coincide aici cu cea subiectivă, umană, dar 
opoziţia lor nu numai că se menţine, ci devine acută, căci în toate 
cazurile eroul este pedepsit în mod exemplar. 

Dacă cele două forţe care se confruntă sunt astfel înţelese, 
avându-şi fiecare justificarea (îndreptăţirea) ei. este evident totuşi că 
numai una este dominantă, cea divină, şi numai aceasta o lezează 
pe cealaltă. Nu zeii sunt pedepsiţi, ci bieţii muritori, prin viaţa cărora 
se înfăptuieşte destinul. 

Episoadele spectacolului tragic, jucate de actori, se îmbinau 
armonios cu celelalte părţi, executate de cor (muzică vocală şi de 
dans). Forţa divină, glasul destinului, care intervenea cu intermitențe, 
era interpretat de cor, dar uneori putea să apară şi direct (deux ex 
machina), când zeul era prezentat spectatorilor pe o platformă, fiind 
ridicat acolo cu ajutorul unui mecanism (machina). Scenele 
emoţionale erau însoţite de muzică şi dans. Efectele estetice multiple 
ale corului nu pot fi reduse la textul scris, cum lasă uneori să se 
înţeleagă Aristotel. 

Acestea erau cele trei mecanisme pentadice care acționau la 
diferite niveluri ale tragediei antice pentru a-i menţine unitatea, 
echilibrul şi desfăşurarea armonioasă, respectiv: (1) îmbinarea celor 
cinci arte, astfel încât să constituie un gen aparte, inseparabil în părţile 
artistice componente; (2) transformarea acestor părţi în elemente 
structurale ale unui întreg original, interiorizarea lor în cuprinsul 
tragediei; şi (3) exteriorizarea lor prin spectacolul dramatic, care 
trebuia să producă efecte deosebite asupra spectatorilor. Este vorba 
de ceea ce Aristotel numeşte catharsis, adică purificare. 

Din lucrarea Politica rezultă că Aristotel cunoştea mai multe tipuri 
de catharsis, dar nu dispunem de relatări decăt în legătură cu muzica 
şi tragedia. Muzica este ca un fel de leac (hosper iatreias) care îi 
potoleşte pe cei suferinzi de tulburări sufleteşti, producându-le o stare 
sentimentală de relaxare, uşurare şi, deci, purificare. Aristotel nu dă 
amănunte, dar muzica este adesea pusă şi în legătură cu entuziasmul 
pe care îl stârneşte auditorilor, iar tragedia, cu frica şi mila. 

Frica şi mila sunt menţionate de Aristotel şi în definiţia tragediei, ca 
fiind cele prin care se sâvârşeşte purificarea (Poetica, 6, 1449b, 24-27). 
Dar aceasta înseamnă că, indiferent de modul în care funcţionează 

mecanismele pentadice amintite, tragedia nu este realizată dacă nu 
produce purificarea. Exegeţii Poeticii lui Aristotel au constatat însă că 
acesta, deşi numeşte în definiţie numai frica şi mila, se referă explicit şi 
la alte sentimente pe care le produce tragedia. Este vorba, în primul 
rând, de plăcere sau de desfătare (hedone) şi, apoi, de dragostea pentru 
om, de sentimentul omeniei (philanthropon) şi de incântarea sau 
minunarea (thaumaston) pe care le produce tragedia. 

Dar, în felul acesta, ne găsim în faţa unei noi pentade, de data 
aceasta, referitoare la efectele sentimentale ale tragediei, producă- 
toare de catharsis. Aşa cum le prezintă Aristotel, ele sunt determinate 
nemijlocit de părţile componente ale spectacolului. Şi, consecvent 
punctului sâu de vedere, după care textul tragediei, referitor în special 
la episoade, este cel mai important, el acordă prioritate celor două 
sentimente, frica şi mila, pe care le provoacă acţiunea forțelor opuse. 
Destinul, voinţa zeilor de a se infăptui ceea ce a fost prescris, de 
regulă, nefavorabil omului, este ceea ce provoacă frica. Acesta este, 
de altfel, sentimentul esenţial al tragediei antice, pe care îl preiau 
episoadele din mit. Dar nu este vorba de o simplă preluare. Chiar 
dacă poetul şi spectatorul credeau efectiv în mit (condiţia necesară, 
dar nu suficientă), ei nu se inspâimântau, nu erau cuprinşi de frică la 
simpla relatare a unui mit. Mai mult, nici textul citit al episoadelor nu 
le putea trezi frica. Aceasta este cauza pentru care s-a născut 
spectacolul şi pentru care au fost construite, în fond, teatrele. Este 
vorba de momentul de maximă tensiune al acţiunii, pregătit cu migală, 
tot amintit şi insinuat (lucrul pe care nu-l pot înţelege dramaturgii 
moderni, care mizează pe surpriză), când soseşte clipa fatală, clipa 
cea grozavă, pe care corul, muzica şi dansul (uneori chiar deux ex 
machina) o făceau mai vie decât orice realitate, când voinţa divină şi 
cea umană devin una, când se ia hotărârea înspâimântătoare care 
va aduce moarte, durere, disperare. Vaietul corului, ţipetele stridente 
ale flautelor, dansul sălbatic şi vocea de tunet a zeului, în mijlocul 
teatrului antic, in mijlocul Eladei şi al elinilor cutremuraţi, sunt 
„elementele spectacolului tragic pe care nu ni ie oferă textele rămase, 
dar pe care ni le putem imagina ca producând frica. 

? Mila este sentimentul produs de consecinţele nefaste pe care va 
?trebui să le îndure eroul, care este întotdeauna simpatizat, îndrăgit 
de spectator. Viteaz şi nobil, puternic şi drept, el ar fi trebuit să aibă 
altă soartă şi, mai mult, chiar dacă a săvărşit un lucru grav, să nu fie 
atăt de aspru pedepsit. O notă specifică a acestui sentiment de milă 
o constituie, spre deosebire de tenta camusiană a tragediei, lipsa 
oricărei revolte a spectatorului contra divinității. Ea se bazează pe 
credinţa efectivă a elinilor în zei, pe credinţa in faptul că ceea ce 
hotărăsc zeii este nu numai corect şi drept, dar şi necesar şi firesc. 
Aceasta, cel puţin în epoca de aur a tragediei. Nu trebuie så uitâm cå 

Eschil însuşi a luptat la Marathon şi Salamina, două lupte în care 
grecii au obţinut victorii greu explicabile, în care jocul hazardului a 
dat câştig de cauză unor probabilităţi aproape nule. Or, grecii, care 
au câştigat aceste bătălii, n-au pornit lupta înainte de a le aduce 
jertfe zeilor, iar victoriile incredibile le-au atribuit tot lor. Cum să te 
superi pe zeii care ţi-au dat victoria, chiar dacă în luptă (la Marathon) 
a pierit însuşi Callimachos, conducătorul armatei greceşti? Cum så 
te superi deci pe aceiaşi zei, fiindcă au pus Eriniile pe urmele lui 
Oreste? Oreste, care, în fond, şi-a ucis mama? Pe de altă parte, însă, 
cum să nu-l compâtimeşti? Nu şi-a răzbunat e! tatâl? 

Sentimentul de dragoste pentru om, de preţuire a lui (phil- 
anthropon), este legat, fireşte, de această atitudine imparţială faţă de 
cele două forţe. Atitudinea pe care o susţine în permanenţă corul, dar 
care nu se reduce la frică şi la milă, ci presupune, cel puţin în viziune 
aristotelică, o anumită satisfacţie a spectatorului. Acelaşi eveniment 
care produce frica şi care va determina urmări dezastruoase pentru 
eroul principal este legat de pedepsirea unor personaje care meritau 
acest lucru. Spectatorul nu se bucura, cum credea Faguet, de necazul 
lui Oreste, ci de necazul Clitemnestrei şi al lui Egist, care erau criminali 
şi adulteri. Şi se bucura de faptul că Oreste, chiar dacă va fi pedepsit, 
a reuşit să-şi răzbune tatăl. Dar este vorba de o satisfacţie în limitele 
fricii şi ale milei, de o preţuire a omului în nimicnicia sa, nu de o slăvire 
a acestuia, cum se încearcă uneori în tragediile moderne. 

Uimirea sau minunarea (thaumaston) spectatorului era legata de 
elementele structurale ale tragediei, de modul în care era alcătuit 
subiectul (prin prelucrarea mitului) şi de gândirea acţiunii sau 
desfăşurarea ei logică. Căci totul trebuia să apară cât mai natural, chiar 
şi accidentele, cum zice Aristotel, să pară fireşti. Din această cauză, la 
greci apare nu numai situaţia, stranie pentru dramaturgii moderni, câ 
sunt dramatizate mituri arhicunoscute şi câ spectatorului i se spune 
de la inceput tot ceva urma, dar şi aceea că poeţii tragici reluau aceleaşi 
mituri, folosind, fără nici o ezitare, pentru tragediile lor, exact titlurile 
utilizate de predecesori sau contemporani. În plus, se pare că la 
concursuri tocmai această uimire a spectatorilor era cea care atârna 
mai mult în balanţă, ea marcând nota de originalitate a tragediei. 

in fine, plâcerea (hedone) era sentimentul, general de trăire 
estetică a spectacolului, de desfătare, la care concurau toţi factorii 
artistici şi toate mecanismele, atât de complexe, ale tragediei antice. 
Dar această plăcere trebuie concepută în strânsă legătură cu celelalte. 
patru sentimente, cărora, în fond, li se adaugă. Plâcerea estetică, mai 
mult decât celelalte, se datoreşte factorilor netextuali ai tragediei: 
ambianţei, decorului, muzicii, dansului, actorilor, vocilor. 

Acestea sunt cele cinci componente ale catharsis-ului tragic: 
(1) frica; (2) mila; (5) dragostea pentru om; (4) minunarea şi 


Mecanismele pentadice ale tragediei antice 237 


(5) plăcerea. Ele alcătuiesc, în unitatea lor, tragicul în accepţie antică. . 
Tragicul acesta nu face parte din ceea ce se numeşte „tragedie“, ci este 
un rezultat al acesteia. Tragedia este arta care produce tragicul, şi îl 
produce nu în sine, ci în mintea şi simţâămintele spectatorului. Nu există 
tragedii antice scrise, acestea nu sunt decât textele unor tragedii, şi, 
întrucât sunt „tragedii antice“, ele nu mai reprezintă pentru noi nimic 
tragic. Căci tragicul nu subzistă în ele, ci în mintea spectatorilor. Dar 
spectatorii antici au pierit demult şi pentru totdeauna. 

Studiul tragediei antice, din toate perspectivele, deci şi din cea 
filosofică, este important nu pentru reinvierea ei sau reîntoarcerea 
la ea, ci pentru o mai bună înţelegere a tragediei moderne şi a 
semnificației, în genere, a tragicului. În cadrul unei interpretări 
filosofice se face abstracţie de „gradaţiile” tragicului, de faptul că 
tragediile antice erau într-o mai mică sau mai mare măsură tragice. 
Pentru antici, însă, lucrul acesta era de mare importanţă. Dovada o 
constituie faptul că reprezentările tragediilor nu se făceau decât în 
cadrul unui concurs, situaţie care, de asemenea, nu se mai petrece 
în zilele noastre. Faptul că tragedia se reprezenta o singură dată era, 
fireşte, stimulativ pentru poeţii tragici, care au scris un numâr 
impresionant de tragedii. Dintre acestea, majoritatea nu s-au jucat 
niciodată, iar dintre cele care s-au jucat, numai câte patru din 
douăsprezece au fost premiate. Aceasta înseamnă că multe dintre 
ele nu numai cå nu erau tragedii de valoare, dar nu erau nici măcar 
tragedii, ci pur şi simplu texte numite astfel. Căci ce fel de tragedie 
poate fi aceea care n-a produs niciodată şi nici nu va produce efecte 
tragice? Din această cauză, este necesară o reconsiderare a întregului 
proces de producere a tragicului, din care să facă parte catharsis-ul 
tragic, deci un proces care să cuprindă nu numai o cauză virtuală, 
care ar putea sau nu să producă efectul scontat, ci şi una care îl 
produce efectiv. 

Declanşarea procesului de producere a tragicului o constituie 
opoziţia a două forţe, dintre care unao reprezintă pe cea a existenţei 
autentice, eterne, imuabile, necesare şi universale - forţa divină 
absolută a destinului —, iar a doua, pe cea a negativului ei, a existenţei 
părelnice, pieritoare, schimbătoare, întâmplătoare şi individuale — 
forţa umană relativă a insului. Opoziția aceasta era una de ordinul 
existenţei, nu al ființei în accepţie hegeliană. Forţele acestea se opun, 
nu se contrazic, fiecare reprezintă negativul, nu negația celeilalte. 
Din această cauză, una, şi anume cea absolută, este dominantă, 
determinantă. Dar ea nu poate acţiona decât prin negativul ei, 
contopindu-se, identificându-se cu acesta. Este ceva asemânător cu 
unitatea şi lupta contrariilor, din care nu se naşte însă nimic nou, de 
genul devenirii lui Hegel, ci, dimpotrivă, piere ceva, dispare, sau este 
înfrânt şi pedepsit. lar acest „ceva“ este forţa umană - una din 

componentele opoziţiei, cea fragilă, cea plâpândă. Pieirea acesteia 
declanşează tragicul prin suita efectelor sale purificatoare. 
Mecanismul dialectic, opoziţional al producerii tragicului este deci 
pentadic şi presupune: (1) forţa divină; (2) forţa umană; (3) unitatea 
şi lupta acestora; (4) pieirea forţei umane şi (5) producerea tragicului. 

Mecanismul acesta dialectic nu funcţionează însă decât în cadrul 
tragediei antice propriu-zise, unde forţa divină are caracter existenţial 
şi atribute absolute, pe care i le conferă numai mitul, şi care poate să 
producă frica. Forţa umană, nâpăstuită, creează milă fără a produce 
revoltă, iar unitatea şi lupta acestor forţe devine spectacol dramatic 
care satisface dragostea pentru om. Dar un spectacol astfel alcătuit, 
incât să uimească prin verosimilul acţiunii, iar prin totalitatea 
mijloacelor artistice puse în joc så determine naşterea celei mai 
elevate plâceri estetice. Toate acestea, fireşte, în mintea spectatorilor 
antici, care trebuie să fie, neapărat, elini. 

Cu alte cuvinte, mecanismul dialectic al tragediei antice nu 
funcţionează decât atunci când sunt angrenate toate mecanismele 
sale pentadice într-o perfectă armonie. Orice defecţiune a unui 
pentamer, a uneia dintre cele cinci pârţi ale mecanismelor angrenate, 
întrerupe procesul de creaţie a tragicului în accepţia de catharsis. Or, 
astazi nu s-a mai păstrat din tragedia antică decăt un singur pentamer 
- textul scris. Amprenta unei fiinţe străine, necunoscute nouă. Pe 
baza acestei urme putem imagina mulaje şi chiar secvenţe animate, 
plăcute, poate, la vedere, dar viaţa tragediei antice, cu măreţia ei 
trecută, nu mai revine niciodată. 


8. Pentamorfoza dramelor pasionale 
la Shakespeare 


În perioada numită elisabetană, a Renaşterii engleze, s-a petrecut 
un fenomen curios la prima vedere: o dezvoltare impetuoasă a 
interesului pentru teatru. La Londra, cel puţin, se făcea teatru 
pretutindeni. Curtea regală işi serba evenimentele festive cu mari 
reprezentări teatrale; în cercurile aristocratice nu exista petrecere fără 
teatru. Orice nobil care se respecta avea, printre servitorii săi, şi câţiva 
actori. Patronarea unei trupe de actori începuse să devină o chestiune 
de blazon. În şcoli şi universităţi se juca teatru. În zilele de sărbătoare 
sau la băiciuri, dar şi pe maidane sau la râscruci, spre seară, actorii 
ambulanți îşi încercau talentul pe scene improvizate. Curțile hanurilor 
deveneau aproape zilnic „săli“ de spectacol. Dar existau şi teatre 
propriu-zise, cu localuri speciale şi actori profesionişti. În jurul 
anului 1600, la Londra funcționau douăzeci de asemenea teatre, 
ceea ce înseamnă foarte mult. 

Ciădirea unui teatru englez elisabetan era, în fond, o imitație a 
unei curţi de han, la început chiar neacoperită şi construită din 
scânduri. Ceva care nu putea să aducă nici pe departe cu teatrul 
antic grecesc, despre existenţa căruia englezii din acea perioadă nici 
nu auziseră încă. Dar mişcarea lor teatrală era, evident, nu numai de 
altă factură, ci şi de o mult mai mare amploare. 

Au fost căteva condiţii specifice Angliei din acea vreme care au 
determinat această situaţie, importantă fiind aici şi tradiţia. Domnea 
un fel de anarhie politică şi religioasă, cu atât de multe schimbări 
radicale, nelegitime, încât regalitatea şi Biserica pierduseră controlul 
spiritual asupra maselor, care erau lăsate să trâncânească vrute şi 
nevrute pe unde apucau. Teatrul era exact ceea ce le trebuia tuturor, 
spre a se imita unii pe alţii. spre a pune în discuţie, a proslâvi sau a 
ironiza însăşi epoca în care trăiau, incărcată de crime, corupţie, farse 
şi minciuni, dar şi de reversul acestora, de curaj, demnitate, 
seriozitate şi adevăr, chiar dacă acestea din urmă erau mai mult 
conceptibile decăt realizabile. Este epoca în care se nasc umorul şi 
ironia englezului, care vor deveni trăsăturile sale de caracter. Aceasta 

nu înseamnă, fireşte, că erau tolerate abuzurile. impotriva actorilor 
se luau adesea măsuri drastice şi exista deja, instituită, un fel de 
cenzură a repertoriilor. 

Cert este faptul că teatrul ajunsese o îndeletnicire rentabilă şi 
începuse să atragă în sfera sa spiritele întreprinzătoare ale vremii. 
Shakespeare a fost contemporan cu mulţi poeţi de valoare care şi-au 
încercat talentul în acest domeniu. 

in afara influenţei, de tip renascentist, a dramaturgiei romane, în 
special a lui Plaut şi Seneca, teatrul englez a continuat tradiţia 
aşa-numitelor moralităţi medievale. Acestea erau reprezentări dramatice 
în care figurau ca personaje entităţi abstracte de ordin mai mult sau 
mai puţin moral: Binele, Râul, Dreptatea, Supunerea, Mila ş.a. Cu timpul, 
însă, ele au inceput să fie înlocuite cu personaje bune, rele, drepte etc., 
pe de o parte, iar pe de alta, s-au extins şi la alte entităţi, de natură mai 
mult psihică şi sentimentală, ca: Dorinţa-Studioasă, Pofta-Senzuală, 
Ignoranţa, Prostia, Naivitatea, Lenea. 

Spre deosebire de teatrul antic grecesc, în care alături de textul 
dramatic şi jocul actorilor apăreau obligatoriu: muzica instrumentală, 
muzica vocală şi dansul, teatrul englez se reduce la primele două. 
Nu trebuie uitat faptul că textul dramatic era scris în versuri. 

Dacă tragedia antică este pierdută pentru noi, datorită faptului că 
textele care ne-au râmas nu alcătuiesc decăt una dintre componentele 
spectacolului, interpretabilă şi aceasta, în zilele noastre, într-un mod 
foarte diferit de cel original, tragedia engleză din epoca elisabetană, şi 
în special tragediile lui Shakespeare, numite uneori şi drame pasionale, 
nu numai că pot fi reprezentate fidel, ci, mai ales prin intermediul 
cinematografiei, chiar mult mai adecvat decât în epoca în care au fost 
create. Numeroasele schim bări scenice din piesele iui Shakespeare erau 
posibile, pe vremea lui, datorită faptului că, practic, decorul era foarte 
sumar. Trecerea de la o scenă la alta, fără pauze şi cu decor adecvat, nu 
se poate face decât în spectacolul filmat. Dar textele tragediilor lui 
Shakespeare pot fi gustate şi fără spectacol teatral, prin simplă lectură. 
Mai mult, spre deosebire de tragediile antice, legate de mituri şi de credinţe 
specifice, eline, tragediile lui Shakespeare au aceeaşi valoare oriunde şi 
pentru oncine, fiind jucate cu acelaşi succes astăzi ca şi în urmă cu 
patru secole. Acesta este şi motivul pentru care marele dramaturg îşi 
poate plasa acţiunile în zone geografice cu totul diferite. Nefiind legate 
nici de timp, ele se pot petrece oricând, din antichitate până în timpurile 
moderne. Se poate presupune că ele ar fi putut fi înţelese şi, respectiv, 
apreciate chiar şi de câtre spectatorii antici. 

Forţa activă care punea în mişcare angrenajul complex al tragediei 
antice o constituia destinul. Personajele umane nu erau decăt pionii, 
mutaţi de o mână nevăzută, în poziţii ştiute dinainte. Ele nu puteau 
decât, cel mult, să fie de acord sau nu cu ceea ce le-a fost hărâzit. Cu 

ceea ce trebuia să se întâmple aşa şi numai aşa. Aceasta este cauza 
pentru care Aristotel considera caracterele personajelor ca lipsite de 
importanţă. În teatrul englez, continuator al moralităţilor medievale, 
în care nu se mai înfruntă Binele şi Râul ca atare, ci personajele bune 
cu cele rele, apare pentru prima dată posibilitatea renunţării la masca, 
atât în tragedie, cât şi în comedie. Fără mască, un personaj nu mai 
trebuie să fie numai bun sau numai râu, numai vesel sau numai trist, 
ci poate să se comporte ca un om real, în funcție de imprejurări, pe 
de o parte, şi in funcţie de propriul sâu caracter, pe de alta. 

La Shakespeare întâinim ambele situaţii, cu prioritatea fie a 
împrejurărilor, fie a caracterelor, dar şi situaţii care presupun 
îmbinarea lor. Uneori se face o împărţire a pieselor sale chiar după 
aceste criterii, în: drame istorice, drame pasionale şi comedii. În 
dramele istorice (este vorba în special de istoria Angliei), personajele 
nu se pot desfăşura în voie, ci trebuie să-şi muleze comportamentul 
după tiparele tradiţionale ale unor împrejurări rigide, pe care autorul 
nu le mai poate transforma fără să încalce adevărul istoric. În dramele 
pasionale, personajele sunt cele care determină acţiunea. Ele 
creează împrejurări pe măsura propriilor lor caractere. În comedii se 
urmăresc tocmai nepotrivirile dintre împrejurări şi caractere; 
nepotriviri, opoziții şi contradicții care dau naştere situaţiilor comice. 


1. Structura pentadică a spectacolului dramatic 


Împrejurările în care sunt puse să acţioneze personajele în teatrul 
modern, nu numai englez, ci şi francez şi german, sunt cele care 
alcătuiesc structura spectacolului dramatic, care, spre deosebire de 
cel antic, coincide cu structura textului. Or, aceasta, atât în tragedia, 
cât şi în comedia modernă, era întotdeauna pentadicăâ. Waiter Jacobi 
susţine că este vorba de influenţa lui Plaut, care ar fi fost imitat cu 
precădere în teatrul englez, inainte şi chiar în vremea lui Shakespeare. 
Udall, Sevenson şi Lyly (care a suferit şi influenţe italiene) au adoptat 
principiul împărţirii organice a textului dramatic (a fabulei) în cinci 
părţi. Dar maniera aceasta era deja teoretizat de Jean de la Taille 
‘(L'art de la tragedie, 1572), care, urmându-l pe Scaliger, proclamase 
ca indiscutabilă împărţirea oricărei piese teatrale în cinci părți. 
Manieră respectată ulterior cu stricteţe în teatrul francez (Corneille, 
Moliere, Racine) şi german (Schilier, Goethe). in acest sens, se poate 
conchide că Shakespeare nu a fost numai un adept al structurii 
pentadice a spectacolului dramatic, ci, în măsura în care era anterior 
epocilor de glorie ale teatrului francez şi german, fiind adesea invocat 
şi chiar imitat în teatrul european continental, a fost şi cel care a 
impus, prin prestigiul său şi valoarea inegaiabilă a pieselor sale, 
împărţirea canonică a textului dramatic în cinci părţi. 

Uneori se consideră că părţile dramei, care şi-au dobândit 
denumiri speciale, nu coincid cu ceie ale comediei. Structura 
pentadică a comediei la Shakespeare ar fi, după Walter Jacobi, 
următoarea: (1) intriga, (2) desfăşurarea, (3) conflictul, (4) soluţio- 
narea conflictului şi (5) recunoaşterea sau victoria; iar structura 
dramei, după Gustav Freytag, cuprinde următoarele părți: 
(1) introducerea, (2) intensificarea, ridicarea sau progresul, 
(5) punctul culminant, (4) slăbirea, câderea sau regresul şi 
(5) catastrofa. Există şi alte încercări asemânătoare de structurare 
pentadică a dramei cu referinţă directă la Shakespeare, ca cea oferită 
de A.C. Bradley: (1) situaţia preconflictuaiă, (2) înfiriparea şi 
dezvoltarea conflictului, (3) criza, (4) declinul şi (5) catastrofa. Este 
uşor de observat, chiar prin simplă comparaţie terminologică, faptul 
că structurile pentadice ar putea fi unificate pe un plan de generalitate 
superior. Conflictul din partea a III-a a comediei, de exemplu, este în 
mod evident punctul culminant al piesei, ca şi în cazul dramei, iar 
victoria şi catastrofa, deşi au semnificaţii opuse, se referă la încheierea 
unei acţiuni conflictuale ş.a.m.d. Aici ne interesează însă numai 
structura pentadică a dramei pasionale. 

Cele mai reprezentative drame pasionale ale autorului englez sunt 
următoarele cinci piese: Hamlet, Romeo şi Julieta, Othello, Macbeth şi 
Richard al IIl-lea. Primele două sunt tragedii autentice, următoarele 
două - drame pasionale propriu-zise, iar ultima - o dramă pasională 
istorică. Elementele pasionale apar şi în alte piese, ca Regele Lear şi 
Antoniu şi Cleopatra, dar fără să fie predominante. Structura pentadică 
a spectacolului dramatic poate fi ilustrată pe orice piesă a lui 
Shakespeare, dar, în contextul discuţiei de faţă, ne vom referi numai 
la cele cinci piese care au semnificaţii pasionale recunoscute unanim. 

Partea introductivă a dramelor moderne, susţine Freytag, nu mai 
are semnificaţia prologului din tragedia antică, ci este integrată organic 
în construcţia piesei. Din această cauză, prologurile care apar sporadic 
la începutul unor drame ale lui Shakespeare, fiind uneori dublate şi 
de epiloguri (ca în Henric al V-lea), dar alteori nu (ca în Romeo şi 
Julieta), nu trebuie considerate ca alcătuind introducerea, ci fie ca 
făcând doar parte din aceasta, fie ca alcătuind un rezumat general al 
întregii piese. De altfel, tot în Romeo şi Julieta, mai apare un prolog 
la actul al II-lea. 

Menirea introducerii este: (1) aceea de a ne prezenta personajul 
principal, respectiv personajele principale, sau personajul care va 
determina declanşarea acţiunii. Prezentarea se face: (2) într-un anumit 
cadru (geografic, istoric, social etc.), cu (3) o anumită atmosferă şi 
coloratură, care poate să preceadă prezentarea personajului, şi (4) în 
anumite împrejurări care prilejuiesc acţiunea. În cadrul dramelor 
pasionale, introducerea trebuie så cuprindă şi ceea ce G. Freytag 

numeşte momentul stimulativ (5), respectiv momentul în care se 
naşte în sufletul eroului sentimentul sau dorinţa care îl va îndemna 
la acţiune. Dacă sentimentul acesta nu este destul de puternic, sunt 
introduse forţe exterioare care să-l întărească. 

Introducerile dramelor pasionale ale lui Shakespeare cuprind, în 
genere, toate aceste cinci elemente, dar, în funcţie de specificul 
fiecărei drame, unele dintre ele devin prioritare, acordându-li-se fie 
un spaţiu mai întins, fie un loc privilegiat (la inceputul, în centrul sau 
la sfârşitul introducerii). 

in Richard al III-lea se începe direct (scena 1) cu prezentarea 
personajului principal, care se autodescrie şi îşi expune intenţiile, 
oferind şi căteva date asupra cadrului istoric. Urmează apoi o ilustrare 
a modului în care acesta înțelege să acţioneze (faţă de fratele său 
Clarence) şi momentul stimulativ, oferit de Lady Anne, care îl face pe 
erou så crească în propriii sâi ochi (scena 2). Scena 5 este consacrată 
în întregime împrejurărilor (uneltiri, minciuni, nedreptăţi, trâdâri şi 
crime) care vor favoriza acţiunea eroului principal. În ultima scenă 
din actul 1 se porneşte la acţiune: ucigaşii duc la îndeplinire prima 
crimă ordonată de eroul principal. În această piesă se acordă mai 
puţină importanţă atmosferei şi coioraturii. 

În Romeo şi Julieta se începe cu cadrul geografic („În falnica 
Veronă...“) şi împrejurările (duşmânia celor două familii) descrise în 
Prolog. Scena 1 este o ilustrare a prologului, cu o oarecare tentă de 
atmosferă şi coloratură (ziua în amiaza mare, piaţă publică, ceartă, 
zângânit de spade) şi prezentarea eroului principal. În scena 2 apare 
tânărul Paris (candidatul la mâna Julietei), iar în scena 3, Julieta. 
Scena 4 pregăteşte intrarea în acţiune, iar a cincea prilejuieşte 
întâlnirea eroilor principali şi înfiriparea iubirii. 

Hamlet începe cu scena stafiei, creând o atmosferă de groază şi 
mister, în coloritul sumbru al nopţii (întuneric, frig, ceaţă). În aceeaşi 
scenă de început e trasat cadrul geografic şi istoric. În scena 2 sunt 
introduse personajele principale şi împrejurările (moartea stranie a 
regelui, recâsăâtorirea grabnică a reginei cu fratele regelui, suspiciunea 
lui Hamlet). În scena 3 apar Polonius, Laert şi Ofelia, care vor interveni 
în acţiune. Scena 4 pregăteşte întâlnirea lui Hamlet cu stafia, întâlnire 
care (în scena 5) marchează momentul stimulativ, întărit prin 
intervenţia unei forţe supranaturale. 

in Othello, acţiunea eroului principal este declanşată, stimulată 
şi condusă de un alt erou (Iago), care este prezentat în prima scenă, 
o dată cu cadrul geografic şi istoric (Veneţia, Cipru, lupte cu turcii) şi 
împrejurările care îl determină să acţioneze (promovarea de câtre 
Othello, în postul de locotenent, pe care considera că-l merită el, a 
lui Cassio). În scena 2 apare Othello, iar în scena 3, Desdemona. 
În finalul actului |, lago este pregătit pentru declanşarea acţiunii 

(„Eu am un plan. L-am zămislit. E gata!“). Aici se insistă mai puţin pe 
atmosferă şi coloratură, care vor avea însă un rol esenţial în Macbeth. 
Scena 1: loc pustiu, tunete, fulgere, pâclă, trei vrăjitoare care 
prevestesc lucruri sumbre. În scena 2 este prezentat cadrul geografic 
şi istoric (tabără militară, lupte, promovarea lui Macbeth). Scena 3: 
câmp ars, plin de bâlării, amurg, pământul înalţă aburi, cele trei 
vrăjitoare prevestesc promovarea şi apoi ridicarea lui Macbeth ca rege. 
În scena 4 sunt pregătite împrejurările care vor prilejui acţiunea lui 
Macbeth. Acesta nu este însă hotărât, ezită. Va fi necesară o scenă (5) 
în care Lady Macbeth va juca rolul stimulativ. Scena 6 oferă 
împrejurările favorabile acţiunii (vizita regelui la castelul lui Macbeth), 
iar în scena 8 eroul principal se decide pentru acţiune („Sunt hotărât 
şi tind din râsputeri/ spre fapta cea cumplitâ...”). 

Se poate conchide, fără nici o rezervă, că Shakespeare respectă 
cu stricteţe structura pentadică a introducerii, dar că acest lucru nu 
este tocmai simplu de observat. În orice caz, numărul scenelor din 
actul I nu are legătură directă cu structura introducerii. În Romeo şi 
Julieta şi Hamlet, actul | are câte cinci scene, dar acestea nu corespund 
părţilor introducerii. În Macbeth, actul | are opt scene, deci mai multe 
decât pentamerii structurali, în timp ce în Richard al [I[-lea are numai 
patru scene, iar in Othello, doar trei. Cauza o constituie accentul pe 
care autorul îl. pune pe anumiţi pentameri, în funcţie de specificul 
acţiunii. O scenă poate să cuprindă mai multe părţi ale introducerii, 
iar o anumită parte - să fie prezentată în mai multe scene, dintre 
care unele o pregătesc. 

Partea a II-a a dramei, numită a intensificării, a ridicării sau urcării, 
este imaginată de Freytag in trepte, care ar corespunde scenelor din 
actul ll. Utilizarea termenilor cu semnificaţii spaţiale: ridicare, urcare, 
trepte se datoreşte unei imagini piramidale a structurii în discuţie, 
care trebuie să atingă un punct culminant (vârful piramidei), după 
care ar urma coborârea şi catastrofa. imaginea nu este adecvată decât 
pentru acele drame în care eroul principal aspiră la funcţii, titluri etc., 
ceea ce nu se petrece întotdeauna. În realitate, este vorba de pornirea 
propriu-zisă şi de intensificarea acţiunii, „treptele“ fiind faze ale acestei 
intensificări. 

A.C. Bradley consideră, la rândul său, că partea a Il-a a dramei 
cuprinde înfiriparea şi dezvoltarea conflictului, acţiunea dramatică 
presupunând confruntarea a două forţe, care înaintează şi se retrag, 
respectiv acţionează sau suportă consecinţele acţiunii. 

Ambele interpretări sunt corecte, dar nu pentru aceleaşi piese. 
Din cele cinci drame pasionale, Romeo şi Julieta, Othello şi Macbeth 
corespund primei interpretări, în actul II nefiind vorba încă de 
confruntarea unor forţe adverse, ceea ce se petrece însă, in mod. 
evident, în Hamlet şi Richard al III-lea. 

În Romeo şi Julieta, actul Il debutează (scena 1) cu pâtrunderea 
riscantă a lui Romeo, mânat de pasiune, în grâdina Capuleţilor. În 
scena 2 are loc discuţia cu Julieta şi promisiunea căsătoriei. În scena 3, 
Romeo se destâinuie preotului ‘Lorenzo. Este planificată câsâtoria 
(în scena 4), ceea ce stârneşte entuziasmul Julietei (în scena 5), şi 
apoi inf âptuită (în scena 6). Asistâm aici la cinci „trepte“ de intensificare 
atât ale sentimentelor celor doi îndrăgostiţi, cât şi ale realizării acestora 
din perspective matrimoniale: de la simpla intenţie a lui Romeo (1) la 
acordul Julietei şi promisiunea căsătoriei (2), la acţiunea lui Romeo în 
acest sens (3), planificarea (4) şi realizarea ei (5). Structurii pentadice 
a părţii a Il-a îi corespund şase scene, datorită faptului câ una dintre 
acestea (a V-a) este dedicată în exclusivitate Julietei. 

În Othello, partea a ll-a, sunt expuse „treptele“ înfiripării planului 
expus de lago în ultima scenă a părţii precedente. Este vorba de trei 
scene. Bine conturate şi însoţite de monologuri ale lui lago sunt însă 
numai două, prima şi ultima. În scena intermediară apare doar un 
crainic şi anunţă nunta lui Othello. În prima, însă, lago observă 
posibilitatea de a înscena o idilă între Cassio, prietenul lui Othello, 
şi Desdemona. În ultima scenă, reuşeşte compromiterea lui Cassio 
şi determinarea acestuia de a-i cere ajutor Desdemonei, ceea ce, în 
mintea lui lago, este suficient pentru a trezi gelozia lui Othello, căci 
Desdemona, bună la suflet, va interveni, în mod firesc, pentru Cassio. 

Structura pârţii a doua din Othello nu este pentadică, ci binară. 
Ea dovedeşte cå partea a ll-a a unei drame în genere, cum observase 
G. Freytag, cu referinţă la Julius Caesar, nu necesită o desfâşurare 
completă decât atunci când acţiunea este înfăptuită de câtre eroul 
principal, fără existenţa unor condiţii prealabile. În alte situaţii, este 
suficientă folosirea premiselor existente, intensificarea reducându-se 
la utilizarea judicioasă a acestora, sau numai la conştientizarea lor. 

În Macbeth, eroului principal îi sunt oferite toate condiţiile 
acţiunii. Nu mai există nici o piedică. În scena 2, Lady Macbeth e la 
un pas de a prelua ea acţiunea (|... Îl ucideam chiar eu/ - va spune — 
De n-ar fi semânat în somn cu tata”). Dar Macbeth meditează, 
prevâăzând consecinţele nefaste ale acţiunii (scena 1), iar după faptă 
(scena 2), înspăimântat, regretă. Abia în scena 3 devine conştient de 
avantajele situaţiei, ca în scena 4 să se proclame rege. Se fac vădite 
aici trei „trepte“ ale intensificării acţiunii: (1) ezitarea, (2) înfâptuirea 
cu sprijinul moral al soţiei şi (5) acţiunea conştientă, independentă. 

În Ham/etşi Richard al III-lea personajele principale au de înfruntat 
acţiuni contrare. În Hamlet, deşi actul II are numai două scene, iar în 
prima nici mâcar nu este vorba de eroul principal (ci numai de 
caracterizarea lui Polonius), aşa cum observă A.C. Bradley, prinţul 
obţine un prim succes prin simularea nebuniei (este crezut de 
Polonius). Regele însă nu-l crede şi, apelând la doi amici ai prinţului, 

îl face pe acesta să se retragă, suspicios. Cele două forţe sunt în 
echilibru. Lui Hamlet însă i se iveşte prilejul neaşteptat de înscenare 
a unui spectacol prin care intenţionează sâ-l verifice pe rege, la fel 
cum acesta voia sâ-l verifice prin cei doi amici. „Atacurile“ sunt 
concretizate, într-adevâr, prin „înaintări” şi „retrageri“ ale forţelor 
opuse, numărul lor neavând aici nici o semnificaţie specială. 

La fel se petrec lucrurile şi în Richard al II-lea. În scena 1, regele 
îi împacă pe adversarii lui Richard, care, împreună, ar putea sâ-i 
opună rezistenţă. Acesta mimează şi el împăcarea, bâtând în 
retragere. Moartea regelui (scena 2) este în favoarea lui Richard, dar 
hotărârea de a fi ales rege descendentul legal îi este defavorabilă. În 
scena 3, cetăţenii înspâimântaţi bânuiesc dezastrul confruntării celor 
două forţe. in ultima scenă, Richard începe să aibâ câştig de cauză 
trimițând la închisoare o parte din adversari. Deci: (1) inaintarea forţei 
adverse, (2) retragerea lui Richard, (3) inaintarea lui Richard şi 
înaintarea forţelor adverse, (4) echilibrul forţelor şi (5) avantajul lui 
Richard. Ultimul pas pregâteşte ceea ce Bradley numeşte „criza“. 

Deşi partea a Il-a a spectacolului dramatic are evidente aspecte 
pentadice, ele nu apar la fel de bine conturate in toate piesele 
analizate şi nu pot fi nominalizate ca atare, nici in accepţia de „trepte“ 
ale intensificării acţiunii, şi nici în aceea de confruntări ale forţelor, 
numărul acestora putând fi variabil. Cert este insă faptul că, indiferent 
de numârul lor, scenele părţii a Il-a intensifică acţiunea, pregâtind 
astfel „punctul ei culminant“. Că acest „punct“ nici n-ar avea 
semnificaţia respectivă fâră o pregătire prealabilă. 

Denumirea de „punct culminant” sau „crizâ” nu este potrivită 
pentru intreaga parte a lll-a a unei drame pasionale, care cuprinde 
mai multe scene. Numai una dintre acestea, consideră Freytag, 
constituie acest punct, celelalte il pregătesc in continuare sau îl 
completează. El trebuie să fie consecinţa, efectul luptei crescânde, 
al înfruntării, al strâduinţelor depuse. Ca formă, trebuie så conţină 
întreaga strâlucire a poeziei şi toată forţa dramatică a spectacolului. 
Este momentul în care personajul principal preia întreaga acţiune, 
îşi asumă toată răspunderea şi toate riscurile. Este momentul în care 
forţa adversă intervine direct şi este parţial anihilată sau pusă la 
încercare, în orice caz, stimulată så acţioneze contra eroului principal. 

În Macbeth, după G. Freytag, scena 4, a banchetului, conţine 
punctul culminant, în care eroul, într-o stare psihopatică evidenta, 
însoţită de halucinaţii, prefigurează o dezlânţuire violentă a acţiunii 
(„Va curge sânge. Sângele vrea sânge”). Punctul culminant, care 
conţine şi o adevărată „crizâ” a eroului, e precedat de plânuirea 
uciderii lui Banquo (în scena 1), de o nouă intervenţie a soţiei, care îl 
sprijină (în scena 2), de preluarea acţiunii de câtre Macbeth şi de 
uciderea lui Banquo (în scena 3). După scena punctului culminant, 

reapar vrâjitoarele (în scena 5), care nu-i mai sunt favorabile eroului 
principal, iar adversarii acestuia îşi grupează forţele la curtea regelui 
Eduard al Angliei (scena 6). Macbeth însuşi caracterizează situaţia 
de criză a întregii pârţi a Ill-a prin cuvintele: „Crestat-am şarpele, nu 
l-am ucis./ Se va-nchega şi iar va fi ce-a fost...“. 

În Hamlet, punctul culminant (scena 4), care cuprinde discuţia lui 
Hamlet cu regina, uciderea lui Polonius şi starea halucinantă a eroului 
principal, este precedat de trei scene, în care, alâturi de celebrele 
monologuri care ilustrează nehotărărea eroului, apar cele două forţe, 
care „inaintează” şi se „retrag” ca şi în partea a Il-a. În scena 1, regele 
pare în avantaj, planificând îndepărtarea eroului; în scena 2, triumfă 
Hamlet, care încearcă un experiment cu o grupă de actori, reuşind sâ-l 
demaşte pe regele asasin. În scena 3, eroul are prilejul de a-l ucide pe 
vinovat, dar renunţă în ultima clipă. Moartea lui Polonius din ultima 
scenă reprezintă, ca şi în Macbeth, doar „crestarea şarpelui”. 

În Richard al III-lea, partea a Ill-a are şapte scene, în care se succed 
„inaintări” şi „retrageri” ale forţelor adverse, până la scena finală, în 
care Richard joacă cel mai perfid rol, prefâcându-se din criminal 
sângeros în om cucernic, care-şi petrece timpul în rugăciuni şi care 
acceptă cu greu să devină rege. Scena corespunde în cea mai mare 
mâsură accepţiei de „punct culminant” şi nu conţine elemente 
explicite care så semnifice vreo „crizâ”. 

O situaţie cu totul contrară apare în Othello, unde scena 3, 
deosebit de întinsă, descrie criza de gelozie a eroului principal, şi, 
totodată, situaţia critică a lui lago, căruia i se cere o dovadă („Dovada, 
insă får de clenci.../ Sau vai de viaţa tal”). Situaţia de criză este 
pregătită (în scena 1) de indrumarea greşită a lui Cassio despre 
Desdemona şi de solicitarea lui Othello (în scena 2) spre îndeletniciri 
în afara câmpului de acţiune al lui lago, şi este urmată (în scena 4) 
de intrarea în acţiune a lui Othello, care se dezlânţuie in chip violent, 
fără să mai intervină lago. Asumându-şi, deci, toată râspunderea. 

În Romeo şi Julieta, punctul culminant al părţii a Ill-a apare în 
„ultima scenă (5), prin despărţirea pe balcon a celor doi îndrăgostiţi, 
cântată de câtre autor în versuri strălucitoare, şi perspectiva iminentă 
a căsătoriei nedorite dintre Julieta şi Paris. Deci, pede o parte, punct 
'culminant al iubirii, pe de alta, situaţie acută de criză. Cele patru 
scene precedente pregâtesc ambele aspecte ale acţiunii finale: 
scena 1 (uciderea lui Tybalt şi condamnarea lui Romeo la surghiun); 
scena 2 (disperarea Julietei); scena 3 (starea de criză a lui Romeo); 
scena 4 (fixarea câsâtoriei cu Paris). Acestea sunt cele patru încercări 
la care este supusă trâinicia iubirii şi pe care cei doi îndrăgostiţi le 
trec cu bine. Legătura lor, în ciuda frumuseţii sale şi a intensificării 
maxime la care ajunge, se petrece pe fundalul unei disperări 
profunde, care prefigurează deja evenimente triste. 

Partea a Ill-a a dramelor pasionale conţine, într-adevăr, o scenă 
de mare intensitate, un punct culminant al acţiunii şi un moment de 
criză, de cumpână. Se poate vorbi aici de un echilibru, dar şi de o 
prevestire, de un presentiment al unei viitoare desfâşurări 
nefavorabile a evenimentelor. Interesul spectatorului este maxim. 
Nici una dintre piese n-ar putea să se termine însă aici, deşi, în mod 
paradoxal, toţi eroii au obţinut ceea ce îşi doreau: Macbeth şi-a ucis 
martorul intenţiilor sale criminale, Hamlet s-a convins de vinovâţia 
regelui, Richard a dobândit tronul, lago l-a fâcut gelos pe Othello, iar 
Romeo şi Julieta au gustat placerea iubirii. Dacă partea a IIl-a a acestor 
piese n-ar fi conţinut decât un punct culminant, ele se puteau termina 
aici, fiind simple drame, în accepţie obişnuită. G. Freytag afirmă, 
nejustificat şi fårå referinţe la Shakespeare, cå partea punctului 
culminant ar conţine şi momentul tragic. Deci, dacă piesele s-ar reduce 
la primele trei pârţi, ar putea fi considerate chiar tragedii. Dar, atunci, 
ce rost ar mai avea celelalte două pârţi? Făcând abstracţie de faptul 
că taţi eroii ar trebui så fie mulţumiţi, ca şi spectatorii. 

Susţinând cå, o dată cu punctul culminant, acţiunea nu mai poate 
continua fără a fi din nou stimulată, G. Freytag vorbeşte, practic, de 
o a IV-a parte (a căderii) ca de o nouă acţiune, în care trebuie så 
intervină şi forţe noi. El va fi totuşi nevoit så recunoască faptul că, la 
Shakespeare, totul duce spre catastrofă, fâră a mai fi necesare astfel 
de acţiuni. În realitate, nu „totul“ duce spre catastrofă, ci numai acea 
componentă a părţii a Ill-a care ilustrează aspectul de „criză“, despre 
care vorbea A.C. Bradley. În orice caz, partea a IV-a este întotdeauna 
prefigurată în cele anterioare, şi în special în ultima. 

În Macbeth, partea a IV-a începe cu o nouă întâlnire a eroului cu 
vrăjitoarele (în scena 1), care însă îl aşteptau, pregâtindu-se încă din 
actul precedent (în scena 5). Ce-i drept, prezicerile sunt de data 
aceasta nefavorabile eroului, ultima dintre ele prevâăzându-i moartea. 
Direcţia lor este spre catastrofă, spre câderea eroului. Dar forţele care 
acţionează sunt aceleaşi, ca şi personajele. Actul IV mai conţine două 
scene de confruntare a forţelor: uciderea familiei lui Macduff (în 
scena 2) şi fuga acestuia în Anglia (in scena 3), de unde se pregâteşte 
atacul impotriva lui Macbeth. 

Actul IV din Hamlet conţine şapte scene (cele mai multe ale piesei), 
în care sunt puse să acţioneze toate personajele, cu excepţia lui 
Hamlet, care este trimis din ţară. Acţiunile sunt în defavoarea acestuia. 
Uciderea lui Polonius îl indreptâţeşte pe rege så ia hotărârea, cu 
acordul reginei, a indepărtării lui Hamlet (în scena 1). Acesta mimează 
din nou nebunia (în scena 2) faţă de foştii lui camarazi şi faţă de 
rege (în scena 3), care a pregătit şi uciderea lui în Anglia. Întâlnirea cu 
armata norvegiană îi stimulează: pentru moment gândul răzbunării 
(în scena 4), dar trebuie så pârâsească ţara. Scena 5 este a Ofeliei, 

bolnavă, şi a întoarcerii lui Laert spre a-şi răzbuna tatăl ucis. Hamlet, 
printr-o întâmplare, revine la ţârm (în scena 6). Regele pregâteşte cu 
Laert uciderea în duel a lui Hamlet, în timp ce Ofelia moare înecată 
(în scena 7). În ciuda complicaţiei erescânde a acţiunii, asistâm la o 
dublă „inaintare“, atât a eroului principal spre țelul râzbunării, cât şi 
a forţei adverse spre suprimarea eroului. Dar aceasta inseamnă că, 
spre deosebire de Macbeth, în care acţiunea eroului principal este în 
regres şi sensul ei este spre câdere, în Hamlet acţiunea progresează 
în actul IV, şi situaţia conflictuală, de criză se intensifică. În Macbeth, 
acţiunea din partea a Il-a se ridică în „trepte“ de intensificare a crizei, 
iar în partea a IV-a coboară prin slăbirea forţei eroului principal. În 
Hamlet, dimpotrivă, partea a ll-a pune în joc forţele, antrenându-l pe 
erou într-o acţiune parţială, ca în partea a IV-a să urce în trepte spre 
intensificarea crizei. Ceea ce nu mai corespunde imaginii piramidale 
a lui G. Freytag. Aşa-numitul „punct culminant“ din partea a Ill-a 
trebuie considerat mai degrabă punct de echilibru sau central, de la 
care acţiunea poate så coboare, dar şi så urce, fie pe planul 
confruntării forţelor exterioare, fie pe acela al crizei sufleteşti. 

În Richard al III-lea, acţiunea din partea a !V-a urcă pe linia 
confruntării forţelor. În scena 1, eroul obţine acordul Annei pentru 
a-i fi soţie; în scena 2 plânuieşte uciderea descendenților legali la 
tron şi despărţirea lui de Anne, dar este pârâsit de Buckingham, ceea 
ce semnifică o înaintare a forţei adverse. În continuare, Richard ucide 
descendenţii legali, îl închide pe fiul fratelui sâu Clarence şi o 
compromite pe fata acestuia, o ucide pe Anne şi plânuieşte câsâtoria 
cu Lisabet, fiica fostei regine (scena 3). Are succes în continuare, pe 
linia noii câsâtorii, iar Buckingham e învins şi prins (scena 4). Eroul 
ascende pe toate planurile. La sfârşitul scenei 4 este vestită însă 
debarcarea lui Richmond, adversarul eroului principal, iar în scena 5 
se anunţă trădarea lui Stanley, ambele evenimente prevestind o 
viitoare confruntare directă a forţelor. 

Şi în Othello acţiunea este în plină desfăşurare. Eroul cade însă 
în stâri delirante şi atacuri epileptice, ceea ce reprezintă un regres pe 
linie sufletească şi comportamentală -— o loveşte pe Desdemona 
in scena 1). lago are insă câştig de cauză, înscenând o convorbire 
tu Cassio, pe care eroul o interpretează eronat. În scena 2, Othello 
se îndreaptă vertiginos spre o stare psihotică, pe când lago planifică 
uciderea lui Cassio. În ultima scenă, eroul îşi pregâteşte terenul pentru 
infâptuirea crimei, în timp ce viitoarea victimă îi oferă ultimele dovezi 
de incredere şi devotament. Deci, intr-un sens - decâdere psihică a 
eroului, dar în altul - intensificarea crizei sufleteşti, a sentimentului 
de gelozie. Aceasta, concomitent cu progresul vizibil al lui lago. 

Actul IV din Romeo şi Julieta este al Julietei. E] nu mai conţine trepte 
ale intensificării sentimentale, cum s-a petrecut în actul Il, ci confruntări 

de forţe. La început, înaintează Paris (în scena 1), care pregâteşte 
căsătoria, apoi părintele Lorenzo, care-i propune Julietei simularea morţii. 
Părinţii Julietei pregâtesc nunta (în scena 2), dar Julieta bea licoarea 
ademenitoare (în scena 3). Tatăl Julietei animă pregătirile în timp ce 
soseşte Paris (în scena 4), dar se descoperă „moartea“ Julietei 
(în scena 5). Acţiunea, de confruntare a forţelor, este evident progresivă 
şi apare favorabilă eroinei principale. Pe de altă parte, deşi personajele 
sunt aceleaşi ca în actul Ii, şi are loc, oarecum, o repetare a acestuia 
(la chilia părintelui Lorenzo), personajele pasive în actul Il devin active, 
şi invers. Se petrece ceva asemânâtor cu situaţia din Othello: în actul Il, 
lago - activ, Othello — receptiv (în mod analog, Romeo şi Julieta); în 
actul IV, Othello - activ (asemenea Julietei); cu deosebirea că Julieta 
este mai mult decât receptivă în actul Il, pe când Romeo lipseşte din 
actul IV, iar Othello este puţin receptiv în actul II, pe când lago acţionează 
în continuare şi în actul IV. 

În fine, ultima parte a dramelor pasionale (a cincea), numită, de 
regulă, catastrofa, este legată de sfârşitul dramatic al personajului 
principal şi al celorlalte personaje implicate direct în desfăşurarea 
evenimentelor. Din punct de vedere structural, spectacolul mai 
cuprinde în ultima scenă, a catastrofei, şi un fel de epilog, cu tentă 
moralizatoare sau evocativă, a cărui menire pare a [i aceea de a. 
tempera, de a dilua imaginea violentă a sfârşitului. 

În Othello şi Hamlet sunt suficiente câte două scene pentru a se 
ajunge la deznodământ. Ambii eroi sunt pregătiţi pentru a ucide şi 
hotărâți încă din actul IV. lago apucă să mai înfâptuiască o dublă 
fărădelege (în scena 1): îl ucide pe Rodrig şi-l râneşte pe Cassio. În 
ultima scenă, Othello îşi ucide soţia, află adevărul şi se sinucide. 
lago, la rândul sâu, îşi ucide soţia, care a dezvâluit adevărul, fuge, e 
prins şi urmează a fi pedepsit. Hamlet se intoarce din câlătorie şi, 
trecând prin cimitir, asistă la înmormântarea Ofeliei (în scena 1), 
având cu această ocazie o confruntare cu Laert. În scena 2, acceptă 
duelul cu Laert, fiind râniţi cu aceeaşi spadă otrăvită. 

Penultima scenă din Othello pare inutilă. lago sâvârşise destule 
fârădelegi şi urma să-şi ucidă soţia în ultima scenă. El minte din nou 
şi joacă rolul omului cinstit, dar le făcuse şi pe acestea. În realitate, 
scena are un dublu interes, exprimat în câteva cuvinte de Othello, 
care nu participă la ea, dar se recunoaşte complice: acela de a fi 
implicat într-o tentativă de omor (al presupusului amant al 
Desdemonei) şi de a fi stimulat de gestul lui lago („Tu, lago brav.../ O 
lecţie-mi dai!...“). 

La fel pare şi penultima scenă (a cimitirului) din Hamlet. 
Prevestitoare de moarte şi nimicnicie, ea are totuşi menirea de a-i 
învrâjbi pe cei doi adversari, mai cu seamă pe Hamlet, şi de a-i uni 
totodată prin dragostea curată pe care o aveau pentru Ofelia. 

in Macbeth, ultima parte are opt scene, fiind la fel de întinsă ca 
prima, pe care o şi aminteşte. Dar, dacă în prima totul contribuie la 
„urcarea” eroului, prin realizarea prezicerilor favorabile, în ultima el 
„coboară“ vertiginos spre sfârşitul ursit. În scena 1 apare Lady Macbeth 
bolnavă, care nu-l mai poate ajuta. Este apoi părăsit de nobilii scoțieni 
(în scena 2). Se pregăteşte totuşi de luptă, deşi îngrijorat (în scena 3). 
Adversarii execută una din prezicerile nefavorabile (în scena 4). Moare 
Lady Macbeth (în scena 5). Începutul bătăliei (în scena 6), vitejia lui 
Macbeth, dar pierderea totuşi a luptei (în scena 7), fac să se 
întrezărească sfârşitul, realizarea ultimei preziceri (în scena 8). 

Ultima parte din Richard al Iil-lea continuă confruntarea forţelor, 
cu „inaintarea“ lui Richard prin execuţia lui Buckingham (în scena 1) şi 
„inaintarea“ adversarului Richmond cu oaste mare (în scena 2). Are 
loc apoi o adevărată punere în balanţă, de câtre duhurile morţilor, a 
celor doi conducători. Balanța se înclină nefavorabil în partea lui 
Richard, pecetluindu-i soarta (în scena 3) şi apoi sfârşitul (în scena 4). 

În Romeo şi Julieta, totul se bazează pe jocul întâmplării. Putea 
să fie altfel, dar Romeo află de moartea Julietei înainte de a fi prevenit 
de părintele Lorenzo şi aleargă la Verona spre a se sinucide (scena 1). 
Lorenzo porneşte prea târziu spre cimitir (scena 2) şi ajunge după ce 
Romeo îl ucide pe Paris şi moare otrăvit, fără să mai poată opri 
sinuciderea Julietei (scena 3). 

Făcând abstracţie de epilogurile moralizatoare, nu constatăm, 
pe linie structurală, decât asemânarea ultimelor părţi din Othello şi 
Hamlet (o scenă pregătitoare şi una finală). În celelalte, acţiunile au 
cursuri diferite. Explicabil, ca respectând o simetrie inversă faţă de 
prima parte, este cursul acţiunii din Macbeth, dar în celelalte două 
nu pot fi stabilite astfel de legături structurale. 


2. Dinamica celor cinci acte ale dramelor pasionale 


Faptul că toate dramele pasionale ale lui Shakespeare au cinci şi 
numai cinci acte, afirmă Gustav Freytag, nu mai necesită alte explicaţii 
în afara analizei părţilor componente ale spectacolului dramatic. 
Există pentru fiecare parte câte un act. Aceasta nu inseamnă însă că 
întotdeauna părţile coincid perfect cu actele (deşi în cadrul dramelor 
pasionale se petrece acest lucru) sau câ anumite componente 
structurale ale unei pârţi (de exemplu, ale pârţii 1) n-ar putea så mai 
apară în celelalte (ca cele de coloratură şi atmosferă, de exemplu). 
Interpretul german consideră fundamentală structura spectacolului, 
iar împărţirea pe acte, ca secundară. Din această cauză, cu referinţă, 
de data aceasta, la drame în genere, indiferent câte acte ar avea, el 
afirmă că acestea trebuie să aibă o structură implicit pentadică şi, 
respectiv, triadică. 

Structura triadică a spectacolului dramatic este o concentrare a 
celei pentadice, operată, de regulă, numai la nivelul actelor. Cea mai 
simplă ar fi aceea în care actul 1 cuprinde primele două părţi, actul Ii, 
partea a treia, şi actul III, ultimele două părţi. 

Pornind de la o remarcă a lui Aristotel din Poetica, după care 
orice întreg are un început, un mijloc şi un sfârşit, Hegel susţine că şi 
opera dramatică trebuie să aibă trei părţi şi, ca atare, trei acte. Ceea 
ce corespundea mai degrabă concepţiei sale triadice, decât realităţii 
artistice. El însuşi, de altfel, este nevoit să recunoască faptul cå 
englezii, francezii şi germanii (mai puţin spaniolii) împart operele în 
cinci acte, actele din mijloc (respectiv II şi IV) având rolul de a expune 
diferitele atacuri şi reacţii, complicaţii şi lupte ale părţilor care se 
opun una alteia. Ceea ce corespunde numai interpretării ulterioare 
a lui Bradley. Dar oare dramatismul nu constă tocmai în aceste opoziții 
şi lupte? Nu intervine oare tocmai în aceste acte celebra „muncă a 
negativului“, despre care îi plăcea şi lui Hegel să vorbeascâ? 

Dar dramele nu sunt numai în cinci sau în trei acte, ci şi în două 
sau chiar într-un act. Însă aceasta nu înseamnă că opera respectivă 
are numai două pârţi sau una singură. Ci, vorba lui Aristotel, are cel 
puţin un început, un mijloc şi un sfârşit. lar istoria dramaturgiei 
europene constituie o dovadă clară a faptului că nu s-a pornit de la 
trei părţi şi, respectiv, acte, câtre cinci, ci invers. 

Dacă este admisă distincţia dintre părţile spectacolului şi 
împărţirea operei dramatice in acte, atunci sunt excluse confuziile 
de acest gen, care, în orice caz, n-au cum să apară în legătură cu 
interpretarea dramelor lui Shakespeare. Dar tocmai distincţia dintre 
părţi şi acte ridică cel puţin două probleme: una în legătură cu 
semnificaţia actului ca atare, în sine, şi, respectiv, a fiecăruia dintre 
acte, independent de conţinutul său specific (din una sau alta dintre 
dramele în discuţie), şi alta, în legătură cu raportul dintre aceste acte. 

Independent de părţile spectacolului dramatic, actele reprezintă, 
după Freytag, acţiuni închise. Mai precis, nu independente şi nici 
separabile unele de altele, ci distincte. Alcâtuind, în orice caz, un 
întreg bine conturat şi delimitat de rest. Aristotelic vorbind, fiecare 
act ar trebui să aibă un inceput, un mijloc şi un sfârşit (G. Freytag le 
zice: introducere, punct culminant şi scenă finală). Dar sunt acte care 
au numai două scene, iar scenele, am remarcat deja, nu sunt unităţi 
structurale decât în mod accidental. În favoarea afirmației lui Freytag 
este faptul că unele dintre acte, în special primele, au o structură 
pentadică, independent de numărul scenelor. 

Din această perspectivă, se poate considera că structura fiecărui 
act este, în esenţă, pentadică, cum apare adesea în dramele pasionale 
ale lui Shakespeare, prezentarea triadic fiind una rezumativă. Se 
gâsesc ilustraţii pentru fiecare tip de act, dar şi contraexemple. 

Aceasta dovedeşte câ autorul nu proceda schematic. Structura 
pentadică apare cel mai explicit in actul 1, dar şi aici, în funcţie de 
piesă, accentul poate să cadă numai pe anumite componente. Actele 
II şi IV pot avea structuri pentadice în ambele accepţii, şi ca trepte ale 
intensificării acţiunii, şi ca raporturi de forţe. Actul punctului 
culminant (al Ill-lea) dovedeşte faptul că denumirile de „inceput“ 
(„introducere“), „mijloc“ („punct culminant“) şi „sfârşit“ nu sunt 
adecvate, punctul culminant neavând un loc fix, nici scenic şi nici 
structural, în cadrul actului respectiv. În fine, actul V poate fi, de 
asemenea, pentadic (şi, respectiv, triadic) sau nu. Shakespeare nu 
urmăreşte în mod special această structură. 

Exegeţii, în special A.C. Bradley, observă însă faptul că între cele 
cinci acte există o simetrie şi acţionează un anumit mecanism, cå ele 
alcătuiesc un fel de angrenaj care nu funcţionează la întâmplare. 
Actele IV şi V, consideră el, repetă, cu o inversare de direcţie în ceea 
ce priveşte raportul forţelor, mişcarea actelor Il şi II], îndreptându-se 
spre catastrofă în acelaşi mod în care II şi III se îndreptau spre criză. 
În realitate, actul III reprezintă axul în jurul căruia se învârte întreaga 
acţiune. Faţă de acesta, I şi V sunt actele extreme, al inceputului şi al 
sfârşitului. Actele II şi IV cuprind părţile cele mai active, dar lipsite 
totuşi de tensiunea din III şi V. Uneori, într-adevăr, II are caracter 
ascendent, fie pentru una dintre forţe, fie pentru intensificarea 
sentimentelor, iar IV, un caracter descendent. Dar acest lucru nu se 
petrece intotdeauna. Actul IV poate fi la fel de ascendent ca şi Il. 
Dacă actul Il este unul de intensificare a sentimentelor, deci 
ascendent, atunci actul IV poate fi descendent pentru forța care a 
avut ascendent sentimental în ll. 

Dinamica actelor pentru cele cinci drame pasionale poate fi 
reprezentată astfel: 


Romeo și Julieta Richard al III-lea Hamlet 
3 4 4 5 
2 5 3 
7 
7 
A 2 
I 


Othello Macbeth 


3 3 
2 4 2, 4 
E y i 

Segmentele punctate reprezintă acte de intensificare sau cădere 
sentimentală, iar cele cu linie continuă, acte de confruntare a forţelor. 

Este de la sine înţeles că aceste reprezentări nu corespund perfect 
dinamicii actelor. Însăși împărțirea în acte de intensificare 
sentimentală şi acte de confruntare a forţelor, care este corectă în 
sine, conţine în unele cazuri un grad mai mare sau mai mic de arbitrar, 
căci există, intr-adevăr, acte (în Othello şi Hamlet, de exemplu) care 
prezintă ambele aspecte, cu preponderența însă a unuia dintre ele. 

Reprezentările respective pun însă în evidenţă faptul că fiecare 
dramă are un mecanism propriu. Că Shakespeare, cel puţin în cadrul 
acestora, nu foloseşte scheme rigide. Motivul pentru care procedează 
astfel nu poate fi justificat numai prin elementele analizate (părţi, 
acte şi scene). 

Ar mai fi de adăugat faptul, observat de Radcliffe, că împărţirea 
pentadică a pieselor determină uneori (ca în Romeo şi Julieta) şi 
desfăşurarea acţiunii în cinci unități de timp. În drama amintită, 
acţiunea se petrece, într-adevăr, in cinci zile, dar acest lucru nu are 
semnificaţie structurală. Prima zi durează de la începutul piesei până 
în actul II, scena 3; ziua a doua, până în actul Ill, scena 5; ziua a treia, 
până în actul IV, scena 5; ziua a patra, până în actul V, ultima scenă, 
iar ziua a cincea cuprinde sfârşitul ultimei scene, în care nu se mai 
petrece nimic. 

Justificarea manierei în care procedează Shakespeare în dramele 
pasionale, de fiecare dată altfel, nu poate fi găsită fără o analiză a 
ceea ce se numeşte, de regulă, caracterele personajelor. 


3. Cele cinci tipuri de eroi ai dramelor pasionale 


Autorii in genere (romancieri şi dramaturgi) au predilecție pentru 
anumite tipuri de personaje, care le sunt, fireşte, mai familiare, sau 
pentru care au mai mult interes, personaje reale sau imaginare. În 
orice caz, acestea trebuie să fie, intr-o oarecare măsură, aparte. Să 
se distingă prin ceva de celelalte. Aceasta, fie pentru faptul că li se 
întâmplă lucruri remarcabile, fie pentru faptul că, datorită unor calităţi 
sau defecte ale lor, ajung ei înşişi să provoace întâmplări ieşite din 
comun, demne de a stârni interesul şi de a fi deci relatate, povestite 
sau interpretate dramatic. Este firesc ca, de cele mai multe ori, să fie 
puse în joc atât întâmplări sau situaţii, cât şi personaje deosebite. 

În dramele pasionale, rolul principal îl joacă caracterele 
personajelor. Ele determină desfăşurarea acţiunii şi specificul 
întâmplărilor care au loc. Personajele principale sunt bine conturate 
şi pot fi considerate ca având trăsături de caracter „accentuate“, cum 
le spune Karl Leonhard. Ne putem imagina un joc oarecare de copii. 
Urmărindu-i un timp, vom constata că nu toţi se comportă la fel. Unii 

iau parte cu mult entuziasm, alţii sunt aproape pasivi. Pe de altă 
parte, unii sunt corecţi, alţii încalcă regulile, şi alţii chiar trişează. Unii 
vor neapărat så câştige, iar alţii pierd fără supărare. Atâta timp cât 
toate acestea se petrec în cadrul anumitor limite, jocul continuă. Dacă 
unul dintre copii are însă trâăsâturi de caracter accentuate, el, mai 
repede sau mai târziu, va ajunge să perturbe jocul, sâ-l întrerupă sau 
să fie nevoit să-l părăsească. 

O persoană sau „personalitate accentuatâ” nu se deosebeşte de 
celelalte prin calităţi distincte, ci prin intensitatea lor. Orice om, oricât 
de leneş ar fi, tot are un dram de perseverenţă. Sunt însă persoane 
hiperperseverente, adică mult mai perseverente decât ar trebui să 
fie. Aceasta este o trâsâtură de caracter accentuată. Este specific 
pentru persoanele accentuate ca ele să iasă in evidenţă, în sens pozitiv 
sau negativ, faţă de cele neaccentuate, chiar în condiţii cu totul 
obişnuite. Când apar insă situaţii deosebite sau când trăsătura 
respectivă de caracter depăşeşte o anumită intensitate, persoana 
accentuată intră în aşa-numita stare de psihopatie sau de suferință 
psihică, făcându-i adesea să sufere şi pe cei cu care vine în contact. 

Toate personajele principale din dramele pasionale ale lui 
Shakespeare au trăsături de caracter accentuate. Utilizând terminologia 
lui Leonhard, constatăm că Hamlet este o persoană hiperexactă, Othello 
- una nestăpânită, Macbeth este un hiperperseverent, Romeo - un 
exaltat, iar Richard - un demonstrativ. Din păcate, Leonhard, 
experimentalist în psihiatrie, nu acordă importanţa cuvenită 
contribuţiilor lui Shakespeare în această direcţie, pe motivul că nu 
oferă suficiente date biografice şi, adesea, nu descrie fizicul 
personajelor. Dar aceasta este maniera de a se proceda în teatru. Viaţa 
personajelor nu poate fi descrisă, şi chiar cu amânunte, de la naştere 
şi până la maturitate, cum procedează, de exemplu, romancierii, pe 
care ii preferă Leonhard. Dar Shakespeare este un maestru mult mai 
iscusit decât orice romancier în a prezenta scene de comportament 
specifice persoanelor cu trăsături de caracter accentuate. Tocmai 
„exactitatea şi concizia cu care prezintă astfel de scene i-au determinat 
pe mulţi să considere că cel care se „ascundea“ sub numele 
Shakespeare” ar fi fost un mare medic psihiatru: Doar atât cå pe 
“vremea aceea nu existau astfel de medici, şi, mai mult, că abia în zilele 
noastre începe să se înțeleagă ceea ce a intenţionat Shakespeare. Dar 
despre el s-a mai spus că ar fi fost un mare poet, un mare filosof, un 
mare istoric. A fost, fireşte, câte ceva din toate acestea, fără să fi fost 
neapărat altceva decât un mare dramaturg, 

Hiperexactitatea este caracterizată prin meticulozitate exagerată. 
Persoanele meticuloase îşi iau în serios îndatoririle şi le îndeplinesc 
cu multă conştiinciozitate. Nu aspiră la promovări şi nu au ambiţii. 
lubesc ordinea, disciplina şi, în mod special, punctualitatea. În 


256 Variantele dialecticii speculative 


proporţie obişnuită, acestea sunt, evident, calităţi pozitive. Dar o 
ordine exagerată sau o punctualitate exagerată poate să dea naştere 
la conflicte ale persoanei hiperexacte cu cei care le încalcă. 

Persoana hiperexactă are însă şi calităţi care nu mai pot fi 
considerate pozitive, cum ar fi: ezitarea permanentă de a lua hotărâri, 
verificarea de mai multe ori a unui lucru evident. 

Când aceste calităţi sunt deosebit de intense sau devin astfel 
din cauza unor situaţii care solicită persoana superexactă, ea incepe 
să sufere. Intră în aşa-numita stare de psihopatie obsesivă, în care 
incepe să slăbească simţul realului, apare tendinţa câtre anxietate, 
ipohondrie şi nehotărâre exagerată. 

Hamlet prezintă particularităţi evidente de persoană hiperexactă, 
cunoscută fiind celebra sa formulă: „A fi sau a nu fi“, caracteristică 
lipsei sale de hotărâre. 

Othello este însă un personaj tipic de nestâpânit. Chiar dacă 
Shakespeare nu-l descrie fizic, trecutul său de lupte permanente îi 
conferă o ţinută atletică, de războinic. Acesta este folositor societăţii 
în condiţii favorabile lui, de a se lupta şi de a ucide duşmanii, dar el 
rămâne şi in afara războaielor tot un tip impulsiv, dominat mai mult 
de instincte decât de rațiune, care poate så devină agresiv, brutal şi 
vulgar. Exact ca în descrierea lui Leonhard a persoanei nestăpânite, 
Othello dă semne evidente de psihopatie epileptoidă. lago 
menţionează (IV, 1) două crize de epilepsie. 

Macbeth este un hiperperseverent. În condiţii normale, 
hiperperseverentul luptă sârguincios şi cinstit, progresând permanent 
şi avansând în grad. Ceea ce este, evident, un lucru pozitiv. Când 
este însă împiedicat, din anumite motive, devine suspicios, iar atunci 
când mijloacele cinstite nu-l mai ajută, apelează la orice, ajungând 
până la crimă. Accentuarea hiperperseverenţei determină apariţia 
psihopatiei paranoice, caracterizată prin idei dominante şi prevalente, 
emoţii puternice şi halucinaţii. Scena banchetului din Macbeth (III, 4) 
este o ilustrare perfectă a unei asemenea situaţii, Shakespeare fiind 
un maestru in redarea stărilor de halucinaţii. 

Persoanele exaltate, de genul lui Romeo şi al Julietei, sunt cele 
care reacţionează intensiv la bucurie şi tristeţe, căzând uşor in stări 
de entuziasm sau disperare. Sunt capabile de sentimente autentice 
şi profunde. Când ele devin însă prea puternice, se instalează 
psihopatia ciclotimică, prin alternanţa stărilor de euforie cu cele 
depresive, care determină decizii pripite, ajungând până la crimă sau 
sinucidere. Romeo trece prin ambele stări, determinând, cu pripeala 
sa, sfârşitul atât de violent al dramei. 

În fine, Richard este un exemplu tipic de persoană demonstrativă, 
care vrea şi reuşeşte să pară ceea ce nu este. Care minte cu 
seninătate, mimează sentimente pe care nu le are, se autoadmiră 

sau se compâtimeşte. Este adaptabil la orice condiţii, pe care încearcă 
să le folosească în avantajul sâu. Are o deosebită putere de refulare, 
de a-şi ascunde adevăratele sentimente. „Intraţi în suflet, gânduri...“ 
(|, 1) sunt vorbele cu care îşi termină Richard monologul iniţial. Când 
trăsăturile demonstrative sunt deosebit de intense, atunci se 
declanşează psihopatia isterică, persoana respectivă ajungând să facă 
lucruri necugetate, pierzând simţul valorilor, ca Richard, care şi-ar da 
regatul pentru un cal (V, 4). 

Există la Shakespeare multe alte personaje bine conturate, în 
alte piese (drame sau comedii) şi chiar în dramele pasionale, cum ar 
fi celebrul lago (tip demonstrativ, ca şi Richard), dar ele nu sunt tratate 
în mod special şi nu sunt cele care vor oferi adevărate spectacole ale 
propriilor lor drame pasionale. 


4. Cele cinci faze ale dramei psihice a eroilor 


Dacă pe Leonhard l-a interesat mai mult surprinderea la 
personajele lui Shakespeare a trăsăturilor de caracter accentuate şi 
a eventualelor lor alunecări spre psihopatie, pe alţi cercetători i-au 
interesat, din perspectivă psihiatrică (Al. Olaru), momentele lor de 
criză. Cele două perspective sunt însă incomplete, şi nu pot justifica 
mecanismul structural pentadic al dramelor pasionale. Pe baza 
trăsăturilor de caracter ale personajelor principale poate fi stabilită 
doar diversitatea acţiunilor, iar pe baza crizelor, doar deznodământul 
comun, catastrofal. Dar aceste piese au şi caracteristici comune, un 
mecanism pentadic, care nu este întâmplător, şi simetrii structurale 
ale părţilor şi, respectiv, ale actelor, care nu ţin numai de sfârşitul 
catastrofal. 

Este vorba de ceea ce s-ar putea numi „fazele dramei psihice” a 
personajelor cu trâsâturi de caracter accentuate. Leonhard insistă 
adesea asupra faptului că, in condiţii obişnuite, persoanele 
accentuate se pot comporta atât de normal, încât pot fi considerate 

„chiar ca exemple demne de urmat. Există deci o fază normală de 

comportament al persoanelor accentuate. Leonhard nu insistă 
asupra ei, interesându-l doar acele persoane accentuate care încep 
'să depâşească faza normală, ieşind din comun şi fiind remarcate 
drept cazuri aparte. În realitate, majoritatea persoanelor accentuate 
rămân în faza normală, fără a se deosebi de celelalte, care pot obţine 
aceleaşi performanţe sau chiar mai bune, dar depunând, fireşte, 
mai multe eforturi. 

Faza accentuată a comportamentului poate să apară accidental 
sau cu intermitențe, făcând ca o anumită persoană să se remarce 
(pozitiv sau negativ), cu sau fără prilejuri deosebite. Comportamentul 
accentuat poate să devină permanent, fără a fi supărător pentru 

persoana în cauză sau pentru mediul social în care trăieşte. Aceasta 
are un comportament aparte, dar tolerabil. 

În faza psihopatică, persoana accentuată este deja suferindă şi 
poate să producă neajunsuri celor din jur. Ea nu se mai poate incadra 
în colectivitate decât cu greu şi are nevoie de condiţii speciale. Este 
faza în care persoana devine conştientă de suferinţa ei şi se 
adresează, de regulă, medicului. Faza psihopatică poate fi accidentală 
sau permanentă, iar aceasta, staţionară sau evolutivă. 

Abia în faza nevrotică, la care nu ajung decât rar persoanele 
accentuate, se poate vorbi de o afecţiune psihică serioasă, care, prin 
tratament, devine uneori reversibilă. Este faza în care persoana este 
marcată psihic şi nu mai poate să-şi ascundă afecțiunea nici măcar 
in condiţii cu totul favorabile. 

Psihoza este faza ultimă la care poate ajunge o persoană 
accentuată nevrotică, caracterizată prin tulburări psihopatologice 
profunde, prin alterare gravă a comportamentului şi totală 
iresponsabilitate morală. Este faza in care poate să facă râu oricui, 
chiar propriei sale persoane. Este capabilă de crimă şi sinucidere. 

Acestea sunt cele cinci faze ale unei drame psihice care poate fi 
trăită de o persoană accentuată şi care, în mod accidental, poate så 
aibă un sfârşit catastrofal. Ea se petrece în timp şi poate fi descrisă 
amânunţit numai într-o operă de amploare, cum este romanul. Dar 
şi teatrul oferă anumite posibilităţi. 

În dramele pasionale ale lui Shakespeare, acţiunea se petrece 
uneori în câteva zile (ca cele cinci zile din Romeo şi Julieta). Principial 
vorbind, o dramă psihică, cu toate fazele ei, nu se poate petrece atât 
de rapid. Ce-i drept, in unele piese se poate presupune că 
evenimentele au durat mai mult (ca strângerea şi deplasarea unei 
armate, pe care autorul nu le mai descrie), dar, în orice caz, n-au 
putut să dureze ani. Din această cauză, Shakespeare operează un 
artificiu. El introduce situaţii şi personaje, reale sau fantastice (stafii, 
duhuri, vrăjitoare), care să accelereze trecerea de la o fază la alta. Şi 
o face în aşa fel încât acest lucru să pară cu totul firesc. Dacă este 
posibilă sau nu desfăşurarea unei drame psihice reale, cu toate fazele 
ei, într-un timp atăt de scurt, este o altă problemă, ca şi aceea dacă, 
în realitate, sunt sau nu frecvente trecerile de la o fază la alta, şi 
anume tocmai în această ordine. 

Esenţial este aici faptul că împărţirea spectacolului dramatic într-o 
componentă ascendentă şi una descendentă, cu plasarea 
intermediară a punctului culminant sau a crizei, se justifică prin 
semnificaţia fazelor psihice. Primele două (normală şi accentuată) 
sunt în favoarea personajului. Faza psihopatică este o fază de criză. 
Ultimele faze (nevrotică şi psihotică) sunt faze de declin psihic. Dar 
lucrurile stau astfel numai în principiu. Dacă faza psihotică este 

întotdeauna un semn al câderii, cea nevrotică poate să mai aducă 
unele avantaje personajului, dar aceasta în funcţie de specificul 
trăsăturilor de caracter accentuate ale personajelor şi, fireşte, de 
împrejurări. z 


a) Faza normală a stării psihice 

În actul 1 al dramelor pasionale sunt prezentate personajele 
principale. Hamlet este îndurerat de moartea tatălui său şi nemulţumit 
de căsătoria grabnică a mamei sale cu fratele regelui. Ambele sunt 
sentimente perfect normale. Despre trecutul eroului, ştim doar că 
studia la Wittenberg, unde obişnuia, cu prietenul sâu Horatio, să „bea 
vârtos“ (l, 2). Ceea ce era, de asemenea, obişnuit în mediile 
studenţeşti. Întors acasă, cu prilejul morţii şi al nunţii, se îndrăgosteşte 
de Ofelia. Totul este cât se poate de normal. 

Othello este un războinic maur, ajuns general. Are, probabil, o 
ţinută atletică („maurul cu braţele vânjoase”, îi spune Rodrig). Se 
dovedeşte câ a răpit-o pe Desdemona. Ce-i drept, cu acordul ei. Şi 
altul ar fi procedat la fel în condiţiile de atunci (tatăl nefiind de acord 
să-şi căsătorească fata cu un negru). Despre Othello ştim că şi în 
trecut a fost un luptător, trăind mai mult în taberele militare decât în 
societate, în care nu prea ştie să se poarte şi să vorbească („Nu-s 
înzestrat cu blândul grai al păcii“: |, 3). Este un personaj tipic de 
nestăpânit, dar care este prețuit şi respectat, iar abaterea menţionată 
se rezolvă în mod paşnic, incidentul fiind stârnit de lago. 

Macbeth se dovedeşte un luptător credincios regelui, viteaz şi 
devotat, care este avansat pentru merite reale. Când i se prezice 
mărirea de câtre vrăjitoare, el lasă totul pe seama sorții („Când soarta 
mă vrea rege, soarta poate/ Să mâ-ncunune fără să mă mişc“: |, 3). 
Soţia sa încearcă din răsputeri să-l îndepărteze de calea cea dreaptă. 
Pasul următor, acela de a ajunge rege, nu mai poate fi obţinut insă 
prin nici un merit, atâta timp cât regele este în viaţă. Dar Macbeth 
trece greu din starea normală spre cea de accentuare a perseverenjei 
„in orice condiţii. 

Romeo e prezentat de la început cu trăsături exaltate. El suferă 
“cumplit din cauza unei iubiri neîmpărtăşite („„Ades în zori de zi a fost 

'zărit/ imbogâţind cu lacrima lui roua...“: i, 1). Dar repede se 
îndrăgosteşte de. Julieta, uitând totul („Tu, inimă, ai mai iubit? O, nul”: 
L 5). Însă acest lucru pare normal. Este vorba de un tânăr, la fel de 
uşuratic ca şi prietenii lui, care l-au sfătuit, de altfel, să procedeze aşa. 

Şi Richard este prezentat de la început ca având trăsături de 
caracter accentuate. El este urât la înfăţişare şi disprețuit de toţi, 
ceea ce-l îndreptăţeşte să caute in felul său recompense de alt gen, 
invrăjbindu-i pe cei din jur. Se dovedeşte fals şi mincinos, cu mare 
putere de refulare şi putere demonstrativă. Cucerind-o pe Anne, 

începe să se autoadmire. Faţă de falsitatea, intrigile şi crimele care 
sunt descrise în continuare la curtea Angliei, comportamentul lui 
Richard pare cu totul firesc. 

Expunerea fazei normale a stării psihice a eroilor din primul 
act nu exclude deci, cu excepţia lui Hamlet, prezentarea trâsâturilor 
de caracter accentuate ale acestora. Dar ele nu determină incă 
reacţii remarcabile ale personajelor, care så le plaseze in afara 
comportamentului normal in genere sau firesc în imprejurările date. 
Chiar atunci când apar forţe supranaturale (duhuri, vrăjitoare), la 
modă pe vremea lui Shakespeare, ele se comportă la fel ca ceilalţi 
eroi (consideraţi persoane neaccentuate): se miră, se sperie şi se 
indoiesc, ca orice om normal, de veridicitatea şi puterea lor. 


b) Faza accentuată a comportamentului 

Partea a Il-a a spectacolului dramatic se dovedeşte deosebit de 
activă în toate piesele. Este faza propriu-zisă de manifestare a 
personajului principal. Aici îşi dovedeşte el valenţele tipului de 
comportament accentuat, care îl ajută sau nu så întreprindă ceea ce 
urmăreşte sau este determinat să facă. 

Hamlet, persoană hiperexactă, începe (in actul il) investigaţiile in 
legătură cu moartea tatălui său. El nu se pripeşte, ci vrea să verifice 
spusele fantomei care i s-a arătat. Pentru a-i cerceta pe cei din jurul 
său, simulează nebunia, considerând că, faţă de un nebun, aceştia se 
vor demasca. Şi chiar reuşeşte sâ-i amâgească pe Polonius şi pe foştii 
sâi prieteni, Rosencrantz şi Guildenstern, toţi trei dovedindu-se că 
acţionează la porunca regelui. Dar Hamlet nu este mulţumit nici de 
rezultatele obţinute şi nici de el însuşi, de firea lui hiperexactă, care 
nu-i permite să ia nici o hotărâre („Un tâmp şi moaleş ticălos, tânjesc...“; 
„=. Am rânză/ De porumbel, n-am fiere sâ-nvenin/ Pe-asupritor, căci 
altfel pân-acum/ Aş fi-ngrâşat ereţii âstui țårm/ Cu maţele 
nemernicului...“: li, 2). Dar, deşi este conştient de aceste neajunsuri, 
planifică în continuare verificarea regelui, caută mereu motive care 
sâ-l satisfacă („Vreau temeiuri/ Mai tari de-atâtal!...”: Il, 2). 

În actul Il din Othello, deşi acţiunea este condusă de lago, autorul 
îl prezintă pe eroul principal, generalul maur, în toată splendoarea 
aspectelor pozitive ale caracterului său. Este un exemplu demn de 
menţionat, căci Leonhard, neprivind istoric problema, consideră câ 
persoanele nestăpânite nu excelează decât în negativ. Generalul maur 
este pe mare, înfruntând duşmanul în plină furtună. Pe chei este 
aşteptat de populaţie şi prieteni. A învins, ca intotdeauna. Este primit 
cu alai şi sărbătorit. E numit „vrednic“ şi „viteaz“ pentru faptele de 
arme. Se subințelege câ acestea presupun violenţă, dar ea este demnă 
de admirat dacă e îndreptată contra duşmanului. În rest, îl vedem 
plin de afecţiune faţă de soţie. Cu ocazia scandalului înscenat de 

lago pentru a-l compromite pe Cassio, Othello însuşi îşi descrie firea 
nestâpânită: „... Cerule, acum/ Începe sângele-mi a fi stăpân/ Pe cele 
mai supuse câlâuze,/ lar patima, umbrindu-mi mintea, încearcă/ S-o 
ia înainte. Dacă fac un pas/ Sau braţul de-l ridic, mâniei mele/ 
Cădea-va pradă cel mai bun din voi“ (Il, 3). O caracterizare perfectă a 
firii accentuate de nestăpânit. 

Macbeth, hotărât să persevereze, îşi face planul crimei. Îşi 
imaginează pumnalul cu care va ucide şi sângele victimei. Dar totul îl 
îndeamnă să continue („Şi-omorul hâd trezit de-al sâu strâjer... Spre 
ţinta sa ca un strigoi se-ndreaptă“: Il, 1). După crimă, Macbeth ştie câ 
nu va mai avea linişte, câ va trebui să vegheze mereu („Nu mai dormi! 
Macbeth ucide somnul!“: II, 2) şi să persevereze-n râu. În acelaşi act, 
el îi ucide şi pe paznicii regelui, învinuiți pe nedrept de crimă. 
Comportamentul sâu, având în vedere actele criminale comise, ar 
părea că depâşeşte faza de accentuare a caracterului. Dar nu trebuie 
să uităm contextul şi posibilităţile pe care le avea la dispoziţie eroul. 

Romeo îşi desfăşoară (în actul al II-lea) toate valenţele pozitive 
ale firii sale exaltate: entuziasmul fără limite la vederea iubitei, riscul 
de a fi ucis în grădina Capuleţilor, jurâminte, promisiuni, planul 
câsâtoriei, căsătoria. Totul se petrece în pripă, fără nici o ezitare, fâră 
nici o îndoială, fără nici un gând de prevedere. 

Richard işi etalează firea demonstrativă minţindu-i pe toţi din 
jurul său şi, prefăcându-se prietenos, le câştigă încrederea. ii înşală 
pe rege, pe regină, pe nepoți şi pe Buckingham, de care se va folosi 
în continuare ca de-o unealtă, dar căruia îi spune: „Îmi eşti un alt eu 
insumi, un oracol,/ Un sfânt sinod, un prooroc! Vâr drag,/ Ca pruncul 
indrumat må las de tine“ (Il, 2). 

Shakespeare priveşte diferențiat aspectele pozitive ale trăsăturilor 
de caracter accentuate, în funcţie de context. Nehotărârea lui Hamlet 
e favorabilă atăt lui, cât şi celor din jur, deşi acesta se plânge de ea. 
Vitejia lui Othello e de folos atât lui, cât şi cetăţii. Perseverenţa lui 
Macbeth, ca şi minciunile lui Richard, le sunt folositoare însă numai 

„acestora, pe când pripeala lui Romeo trezeşte, cu excepţia Julietei, 
neliniştea celor din jur. În orice caz, acţiunile întreprinse de aceste 
persoane accentuate poartă pecetea fiecăreia, şi n-ar putea fi imaginate 

“altfel: Hamlet nu poate fi pripit, Romeo nu poate fi nehotărât, Othello 
nu poate fi mincinos ş.a.m.d. Sunt personaje deosebite care înfâptuiesc 
lucruri deosebite, iar ceea ce fac este în avantajul lor, chiar dacă ne-am 
putea indoi deja de consecinţele acestui avantaj. 


c) Psihopatia personajelor accentuate 

Având ocazia (obţinută prin avantajele oferite de comportamentul 
lor cu trâsâturi de caracter accentuate) de a se desfâşura în voie sau 
fiind obligate s-o facă, dar peste limitele suportabile personal sau 

tolerabile de mediul social, eroii ating fie punctul culminant al acţiunii, 
fie momentul de criză psihică. Este totuşi un moment de echilibru, 
psihopatia fiind o afecţiune reversibilă. Eroul nu este încă pierdut, ci 
doar ameninţat cu pieirea. Ceea ce face el nu mai convine celorlalți 
eroi, care fie că se retrag sau îl obligă pe el la retragere, fie că sunt 
serios lezaţi. Ceea ce dovedeşte conflictul eroului cu lumea 
înconjurătoare. 

Hamlet râtâăceşte, în actul III, prin sălile pustii ale castelului, 
întrebându-se dacă merită så trâieşti sau nu („A fi sau a nu fi: ce 
s-alegi?”), înclinând, parcă, mai mult spre moarte (,... Să mori, să 
dormi;/ Atât: şi printr-un somn så curmi durerea...“; IIL, 1). Dar nu se 
poate hotăâri („Şi-astfel al hotărârii proaspăt chip/ Se gâlbeneşte-n 
umbra cugetării...”), şi acest lucru Îl face să sufere. Are o discuţie 
violentă cu Ofelia, pe care o bânuieşte câ unelteşte cu Polonius 
(tatâl ei). Suferă pentru pierderea Ofeliei, dar nu face nimic spre a o 
păstra. Imaginează un experiment, înscenând cu actorii omorul tatâlui 
sâu. Pentru mai multă siguranţă, îl ia ca martor observator pe Horatio, 
cu misiunea de a-l urmări pe rege. Se convinge de vinovâţia acestuia. 
Are ocazia şi vrea sâ-l ucidă, dar nu se hotărâşte, dând semne clare 
de psihopatie obsesivă. Discută aprins cu mama sa. Îl ucide pe 
Polonius, care asculta de după perdea. Are o halucinație puternica 
vizuală şi auditivă, ceea ce atestă intensitatea psihopatiei. Regele 
nu-i mai suportă purtarea şi hotărăşte să-l trimită în Anglia. 

lago profită (în actul III) de firea nestăpânită a lui Othello, care îl 
face să fie mai încet la minte şi foarte credul, pentru a-l face gelos. 
Dar gelozia este un sentiment insuportabil pentru un om nestâpânit. 
Othello suferă („De ce ţi-e glasul stins?“, îl întreabă Desdemona, „Ţi-e 
poate râu?“ „Mă doare-aici, la frunte“, răspunde Othello: II], 3). El se 
găseşte în plină fază psihopatică (epileptoidă) şi ar fi în stare să facă 
orice pentru a scâpa de suferinţă („Pumnale, ştreanguri, clocote 
ce-ntunecâ,/ otravă, foc, orice! Să nu mai sufâr!”). Însăşi misiunea 
lui lago devine periculoasă (|... vai de viaţa ta!”, îi spune Othello: 
III, 3). Eroul începe så aibă comportări care îi stingheresc pe cei 
apropiaţi: işi lasă oaspeţii să-l aştepte, vorbeşte aspru cu Desdemona. 

Macbeth perseverează în crimă, de data aceasta, din proprie 
iniţiativă, planificând uciderea lui Banquo (III, 1). Dar începe să aibă 
obsesii („De ce mereu te-nsingurezi, stâpâne,/ Şi te-nsoţeşti cu 
rele-nchipuiri...“: III, 2), în special nocturne („... dormim cu groaznice 
vedenii/ Ce noaptea ne frâmântă...“: II, 2). Halucinaţiile sale vizuale 
din timpul banchetului devin deranjante şi pentru el, şi pentru oaspeţi 
(„Sculaţi, curteni! l-e râu măriei-sale!“: IIl, 4; „Ai spart ospâţul, îi spuse 
Lady Macbeth, ai gonit plâcerea/ Cu tulburarea ta uluitoare“: Ill, 4). 
Dar acestea sunt semnele clare ale psihopatiei paranoice. lar 
comportarea sa îl obligă pe Macduff să fugă în Anglia. 

În schimb, Romeo este pus el însuşi pe fugă (exilat), datorită 
uciderii lui Tybalt (III, 1). Are din nou o criză depresivă, cu pierderea 
simțului de autoapărare: işi smulge părul, se trânteşte la pâmânt, se 
gândeşte la moarte, fiind în pericot, nu se ascunde („„Zace pe lespezi, 
îmbătat de lacrimi”: III, 3). Este gata să se sinucidă, prilejuind 
părintelui Lorenzo să-i facă o descriere perfectă a stării sale psihopatice 
(ciclotimice). („Dar lacrimile tale-s de femeie./ Şi te dezvâlui în 


pornirea ta/ Turbată, ca o fiară hâmesitâ.“; „... Amestec de 
monstruoasă lighioană“; „... la bine seama:;/ Cei năzuroşi sfârşesc, 
adesea, râu“: ll], 3.) 


Richard trece de la vorbe mincinoase la fapte nelegiuite: îlînchide 
în turn pe moştenitorul tronului, ucide rudele rămase ale soţiei regelui 
şi pe adversarul Hastings. Firea demonstrativă este extravertită. 
Richard îi face så sufere pe toţi cei din jurul sâu. În plus, înscenează 
un adevârat spectacol in care mimează pioşenia. Este simptomul 
clar al psihopatiei isterice. Eroul se dă drept altceva decât este, trâind 
cu mare intensitate înscenarea. 

Se poate susţine, fără nici un dubiu, câ actul III al dramelor 
pasionale este actul fazei psihopatice a eroilor, descrisă cu mare 
măiestrie şi in concordanţă perfectă cu datele actuale ale psihiatriei. 
Deosebirea de la o piesă la alta rezidă doar în simptomele diferite 
ale psihopatiei. Genialitatea autorului constă in imbinarea perfectă 
a acestora cu situaţiile concrete ale spectacolului (împrejurări, 
atmosferă, relaţii cu celelalte personaje). Or, secretul acestei 
perfecţiuni rezidă în faptul cå premisele situaţiilor respective au fost 
create în fazele anterioare, prin acte corespunzătoare acestora, au 
fost clâdite pe mâsura eroilor. Mai precis, eroii, ei înşişi, datorită 
comportamentului lor aparte, şi le-au clădit, fiecare în felul său. Ceea 
ce urmează, insă, nu mai poate să coincidă decât în punctul final. 
Spre acest punct se va îndrepta fiecare erou, pe căi diferite, marcând 
o dinamică structurală specifică a pârţilor care urmează. 


d) Faza nevrotică a crizei psihice 

Este evident că eroii ar fi putut depâşi criza nu numai prin 
"agravarea ei, ci şi prin revenirea la normal. Cauza pentru care lucrurile 
evoluează spre agravare este complexă. Din perspectivă psihiatrică 
s-ar putea vorbi de o predispoziţie a eroilor de naturâ organică, mai 
profundă decât simpla accentuare a trăsăturilor de caracter. Dar 
Shakespeare nu furnizează date în acest sens, ci insistă mai mult pe 
împrejurări, deşi unele dintre acestea sunt mai degrabă create de 
câtre eroii suferinzi, decât determinante pentru boala acestora. 

Din comportări reiese câ Hamlet în actul IV nu mai mimează 
nebunia, iar răspunsurile sale nepotrivite nu mai sunt simple glume. 
Umbiă cu leşul mortului prin castel, imaginând un joc macabru de-a 


264 Variantele dialecticii speculative 


ascunselea („Hai la groapa cu furnici,/ Ba-i aici, ba nu-i aici“: IV, 2), 
lucru pentru care nu mai este lăsat liber („Poruncâ-aşteaptă-afară. E 
pâzit“: IV, 3). Nevroza obsesivă îl obligă să vadă pretutindeni numai 
indemnuri la râzbunare (discuţia cu căpitanul norveg; „Tot ce zăresc 


mâ-nfruntă şi dă pinteni/ Trândavei mele râzbunări...“: IV, 4). Din 
această cauză, nehotărârea tot mai persistentă îl indeamnă spre acte 
violente („De azi-nainte, sângeros/ Să-mi fie gândul...“: IV, 4), pe care 


le va şi sâvârşi în ultimul act. 

in Othello, nevroza epileptoidă a eroului se manifestă, clasic, 
prin două atacuri epileptice (,... Stăpânu-i epileptic/ E-al doilea atac. 
leri, încă unul.“; „Nu trebuie sâ-i tulburâm leşinul./ Altminteri face 
spume şi pe urmâ/ L-apucă-o nebunie furioasâ“: IV, 1). Întregul 
său comportament este nevrotic, iar vorbirea, fie incoerentă 
(„Sâ mărturisească, şi să fie spânzurat pentru ostenealâ. Mai întâi să 
fie spânzurat şi pe urmă să mărturisească“: IV, 1), fie extrem de vulgară 
şi brutală (cu Desdemona şi Emilia), astfel incât vizitatorul din Veneţia 
se întreabă: „E-ntreg la minte? Nu-i cumva nebun?“. lar Othello 
hotârâşte, într-adevăr, moartea Desdemonei, şi anume în stilul firii 
sale, prin sugrumare. 

Pe plan structural, avem de-a face (în Hamlet şi Othello) cu două 
procese de intensificare a crizei psihice, dar în primul caz sensul este 
ascendent şi intenţiile eroului sunt întemeiate, pe când în ultimul asistăm 
la căderea vertiginoasă a eroului spre stâri demenţiale, lipsite de orice 
suport raţional (Othello este manipulat după bunul plac al lui lago). 

Ceva asemânâtor se petrece şi cu Macbeth, care, în stare de nevrozå 
paranoidă acută, stă de vorbă cu o întreagă serie de duhuri (IV, 1). 
Între timp, forţele adverse se pregătesc sâ-l înfrunte. Acţiunea aceasta 
este defavorabilă eroului, care comite acte criminale nejustificate 
(m. Câsăpiţi sălbatic“: IV, 2; „Copii, soţie, slugi,/ Tot ce-au găsit”: IV, 3). 

În Romeo şi Julieta, eroul principal nu mai apare în actul iV. Fuga 
lui prilejuieşte acţiunea forţelor adverse, cârora Julieta nu le poate 
răspunde decât prin înscenarea morţii. Este singura dintre dramele 
pasionale în care starea nevrotică a eroului nu este marcată printr-un 
act distinct. Ni-l putem imagina însă, după ultima întâlnire cu Julieta, 
oscilând între entuziasm şi disperare (ciclotimie exaltatâ), aşa cum 
apare la începutul primei scene din actul V. Se visează, pe de o parte, 
mort, şi, pe de alta, înviat de sărutul Julietei. 

Richard este însă în plină ascensiune. Nu mai aspiră să devină 
rege, ci este, efectiv, căci e încoronat. Cu toate acestea, vărului său 
apropiat îi spune lucruri ciudate („Da, Buckingham, mai spun: vreau 
sa fiu rege.“/ „Dar eşti, de trei-ori-preaslăvit stâpân!“, îi răspunde vărul: 
IV, 2). Richard însă nu se rezumă la a fi rege, vrea så nu mai aibă 
rivali. Ucide moştenitorii legali. Ameninţat de Buckingham şi 
Richmund, promite să-i invingă şi pe aceştia, pozând în mare viteaz. 

Pe primul îl învinge din întâmplare. Se pregâteşte sâ-l înfrunte şi pe 
al doilea, uitând el însuşi de infirmitâţile sale şi de nimicnicia sa. 
Semnele sunt ale nevrozei isterice, care îl mai poate ajuta sâ-i 
amâgească pe cei din jur şi să se convingă pe el însuşi că dispune de 
o mare forţă, dar care îl va duce spre dezastrul confruntării cu forţa 
autentică. 

Deci mişcâri ascendente şi câderi ale vieţii psihice, cu efecte 
pozitive şi negative, avantajoase şi defavorabile pentru eroii principali. 
lată adevâratele motive pentru care diferă mecanismul propriu al 
fiecărei drame pasionale, marcând dinamismul specific al acestora. 
Trăsâturi de caracter accentuate, extravertite, care îi fac pe eroi så 
acţioneze vertiginos, necesitând nu o stimulare, ci o frânare a acestora, 
şi intravertite, care trebuie dirijate din afară. Suferinţe psihice care 
culminează cu adevărate crize, fie în momentul în care eroul atinge 
culmea nâzuinţelor sale, fie când este determinat de împrejurări 
majore. În fine, eroii, de-a dreptul bolnavi, încearcă, fără nici o şansă, 
îndemnat fiecare de propria lui pasiune, devenită patimă, fără nici 
un discernâmânt raţional, independent de orice constrângere morală, 
să-şi ducă până la capât chinul. 


e) Psihoza şi sfârşitul catastrofal 

Diagnosticul final, din perspectiva psihiatriei moderne, pare a fi 
schizofrenia (Al. Olaru) — o alterare totalâ a comportamentului, când 
pentru eroul dramei pasionale, care ar trebui izolat de societate 
pentru totdeauna (psihoza este ireversibilă), nu mai râmân decât 
două alternative: să fie ucis sau så se sinucidă. lar ceea ce determină 
aceste alternative este faptul că el însuşi a pus sau va pune, între el 
şi lume, moartea. 

Starea psihotică de tip schizofrenic, spre deosebire de nevroză, 
în care se menţin trâsâturile de caracter accentuate, dar duse la limită, 
este marcată de o schimbare radicală a comportamentului, cu totul 
contrar celui accentuat sau nevrotic. Schimbarea este mai evidentă 
în timpul acceselor, care pot fi adesea violente. 

Din punct de vedere structural, partea a V-a sau actul V al fiecărei 
drame pasionale va conţine acelaşi lucru, pieirea prin moarte violentă 
a eroului principal. În fiecare caz, însă, este vorba de o moarte diferită. 
Din perspectivă psihiatrică, merită vâzut dacă specificul morţii este 
legat sau nu de aspectul bolii, sau dacă nu cumva autorul urmăreşte 
altceva prin moartea fiecărui personaj. 

În actul V, Hamlet nimereşte într-un cimitir, ceea ce-i reactivează 
gândul morţii. Înmormântarea Ofeliei îi prilejuieşte o luptă macabră 
contra lui Laert în groapa cu trupul neînsufleţit. Deznodâmântul ar fi 
fost fatal pentru unu! din cei doi, dacă nu erau despărțiți. Hamlet 
acţionează fărâ a mai gândi. În starea psihotică nu mai e vorba de 

nehotărâre. lată şi remarca reginei: „E nebunie-n lege. Izbucneşte/ 
Şi-o ţine-aşa un timp, apoi; deodată,/ Se-afundâ-ntr-o tâcere 
răbdătoare...” (V, 1). „Izbucnirea“ este accesul schizofrenic. Ne-am 
aştepta deci ca Hamlet, într-o astfel! de izbucnire, så ucidă pe cineva, 
respectiv pe regele vinovat. Dar lucrurile nu se vor petrece astfel, căci 
eroul trebuia să se răzbune în aşa fel încât så nu mai merite apoi 
pedeapsa cu moartea. Shakespeare imaginează duelul cu Laert, când 
regele se trădează în public. Hamlet îl ucide, în aprobarea generală. 
Cu toate acestea, va muri datorită otrăvirii accidentale cu sabia lui 
Laert. Deci nu din cauza propriei sale psihoze. 

Othello, omul viteaz şi cinstit, se bucură de uciderea, în mod laş, 
a lui Cassio, şi nu intervine pentru a-l salva (V, 1), comportament cu 
totul contrar firii sale. Desdemona îl descrie în plin acces schizofrenic 
(„Dar mâ-nspâimânţi! Când îţi roteşti tu ochii,/ Ceva fatal e-n ei!“: 
V, 2). El însuşi simte, după ce o sugrumă, starea nefirească („imi 
pare-acum că vine o eclipsâ/ De soare şi de lună, uriaşă,/ Că globul 
prins de groază se despică/ De-atăâta beznâ.“: V, 2), pe care o då însă 
pe seama lunii („De vină-i numai luna. Ea se-apropie/ Mai mult ca 
niciodată de pâmânt/ Scoţând pe om din minţi.”: V, 2). Dar sfârşitul 
nu i se trage, nici lui, de pe urma stării psihotice. işi revine şi, după 
ce îşi recunoaşte fapta oribilă, pe care o dă totuşi pe seama bolii 
(„Nebun ce-am fost!“: V, 2), se sinucide. De data aceasta, fiind 
conştient de fapta pe care o face. 

Macbeth, încolţit de adversari, în inferioritate evidentă, în loc 
să cedeze, se inverşunează („Lupt, pânâ-mi hâcui carnea de pe oase“: 
V, 3). Semnele nevrozei paranoide, spaima şi halucinaţiile se 
estompează („Aproape c-am uitat ce-nseamnă frica”; „... Nici spaima- / 
Tovarâşa gândirii ucigaşe — / Nu mă mai mişcă”: V, 4). El se gaseşte 
clar în faţa alternativei de a se sinucide sau de a muri ucis, dar o 
alege pe ultima („De ce să mor, ca un roman smintit,/ În spada mea?”: 
v, 8). in faţa adversarului, deşi ştie că va fi ucis, se aruncă orbeşte 
(„Macduff, loveşte! Fie blestemat/ Cel care strigâ-ntâi: destul! m-am 
dat!”: V, 8). Pare un acces schizofrenic, dar totuşi eroul şi-a ales 
singur moartea. ` 

Romeo, aflând de moartea Julietei, e hotărât să se sinucidă 
(„La noapte voi dormi în racla ta“: V, 1), dar nu o va face cum ne-am 
aştepta, precipitat, pe măsura firii lui. Mai intâi caută sâ-şi procure 
otravă, negociind pe această temă cu spiţerul. Abia ajuns în cimitir, 
dă semne de tulburări psihice („Ceasul e cumplit!/ Şi gândul meu 
nenduplecat, mai crâncen/ Ca tigrul însetat de sânge, crâncen/ Ca 
urletul oceanului“: V, 3). Lucru pe care îl observă şi pajul său 
(„Privirea-i mâ-nspâimântâ“: V, 3). Lui Paris, care îl surprinde în cavou, 
i se prezintă drept un „biet nebun”, iar după ce-l ucide, vorbeşte de 
„mintea sa nebună“, recunoscând că tot ce face se datoreşte stării 

sale psihotice. Bea totuşi otrava, după ce îşi ia un râmas-bun 
induioşâtor de la iubita pe care o credea moartă. 

În fine, Richard, cu toate că se pregâteşte temeinic pentru luptă, 
recunoaşte singur cå se găseşte într-o pasă contrară firii sale isterice 
(„Azi nu mai am un duh vioi şi sprinten/ Şi nu mai sunt focos ca 
altădată“: V, 3). Pentru accentuarea stârii psihotice, Shakespeare face 
să intervină în timpul somnului tot felul de duhuri care sâ-l înspâimânte 
pe Richard („Reci stropi de spaimă simt pe trup şi tremur“: V, 3). Accesul 
schizofrenic îl face însă pe Richard neînfricat („Simt mii de inimi cum 
imi cresc în piept...”: V, 3), şi chiar se comportă, el, cel „pocit, scâlâmb 
şi şontâc“, ca un viteaz („Neomeneşti minuni mai face riga./ 
Primejdia-nfruntând-o-n chip şi fel“: V, 4). Prins în focul luptei, Richard 
e in stare să-şi dea regatul în schimbul unui cal, nimic nemaiavând 
valoare în faţa pornirii sale războinice, care-l va duce la moarte. 

Faza psihotică, de tip schizofrenic, cu accese specifice, 
determinând acţiuni contrare firii eroilor, este bine conturată în toate 
dramele pasionale, dar moartea eroilor nu se petrece intotdeauna în 
timpul acceselor. Doar Macbeth şi Richard mor ucişi în accese de 
furie, delirând. Restul eroilor, deşi sunt toţi în aceeaşi fazâ, mor după 
consumarea accesului schizofrenic. Or, aceasta înseamnă câ scopul 
urmârit de autor, cel puţin, în restul cazurilor, a fost altul decât acela 
de a ne prezenta deznodământul unei psihoze. 

Hamlet este ucis accidental, dar Othello şi Romeo se sinucid. 
Sinuciderea se petrece însă din motive diferite. La Othello este vorba 
de un fel de autopedeapsă pentru crima sâvârşită, la Romeo este un 
act de disperare, făcut din devotament pentru fiinţa iubită. 

S-ar pârea că aici intervin criterii morale. Macbeth şi Richard sunt 
ucişi ca nişte fiare furioase, ambii fiind încârcaţi de crime. Ceilalţi au 
omorât şi ei la viaţa lor, dar nu în scopuri personale, ci determinaţi 
de împrejurări, deci meritau o moarte mai blândă, dacă se poate 
spune aşa, sau, cel puţin, mai onorabilă. Dar criteriul acesta ar putea 
fi atribuit autorului cel mult în cazul lui Othello, sinuciderea fiind 
practicată de generali. De ce så moară însă Hamlet şi Romeo? Şi, 
dacă este vorba de gradaţii în acest sens, pare mai blândă moartea 
prin otrăvire, .hărăzită lui Romeo, decât cea prin' autoinjunghiere, 
mărăzită Julietei; ca în Hamlet, de exemplu, în care regele moare 
injunghiat, şi regina — otrăvită. Este evident că astfel de criterii nu 
sunt operante, şi rămâne totuşi deschisă întrebarea: de ce işi ucide 
Shakespeare personajele? 

Din punct de vedere medical, situaţia unui psihotic (nebun sadea) 
este oricum pecetluită. S-ar putea considera câ moartea este pentru el 
o binefacere, chiar dacă astăzi nu mai există adepţi ai eutanasiei. Dar 
modul în care prezintă Shakespeare starea psihotică nu este acesta. 
Bolnavul are, într-adevăr, atât accese, cât şi faze mai puţin acute, cum 

o ştia, de altfel, şi autorul englez (vezi caracterizarea reginei din Hamlet, 
V, 1), dar acestea nu sunt faze de revenire la stări anterioare de luciditate 
(ca în cazul lui Othello, care îşi regretă fapta) sau chiar la posturi de 
înaltă conştiinţă morală (cazul lui Hamlet inaintea morţii), cum prezintă 
Shakespeare situaţia. În realitate, psihoticul nu poate să mai revină 
nici măcar la starea nevrotică, decât în aparenţă. Prezentând altfel 
lucrurile, nu ne putem aştepta, din partea lui Shakespeare, să-şi 
omoare personajele numai pentru faptul cå sunt bolnave! 

Sfârşitul catastrofa! a! eroilor din dramele pasionale este 
preconceput însâ chiar din actul 11l. Acolo se petrece lucrul care l-a 
determinat pe Freytag så afirme că la Shakespeare, dupâ partea a 
Il-a, nu mai sunt necesare noi acţiuni care să determine căderea eroului 
principal, căci de aici totul duce la catastrofă. Într-adevâr, în faza 
psihopatică există cele două alternative: revenirea la normal sau 
îmbolnăvirea efectivă. Dar, din moment ce în viaţă majoritatea cazurilor 
de psihopatie, tratate sau netratate, inclină spre revenirea la normal, 
de ce alege Shakespeare alternativa sumbră a nevrozei şi, de aici, 
perspectiva psihozei fatale? Numai pentru a-şi etala cunoştinţele 
medicale? Categoric, nu! Mai ales cå acestea, deşi extrem de profunde, 
sunt adesea, în mod evident, speculate. Este vorba aici de ceva care 
nu mai ţine nici de părţile spectacolului, nici de dinamica actelor, nici 
de caracterele personajelor şi nici de fazele dramei lor psihice, cu toate 
implicaţiile medicale sau morale pe care le presupunem. Este vorba 
de factorul estetic fundamental al dramelor, care le apropie, dar le şi 
distinge clar de tragediile antice, şi anume de intenţia autorului de a 
înâlţa, prin intermediul lor, in sufletul spectatorului sau al cititorului, 
sentimentele umane până la forma lor ideală. 


5. Cele cinci sentimente idealizate 


Continuator al moralităților medievale (spectacole în care 
personajele mascate reprezentau entităţi abstracte de ordin moral: 
Binele, Răul, Dreptatea ş.a.), teatrul englez din perioada elisabetană, 
depăşind faza în care personajele, nemascate, deveniseră bune sau 
rele, fără a se mai identifica cu Binele sau Râul şi având treptat tot 
mai multe calităţi pozitive sau negative, de natură nu numai morală, 
ci şi fizică, psihică şi comportamentală, având ceea ce se numeşte în 
teatru caractere, n-a abandonat totuşi tendinţa de a subordona 
intregul spectacol dramatic unei singure entităţi de natura celor 
menţionate. În dramele pasionale ale lui Shakespeare este vorba, 
fireşte, de pasiuni, sentimente deosebit de puternice şi de active, 
care îl stâpânesc pe om şi-l angajează în diferite acţiuni. 

În Hamlet este vorba în permanenţă de râzbunare, în Romeo şi 
Julieta -de iubire, în Othello- de gelozie, în Macbeth — de grandoare, 

şi în Richard al Ill-lea — de ambiţie. Spre deosebire însă de piesele 
obişnuite, în care personajele, stăpânite de aceste sentimente, adică 
fiind răzbunătoare, îndrâgostite, geloase ş.a.m.d., acţionează potrivit 
acestora, în folosul lor şi în dauna celorlalţi, alteori invers, pe 
Shakespeare îl interesează naşterea sau producerea acestor 
sentimente, intensificarea lor până la gradul de pasiuni şi înălțarea 
lor până la forme absolute sau ideale. 

Structura pentadică a spectacolului dramatic, cele cinci acte şi 
fazele dramei psihice a personajelor principale, care se determină 
unele pe altele, vor determina şi specificul procesului de producere 
a sentimentelor, care, pe de altă parte, va oferi răspunsurile adecvate 
la ultimele întrebări, referitoare la specificul actelor III şi V şi, respectiv, 
la destinul personajelor. 

Punctul de plecare îl constituie alegerea sentimentului şi a tipului 
de personaj. Se remarcă, de la inceput, două lucruri fundamentale: 
faptul câ personajul în cauză nu avea anterior sentimentul respectiv 
şi faptul că acest sentiment, din anumite motive, nu i se potriveşte, 
că, în orice caz, ne-am imagina altfel persoana care să aibă un astfel 
de sentiment. Un răzbunător nu poate fi nehotărât, chiţibuşar, pedant 
şi meditativ ca Hamlet. Romeo este un pripit, nestatornic şi 
schimbător, pe care l-ar ocoli orice femeie, cum se şi întâmplă la 
inceputul piesei (atitudinea Rosalinei). Othello este un om încrezâtor, 
deschis şi sincer, incapabil de gânduri ascunse, de suspiciune, de a 
urmări pe cineva în ascuns, deci o persoană cu totul contrară 
gelosului. Macbeth este atât de viteaz şi cinstit, devotat şi supus, 
încât regele îl consideră cel mai apropiat slujitor, acordându-i favoruri 
şi toată încrederea, ceea ce n-ar fi făcut pentru nici un grandoman. În 
fine, Richard este atât de umil, de slut şi de neputincios, încât nimeni 
nu şi-ar imagina câ mai poate så aspire la ceva în afară de a 
supravieţui. Cauza nepotrivirii dintre sentimente şi caracterele 
personajelor poate fi explicată, pentru moment, în comparaţie cu 
alte piese, ca fiind legată de faptul că autorul, urmărind naşterea 
sentimentului, încearcă så evite orice posibilitate de preexistenţă a 
acestuia în sufletul personajului. 

z Actul | este acela care oferă împrejurările în care, intenționat sau 
înu, personajul va trebui să aibă sentimentu! prescris de autor. El 
conţine şi momentul stimulativ, care, datorită neconcordanţei dintre 
sentimente şi caractere, necesită uneori forţe supranaturale. Ca să 
facă dintr-un nobil, instruit şi manierat, ca Hamlet, un râzbunâtor, 
autorul apelează la duhul îndurerat al tatâlui sâu. Romeo n-ar fi putut 
să iubească efectiv decât o fiinţă care să-i dea crezare şi incredere 
totală, ca Julieta, în ciuda faptului că aceasta nu avea nici un motiv 
s-o facă, cu atât mai mult, cu cât familiile lor erau în duşmânie. Othello 
iubeşte şi este iubit atât de mult, încât între el şi Desdemona n-ar fi 

putut să apară niciodată gelozia. Autorul creează atunci un personaj 
diabolic (pe lago), ca producător şi stimulator al sentimentului. Pe 
Macbeth îl pun pe gânduri vrăjitoarele, cu prezicerile lor de mărire, 
iar pe Richard, succesul neaşteptat de a cuceri o fiinţă cu totul 
superioară lui (Lady Anne). 

În actul Il, sentimentul, o dată stârnit, începe să pună stăpânire 
pe sufletele personajelor. Caracterele accentuate ale acestora îl fac 
pe fiecare să acţioneze în felul lui: pe Hamlet — să caute pe-ndelete 
temeiuri, pe Romeo ~ să pregătească în mare pripă căsătoria, pe 
Othello ~ să asiste senin la manevrele lui lago, pe Macbeth - så treacă 
la fapte sângeroase, şi pe Richard - să se prefacă împăciuitor. Nici 
unul dintre personaje nu acţionează lejer, fiecare trebuie så lupte cu 
el însuşi şi cu cei din jur, ceea ce conferă vitalitate, mişcare şi vioiciune 
actului lI. Trăsăturile de caracter accentuate ale personajelor, care în 
actul I erau strâine de sentimentul respectiv, se dovedesc, prin 
particularităţile lor, favorabile acestuia. Sentimentul creşte în 
intensitate, iar caracterele se mulează, adaptându-se situaţiilor 
sentimentale corespunzătoare. 

În actul IM, sentimentul devine pasiune; el pune stăpânire totală 
pe sufletul personajului. „Aş fi în stare sânge cald să sorb,/ să fâptui 
grozăvii de care ziua/ s-ar îngrozi“ (III, 2), zice ponderatul Hamlet. 
„Mi-e-atât de dor să mai rămân cu tine,/ Câ-n veci n-aş mai pleca“ (III, 5), 
îi spune Romeo, cel schimbător, Julietei. „Blestem asupra-acestei 
desfrânate!“ (III, 3), va zice Othello, despre fiinţa atât de curată a 
Desdemonei. „Atât am mers prin sânge, că-i mai greu/ Să dau ‘napoi 
decât så merg 'nainte” (M, 4), se destăinuie conştiinciosul Macbeth 
soţiei. lar netrebnicul Richard reuşeşte, mimând modestia, să-i 
prilejuiască vărului său urarea mult dorită: „Trâiască Richard rege, 
vrednic domn al Engliterei!“ (IIL 7). 

Cele cinci sentimente, devenite pasiuni, ating în actul Il punctul 
lor culminant şi prilejuiesc autorului, cum observase Freytag, sâ-şi 
desfăşoare întreaga strălucire a poeziei: celebrul monolog al lui 
Hamlet (III, 1) şi scena despărțirii dintre Romeo şi Julieta (III, 5). Este 
momentul să fie subliniată aici deosebirea dintre sentimentele 
dominante din Hamlet şi Romeo şi Julieta, respectiv răzbunarea 
dreaptă şi iubirea, şi celelalte trei: gelozia din Othello, grandoarea 
din Macbeth şi ambiția dăunătoare din Richard al III-lea. Primele două 
sunt pozitive şi, deci, cântate cu tot elanul poetic al autorului, pe 
când ultimele pot fi numite mai degrabă patimi decât pasiuni, datorită 
caracterului lor negativ. Shakespeare le acordă şi acestora versuri 
memorabile, în special geloziei („E monstrul cu ochi verzi ce-şi 
plăsmuieşte/ El singur hrana lui.“: II, 3), dar fireşte că atitudinea lui 
nu poate fi admirativă, şi nici strălucirea poeziei — atât de intensă ca 
în primele două piese. 

În orice caz, sentimentul, devenit pasiune, atinge în actul HI măreţia 
supremă şi, respectiv, josnicia maximă, în funcţie de semnificaţia sa, 
pozitivă sau negativă. Am putea spune că atinge faza sa ideală, 
perfectă. Aceasta, fireşte, din perspectiva lui Shakespeare. Nu poate fi 
vorba aici de o definiţie a sentimentului. Nu se poate spune cå aceasta - 
este râzbunarea, iubirea sau gelozia. Sentimentele au grade şi nuanţe 
nelimitate. În plus, ele nu sunt conceptibile, ci sensibile. Dar se poate 
spune că autorul a reuşit o performanţă neegalată incă, piesele sale 
râmânând până astăzi prototipuri ilustrative ale acestor sentimente, 
şi aceasta nu numai în domeniul dramatic, ci al literaturii în genere. 

Se poate totuşi considera, şi acest lucru este valabil pentru toate 
cele cinci drame pasionale, câ în actul HI se ajunge la un fel de contopire, 
de unificare şi chiar de identificare a sentimentului cu personajul care 
i-a dat naştere şi care l-a intensificat, aceasta putând fi considerată o 
caracteristică generală a sentimentului ideal — aceea de a domina total 
persoana umană. A te dărui tota! obiectului pasiunii tale înseamnă a 
o înălța la rangul de ideal. lar acest idea! este cu atât mai elevat, cu cât 
persoana care i se dâruieşte este mai bine dotată cu calităţi 
corespunzâtoare şi depune mai multe eforturi. Câci nu este de ajuns 
voinţa sau dorinţa, pe care o poate avea oricine, şi nici putinţa, fârâ 
eficiență. Aceasta este cauza pentru care Shakespeare işi alege eroii 
din rândul persoanelor cu trâsâturi de caracter accentuate. 

În faţa jalnicului duh al regelui mort, Hamlet jură să se identifice 
cu actul răzbunării („Cu lucruri fără preţ neamestecatâ,/ Doar ea va 
mai trâi de azi incolo/ În cartea crieerului meu. iţi jur!”: 1, 5), ceea ce 
va reuşi să facă în actul III, într-o asemenea măsură, incât acelaşi duh 
va trebui să intervină în favoarea reginei ingrozite (1l, 4). Şi Julieta 
este nevoită sâ-l alunge pe Romeo („Ba da! E ziuă! Pleacă! Du-te! Fugit”: 
UI, 5), care işi riscă viaţa pentru a mai sta câteva clipe cu iubita („Câ-n 
veci n-aş mai pleca. O, vino, moarte...*: IIL, 5). Othello se identifică în 
asemenea mâsurâ cu sentimentul care îl domină încât se desparte de 
propria sa identitate („... adio, vouâ,/ impâunate oşti, războaie mari.../ 
Adio, câ menirea lui Othello/ A luat sfâărşit!”: II, 3). Macbeth, ajuns 
rege, îşi primeşte cu resemnare, ca pe ceva firesc pentru el, nu numai 
‘înalta cinste, ci şi consecinţele ei nefaste, până la pieire (,... pogoarâ-n 
faţă-mi, soartâ,/ Şi-nfruntă-mă până la moarte!”: III, 1). lar Richard se 
identifică şi el cu ambiția lui nelegiuită, exprimată cel mai clar de acelaşi 
erou în piesa Henric al VI-lea (,... Plâcere-n lume alta... n-am/ Decât 
aceea de a porunci,/ De-a cârmui puternic, stâpânind/ Pe cei cu un 
obraz mai norocos...“: citat după Al. Olaru, Shakespeare şi psihiatria 
dramatică, Craiova, 1976, p. 296). 

Dar nici unul dintre eroi nu este mulţumit. Mai mult, toţi suferă (faza 
psihopaticâ). Până şi cei doi indrâgostiţi, care ne-am aştepta să fie în 
culmea fericirii, işi dau seama de acest lucru („Parc-ai fi/ Un mort într-un 

mormânt!”, îi spune Julieta iubitului. „Şi obrajii tâi/ Sunt albi ca varul. 
Nemilosul chin/ Ne soarbe sângele”, îi răspunde Romeo: 1I, 5). 

Deci nu este vorba numai de identificarea, de unitatea 
sentimentului cu personajul care îl trăieşte, ci şi de opoziția acestora. 
Sentimentul ideal, obţinut prin această identificare, se opune 
personajului real, care i-a dat naştere. Este ceva care aminteşte de 
unitatea şi lupta contrariilor. Sentimentul ideal işi dobândeşte valenţe 
universale care nu mai corespund individualului. Universalu! 
copleşeşte individualul, idealul transcende realul şi se opune 
acestuia. Indiferent cât de elevate ar fi personajele, ele nu pot 
intruchipa perfecțiunea. Hamlet trâieşte sentimentul răzbunării, ca 
şi Romeo — pe cel! al iubirii. Dar primul nu este răzbunarea insâşi, şi 
nici celălalt, iubirea, cu toate că ei au fost aceia care le-au dat fiinţa 
şi aparenţa perfecțiunii. 

Unitatea şi lupta contrariilor presupune un moment de echilibru, 
dar şi de criză profundă, care nu poate să dureze. Trebuie să se 
întâmple ceva. Individualul, perisabilul, vremelnicul nu poate să 
rămână purtătorul permanent al idealului. Personajul care i-a dat 
naştere a trebuit să infrunte forţele potrivnice ale realului, ale propriei 
sale persoane şi ale celor din jur. Forțe care n-au fost pasive şi, chiar 
dacă s-au „retras“ (în accepţia lui Bradley), permițându-i eroului 
performanţa idealizării sentimentului, n-au fost anihilate şi, deci, vor 
„inainta“. Acelaşi lucru este valabil şi despre starea psihică a eroului. 
Pasiunea, declanşată de psihopatie, desfăşurată deci într-o situaţie 
care nu mai poate fi considerată nici normală şi nici doar deosebită 
(ca in faza de comportament accentuat), trebuie, datorită tensiunii 
nervoase pe care o provoacă, a „crizei“, sau să înceteze, prin revenirea 
eroului la starea normală, sau så continue, agravându-i situaţia şi 
periclitându-i viaţa. 

Este clar că dramele nu se puteau opri la actul !ll. Dacă Hamlet, 
in loc de Polonius, îl ucidea pe rege, ne întrebăm; ce s-ar fi întâmplat 
cu acesta? Chiar dacă n-ar fi fost pedepsit de Laert, care înainta cu 
armata, ar fi fost ros de remuşcări, nefiind convins de intenţiile 
duşmânoase ale regelui, şi ar fi provocat disperarea reginei. Ce s-ar fi 
întâmplat dacă dragostea celor doi eroi se incheia cu căsătoria? 
Nimeni n-ar fi rămas cu impresia câ ar fi putut „trâi fericiţi până la 
adânci bâtrâneţi“, cum se spune în basme. Ce s-ar fi ales de Othello, 
care işi luase adio de la el însuşi? Dar Macbeth, pentru ce ar mai fi 
luptat? Sau Richard, ajuns rege, este de conceput oare că ar fi domnit 
în linişte şi pace cu supuşii sâi? La ultima întrebare ne râspunde 
chiar Shakespeare. Nu, ar fi fost în stare, in anumite situaţii, sâ-şi 
dea regatul pentru un cal! 

Alternativa revenirii la starea normală, vindecarea eroului, ar fi 
insemnat o strâbatere inversă a drumului parcurs. Deci transformarea 

pasiunii în sentiment obişnuit şi, apoi, debarasarea eroului de acest 
sentiment, care-i era, de fapt, străin şi chiar nepotrivit. Dar aceasta ar 
fi insemnat eşecul estetic al dramei, pierderea celui mai preţios 
element câştigat, a sentimentului ideal. Este interesant faptul că 
Shakespeare, în Romeo şi Julieta, sugerează această alternativă, 
tocmai la sfârşitul actului III. Doica Julietei o sfătuieşte pe aceasta, 
cunoscându-i firea schimbâtoare, să renunţe la Romeo în favoarea 
lui Paris („Pe lângă el, Romeo e o cârpă“: III, 5), aşa cum şi Romeo, în 
faza lui normală, renunţase fârâ nici o remuşcare la iubita pentru 
care plângea in aceeaşi dimineaţă. Dar Julieta, ca şi Romeo, se 
identifică, în actul III, cu sentimentul ideal, şi nu mai poate da înapoi. 
Alternativa cade din motive estetice. Idealul presupune identificarea 
personajului cu sentimentul devenit pasiune. Calea intoarcerii este 
tăiată, deşi, din perspectivă medicală, este cea mai firească. 

Dacă unitatea contrariilor face imposibilă revenirea şi garantează 
fiinţa sentimentului ideal, lupta contrariilor este cea care va decide 
sensul acţiunii, care trebuie så continue, şi anume menţinerea 
idealului, a perfecțiunii, în formă nealterată, prin suprimarea 
suportului său perisabil, a eroului care i-a dat fiinţă. Victoria idealului 
universal asupra omului individual. Modalitatea aleasă de 
Shakespeare pentru redarea acestei situaţii, în ultimele două acte, 
se face pe două planuri: psihic, prin „câderea“ eroului în starea 
nevrotică şi psihotică, şi social, prin învingerea lui de câtre forţele 
opuse. În dramele dominate clar de sentimente negative, Macbeth şi 
Richard al Ill-lea, decăderea psihică oferă doar împrejurările favorabile 
pentru uciderea fără milă a eroilor, ceea ce produce satisfacţie. 
Sentimentele idealizate, grandoarea şi ambiția, se menţin în sufletul 
spectatorului cu toate implicaţiile lor nefaste. Imposibilitatea realizării 
lor de câtre eroii care, cel puţin în primele trei acte, pâreau capabili 
de asemenea performanţe, creează o senzaţie de liniştire. 
Personajele, prin manifestarea caracterelor profund negative şi acţiuni 
macabre, sunt capabile să trezească groaza spectatorului, dar în nici 
un caz mila. Or, frica şi mila sunt sentimentele esenţiale care intră în 
definiţia clasică a tragediei. Deci Macbeth şi Richard al III-lea nu pot fi 
considerate tragedii, deşi în ambele apar şi scene menite sâ 
stârnească mila pentru victimele eroilor principali, în special uciderea 
unor copii nevinovaţi. Dar acestea nu deţin pondere, şi efectul lor 
este mai degrabă acela de a ilustra cruzimea personajelor principale. 

O situaţie aparte o reprezintă Othello, în care sentimentul 
dominant este negativ, gelozia. Aici eroul este invins mai mult de 
propria sa orbire, cum o recunoaşte singur („Fui orb şi pâtimaş”: V, 2), 
deci predomină planul psihic, cu toate câ, dacă nu s-ar fi sinucis, 
urma să fie întemnițat şi condamnat pentru crimă. În plus, el a fost 
adus în această stare de satanicul lago. Comportamentul epileptoid 

al eroului trezeşte groaza. Sunt scene în care se comportă ca o fiară. 
Chiar dacă reuşeşte să trezească într-o oarecare măsură mila, el nu 
poate stârni compătimirea. Tragismul piesei în această privinţă nu 
este stârnit de moartea eroului, ci de a eroinei nevinovate. Othello 
este o tragedie, în sens clasic, datorită acestei combinaţii ingenioase: 
eroul trezeşte frica, iar eroina, mila, ambele pe fondul sentimentului 
primitiv, sălbatic al celei mai cumplite gelozii. 

Hamlet, în schimb, este o tragedie exemplară. Atât de bine 
întocmită, încât frica şi mila, dar şi celelalte determinaţii ale 
catharsis-ului tragic (dragostea pentru om, admiraţia şi plăcerea), 
pun, în cele din urmă, pe al doilea plan sentimentul fundamental 
al piesei — dreapta răzbunare, deşi acesta este prezent în fiecare 
moment. Cauza o constituie faptul că sentimentul respectiv nu este 
întru totul pozitiv. Chiar o răzbunare perfect întemeiată nu se face 
cu entuziasm, şi admiraţia pentru erou se datoreşte tocmai ezitării 
sale permanente, nehotârării, care, altfel, nu este o trăsătură de 
caracter demnă de invidiat. 

Cu totul alta este situaţia in Romeo şi Julieta, cea mai reuşită dramă 
pasională, în care Shakespeare se întrece pe sine. Ea este o tragedie 
din toate punctele de vedere, dar sentimentele specifice tragicului sunt 
dominate de iubirea ideală, de perfecțiunea, de frumuseţea acestui 
sentiment înălţător, care la Shakespeare nu are nimic platonic, idealist, 
şi este, în acelaşi timp, străin de orice senzualism. E sentimentul care 
ne apropie de zei, fără a ne permite să-i atingem, şi ne îndepărtează 
de restul fiinţelor terestre, fără a ne despărţi de ele. 

Eroii işi iau ei inşişi vieţile, spre învăţătura de minte şi pedepsirea 
celor care le-au stat în cale, spre umilirea realităţii meschine, a lumii 
lipsite de inţelegere, dar, în acelaşi timp, pentru supraviețuirea, în 
pura sa esenţialitate şi pentru totdeauna, a celui mai nobil sentiment 
care leagă fiinţele umane - iubirea ideală. 

Acesta este motivul pentru care işi ucide Shakespeare 
personajele: pentru a menţine supraviețuirea sentimentului ideal 
în sufletul spectatorului. Iar acest proces, de suprimare a realului 
în favoarea idealului, în funcţie de sentimentul idealizat, îi conferă 
operei fie semnificaţie dramatică pasională (Macbeth şi Richard 
al II-lea), fie semnificaţie tragică (de natură pasional-tragică în 
Othello, şi de natură elevat-tragică, în toate accepţiile cuvântului, 
în Hamlet şi în Romeo şi Julieta). Dar aceasta înseamnă că motivul 
este de natură pur estetică. Personajele nu trebuie să moară pentru 
a fi pedepsite într-un fel sau altul, mai mult sau mai puţin umilitor, 
mai ales că unele nici n-ar merita vreo pedeapsă. Şi nici datorită 
faptului că sunt grav bolnave şi, oricum, ar trebui să moară. Ci trebuie 
să moară pentru a stârni, alături de sentimentul dominant, efecte 
tragice în sufletul spectatorului. 

Dacă, în actul II, eroul era cel care, acţionând, contribuia la 
intensificarea sentimentului, în actul IV, acesta din urmă, devenind 
pasiune sau patimă (cazul celor trei sentimente negative), va fi cel 
care, dominându-l pe erou, va incepe så-i intensifice acţiunea 
(distructivă, de câdere pe plan psihic, şi dezastruoasă pe plan social) 
sau, din acelaşi motiv, va permite „inaintarea“ forţelor adverse. Actul V 
este, fireşte, cel al morţii eroului, care se sinucide sau este ucis, 
eliberând astfel sentimentul ideal de mârginirea, de limitele sale 
materiale, şi garantându-i supraviețuirea, în formă nealterată, în 
sufletul spectatorului. 

Mecanismul dialectic al confruntării dintre ideal şi real sau 
material este, în mod firesc, pentadic, şi cuprinde deci cinci momente: 
(1) Momentul alterităţii, al deosebirii şi distincţiei evidente dintre 
sentiment, în forma sa banală, obişnuită, şi caracterul personajului. 
(2) Momentul identificării, al procedurii şi intensificării sentimentului 
in sufletul eroului. (3) Momentul unităţii (al identităţii) şi a/ luptei 
(al opoziţiei) dintre sentimentul idealizat şi erou. (4) Momentul 
dominării sentimentului ideal asupra eroului real. (5) Momentul 
suprimării eroului real. 

Mecanismul dialectic al acestei confruntări oferă explicaţia 
întregului angrenaj al dramelor pasionale ale lui Shakespeare. Fiind 
pentadic în esenţă, el determină împărţirea spectacolului dramatic 
în cinci părţi. Acestuia îi corespund, în textul sau scenariul dramei, 
cele cinci acte. Procesul de instaurare a sentimentului, de elevare şi 
dominare nu poate avea loc decât în sufletul unor personaje cu 
trâsâturi de caracter accentuate, în care se va petrece o adevârata 
dramă psihică, ale cărei faze vor fi, de asemenea, cinci. Orice s-ar 
spune, faptul că mecanismul dialectic, structura spectacolului, 
numărul actelor şi fazele dramei psihice sunt aceleaşi în toate cele 
cinci drame pasionale (faptul că şi operele respective sunt în număr 
de cinci şi că în ele este vorba de cinci sentimente sunt lucruri 
accidentale) dovedeşte că Shakespeare nu numai că era conştient 
de aceste elemente pentadice, ci le şi aplica în mod consecvent. Am 
spune, chiar, cu multă pedanterie. Ceea ce face ca cele cinci piese să 
fie totuşi atât de diferite, încât så pară că nu au nimic în comun, nu 
o constituie, fireşte, numai caracterele diferite ale personajelor şi 
specificul dramei lor psihice (materie în care Shakespeare este de 
neegalat), ci şi sentimentele ideale, pe care acesta le cântă, făcând 
să vibreze cele mai sensibile coarde ale sufletului. 

Este greu så ne imaginâm un spectacol de teatru din epoca 
elisabetană. Una dintre aceste drame, care sunt adevărate minuni ale 
spiritului uman, jucată într-o baracă de scânduri, în curtea unui han 
murdar, pavat cu bâlegarul telegarilor, şi în faţa unor spectatori 
ignoranţi, nu numai analfabeți, ci aproape sălbatici. În ce condiţii a 


276 Variantele dialecticii speculative 


scris Shakespeare aceste opere! Şi pentru cine? Studiul lor, din 
perspectiva dialecticii pentadice, pune în evidenţă o bună parte din 
multiplele lor valenţe artistice. Am fi ispitiţi să credem că marele 
dramaturg a scris pentru cei de astăzi, care, în sfârşit, îl înţeleg. Ne 
place formula „Shakespeare — contemporanul nostru“. Realitatea este 
însă că bărbatul acesta, care se numără printre cei mai subtili mânuitori 
ai condeiului, transcende epoca noastră, ca şi pe aceea în care atrâit. 
Nu suntem primii și nu vom fi nici ultimii care se vor bucura de farmecul 
creaţiilor sale. Shakespeare nu este numai contemporanul nostru, ci 
şi al umanităţii în genere. Este contemporanul Omului. 


9. Sistemul pentadic 


al rostirii filosofice românești 
al lui Constantin Noica 


Prin „rostirea filosofică românească“, Noica ocupă un loc aparte 
în filosofia noastră, un loc neprecizat încă de critica filosofică şi 
nesugerat nici de autorul însuşi, care, după publicarea cunoscutelor 
lucrări: Rostirea filosofică românească (1970), Creaţie şi frumos în 
rostirea românească (1973) şi Sentimentul românesc al fiinţei (1 978), 
abandonează, practic, această temă. Din perspectivă pur filosofică, 
lucrările par, la prima vedere, lipsite de interes; acelaşi lucru, poate 
chiar mai pregnant, se poate spune din punct de vedere strict filologic. 
Lucrările au plăcut însă, contribuind în mare mâsură la popularitatea 
autorului, prin aspectele lor artistice, uşor accesibile, atractive. De 
altfel, însuşi domeniul investigat se preta la o astfel de tratare, fiind 
situat undeva între adevâr şi frumos, ceea ce i-a prilejuit autorului o 
adevărată risipă din tezaurul celor mai alese expresii stilistice care 
au fost utilizate vreodată într-un context filosofic. 

Făcând totuşi abstracţie de stil, „rostirea filosofică româneascâ”, 
diluată ulterior în termenul mai general de „rostire românească” şi 
concentrată, în cele din urmă, în jurul unui termen central, al „fiinţei“, 
face parte din ceea ce astăzi se numeşte hermeneutică. Nu în sensul 
antic al interpretării gândurilor prin cuvinte, al exprimării gândurilor, 
ci al descoperirii gândurilor întruchipate în cuvinte. Astfel de 
investigaţii făcuse sporadic şi Hegel, care se bucura, cum zice Noica, 
găsind în limbă cuvinte pe măsura semnificaţiilor speculative, nu 
numai diferite, dar şi opuse. Hegel era însâ nemulţumit de limbaj şi 
apăsa temâtor pe clapele aglutinante ale limbii germane. Opera lui 
Heidegger este insă un adevărat delir hermeneutic, o incidenţă a celor 
mai stranii proiecţii care s-au fâcut vreodată pe coordonatele atât de 
laxe ale limbilor greacă şi germană. Dispârută ca limbă vie, canonizată 
în scrieri dogmatice, greaca pare så renască prin cuvintele sale majore, 
să devină mai grâitoare decât atunci când era vorbită. Cum este posibil 
acest lucru, ne-o spune chiar Noica. În cuvinte, zice el, se întâmplă 
sâ-ţi aminteşti de lucruri pe care nu le-ai învâţat niciodată, „Câci orice 

cuvânt este o uitare şi în aproape oricare s-au ingropat înţelesuri de 
care nu mai ştii“, Hermeneutul autentic ar trebui să fie deci un fel de 
arheolog al limbii, care să sape in adâncul cuvintelor şi så gâseascăâ 
acolo noutatea uitată. Tot Noica mai zice că: „dacă nu m-ai fi găsit, 
nu må câutai“. Hermeneutul banal caută ceea ce n-a uitat nimeni şi 
gâseşte ceea ce ştiu toţi. Un hermeneut autentic a fost Eminescu, 
care, căutând în tainiţele limbii române, a găsit acolo „Luceafărul“, 
uitat de toţi, câci „Luceafârul” exista în limba română şi fårā Eminescu, 
dar numai prin Eminescu i-a fost dat să fie. Un Eminescu însă al 
filosofiei româneşti, zice Noica, n-a apârut incâ. Adică un hermeneut 
care să cerceteze in profunzimile limbii române şi să găsească acolo 
filosofia pe care noi am uitat-o. Până se va gâsi vreunul, Noica încearcă 
el însuşi să pâtrundă în abisurile metafizice ale câtorva cuvinte 
româneşti. Cum este şi firesc, el caută adesea ceea ce s-a şi gâsit 
deja şi a fost ca atare spus in alte limbi, găsind însă cå noi, românii, 
i-am putea zice altfel, poate chiar mai bine. Nu este mare lucru să 
spui ce-au mai zis şi alţii, dar Noica se bucură, asemenea lui Hegel, 
pentru faptul că toate acestea erau ascunse şi în limba română, uitate, 
iar a le scoate astăzi la lumină este totuşi un lucru bun. Cel puţin, 
din perspectiva culturii umaniste. 

Şi dacă, totuşi, în limba noastră există şi lucruri care nu s-au 
rostit în alte limbi? Lucruri pe care le-am uitat doar noi? Atunci nu 
mai este vorba de o simplă bucurie, ci chiar de datoria noastră de a 
le reaminti şi altora. De a încerca, aşa cum o face Noica, să le expunem 
in forma unui sistem. 

Faptul cå sistemul prezentat de Noica are cinci momente nu ne 
pare întâmplător. În cuprinsul aceleiaşi Rostiri filosofice româneşti, 
vorbind despre indoita infinire la Brâncuşi, el consideră că „orice 
legendă, până şi povestea cea mare a lumii, se desfăşoară după cinci 
momente“. Or, ce altceva este filosofia, decât această mare poveste 
a lumii? Decât această pentadă a pentadelor? 

Primul moment al sistemului îl constituie clasicul „in sine“, atât 
de cunoscut în limbile tradiţional-filosofice (kat'hauton, in se, an 
sich), căruia Noica îi găseşte o pereche corespunzătoare de termeni 
româneşti, „sinele“ şi „sinea“, care nuanţează aspectele obiective şi 
subiective ale necondiţionatului, excluzându-se şi completându-se 
reciproc. 

Urmează „ciclul fiinţei“, în cadrul câruia „rostirea“, „intru“ şi „firea“ 
presupun nuanţări subtile ale raportului dialectic dintre „a fi” şi 
„a exista”, nuanţâri care presupun interiorizare şi, în acelaşi timp, 
raportare la altceva, statornicie şi perisabilitate; ceea ce conduce de 
la sine câtre momentul următor, al „devenirii“. Ciclul acesteia incepe 
cu „petrecerea“ şi, trecând prin „vremuire” şi „infinire“, ca ilustraţii 
ale devenirii în timp şi spaţiu, sfârşeşte cu „troienirea“, cu excesul 

falimentar al devenirii nestăâvilite, care necesită „rânduiala“. Aceasta 
incepe cu ctitoriile prefixului „in“, care scoate fiinţa din talazurile 
devenirii dezlânţuite, „înfiinţând-o”“, esenţializând-o, gâsindu-i astfel 
„temeiul“, „cumpătul”. 

Există între aceste patru momente ale sistemului o surprinzătoare 
coerenţă, ceva care le reuneşte, le adună şi le orânduieşte aproape 
deductiv. Aceasta este, in fond, „rostirea filosofică românească” — 
rostirea propriilor sale momente, sistemul acestei rostiri. Ultimul 
moment al sistemului nu mai reprezintă însă un „ciclu“. Rostirea 
filosofică este abandonată în lume şi lăsată acolo să râătâcească, „pe 
calea cea de sminteală”. Să fie aceasta un fel de uitare a uitărilor? 
Sau lumea aceasta, viaţa şi societatea şi, apoi, creaţia şi frumosul 
scapă rânduielii, cumpăâtului regăsit al fiinţei înfiinţate? Dar, atunci, 
la ce mai e bună rânduiala? 

Ar mai fi, desigur, şi alte întrebări. Nu trebuie uitat insă nici faptul 
că „rostirea filosofică românească” işi găseşte în scrierile lui Noica o 
primă reprezentare sistematică, iar aceasta nu-i decât o câutare a 
ceea ce el găsise deja, în esenţă a triadei de tip hegelian: fiinţă, 
devenire, temei, căreia ii adaugă un inceput de genul absolutului 
tradiţional şi o încheiere difuză. Sunt posibile, fireşte, şi alte 
reprezentări. Depinde de ce ai găsit, ca să ştii ce să cauţi. Alte încercări 
pe această linie, făcând abstracţie de cea a lui Mircea Vulcănescu, 
care îl precede pe Noica, nu ne sunt cunoscute. Noica însuşi nu mai 
revine la sistemul schiţat al rostirii filosofice româneşti, ci doar la 
părţi ale acestuia, pe care le prezintă separat (Sentimentul românesc 
al fiinţei şi Devenirea întru fiinţă). 

Judecat ca atare, sistemul rostirii filosofice româneşti se 
dovedeşte simplist (faţă de sistemul lui Hegel, de exemplu). Problema 
nu era insă aceea de atranscende universul culturii umane (de care 
a incercat să dea seama Hegel), ci de a înscrie rostirea filosofică 
românească, cu specificul ei, pe fluxul rostirii filosofice în genere. 

Metodologic, este vorba de o investigaţie a limbajului conceptual, 
categorial al filosofiei, care, după Noica, nu poate fi, în nici un caz, 
redus la simbolizare şi codificare. Or, atâta timp cât [filosofia operează 
cu limbajul conceptual, Cantemir poate fi parafrazat şi in acest 
domeniu; „din limbi strâine să înveţi filosofia, ca în limba ţării tale să 
filosofezi“. Dar aceasta inseamnă că, asemenea Luceafărului, care 
subzista uitat în limba română, ar fi venit oricum o vreme când cineva 
se va fi invrednicit sâ scoată la lumină şi substratul unei gândiri 
filosofice româneşti. l-a fost dat lui Noica s-o facă. Şi a făcut-o într-un 
mod exemplar. 


10. Mecanismul pentadic al sănătăţii 
la Daniel Danielopolu 


Născut la Bucureşti (la 21 aprilie 1884), Daniel Danielopolu 
urmează Facultatea de Medicină, la care rămâne ca preparator (1906) 
şi apoi ca profesor (1918) până în ultimul an al vieţii (1955). A fost, 
din 1935, preşedintele Academiei de Medicină, iar din 1948 va avea 
şi conducerea Institutului de Fiziologie Normală şi Patologică. Este 
vorba de o personalitate de prim rang a medicinei româneşti, de un 
cercetător şi un creator pasionat, care a reuşit, în cei 52 de ani de 
activitate, să publice peste 1 200 de lucrări de specialitate. 

În monografia apărută în 1960 şi intitulată de câtre editor, în 
mod neinspirat, Opere alese, în loc de Teoria medicinei, Danielopolu 
datează interesul său pentru problemele teoretico-metodologice ale 
medicinei în jurul anului 1928. Este vorba de o etapă a propriei sale 
activităţi când acumulase deja nu numai cunoştinţe, ci şi o experienţă 
profesională considerabilă. Interesul pentru aceste probleme l-a 
urmărit însă de-a lungul întregii sale activităţi. În ultimii ani de viaţă, 
după aproape trei decenii de experimentare, autorul revine asupra 
lor cu exemple din toate domeniile în care a lucrat şi a obţinut 
rezultate remarcabile. Teoria lui nu este infirmată nici astăzi, ci, 
dimpotrivă, este confirmată de biocibernetică şi de teoria sistemelor 
biologice, Danielopolu fiind considerat chiar precursorul direct al 
acestora. 

Structural, teoria medicinei a lui Danielopolu cuprinde două părţi: 
|. Fiziologia generală şi 11. Fiziopatologia. Prima se ocupă în principal 
cu „teoria echilibrului funcţiilor organismului“, cu „schema 
anatomo-fiziologică a mecanismului de reglare a funcţiilor 
organismului“, cu „căile senzitive” şi „câile de transmitere a 
impulsurilor“. Terminologia este, în mod şocant, foarte apropiată de 
cea a ciberneticii actuale, deşi este preluată din lucrări apărute in 
preajma primului război mondial. 

Punctul de plecare îl constituie teza lui Claude Bernard a 
considerării organismului ca un intreg unitar, reprezentat fiziologic 
prin mecanismul circulator cortico-endocrino-efector. 

Între funcţiile organismului, consideră Danielopolu, există un 
echilibru. În stare normală, de sănâtate, acesta este perturbat în 
permanenţă de factori interni sau externi (digestie, emoție, efort, 
variaţii de temperatură, traumatisme etc.), care determină diferite 
grade de variaţie ale echilibrului. Ele sunt însă reduse în scurt timp la 
o stare medie de echilibru, cu variaţii neglijabile, prin ceea ce medicul 
român numeşte „mecanismul de apărare a echilibrului“. 

Hipocraticii, ca şi vechii medici indieni, spuneau acelaşi lucru, că 
starea de sânătate se datorează echilibrului firesc al organismului, 
care reglează combinarea cumpăânită a umorilor produse de organele 
corespunzătoare. Suferinţa nu este altceva decât un fenomen natural 
care se datorează tulburării de câtre anumiţi factori, interni sau 
externi, a echilibrului firesc al organismului. Hipocraticii au cunoscut, 
de asemenea, tendinţele naturale ale organismului de restabilire a 
propriului echilibru, recomandând păstrarea pe cât posibil a integrităţii 
acestuia — recomandare care a dus la cunoscutul dicton: Primum non 
nocere („În primul rând să nu vatămi”). 

Funcţiile organismului, consideră Danielopolu in manieră 
dialectică, nu pot fi menținute în echilibru decât prin forţe opuse, pe 
care le numeşte „antagoniste“, excitatoare şi inhibitoare. Esenţial 
este echilibrul funcţiilor terminale, îndeplinite de celulele efectoare 
ale organelor terminale (inimă, ficat, rinichi, tub digestiv etc.). 
Menţinerea unei stâri de echilibru al funcţiilor cardiace, vasculare, 
digestive, renale, hepatice etc. asigură funcţionarea normală a 
intregului organism, dar aceasta, numai prin intervenţia şi medierea 
sistemului nervos şi endocrin. Ceea ce, hipocratic vorbind, înseamnă 
extinderea aceluiaşi principiu funcţional la toate organele, cârora li 
se adaugă sistemul nervos şi endocrin. Principial, deci, ne gâsim, deşi 
într-un cadru mult mai complex, in contextul unei teorii al cărei 
caracter dialectic este exprimat direct. 

Danielopolu insistă în mod special pe faptul că între forţele opuse 
nu există un „antagonism absolut“, că tendinţa forţelor nu este de a 
se anihila reciproc, ci, dimpotrivă, de a se stimula. Este introdus 
termenul de „antagonism interstimulant”. Forţa excitatoare 
declanşează intervenţia forţei inhibitoare, care îi limitează acţiunea, 
deci excitaţia stimulează intervenţia inhibiţiei, şi nu o anulează, cum 
se consideră de obicei. Forţa inhibitoare nu anulează o excitație 
preexistentă, ci, dimpotrivă, declanşează intervenţia unei forţe 
excitatoare care îi limitează acţiunea. Medicina, din această 
perspectivă, nu este altceva decât „teoria echilibrului prin antagonism 
interstimulant” aplicată în fiziologie, patologie, farmacodinamie, 
terapeutică medicală şi chirurgicală. 

În condiţiile obişnuite, limitele între care variază în stare normală 
funcţiile întregului organism sunt echilibrate prin mecanismul de apărare, 

prin antagonismul interstimulant al forţelor excitatoare şi inhibitoare 
care acţionează pe coordonatele sistemului cortico-endocrino-efector. 

Ar fi vorba, în acest context, de acţiunea a trei legi. Prima, numită 
„legea amfomecanismului“, prevede acţiunea antagonismului 
interstimulant la toate nivelurile, respectiv în cadrul fiecărui organ 
terminal, ca şi între organele terminale, în cadrul sistemului nervos, 
ca şi între sistemele nervos, endocrin şi efector sau intre glandele 
endocrine ş.a.m.d. O a doua lege, numită a „predominanţei“, 
postulează faptul că cele două forţe antagoniste care reglează echilibrul 
funcţiilor organismului nu sunt niciodată egale. Dacă ar fi egale, ar 
rezulta un sistem mort. Una dintre ele predomină întotdeauna asupra 
celeilalte, ceea ce garantează eficacitatea sistemului. 

În fine, permanenţa sistemului funcţional este garantată de „legea 
mecanismului circular“, conform căreia un prim factor declanşează 
intervenţia unui al doilea, care, la rândul lui, necesită intervenţia 
primului ş.a.m.d. Sistemul nervos stimulează producerea hormonilor, 
unii dintre aceştia intreţin funcţia organelor terminale, care, la rândul 
lor, prin câile centripete şi prin intermediul metaboliţilor, întreţin 
activitatea sistemului nervos; sistemul endocrin întreţine reactivitatea 
organelor terminale, care, la rândul lor, prin intermediul câilor centripete 
şi al metaboliţilor, intreţin funcţionarea glandelor endocrine ş.a.m.d. 

Structural, procesualitatea funcţionalităţii organice are cinci 
componente: (1) forţa activă, (2) forţa reactivă, (3) interacţiunea, cu 
predominanţa uneia dintre ele, (4) antrenarea reactivităţii opuse, 
(5) echilibrarea forţelor. 

Procesele fiziologice normale pot fi tranzitorii sau permanente. În 
cazul unui efort banal, care perturbă frecvent echilibrul funcţional al 
organismului, se produce: (1) încordare musculară, care determină 
(2) accelerarea ritmului cardiac cu (3) predominanţa încordării 
musculare, care determină (4) predominanţa accelerării ritmului cardiac 
şi slăbirea incordâării musculare până la (5) restabilirea echilibrului între 
incordarea musculară minimă şi ritmul cardiac normal. Sau 
declanşarea, prin intermediul efortului muscular, a accelerării ritmului 
cardiac şi a respirației, cu predominanţa alternativă a uneia faţă de 
cealaltă până la restabilirea echilibrului. Este uşor de observat, mai 
ales în ultimul caz, că după un efort, tocmai pentru a-i diminua efectele, 
urmează un răstimp de accelerare a respirației (predominanţă), care 
devine mai puternică decăt în timpul efortului, ceea ce înseamnă şi o 
acceleraţie a ritmului cardiac şi o alimentare sangvină suplimentară a 
musculaturii. Abia ulterior acestei „predominanţe“, care devine în mod 
firesc bilaterală, incepe restabilirea echilibrului. 

În cazul proceselor permanente, ca cel dintre sistemul nervos şi 
organele terminale sau glandele endocrine, acţiunea şi reacţia forţelor 
opuse este continuă, echilibrul constând tocmai in aceasta 
interstimulare reciprocă. 

Perturbarea tranzitorie a echilibrului funcţional al organismului, 
însoţită adesea de durere (ca efect al unei excitaţii puternice) şi care 
continuă, ca şi respiraţia accelerată după efort, şi după ce forţa 
declanşatoare işi încetează acţiunea, nu trebuie identificată 
intotdeauna cu boala. Criteriul stărilor patologice l-ar constitui 
amploarea şi durata procesului de restabilire a echilibrului funcţional. 
În timp ce în starea normală, de sănătate, precizează Danielopolu, 
diferitele modificări dispar foarte repede printr-un mecanism de reglare 
uneori instantaneu, în cazuri patologice, datorită alterării profunde a 
mecanismului de reglare, modificările, în loc să dispară, se accentuează. 
Stările patologice sunt şi ele tranzitorii sau permanente. 

Danielopolu distinge trei tipuri de circularitate care intervin în 
cadrul aceluiaşi proces de apărare sau restabilire a echilibrului 
funcţional al organismului: cercul reflex echilibrat, cercul reflex 
echilibrat deficient şi cercul vicios reflex. Primul este caracteristic stării 
normale, al doilea, stărilor patologice tranzitorii, şi al treilea, stărilor 
patologice permanente. 

Cercul vicios reflex, caracteristic stărilor patologice permanente, 
ca boala anginoasă, boala asmatică etc., la care se referă Danielopolu, 
se dovedeşte un mecanism de apărare, ca şi cercul reflex echilibrat, 
deosebit de acesta nu prin acţiune, ci prin consecinţe. El nu provoacă 
echilibrul, ci menţine dezechilibrul forţelor contrare, a căror interacţiune 
prelungită provoacă slăbirea treptată a organismului şi moartea. 
Schema structurală a procesului patologic este tot pentadică: (1) forţa 
activă, (2) forţa reactivă, (3) predominanţa uneia, (4) antrenarea 
celeilalte, (5) menţinerea dezechilibrului. Efortul, de exemplu, in cazul 
anginei pectorale, declanşează (1) reflexul presor. Acesta, perturbând 
echilibrul nutritiv al inimii, determină (2) intoxicația miocardului. 
Intoxicația miocardului, printr-o excitație puternică a terminaţiilor 
senzitive, (3) accentuează reflexul presor, care (4), invers, măreşte 
intoxicația miocardului şi, deci, (5) menţine dezechilibrul. 

Soluţia lui Danielopolu este întruparea, prin terapeutică medicală 
sau chirurgicală, a cercului vicios reflex. 

Pentru redarea schematică a dialecticii pentadice, pe care o 
ilustrează cu numeroase exemple medicul român, sunt necesare 
câteva precizări, bazate pe datele amintite deja, în legătură cu 
specificul acestei dialectici, care o apropie, dar o şi deosebeşte, de 
celelalte. 

Caracterul ei dialectic, antitetic, deci opoziţional obiectiv, este 
postulat prin cele două forţe „antagoniste” (excitatoare-inhibitoare). 
Întregul mecanism se referă la aceste forţe şi numai la acestea. Din 
această cauză, în aparenţă, am avea de-a face mai degrabă cu o 
dialectică binară şi, respectiv, cu anumite raporturi care pot fi stabilite 
între entităţile contrare. Nu trebuie uitat insă câ şi celelalte dialectici, 

de tip triadic sau tetradic, prezentau această caracteristică (a treia 
entitate hegeliană este sinteza celor două opuse). 

Specifică insă punctului de plecare al lui Danielopolu nu este 
binaritatea. La început apare una dintre forţe, şi anume cea activă, 
care acţionează asupra organismului din afară sau din interiorul lui. 
Schema deci are un moment iniţial, monadic, predialectic. 

Al doilea moment presupune „trezirea“ forţei reactive, instituirea 
ei tocmai prin acţiunea primei forţe. Apare, într-adevâr, a doua forţă, 
dar ea are mai mult caracter de efect, şi, ca atare, posedă relativa 
independenţă a acestuia faţă de cauza care l-a produs. În sensul că 
respectiva cauză, declanşându-l, poate să-şi înceteze acţiunea. Cum 
se şi petrece, de regulă. Dar aceasta inseamnă că şi al doilea moment 
are caracteristici monadice şi nu presupune încă explicit binaritatea. 

Aceasta apare abia în al treilea moment, de confruntare a forţei 
active persistente şi a celei reactive existente. Numai din confruntarea 
lor şi prin acţiunea lor simultană apare caracterul lor opus, opoziţia, 
antagonismul lor. 

Cele trei momente nu au deci nimic comun nici cu „dedublarea 
unului“, nici cu „unificarea contrariilor”. Cauza o constituie faptul cå 
la Danielopolu componentele nu mai sunt entităţi, respectiv obiecte, 
fenomene, concepte sau categorii, care toate au în sine un caracter 
static, ci forțe, dinamice prin definiţie. Opoziția nu este intre excitație 
şi inhibiţie, ca în psihologia clasică, în care opoziţia inseamnă 
anularea uneia de câtre cealaltă, ci între forţe excitatoare şi inhibitoare 
care se „interstimuleazâ“. 

Din această cauză, componentele procesului dialectic nu mai sunt 
entităţi ca atare, ci momente. Procesul presupune succesiune, 
temporalitate, dar nu trecere, ca la Hegel. Forţa activă, excitatoare 
nu trece, nu se transformă în forţă reactivă, inhibitoare, ci o 
declanşează pe aceasta, rămânând totuşi, fiecare, ceea ce este. Or, 
aceasta inseamnă că aici nu poate fi vorba de nici un fel de sinteză. 

În legătură cu opoziţia, este postulată prin lege predominanţa 
uneia dintre forţe. Deci in momentul al treilea, de confruntare a 
forţelor, prima, cea declanşatoare a opoziţiei, este predominantă. 

În momentul al patrulea, confruntarea persistă, dar predomină 
forţa a doua. l 

În ultimul moment, al cincilea, în cazul stårii normale, de sănătate 
a organismului, forţele se echilibrează, anulându-şi reciproc acţiunea. 
Aceasta înseamnă că ciclul pentadic se incheie, ceea ce aminteşte 
de maniera platonică, şi nu de cea hegeliană a continuării procesului 
dialectic prin trecerea lui în alt proces, pe care l-ar determina prin 
simpla sa apariţie. 

Starea de sănătate constă, după Danielopolu, într-o permanentă 
deschidere şi inchidere a unor cicluri pentadice de acţiune a forţelor 
opuse la diferite niveluri ale organismului. 

Simplist, adică reproducând numai momentele procesului 
dialectic, analog entităţilor din schemele asemănătoare, schema 
dialecticii pentadice în discuţie ar avea forma: 


a 
din care nu rezultă decât faptul că ciclul are cinci componente care 
se petrec succesiv. 


Ţinând cont însă şi de cele două forţe, cea activă, pe care o notâm 
Cu A, şi cea reactivă, cu R, cele cinci momente ar putea fi ilustrate astfel: 


(II) 


în care momentele (3) şi (4) ar reda predominanţa forţei active şi, 
respectiv, reactive şi totodată opoziţia lor, iar (5) ar reda echilibrul forţelor. 

Perturbarea acestui mecanism determină apariţia bolii. „Cercul 
reflex echilibrat deficient” semnifică în (II) realizarea deficitară a 
momentelor (3) şi (4), ceea ce face apariţia cu greu a momentului (5), 
produce suferinţă, durere etc. 

„Cercul vicios reflex”, caracteristic stărilor patologice permanente, 
diferă insă structural de schema (lI) prin momentele (4) şi (5), dar şi 
prin faptul că nu mai presupune închiderea ciclului, ci repetarea lui. 

Ul) 

Momentul (4) devine o repetare, mai mult sau mai puţin identică, 
a momentului (5), iar momentul (5) — o repetare a momentului (1), 
ceea ce determină slăbirea organismului şi, după reluări neintrerupte 
ale „cercului vicios reflex“, în cele din urmă, moartea. 

N-aveau dreptate pitagoreicii când afirmau că pentada este 
simbolul sănătâţii? Să fie cumva la fel de îndreptâţită și afirmaţia 
despre frumos? Este oare arta domeniul pentadic al Afroditei, sau îi 
poartă numele dintr-o simplă întâmplare, ca planeta Venus? 


11. Probleme dialectice 
în epistemologia intuiţionistă 


Intuiţionismul olandez sau neointuiţionismul, căruia i se spune 
de regulă „intuiţionism“, deşi nu are nimic comun cu doctrina lui 
Bergson, este socotit uneori, ca şi „formalismul” şi „logicismul“, cărora 
le este opus în mod nemijlocit, drept o simplă doctrină epistemologică 
legată direct de aşa-numita „criză a fundamentelor matematicii”. Alteori, 
făcându-se abstracţie de această accepţie, intuiţionismul este 
considerat drept o variantă axiomatică a calculului propozițional; însuşi 
termenul de „intuiţionist”, pierzându-şi semnificaţia originară, este 
menţinut ca simplu termen tehnic. În fine, mai există şi o atreia accepţie, 
în care intuiţionismul este identificat cu ceea ce se numeşte, de regulă, 
„matematica intuiţionistă“ — este socotit deci o matematică specială. 
În realitate, intuiţionismul nu poate fi identificat cu nici una dintre 
aceste accepţii, pe care le presupune, dar la care nu poate fi redus. 

'Intuiţionismul este o doctrină filosofică complexă cu puternice 
rădăcini istorice. Spre deosebire de logicism şi formalism, care, la 
rândul lor, au generat orientări filosofice (neopozitivismul şi, respectiv, 
neoplatonismul matematic), dar care, prin ele însele, nu presupun o 
doctrină filosofică determinată, intuiţionismul, în accepţie 
epistemologică, este mai degrabă rezultatul filosofiei intuiţioniste. 
Mai precis, reprezintă aplicaţia efectivă a principiilor acestei filosofii 
(ontologice, gnoseologice, metodologice şi logice) în domeniul 
ştiinţelor exacte (matematică şi fizică). 

În acest sens, ceea ce vom numi „epistemologia intuiţionistă” diferă 
'de acea „doctrină epistemologică” legată direct de fundamentele 
matematicilor, deoarece presupune şi fundamentele fizicii. În plus, ea 
nu este o simplă „doctrină“ despre matematică (cum sunt logicismul 
şi formalismul), ci apare chiar în procesul construcţiei efective a unei 
matematici speciale. Pe această linie, ea corespunde ultimei accepţii 
amintite, dar şi diferă de aceasta, deoarece este totuşi şi o doctrină a 
fundamentelor. 


l B. van Rootselaard, Intuition und Konstruction, în „Studium Generale”, 


nr. 3, 1966, p. 178. 

În această accepţie, înțelegerea epistemologiei intuiţioniste este 
imposibilă fără o expunere prealabilă a unora dintre principiile 
fundamentale ale filosofiei intuiţioniste. Este vorba de acele principii 
care se aplică de regulă în epistemologia intuiţionistă sau care 
determină specificul acesteia. Paragraful următor conţine o scurtă 
expunere liberă asupra principiilor în discuţie. 


1. Principiile filosofice ale epistemologiei intuiţioniste 


Filosofia intuiţionistă a apărut în trei variante. Prima, cea mai 
importantă şi cea mai complexă, este aceea a lui L.E.J. Brouwer. Ea 
reprezintă o încercare de „sistem filosofic“ intuiţionist. A doua se 
datoreşte lui G.F.C. Griss. Ambele au vaste implicaţii etice, estetice, 
social-politice şi religioase. A treia variantă este a lui A. Heyting, în 
care se face vădită o puternică influenţă neopozitivistă. Din această 
cauză, varianta lui Heyting este nesistematică şi fără nici o implicaţie 
socială. Mai mult, problematica ontologică şi gnoseologică, 
fundamentală în primele două variante, este aici abandonată. Ceea 
ce mai rămâne din filosofia intuiţionistă şi este dezvoltat creator, e 
metodologia şi logica. Heyting nu este însă un adversar declarat al 
filosofiei, iar ideile lui completează, în fond, tabloul filosofiei 
intuiţioniste, dacă nu prin contribuţii directe, cel puţin prin 
posibilităţile pe care le oferă interpretărilor a posterior?. 

Ontologia intuiţionistă este un amestec curios de idealism 
subiectiv (à la Berkeley) şi dialectică (à la Hegel). Fenomenul primar ål 
fiinţării în genere, care la Brouwer apare drept „exod al conştiinţei”, îl 
constituie senzaţia. Ea reprezintă un fel de „trezire” a conştiinţei, care 
în „sălaşul ei intim” oscilează, à la Hegel, între fiinţă şi nimic. Acest 
fenomen primar este caracterizat drept „mişcare a timpului”, drept 
succesiune pură - trecere de la prezent la trecut, scindare ireversibilă 
a unei trăiri. Autoreflexia, revenirea conştiinţei asupra sciziunii originare, 
coincide cu obiectivarea senzaţiilor sau cu autoinstrâinarea lor. 

Griss porneşte de la ideea hegeliană a unităţii dintre obiectiv şi 
subiectiv, în care prevalează subiectivul, dar ajunge în cele din urmă 
la poziţia lui Berkeley. El consideră că obiectul este un complex de 
senzaţii, „unitatea“ fiind deci a conştiinţei cu sine, iar „realitatea“ 
este totalitatea acestor obiective. 

Heyting se străduieşte uneori să redea ideile ontologice ale celor 
doi intuiţionişti, fără så adere însă la vreuna dintre ele. El consideră 
că „intuiţionismul” nu este legat de un anumit sistem filosofic 
determinat şi admite, cu oarecare rezervă, chiar teze platonice contrare 
ontologiei intuiţioniste. „Matematicianul intuiţionist — consideră el — 


2 A. Heyting, Intuitionism. An Introduction, Amsterdam, 1966. 

nu se va opune unei filosofii care va susţine că spiritul, în activitatea 
lui creatoare, reproduce fiinţa dintr-o lume transcendentă, dar va 
considera că această doctrină este prea speculativă pentru a servi 
drept fundament al matematicii pure.“ Brouwer şi Griss au fost însă 
adversari declaraţi ai oricărei forme de idealism obiectiv. 

Metodologia intuiționistă nu este unitară. Ea are evidente aspecte 
dialectice (pe linia lui Brouwer şi Griss), dar şi aspecte formaliste, 
datorate în mare măsură lui Heyting. 

Aspectele dialectice sunt legate implicit de faptul că realitatea 
obiectuală nu este concepută drept un „dat“, ci drept un produs. 
Acest produs este rezultatul unui proces. La Brouwer este vorba de 
autoinstrâinarea conştiinţei. Modalitatea în care conştiinţa produce 
din sine, autoinstrâăinându-se în obiect, realitatea, este ridicată la 
rangul de metodă absolută. Rezultatul autoinstrâinării este scindarea 
conştiinţei în obiect şi subiect. 

Mai apropiat de Berkeley, Griss postulează unitatea originară a 
obiectului şi a subiectului, pe care încearcă să o regăsească prin 
intermediul dialecticii. Dialectica este pentru el metoda prin care 
raţiunea, trecând prin trei ipostaze: matematică, mistică şi filosofică, 
redobândeşte unitatea originară şi, deci, oferă realitatea autentică. 

În ambele variante este vorba de o dialectică idealist-subiectivă, 
a cărei esenţă o constituie construcţia obiectului de câtre subiect. 

Heyting încearcă să „pună in paranteză” semnificaţia general- 

filosofică, deci metodologică, a ceea ce se numeşte de obicei 
„constructivism“. Cu toate acestea, el este nevoit så admită că 
noţiunea de „construcţie“ are pentru intuiţionistul autentic o 
semnificaţie „extremistă”. Ceea ce există trebuie să fie construit 
efectiv. Despre un obiect în genere se poate spune că există numai 
după ce a fost construit. Faţă de acest constructivism „extremist“, 
Heyting admite şi unul „moderat“, de natură platonică, în care este 
vorba mai degrabă de o reconstrucţie sau o reproducere a obiectului 
care ar exista în sine, dar nu într-o realitate obiectuală, ci într-o lume 
jdeală. În plus, Heyting ridică şi problema unor aşa-numite „construcţii 
ipotetice” sau „intenţii de construcţii“. Pe baza acestora, el poate så 
justifice utilizarea „intuiţionistă” a metodei axiomatice. 
î Metoda axiomatică nu este o metodă constructivă în sens 
intuiţionist, deoarece ea presupune, consideră Heyting, existenţa 
prealabilă a unui domeniu de obiecte, care urmează a fi sistematizat 
în formă axiomatică. Operația prealabilă axiomatizării este 
formalizarea. Dar rezultatul acesteia, respectiv domeniul formal, este 
altceva decât domeniul care a fost formalizat. Formele obţinute pot 
fi admise drept construcţii ipotetice. Constructivismul axiomatic 
formalist este însă respins, deoarece el nu mai presupune un 
domeniu obiectual preexistent „construcţiei“ axiomatice. 

Gnoseologia intuiţionistă (la Brouwer) constă în descrierea a două 
tipuri, unul senzorial şi altul raţional, de „confruntare“ a obiectului 
cu subiectul. Rezultatul primei confruntări este însuşi obiectul, mai 
precis, construcţia lui senzorială. Aceasta diferă de construcţia lui 
ontologică. Rezultatul construcţiei ontologice era obiectul ca fiind în 
sine (Ding), ca rezultat al autoinstrăinării subiectului sau Eului creator. 
Rezultatul construcţiei senzoriale, gnoseologice este un obiect 
transformat, prelucrat pentru cunoaştere, care stă în faţa Eului 
cunoscător, care i se opune (Gegenstand). Persoanele umane, în afară 
de subiectul cunoscâtor, sunt şi ele astfel de obiecte, ceea ce îl 
determină pe Brouwer să ajungă la o poziţie solipsistă, iar pe Griss, 
să apeleze la Sinele indian (atman). 

Confruntarea (de data aceasta, autentică) raţională a obiectului 
cu subiectul nu mai conţine nimic idealist, dacă se „uită“ de 
modalitatea prin care s-a ajuns la obiect şi subiect (cum procedează 
Brouwer) sau dacă, pur şi simplu, nu se mai pune această problemă 
(cum preconizează Heyting). 

Actul fundamental al cunoaşterii raţionale, de la care derivă şi 
numele doctrinei, este intuiţia. Ea este a posteriori faţă de obiectul 
în sine, şi chiar faţă de obiectul prelucrat al cunoaşterii. Eul 
cunoscător are, pe treapta raţională, exact un rol invers faţă de rolul 
care îi revenea pe treapta senzorială. Prin senzaţie, percepţie şi 
reprezentare, el „inveşmânta“ obiectele cu calităţi sensibile, prin 
abstractizare le „desveşmântează”, dar ceea ce se obţine nu sunt 
obiectele în sine, iniţiale, ci intuiţia lor, „forma lor goală, lipsită de 
conţinutul ei obiectual“”. Această intuiţie, care s-a dovedit a posteriori 
față de obiectul prelucrat al cunoaşterii, drept rezultat al procesului 
de abstractizare, este considerată totuşi a priori faţă de existența 
efectivă a obiectelor sau, altfel spus, faţă de obiectele propriu-zise 
(Sache). Acestea din urmă nu pot exista ca atare, ci numai în cadrul 
unor anumite situaţii de fapt (Sachverhaite). Or, acestea sunt 
produsul acţiunilor umane raţionale, imposibil de conceput, după 
Brouwer, fărâ intuiţia primară, fără forma abstractă, raţională a 
obiectelor cunoaşterii. 

Dar intuiţia nu contribuie numai la constituirea entităţilor 
obiectuale, ci şi a celor ideale. În genere, se consideră că este adevărat 
numai ceea ce există efectiv, fie că este de natură obiectuală, fie câ 
este de natură ideală. Cuvintele şi limbajele în genere, naturale sau 
simbolice, nu au alt rol decât acela de a exprima adevărul, şi nu de 
a-l constitui, 

Principiile gândirii intuiționiste rezultă din cele de mai sus. Logica 
este considerată o disciplină a limbajului. Legile sale nu sunt valabile 
decât în măsura în care exprimă adevăruri, în ciuda corectitudinii lor 
formale. Astfel, se dovedeşte că legi ca aceea a terţului exclus şi a 

dublei negaţii nu sunt valabile în orice împrejurări. Bazându-se pe 
astfel de consideraţii, Heyting a elaborat un sistem formal în care 
legea terţului exclus şi a dublei negații nu mai sunt tautologii, dar nu 
sunt nici contradicții. Este însă o tautologie formula ~~ (p V ~ p), prin 
care se enunţă „este fals că principiul terţului exclus este fals”. Aceasta 
inseamnă că legea în discuţie nu este falsă, dar nici intotdeauna 
adevărată; ceea ce este just din punct de vedere intuiţionist, dar lipsit 
de importanţă. Important este să se ştie cu precizie, în fiecare situaţie 
determinată, dacă o anumită lege este valabila sau nu. 

Pornind de la aceleaşi principii ca şi Heyting, dar şi de la faptul că 
intuiţioniştii discută numai despre ceea ce există efectiv şi, deci, numai 
despre ceea ce este adevărat, Griss a elaborat un sistem de logică 
formală fårå negaţie. Ulterior, au fost elaborate şi alte sisteme 
intuiţioniste cu sau fără negaţie. 

Principiile enunțate sunt suficiente pentru a caracteriza 
fundamentul filosofic al epistemologiei intuiţioniste. 


2. Teoria intuiţiei matematice 


Principiile ontologiei intuiţioniste sunt aplicate direct la construcţia 
matematicii intuiţioniste. Exodul conştiinţei din sâlaşul ei intim se 
realizează prin mişcarea timpului. Timpul, făcând abstracţie aici de 
semnificaţia lui subiectivă (scindare a unei trâiri), este considerat 
a priori faţă de scindarea ulterioară în obiect în sine şi subiect, care 
presupune o reflexie asupra scindării originar-temporale. Absolutizarea 
timpului ca formă a priori are două justificări istorice. Una se bazează 
chiar pe teoria lui Kant, la care gâsim deja explicit enunțată teza 
conform căreia timpul este mai cuprinzâtor decât spaţiul, fiind o 
condiţie a fenomenelor exterioare (ca şi spaţiul), dar şi a fenomenelor 
interioare (ceea ce spaţiul nu mai poate fi). Din această cauză, 
aritmetica, bazată pe simpla succesiune temporală, poate să stea la 
baza geometriei. Este ceea ce Brouwer justifică, în al doilea rând, 
invocând contribuţia lui Descartes, care încercase, la vremea lui, să 
reducă geometria la aritmetică. Aprioritatea timpului, afirmă Brouwer, 
nu determină numai proprietăţile aritmeticii ca judecăţi sintetice 
a priori, ci şi pe cele ale geometriei, şi nu numai pentru geometria 
elementară, cu. două sau trei dimensiuni, ci şi pentru geometriile 
neeuclidiene şi n-dimensionale. 

După a doua reflexie (de data aceasta, conformă cu principiile 
gnoseologiei intuiţioniste), care determină scindarea conştiinţei 
originare în obiect şi subiect, subiectul poate să reflecteze, o dată 
constituit în calitate de intelect sau minte, şi asupra simplei 
succesiuni originare. În acest caz, momentul de viaţă este scindat 
intr-o senzaţie prezentă şi una trecută, ambele fiind senzaţii 

determinate ale unei trâiri determinate. Aceste senzaţii se comportă 
ca două obiecte distincte, dintre care unul cedează locul celuilalt. 
Astfel se obţine o dualitate determinată. Prin intermediul abstracţiei 
matematice, dualitatea este lipsită de conţinutul ei obiectual şi este 
menţinută numai ca formă goală, ca substrat comun al oricărei 
dualităţi. Aceasta este intuiţia de bază a matematicii, respectiv baza 
construcţiei intuitive a primelor două numere. Dacă unul dintre 
membrii dualității este conceput, la rândul sâu, drept o dualitate, 
se obţine numărul trei ş.a.m.d. 

Matematica intuiţionistă este o activitate mintală, nelingvistică. 
Numerele în discuţie nu sunt cifre, ci concepte. Este neesenţial pentru 
activitatea matematică faptul că aceste concepte sunt exprimate sau nu. 

Ceea ce se accentuează în mod expres este caracterul rațional al 
intuiţiei matematice. Intuiţia matematică, precizează Heyting, nu 
trebuie să sugereze ceva independent de inteligenţă, ci, dimpotrivă, 
forma de bază a activităţii inteligente în genere. 

Intuiţia garantează caracterul activ, constructiv al gândirii, care 
nu mai este concepută ca un simplu reflex pasiv la ceva dat ca atare 
(în acest caz, entităţile matematice, care formalistic ar exista in sine 
asemenea ideilor platonice), ci necesită concentraţie şi efort. În 
termeni materialişti, intuiţia matematică este rezultatul unui act de 
abstractizare, care presupune existenţa prealabilă a obiectelor şi a 
fenomenelor spaţio-temporale şi a priori faţă de existenţa entităţilor 
matematice. Ultimele nu există in re, ci numai in mente, numai ca 
produse ale minţii umane. 

O altă trâsâtură fundamentală a intuiţiei matematice, conformă 
cu esenţa metodologiei intuiţioniste, este caracterul ei evident 
dialectic. Brouwer consideră intuiţia o formă a „persistenţei în 
schimbare” şi a „unităţii în diversitate”, ceea ce este perfect admisibil 
din punct de vedere materialist-dialectic. În genere, „punând în 
paranteză”, cum face, de altfel, şi Heyting, elementele idealist- 
subiective, legate de „construcţia ontologică” a lumii şi apoi de cea 
gnoseologică, teoria intuiţiei matematice poate deveni o doctrină 
admisibilă într-o mai mare mâsură decât teoria neoplatonică a 
formaliştilor, pe care o contrazice în mod evident, fără nici o concesie. 
Dictonul lui Kronecker, „Dumnezeu a făcut numerele întregi, pe toate 
celelalte le-a făcut omul”, devine antiteza permanentă a intuiţio- 
niştilor. Deviza lor ar putea fi formulată astfel: „Numerele întregi sunt 
opera minţii umane, Ca şi intreaga lume”. Ea cuprinde, în esenţă, şi 
ceea ce este admisibil, şi ceea ce nu poate fi admis. 

Construcţia intuitivă a numerelor naturale este numită primul act 
intuiţionist. Ea este completată de un al doilea act, prin intermediul 
căruia este garantata posibilitatea de a genera noi entităţi matematice 
în forma succesiunilor de numere alese dintre cele obţinute deja. Dar 

cele două acte nu sunt suficiente pentru construcţia întregii matematici. 
Problema este ca, o dată construite numerele, så poată fi stabilite 
proprietăţile lor, astfel incât enunţuri ca „numărul patru este cu soţ” 
sau „numărul şapte este prim” să poată fi confirmate. Apoi så poată fi 
confirmate sau infirmate afirmaţii în care este enunțată o proprietate 
despre toate numerele, deşi se ştie, cu precizie intuitivă, doar faptul 
că ea revine numerelor construite deja. Enunţuri de acest gen ar fi: 
„există pentru fiecare număr natura! un număr prim care este mai mare“ 
sau „există o infinitate de numere prime” ş.a. 

Enunţurile de primul tip sunt confirmate intuiţionistic prin 
construcţia succesivă a numerelor, care este o activitate ce urcă de la 
construcţii intuitive simple la construcţii tot mai complicate. O 
construcţie complexă nu mai presupune însă nemijlocit o construcţie 
intuitivă. Este suficientă construcţia intuitivă a primelor numere, ale 
căror proprietăţi vor fi extinse, apoi, şi asupra celorlalte. Dacă sunt 
construite, de exemplu, numerele 1, 2 şi 3, se constată câ adâugarea 
unei unităţi la 1, care este impar, duce la obţinerea lui 2, care este 
par, şi, de asemenea, câ adâugarea unei unitâţi la 3, prin care se 
obţine 4, duce tot la formarea unui numâr par. Repetarea unor astfel 
de constatări duce la surprinderea intuitivă a legii numite principiul 
inducției complete, pe baza căreia pot fi confirmate sau nu enunţuri 
referitoare la toate numerele unei succesiuni, ca: „orice numâr impar 
devine par prin adâugarea unei unitâţi”. 

Constructivismul metodologic intuiţionist garantează verificarea 
intuitivă mediată sau imediată (în funcţie de complexitate) a oricărui 
enunţ matematic. Metoda constructivă nu presupune construcţia da 
capo al fine a oricărei probleme, ci poate fi restrânsă la indicarea 
unei metode efective de construcţie intuitivă a problemei în discuţie. 

În conformitate cu principiile gândirii intuiţioniste, sunt respinse 
in mod consecvent toate enunţurile care se referă la entităţi imposibil 
de construit intuitiv, indiferent de corectitudinea lor logică. În genere, 
orice metodă pur logică de „introducere“ a unor entitâţi matematice 
este suspectă, atâta timp cât entităţile respective nu pot fi introduse 
şi prin construcţie intuitivă. Existenţa matematică implică 
noncontradicţie logică, dar noncontradicţia logică nu implică 
intotdeauna existenţa matematică. În plus, principiul inducției 
complete nu poate fi justificat pe cale logică, ci, dimpotrivă, este 
utilizat în logica matematică drept mijloc necesar pentru introducerea 
entităţilor, ceea ce conduce la un cerc vicios. 

Este evident cå aplicarea consecventă a intuiţionismului în 
matematici reprezintă o acţiune cu totul opusă formalismului (à la 
Hilbert), al cărui scop era acela de a salva cât mai multe rezultate 
matematice obţinute deja. Intuiţioniştii elimină „ornamentele 
frumoase ca formă, dar goale în conţinut”. lată cum exprimă A. Markov 

această cerinţă: „... nu fac parte din acea majoritate a matematicienilor 
(logicişti şi formalişti), la care se referă domnul Form(alist), în ochii 
cărora valoarea matematicii intuiţioniste este subminată «in mod 
fatal» (ce îngrozitor!) de faptul că intuiţionismul distruge rezultatele 
matematice «cele mai preţioase,» care trebuie «salvate». Ce să salvâm 
şi de ce să salvâm? În mod evident, asupra anumitor rezultate 
«preţioase» planează o primejdie. La o analiză atentă reiese că aceste 
rezultate sunt lipsite de conţinut şi că toate tentativele de a le 
interpreta raţional sunt sortite eşecului. Dar, atunci, ce mai au ele 
preţios şi de «importanţă vitalâ»?". 

Este vorba, în acest context, de ceea ce logiciştii şi formaliştii 
numesc „mutilarea matematicii”. Această „mutilare“ se dovedeşte insă 
necesară. Ea corespunde eliminării treptate a pseudoconceptelor din 
celelalte ştiinţe (mediul eter, flogisticul etc.). 

Referindu-se la această problemă, Max Black constată că în 
matematica modernă există două atitudini: una statica şi una 
dinamică. Atitudinea statică este preferată de câtre logicişti şi 
formalişti. Ea constă în a concepe matematica drept un sistem imuabil 
de adevăruri eterne, care poate fi extins în permanenţă, dar niciodată 
controversat. Aceasta înseamnă, spune Black, a concepe ştiinţa ca 
pe o bibliotecă ce achiziționează mereu volume noi, dar pe cele vechi 
nu le distruge niciodată. 

Poziţia intuiţionistă presupune o atitudine dinamica. Matematica, 
asemenea oricărei ştiinţe, este considerată un produs al evoluţiei 
intelectului uman, care nu este infailibil. „Atitudinea dinamică — afirmă 
autorul citat — este conformă cu evoluţia concepţiei despre istorie şi 
se naşte din ea.“ 

Este uşor de observat, chiar şi pe baza acestor sumare idei, 
prezentate mai sus, că teoria intuiţiei matematice este rezultatul 
aplicaţiei consecvente a principiilor filosofice ale doctrinei 
intuiţioniste. Există insă şi rezultate speciale, care nu presupun, ca 
în acest caz, aplicarea întregului ansamblu de principii al filosofiei 
intuiţioniste. Remarcabile, din acest punct de vedere, sunt: teoria 
intuiţionistă a conţinutului, interpretarea dialectică a raportului dintre 
finit şi infinit, sistemul dialectic al conceptelor matematice, 
matematica fără negaţie, logica mecanicii cuantice şi altele. 


3. Teoria continuului 


După cum se ştie, ideea aritmetică de „continuu“ a fost obţinută 
prin intuiţie geometrică, un prim pas în această direcţie fiind făcut de 
către Descartes. G. Cantor, contrar tradiţiei, a incercat, invers, să 
definească continuul geometric prin numere. Această „răsturnare“ a dus 
la elaborarea conceptului de „continuu aritmetic”. El are însă, la Cantor, 

numeroase determinaţii spaţiale. În teoria continuului cantorian sunt 
folosiţi termeni cum ar fi: „continuu punctual“, „spaţiu aritmetic“, „punct 
aritmetic” ş.a., care par a fi concepte de natură pitagoreică. 

Specificul teoriei intuiţioniste a continuului rezidă, în primul rând, 
în consecinţa fundamentală pe care o determină aprioritatea 
temporală a intuiţiei matematice. Continuul intuiţionist este 
conceput drept o „scurgere a timpului”, ceea ce coincide cu o 
interpretare dinamică a continuului. Imaginea cantoriană, spaţială, 
ducea, in mod evident, la o interpretare statică. Aceasta limita 
matematica tradiţională la succesiuni infinite predeterminate, la ceva 
dat, care, in cazul entităţilor matematice, nu este incâ cunoscut de 
către noi, dar ar putea fi conceput de câtre un eventual „Intelect 
Suprem“. Problemele matematice ar exista şi ar fi gata rezolvate, 
urmând doar să fie „descoperite“ (după cum a existat şi continentul 
american inainte de a fi descoperit de câtre europeni). Spaţialitatea 
presupune „descoperirea“, temporalitatea presupune „invenția“. 

Este cunoscută celebra teorie aristotelică a continuului, conform 
căreia continuul este „ceea ce poate fi concomitent, in contact, 
consecutiv şi contiguu în acelaşi timp”. Definiţia determină un continuu 
spaţio-temporal, care, în mod evident, nu convine continuului 
aritmetic. Continuul cantorian este mai abstract decât cel aristotelic. 
El ar putea fi definit drept „ceea ce poate fi concomitent, în contact şi 
consecutiv“. Faptul că nu este contiguu (consecventul nu este în 
contact cu antecedentul) face ca în accepţia cantoriană continuul să 
nu mai fie de natură geometrică, ci de natură aritmetică. Dar faptul că 
este concomitent şi în contact determină caracterul infinit actual al 
continuului cantorian. Fiind concomitente, elementele continuului 
cantorian sunt date simultan, fiind în contact, sunt date în acelaşi 
timp extremele, adică primul şi ultimul element (dacă nu pentru noi, 
atunci pentru „Intelectul Suprem”). Spre deosebire de acesta, continuul 
intuiţionist este doar „ceea ce poate fi consecutiv” — simpla scurgere 
a timpului. Aceasta determină caracterul lui infinit potențial. 
Într-adevăr, nefiind concomitente, înseamnă că elementele continuului 
intuiţionist nu sunt date simultan; nefiind în contact, înseamnă că, 
fiind dat primul element, nu este dat prin aceasta şi ultimul, nici pentru 
moi şi nici pentru Altcineva. 

Continuul intuiţionist este mai abstract decât cel cantorian. Fiind 
concomitent şi in contact, continuul cantorian mai conţine încă 
determinaţii geometrice, pe când cel intuiţionist este pur aritmetic. 

Sunt cunoscute implicaţiile paradoxale ale teoriei cantoriene a 
continuului. Se poate constata că insâşi noţiunea de continuu 
cantorian este contradictorie, deoarece conţine determinaţia statică 
a spaţialităţii, fiind în acelaşi timp negeometrică. Teoria continuului 
cantorian este teoria unui spaţiu negeometric, care nu poate fi altceva 

decăt un „spaţiu logic“, de unde şi identificarea logicistă a existenţei 
(într-un spaţiu negeometric) cu definiţia logică a entității în discuţie. 

Continuul intuiţionist este nespaţial şi, deci, negeometric. Redus 
la simpla consecutivitate, la simpla succesiune, continuu! intuiţionist 
este o teorie a timpului. Teoria timpului nu este însă altceva decât 
teoria pură a devenirii. 


4. Teoria infinitului potenţial 


Succesiunile infinite se obţin intuiţionistic prin construcţii 
succesive de entități matematice pornind de la cele construite deja 
în mod intuitiv. Succesiunile sunt infinite numai în mod potenţial. 
Brouwer le numeşte succesiuni care înaintează, se desfăşoară 
(proceeding), deci succesiuni in statu nascendi, în devenire. 

Teoria infinitului potenţial reprezintă o determinare a teoriei 
generale a continuului şi, în acelaşi timp, a ceea ce poate fi numit 
„teoria matematică a devenirii”. 

Din punct de vedere brouwerian, există două feluri de succesiuni 
infinite: unele particular-determinate şi altele nedeterminate. Ambele 
sunt concepute dialectic. Succesiunea infinită particular-determinată 
poate fi definită printr-o lege de formare a elementelor. Pe baza unei 
astfel de legi poate fi determinat orice element al şirului, în funcţie de 
elementul antecedent şi elementul consecvent. Legea garantează 
înaintarea succesiunii ad infinitum, oferind o metodă prin care poate 
fi construit intotdeauna un nou element pe baza elementelor 
construite deja. Din moment ce este posibilă existenţa unei legi prin 
intermediul câreia poate fi determinat un element oarecare al unei 
succesiuni infinite şi pot fi generate noi elemente, din punct de vedere 
intuiţionist, nu are nici o utilitate şi, deci, nici un sens presupunerea 
că succesiunea respectivă ar exista înainte de a fi construită. Mai precis, 
succesiunile intuiţioniste nu sunt infinite, ci tind câtre infinit. 

Acest lucru i-a determinat pe mulţi să considere că infinitul 
intuiţionist nu este cel autentic, deoarece nu se admite câ ar putea fi 
dat ca atare (indiferent pentru cine). Brouwer a dovedit însă că, 
dimpotrivă, infinitul actual nu este altceva decât un „finit deghizat“, 
care seamână foarte bine cu infinitul în diviziune, de tip geometric. 
Într-adevăr, deşi nu poate fi epuizat, ca şi diviziunea unui corp finit, 
infinitul actual poate fi considerat în totalitatea lui, ca şi corpul finit. 
Acest lucru determină posibilitatea formalistă şi logicistă de a opera 
asupra infinitului ca şi asupra finitului, în conformitate cu aceleaşi 
principii. însă această metodă se dovedeşte greşită din punct de 
vedere intuiţionist, deoarece nu toate principiile logice sunt universal 
valabile în domeniul infinitului. Dacă nu se admite acest lucru, atunci 
se ajunge la cunoscutele paradoxe. 

„Măreţia“ matematicii intuiţioniste, remarcă H. Weyl, constă în 
aplicarea consecventă a tratării finitului pe baza principiilor valabile 
în domeniul infinitului şi care sunt, prin aceasta, universal-valabile. 
Aceasta este „mâreţia”, dar şi ceea.ce face ca matematica intuiţionistă 
să fie aproape imposibil de abordat pentru matematicianul clasic. 
Este vorba, în esenţă, de interzicerea utilizării demonstraţiei indirecte, 
care se bazează pe legea terţului exclus şi a dublei negaţii (ambele 
pot fi false in domeniul infinitului), ceea ce complică enorm 
demonstrarea unor teoreme foarte simple. Dar, după cum remarcase 
deja F. Gonseth, există şi domenii ale finitului în care nu sunt valabile 
aceste legi. În această situaţie, este evident câ nu putem fi siguri 
niciodată câ, demonstrând „adevărul“ unui enunţ matematic prin 
falsitatea falsilăţii sale, acestui enunţ „adevărat“ îi corespunde, prin 
aceasta, şi o entitate matematică reală, respectiv constructibilă 
intuiţionistic. Apar, într-adevăr, dificultăţi, dar este imposibil să mai 
apară paradoxe. 

Al doilea tip de succesiuni infinite sunt numite succesiuni 

infinite care înaintează liber. Ele constituie ceea ce H. Weyl numeşte 
„Medium des freien Werdens“, mediul devenirii libere. Aceste 
succesiuni se obţin prin „alegere mai mult sau mai puţin liberă” de 
entităţi matematice dintre cele obţinute deja pe cale intuitivă. Fiind 
vorba de o succesiune infinită care înaintează liber pl, p2, p3.... şi 
de entităţile obţinute în prealabil în aritmetica finită, atunci alegerea 
liberă cu privire la primul termen, să zicem (al), al succesiunii, poate 
să fie cu totul liberă, respectiv „a“ poate fi un numâr natural 
oarecare, o operaţie oarecare cu astfel de numere, un număr întreg 
negativ sau raţional sau o operaţie cu astfel de numere ş.a.m.d. Dar 
termenul (al) poate fi admis şi printr-o alegere mai puţin liberă, 
dacă dintre entităţile obţinute în prealabil în aritmetica finită sunt 
excluse numerele raţionale sau cele fracţionare. Restricţia poate så 
sune chiar astfel: „să se aleagă al drept numâr par mai mic decât 6”. 
Este evident că şi în acest caz este vorba de o alegere liberă, dar 
“mai puţin liberă decât în cazul în care restricţia sună „al trebuie să 
fie un număr par”. 
t O datå ales p1, înaintarea se produce prin succesiuni de alegeri. 
Acestea pot fi, la rândul lor, mai mult sau mai puţin libere. Ele pot 
limita libertatea de alegere care există pentru pl prin introducerea 
unor restricţii durabile pentru următorii pl, care poate fi supusă, din 
nou, unor restricţii durabile mai severe, sau chiar anulării, în cazul 
altor termeni succesivi. 

Este evident, fără a intra in amânunte, că aici „Ne aflăm - după 
cum observă H. Weyl — în domeniul acelei străvechi probleme a 
gândirii, care vizează schimbarea şi devenirea în genere”. 

5. Sistemul conceptelor matematice 


Matematica intuiţionistă nu este o teorie, ci o activitate, mai 
precis, o activitate mintală. Pe matematicianul intuiţionist îl 
interesează desfăşurarea actului creator al gândirii matematice. Din 
această cauză, multe aspecte ale matematicii intuiţioniste sunt 
subinţelese. Ceea ce este exprimat reprezintă doar mijloacele cu 
ajutorul cărora intuiţionistul incearcă să provoace şi altora procese 
mintale asemănătoare. Cea mai mare greşeală care se face de obicei 
este aceea de a identifica aceste mijloace auxiliare de exprimare cu 
activitatea mintală pe care au menirea de a o aminti sau stimula. 

Este evident că, pentru acela care nu desfăşoară o activitate 
mintală corespunzătoare, aşa-numitele „raționamente intuiţioniste“ 
sunt dificil de reprodus şi nu provoacă acea satisfacţie formalistă a 
deducţiei automate. Lucrările intuiţioniste, în speţă ale lui Brouwer, 
au o desfăşurare ciudată pentru matematicianul clasic, care este 
obişnuit să i se dea totul de la inceput şi care vrea să ştie dinainte ce 
va urma. Mediul devenirii libere, în care se desfăşoară activitatea 
matematică introspectivă, determină particularităţi de expunere care 
fac practic imposibilă înțelegerea „raţionamentelor intuiţioniste”, 
pentru simplul motiv că în realitate nu este vorba de asemenea 
„raționamente“. Matematica intuiţionistă este independentă de 
logică. Din această cauză, matematica intuiţionistă este practic 
inaccesibilă pentru matematicianul clasic dacă acesta nu o studiază 
abandonând toate cunoştinţele formaliste dobândite anterior, 
deoarece aici nu sunt utilizate mijloace formale. 

Lucrările intuiţioniste se prezintă în forma unor succesiuni de 
definiţii. Intuiţionistic, însă, definițiile nu introduc, ci exprimă 
concepte, respectiv entitâți matematice construite intuitiv, şi 
sugerează cititorului astfel de construcţii. Punctul de plecare îl 
constituie o construcţie fundamentală, exprimată printr-o definiţie, 
care poate fi numită concept fundamental. 

Primul concept fundamental al matematicii intuiţioniste este 
intuiţia de baza. Conceptele pe care le presupune aceasta, la rândul 
ei, nu mai sunt de natură matematică. Prin intermediul intuiţiei de 
bază se obţin numerele naturale şi cele două tipuri de succesiuni 
care înaintează infinit. Succesiunile libere care înaintează infinit 
determină conceptul de alegere liberă şi succesiunea de alegeri. 

Esenţa conceptului de „succesiune de alegeri“ constă în faptul că 
el, în mod surprinzător, dar simplu, poate să facă din mediul devenirii 
libere obiect de studiu matematic. Construcţia unei succesiuni prin 
alegeri libere inseamnă surprinderea succesivităţii ca fenomen 
matematic independent, căci aici contează doar inşirarea termenilor 
unul după altul, indiferent de mijloacele prin care se ajunge la această 

inşirare. O dată cu succesiunea de alegeri, remarcă Heyting, în 
matematică este introdus timpul, devenirea, cu alte cuvinte, dialectica. 

Esenţială, din acest punct de vedere, este abandonarea 
conceptului de „lege absolută“, imuabilă, care o dată fixată nu mai 
poate fi transformată. În cadrul succesiunilor infinite care înaintează 
liber, legile sau „restricţiile durabile” alternează cu alegeri absolut 
libere sau mai puţin libere şi cu alte restricţii durabile mai severe, 
sau chiar cu anularea. Succesiunile care înaintează astfel sunt deci 
succesiuni în devenire, care se transformă. 

Trecerea de la un concept matematic intuiţionist la altul reprezintă 
un progres în gândire. Nu este vorba de o inşirare de definiţii, ci de o 
mişcare conceptuală în spirală, cu revenire la acelaşi concept pe 
planuri diferite şi din perspective diferite. La început este vorba de o 
simplă „succesiune de senzaţii“; aceasta ia forma „mişcării timpului”, 
care prin abstractizare devine „intuiţie a dualității”, iar prin repetare 
se transformă într-o „succesiune care înaintează infinit“; ultima, prin 
mecanismul ei de producere, se dovedeşte o „succesiune de alegeri 
libere“, care nu este altceva decât mediul temporalităţii matematice, 
al devenirii libere. Este evident că această „desfăşurare conceptuală” 
nu poate fi urmărită decât pe plan conceptual. Aici nu poate fi nimic 
formalizat, iar simpla înşirare a definiţiilor are doar menirea de a 
trezi, de a provoca procesul dialectic, şi nimic mai mult. Între definițiile 
conceptelor introduse nu se poate stabili nici o legătură pur formală, 
de genul inferenţelor din matematica formalistă. 

Conceptul de desfăşurare reprezintă desăvârşirea matematico- 
dialectică a conceptelor dinamice prezentate deja; este sinteza lor 
concentrată într-un alt concept, care le menţine, dar le şi depâşeşte, 
în acelaşi timp. Denumirea de „desfăşurare“ (spreiding) a fost 
introdusă de Brouwer, pentru ceea ce el numea la inceput „definiţia 
constructivă a mulțimilor“. Termenul de „desfăşurare“ convine, 
într-adevăr, noului concept. care reprezintă dinamizarea, procesuali- 
zarea conceptului clasic de mulţime. Desfăşurarea este mulţimea ca 
rezultat al propriului ei proces de constituire. „O mulţime — spune 
Brouwer — este o lege pe temeiul căreia, dacă este ales în mod repetat 
un complex arbitrar de cifre din succesiunea (1,2,3,... ), fiecare dintre 
aceste alegeri generează un semn determinat sau nu generează nimic, 
sau provoacă în schimb incetarea procesului şi desfiinţarea definitivă 
a rezultatului său; in aşa fel încât pentru fiecare n > 1 după fiecare 
succesiune de alegeri libere n — 1 poate fi indicat cel puţin un complex 
de cifre, care, dacă este ales drept al n-lea complex de cifre, nu 
produce încetarea procesului. Fiecare succesiune de semne (generată 
astfel) de o succesiune de alegeri libere (care nu este deci gata 


53 CEA. Heyting, Intuitionism. An Introduction, ed. cit., p. 33. 


302 Variantele dialecticii speculative 


realizată) se numeşte element al mulțimii. Procesul comun de 
constituire a elementelor mulţimii M se numeşte pe scurt mulţirnea M 
(respectiv desfâșurarea M).” 

A defini o entitate prin propriul ei proces de constituire, ba, mai 
mult, lăsând deschisă posibilitatea desăvărşirii nelimitate în timp atât 
a entității, cât şi a elementelor sale, reprezintă unul dintre cele mai 
subtile concepte dialectice ale lui Brouwer. Conceptul de „desfăşurare“ 
este opus În mod explicit conceptului logicist de mulţime, la baza 
căruia se găseşte aşa-numita „axiomă a comprehensiunii“, care enunţă 
posibilitatea grupării într-o mulţime a tuturor obiectelor care posedă 
o anumită proprietate. Conceptul clasic utilizat de logicişti şi formalişti 
este un concept static. „Din punct de vedere clasic — menţionează 
Heyting —, definiţia unei mulţimi presupune izolarea unei anumite părţi 
dintr-un univers preexistent de obiecte individuale. În acest sens, 
mulţimea este posterioară elementelor sale. O asemenea concepţie 
este cu totul opusă punctului de vedere intuiţionist.“” 

Mulțimea „clasică“, faţă de desfăşurare, care este o mulţime in 
devenire, nu este numai statică, adică presupune elemente gata 
constituite, ci este şi arbitrară: intre elementele mulţimii clasice şi 
mulţime nu există nici o legătură necesară, pe când în cadrul 
desfăşurării mulţimea şi elementele ei se constituie intr-un proces 
comun legic; desfăşurarea este legea (Gesetz) pe temeiul căreia se 
constituie simultan mulţimea şi elementele sale. 

În felul acesta se iveşte legea de desfăşurare - un concept dialectic 
prin care este redată unitatea sintetică a libertăţii şi a necesităţii 
matematice. Într-adevăr, legea de desfăşurare limitează, pe de o parte, 
libertatea absolută de alegere, ceea ce nu permite arbitrariul în cadrul 
desfăşurării, dar, pe de altă parte, garantează libertatea alegerii, 
respectiv desfăşurarea ei neintreruptă între limitele fixate, deci 
constituirea perpetuă şi simultană a mulţimii şi a elementelor. 


* 


Pe baza acestor concepte, la care se adaugă şi altele, ca: „specia 
matematică” şi „generatorul de numere reale“, se obțin rezultatele 
originale ale matematicii intuiţioniste, căci aceasta nu reprezintă, 
contrar părerilor neavizate, doar o „amputare“ a matematicii clasice. 
Matematica intuiţionistă reprezintă o diversificare şi o rafinare fâră 
precedent a conceptelor matematice. Aceasta se datoreşte in mare 
măsură utilizării consecvente a demonstrațiilor directe. Ceea ce este 
insă mai important decât această „inmlădiere“, mai precis spus, 
„dialecticizare” a matematicii preexistente, sunt rezultatele 
intuiţioniste imposibil de obținut in afara matematicii intuiţioniste. 
Aceasta este teza fundamentală a intuiţioniştilor autentici. 


Probleme dialectice în epistemologia intuiţionistă 303 


Dar principiile filosofiei intuiţioniste au fost îmbrâţişate de 
numeroşi matematicieni de valoare, fără ca aceştia să adopte şi 
atitudinea „extremistă“ a intuiţioniştilor autentici, şi anume aceea 
de a renunţa total la metodele formaliste de calcul. Printre aceştia 
pot fi menţionaţi: T. Skolem, K. Gödel, J. Herbrand, E. Post şi 
S.C. Kleene. Rezultatele lor remarcabile au contribuit în mare măsură 
la elaborarea a ceea ce se numeşte astăzi „matematica recursivă“. 

O altă direcţie intuiţionistă în matematici, care este şi ea o 
aplicaţie a principiilor filosofiei intuiţioniste, este aceea iniţiată de 
G.F.C. Griss şi cunoscută sub numele de „matematica fără negaţie”. 
Aceasta este rezultatul aplicaţiei directe a restricţiilor intuiţioniste 
privind utilizarea negaţiei, care favorizează apariţia enunţurilor 
contradictorii şi a expresiilor echivalente cu legea terţului exclus 
(PV - p). Aplicaţii importante ale „logicii fâră negaţie“ au apărut şi 
în ceea ce se numeşte astăzi „logica mecanicii cuantice”, lucru care 
dovedeşte că sfera epistemologiei intuiţioniste nu este limitată la 
matematici. Ideile intuiţioniste sunt, de altfel, cosubstanţiale şi cu 
evoluţia generală a fizicii moderne, dar acest aspect depăşeşte cadrul 
discuţiei noastre. 

Continuatorii iniţiativei lui Heyting - aceea de a transpune 
rezultatele intuiţioniste in cadrul unui sistem formal — încearcă, în 
ciuda faptului recunoscut chiar de câtre Heyting, cå nici un sistem 
formal nu poate epuiza matematica intuiţionistă, să elaboreze ceea 
ce s-ar putea numi o „matematică formalist-neointuiţionistă”. Deşi, 
pe această linie, nu se pot obţine noirezultate intuiţioniste, încercările 
de acest gen determină înmlădierea şi rafinarea formalismului 
modern, care este supus la un adevărat examen critic. incercări, ca 
cele ale lui S.C. Kleene, R.E. Vesley, G. Kreisel şi A.S. Troelstra, trezesc 
un interes deosebit pentru matematicienii formalişti, care ar dori să-şi 
îinsuşească rezultatele intuiţioniste (remarcabile şi imposibil de 
contestat), fără să adopte însă principiile filosofiei intuiţioniste, pe 
baza cărora au fost obţinute. J. Myhill, cel mai înflăcărat susţinător al 
acestei poziţii, consideră că insuccesele incercârilor 'de până acum 
nu dovedesc faptul că formalismul nu ar fi adecvat pentru a epuiza 
matematica intuiţionistă. Aceste insuccese trebuie să fie considerate 
doar ca o „provocare pentru găsirea unui formalism mai flexibil, mai 
subtil decât cel gasit până acum”. 

În fine, o altă orientare remarcabilă este aceea a „matematicii 
constructiviste”, iniţiată de A. Markov. Ea este considerată de câtre 
intuiţionişti drept o simbioză între matematica intuiţionistă şi 
matematica recursivă, ceea ce dovedeşte cosubstanţialitatea acestora 
şi, totodată, afinitatea intuiţionismului cu succesele tehnice ale 
matematicii moderne. 

Este uşor de observat că epistemologia intuiţionistă reprezintă 
cel mai important capitol al filosofiei intuiţioniste: reprezintă, altfel 
spus, cauza finală, scopul acestei filosofii. Faptul că aici s-a făcut 
abstracţie de implicaţiile intuiţioniste ale fizicii moderne nu inseamnă 
că epistemologia intuiţionistă priveşte numai matematica, dar 
inseamnă, evident, că priveşte în primul rând matematica. 

Este demn de revenit asupra ideii că epistemologia intuiţionistă 
nu constituie doar o aplicaţie teoretică, cum s-a spus la începutul 
acestui studiu, a unor principii filosofice la interpretarea ştiinţei, 
respectiv a matematicii, ci reprezintă, ca şi matematica intuiţionistă, 
o activitate ştiinţifică. Este un fenomen curios, dar real, faptul că 
epistemologia intuiţionistă coincide parţial cu matematica 
intuiţionistă. Principiile filosofiei intuiţioniste nu explicitează o 
matematică elaborată deja, ci devin realmente principii de elaborare 
a matematicii. Dar aceasta înseamnă, pe de o parte, că filosofia 
intuiţionistă, respectiv epistemologia, a devenit o parte a ştiinţei, 
respectiv a matematicii, şi, pe de altă parte, că insâşi ştiinţa respectivă 
a devenit o parte a filosofiei intuiţioniste. 

Principiile filosofiei intuiţioniste, dialectice în esenţă, au 
determinat elaborarea unei matematici dialectice, aceasta din 
perspectiva ştiinţei, şi a unei dialectici a matematicii, aceasta fiind, 
din perspectivă filosofică, însăşi epistemologia intuiţionistă. Este firesc 
ca matematica dialectică să coincidă cu dialectica matematicii, care 
însă nu este numai a matematicii. 


12. Muzică și dialectică în sistemul filosofic 
al lui Alexandru Bogza 


Alexandru Bogza ocupă un loc aparte în istoria filosofiei 
româneşti. Necunoscut publicului până în 1982, când apare 
(postum) unica sa lucrare, Realismul cntic, el şi-a dedicat cincizeci 
de ani (1920-1970) elaborării unui sistem filosofic — idee îndrăzneață 
pentru un nespecialist. 

Cel mai curios este că n-a incercat niciodată sa-şi publice părţile 
elaborate deja ale sistemului, că n-a simţit nevoia să-şi confrunte cu 
cineva ideile, singurul sâu interlocutor ipotetic fiind Immanuel Kant. 
intregul sistem, căci el a reuşit totuşi să-l elaboreze, in forma 
monumentală a unui manuscris de peste 3 000 de pagini, este 
construit în dialog permanent cu idealismul kantian, căruia îi opune 
„realismul critic”. 

ldeea de a concepe un sistem filosofic cu referinţă la teoria lui 
Kant nu era însă cu nimic neobişnuită, nici măcar în contextul 
filosofiei româneşti: C. Rădulescu-Motru, P.P. Negulescu, l. Petrovici 
şi alţii au fost, de asemenea, interpreţi ai gândirii lui Kant şi au criticat, 
totodată, concepţia acestuia. Ceea ce face şi Alexandru Bogza. Pe de 
o parte, el apreciază filosofia lui Kant drept singura teorie filosofică 
demnă de a fi luată în consideraţie, pe de altă parte, o socoteşte 
insuficientă pentru explicarea problemelor actuale ale fizicii. Se 
impune, după Alexandru Bogza, depâşirea opoziţiei artificiale, 
proclamată de Kant, între sensibilitate şi intelect. Pentru aceasta, 
consideră el, este necesară elaborarea unui nou concept despre real, 
care să aibă la bază o interpretare aparte a modului de afectare a 
sensibilităţii. Acceptând că sensibilitatea poate fi afectată numai de 
acţiunea directă a obiectului asupra simţurilor, ea rămâne diferită de 
intelect, care nu presupune această acţiune. Teza lui Alexandru Bogza 
este că sensibilitatea poate fi afectată nu numai de acţiunea 
obiectului asupra simţurilor, ci şi de dispariţia acţiunii obiectului, 
care determină, la rândul ei, o nouă senzaţie. Pe această cale este 
introdusă ideea de „real pur”, care face să dispară diferenţa esenţială 
dintre sensibilitate şi intelect. 

Ceea ce surprinde insă în cea mai mare măsură şi marchează 
nota cea mai originală a „realismului critic” o constituie faptul că 
intregul sistem se bazează pe o teorie filosofică a muzicii. La Bogza 
nu este vorba de legătura clasică dintre muzică şi filosofie, de analiza 
estetică a muzicii. El pune în discuţie muzica în sine, dar nu ca 
fenomen ce se manifestă în cadrul realului, ci ca fiind realul insuşi, 
realul pur într-o manifestare adecvată. Muzica este, într-adevăr, o 
succesiune de sunete care presupune o permanentă alternanță a 
acţiunii sunetelor asupra auzului şi a incetării acestei acţiuni - o 
succesiune de alternanţe în care acţiunea sunetelor şi încetarea 
acţiunii lor devin la fel de semnificative. 

Alexandru Bogza porneşte de la spusele lui Beethoven că „muzica 
este un domeniu în care spiritul trăieşte, gândeşte şi infloreşte; 
filosofia nu e decât o consecinţă sau un derivat al muzicii“. Riguros 
afirmat, consideră el, muzica şi filosofia alcătuiesc o unitate, în care 
prima oferă conţinutul, şi ultima, forma. 

in afara „alternanţei” amintite, care ar constitui parametrii 
gnoseologici ai muzicii, ea presupune, prin cele două serii contrare 
ale armonicelor (ascendentă şi descendentă), o imagine dinamică 
a universului, ale cărei coordonate cosmologice amintesc, în mod 
surprinzător, de ipotezele cele mai noi din acest domeniu 
(expansiunea sau dilatarea şi restrângerea periodică a universului). 
Pe plan ontologic, este de ajuns să amintim de teoria, abia emisă, 
a string-urilor (string = coardă) sau vibronilor, din care s-ar 
compune particulele elementare, ceea ce le conferă caracteristici 
vibratorii. Dar şi invers, la dimensiunile galaxiilor, cei mai mari 
producători de energie, quasarii, se dovedesc a fi surse care emit 
lumină şi unde radio - vibrații sonore. Iar pulsarii s-au dovedit un 
fel de cuci ai universului, care mai mult se aud decăt se văd. 
Universul este cosmos, este armonie, cum considerau şi 
pitagoreicii, care se dovedeşte a fi şi de natură consonantică. 
Muzica, în viziunea lui Bogza, nu este decât un caz-limită al 
„mecanicii universale“ (o „mecanică vibratorie”), care ilustrează 
două principii: al variabilităţii entropiei şi al invariabilităţii 
cantitative a energiei. 

În ciuda multor elemente arbitrare ale sistemului, a mărginirii la 
„Critica criticismului” şi la date ştiinţifice de la inceputul secolului, 
amploarea investigaţiei şi studiul în cunoştinţă de cauză al muzicii, 
ca limită superioară a sonicităţii (care, chiar dacă nu stă la baza 
realului, este una dintre componentele sale), deschide perspective 
filosofice reale. Aşa cum astrofizicienii citesc legile universului pe 
canavaua firmamentului, Alexandru Bogza le citeşte pe liniile 
portativelor. Aici găseşte el legile opoziţiei şi ale identităţii, ale unităţii 
şi luptei contrariilor, ale progresului şi regresului. 

Alexandru Bogza vorbeşte despre o „logică a muzicii“, care se 
dovedeşte a fi de natură dialectică. Ceea ce constată el în legătură 
cu muzica se potriveşte şi cu evoluţia dialecticii in genere. Există o 
dialectică simplă, binară, a opoziţiei şi diferenţei, care, constată 
Alexandru Bogza, nu poate determina sensul unei serii ascendente 
sau descendente a armonicelor. Pentru aceasta sunt necesare cel 
puţin trei elemente (sunete) diferite. Dar autorul nu se opreşte la 
această dialectică triadică, ci mai adaugă două elemente, obţinând 
o schemă pentadicâ. Din păcate, editorii n-au tipărit partea a Il-a a 
lucrării lui Bogza (Logica realismului critic), pentru o confruntare 
categorială cu schemele triadice ale lui Kant. La p. 274 găsim o 
enumerare pentadică dinamică: 1) realul pur, 2) progresia opoziţiei, 
3) opoziţia maximă, 4) regresia opoziţiei, 5) non-opoziţia. Mecanismul 
trecerii, atât în cadrul pentadei, căt şi intre pentade, se realizează în 
muzică prin „saltul de cvintă”. În partea a IV-a a lucrării (netipărită de 
editori), Bogza se confruntă cu Hegel. În rezumat: în loc de 
teză-antiteză-sinteză, el consideră că „de la teză se ajunge la antiteză 
prin intermediul sintezei, după care se revine la teză printr-o nouă 
sinteză” (p. 383). Este vorba de o dialectică diferită de cea hegeliană 
nu numai prin numărul termenilor, ci şi prin ordinea acestora. 

În acelaşi sens, Alexandru Bogza vorbeşte despre virtuțile deosebite 
ale gamei pentatonice (Adaos la partea a Ili-a), care ar proiecta o lumină 
vie asupra unuia dintre cele mai dificile sectoare ale investigaţiei 
filosofice (legată de problema „libertăţii cauzale”). Or, gama pentatonică 
este o ilustrație frapantă a dialecticii pentadice, explicabilă prin 
aşa-numita „teorie a cvintelor”. Pentatonia este caracteristica generală 
a muzicii populare elevate, a muzicii „naturale“, care place. Pare deci 
firesc ca libertăţii să-i corespundă în muzică ceva natural şi plăcut, pe 
de o parte, şi, totodată, desăvârşit, pe de alta. 

Tot in partea despre logică, nepublicată în Realismul critic, în 
Sistemul conceptelor, Alexandru Bogza încearcă stabilirea unei noi 
ordini intre cele patru categorii ale lui Kant: cantitate, calitate, relaţie, 
modalitate, pe motive psihologice şi matematice valabile chiar şi din 
perspectiva logicii moderne. Alexandru Bogza dă prioritate „relaţiunii”. 
În cadrul acesteia, intr-o modalitate total diferită qe cea kantiană, el 
plasează conceptul „opoziţiei“, contrar „non-opoziţiei“, instituind 
apoi, cu referinţe la „inerție“ şi „entropie“, ciclul pentadic al acestei 
dialectici conceptuale. Ciclul poate fi aplicat şi celorlalte categorii, 
cantităţii, de exemplu, dar şi unei a cincea categorii, pe care o va 
numi „categoria muzicii“. 

Acesta este un prim adaos lămuritor la Logica muzicii, poate cel 
mai important pentru înţelegerea lucrării lui Alexandru Bogza. În 
acelaşi context, ar mai trebui cunoscute însă şi câteva elemente 
referitoare la judecăţile şi antinomiile pe baza cărora Alexandru Bogza 


308 Variantele dialecticii speculative 


va trata apoi, în Bazele filosofice ale muzicii, „consonanţa” şi 
„disonanţa”, ca şi „antinomiile tonale”. 

Dar, în mod firesc, poate chiar mai interesante decât acestea, ar 
fi adaosul referitor la Evoluţia spiritului uman din Cartea a IV-a şi o 
referință, cât de sumară, la volumul al ll-lea din cadrul acestui 
impozant sistem filosofic. 

În ultima parte publicată (Bazele filosofice ale muzicii), Alexandru 
Bogza aplică schema dialecticii sale pentadice din Logica muzicii la 
una dintre cele mai importante calitâţi ale sunetelor muzicale, şi 
anume la tonalitate. Aici apare un „tablou“ al tonalitâţii care nu poate 
fi inţeles pe deplin decât pe baza „tablourilor“ prezentate în Sistemul 
conceptelor. În cadrul gamei do, de exemplu, treptele principale ale 
tonalităţii sunt do, fa, sol, si, do. Fiecare sunet işi dobândeşte însă o 
calitate în funcţie de relaţia tonală cu celelalte. Primul se numeşte 
tonică (do), al doilea - subdominantă (fa), al treilea - dominantă 
(sol), al patrulea -— sensibilă (si), şi al cincilea - din nou tonică (do), 
conform ultimului termen al schemei categoriale (1 = 5). Între acestea 
există anumite determinâri. Sunetele muzicale „se cheamă” unele 
pe celelalte, am putea zice, şi anume în ordinea producerii lor naturale 
prin aşa-numitele armonice, în sens ascendent şi descendent. Tonica, 
de exemplu, tinde spre dominantă (do spre so), ca şi în cazul 
producerii naturale a sunetului fundamental do, care determină 
producerea armonicului sol la un interval de cvinta. 

Pentru ilustrarea mai pregnantă a acestor raporturi tonale, 
Alexandru Bogza foloseşte o terminologie proprie, mai complicată. 
Esenţial este însă faptul câ raporturile tonale reproduc într-o formå 
specifică raporturile categoriale de ordine ascendentă şi descendentă, 
cârora le corespund tonal acordul major şi, respectiv, minor. Toate 
acestea sunt, ca sâ zicem aşa, ecouri ale schemei prezentate de 
Alexandru Bogza pentru „categoria relaţiunii“, adică ale trecerii de la 
1) non-opoziţie la 2) opoziţie progresivă, 3) opoziţie maximă, 
4) regresia opoziţiei şi 5) negația opoziţiei de tipul (5 = 1). 

Dar Alexandru Bogza consideră câ aceste raporturi nu sunt 
valabile numai in seria armonicelor şi în domeniul tonalitâţii, ci şi în 
Evoluţia formelor muzicale, care constituie şi ultimul capitol mai 
intins din lucrarea publicată şi face legătura cu partea finală 
(nepublicatâ). Trebuie spus, de la început, câ autorul înțelege aici 
prin „formā“ ceva deosebit de accepţia obişnuită de „formă muzicală“ 
(forma „suitâ“, forma „sonatăâ”“ etc.). „Forma“, la Alexandru Bogza, le 
presupune şi pe acestea, dar sugerează mai degrabă accepţia 
aristotelică, de formă raportată la materie, în viziunea lui Vincent 
d'Indy. În legătură cu Aristotel, Alexandru Bogza consideră că „evoluţia 
se îndreaptă de la materie spre forma pură - forma lipsită de materie“, 
deci într-un anumit sens şi numai in acesta, pe când evoluţia formelor 

muzicale se petrece in două sensuri contrare, având şi două momente 
iniţiale cu caracter diametral opus. Este vorba, după d'Indy, de: 
1) muzica primitivă religioasă şi 2) muzica primitivă profană. 
Şi Alexandru Bogza continuă: „Din fiecare dintre aceste două 
momente iniţiale evoluţia se îndreaptă în câte un sens, În aşa fel că 
ambele sensuri apar unul faţă de celălalt cu acel caracter contrar pe 
care îl prezintă cele două serii ale armonicelor: cea descendentă şi 
cea ascendentă“. Modalitatea ascendenţei şi descendenţei este cea 
categorială, de la non-opoziţie la opoziţie progresivă şi opoziţie 
maximă, şi, respectiv, de la opoziţia maximă la regresiunea opoziţiei 
şi negarea opoziţiei, ca şi in seria armonicelor şi în domeniul 
tonalităţii. Ar exista, în viziunea lui Alexandru Bogza, două serii 
contrare ale formelor muzicale asemânătoare armonicelor, dintre care 
prezintă mai mult interes, pentru partea nepublicată, seria: 1) cupletul, 
2) suita, 3) sonata şi simfonia ante-beethoveniană, 4) sonata 
beethoveniană şi 5) drama muzicală wagneriană. În plus, formele 
muzicale (le-am putea spune „genuri” muzicale) se comportă, de 
asemenea, în mod analog seriei armonicelor, şi au caracteristicile 
domeniului tonalităţii. Altfel spus, formele muzicale, în evoluţia 
muzicii, se comportă ca şi sunetele într-o gamă: au funcţii de tonică, 
subdominantă etc. Simfoniile lui Beethoven, de exemplu, sunt 
considerate o sensibilă expansivă, a cârei dezlegare conduce la tonică, 
la drama muzicală wagneriană („tonica Wagner“, cum îi zice Bogza), 
la fel cum nota numită sensibilă din perspectiva tonalitâţii, respectiv 
si în gama amintită, tinde spre tonică (do), işi caută „dezlegarea“, în 
termenii lui Bogza, sau rezolvarea pe tonică. Această aplicaţie a 
schemei pentadice la evoluţia formelor muzicale poate fi contestată 
pe motivul că „drama wagnerian” nu reprezintă ultimul cuvânt al 
muzicii, cum pare să fi considerat autorul, care confirmă în incheiere: 
„Deci nici Aristotel, nici mecanica energetică n-au sesizat legea 
fundamentală atât a armoniei muzicale, cât şi a devenirii universale: 
legea condiţionării reciproce a celor douâ sensuri contrarii, conform 
căreia afirmarea unui sens face necesară afirmarea sensului contrariu: 
necesitatea dezlegării sensibilei pe tonică. Şi astfel n-au putut prinde 
drama wagneriană a Universului, aşa precum Wagner a prins în drama 
sa legea devenirii universale”. 

Cu aceasta, însă, intrăm în domeniul propriu-zis al filosofiei, 
despre care vorbeşte Alexandru Bogza in Cartea a IV-a, nepublicată. 
Fragmentul inedit pe care îl prezentăm cititorilor face parte din 
Introducerea la Evoluţia spiritului omenesc şi prezintă rezumativ 
concepţia generală a autorului despre întregul univers. 

La inceput identifică evoluţia formelor muzicale cu evoluţia 
spiritului omenesc, care s-ar supune şi el relaţiilor din domeniul 
tonalităţii (tendinţa sensibilei spre tonică). Diferenţele dintre regnurile 

enumerate deja: armonia muzicală, tonalitate, evoluţia formelor 
muzicale, evoluţia spiritului omenesc, la care se va adăuga în 
continuare şi evoluţia universului sau a naturii în genere, ar fi, cum 
zice Bogza, numai de „scară“. Lucrurile s-ar petrece la fel, dar la altă 
scară - cu altă amploare sau extensiune. Aceeaşi situaţie ar fi şi în 
alte regnuri, faţă de care ar exista doar o diferenţă de „natură“, 
biologică, fizică etc. „Planul universului“ nu e decât o „reproducere 
la scară mai întinsă a planului după care se inlânţuiesc formele 
armoniei muzicale”. Aceasta este, în esenţă, concepţia filosofică a 
lui Alexandru Bogza, mai precis, metodologică. În anexa despre 
Metoda dialectica, el va dezvolta liniile directoare ale metodei sale, 
opuse în permanenţă celei hegeliene, respectiv dialecticii triadice a 
lui Hegel. În rest, aşa cum Hegel aprecia că întregul univers are un 
mers ascendent triadic, conform schemei sale generale, Bogza va 
considera că are un dublu sens: ascendent şi descendent, ca armonie, 
oscilând între non-opoziţie şi opoziţie maximă. Viziunea lui Alexandru 
Bogza este mai apropiată de cea modernă, în care se vorbeşte frecvent 
de dilatarea sau expansiunea şi concentrarea periodică a universului. 

În fine, Introducerea atacă o problemă mai „concretâ”, a 
raportului dintre materie şi spirit, rezolvată prin aplicarea întregului 
eşafodaj al armoniei muzicale. Dacă la inceput Alexandru Bogza 
extinde consideraţiile muzicale, într-un spirit aproape pitagoreic, 
în ultimul fragment va încerca şi perspectiva inversă. Dacă îi 
acceptăm maniera de interpretare a universului, atunci trebuie să 
recunoaştem cu toată uimirea că modalitatea în care rezolvă el 
deosebirea dintre efectele psihologice ale acordului major sau 
minor, în funcţie de „sensul actual al devenirii naturii”, respectiv al 
devenirii universului, este de o mare subtilitate. 

Ceea ce l-a îndreptăţit şi pe Constantin Noica să afirme: „Aşa 
cum stă sub ochii noştri, ca incremenirea unei gândiri stăpâne pe 
sine, chiar dacă îndrăzneşte să infrunte pe toţi zeii cugetării, cartea 
lui Alexandru Bogza este una dintre cele mai pure intâmplări ale 
spiritului petrecute pe pământ românesc“. 


Partea a cincea 


Aspecte logico-lingvistice 
ale speculaţiunii 


1. intelect, rațiune, speculaţiune 


La începutul secolului nostru, în perioada de constituire a logicii 
simbolice, s-au declanşat dispute iînverşunate intre reprezentanţii 
acesteia şi cei ai logicii tradiţionale, numită şi „clasic“. Discuţii care 
au luat adesea forme penibile, frecventă fiind învinuirea reciprocă de 
„barbarie”. 1.M. Bochenski consideră, de exemplu, că logica tradiţională 
ar fi reprezentat o perioadă barbară în istoria logicii (the barbaric 
classical period), iar J. Maritain considera că teoriile emise de logicienii 
simbolişti n-ar putea satisface decât pe un barbarus in arte logica. 

Din perspectivă istorică nu prea îndepărtată, se constată că şi 
Hegel, reprezentant al logicii speculative de tip dialectic, critica în 
termeni la fel de duri poziţia tradiţională pe care o susţine Kant, 
criticat şi acesta pentru barbaria reprezentărilor sale. Ceea ce 
aminteşte de o dispută şi mai veche între reprezentanţii logicii stoice 
şi ai celei aristotelice, purtată insă în termeni mai moderați. 

Cauzele disputelor de acest gen sunt multiple, o parte dintre ele 
fiind comune şi altor ştiinţe, cum ar fi: impunerea innoirilor ştiinţifice 
prin infirmarea concepţiilor tradiționale sau reacţia retrogradă a 
tradiţionaliştilor faţă de noutăţi. Dar acestea sunt aplanabile şi dispar 
la scurt timp după impunerea noutâţilor. În logică, datorită faptului 
că aceasta nu este o ştiinţă experimentală, lucrurile se petrec altfel, 
şi anume într-o manieră intolerabilă din perspectivă ştiinţifică. 
Respingerea „adversarului“ este considerată totală şi, uneori, chiar 
instituţionalizat, este interzisă practicarea unor discipline logice, unele — 
pe motivul că sunt „invechit-reacţionare“, altele - pe motivul că sunt 
„modernist-distructive”, ceea ce agravează şi mai-mult înverşunarea 
disputelor, prelungite deja aproape un secol. 

Principial, ș-ar putea considera câ, în ciuda disputelor şi a 
„interdicţiilor”, savanții din cele trei discipline logice ar putea totuşi 
să-şi continue cercetările independent unii de alţii, deci ignorându-se 
reciproc, ceea ce se şi face, de regulă, doar atât cå acest lucru 
contribuie la o şi mai mare diferenţiere a acestora. 

Aplicațiile celor trei discipline logice în momente diferite din 
evoluţia fiecârei ştiinţe (momente de constituire, dezvoltare sau 
fundamentare), cât şi la elaborarea unui tablou unitar, sintetic al 

domeniilor ştiinţifice, dar mai ales la constituirea unei concepţii 
filosofice sistematice asupra lumii în genere, face insă ca această 
situaţie, „intolerabilă“ din punct de vedere ştiinţific, să fie distructivă 
din punct de vedere filosofic. Mai mult, contestarea statutului ştiinţific 
al fiecărei discipline logice în parte, de câtre reprezentanţi de mare 
prestigiu ai celorlalte discipline, contribuie la discreditarea totală a 
logicii în genere şi pune la îndoială seriozitatea celor care se 
îndeletnicesc cu aceasta. Dacă ei înşişi se consideră unii pe alţii 
„barbari“, „ignoranţi”, „caraghioşi“ şi chiar „îinapoiaţi mintal“, så ne mire 
oare că „logicianul“ a devenit deja prototipul personajelor comice de 
tipul „savantului închipuit“, ca în piesele lui Eugen Ionescu? 

Pentru propunerea unei soluţii rezonabile sunt necesare studii 
serioase asupra cauzelor care au determinat această situaţie. Nu 
intervine oare aici ceva de genul motivaţiei care ii separă pe artişti 
în genere de oamenii de ştiinţă şi care a provocat adesea dispute, 
desconsiderare şi ignorare reciprocâ? Începând chiar cu „izgonirea“ 
artiştilor din cetatea ideală a lui Platon? O oarecare analogie se 
pare că există, cu deosebirea că aici ne gâsim totuşi în cadrul 
aceleiaşi discipline. 

intr-o accepţie mai largă, logica este ştiinţa formelor gândirii. 
Ştiinţa însăşi fiind un ansamblu de forme ale gândirii, rezultă că logica 
este, în ultimă instanţă, gândire a gândirii, despre care spunea 
Aristotel, în contrast total cu concepţiile actuale, că este cea mai 
elevată îndeletnicire spirituală. Dar nu există oare mai multe feluri 
de a gândi, mai multe tipuri de gândire? De la Aristotel citire, există 
cel puţin trei. lar faptul că ele sunt ignorate nu numai în logică, ci şi 
în lingvistică şi psihologie, constituie, considerăm noi, una dintre 
cauzele situaţiei menţionate. 

La Aristotel, cugetul sau mintea este partea prin care sufletul sau 
psihicul (psyche) gândeşte. El este considerat ca un fel de substanţă 
a cărui activitate sau mişcare (kinesis) este gândirea. Cugetul este de 
două feluri: activ şi pasiv, deosebindu-se prin modul de funcţionare. 
Gândirea este şi ea de două feluri: intuitivă şi discursivă. Prima se 
raportează direct la obiectul gândit, a doua, la gândul despre obiect. 
in fine, tot la Aristotel, cugetul este fie practic, fie teoretic, 
deosebindu-se prin finalitate. Din combinaţia acestora rezultă că 
există (1) o gândire activă, intuitivă (legată direct de obiecte), care 
este în acelaşi timp şi practică, (2) o alta pasivă, discursivă (legată 
indirect de obiecte), cu aspecte practico-teoretice, şi (3) una pasivă, 
discursivă şi pur teoretică sau speculativă. Despre prima dintre 
acestea, Aristotel tratează în lucrarea Categoriae, în care sunt raportate 
expresiile gândurilor simple, fără legâtură între ele, la lucrurile 
individuale; despre a doua tratează în restul lucrărilor din Organon, 
şi despre a treia, în Metaphysica. 

Latinii au utilizat la început termenul intellectus ca sinonim cu 
„minte“ (mens) sau „cuget“, cu timpul însă, intellectus, spre deosebire 
de ratio, a inceput să fie utilizat pentru a desemna doar cugetul activ, 
în forma intellectus agens seu activus, cu determinaţii ca: materialis, 
habitualis, actualis, fiind conceput ca o funcţie a psihicului destinată 
vieţii şi acţiunii. Intelectul sau inteligenţa se aplică datelor experienţei 
şi are caracteristicile gândirii intuitive. El este propriu, într-o oarecare 
mâsură, şi animalelor. John Scotus îl numeşte „intelectul pur“, cu 
totul separat de rațiune. Avicenna considera cå intelectul se referă la 
obiecte şi la relaţiile dintre acestea, la înțelegerea unor raporturi ca: 
intregul este mai mare decât partea. 

Termenul ratio este legat de raţionare şi raţionament (ratiocinatio). 
Rațiunea era considerată ca obiectul propriu al logicii în accepţia 
clasico-tradițională a lui Wolff şi F. Meier. Ultimul numeşte logica 
Vernunftslehre (teorie a raţiunii), datorită faptului cå se referă 
la cunoaşterea raţională, care presupune un temei raţional 
(ratio suficiens). 

În fine, se poate vorbi şi de o menţinere a distincţiei aristotelice 
dintre practic şi speculativ. Albertus Magnus numeşte intelectul activ 
şi operativus et practicus, spre deosebire de cel speculativus seu 
teoreticus. În epoca scolastică, disciplinele teoretice erau numite 
„Ştiinţe speculative”. 

La Kant, cugetul în genere devine un fel de combinaţie de intelect 
şi rațiune. Ambele au insă caracterul activ al intelectului, fiind 
producătoare de concepte, respectiv — idei. Termenul de „producător“ 
s-ar părea că este prea tare. Kant nu face, într-adevăr, nici o 
consideraţie asupra originii conceptelor şi ideilor, constatând doar 
existenţa lor a priori în intelect şi, respectiv, în rațiune. Când spune 
însă că procedeul prin care se ajunge la examinarea conceptelor 
constă in „a le câuta numai în intelect, ca locul de naştere“ 
(Geburtsort), se poate înţelege, nefiind vorba de nici o altă intervenţie, 
că le produce intelectul însuşi. Mai mult, este activ şi prin utilizarea 
conceptelor, indiferent de modul în care acestea s-ar fi produs, căci 
introduce cu ajutorul lor ordine şi necesitate în lumea fenomenelor. 

Pe de altă parte, legând intelectul de sensibilitate şi intuiţie, Kant 
îi conferă caracterul de gândire intuitivă, ilustrată în modul funcţional 
de înţelegere a conceptului. Dar aici intervine, cel puţin terminologic, 
un al doilea sens al intelectului. Acordând prioritate judecății, Kant ii 
conferă intelectului, în mod explicit, şi atributul de gândire discursivă, 
pe care nu-l avea in accepţia aristotelico-scolastică. 

În ciuda inconsecvenţelor şi complicaţiilor terminologice, 
intelectul la Kant este legat de sensibilitate şi experienţă, cel puţin 
prin enunţul după care „conceptele se raportează, ca predicate ale 
unor judecăţi posibile, la o reprezentare oarecare despre un obiect 
incă nedeterminat“. 


316 Aspecte logico-lingvistice ale speculaţțiunii 


Pentru R.H. France, intelectul este un produs al dezvoltării 
sensibilităţii, un fel de aptitudine biotehnică a omului destinată 
reglării acţiunilor şi orientării în lumea înconjurătoare. Intelectul, 
consideră şi J.G. Vogt, este o expresie interioară a potenţialului 
mecanic al omului. 

Dezvoltarea tehnicii moderne a fost pusă în legâtură cu acest 
„potenţial mecanic“ al intelectului, despre care tratează pe larg Henri 
Bergson. Inteligența umană, consideră el, se referă în special la 
obiecte inerte, mai ales la cele solide, care sunt utilizate în industrie. 
Din această cauză, intelectul concepe totul printr-o cauzalitate 
mecanică. El procedează matematic, prin calcul. Inteligența este 
facultatea de a fabrica „obiecte artificiale”. 

În privinţa raţiunii, care, la Kant, este „producâtoare“ de idei şi 
poate să devină prin utilizare rațiune speculativă, se constată că 
aceasta a fost extinsă peste limitele ei de valabilitate. Din moment 
ce raţiunea este supusă principiilor identităţii şi noncontradicţiei, 
este evident că în cadrul ei nu sunt admisibile enunţuri contradictorii. 
Acestea nu pot fi justificate de nici o rațiune speculativă, ci numai de 
o facultate proprie a speculaţiunii. Din această perspectivă, devine 
cu atât mai intolerabil un „intelect speculativ”, cum apărea la 
scolastici, deci o facultate care nu trebuie să treacă de limitele 
anorganicului şi mecanicului (à la Bergson), dar care să dea socoteală 
de evoluţia lumii, a spiritului şi chiar a divinității. 

„Referitor la semnificaţia speculativului — zice Hegel -, mai este 
de menţionat aici că prin el trebuie să se înțeleagă ceea ce se înţelegea 
mai demult, în mod obişnuit, mai ales în legătură cu conştiinţa 
religioasă şi cu conţinutul ei, prin mistic”, sens pe care îl avea termenul 
„speculativ“ şi la Aristotel, în legătură cu Primul Motor, iar la 
neoplatonici şi la mistici în genere, prin meditaţie în sfera 
transcendentului. „Când se vorbeşte astăzi de mistic — zice Hegel în 
continuare -, de regulă el este luat drept ceea ce e plin de mister şi 
nu poate fi conceput, acest mister este apoi privit — in funcţie de 
gradul de cultură şi de felul de a gândi - de câtre unii drept ceea ce 
constituie adevărul şi autenticul, de câtre alţii insă, drept superstiție 
şi amâgire. în privinţa aceasta este de observat cå misticul e în adevăr 
ceva misterios, dar numai pentru intelect, şi anume doar pentru 
motivul că principiul intelectului este identitatea abstractă, în timp 
ce misticul (ca echivalent în semnificaţia cu speculativul) este unitatea 
concretă a acelor determinaţii pe care intelectul le consideră 
adevărate numai în izolarea şi în opoziţia lor.“ 

Se poate constata că, într-un fel sau altul, de la Aristotel şi până 
în zilele noastre, s-a observat cå gândirea, deşi este produsă de acelaşi 
cuget, are componente specializate pentru domenii diferite ale 
realitâţii la care se referă, şi cå, în cadrul acestui proces de referinţă, 

care nu este altul decâi cel al cunoaşterii, aceste componente 
specializate se exprimă în limbaje diferite, respectă legi diferite, şi ca 
atare necesită ele însele denumiri diferite. 

Prin intelect se înţelege gândirea intuitivă, practică, folositoare 
în lumea imediat înconjurătoare, cu referinţă directă la lucruri 
individuale şi relaţiile dintre acestea; cu aplicaţii, în lumea modernă, 
la domeniul tehnicii, la anorganic şi solid, iar în ştiinţe, la aspectele 
matematice şi de calcul, fiind exprimabilă în simboluri şi formule. 

Prin rațiune se înţelege gândirea discursivă, noţională, 
apreciativ-judicativă şi argumentată, demonstrativă, bazată pe 
principiul raţiunii suficiente, prin care se urmăreşte consecvenţa şi 
noncontradicţia. Rațiunea este aplicabilă unei realităţi complexe: 
artistice, morale şi ştiinţifice, in genere lumii organice, animalice şi 
umane, fiind exprimabilă în limbajele uzuale. 

Prin speculaţiune se înțelege gândirea teoretică şi mistică, bazată 
pe semnificaţiile unor concepte generale de genul ideilor, al căror 
comportament este contradictoriu, paradoxal şi misterios, care se 
referă mai mult la trecut şi viitor decât la prezent, la originea evoluţiei 
şi sfârşitul lumii, care nu pot fi altfel gândite şi exprimate decât în 
forma unor sisteme ipotetice. 

Chiar dacă nu s-a insistat asupra acestui aspect, iar anticii n-au 
făcut-o din cauza fazei incipiente în care se gâseau aceste „facultâţi” 
ale cugetului, este evident că ele pot fi exercitate individual într-o 
măsură mai mică sau mai mare. Există butade antice din care se 
poate deduce că şi pe atunci existau personalităţi inteligente, de 
exemplu, care nu puteau să gândească raţional (exemplul cu aporia 
lui Zenon contra mişcării, când unul dintre cinici, pentru a o infirma, 
s-a ridicat şi, fără så spună nimic, a început să umble, în loc să aducă 
argumente contrare), sau persoane inteligente care nu puteau să 
gândească speculativ (Diogenes, care infirma ideile spunând că vede 
masa, dar nu vede ideea de masă, care de fapt trebuia gândită). Chiar 
şi Aristotel în Metaphysica, de pe poziţia raţiunii, se indoieşte de 
faptul că „unul şi acelaşi lucru este şi totodată nu este”, câci această 
situaţie ar infirma principiul raţional al noncontradicţiei. 

Exemplele de acest fel se înmulţesc în lumea contemporană. 
Hegel, de exemplu, nu o ducea prea bine cu matematicile, şi nici cu 
alte discipline canonice, ceea ce i-a creat dificultăţi serioase în timpul 
liceului. Pe de altă parte, şi la maturitate avea o poziţie foarte reţinută 
faţă de matematici, de iteraţia pe care o presupun acestea şi de 
„infinitul râu“ pe care nu-l pot depâşi. Aceasta, faţă de un Kant, de 
exemplu, care a fost un mare admirator al exactitâţii matematice. 
Dar Kant era un adept al intelectului, pe când Hegel - al speculaţiunii. 
Se ştie, de asemenea, despre incercarea de colaborare dintre un mare 
reprezentant al intelectului, respectiv Thomas Alva Edison, considerat 


318 Aspecte logico-lingvistice ale speculaţiunii 


până astăzi ca cel mai mare inventator şi cel mai inteligent om 
(în formula lui Bergson), şi marele fizician speculativ Albert Einstein, 
care, printre altele, ca şi Poincaré, n-o ducea prea bine cu calculele 
matematice. Marele teoretician al fizicii a fost nevoit să renunţe la 
colaborarea cu Edison, considerându-se cu totul depăşit de testele 
practice de inteligenţă la care işi supunea acesta colaboratorii. 

Din punct de vedere psihologic, se poate considera că mintea 
sau cugetul în exercitarea sa, mai ales prin educaţie, mediu de viaţă 
şi comportament, dar şi prin învăţarea disciplinelor ştiinţifice, poate 
să ducă la dezvoltarea acestor „facultăţi“ ale gândirii în grade diferite. 
Intervin aici aptitudini, deprinderi şi preferinţe; poate şi un anumit 
talent; calităţi senzoriale, îndemânare, putere de abstracţie, anumite 
înclinații temperamentale spre acţiune, contemplaţie sau meditaţie, 
şi chiar aşa-numitele „trăsâturi de caracter accentuate“. Cert este 
faptul că aceste „facultăţi“ ale cugetului se transformă în moduri 
diferite de gândire, care, teoretizate în forma unor discipline logice 
corespunzâtoare, au tendinţa fie de a se exclude reciproc, fie de a se 
îngloba una pe cealaltă. În ambele situaţii, reprezentanţii lor ajung la 
controverse. 

Tendinţele reducţioniste sunt cele mai şocante, dar cele de 
imixtiune trezesc în mod special reacţii violente de apărare. Am amintit 
deja de „intelectul speculativ” şi „raţiunea speculativă”, dar există şi 
un „intelect rațional“. Ele sunt, de regulă, respinse şi considerate prin 
excelenţă ca intervenţii „barbare“. Aceasta, fie din cauza simplificârilor 
pe care sunt nevoiţi så le facă „intervenţioniştii” nechemaţi dintr-un 
domeniu în alt domeniu, ceea ce duce la sârâcirea considerabilă a 
doctrinei logice respective, care devine de nerecunoscut, cât şi la 
restrângerea posibilităţilor tradiţionale de aplicabilitate; fie datorită 
complicaţiilor inutile, care ajung uneori să ia forma unor teorii aproape 
de neînțeles chiar şi pentru cei care le-au emis. Este cazul logisticii, ca 
intervenţia logico-simbolică în cadrul logicii tradiţionale, redusă la 
Câteva relaţii judicative şi scheme silogisti ce, ca exemplu de simplificare, 
şi al teoriei lui Kant, atât de complicată şi dificilă, pentru justificarea 
pătrunderii ilicite reciproce a intelectului în domeniul raţiunii şi a raţiunii 
in domeniul intelectului. lată cum descrie Kant însuşi, în termeni 
patetici, strâini de stilul lui obişnuit, această „aventură“: „Nu numai cå 
am străbătut tărâmul intelectului pur şi i-am cercetat cu grijă fiecare 
dintre părţi, ci i-am măsurat şi întinderea şi i-am hărăzit acolo locul 
potrivit al fiecărui lucru. Dar acest târâm este o insulă, pe care natura 
însăşi a închis-o între hotare imuabile, Estetârâmul adevărului (ce nume 
fermecăâtor!), înconjurat de un ocean întins şi furtunos, sălaşul intim. 
al iluziei, în care nourii de ceaţă densă şi mulţimea impunătoare a 
ghețarilor vremelnici îmbracă aspectul înşelător al unor noi meleaguri. 
ŞI-I ispitesc mereu cu speranţe deşarte pe navigatorul pornit, fără vreo 

ţintă anume, după descoperiri întâmplătoare. Îl prind mereu în aventuri 
la care nu mai poate, de-acuma, să renunţe şi pe care, totuşi, nici 
vorbă să le poată duce cândva la bun sfârşit“ (traducere din Kritik der 
reinen Vernunft, ed. Rosenkranz, 1838, p. 196). Cam acelaşi lucru va 
păţi şi Hegel cu „corabia“ speculativului, ajungând ca la a doua ediţie 
a Fenomenologiei spiritului să spună că n-o mai înțelege nici el! 

Se poate constata insă că o parte dintre aceste „aventuri“ s-au 
dovedit totuşi productive, mai mult, că au determinat apariţia unor 
„facultăţi“ hibride, între intelect şi rațiune şi, respectiv, între rațiune 
şi speculaţiune. În felul acesta se ajunge însă, pe planul cugetului, la 
cinci „facultăţi“, ceea ce permite o analogie cu cele cinci simţuri şi 
sugerează totodată soluţionarea filosofică a disputelor amintite. 
„Facultăţile“ acestea (le numim „facultăţi“ după terminologia germană 
- Verm6ge), ca şi simţurile, sunt diferite, au funcţii şi aplicaţii diferite. 
În anumite domenii, unele se dovedesc mai importante decât 
celelalte. Dar, cum nimânui nu i-ar trece prin minte să renunţe, la 
anumite simţuri numai pe motivul că ele nu-i folosesc în practicarea 
unei profesii (mirosul, să zicem, în muzică), tot aşa ar trebui să se 
petreacă lucrurile şi cu disciplinele logice, câci altfel imaginea noastră 
despre lume râmâne incompletă. Facultăţile cugetului trebuie să 
conlucreze, în măsura în care sunt compatibile, ca şi simţurile, şi, în 
plus, să păstreze intre ele un echilibru. Dacă, în cazul organismului, 
echilibrul este reglat pe cale nervoasă, în cadrul gândirii efective a 
lumii în ansamblul ei, rolul acesta de „moderator“ îi revine astăzi, 
mai mult ca oricând, filosofiei. 


2. Probleme de logică speculativă 


Termenul de „logică speculativă” are în primul rând semnificaţia 
dată de Hegel în Logica Mică. Die spekulative Logik se dovedeşte aici 
o teorie care cuprinde în sine, în acelaşi timp, „logica şi metafizica 
din trecut”!. Aceasta este semnificaţia general-filosofică, sistematică 
a logicii speculative, care ocupă o treime din Enciclopedia ştiinţelor 
filosofice a lui Hegel. O semnificaţie mai restrânsă a logicii speculative 
se referă la aportul ei in logica abstractă sau a intelectului şi în teoria 
gândirii dialectice sau negativ-raţionale?. Faţă de ultimele două, ca 
momente sau laturi ale logicului, logica speculativă este considerată 
ca „pozitiv-raţională“. Important, în acest context, este faptul că logica 
speculativă este distinctă de aşa-numitele „logici dialectice”. 
Speculativul conţine momentul dialectic, dar nu numai pe acesta, ci 
şi momentul abstract, şi, în plus, conţine şi altceva, raţionalul-pozitiv, 
pe care nu-l conţin cele două momente”. 

Această caracterizare a logicii speculative poate fi completată, 
pe linia distincţiei kantiene dintre intelect şi rațiune, cu adaosul câ, 
pentru Hegel, intelectul ar cuprinde şi raţionalul, în concepţie 
kantianâ. Mai precis, aşa-numita „rațiune purâ“”*. 

La Hegel, râmân raţionale momentele dialectic (negativ-raţional) 
şi speculativ (pozitiv-raţional), ceea ce inseamnă o deplasare a 
semnificației termenului de „rațiune“ spre dialectic şi speculativ. 
Raţionalul negativ aminteşte de „raţiunea speculativă” a lui Kant, care 
este dialectică în sensul „râu“ al cuvântului şi rezultă din „folosirea 
constitutivă” a Ideilor (incorectă), faţă de cea „regulativă“5. În orice 
caz, raţiunea speculativă în sens kantian presupune o aplicare rigidă a 
egilor intelectului şi este incadrabilă, hegelian, tot în sfera intelectului. 


i G.W.F. Hegel, Enciclopedia ştiinţelor filosofice. Partea întâi. Logica, 
Editura Academiei, Bucureşti, 1962, p. 49. 

2 Ibidem, p. 157. 

5 Ibidem, p. 165. 

4 Al. Surdu, Noţiunea Clasică şi conceptul hegelian, în Probleme de logică, 
vol. VII, Editura Academiei, Bucureşti, 1977, p. 32. 

a I. Kant, Critica raţiunii pure, Editura Ştiinţifică, Bucureşti, 1969. 

„Kant — zice Hegel — a conceput raţiunea, ce e drept, ca facultate 
a necondiţionalului; dacă ea este insă redusă la simpla identitate 
abstractă, se renunţă implicit la necondiţionalitatea ei, şi raţiunea 
nu este atunci, de fapt, decât intelect gol.“ 

Făcând abstracţie de utilizarea de câtre Hegel a termenului 
„rațiune“ în context dialectic şi speculativ, putem considera că 
ultimele două (dialectica şi speculativul) sunt distincte nu numai faţă 
de intelect, ci şi faţă de rațiune în accepţia tradiţională. 

Dacă prin intelect se înţelege gândirea intuitivă, practică, folositoare 
în lumea înconjurătoare, cu referinţă directă la lucrurile individuale şi 
la relaţiile dintre acestea, cu aplicaţii în lumea modernă la domeniul 
tehnicii, la anorganic şi solid, iar în ştiinţe, la aspectele matematice şi 
de calcul, fiind exprimabilă în simboluri şi formule, iar prin rațiune se 
înţelege gândirea discursivă, judicativă şi demonstrativ-argumentativă, 
ambele bazate pe legile identităţii şi noncontradicţiei, atunci este 
evident că dialecticul şi speculativul sunt difenite atât de intelect, cât 
şi de rațiune’. Pe de altă parte, după cum caracterizează Hegel însuşi 
speculativul*, se poate vorbi de o facultate distinctă a gândirii, diferită 
de intelect şi rațiune, de o gândire teoretică prin excelenţă (theoria = 
speculaţia), care are insă multe asemânări cu gândirea mistică, fiind 
contradictorie, paradoxală şi misterioasă, referindu-se mai mult la 
trecut şi viitor decât la prezent, la originea, evoluţia şi sfârşitul lumii, la 
consideraţiuni neverificabile direct şi, deci, neinfirmabile intuitiv sau 
demonstrativ. Această facultate a gândirii poate fi numită speculaţiune?. 
Ea conţine implicit momentul dialectic. 

Logica speculativă, ca teorie a speculaţiunii, este deci distinctă şi 
diferită de logica intelectului, căreia îi corespunde în zilele noastre logica 
simbolistică, dar şi de logica raţiunii, căreia îi corespunde logica 
tradiţională sau clasică. Fără să intrâm în amânunte, putem considera, 
în spirit hegelian, că există forme ale gândirii speculative deosebite de 
formele reprezentării şi ale intelectului reflectant!“, respectiv de formele 
intelectului şi ale raţiunii, în terminologia noastră. Forma gândirii 
speculative în genere, pe care Hegel o numeşte şi „formă absolută”, este 
considerată de câtre el însuşi ca fiind „de o cu totul altă natură” (von ganz 
anderer Natur) decăt este considerată, de obicei, forma logică!!. 


€ G.W.F. Hegel, op. cit., p. 129. 

7? Al. Surdu, Intelect, rațiune, speculațiune, în „Academica“, II, nr. 4 (16), 
1992, p. 15. 

8  Q.W.F. Hegel, op. cit., p. 166. 

° Al. Surdu, loc. cit. 

10 G.W.F. Hegel, Enciclopedia ştiinţelor filosofice. Partea a treia. Filosofia 
spiritului, Editura Academiei, Bucureşti, 1966, p. 390. 

11 G.W.F. Hegel, Wissenschaft der Logik, II. Teil, Leipzig. 1934, p. 231. 

Din anumite motive, Hegel nu face o analiză a formelor speculative 
ca atare!?, ci chiar utilizează frecvent terminologia logicii tradiţionale, 
numind, de exemplu, „noţiune“ (Begriff ceea ce el însuşi consideră 
că este cu totul altceva decât noţiunea'?. 

Independent de terminologie, care poate fi înlocuită, gândirea 
speculativă are, după Hegel, trei forme, care sunt în acelaşi timp 
momente ale Ideii. Termenul „Idee“ este de provenienţă kantiană. 
Pe primele două le-am numit Concept şi Arheotomie (împărţire 
originarâ)!*, pentru a le distinge de „noţiune“ şi „judecată“. Ele se 
acoperă, fireşte, cu triada hegeliană: teză, antiteză, sinteză, care 
este aplicația metodologică a celor trei forme speculative, 
concretizată în diferite triade, de genul: calitate, cantitate, măsură. 
Dar nu se acoperă cu totul şi, cel puţin formal, nu coincid. Primul 
termen (teza) al triadei poate fi considerat ca reprezentând 
conceptul, care este gândit în sine, ca unitar şi nediferenţiat. Dar al 
doilea termen (antiteza) apare, la rândul său, drept Concept, deşi 
este opus sau contrar primului. Arheotomia constă în raportul de 
opoziţie dintre teză şi antiteză, deci dintre primul şi al doilea termen, 
iar Ideea constă din sinteza acestora, care este şi ea, la rândul ei, 
un concept ş.a.m.d. Dar şi aici intervin nuanţe. Hegel nu numai că 
nu acceptă o tratare a determinanţilor gândirii „ca forme deosebite 
de conţinut“!5, deci o tratare a lor formală, dar nu acceptă, de regulă, 
nici măcar tratarea lor independentă unele de altele, ceea ce ar 
insemna izolarea lor, ruperea lor din cadrul „dezvoltării gândirii“ 
(Entwicklung des Denkens). 

În cadrul logicii tradiţionale putem trata despre noţiune nu numai 
independent de orice noţiune concretă, deci despre forma noţiunii 
independent de conţinut, dar şi despre forma noţiunii independent 
de forma judecâţii, căci ele sunt forme diferite, care nu provin una 
din cealaltă, şi nici nu se presupun reciproc. Or, ceea ce incerca Hegel 
este „deducerea lor din ele însele“ (die Ableitung ihrer an ihren selbst), 
ceea ce coincide cu „tratarea lor dialecticâ”!$. 

Se ivesc, deci, două probleme în legătură cu interpretarea 
speculaţiunii la Hegel. 

În primul rând, este oare corect să despârţim.forma speculativă 
de conţinutul ei, având în vedere că formele astfel tratate devin, în 
accepţia lui Hegel, fixe, că le pune pecetea finitului şi le face incapabile 


12 Al. Surdu, Noţiunea clasică şi conceptul hegelian, p. 35. 

15 G.W.F. Hegel, Enciclopedia..., Partea întâi. Logica, p. 288. 

1% AL. Surdu, op. cit., p. 46-48. 

15  Q.W.F. Hegel, Ştiinţa logicii, Editura Academiei, Bucureşti, 1966, p. 19, 
op. cit., |. Teil, p. 17. 

16 Ibidem, p. 29. 

să prindă adevărul, care e în sine infinit!?? După recomandările lui 
Hegel, nu. Cu toate acestea, el însuşi face adesea acest lucru. 
vorbind despre „mersul progresiv al conceptelor“!'€, el consideră 
că, ţinând cont de principiul după care negativul este în acelaşi timp 
pozitiv, şi de acela după care contradictoriul nu se dizolvă în neant, 
putem porni de la un concept oarecare, mai precis de la orice concept 
(în accepţia hegelianâ). Acesta presupune negația lui, care şi rezultă 
prin acceptarea acestuia, în virtutea primului principiu. Negaţia 
aceasta este „un nou concept”. Este vorba de o negaţie determinată. 

Opoziția dintre primul şi al doilea concept, în virtutea celui de-al 
doilea principiu, conduce la un al treilea concept. Cele trei concepte 
ilustrează o schemă de tipul: teză, antiteză, sinteză. 

Trebuie adâugat faptul că primul concept, considerat pozitiv, 
conţine în sine negativul. „Negativul acesta, pe care conceptul îl are în 
sine, e ceea ce determină autodezvoltarea conceptului; în aceasta 
rezidă natura lui cu adevârat dialecticâ.“”!* Hegel prezintă astfel o 
structură formală sau o schemă (skema = Form, Gestalt) a „mersului 
progresiv al conceptelor”, fără referinţe la un conţinut determinat. 
Acelaşi lucru este ilustrat prin arheotomie (împărţire originară = 
Urteilen)?0, care urmează unui concept oarecare pentru faptul cå este 
conținută în conceptul însuşi. Două lucruri sunt importante aici: a) cå 
arheotomia este a conceptului însuşi şi D) că cele două determinaţii, 
momente sau laturi de diviziuni (împărțiri = Einteilung) nu devin prin 
aceasta independente una de cealaltă, ci, dimpotrivă, unitatea lor 
devine un al treilea element. Este vorba şi aici de o schemă, de o 
tratare formală, care se face, şi ea, în virtutea unor anumite principii. 

Aceste consideraţiuni ne permit să susţinem posibilitatea tratării 
formale a speculaţiunii, chiar în accepţia rigid-comprehensivă a lui Hegel, 
Ceea ce nu înseamnă însă tratare formalistă, simbolizabilă prin litere. 

A doua problemă se referă la posibilitatea distingerii, fâră o 
despărţire a lor, cum recomandă Hegel, a formelor componente ale 
schemei speculative. Cel puţin ca momente, Hegel le distinge şi le 
tratează separat, notându-le cu cifre de la unu la trei. Aceasta 
presupune, indiferent de acestea, o succesiune. Succesiunea deci 
poate constitui un criteriu de distincţie al momentelor formale din 
„mersul progresiv al conceptelor“, care se revelează astfel pe ele însele. 

leşind din contextul filosofiei hegeliene, în care mersul progresiv 
este al conceptelor însele, putem considera că succesiunea 
speculativă este un proces progresiv gnoseologic, de la ceea ce este 


17 Ibidem, p. 20. 
18 Ibidem, p. 36. 
19 Ibidem, p. 37. 
20 Ibidem, p. 42. 


Probleme de logică speculativă 325 


cunoscut ca unitate nediferenţiată, la cunoaşterea componentelor 
sale opoziţionale şi, apoi, a unităţii lor sintetice. Transpusă pe plan 
gnoseologic, deci hegelian, problema are multiple implicaţii: 
ontologice, logice şi metodologice, dar şi psihologice şi lingvistice. 

Din perspectiva ontologică, chiar şi hegelian vorbind, 
speculativul se referă prin concept la domeniul infinitului, la 
totalitâţi complexe, cum observase şi Kant, in legătură cu raţiunea 
speculativă. Or, acestea, şi in sfera intelectului, conduc la situaţii 
paradoxale (mulţimea tuturor mulțimilor exempli gratia). Conceptul 
speculativ nu este însă numai infinit, ci şi absolut, necondiţionat şi 
liber. Dar acestea sunt determinaţii ale lucrului în sine, ale 
transcendentului în accepţie kantiană, a cărui interpretare conduce 
la antinomii. Hegel însuşi consideră că speculativul se aseamână 
cu misticul, care este la fel de misterios şi paradoxal?!. Şi, mai mult, 
că filosofia speculativă şi religia au acelaşi conţinut??. Dar aceasta 
înseamnă cå problemele ontologice speculative se gâsesc în toată 
istoria filosofiei şi a religiei. 

Important este dacă soluţionarea acestora a implicat sau nu şi 
aspecte de logică speculativă, adică un mod aparte de a gândi, diferit 
de acela obişnuit, al intelectului sau al raţiunii. De genul acesta au 
fost considerate fragmentele „obscure“ ale lui Heraclit sau cele 
antiologice ale lui Platon??. Numai că, pe această linie, s-au dovedit 
operative şi ale formaţiuni speculative, binare, tetradice şi pentadice, 
care nu mai apar ca atare la Hegel. 

Fără să mai fie vorba de un proces obiectiv de autoproducere a 
formelor speculative, independent de cunoaşterea umană, cum apare 
la Hegel, au fost necesare anumite metode speciale de stimulare a 
gândirii speculative, diferite şi chiar opuse celor obişnuite, intelective 
sau raţionale. Dacă intelectul se bazează pe acţiunea directă asupra 
stărilor de fapt şi pe intuiţie, iar raţiunea - pe contemplaţia lucrurilor 
sensibile şi pe reflecţie, speculaţiunea se bazează pe meditaţie şi 
revelaţie ca metode de transcendere a existenţei imediate. Ele şi au 
corespondențe religioase, mistice, cum sugerase Hegel. Mystikos 
provine de la myo = a inchide ochii, ceea ce sugerează despărţirea 
de calea simţurilor, care conduce la intelect şi rațiune. 

Tehnicile de meditaţie, in special cele indiene, ridică probleme 
serioase de natură psihologică, al căror ecou se regăseşte în psihologia 
transpersonală de dată recentă. Gândirea speculativă presupune 
mecanisme psihice diferite de cele obişnuite în gândirea intuitivă 
sau raţională, ceea ce ii conferă un statut psihologic aparte. 


21 G.W.F. Hegel, Enciclopedia..., Partea întâi, p. 166. 
22  G.W.F. Hegel, Enciclopedia..., Partea a treia, p. 390. 
25 Cf. supra, Antitetică, dialectică negativă şi antiologie la Platon. 

În fine, a rămas o problemă permanentă aceea a limbajului 
speculativ, a unei modalităţi specifice de exprimare a formelor 
speculative. În acest sens, Hegel foloseşte terminologia logicii 
tradiţionale şi modalitatea exprimării colocviale. Aceasta, în ciuda 
faptului, repetat mereu, cå „propoziţia, în forma unei judecăţi, nu 
este aptă så exprime adevăruri speculative“2*. Teza lui Hegel că 
„filosofia în genere nu are nevoie de o terminologie specială“? l-a 
costat multe ironii gratuite şi interpretări rizibile, care continuă până 
în zilele noastre. 

Toate acestea dovedesc faptul că problemele logicii speculative 
nu se reducla o reinterpretare a logicii lui Hegel, în ciuda contribuţiilor 
deosebite pe care le-a avut în această direcţie. Principala deficiență 
a logicii sale o constituie tratarea ei neformală. El repetă adesea 
butada cu intenţia acelui scolastic care voia så înveţe să înoate înainte 
de a intra în apă. Şi, ca atare, consideră lipsită de sens tratarea logicii 
înainte de aplicarea ei la domeniul pe care el însuşi îl considera ca 
aparţinând metafizicii. Or, aceasta, în forma ei tradiţională, pe care o 
şi laudă Hegel, pentru faptul că acorda importanţa cuvenită gândirii 
(numai ceea ce e cunoscut prin gândire poate fi adevârat), era 
întotdeauna precedată de logică, de o logică tratată formal, 
independentă de conţinutul pe care urma sâ-l structureze. Ceea ce 
nu însemna, în nici un caz, că autorul unei cârţi de metafizică scria 
mai întâi o logică, în totală necunoaştere a metafizicii, şi abia apoi o 
aplica la elaborarea acesteia. 

intr-un! anumit sens, logica este rezultatul filosofiei, dar nu al 
unei filosofii abordate independent de logică, şi aceasta, cu atât mai 
mult cu cât este vorba de o filosofie speculativă, deci clădită după 
alte criterii decât cele obişnuite, ale intelectului şi raţiunii. Din punct 
de vedere filosofic, este o naivitate så ne imaginăm că cineva va 
accepta un şir aproape nelimitat de triade concrete, cu conţinut 
determinat, dintr-un sistem filosofic asemânător celui hegelian, fără 
să accepte în genere, formal, faptul că aceste triade ar avea vreo 
semnificaţie. Ceea ce ar însemna, conform butadei amintite, să-l 
arunci pe amatorul de a învăţa să inoate unde este apa mai mare şi 
mai involburată. 


2 G.W.F. Hegel, Ştiinţa logicii, p. 72. 
25 Ibidem, p. 14. 


3. Conceptul de logică a religiei 


Nae lonescu are merite deosebite pe linia stimulării interesului 
pentru istoria religiilor în genere şi a religiilor primitive în mod special. 
Aceasta, în ciuda faptului că era un creştin ortodox, chiar militant. 
Cauza o constituie concepţia sa, numită de el însuşi „fenomenologică”, 
despre religie şi, în'mod special, despre religiozitate. Termenul nu are 
nici o legătură cu fenomenologia lui Husserl. Este vorba de considerarea 
religiozităţii ca fenomen, ca stare de fapt, care trebuie studiat ca atare, 
indiferent de concepţiile, credinţele, preferinţele etc. ale celui care 
întreprinde studiul. Mircea Eliade, care i-a urmat linia, a fost unul dintre 
primii istorici imparţiali ai religiilor, care a putut să evite cele două 
maniere la modă; cea polemică şi cea apologetică. Morfologismul sâu 
nu este decât o aplicaţie structuralistă a fenomenologiei lui Nae 
lonescu. În felul acesta a contribuit Mircea Eliade la elucidarea istoriei 
religiilor ca parte a ceea ce se numeşte astăzi religiologie sau ştiinţa 
religiei, cum era numită la începutul secolului nostru, când predominau 
însă tendinţele metafizice, psihologiste şi vag comparatiste!, tocmai 
din cauza lipsei de material istorico-religios diversificat. 

Acceptarea unei „ştiinţe a religiei“ determină însă o reconsiderare 
a raportului dintre ştiinţă şi religie, de care s-a făcut atâta caz în 
doctrinele ateiste. Religia in genere nu mai poate fi opusă ştiinţei, 
după cum nu poate fi opusă hici societatea. Aşa cum este posibilă o 
ştiinţă despre societate, care să studieze societatea, este posibilă şi 
o ştiinţă care să studieze religia?. Aceasta, indiferent dacă într-o 
anumită societate sau într-o anumită religie există vreo opoziţie 
impotriva ştiinţei. De altfel, opoziţia nici n-a existat între religie şi 
ştiinţă, sau, mai în profunzime, între religiozitate şi scientificitate, ci 
numai între reprezentanţii acestora, care au stabilit distincţii rigide 
între credinţă (Glaube) şi ştiinţă (Wissen)?. 


l Cf. Th. Achelis, Abriss der vergleichenden Religionswissenschaft, 
G.J. Göschen’'sche Verlagsbuchhandlung, Leipzig, 1908, p. 7 sq. 

2 J. Waardenburg, Religionen und Religion. Systematische Einführung in 
die Religionswissenschaft, Walter de Gruyter, Berlin, 1986, p. 36. 

3 Th. Achelis, op. cit., p. 27. 

Dacă, urmându-l pe Nae Ionescu, Mircea Eliade a obţinut rezultate 
remarcabile în cel puţin două dintre subdisciplinele religiologiei: 
cercetarea istorică şi cercetarea comparativă, datorită aceleiaşi 
influenţe n-a obţinut rezultate semnificative în domeniile cercetărilor 
ştiinţifice speciale asupra religiei, respectiv în antropologia religiei, 
sociologia religiei, psihologia religiei şi, mai ales, în logica religiei. 
Ultima fiind o componentă importantă atât pentru filosofia religiei 
în genere, cât şi pentru cercetarea hermeneutică din cadrul 
religiologiei*. Cauza o constituie despărţirea rigidă dintre rațiune şi 
religie cu care opera Nae lonescu şi, totodată, reducerea logicii la 
rațiune. Altfel spus, separaţia dintre logică şi religie. „Deducerea 
raţională a existenţei lui Dumnezeu - zicea Nae lonescu - nu face 
parte din domeniul faptului religios.“ Existenţa absolută, considera 
el, faţă de existenţa noastră, „nu este de ordin logic, nu este de ordin 
obiectiv, raţional, demonstrativ, ci este pur şi simplu trâitâ“$. 

După propriile sale indicaţii”, Nae Ionescu l-a urmat, în această 
direcţie, pe Rudolf Otto, care era adeptul despărțirii religiei de rațiune. 
Dacă nu în totalitatea ei, cel puţin în profunzimea ei, religia râmâne 
pentru Rudolf Otto, ca şi pentru Claus Harms, „terra incognita pentru 
rațiune“. Ceea ce nu era o concepţie extravagantă la începutul 
secolului nostru, cum o spune Rudolf Otto însuşi: „A te ocupa de 
irațional este astăzi aproape un sport“?. Numai că „sportul“ acesta 
era practicat din primele secole ale creştinismului. Rudolf Otto se 
referă pe larg la Chrysostomus (mort în 407 e.n.), după care elementul 
irațional din credinţa în Dumnezeu se opune aici celui raţional, cât şi 
celui raţionalizabil!?. 

Situaţia aceasta nu era însă obişnuită, cel puţin pentru teologii 
catolici, care căutau argumente raţionale în favoarea existenţei lui 
Dumnezeu. Medievalii catolici, de influenţă platonică, neoplatonică, 
aristotelică sau stoică, erau, de altfel, buni logicieni, cultivatori cu 
predilecție ai raţiunii. Rudolf Otto rezumă raționalismul creştin de 
până în zilele noastre, în accepţie neotomistă, ca fiind compatibil cu 
religia pentru faptul câ nu încearcă numai o explicaţie raţională a 
ceea ce poate fi explicat, ci mai ales pentru faptul că justifică 
miracolul, minunea, supranaturalul tocmai prin postularea 


+ J. Waardenburg, op. cit., p. 202. 
5 Nae lonescu, Prelegeri de filosofie religioasă, Editura Apostrof, 
Cluj, Napoca, 1995, p. 63. 
Ibidem, p. 152. 
7 Ibidem, p. 169. 
8 R. Otto, Sacrul, Editura Dacia, Cluj-Napoca, 1996, p. 75. 
9 Ibidem, p. 73. 
19 R. Otto, Despre numinos, Editura Dacia, Cluj-Napoca, 1996, p. 11. 

posibilităţii, pe cale religioasă, a depâşirii raţionalului. „Diferenţa 
invocată adesea, cum că raționalismul ar presupune negarea 
miracolului, în timp ce opusul sâu (iraţionalismul) l-ar afirma, este în 
mod vădit falsă, sau cel puţin superficială. În fond, teoria curentă, 
care consideră miracolul ca fiind întreruperea temporară a lanţului 
de legi naturale, întrerupere provocată de o Fiinţă Supremă care ea 
însăşi le-a stabilit şi care, în consecinţă, ar trebui să fie stâpână, este 
tot ce poate fi mai raţional.”!! 

În rest, misiunea raționalismului creştin era şi este aceea de a 
prezenta cât mai coerent fondul raţional al religiei, de a raţionaliza 
astfel şi de a păstra pe această cale ceea ce mai poate fi salvat din 
faţa criticii distructive a raționalismului ateu. 

Raționalismul ateu se bazează pe aceleaşi argumente logice, cu 
deosebirea cå nu este acceptată intervenţia Fiinţei Supreme în „lanţul 
de legi naturale”. Critica religiei întreprinsă de câtre Ludwig Feuerbach 
este în fond o critică raţionalistă a religiei şi, în mod special, a 
creştinismului. El s-a bazat pe logica tradiţională, operând cu formele 
clasice; noţiunea, judecata şi raţionamentul, şi, respectiv, pe legile 
corespunzătoare acestora: principiul identităţii - la nivel noţional; 
principiul noncontradicţiei — la nivel judicativ; şi principiul raţiunii 
suficiente -— la nivel silogistic. Esenţa creştinismului şi a religiei în 
genere se bazează, după Feuerbach, pe o înstrâinare a esenței umane 
de ea insâşi, pe o ipostaziere a ei în postura divinității. Ceea ce, 
noţional, înseamnă o încâlcare a principiului identităţii, a identitâţii 
omului cu sine. Aceasta produce, în mod firesc, o mulţime de 
contradicții, de enunţuri incompatibile, şi conduce, pe plan teologic, 
la raționamente sofistice. Ă 

Este curios cå marxiştii, adepţi ai „logicii dialectice“, diferită de 
logica raţiunii, în care domneşte „identitatea concretă“ şi contradicţia, 
au acceptat cu entuziasm critica raţionalistă a religiei. „Nici unul dintre 
noi - va zice Engels - n-ar fi ajuns la comunism, dacă nu reuşea 
Feuerbach să învingă speculaţiile hegeliene despre religie.” Or, Hegel 
era tocmai părintele logicii dialectico-speculative, pe care s-a bazat 
şi Marx la elaborarea lucrârii Capitalul. Hegelian vorbind, este şi firesc 
“ca în religie să domnească lipsa de identitate şi. contradicţia, căci 
acestea domnesc pretutindeni şi, ca atare, raţionamentele bazate 
pe acestea nu sunt sofistice. 

Faptul că Nae lonescu despârţea, în maniera lui Rudolf Otto, 
religia de rațiune şi de logică în genere, considerând câ „există o 
viaţă religioasă de sine stâtâtoare, care nu are nimic comun cu viaţa 
noastră raţională, logic-obiectivâ“!2, pare, de asemenea, curios pentru 


i R. Otto, Sacrul, p. 10. 
'2 N, Ionescu, op. cit., p. 209. 

un logician şi un istoric al logicii. Numai cå Nae lonescu, deşi avusese 
deschideri surprinzătoare spre logica modernă, nu acordă nici o 
importanţă logicii lui Hegel!5. 

Insistâm asupra acestui aspect deoarece influenţa lui Nae Ionescu 
nu s-a manifestat numai în opera tânărului Mircea Eliade, ci a creat o 
direcţie iraţionalistă de interpretare a religiei care se menţine până în 
zilele noastre. Ea a convenit criticii ateiste de la noi, propovâduitoare 
a raționalismului vulgar, oferindu-i chiar argumente neaşteptate, câci 
prin „irațional“ se înţelege, simplist, nu ceea ce nu este raţional, ci 
ceea ce contrazice raţionalul, ceea ce este absurd, aberant. De aici nu 
a fost decât un pas câtre considerarea misticilor ca imbecili, ca bolnavi 
mintal, fapt pentru care erau „trataţi psihiatric”, ca înşelâtori şi chiar 
infractori, fapt pentru care erau condamnaţi de drept comun - făcând 
abstracţie de personalităţile religioase, care erau „tratate ca duşmani 
politici”. Astăzi religia nu mai este interzisă, în nici una dintre formele 
ei, oficiale sau nu, dar atitudinea intelectualilor a râmas aceeaşi - de 
a-i considera cel puţin „naivi“ pe adevâraţii credincioşi, în ciuda rolului 
tot mai puternic al Bisericii în viaţa publică, naţională şi internaţională. 

La aceasta se mai adaugă şi atitudinea scientist-pozitivistă, bazată 
pe ignorarea religiologiei moderne, ca şi poziţia pozitivismului logic 
sau a neopozitivismului, bazat pe concepţii intelectualiste, de tip 
logico-matematic. Teologii moderni se referă la adversitatea 
principială a lui Wittgenstein faţă de acceptarea enunţurilor 
teologice!*. „Despre ceea ce nu se poate vorbi trebuie să se tacâ.“!5 

Ce-i drept, Wittgenstein nu era un ateu, şi avusese chiar intenţia 
de a se câlugâri, dar el se referea la aşa-numitele aspecte 
„inexprimabile” ale religiilor, pe care nu le contesta, ci le considera 
ca imposibil de redat în formule l6gico-matematice. 

Aici nu mai este vorba de ceva irațional, deci opus raţiunii, căci 
logica matematică este o teorie a intelectului. Inefabilul religios este 
deci neinteligibil. El poate fi trâit, simţit, eventual arâtat!*, dar nu 
formulat logic. Ceea ce conduce, în mod firesc, la lipsa oricărei legături 
între logică şi religie. 

Fără o distincţie clară între intelect şi rațiune, este greu de operat 
cu aceste noţiuni. În filosofia şi teologia occidentală este utilizat 
termenul de „intelect divin”. Aceasta, pe linia atribuirii de determinaţii 
perfecte lui Dumnezeu. Cauza apariţiei enunţurilor contradictorii din 
cadrul religiei s-ar datora nu caracterului irațional al acestora, ci 


13 Cf. Nae lonescu, Curs de istorie a logicii, Editura Humanitas, Bucureşti, 
1993, p. 209-210. 

!* J. Hochstaffl, Negative Theologie, K6sel-Verlag, München, 1976, p. 162. 
i5 L. Wittgenstein, Tractatus logico-philosophicus, prop. 7. 

16 Ibidem, prop. 6.522. 

caracterului lor supra-rațional, căci ele ar ţine de „inteligenţa 
supra-raţionalâ”!?, de care ţine şi omul, dar nu prin rațiune, ci prin 
voinţă şi sentiment. 

Este vorba aici de un fel de „inteligenţă neraţionalâ“, despre care 
vorbeau şi scolasticii (intellectus sine officio rationis). Intelectul 
Perfect, Suprem sau Divin acţionează, fireşte, fără să ţină cont de 
vreo lege a raţiunii, pe care o depăşeşte. Ceea ce conduce, de 
asemenea, la despărţirea logicii de religie. 

Intelectul are însă, de la Kant citire, o semnificaţie, dimpotrivă, 
sub-raţională. El este legat, într-adevăr, de sensibilitate, care îi 
mijloceşte contactul cu lumea fenomenalâ. Categoriile intelectului 
sunt un fel de reprezentări generalizate ale fenâmenelor, la care se 
raportează insă a priori, pe baza tabelei tetradice a cantităţii, calităţii, 
relaţiei şi modalităţii. Rațiunea este superioară acestora şi are, faţă 
de ele, un rol fie regulativ, fie constitutiv. Şi anume prin ideile raţiunii. 

Psihologia genetică modernă confirmă parţial kantianismul. 
Există, după Piaget, o „inteligenţă preverbalâ“, adică un intelect 
preraţional, legat de sensibilitate (senzaţie, percepţie şi reprezentare), 
care îi permite copilului prevorbitor să se descurce în mediul stârilor 
de fapt imediate în care trâieşte. Este vorba de intelectul uman 
subraţional, care operează cu inefabilul senzorial. Dar acesta, deşi 
s-a dovedit că are legătură cu logica, mai precis, cu logica simbolică, 
matematică, a intelectului, nu are nici o legătură cu religia. 

Legat de religie, din perspectiva lui C.G. Jung, este inconştientul. 
Un fel de inconştient colectiv, alcâtuit din arhetipuri, care nu se 
manifestă nici el verbal, ci prin simboluri care apar frecvent în vise. 
Dar aici ne gâsim, indiferent de interpretarea simbolică a unor 
elemente religioase, pe un teren strâin de logică, deci subintelectual 
şi subraţional. 

Kantian vorbind, ideile raţiunii, în utilizarea lor regulativă, 
contribuie la ordonarea categoriilor intelectului, utilizarea lor 
constitutivă determină însă construcţii ideale, a căror exprimare 
conduce la paradoxe (antinomii, paralogisme, idealuri). Aspectul 
contradictoriu al enunţurilor respective determină caracterul dialectic 
al raţiunii, numită speculativă în utilizarea ei constitutivă, adică în 
construcţia unor obiecte ideale „la care nu putem ajunge prin nici o 
experienţâ”!8. De genul acesta este idealul numit „fiinţă originarâ“, 
„fiinţă supremă”, sau „fiinţa fiinţelor”!?. Ne găsim aici, dacă nu pe 


17 F. Schuon, Despre unitatea transcendentă a religiilor, Editura Humanitas, 


Bucureşti, 1994, p. 176. 

8 I, Kant, Critica raţiunii pure, Editura Ştiinţifică, Bucureşti, 1969, 
p. 500-501. 

19 Ibidem, p. 467. 

terenul religiei, in mod evident pe terenul teologiei, al discuţiilor 
referitoare la dovezile existenţei lui Dumnezeu, ontologice, 
cosmologice şi fizico-teologice?0. 

Este vorba despre ceea ce Hegel numea „raţiunea negativă”, 
partea „negativ-raţională“ a logicului, dialectică prin excelenţă?!. Dacă 
Immanuel Kant limita acţiunea corectă a raţiunii la utilizarea ei 
regqulativă, respingând raţiunea speculativă tocmai pentru caracterul 
ei dialectic, adică pentru faptul că încalcă principiul raţional al 
noncontradicţiei, ceea ce inseamnă contestarea corectitudinii ei 
logice, deci excluderea din domeniul logicii transcendentale, pentru 
specificul ei transcendent, Hegel, dimpotrivă, o consideră, alături de 
latura abstractă şi de cea pozitiv-raţională sau speculativă, ca parte 
constitutivă esenţială a logicului, a logicii speculative, numită, tocmai 
din această cauză, „dialectico-speculativâ“. Ceea ce îi reproşează 
Hegel lui Kant este faptul că n-a descoperit decât un număr relativ 
redus de situaţii contradictorii, paradoxale numai pentru intelect şi 
rațiune, ca facultăţi limitate ale gândirii, dar obişnuite pentru gândirea 
speculativă. Şi aceasta, nu numai cu referinţă la domeniul religiei, 
ci şi al întregii realităţi. 

Hegel chiar spune, în legătură cu speculativul, „că prin el trebuie 
să se înțeleagă ceea ce se înțelegea mai demult în mod obişnuit, mai 
ales în legâtură cu conştiinţa religioasă şi cu conţinutul ei, prin mistic. 
Când se vorbeşte astăzi de mistic, de regulă este luat drept ceea ce e 
plin de mister şi nu poate fi conceput, acest mister este apoi privit — 
în funcţie de gradul de cultură şi de felul de a gândi — de câtre unii 
drept ceea ce constituie adevărul şi autenticul, de câtre alţii însă, 
drept superstiție şi amâgire. În privinţa aceasta este de observat că 
misticul este într-adevăr ceva misterios, dar numai pentru intelect, şi 
anume doar pentru motivul cå principiul intelectului este identitatea 
abstractă, în timp ce misticul (ca echivalent în semnificaţie cu 
speculativul) este unitatea concretă a acelor determinaţii pe care 
intelectul le consideră adevărate numai în izolarea şi în opoziţia lor. 
Când apoi şi cei care recunosc misticul drept adevâr râmân la punctul 
de vedere că el este ceva absolut misterios, ei dovedesc câ pentru ei 
gândirea are tot numai semnificaţia identificării abstracte şi câ, de 
aceea, pentru a ajunge la adevăr ar trebui så renunţăm la gândire, 
sau, cum se mai obişnuieşte a se spune, să facem raţiunea prizonieră. 
Dar, cum am văzut, gândirea abstractă a intelectului nu e ceva ferm 
şi ultim, dimpotrivă, ea se dovedeşte a fi permanentă depăşire de 
sine şi trecere în opusul ei, în timp ce raţionalul ca atare (raţionalul 


20 Ibidem, p. 475-498. 
2! G.W.F. Hegel, Enciclopedia ştiinţelor filosofice, Logica, Editura 
Academiei Române, Bucureşti, 1962, p. 157. 

pozitiv sau speculativul — n.n.) constă tocmai în aceea că el conţine 
în sine termenii opuşi, ca momente ideale. Orice e raţional (raţional 
pozitiv sau speculativ — n.n.) poate fi deci numit, totodată, şi mistic, 
ceea ce înseamnă că el depâşeşte. intelectul (şi raţiunea negativă ~ 
n.n.), dar nu inseamnă nicidecum că el trebuie considerat în genere 
ca ceva inaccesibil gândirii şi depăşind puterea de concepere“2?. 

Acesta este un text semnificativ pentru întreaga discuţie referitoare 
la logica religiei. Un text care infirmă principial plasarea domeniului 
religios în sfera iraţionalului, neinteligibilului, inconştientului etc., deci 
în afara oricărei logici obişnuite (a intelectului sau a raţiunii). Pe de 
altă parte, presupune admiterea lui ca atare, fâră restricţii de genul 
„religiei în limitele raţiunii“, şi chiar justifică astfel de încercări ca fiind 
determinate de poziţiile limitat-logice nu ale religiei, ci ale doctrinelor 
logice care nu acceptă dialectica şi speculativul, proprii nu numai 
religiei, ci întregii lumi, dacă aceasta este concepută în procesul 
desfăşurării sale dinamice, istorice, opoziţionale şi contradictorii. 
Numai că logicii dialectico-speculative, în variantă hegeliană sau nu, 
i-a fost contestat statutul de logică. 

De pe aceleaşi poziţii ale intelectului (bazat pe identitatea 
abstractă), H. Scholz considera câ „gândirea lui Hegel nu este 
compatibilă cu logica propriu-zisâ“?5, iar J.M. Bochenski afirmase că 
Hegel era un „ignorant în logicâ”2*, Aceasta, pe motivul că nu are nici 
o contribuţie în logica intelectului, respectiv în logica matematică. 

Au existat insă şi încercări de interpretare logico-matematică, 
considerată modernă şi chiar ultima formă acceptabilă a logicii, chiar 
şi a logicii lui Hegel”? şi, în mod firesc, şi a religiei. Exemplară în acest 
sens este încercarea lui J.M. Bochenski?6. El însuşi consideră, faţă de 
concepţiile la modă care despart logica de religie, câ o astfel de 
incercare poate să surprindă şi chiar så şocheze. Pentru a linişti 
spiritele, anunţă de la început câ vor fi studiate „numai acele aspecte 
ale religiei care sunt accesibile logicii”2?. În termeni tradiţionali, având 
în vedere că logica matematică este de fapt forma modernă a logicii 
intelectului, kantian vorbind, asistâm la o reiterare a tendinței de 
reducere a religiei, de data aceasta, „în limitele intelectului”. 

Principial, logica religiei, în accepţia lui Bochenski, nu este o logică 

diferită de logica matematică, ci este tocmai această logică, cu 


22 Ibidem, p. 166-167. 

235 H. Scholz, Geschichte der Logik, Berlin, 1931, p. 18. 

24 J.M. Bochenski, Formale Logik, Munchen, 1956, p. 301. 

233 Q. Günther, Das Problem einer Formalisierung der transzendental- 
dialektischen Logik, Hegel-Studien, Beiheft 1, 1964. 

26 J.M. Bochenski, The logic of religion, University Press, New York, 1965. 
2 Ibidem, p. V. 

aspectele sale sintactice şi semantice, aplicată la studiul discursului 
religios, adică nu la religiozitatea ca atare, ci la exprimarea ei lingvistică, 
nu la religie, ci la scrierile religioase, la textele biblice, de exemplu. 
Ceea ce plasează discuţia, din perspectiva religiologiei, la nivelul 
hermeneuticii, 'restrânsă la interpretarea textelor religioase. Or, 
aceasta este o parte mai mult filologică a hermeneuticii religioase, 
operativă doar în religiile conservate scriptic, care sunt foarte puţine. 
În hermeneutica religioasă propriu-zisă este vorba de interpretarea 
actelor religioase, a practicilor şi a credințelor, a ritualurilor, a gesturilor 
simbolice, şi numai ocazional a modalităţilor lingvistice prin care 
acestea sunt comunicate oral sau scriptic. Acesta este motivul pentru 
care lucrarea lui Bochenski nici nu este amintită în cadrul cercetărilor 
hermeneutice ale stărilor de fapt religioase (religiose Tatbestände)”. 

Preventiv, Bochenski încearcă delimitarea logicii religiei de 
teologie. Cu toate acestea, teologii au menţionat-o, dar nu într-un 
sens pozitiv. Semantica logico-matematică, referitoare la raportul 
dintre semn şi desemnat sau semn şi semnificaţie, simplifică 
inadmisibil, de exemplu, problema inefabilului religios. Formal-logic, 
zice Hochstaffl, sunt foarte uşor de găsit obiecte inexprimabile într-o 
anumită limbă sau chiar inexprimabile în orice limbă, fie că nu sunt 
cunoscute, fie că nu şi-au găsit încă expresii corespunzătoare. Dar 
nu aceasta este problema. Inefabilul religios nu se referă la aspecte 
semantice, de corespondențe lingvistice sau de precizări ontice. 
Divinitatea nu este un obiect (Ding) al gândirii intelectiv-raţionale. 

Deşi a pornit pe linia lui Nae Ionescu, de plasare a religiozităţii 
pe coordonatele iraţionalului, Mircea Eliade a surprins aspecte 
dialectice ale raportului sacru-profan, dialectica simbolului religios, 
dialectica hierofaniilor şi adevărata dialectică a sacrului??. El a ajuns 
la concluzia că divinul este o sumă în care toate contrariile coincid, 
coincidentia oppositorum, care nu este exprimabilă cu mijloacele 
limbajului şi ale logicii intelectiv-raţionale. 

Mircea Eliade consideră câ sacrul nu este irațional, ci doar 
nerațional, ceea ce înseamnă nu cå este strâin de logică în genere, ci 
de logica raţiunii. Ceea ce prefigurează o logică a religiei de tip 
dialectico-speculativ, o logică a faptului religios, şi nu a discursului 
despre acesta. Din pâcate, reflexiile acestea târzii ale lui Mircea Eliade 
nu s-au concretizat în scrieri corespunzâtoare. 

De altfel, conceptul de logică a religiei râmâne încă discutabil. 


285 J. Waardenburg, op. cit., p. 206 sq. 
2 W. Dancă, Mircea Eliade — Definitio sacri, Editura Ars Longa, laşi, 
1998, p. 8. 


4. Consideraţiuni 
despre logica științelor sociale 


Problema legâturii dintre logică şi ştiinţe în genere şi, în mod 
special, a legăturii acesteia cu ştiinţele sociale, s-a pus din antichitate, 
o dată cu elaborarea logicii aristotelice, care a şi avut ab initio 
semnificaţia de organon = instrument al ştiinţelor. 

Hegel zicea câ meritul lui Aristotel n-ar fi constat atât în 
descoperirea şi studiul silogismului, cât mai ales în faptul cânu l-a 
utilizat ca atare în scrierile sale filosofice. Observaţie corectă, dacă 
prin silogism înţelegem „schemele“ silogismelor. Dar logica lui Aristotel 
nu se reduce la silogism, şi cu atât mai puţin la schemele acestuia, 
iar aplicaţiile logicii lui Aristotel sunt evidente în toate domeniile 
ştiinţifico-filosofice pe care le-a abordat. 

Aristotel poate fi numit un „fâcâtor de ştiinţe”. El „făcea” ştiinţele 
exact după canoanele logicii sale, numită ulterior logica tradiţională 
sau clasică. Aceasta este, în terminologia filosofiei clasice germane, 
logica raţiunii, de la logos = ratio. Expresia logos tes ousias = ratio 
substantialis înseamnă „rațiune de a fi“, respectiv noţiune (notio 
rerum), formă a gândirii, legată de cuvântul articulat, care exprimă 
esenţa lucrurilor, ce estee acestora. i 

Aristotel „a fâcut” din etosetică; din poiesis — poetică; din bios — 
biologie; din physis - fizică; din politicos — politică ş.a.m.d. În toate 
cazurile, ştiinţa reprezintă ce este-le sau esenţa domeniului cercetat. 
Notio mai inseamnă şi cercetare, investigație, cunoaştere. 

Toate tratatele ştiinţifice ale lui Aristotel au şi o parte critică, referitoare 
la alte concepţii, şi una istorică, referitoare la evoluţia concepţiilor sau a 
domeniului studiat. În rest, ele constituie aplicaţii ale logicii. 

Aristotel delimitează mai întâi domeniul investigaţiei, apoi caută 
noţiunile de bază, le defineşte, le clasifică, stabileşte raporturile dintre 
acestea, principiile sau legile pe baza cărora au loc, şi consecinţele 
care decurg din respectarea sau încâlcarea lor. Este uşor de observat 
că aici avem de-a face cu aplicaţii ale celor trei compartimente din 
logica raţiunii: noţiunea, judecata şi raţionamentul. Aristotel o spune 
adesea explicit. 

Dacă în fizică este vorba de spațiu, timp şi mişcare, în politică este 
vorba de stat, familie şi stâpân, de tipurile de relaţii dintre acestea 
ş.a.m.d. O dată stabilită osatura logică a ştiinţei, ea este aplicată, la 
rândul ei, la diferite condiţii şi circumstanţe particulare, ceea ce conduce 
la mascarea mecanismului logic de investigaţie şi lasă impresia unei 
confruntări directe, chiar a autorului, cu domeniul investigaţiei. 

În faza iniţială, de constituire a ştiinţelor, cum este cea aristotelică, 
este uşor să delimităm categorial câmpul de investigaţie. Este vorba: 
1) de domeniul existenţial, delimitabil prin mulţimea stărilor de fapt 
care il circumscriu (existenţă fizică, biologică, socială...); 2) de fiinţa 
acestora, de ceea ce sunt ele, cum şi de ce sunt aşa, şi nu altfel; 3) de 
realitatea acestora, adică de realizarea cunoaşterii lor în cadrul unei 
discipline ştiinţifice şi 4) de existenţa reală, respectiv conformă cu o 
anumită realitate ştiinţifică, adică interpretată, explicată, înţeleasă sau 
chiar transformată pe baza acesteia. 

Domeniul existenţial sau existenţa brută, să spunem existența 
socială, este altceva decât existenţa socială reală. Prima este cel mult 
perceptibilă cu aproximaţii, îndoielnică, ceea ce au şi afirmat primii 
filosofi despre existenţă in genere (de la ec-sisto = a se arăta, a se 
manifesta). Existenţa socială reală este un rezultat, nu un punct de 
plecare al cercetării. Este existenţa socială cunoscută, ştiută într-un 
anume fel, pe baza unei realităţi sociale, care este concepută într-un 
mod determinat. Fără această distincţie, dintre existenţa socială şi 
existenţa socială reală, nu pot fi înţelese relatările, adesea 
contradictorii, asupra aceloraşi evenimente sociale. Aici intervine, 
fireşte, şi ceea ce s-a spus despre poziţia de clasă, capacităţile 
intelectuale sau particularităţile psihice ale autorilor. Dar acestea se 
dovedesc secundare faţă de un anumit mod de a gândi şi nu pot fi 
transpuse pe planul existenţei fizice, să zicem. Or, doctrine 
contradictorii s-au manifestat şi faţă de existenţa fizică. 

După faza de constituire a unei ştiinţe, care poate să aibă mai 
multe variante, urmează faza dezvoltării acesteia, adică a extinderii 
sale treptate asupra domeniului existenţial de investigaţie. Chiar şi 
Aristotel, după elaborarea politicii sale, şi-a extins cercetările asupra 
diferitelor tipuri de state, constituţii, legi etc. Mai ales in domeniul 
social, este vorba de schimbări, uneori radicale, de naşterea şi pieirea 
unor state, regimuri, orânduiri, cu legislaţiile lor etc. 

Primul compartiment categorial care se estompează în dezvoltarea 
ştiinţei este cel al fiinţei, al modului de gândire, al logicii acestuia. 
Cine mai conştientizează că raportul dintre spaţiu, timp şi viteză 
presupune, de fapt, raportarea noţională a acestora? În domeniul 
social apar în permanenţă noţiuni noi, care, nici ele, nu par bazate 
pe forme logice, cu toate că se „produc“ tot prin raportare noţională: 
subordonare, încrucişare etc. cu noţiunile primare definite. 

Desprinderea ştiinţelor de filosofie se înfăptuieşte mai ales prin 
dispariţia treptată a legăturii lor organice cu logica. Lipsite de 
conştientizarea acestei categorii, a fiinţei, ştiinţele îşi pierd treptat şi 
conştientizarea celorlalte categorii, a realității ştiinţifice, ca diferită 
atăt de existenţa brută, cât şi de existenţa reală. 

În cursul „dezvoltării“ lor, ştiinţele se diversifică, unele ramuri ale 
acestora devenind ştiinţe independente, singure sau în combinaţie 
cu altele. Sociologia lui Auguste Comte cuprindea: psihologia, 
economia, etica şi filosofia istoriei. Astăzi se vorbeşte de nouă ştiinţe 
sociale: politologia, sociologia, economia, istoria, antropologia, 
filosofia, geografia, psihologia şi lingvistica!. Acestea sunt numite şi 
discipline sociale „oficiale“?. Unele necesită explicaţii. Antropologia, 
de exemplu, nu are aici semnificaţia de „antropologie medicală“, iar 
psihologia are sensul de „psihologie socială”. Geografia se reduce 
aici mai mult la demografie, iar filosofia şi lingvistica au numai 
tangenţe sociologice. Poate şi mai ilustrative sunt interdisciplinele, 
ca: sociologia istorică, biosociologia, economia politică internaţională 
sau psihoeconomia?. 

Caracterul derivat al majorităţii acestor ştiinţe sociale rezidă în 
faptul că ele se şi regăsesc într-o formă sau alta în Politica lui Aristotel. 
Mai mult, chiar Aristotel desprinde şi tratează separat Economia faţă 
de Politică. 

Chiar dacă o parte dintre domeniile existenţei sociale par 
îndepărtate unele de altele, iar disciplinele corespunzătoare 
acestora sunt separate de milenii, ceea ce le ţine totuşi legate este, 
categorial, rațiunea lor de a fi, adică tocmai ceea ce astăzi pare mai 
greu de observat. 

Nu se poate spune totuşi că această lipsă a conştiinţei logice a 
unei ştiinţe este defavorabilă dezvoltării sale, în ciuda unor 
imperfecţiuni de exprimare, definiţii necorespunzătoare etc. În cursul 
dezvoltării unei ştiinţe acţionează un fel de atitudine pragmatică: 
sunt selectate noţiuni, accepţii, enunţuri mai puţin exacte şi chiar 
parţial corecte, care se dovedesc mai utile, convenabile etc. decât 
cele rigid corecte. În plus, gândirea nu se reduce la facultatea numită 
„rațiune“, ci presupune, în limbajul filosofiei clasice germane, şi 
intelectul şi speculaţiunea, care operează cu alte criterii. 

Există uneori momente de revenire a interesului ştiinţific pentru 
problemele logicii. Dimitrie Cantemir, de exemplu, ca şi repre- 
zentanţii Şcolii Ardelene, confruntându-se cu o modalitate 


! M. Dogan, R. Pahre, Noile ştiinţe sociale, Editura Academiei Române, 


Bucureşti, 1993, p. 17. 
2 Ibidem, p. 10. 
3 Cf. loc. cit. 

necorespunzătoare de practicare a istoriei de câtre cotropitorii 
străini, bazată pe „laudă“ şi „hulă”, şi nu pe „fiinţa lucrului“, apelează 
la argumente logice de tip axiomatic. „De pe fapte a lucrurilor fiinţă 
se cunoaşte, când un lucru iaste făcut, înțelegem că lucrul acela 
pricină inainte mergâtoare au avut“, adică, în limbajul logicii 
simbolice: „q, deci p implică q”. 

Una dintre consecinţele ignorării logicii, ale „uitării“ ei în cursul 
dezvoltării ştiinţelor, o constituie lipsa distincţiei clare dintre 
existenţa brută şi existenţa reală, care se face vădită mai ales în 
ştiinţele sociale şi, în mod special, în istorie. Cu ce se ocupă istoria? 
Cu evenimentele istorice ca atare, cu noţiunile, categoriile şi legile 
istorice, sau cu semnificaţia evenimentelor istorice, cunoaşterea şi 
interpretarea lor? Sau, marxist vorbind, cu producerea sau 
transformarea lor? Situaţia nu este clară, deşi, categorial, avem de-a 
face cu existenţa socială brută, în primul caz, cu istoria ca ştiinţă, 
în al doilea, şi cu existenţa socială reală, în al treilea, interpretată, 
transformată etc. În ultimul caz apare şi problema raportului dintre 
teoria socială şi practica socială. 

Teoria socială se referă, în mod evident, la aspectele ştiinţifice, 
şi nu la existenţa socială, iar practica socială se referă la existenţa 
socială reală, interpretată pe baza unei realităţi sociale, a unei teorii 
sociale. Dar şi aici lipseşte ceva, lipseşte fundamentul logic al teoriei, 
adică tocmai legătura dintre existenţa socială şi fiinţa socială, „fiinţa 
lucrului“, cum îi zicea Cantemir. 

Există insă şi perioade ale desăâvârşirii ştiinţifice, numite şi 
perioade de fundamentare ale acestora. Ele sunt precedate adesea 
de aşa-numitele „crize ştiinţifice”. Cele mai cunoscute sunt legate de 
matematici şi de fizică, 

În epoca desăvârşirii lor, reprezentanţii ştiinţelor simt din nou 
nevoia de logică: the want of logic, pe baza căreia se incearcă 
sistematizări de amploare. 

Epocile de „criză” se datoresc extinderii domeniului existenţial 
de investigaţie, fie datorită descoperirii de noi entităţi sau fenomene, 
fie datorită producerii sau inventării lor. Cert este că existenţa brută 
nu se mai poate transforma în existenţă reală, adică înţeleasă, 
cunoscută. Ea nu mai corespunde nici unei realităţi ştiinţifice, nici 
unei teorii. Nu este de mirare că uneori, de dragul teoriei ştiinţifice, 
valabilă pentru alte sfere ale domeniului, sunt contestate chiar noile 
evenimente. Trebuie să treacă un timp pentru ca însăşi teoria să se 
transforme pe măsura noilor fapte. Or, pentru aceasta se face din 
nou apel la logică, la ce este-le, la „ființa lucrului”. 

Fundamentarea unei ştiinţe este logico-filosofică. Aici apare şi 
problema metodei, care nu este altceva decât modalitatea de aplicare 
a logicii la un anumit obiect existenţial. 

in privinţa ştiinţelor sociale, situaţia a fost puț- 
aşteptărilor, căci în existenţa socială se petrec 
evenimente noi, acestea n-au reuşit să clatine ed‘: 
realităţii lor. Până şi teoria marxistă s-a dovedit explic: 
socială marxistă, în ciuda pretenţiei sale de „revo! 
drept, s-a vorbit despre o logică specială a economi 
„logica cu L mare a Capitalului“, pe care n-a mai apt. 
nici un marxist. 

La sfârşitul secolului trecut, Wilhelm Dilthey, = 
filosofică inaugurată de Schopenhauer, după care 
trebuie să fie existenţa reală, adică lumea sau viaţa (L- 
aşa cum este, cu construcţiile sale obiectuale, nat» 
face o primă distincţie, devenită uzuală, între ştiinţel: 
spiritului (Geisteswissenschaften). Distincția ave: 
progresele ştiinţelor naturii şi pretenţia sau, cel puţi: 
progres şi în domeniul celorlalte ştiinţe. Ştiinţele spi: 
filosofia, etica, estetica, religia şi dreptul. Facem : 
indreptâţirea acestei grupări. Important este faptul cé, 
ştiinţele gata făcute şi le ia ca atare. Nu-l interesează pr 
dezvoltării sau fundamentării lor, pentru simplul mo 
practică, ci face doar consideraţiuni asupra lor, le inte 
prin lucrarea Genezei hermeneuticii (1900), părint:- 
Principial, în „spatele“ oricărei ştiinţe, ca şi al oricărei în; 
fapt vital, se ascunde un mister, un fel de „voinţă 
dovedeşte, chiar la Dilthey, că este, în cazul ştiinţele 
acestora. Adică ceea ce le face să fie. Astfel apare ter. 
ştiinţelor spiritului” şi, respectiv, de „logică a ştiinţe 
vorba aici de o redescoperire a ceea ce iniţial era < 
ignorat sau uitat în cursul dezvoltării ştiinţelor. 

Din perspectivă hermeneutică, ştiinţele natu: 
explicarea fenomenelor naturale, iar cele spirituai. 
fenomenelor sociale, ceea ce înseamnă cå ele s-ar ba: 
„Logica explicativă, mai ales în matematici şi fizică, s-. 
simbolică, numită şi matematică. Ea este prin ex: 
intelectului, a stărilor de fapt rigide, relaţionale, funcţio 
*Logica înţelegerii, a comprehensiunii (Logik des Verste 
a raţiunii, în Care se pune problema noţiunile 
raţionamentelor bazate pe acestea. Dacă prima pre: 
gândire reprezentativă, a doua este reflexivă, imagir: 

„Linia“ lui Dilthey este urmată până în zilele noa: 
de elaborare efectivă a unei logici a înţelegerii. Num: 


A Cf. J. Schmucker-Hartmann, Logik des Verstebens, 
Meisenheim am Glan, 1979. 

este principial incorectă. Ea presupune că ştiinţele sociale s-au constituit 
şi dezvoltat la întâmplare, fără un suport logic, pe care ar trebui abia 
acum să-l conştientizeze, prin interpretarea propriilor lor construcţii 
ştiinţifice. Dar ce garanţie avem că aceste „construcţii“ sunt corecte, din 
moment ce ele n-au fost supuse nici unei restricţii logice? Mai mult, 
dacă ştiinţele sociale n-au avut o bază logică, ele nici nu mai pot fi 
numite teorii sociale, iar existenţa socială reală, adică a ceea ce 
cunoaştem, înţelegem şi ştim despre existenţa socială, este cu totul 
discutabilă. Argumentul ar fi acela că, într-adevăr, există teorii sociale 
divergente. Dar, atunci, de ce să le acceptâm pe unele, şi nu pe celelalte? 
De ce să le studiem logica unora, şi nu pe a celorlalte? ş.a.m.d. Există 
oare o logică a înţelegerii independentă de orice înţelegere? Dacă ar 
exista, ea ar deveni criteriul de apreciere al teoriilor sociale. Aceasta, în 
mâsura în care ştiinţele sociale ar fi bazate numai pe logica înţelegerii. 

S-a dovedit însă altceva, începând cu sociometria lui Moreno şi 
continuând cu sociologia grupurilor mici (small groups), care s-a extins 
în numeroase ramuri sociologice (sociologia urbană şi rurală, sociologia 
dreptului, educaţiei, medicinei şi chiar sociologia ştiinţei), că anumite 
compartimente ale ştiinţelor sociale pot fi studiate efectiv cu mijloacele 
logicii intelectului, ale logicii matematice. Pentru ca un individ să facă 
parte din grupul a, b, c, d..., trebuie ca el să fie într-o relaţie determinată, 
să zicem R, cu cel puţin o parte sau cu toţi indivizii din grupul 
a, b, c, d..., faţă de alţi indivizi care nu sunt în relaţia R, cu aceştia, ci 
într-o relaţie R, (R, fiind, så zicem, o relaţie de prietenie, iar R, — una de. 
adversitate)5. Ceea ce poate fi reprezentat prin logica obişnuită a relaţiilor: 
x aparţine (a, b, c, d...) = (XR, a) & (xR,b) & (XR, 0)... & ~ (xR.a) & ~ (xR,b)... 
Există numeroase exemple de reprezentări în logica predicatelor, când 
este vorba de grupuri alcătuite pe baza unor calităţi individuale ş.a.m.d. 
Pot fi reprezentate relaţii complexe care, formalizate, conduc la un fel 
de calcul logico-matematic. 

Pe de altă parte, începând cu Hegel, continuând cu neohegelienii, 
marxiştii şi dialecticienii contemporani, se conturează o altă „linie“ a 
ştiinţelor sociale, bazată în mod explicit pe logica speculativă a lui 
Hegel. Din această perspectivă, accentul nu se mai pune pe indivizi 
sau pe grupurile mici. Individualul în genere devine o funcţie logică a 
întregului, a totalitâţii, care este o reprezentare a unitâţii spiritului. 
Totalităţilor sociale nu le mai corespund simple noţiuni, ci categorii, 
de tipul genurilor supreme platonice, al Ideilor sau al Speciilor, a 
căror realizare se face în ciuda oricârei opoziții individuale. 

Ne sunt mai familiare categoriile economice, ca forţe de producţie, 
relaţii de producţie, mod de producţie, care presupun cu certitudine 


5 Cf. G.C. Homans, The human group, Editura Harcourt, New York, 
1950, p. 85. 

raporturi opoziţionale, de genul unităţii şi luptei contrariilor. Este 
vorba aici de „limite ale logicii formale” şi de necesitatea unei „teorii 
dialectice a societăţii“€. Adică a unei teorii sociale bazate pe o logică 
dialectico-speculativă. š 

Toate aceste considerațiuni sunt demne de reţinut. Ele dovedesc 
faptul incontestabil că ştiinţele sociale nu se bazează pe o singură logică. 
În măsura în care operează cu noţiuni obişnuite, definiţii, clasificări 
etc., ştiinţele sociale operează cu logica tradițională a raţiunii; în măsura 
în care se referă la stări de fapt relaţionale, operează cu logica 
intelectului de tip simbolico-matematic; iar în cazul categoriilor 
referitoare la totalităţi şi procesualităţi, cu logica dialectico-speculativă. 
Numai că situaţia concretă nu este atât de simplă. Există adepţi ai uneia 
sau ai alteia dintre aceste logici, care încearcă să o impună ca singura 
valabilă, în detrimentul celorlalte, fie reducând domeniul ştiinţelor 
sociale la stări de fapt, fenomene, evenimente corespunzătoare logicii 
preferate, fie încercând să construiascâ, pe baza unei singure logici, o 
realitate socială globală, adică o teorie socială raţională, intelectivă sau 
speculativă. În ambele situaţii se ajunge la controverse, al căror suport 
este, de data aceasta, declarat logico-teoretic. Faptul cå ele au şi un 
suport ideologic este o alta problema. 

Controversele nu se reduc numai la aspecte referitoare la teoria 
socială, ci presupun confruntări şi atitudini, dacă nu critice, cel puţin 
divergente, şi in probleme concrete, referitoare la stări de fapt, situaţii 
sau evenimente sociale, adică la existenţa socială, care, s-a amintit 
deja, se confundă cu existența socială reală, adică cu existenţa 
concepută deja pe baza unei realităţi sociale, a unei anumite teorii 
sociale cu logica ei imanentă. 

Lev Nicolaevici Tolstoi, care avea şi o bună pregătire filosofică, în 
romanul Război şi pace, trece în revistă, desigur, nu întâmplător, trei 
tipuri de existenţe reale, adică bazate pe trei teorii diferite, asupra 
aceleiaşi existenţe, respectiv asupra unui eveniment istoric — bâtâlia 
de la Borodino. 

Este vorba de poziţia raționalistă, bazată pe noţiuni clasice 
referitoare la orice luptă: poziţia trupelor, dotarea, organizarea, planul 
desfăşurării luptei, consecinţele diferitelor acţiuni etc. Aceasta este 
„viziunea“ ofiţerilor germani conduşi de generalul Benigsen. Ofiţeri 
de tipul celor care pierduseră toate luptele cu Napoleon. „Nu-i omul 
potrivit acum - zice Tolstoi despre Benigsen prin gura unui personaj —, 
prea le judecă pe toate.“ El şi ofiţerii lui „nu au nimic altceva în 
capetele lor nemţeşti decât raționamente”. 


€ J. Habermas, Analytische Wissenschaftstheorie und Dialektik, în 


Th.W. Adorno, Der Positivismusstreit in der deutschen Soziologie, 
Luchterhard, Darmstadt, 1972, p. 159. 

O altă poziţie este aceea intelectivă, a surprinderii stărilor de 
fapt aşa cum sunt. A mişcărilor dezordonate de trupe, regimente, 
companii, plutoane, care se includ şi se exclud reciproc, se 
dispersează şi se regrupează, înaintează sau sunt respinse de 
grupările adverse de militari. Cu alte cuvinte, relaţii de apartenenţă 
a indivizilor la grupe de indivizi, incluziuni şi excluziuni permanente, 
care dau imaginea unei mişcări, zice Tolstoi, explicabilă prin „mărimi 
infinitezimale“, despre care se vorbeşte în „noua ramură a 
matematicii, necunoscută anticilor”. Problema este de a acţiona 
eficient în asemenea condiţii. 

independent de aceste două poziţii, pe câmpul de luptă îşi face 
apariţia o „procesiune religioasă”. Kutuzov însuşi „se apropie de icoană 
şi se lasă greoi în genunchi“. Dumnezeu l-a trimis pe Napoleon să-i 
pedepsească pe ruşi, numai Dumnezeu îi poate salva. Nu se poate să 
piară acest popor credincios, indiferent de câştigarea sau pierderea 
acestei bătâiii. Şi ruşii nu au pierit, deşi bătălia nu a fost, practic, câştigată. 

În primul caz este vorba de noţiuni, judecăţi şi raționamente, în 
al doilea — de relaţii operaţionale între grupuri mici, iar în al treilea — 
de totalităţi corespunzătoare categoriei de „popor“. 

Poziţia pozitivistă, care a determinat controversa (Positivismus- 
streit) din sociologia germană, susţinută, ce-i drept, nuanţat, de câtre 
Karl R. Popper, are în vedere exigenţele logicii moderne de tip 
intelectualist. Este vorba în primul rând de „obiectivitatea ştiinţificâ“?. 
Aceasta se bazează pe „observaţii şi măsurători” după modelul 
ştiinţelor naturii, chiar dacă în domeniile sociale intervin calcule 
statistice şi probabilistice. Există şi stări de fapt şi situaţii sociale 
care se pretează, ca cele referitoare la sociologia grupurilor mici, la 
calcule de tip logico-matematic. S-ar putea vorbi aici de un fel de 
„logică situaţională” (Situationslogik)*, asemănătoare cu logica 
stărilor de fapt, despre care vorbea Wittgenstein. La aceasta s-ar 
adăuga, fireşte, şi anumite implicaţii psihologice, datorate faptului 
că indivizii umani nu sunt simple obiecte. De acelaşi tip sunt şi 
problemele referitoare la „instituţiile sociale“, a căror funcţionare este 
reglementată mai mult sau mai puţin „obiectiv“. 

Situaţii asemânătoare apar in economie, unde calculul este la 
ordinea zilei, iar previziunile pe termen scurt pot fi făcute chiar cu 
exactitate. Cu toate acestea, încercarea de prezentare a ştiinţelor 
sociale ca „sisteme deductive“, în accepţie logico-matematică, este 
greu de crezut că se va putea realiza vreodată. Nu orice teorie 
ştiinţifică trebuie să fie un „sistem deductiv“, cum lasă Popper să se 


7 


K.R. Popper, Die Logik der Sozialwissenschaften, în Th.W. Adorno, 
op. cit., p. 107. 
8 Ibidem, p. 121. 

înţeleagă“. Chiar dacă „sistemul deductiv” nu este de tip axiomatic, 
ci se bazează pe o „logică deductivă“ de tip clasic, în care se porneşte 
de la premise adevărate la o concluzie adevărată. Numai că aici sunt 
din nou potrivite cuvintele lui Hegel. Cine gândeşte cu astfel de 
scheme silogistice? Chiar Aristotel ştia că nimeni nu-ţi oferă premise 
din care să tragi concluzii. În gândirea efectivă se porneşte de la teze, 
care urmează să fie argumentate prin căutare de premise şi, mai ales, 
de termeni medii (pons asinorum). 

În fine, referindu-se la distincţia dintre explicaţie şi înţelegere, 
Popper atacă, tangenţial, şi problema interpretării. Or, aceasta poate 
să conducă la situaţii divergente care necesită atitudini critice. Este 
vorba de o „critică raţională“!0, bazată şi ea pe logica deductivă. 
„Logica deductivă trebuie să devină teoria criticii raţionale.” 

Aceasta este o direcţie pe care s-a mai mers, dar pe care Popper 
n-o aminteşte. Aceea de a găsi o logică a interpretării, o „logică 
hermeneuticâ“!!. Or, aceasta se bazează exact pe o logică deductivă 
de tip raţional. „Raționamentul este principiul cunoaşterii“! ?, susţine 
Hans Lipps, numai că el nu reduce raţionamentul la simpla deducere 
a concluziei din premise. 

De altfel, acest amestec de intelectiv şi raţional nu este în favoarea 
lui Popper, cu toate că ştiinţele sociale sunt şi intelective, şi raţionale, 
dar nu în aceeaşi privinţă şi, în orice caz, nu într-o accepţie 
deductivist-operaţională. Chiar dacă intreaga microsociologie 
(sociologia grupurilor mici) ar putea fi redată în limbaj strici simbolic, 
ea n-ar deveni un sistem deductiv, căci nu poţi deduce nimic în 
cercetarea sociologică, chiar în accepţia lui Popper, fără o cercetare 
efectivă a stărilor de fapt, fără „observaţie şi măsurătoare”. 

Am lăsat la sfârşit, deşi cu aceasta începe referatul lui Popper 
(din 1961), consideraţiunea, oarecum surprinzătoare pentru un 
pozitivist, despre faptul că în ştiinţe în genere, şi mai ales în cele 
sociale, „cunoaşterea nu porneşte de la percepții şi observaţii, sau 
de la o sumă de date sau stări de fapt, ci incepe cu probleme“!5. Or, 
problemele necesită rezolvări, iar „rezolvarea de probleme“ 
(problemsolving) este un concept pragmatic. În mod normal nu se 
porneşte de la probleme, după cum nu se porneşte nici de la premise, 
căci cine ne oferă probleme (problem finding este o activitate 
anterioară) şi cine ne oferă premise? 


° Cf. ibidem, p. 116. 

10 Ibidem, p. 116. 

1! H, Lipps, Untersuchungen zu einer hermeneutischen Logik, 
Klostermann, Frankfurt am Main, 1938. 

12 Ibidem, p. 40. 

13 K.R. Popper, op. cit., p. 104. 

Rezolvarea de probleme însă, în cadrul sociologic, al stărilor de 
fapt şi al evenimentelor sociale, plasează ştiinţele sociale în domeniul 
activităţilor practice. Or, politologia nu este activitate politică. 
Politologul nu este politician. lar teoria socială, despre care este vorba, 
în fond, căci logica ştiinţelor sociale este baza teoriei sociale, nu a 
practicii sociale, este şi mai îndepărtată de activitatea socială efectivă. 

Acest amestec de planuri este de sorginte hegeliano-marxistă. 
Hegelian vorbind, logica obiectivă, dialectico-speculativă, este 
plasată în domeniul existenţei, pe motivul că aceasta (existenţa, 
natura) nu este altceva decât o formă de manifestare a fiinţei 
(a lIdeii, a logicii). Engels vorbea despre „dialectica ştiinţelor naturii”, 
pentru ca lucrarea lui să sfârşească prin a fi numită Dialectica naturii. 
Dar dialectica, de la dia-legein (a se contra-zice), nu poate fi 
concepută decât între ziceri, şi nu între lucruri, fenomene, forţe, 
intre care există nu contraziceri, ci opoziții. 

Având în vedere că Popper se adresa unor reprezentanţi ai 
criticii ideologice de orientare neomarxistă, acest plasament 
pragmatico-practic al ştiinţelor sociale situează, evident, şi critica, bazată 
pe principiile logicii deductive şi ale logicii situaţionale, ambele de tip 
intelectiv, mai mult în sfera nedistinctă a existenţei sociale şi, respectiv, 
a existenţei sociale reale, în cadrul căreia se acţionează, nu se 
teoretizează. Cu toate cå, principial, Popper consideră „absurdă“ poziţia 
„relativismului sociologic”, după care ar exista adevăruri diferite pentru 
grupe sau clase diferite, de exemplu, pentru proletari sau burghezi!“ 

Cu aceasta ne întoarcem, însă, la o problemă amintită deja. Dacă 
este vorba de istorie, atunci unde plasăm logica istoriei? În domeniul 
evenimentelor istorice, adică al existenţei istorice, în domeniul teoriei 
istorice sau al ştiinţei istorice, sau în domeniul existenţei istorice 
reale, concepută pe baza unei teorii istorice cu suport logic? 

Aceasta este principala deficiență a referatului prezentat de 
Popper. El vorbeşte despre o logică a ştiinţelor sociale, fără să distingă 
în cadrul acesteia logicile diferitelor ştiinţe sociale. În consecinţă, el 
adună elemente disparate din diferite ştiinţe sociale, din diferite 
domenii ale existenţei sociale şi ale existenţei sociale reale, care să 
convină concepţiei sale despre o logică deductivă, situaţională care 
ar sta la baza acestora. 

Reprezentanţii criticii ideologice, adepţi ai dialecticii, selecţionează, 
în acelaşi mod, elemente disparate din aceleaşi domenii amintite, 
pentru a susţine teze favorabile unei logici dialectico-speculative a 
ştiinţelor sociale. 

Ambele poziţii, la care se poate adăuga şi cea tradiţională, a unei 
logici a raţiunii de tip clasic, se dovedesc numai parțial corecte şi pot 


14 Ibidem, p. 111-112. 

conduce la concluzia că nu se poate vorbi despre un singur tip de 
logică a ştiinţelor sociale. Că, într-o măsură sau alta, logica ştiinţelor 
sociale, datorită diversităţii sale fenomenal-existenţiale, este şi 
intelectivă, şi raţională, şi dialectico-speculativă. Aceasta nu înseamnă 
că aici ar fi vorba de o interferenţă indistinctă de logici, de un amestec 
al acestora. Fiecare dintre ele se dovedeşte, prin exemplele amintite, 
eficientă în anumite domenii, dar nepotrivită în altele. 

Rămâne deschisă problema ponderii fiecăreia dintre cele trei logici 
în diferitele ştiinţe sociale, a predominanţei uneia sau alteia, sau 
chiar a existenţei unor discipline sociale mai restrânse, ca 
microsociologia, în care să poată fi utilizată o singură logică, 
factual-situaţională, să zicem. 

Este vorba de o situaţie analoagă celei din ştiinţele naturii. Nu se 
poate vorbi despre o logica a ştiinţelor naturii. Se vorbeşte despre 
logica matematicii sau matematică, dar şi aceasta are variante, în 
care sunt valabile mai multe sau mai puţine principii logice: logici 
intuiţioniste, polivalente, modale etc. Nu se poate vorbi nici despre 
o logică a fizicii, căci există o logică specială a mecanicii cuantice 
ş.a.m.d. Aceeaşi situaţie există şi în domeniul ştiinţelor sociale. 

Tot în analogie cu ştiinţele naturii, se poate considera că logica 
ştiinţelor sociale nu poate fi plasată in domenii existenţiale, ci în 
domeniul teoriei sociale, tot aşa cum logica fizicii este plasată în 
teoria fizicii. 

Pe de altă parte, o problemă care nu a fost discutată aici, deşi 
are legătură directă cu logica hermeneutică, de care am amintit, o 
constituie studiul limbajului ştiinţelor sociale. in fond, toate 
rezultatele ştiinţifice, ca şi modalităţile de obţinere ale acestora, sunt 
exprimate lingvistic. Din această perspectivă, distincţia dintre 
existenţa socială şi existenţa socială reală o constituie faptul că prima 
este doar perceptibilă, observabilă (poate fi fotografiată, filmată), pe 
când ultima este exprimată lingvistic (oral sau scriptic), este descrisă, 
explicată, interpretată. Logic vorbind, este făcută inteligibilă (de la 
intelect), raţională (de la rațiune) sau speculativă (de la speculaţiune 
— speculum = oglindă). Psihologic vorbind, este modelată, reflectată 
sau reprodusă. Dar toate acestea sunt exprimate sau pot fi exprimate 
fn limbaje specifice: simbolice, noţionale sau categoriale. 

Dacă este vorba de o ştiinţă socială constituită, atunci existenţa 
socială reală modelată, reflectată sau reprodusă, să zicem, scriptic, 
în cărţi de specialitate, devine dătătoare de seamă asupra tipului 
sau tipurilor de logică imanente teoriei sociale, adică asupra 
realităţii care a stat la baza „construcţiei“ sale reprezentative, 
noţionale sau categoriale. 

Acestea sunt câteva consideraţiuni principiale referitoare la 
conceptul de logică a ştiinţelor sociale, care se dovedeşte el însuşi 

destul de obscur. Ne gasim, poate, într-o epocă în care, spre 
deosebire de ştiinţele naturii, nu s-a pus încă sau nu s-a pus cu 
toată stringenţa problema elaborării unor logici ale ştiinţelor sociale. 
Dacă ar fi fost şi aici simțită acea trebuinţă de logică (the want of 
logic), atunci s-ar fi trecut mai întâi la elaborarea lor, lăsând discuţiile 
să fie purtate post factum. 


5. Conceptul de hipnoză 
— coordonate logico-dialectice - 


Din punct de vedere teoretic, fiecare ştiinţă este o logică aplicată, 
un sistem de concepte şi reguli, pe baza cărora se poate opera cu 
aceste concepte, astfel încât sistematizarea operaţiilor admisibile să 
ofere un tablou sau un model cât mai adecvat pentru un anumit 
domeniu bine delimitat al realităţii. În cursul dezvoltării unei ştiinţe, 
logica este subinţeleasâ. Cu toate acestea, există cel puţin două 
momente în dezvoltarea unei ştiinţe când intervenţia logicii se 
dovedeşte nu numai necesară, ci şi indispensabilă. Acestea sunt: 
momentul iniţial, de precizare a conceptelor fundamentale, de 
delimitare şi definire a lor, şi momentul crucial, de fundamentare 
a ştiinţei respective, de sistematizare a materialului acumulat în cursul 
dezvoltării sale şi de punere în acord a noilor fenomene descoperite 
cu cele tradiţionale. 

Cele mai cunoscute exemple, şi cele mai spectaculoase, de 
sistematizări, revizuiri şi fundamentări ştiinţifice, le-au oferit matematicile 
şi fizica modernă. În matematici, domeniul care a dat de gândit a fost, 
de la început, transfinitul, care a impus, stâmind controverse şi situaţii 
paradoxale, un nou mod de a raţiona. in felul acesta s-a născut logica 
matematicii cu variantele ei. În fizică, fenomenele care au determinat 
revizuirea domeniului teoretic erau legate şi ele de infinit, de cel 
macroscopic, în teoria relativităţii, şi de cel microscopic, în mecanica 
cuantică. S-a incercat elaborarea unei logici a mecanicii cuantice şi chiar 
elaborarea unei logici a fizicii în genere. 

Specificul acestor logici îl constituie, sii isa altele, abandonarea 
sau relativizarea unor legi (ca aceea a noncontradicţiei sau a terţului 
exclus), considerate până atunci rigide, universal şi absolut valabile, 
admiterea, într-o formă sau alta, a situaţiilor şi fenomenelor cu 
aspecte contradictorii, paradoxale din perspectiva logicii tradiţionale. 
Dar astfel de situaţii şi fenomene apar şi în cadrul altor ştiinţe, printre 
care se numără şi psihologia. Faptul că nu s-a ajuns la o sistematizare 
adecvată a rezultatelor obţinute, la posibilitatea încadrării lor într-un 
sistem conceptual corespunzător, îl dovedeşte alungarea lor într-un 

domeniu paraştiinţific (domeniul parapsihologiei, deşi are curent o 
altă semnificaţie, se referă şi la fenomenele psihice fără un statut 
conceptual precis, cum este cazul telepatiei). Acest domeniu ad-hoc 
al psihologiei, în care au fost plasate şi fenomene inexplicabile pentru 
moment, este un fel de purgatoriu gnoseologic, prin care a trecut şi 
hipnoza, fără a se purifica însă definitiv, deci fără a-şi ocupa un loc 
bine determinat în cadrul conceptual al psihologiei clasice. 

Ca multe fenomene neînţelese iniţial, hipnoza a fost la inceput 
contestată, iar ulterior, mai mult tolerată decât acceptată. Toleranţa a 
fost impusă nu numai de rezultatele medicale excepţionale obţinute 
prin aplicarea hipnozei în cazuri refractare la orice tratament clasic, ci 
şi de valorificarea treptată a unor surse istorice, care dovedesc vechimea 
fenomenului, de atestarea faptului că hipnoza se practică, în diferite 
forme, pe întregul glob, şi, mai recent, datorită interesului crescut pentru 
problemele legate de raportul conştient-inconştient. Acceptarea 
hipnozei nu poate fi insă deplină, tocmai din cauza unor dificultăţi de 
natură logică, conceptuală pe care le presupune în mod explicit. 

insuşi conceptul de hipnoză, în interpretarea unor savanţi care o 
practică efectiv, deci nu au nici un motiv s-o infirme pe această cale, 
este de aşa natură încât lasă, din punct de vedere clasic, fără răspuns 
intrebarea dacă este un fenomen real sau o simplă aparenţă!. 
Se consideră că în cadrul hipnozei nu se poate preciza dacă este 
vorba de un anumit fenomen, de mai multe fenomene, sau de un 
proces fenomenal cu mai multe etape. Nici una dintre variante nu 
este valabilă independent de celelalte. Hipnoza se manifestă şi ca 
un singur fenomen, dar şi ca o succesiune de fenomene, dar nu se 
manifestă întotdeauna astfel incât presupusele fenomene 
componente să fie strict delimitate şi determinabile ca fiind 
conştiente sau inconştiente, raţionale sau senzoriale. În plus, nici 
succesiunea lor nu poate fi prevăzută, după cum nu poate fi prevăzută 
cu certitudine nici măcar apariţia lor. Delimitarea fenomenelor 
subordonate conceptului de hipnoză a fost determinată mai mult 
de faptul că, istoric, ele au fost descoperite succesiv: somn magnetic, 
somnambulism artificial, hipotaxie, ideoplastie, convulsii, catalepsie, 
letargie şi alte fenomene psiho-fiziologice sau parapsihologice, la care 
trebuie adăugată şi sugestia?. Luate în parte, fiecare dintre aceste 


! A.M. Weitzenhoffer, Hypnose: Schein oder Wirklichkeit, în Hypnose. Aktuelle 


Probleme in Theorie, Experiment und Klinik, Jena, Fischer-Verlag, 1971. 

2 În legătură cu descoperirea lor succesivă, cu diferite opinii legate de 
admiterea sau absolutizarea lor, cât şi cu diferenţierea fenomenelor 
hipnotice de cele sugestive, pot fi amintite ipotezele lui Charcot, Bernheim, 
Janet, Freud etc. În acest context interesează doar faptul cå fenomenele 
respective au fost, în cele din urmă, recunoscute. În privinţa noilor date 

fenomene le presupune pe celelalte fie drept cauze, fie drept efecte, 
care uneori apar, alteori nu, dar nici unul dintre ele nu poate så apară 
independent. Hipnoza este tocmai procesul complex al declanşării 
lor simultane sau succesive, care nu garantează însă niciodată apariţia 
fiecăruia dintre ele în cadrul aceluiaşi experiment. 

Din perspectivă logico-tradiţională, ar trebui elaborate, în acest caz, 
două concepte ale hipnozei, unul minimal şi altul maximal, pe baza 
cărora să fie delimitată zona genului proxim şi diferenţa specifică a 
hipnozei. Conceptul minimal ar trebui să desemneze toate fenomenele 
fără de care nu se poate vorbi de hipnoză; conceptul maximal - toate 
fenomenele care pot să apară până în momentul în care nu mai poate 
fi vorba de hipnoză. Această perspectivă presupune însă existenţa unor 
criterii obiective de selecţie a fenomenelor, deci o aparatură 
experimentală perfecționată, aptă de a înregistra presupuse diferențieri 
bioelectrice foarte fine. Dar inexistenţa unei astfel de aparaturi este şi 
cauza pentru care multe alte fenomene sunt considerate încă 
paraştiinţifice. Hipnoza se găseşte, din punct de vedere clasic-conceptual, 
in aceeaşi situaţie. Statutul ei nu este logic, ci pragmatic. 

Admiterea, în aceste condiţii, a conceptului de hipnoză, duce, 
din perspectivă logico-tradiţională, la reeditarea paradoxului lui 
Nagasena: hipnoza este A şi B şi C şi D şi..., dar se dovedeşte câ ea 
nu este nici A, nici B, nici C, nici D, nici ..., deci, ca atare, nu este 
nimic. Mergând pe această linie, T.X. Barber ajunge, într-adevăr, la 
concluzia că hipnoza nu este altceva decât un simplu cuvânt fără 
semnificaţie, cel mult o „metaforă“, care, logico-matematic, ar juca 
rolul unei variabile independente în cadrul succesiunii unei serii de 
fenomene, mai mult sau mai puţin eterogene, care se pot condiţiona 
sau nu unele pe celelalte. 

Oaltă dificultate, legată de determinaţiile conceptului de hipnoză, 
o constituie raportarea lor contradictorie la subiectul dat. Oricare 
dintre fenomenele legate direct sau indirect de hipnoză presupune 
asemenea determinaţii contradictorii. Starea hipnotică este somn, 
dar şi veghe, nefiind, ca atare, nici somn, nici veghe; este conştientă, 
dar, în acelaşi timp, inconştientă, nefiind, ca atare, nici una, nici alta. 
Soluţia clasico-tradiţională este aceeaşi — găsirea unor mijloace 
perfecţionate, a unor aparate sensibile care să poată determina cu 
precizie diferenţele dintre stările amintite. Atunci se va dovedi că 
starea hipnotică este aşa şi nu altfel. 


experimentale care le confirmă, recomandâm lucrările: Aktuelle Hypnose 
Probleme, Leipzig, S. llirzel Verlag, 1964; E.R. Shor and T.M. Orne, The 
nature of hypnosis, New York, Holt, Rinehart and Winston, 1965, şi lucrarea 
în limba română a lui V.A. Gheorghiu, Hipnoza, Editura Ştiinţifică şi 
Enciclopedică, Bucureşti, 1978. 

Punctul de vedere clasico-tradiţional este cel al expectativei, al 
încrederii depline în mijloacele mecanice de testare, în aparatele de 
măsură, Este un punct de vedere cu totul rezonabil. Evoluţia însă, 
aproape spectaculoasă în ultimul timp, a cercetării fenomenelor 
hipnotice sau înrudite cu acestea, a făcut ca treptat sfera acestora să 
se extindă în aşa măsură, încât să inunde treptat şi sfera psihologiei 
propriu-zise. În loc să se decidă, de exemplu, că hipnoza se reduce 
numai la fenomenele A şi B, s-a dovedit că este implicată în multe 
alte fenomene fiziologice sau psihice, considerate înainte ca fiind cu 
totul justificabile din perspective tradiţionale. Dar aceasta înseamnă 
că determinaţiile contradictorii ale fenomenelor sugestivo-hipnotice 
devin, implicit, şi determinaţiile fenomenelor psihice obişnuite, în 
speţă ale fenomenelor de conştiinţă. Dacă mecanismul memoriei, 
de exemplu, se declanşează în mod obişnuit prin intermediul 
sugestiei sau autosugestiei, inseamnă că el presupune implicit un 
amestec de conştient şi inconştient, care determină ca imaginea 
rememorată să sufere anumite modificări calitative, care nu mai pot 
fi justificate prin obişnuitele alternaţii cantitative, de intensitate, 
durată etc. Se produce deci un fenomen analog celor din matematici 
şi fizica modernă. Noile fenomene, considerate trans-matematice sau 
microfizice, deci iniţial para-ştiinţifice, in-definibile, contra-dictorii 
şi para-doxale, s-au înmulţit în aşa măsură şi au invadat într-atăta 
domeniul clasic, incât el a devenit un caz particular al acestora. Soluţia 
logică neclasică ar consta deci în elaborarea unui concept al hipnozei 
pe baza datelor paradoxale şi contradictorii reale, fără aşteptarea 
unor soluţii tradiţionale simpliste, conforme unor legi ca terţul exclus 
şi noncontradicţia, care se dovedesc pe zi ce trece ca nefiind 
corespunzătoare nici măcar pentru domeniul, considerat clasic, al 
psihologiei. Este vorba deci de o soluţie care să meargă pe linia 
surprinderii structurii fenomenului psihic în pura lui esenţialitate, 
pe linia surprinderii apoi a relaţiilor structurale fundamentale 
interfenomenale, al căror model formal ar putea să alcătuiască ceea 
ce s-ar putea numi o logică a psihologiei, un element pentru viitoarea 
fundamentare teoretică a psihologiei. 


6. Logica dinamică a contradictoriului 
în viziunea lui Ștefan Lupașcu 


Opera filosofului francez de origine română Ştefan Lupaşcu, aşa 
cum a reuşit s-o expună, într-o lucrare monumentală, Contradiction et 
nouvel entendement (Editura Bordas, Paris, 1972), filosoful Marc 
Beigbeder, poate fi prezentată ca un sistem filosofic complex cu 
numeroase componente disciplinare, în speţă ontice şi epistemologice, 
referitoare la univers şi cunoaşterea lui, dar şi la transcenderea acestuia. 
În plus, aplicaţiile sistemului se întind şi ele de la materia anorganică 
până la gândire, având semnificaţii fizice, biologice, psihologice şi sociale. 
Punctul de plecare însă şi, în acelaşi timp, fundamentul întregului sistem 
il constituie aşa-numita logică dinamică a contradictoriului. Ea are 
anumite particularităţi care o apropie, dar o şi diferenţiază de restul 
logicilor de acelaşi tip, adică, implicit sau explicit, dialectice. A 

Într-o primă accepţie, deşi dialectica lui Lupaşcu este binară, deci 
asemănătoare cu cea profesată de Mircea Florian în Recesivitatea ca 
structură a lumii şi de Ştefan Odobleja în Psihologia consonantistă, 
concepţia lui Lupaşcu este asemănătoare cu cea modernă, 
hegeliano-marxistă, în sensul că nu mai are determinaţiile 
tradiţionale, platonice ale dialecticii. 

În sens tradițional, antehegelian, dialectica (de la dia-legein, ca 
şi contradicţia, de la contra-dicere) avea numai semnificaţie 
logico-lingvistică. Acesta este şi motivul pentru care Aristotel zicea că 
inventatorul dialecticii (euretes tes dialektikes) a fost Zenon din Elea, 
căci acesta a încercat să demonstreze o teză a lui Parmenide prin 
respingerea tezei care o contrazicea. Dialectica în genere era definită 
ca arta discuţiei sau argumentării prin teze contradictorii. Înaintea 
lui Hegel, nimănui nu i-ar fi trecut prin minte să considere, de exemplu, 
că două fenomene sau două forţe se contrazic şi sunt, deci, dialectice. 
Ele se opun, se confruntă, se luptă etc., dar nu se contrazic. O 
eventuală disciplină care să se refere la astfel de opoziții ar putea fi 
numită antitetică, dar în nici un caz „dialectică“. 

Numai Hegel, pentru care natura era o formă instrăinată, obiectivată 
a Spiritului, afirma că opaoziţiile obiective sunt manifestări ale 


352 Aspecte logico-lingvistice ale speculaţiunii 


contradicţiilor ideale. Şi, apoi, marxiştii care l-au preluat necritic pe Hegel 
şi au încetățenit termenul de „dialectică a naturii”, care este de fapt un 
nonsens, corespunzător aşa-numitei „dialectici obiective” a lui Hegel. 
Dar maniera aceasta a fost preluată de filosofii francezi de orientare 
mai mult sau mai puţin marxistă. Lupaşcu însuşi, în lucrarea Les trois 
matieres (Editura R. Juillard, Paris, 1960), folosind chiar termenul de 
„dialectică a energiei”, în loc de antitetică, se simte dator să-i omagieze 
(p. 162) pe Marx şi Engelstocmai pentru admiterea faptului că „dialectica 
este inerentă materiei înseși”. În acelaşi sens va vorbi Lupaşcu frecvent 
despre contradicţie, în loc de opoziţie, în toate domeniile realităţii. 

Acest lucru nu este în genere supărător, cel puţin pentru noi, 
care suntem familiarizați cu filosofia marxistă. Nici măcar termenul 
de „contradicţie antagonist“, utilizat de Lupaşcu, nu ne miră. El este 
tot de sorginte marxistă. Dar aplicarea lui la nivel microfizic, între 
corpuscul şi undă, este, fireşte, nepotrivită. Oricum le-am concepe, 
corpusculul şi unda nu pot fi imaginate în „luptă“ (agon), 
„antagonismul” fiind un termen propriu opoziţiilor sociale, dintre 
clase sau grupuri de oameni. Numai marxiştii inţelegeau prin 
„contradicții antagoniste” contradicții de nerezolvat. 

Dar Lupaşcu, în ciuda terminologiei, nu este un hegeliano-marxist. 
El critică în mod expres dialectica hegeliană, căutând să infirme 
valabilitatea triadei, cu semnificaţia de teză, antiteză şi sintezâ. Teza, 
afirmă el, nu are prioritate asupra antitezei, şi nici ultima nu se 
încadrează în nici o succesiune temporară şi, respectiv, istorică. În plus, 
sinteza este considerată un concept obscur, utilizat de câtre Hegel 
numai pentru a justifica devenirea. Mai precis, devenirea unui 
„ontologic unic“, adică a spiritului, iar la Marx - a materiei. Lupaşcu 
neagă devenirea în genere. „Materia - zice el - nu pleacă de la 
neînsufleţit, cum susţin marxiştii, pentru a se ridica, prin biologic, din 
complexitate în complexitate, până la psihic şi chiar dincolo, cele trei 
aspecte ale sale constituie trei orientări divergente.” În această privinţă, 
Lupaşcu are concepţii asemânătoare medicului Nicolae Paulescu, care 
vorbea şi el, pe la inceputul secolului, de existenţa separată a 
bioplasmei, independentă de materia obişnuită - teza susţinută 
ulterior de Eugen Macovschi, despre materia noesică. Toate acestea 
amintesc de cele trei materii ale lui Lupaşcu şi, într-un fel sau altul, 
infirmă devenirea. Dar ce mai rămâne atunci din dialectică? Rămâne 
contradicţia, consideră Lupaşcu. Ea este proprie şi sistemului 
trimaterial, în care se contrazic o materie şi o antimaterie, astfel încât 
actualizarea uneia înseamnă potenţializarea celeilalte şi invers, între 
care poate fi localizată şi o a treia materie, bazată pe echilibrul celor 
două materii contradictorii, fără a fi insă sinteza acestora. 

Aceasta ar fi, în linii mari, concepţia lui Lupaşcu despre dialectică, 
pe care el o ilustrează cel mai potrivit în cadrul fenomenelor 
microfizice, ceea ce nu ţine de tema noastră. 

Dialectica lui Ştefan Lupaşcu mai are însă o caracteristică logico- 
modernistă care o deosebeşte şi mai mult de cea hegeliano-marxistă. 

La începutul secolului se nâştea logica matematică, în accepţia 
logicistă profesată de Frege şi Russell, dar apăruse şi o altă doctrină 
opusă acesteia, ca şi celei formaliste, şi anume cea intuiţionistă. Din 
perspectivă logicistă, logica şi matematica sunt identice şi reductibile 
una la cealaltă; din perspectivă formalistă, ambele sunt reductibile 
la nişte simple combinaţii arbitrare de semne, în cadrul cărora să fie 
însă respectate aşa-numitele principii sau legi logice. În special a 
identităţii, a noncontradicţiei şi a terţului exclus. Intuiţioniştii, mai 
ales L.E.J. Brouwer, considerau că matematica este independentă 
de logică şi de orice sistem-formal bazat pe respectarea legilor 
amintite, şi anume pentru faptul că, în matematici, unele dintre aceste 
legi, fără a fi false în genere, nu mai sunt universal-valabile. Este cazul, 
în special, al matematicii transfinite. Aceasta a şi fost numită de câtre 
Hermann Weyl „mediu al devenirii libere“, deci mediu dialectic prin 
excelenţă, în care nu mai este valabilă legea terţului exclus. 

Dar lucrările nu s-au oprit aici, numeroşi logicieni, numiţi şi 
„formalişti neointuiţionişti”, au încercat construcţia unor logici de 
tip simbolic, intuitiv sau axiomatic care să corespundă matematicii 
intuiţioniste, respectiv logici în care să nu mai fie valabilă legea terţului 
exclus. Cel mai cunoscut este sistemul lui A. Heyting. După modelul 
acestor logici intuiţioniste au fost create ulterior şi logici ale mecanicii 
cuantice, cum este cea a lui G. Birkhoff şi von Neumann din 1936. 

Aceste logici ale matematicii transfinite şi ale mecanicii cuantice, 
în care nu mai sunt valabile legi ale logicii clasice, în speţă legea 
terţului exclus, reprezintă aspectele moderniste ale dialecticii, 
identificată aici cu logici de tip simbolico-matematic, prezentate 
adesea sub forma unor sisteme axiomatice. Ceea ce le şi deosebeşte 
de dialectica modernă în accepţia hegeliano-marxistă. 

În acest sens, concepţia lui Ştefan Lupaşcu ţine de dialectica 
modernistă, dar are anumite particularităţi care o deosebesc şi de aceasta. 

Ea este o dialectică modernistă în măsura în care Lupaşcu 
identifică dialectica cu logica. Or, el face lucrul acesta în mod expres 
(Le principe d'antagonisme et la logique de l'énergie, Editura 
Hermann, Paris, 1951, p. 24). În plus, are o definiţie a logicii foarte 
largă, echivalentă cu ceea ce se înţelege, de regulă, prin dialectică ~ o 
ştiinţă universal-valabilă oriunde şi oricând. lată ce spune Lupaşcu: 
„... numim logic tot ce poartă caracterele de afirmaţie şi negaţie, de 
identitate şi nonidentitate sau diversitate, care generează, prin 
coexistenţa sau conjuncţia lor, o noţiune de contradicţie sau una de 
noncontradicţie... Un fapt deci, oricare ar fi el, experimental sau 
mental, sensibil sau intelectual, se consideră logic în măsura în care 
este marcat de aceste caractere...“ (ibidem, p. 7). 

În fine, tot pe linie modernistă, Lupaşcu elaborează o logică de 
tip simbolic, pe care o numeşte „sistem ipotetico-deductiv” şi o 
prezintă în formă axiomatică, mai precis „postulatică” (ibidem, p. 3). 
Nu intrăm în amânunte. Cert este faptul că autorul nu se inspiră, şi 
nici nu aminteşte măcar, de logicile mecanicii cuantice, şi nici de 
autorii acestora, cu toate că problemele erau discutate şi în Franţa 
(de autori ca: P. Fevrier şi J.L. Destouches). Cauza n-o constituie doar 
maniera lui Lupaşcu de a monologa, ci mai ales faptul că logica lui 
este diferită de toate acestea. El işi propune, într-adevăr, construcţia 
unei logici mult mai dialectice, ca să zicem aşa, decăt logicile mecanicii 
cuantice, în care nu mai este valabilă legea terţului exclus. În logica 
lui nu mai este universal-valabilă nici-legea noncontradicţiei. Şi, mai 
mult, nici legea identităţii. 

De legea noncontradicţiei este legată însăşi consistenţa oricărui 
sistem logico-matematic, în care nu se admite deducţia unei formule 
şi a contradicţiei sale, căci, în asemenea situaţii, în cadrul sistemului 
respectiv se poate demonstra orice. În legătură cu legea identităţii 
nu mai sunt necesare nici un fel de comentarii. Situaţia aceasta este 
valabilă însă numai principial. lar reproşurile care i se aduc lui 
Lupaşcu pe această linie sunt, şi ele, numai parţial valabile, căci 
autorul nu infirmă pur şi simplu logica obişnuită, ci o consideră un 
caz particular al logicii sale. „Logica tradiţională, clasică — afirmă el — 
se dovedeşte din zi în zi mai inadevârată şi mai neputincioasă faţă 
de cercetările ştiinţifice contemporane.“ Dar acelaşi lucru l-au spus 
şi cei care au creat logica mecanicii cuantice. Cele două situaţii sunt 
însă cu totul opuse. Pentru moderniştii obişnuiţi, cea mai completă 
este logica tradiţională, în care sunt valabile cele mai multe legi; logica 
mecanicii cuantice, ca şi logicile intuiţioniste, sunt cazuri restrictive, 
cu aplicabilitate limitată la anumite domenii specifice. Pentru 
Lupaşcu, insă, logica dinamică a contradictoriului este valabilă 
pretutindeni, iar cea clasică, numai la domenii restrânse. 

Faptul că, asemenea lui Beigbeder, au recunoscut şi alţi cercetători, 
în special români, că logica lui Lupaşcu are, într-adevăr, numeroase 
aplicaţii în diferite domenii, nu îndreptăţeşte totuşi absolutizarea ei, 
cel puţin in calitate de logică. Căci nu trebuie să uitâm punctul de 
plecare al discuţiei de faţă, şi anume confuzia terminologică, de 
sorginte hegeliană, între opoziţie şi contradicţie. între opunerea unor 
forţe şi contradicţia unor propoziţii. Putem accepta fărâ rezerve câ nu 
există în realitatea efectivă nici o forţă căreia să nu i se opună o altă 
forţă şi, mai mult, că nu există nimic care să nu aibă un opus al său, 
iar acestea se actualizează şi se potenţează pe rând sau sunt în 
echilibru, fără să admitem, sub nici o formă, că şi în logică s-ar petrece 
acest lucru. Dacă numim însă „logică“ şi desfăşurarea reală a 
fenomenelor naturale: fizice, chimice, biologice, psihice şi sociale, dar 

şi desfăşurarea mintală a raţionamentelor noastre, atunci prima „logicâ“” 
are, fireşte, o sferă infinit mai extinsă decât ultima. În acest sens, şi 
numai în acesta, are dreptate Lupaşcu. 

Mai trebuie să remarcâm faptul că utilizarea unor simboluri cu 
totul generale, cum este cazul simbolului „e“, folosit de Lupaşcu, nu 
este permisă în logica simbolică. lată cum se exprimă autorul însuşi: 
„Oricărui fenomen, sau element sau eveniment logic, ca şi judecății 
care îl gândeşte, propoziției care îl exprimă sau semnului care îl 
simbolizează: lui e, de exemplu, trebuie să-i fie asociat întotdeauna, 
structural şi funcţional, un antifenomen, sau antielement, sau 
antieveniment logic, şi deci o judecată, o propoziţie, un semn 
contradictoriu: non-e; şi într-un asemenea mod, încât e sau non-e 
nu vor putea fi niciodată mai mult decât potenţializate prin 
actualizarea lui e sau non-e...“ (ibidem, p. 9). Aici este evident că e şi 
non-e devin simboluri universale prin care se poate semnifica orice, 
ceea ce nu se petrece în cazul nici unui sistem logico-formal. Principial 
vorbind, maniera aceasta de simbolizare contravine până şi doctrinei 
generale a lui Ştefan Lupaşcu. Într-adevăr, când vorbeşte despre cele 
trei materii sau sistematizări energetice, el afirmă în mod expres că 
acestea posedă logicile lor proprii, cu legile lor specifice şi necesităţile 
lor deductive. Aceasta înseamnă însă că în fiecare logică trebuie să 
folosim notații corespunzâtoare domeniului la care ne referim, 
independent de faptul că în logica propriu-zisă utilizâm notații numai 
pentru entităţi logice. 

Acestea sunt cele mai importante particularităţi ale doctrinei lui 
Ştefan Lupaşcu, atât faţă de dialectica tradiţională, cât şi faţă de cea 
modernă a lui Hegel, preluată de Marx, dar şi faţă de cea modernistă, 
logico-simbolică. Sublinierea acestor particularităţi circumscrie zona 
de aplicabilitate a logicii dinamice a contradictoriului la domeniile 
realităţii pentru care Ştefan Lupaşcu a şi creat această „logică“, în 
primul rând la domeniul fenomenelor microfizice, dar şi la domeniile 
energetice ale materiei vii, ale materiei psihice şi ale artei. 


7. Scheme și sisteme dialectico-speculative 


Logica speculativă, chiar în accepţie hegeliană, este deosebită 
de aşa-numita „logică dialectică” despre care vorbeau marxiştii, pentru 
simplul motiv că ea nu se reduce la momentul dialectic, opoziţional, 
contradictoriu sau contrar. Acesta este precedat şi urmat de momente 
nedialectice. 

La Hegel, primul moment prezintă latura abstractă, numită şi a 
„intelectului“, din cadrul procesualităţii logice. Abia al doilea moment 
este numit dialectic sau negativ-raţional, pe când ultimul moment 
prezintă latura speculativă sau pozitiv-raţională. 

Terminologia lui Hegel este obscură datorită identificărilor de 
planuri şi tendinței sale de înglobare, în cadrul speculativului, şi a 
intelectului şi a raţiunii. În fapt, nu există momente intelective, şi 
nici raţionale la nivel speculativ. 

Punctul de plecare nu are nimic de-a face cu intelectul, ca facultate 
modelatorie a gândirii, ci, tocmai în măsura în care este abstract, el 
reprezintă o depâşire a inteligibilităţii. Aceasta nu inseamnă însă că 
momentul iniţial ar fi raţional, deci corespunzător gândirii ca facultate 
de reflectare a esenţialităţii. Căci şi esenţialitatea noţională este rigidă. 
Tocmai de aceea înclină Hegel s-o identifice cu ceva de tipul intelectului. 

Momentul iniţial trebuie să fie prin el însuşi speculativ, adică să 
ţină de facultatea reproducătoare a gândirii. În acest sens, el trebuie 
considerat superrațional, cum observase Platon şi, apoi, Kant, şi 

“identificat formal cu genurile supreme (ta megista tou genon) sau cu 
Ideile. Numai că acestea, chiar aristotelic vorbind, depăşesc 
„raționalitatea: Sunt predicate ultime, fără putinţa de a mai fi la rândul 
“lor subiecte, ca formele de bază ale raţiunii, respectiv noţiunile. Ele 
au prin sine particularităţi predicative dialectice (în predicaţia inversā), 
lucru observat de Platon şi teoretizat de Kant (în forma antinomiilor). 

Formal, deci, momentul iniţial al procesualităţii gândirii 
speculative trebuie să fie el însuşi speculativ, superraţional, categorial. 
La Kant, el mai are caracter raţional, deşi negativ, caracter pe care 
Hegel îl transferă celui de-al doilea moment. 

Pentru a distinge, în context hegelian, momentul iniţial speculativ 
de cel intelectiv şi raţional, dar şi de cel final, care corespunde în şi 


358 Aspecte logico-lingvistice ale speculaţțiunii 


mai mare măsură ldeii, îi putem spune Concept (ca diferit de simpla 
noţiune) sau Categorie (cu semnificaţia de gen categorial). 

Al doilea moment al speculativului, cel dialectic, numit 
raţional-negativ, presupune diviziunea originară, pe care am numit-o 
„Arheotomie“, împărţirea Conceptului-Categorie în două părţi sau 
laturi opuse, contradictorii sau contrare. Este vorba, fireşte, de un 
proces, de o trecere de la moment iniţial-unitar la diviziunea binară. 

Al treilea moment al speculativului, numit de câtre Hegel 
speculativul ca atare, momentul pozitiv-raţional, rezidă în reunificarea 
celor două laturi opuse în cadrul Ideii. 

Hegel însuşi face o legătură pe plan logic între formele speculativului 
şi cele clasice ale raţiunii, respectiv: noţiunea, judecata şi silogismul. 
Numai că legătura merge până la identificarea formelor speculative cu 
cele raţionale, şi anume prin dialecticizarea celor din urmă. 

În fapt, situaţia este alta. Hegel însuşi recunoaşte că folosirea 
termenului de „concept“, pentru „acest cu totul altceva“, adică pentru 
Conceptul-Categorie, se datoreşte intenţiei sale de a îngloba conceptul 
(noţiunea) în logica sa speculativă, care trebuia să cuprindă, ca 
moment iniţial, şi intelectul. Altfel, Conceptul-Categorie rămâne doar 
ceva analog noţiunii din logica, de fapt, a raţiunii, nu a intelectului, 
cum îi zicea Hegel. 

Acelaşi lucru este valabil şi despre judecată în comparaţie cu 
Arheotomia, situaţia aici fiind şi mai clară. Prin copulă (copula, 
vinculum), judecata, indiferent că este afirmativă sau negativă, 
exprimă o legătură între doi termeni, şi nu o diviziune (dihotomie). 
Judecata leagă, nu desparte. Arheotomia, pe de altă parte, nu 
presupune raportarea predicativă a termenilor la diviziunea originară, 
ea nici nu se referă în mod special la termeni în sensul lingvistic al 
cuvântului. Când a despărţit Dumnezeu lumina de întuneric, a operat 
o diviziune originară (divisit lucem a tenebris). A despărţit un întreg 
in părţile sale opuse. Speculativul nu se referă numai la contradicţie, 
cum o face dialecticul, ci şi la opoziţie şi contrarietate, având şi 
semnificaţie antitetică şi antiologică, cum se conturase deja la Platon. 
Dar, în această situaţie, pe plan logic, nu interesează procesualitatea 
trecerii de la întreg la părţile sale, ci raportul dintre acestea, care, 
nefiind copulativo-predicativ, va fi antitetic, dialectic sau antiologic, 
cu nuanțele specifice fiecăreia în parte. 

Trecerea însă de la primul moment la al doilea se poate face nu 
numai prin Arheotomie, ci şi prin simplă opoziţie, contradicţie sau 
contrarietate a primului „termen“ al procesului speculativ cu un altul, 
ceea ce sugerează şi triada hegeliană în accepţia de teză, antiteză şi 
sinteză, aici ultimul termen fiind contrariul procedural al 
Conceptului-Categorie. Dacă acesta se desparte în părţile sale opuse, 
sinteza este o combinaţie a opuselor. 

Important este aici faptul că intervenţia celui de-al treilea termen 
al procesului speculativ, cu antrenarea primilor doi, conferă sens 
acestei procesualităţi. În dialectică se vorbeşte despre „dedublarea 
unului“ şi despre „unitatea contrariilor”, care descriu fiecare ceea ce 
se poate numi o „schemă dialectico-speculativă” triadică. 

in acest sens, păstrând analogia cu formele logicii clasico-tradiţionale, 
nu altreilea termen este analogul silogismului, respectiv figurilor silogistice, 
numite de câtre Aristotel scheme (schemata), ci al treilea termen împreună 
cu ceilalţi doi. Mai precis, schema raportării lor dialectico-speculative. 

Dialectica hegeliană, în ciuda complexităţii sale şi posibilităţilor 
variate de combinare schematică a celor trei termeni, conform butadei 
după care un al treilea, încercând să-i împace pe doi beligeranţi, 
ajunge să se bată cu unul dintre ei, celălalt încercând să-i împace, 
după care se bate şi cu al doilea, primul făcând pe mediatorul, după 
care fiecare dintre ei se bate cu ceilalţi doi ş.a.m.d., nu este singura 
dialectică triadică. 

Dialecticile triadice au şi semnificaţii strict antitetice sau 
antiologice. „Dialectica“ lui Heraclit era o antitetică, cu referinţă directă 
la opuşii ontici, pe când „dialectica“ lui Platon, referitoare la 
raporturile contrare dintre genurile supreme, era o antiologie. 

Dar „dialecticile“ triadice diferă nu numai prin domeniul de 
aplicabilitate al schemelor dialectico-speculative, ci şi prin diferenţele 
referitoare la celelalte două forme speculative, la cea conceptual- 
categorială şi la raporturile dintre Conceptele-Categorii, adică la formele 
speculative ânaloage noţiunii şi, respectiv, judecății din logica 
tradiţională. Contradicţia, de exemplu, poate să fie unilaterală, cum 
considera Noica. Numai unul dintre „termeni“ să-l contrazică pe celălalt, 
nu ca la Hegel, unde ambii (sau, ca în butadă, toţi trei) sunt la fel de 
puternici şi „contrazicători“, putând fiecare să joace rolul celuilalt. 

Mai important este însă faptul că nu există numai „dialectici“ 
triadice. Încă din antichitate era cunoscută, de la pitagoreici citire, 
„dialectica” binarâ. Continuăm scrierea cu ghilimele a „dialecticii” 
pentru a subinţelege şi semnificaţiile ei antitetice şi antiologice. 
De altfel, până la Hegel, nimeni nu l-a numit pe Heraclit dialectician, 
dialectica având semnificaţia originară de contrazicere, de vorbire 
contrară, de dialog. 

„Dialectica“ binară este dialectica minimală, care, la rândul ei, are 
variante. Cei doi termeni pot fi succesivi, ca în cazul raportării categoriale 
recesive a lui Mircea Florian. Pot fi simultani şi convertibili reciproc, 
circulari, cu convertibilitate ciclică. Raportarea poate să conducă la 
menţinerea lor, la slăbirea unuia sau a celuilalt, la anularea unuia sau a 
ambilor, la menţinerea raportării „dialectice“, la întărirea sau ambalarea 
ei, despre care vorbea Paul Postelnicu, sau la stingerea şi încetarea ei; 
toate aceste variante procesuale şi altele alcătuiesc, de asemenea, 

scheme dialectico-speculative, distincte de simpla raportare formală, 
neprocesuală a termenilor speculativi. Ceea ce nu împiedică însă, în 
anumite cazuri sau pentru anumite momente, ca raportul intercategorial 
să coincidă cu schema dialectico-speculativă a cuplului dialectic. 

Şi mai complexe sunt schemele dialecticii tetradice, de tipul celei 
profesate de Constantin Noica în Devenirea întru fiinţă. O astfel de 
schemă poate să aibă patru termeni sau patru momente. Evident că, 
pentru a fi „dialectică“, schema trebuie să presupună cel puţin un 
cuplu opoziţional. La Noica este vorba de: temă, antitemă, teză şi 
temă regăsită, cuplul opoziţional fiind tema şi antitema, cu specificul 
contradicţiei unilaterale. Schema dialectico-speculativă este imaginată 
circular (dialectica tetradică circulară), cu reluarea schemei prin 
transformarea tezei din primul cerc în tema unui al doilea cerc ş.a.m.d. 
Sunt prezentate şi scheme grafice ale acestei „circularităţi deschise”, 
care determină un anumit sens al mişcării circulare (dialectică 
orientală). Ilmportantă aici este raportarea intercategorială dintre temă 
şi antitemă. 

Schemele dialectico-speculative tetradice pot conţine şi două 
cupluri opoziţionale, astfel încât primul termen al unuia dintre cupluri 
să genereze un termen care să fie opus termenului generat de al 
doilea membru al primului cuplu opoziţional. Opoziţiile fiind 1-2 şi 
3-4, în care 3 este generat de 1, şi 4 — de 2. O schemă şi mai complexă 
este aceea în care apar patru cupluri opuse: 1-2, 1-3, 3-4, 4-2, de tip 
circular închis, cu repetabilitate, ca în cazul anotimpurilor, 
echinocţiurilor şi solstiţiilor sau al temperamentelor, raportate pe baza 
excitabilităţii şi mobilităţii psihice, fără trecere de la un termen la 
altul. Un tip special de schemă tetradică îl constituie raportarea celor 
patru tipuri de judecăţi, A, E, |, O, considerate categorial-entitativ cu 
două raporturi de contradicţie, A-O şi E-. 

Cel mai complex tip de scheme dialectico-speculative este cel 
pentadic. O primă ilustrație de schemă pentadică de tip evident 
categorial o întâlnim la Platon, cu referinţă la cele cinci genuri supreme: 
fiinţa, mişcarea, repausul, acelaşi şi altul. Ea conţine două cupluri 
contrare, fiind vorba, la acest nivel, de antiologie, între 2 (mişcare) şi 
3 (repaus) şi între 4 (acelaşi) şi 5 (altul). Complexitatea schemei 
pentadice se face vădită şi prin faptul că ea mai conţine o schemă 
tetradică (2-3-4-5) şi opt grupuri de scheme triadice, cum este (1-2-3), 
in care 2 şi 3 participă la 1 (fiinţa), iar între 2 şi 3 este raportul de 
contrarietate. Ceea ce inseamnă câ schema dialectico-speculativă a 
lui Platon conţine unsprezece tipuri de scheme subordonate, 

Schemele dialectico-speculative superioare le conţin pe cele 
inferioare. Orice schemă dialectico-speculativă trebuie să aibă cel 
puţin o raportare binară, opoziţională, contradictorie sau contrară, 
pentru a fi „dialectică“. 

Având în vedere caracterul reproductiv al speculativului (speculum 
= oglindă), schemele sunt în funcţie de domeniul la care se referă. 
Nu există scheme valabile oriunde şi oricând. Există fenomene simple 
duale care nu mai necesită un al treilea, dar altele sunt complexe, 
pentadice, care nu pot fi reduse la mai puţin de cinci termeni sau 
cinci momente. 

Acceptarea unei singure scheme dialectico-speculative şi aplicarea 
ei in orice domeniu conduce la sofisme metodologice, ceea ce nu 
inseamnă însâ câ aplicarea unei singure scheme la un domeniu 
adecvat, sau chiar şi la domenii în care sunt aplicabile şi alte scheme 
dialectice, nu poate să fie rodnică. 

În orice caz, schemele dialectico-speculative pentadice sunt 
maximale. Nu există o dialectică distinctă cu mai mult de cinci termeni, 
fără să fie o simplă raportare a unor scheme subordonate. Cele patru 
tipuri de scheme nu sunt insă doar o simplă însumare de către cele 
complexe a celor simple. Este vorba, în fiecare, in afară de raportările 
schemelor subordonate, de raporturi specifice de alt tip. Schema 
triadică este, evident, diferită de cea binară, prin apariţia unui al treilea. 
Dar schema tetradică nu este o simplă sumă de două scheme binare, 
respectiv de repetare a unei singure scheme binare. Cele patru 
temperamente, să zicem, nu sunt o repetare a două dintre ele. 
Procesualitatea complexă este pentadică, cu sau fără repetabilitate. 

Anumite caracteristici ale persoanei umane (cele cinci simţuri, 
cele cinci degete, reprezentarea pentagonală a corpului uman) sau 
chiar ale mediului extrauman (cele cinci forţe în fizicâ) indreptăţesc 
considerarea, cel puţin în această fază a evoluţiei umane, câ dialectica 
pentadică ar fi maximală. 

Aplicarea, în mod sistematic, la un anumit domeniu al existenţei 
fizice sau la domenii logico-gnoseologice, ştiinţifice, tehnice sau artistice, 
sau chiar la intreaga realitate, a schemelor dialectico-speculative, 
conduce la elaborarea sistemelor dialectico-speculative. 

Un sistem dialectico-speculativ poate să fie de mai mică sau mai 
mare amploare, deosebindu-se insă de celelalte, în principal, prin tipul 
de schemă pe care îl aplică. „Dialectica“ binară conţine scheme 
elementare care, intr-o formă sau alta, apar în toate schemele mai 
«complexe. Ceea ce inseamnă că ea poate avea cea mai largă sferă de 
aplicabilitate. Acesta este, de exemplu, cazul schemelor binare aplicate 
de Ştefan Odobleja, în Psihologia consonantistă, la toate domeniile 
existenţiale, ştiinţifice, tehnice şi artistice, dar şi al schemelor duale 
recesive ale lui Mircea Florian, din Recesivitatea ca structură a lumii. 
Ambele sunt sisteme dialectico-speculative binare. Mihai Drăgănescu, 
in Ortofizica, elaborează un sistem dialectico-speculativ bazat pe 
triada: materie profundă-lumatie-informaterie (inelul lumii materiale), 
cu aplicaţii in cosmologie, materia anorganică, organică, vie şi in 

universul informaţional. Devenirea întru ființă a lui Noica este un 
sistem dialectico-speculativ bazat pe schema tetradică menţionată mai 
sus. Alexandru Bogza construieşte în Realismul critic un sistem 
dialectico-speculativ pentadic cu aplicaţii la întreaga realitate, dar în 
mod special la arta muzicală. Medicul Daniel Danielopolu elaborează 
un sistem pentadic de explicare a mecanismului de echilibrare a 
organismului uman în cazul sănătăţii şi al bolii. 

Toate acestea dovedesc eficienţa metodologică a schemelor 
dialectico-speculative, de explicare, interpretare, organizare sau 
funcţionare (în cazuri tehnico-cibernetice) a unor domenii mai mult 
sau mai puţin restrânse ale realităţii. 


8. Petre Ţuţea despre limbajul speculativ 


Cu prilejul îngrijirii unor prelegeri inedite ale lui Nae Ionescu, am 
avut ocazia să constat deosebirea evidentă dintre stilul discursiv şi 
stilul scriptic. Prelegerile erau stenografiate şi corespundeau, cu mici 
lacune, unor înregistrări pe bandă magnetică. Ele nu puteau fi redate 
ca atare in scris, ci necesitau numeroase intervenţii, completări, 
omisiuni, pentru a deveni lizibile şi, respectiv, inteligibile. Ceea ce este 
atractiv într-un discurs poate să devină supărător în textul scris, sau, 
in cel mai fericit caz, banal. Au constatat-o şi editorii din trecut ai 
cursurilor lui Nae Ionescu, care au fost nevoiţi, la rândul lor, să facă 
intervenţii stilistice cu ocazia transcrierii prelegerilor. Cu toate acestea, 
cursurile publicate n-au avut nici pe departe succesul prelegerilor. 

Nu ştim cum şi-ar fi scris Nae lonescu cursurile. Din publicistica 
sa reiese că ştia şi så scrie atractiv. Poate că n-ar fi fost prea mare 
deosebirea dintre cursul scris şi prelegerile vorbite. Dar o deosebire 
tot ar fi fost. 

Petre Ţuţea ne este mai apropiat. Şi el a fost o personalitate orală, 
cu largă audienţă. După decembrie 1989 s-a adresat prin televiziune 
intregii ţări. Spre deosebire însă de Nae Ionescu, Petre Ţuţea a scris, 
şi anume despre aceleaşi probleme, mai mult sau mai puţin filosofice, 
despre care obişnuia să şi vorbească. 

În ultimul timp au început să-i fie publicate o parte din scrierile 
care s-au păstrat. 

Batrâneţea şi alte texte filosofice a apărut la Editura „Viitorul 
„Românesc“ (Bucureşti, 1992), fără menţionarea vreunui ingrijitor şi 

„fără nici o notă asupra ediţiei. Cartea nu are nici măcar un sumar, şi 

este însoţită de o postfață care nu are legătură cu textele tipărite. 
Mai mult, aici, printre tot felul de anecdote şi consideraţii lipsite de 
interes, apare şi o informaţie falsă, cel puţin în legătură cu cele trei 
lucrări (Alchimia, Bătrâneţea şi Philosophia perennis) din volum. 
„Atunci — se spune în postfață — când a fost pus în situaţia de a scrie, 
ceea ce presupunea recluziunea pentru a elabora textul, el şi în 
situaţia aceasta a inventat dictarea, şi câte texte au râmas de la el nu 
sunt scrise, ci dictate de el unuia sau altuia dintre prietenii care i se 
ofereau drept secretari” (p. XII). 

Autorul postfeţei n-a văzut, de bună seamă, nici unul dintre 
manuscrisele lui Petre Ţuţea, cu grafia aceea tremurată, imposibil de 
imitat, cu toate că, după alte întâmplări relatate, i-ar fi fost destul de 
apropiat! Noi cunoaştem astfel de manuscrise încă de prin anii '80 (cele 
pe care le avea Aureliu Goci), şi altele care se mai găsesc încă la poetul 
Pan Izverna şi la filosoful Adrian Boeru. 

Lucrările cuprinse în volumul amintit nu au fost dictate şi au 
evidente caracteristici scriptice. Aşa scria Petre Ţuţea. lar cei care l-au 
şi ascultat filosofând au ocazia să confrunte cele două stiluri, ceea 
ce, la Nae lonescu, nu se mai poate face. ' 

Cine l-a considerat pe Ţuţea un fel de „Socrate“ a greşit cel puțin 
din două motive: unul - că Ţuţea, spre deosebire de Socrate, a scris, 
şi încă destul de mult, dar i-a fost interzis să publice, şi altul —- că 
Ţuţea avea cu totul alt tip de discurs. Cert este că el nu practica 
dialogul, şi nici maieutica. El nu întreba nimic şi rareori se lăsa 
întrebat, evitând şi atunci răspunsul. 

El nu simţea nevoia partenerilor de discuţie, ci nevoia de 
auditoriu. Petre Ţuţea a fost un orator, în genere, şi un predicator, în 
mod special. Ceea ce n-a fost Socrate. 

Dacă evenimentele din decembrie 1989 s-ar fi petrecut cu cel 
puţin două decenii mai înainte, am fi avut un mare orator politic. 

Destinul lui Petre Ţuţea a fost trist. El a murit greu, fiindcă nu era 
momentul să moară. Dar asta o spunem noi, şi poate greşim. Căci el 
s-a realizat totuşi ca orator, făcând abstracţie de interviurile televizate, 
în faţa unui auditoriu destul de numeros. În cursul anilor, treptat. 
Impresionând azi pe unul, mâine pe altul. De la cei mai rafinaţi 
gânditori, de talia unor Eliade, Cioran sau Noica, până la cei care 
nu-i înțelegeau decât glumele sau relatările anecdotice. 

Dar iată că a venit şi vremea cărţilor sale. Vremea potrivită pentru 
scrieri filosofico-religioase. 

Întâmplător sau nu, lucrările din volumul amintit nu sunt numai 
filosofico-religioase, ci, prin specificul lor, par să aibă, într-o măsură 
mai mare decăt altele, caracteristici evidente de transcrieri ale unor 
discursuri rostite. 

Este vorba, în primul rând, de dimensiunile lor reduse, cu excepţia 
Bătrâneţii, de fragmentarea lor, adesea pe durata unui respiro, şi de 
formulări eliptice obişnuite stilului discursiv. S-ar părea că aceste 
fragmente au fost scrise într-un ritm alert, asemănător vorbirii sale 
repezite. Dintr-o suflare. 

Dar ele nu sunt totuşi transcrieri. O dovedeşte lungimea citatelor 
şi indicarea surselor. Ţuţea avea o memorie excelentă şi cita adesea. 
Mai mult, cita exact acelaşi text după câţiva ani. Nimeni nu putea fi 
însă sigur dacă citatul era exact sau prelucrat, pentru a suna mai 

bine. În lucrările amintite, citatele sunt mult mai frecvente şi mai 
intinse decăt cele pe care obişnuia să le facă discursiv. 

O caracteristică a manuscriselor pe care le-am văzut o constituie 
lipsa ştersăturilor. Ea se datoreşte fie transcrierii, fie reproducerii, 
într-adevăr, a stilului vorbit. Dar putea oare Petre Ţuţea, cu tremurâtura 
accentuată a mâinilor, să scrie repede? Dintr-o suflare? Facem 
abstracţie de ultima perioadă, când nu mai putea să scrie deloc şi 
nici nu mai vedea. 

inainte de intreprinderea unei investigaţii hermeneutice asupra 
textelor publicate, mai menţionăm câteva caracteristici care ne-ar 
conduce din nou, la prima vedere, să conchidem că ele reproduc 
sau imită stilul vorbit. Două dintre aceste caracteristici sunt mai 
importante: apariţia propoziţiilor scurte şi a formulărilor verbale, 
uneori foarte intinse, nepropoziţionale, cum sunt listele de cuvinte 
izolate sau în grupuri de două, trei, patru sau cinci. 

După prima caracteristică, am fi tentaţi să încercăm încadrarea lui 
Petre Ţuţea, faţă de cele două tipuri hibride de creatori (care vorbesc 
scriptic şi care scriu discursiv), în categoria oratorilor obişnuiţi mai puţin 
cu scrisul, deci care scriu discursiv. Exemple contrare fiind un Maiorescu 
sau, mai recent, un Grigore C. Moisil. Aceştia vorbeau scriptic. După 
îndelungi exerciţii de predare a unor cursuri scrise în prealabil (Moisil 
ne-a mărturisit că işi învăța în tinereţe cursul pe dinafară, având notate 
în prealabil până şi bancurile). Dintre filosofi, numai Nae lonescu era 
spontan la cursuri, ca şi Ţuţea -— la discursuri improvizate. 

Dar cei care l-au urmărit perioade mai lungi au constatat totuşi 
că Petre Ţuţea se repeta adesea. Că, în funcţie de ascultători, 
interesaţi, să zicem, de filosofie, relua, aproape cu exactitate, acelaşi 
discurs. Citatele, in orice caz, şi glumele, erau aceleaşi. Şi le spunea 
uneori aceloraşi persoane. După o anumită perioadă, insă, discursul 
era altul. „Moş Petrache” trecea la altă „lecţie“. E greu de crezut că 
şi-o pregătea în scris. 

Ultima caracteristică, referitoare la enunţuri nepropoziţionale, 
nepredicative, atât în vorbire, căt şi în scris, deplasează însă discuţia 
pe un alt plan. Indiferent de stil, oral sau scriptic, aceasta este o 
particularitate de gândire, corespunzătoare unui anumit conţinut 
ideatic care necesită o astfel de exprimare. 

Cine vede şirurile şi coloanele de termeni din lucrările lui Ţuţea se 
poate duce cu gândul la Psihologia consonantistă a lui Ştefan Odobleja, 
care abundă în astfel de şiruri şi coloane. Cu deosebirea că, la ultimul, 
coloanele sunt întotdeauna binare, fiecare termen fiind dublat de 
opusul său. Ca şi la Mircea Florian, în lucrarea despre Recesivitate ca 
structură a lumii. La Hegel apar însă grupuri de căte trei termeni, iar la 
Noica — de câte patru. Or, aceste grupări nepredicative de termeni nu 
mai au semnificaţii scriptice sau orale, ci logico-metodologice. 

Să-l luăm de exemplu pe Hegel, care este cel mai explicit. Grupurile 
triadice de termeni, cum ar fi: calitate, cantitate, măsură, sau singular, 
particular, general, sunt categorii filosofice. Ele se raportează unele 
la altele după schema: teză, antiteză, sinteză. Relaţia dintre ele devine 
predicativă numai în mod accidental. În cazul lor, consideră Hegel, 
nu numai că ar trebui să vorbim altfel, dar trebuie chiar så gândim 
altfel şi să încercăm, în ciuda limitelor proprii limbajului obişnuit, fie 
el vorbit sau scris, să exprimâm adecvat acest mod de gândire, numit 
de către Hegel speculativ. 

Ne referim în cele ce urmează la lucrarea lui Petre Ţuţea Alchimia 
din volumul amintit. Interpretarea este valabilă insă şi pentru 
celelalte lucrări. 

Vorbind despre speculativ, Hegel menţionează faptul că prin el 
trebuie să se inţeleagă ceea ce se înțelegea mai demult prin mistic. Acesta, 
ca şi speculativul, cuprinde o doză de mister, de inconceptibil şi inefabil, 
fiind considerat, cu toate acestea, câ reprezintă adevărul şi autenticul. 
Chiar dacă incalcă, de cele mai multe ori, legile gândirii obişnuite. 

Aceasta este şi părerea lui Ţuţea despre mistica medievală. Despre 
tendinţa misticului de a cunoaşte Absolutul, infinitul, necondiţionatul 
nelimitat, imposibilul. Această tendinţă ţine de mistic, zice Ţuţea, nu 
de magic sau raţional, şi presupune „depăşirea logicii faptelor”. 

Aici ne găsim, în mod evident, pe tărâmul speculativului, delimitat 
adesea de către autor şi în terminologie kantiană, ca transcendent, 
ca lume de dincolo. 

Este interesant faptul că, în spirit hegelian, dar la nivelul misticii 
creştine, Petre Ţuţea respinge dialectica, pendularea intre „da“ şi „nu“, 
polaritatea subiect-obiect, bine-rău, în genere „termenii dialectici ai 
existenţei“, pentru mârginirea lor. Speculativul, zice şi Hegel, 
presupune dialecticul, dar nu se mărgineşte la această veşnică 
pendulare între pozitiv şi negativ. Esenţa speculiativului este unitatea, 
reunirea şi depăşirea contrariilor, căreia îi şi corespunde unio mystica, 
coincidentia oppositorum, la care se referă şi Petre Ţuţea, citându-l 
pe Cusanus. „Anularea contrariilor în Dumnezeu - zice Ţuţea ~- ne 
arată că mistica este sediul adevărului, adică realul, in sinele, 
transcendentul.” 

Nu este de mirare că, tot asemenea lui Hegel, filosoful nostru 
găseşte şi forma - care nici nu mai poate fi numită, pur şi simplu, de 
cunoaştere, diferită de inspiraţie, intuiţie sau invenţie -— de intrare în 
legătură, de religare cu transcendentul, în revelație. Offenbarung, îi 
zicea Hegel. 

Este evident însă că Petre Ţuţea nu s-a inspirat din Hegel, pentru 
care nici nu avea vreo consideraţie deosebită, ci a urmat pur şi simplu 
acelaşi drum, având aceeaşi sursă de inspiraţie, şi anume mistica 
creştină. Pe această linie, filosoful nostru a fost însă mai consecvent. 

Revelația mistică este mai puternică decât revelaţia speculativă, 
cel puţin în varianta triadică a lui Hegel. Unio mystica este desăvârşită, 
absolută, pe când unitatea sintetică a lui Hegel este iluzorie, zice 
Ţuţea, ea se desface din nou înalte şi mereu alte contrarii, ad 
infinitum. 

Cu toate acestea, ceea ce se revelează la Hegel este Ideea unică, 
identică cu Dumnezeu şi Spiritul universal, pe când la Ţuţea, în 
manieră platonică şi, totodată, kantiană, se revelează lumea 
transcendentă a ideilor. Dar aceasta nu este o revelaţie de sine şi 
pentru sine, ca la Hegel. Este o revelaţie pentru noi, condiţionată de 
credinţa noastră, de iubirea creştină, care, zice autorul, ne-a „deschis 
o fereastră către Absolut”. 

Ideile acestea, numite frecvent platonice, ca arhetipuri şi modele 
ale lucrurilor, sunt concepute independent de ultimele. Ele nu mai 
presupun nici o corespondenţă cu lucrurile sensibile şi, ca atare, nici 
vreo adecvare la acestea. Ceea ce înseamnă că adevărul lor rezidă în 
ele însele şi că, lucru important pentru cadrul discuţiei noastre, nu 
mai presupun nici o predicaţie. Se subinţelege aici faptul că adevărul 
şi falsul sau eroarea au loc la nivel predicativ (de afirmaţie sau 
negaţie). Predicaţia, consideră Ţuţea, după Platon, ţine de 
imperfecţiunea intelectului, de caracterul său dialectic, de opoziţia 
adevăr-fals. Adevărul revelat este absolut. El este altceva decât 
„adevărul ca adecvare la obiect“ (adequatio rel). 

Adevărul revelat, Ideile, „lumina pură a Absolutului”, cum îi mai 
zice filosoful nostru, conţine, fireşte, şi o doză de inefabil. Ca şi Hegel, 
Petre Ţuţea constată că limbajul ca „instrument de comunicare“, oricât 
l-am curăța de impurități empirice, este imperfect. „Ideile sunt 
închipuite de Socrate, în Fedru, ca fiind contemplate de zei şi de 
suflete alese în câmpia adevărului, fără formă şi culoare, iar Dante 
contemplă în tăcere, în Paradis, pe Dumnezeu ascuns în propria 
lumină.“ 

Noi nu dispunem însă de asemenea mijloace şi trebuie să apelâm 
la limbaj, aşa cum este el, cu imperfecţiunile sale, dacă vrem totuşi 
'să exprimăm, să comunicăm, fie şi în scris, adevăruri revelate, deci 
Idei, gânduri în sens platonic-paulinic, cum le zice Ţuţea. Or, pentru 
?aceasta trebuie să găsim mijloace lingvistice adecvate, nepredicative, 
deci nesupuse coerenţei şi necontradicţiei, diferite de cele din vorbirea 
obişnuită, care operează numai cu formalul comod şi util pentru 
activităţile cotidiene. 

Petre Ţuţea este nemulţumit de mijloacele obişnuite de 
comunicare: imagine, simbol, cuvânt şi predicaţie. Primele două - 
ţinând de logica modernă simbolică, iar ultimele — de cea tradiţională. 
Prin „forme nepredicative de exprimare a adevărurilor revelate“, el 
nu înţelege cuvintele obişnuite considerate izolat, căci acestea 

exprimă tot atât de puţin în cadrul propoziţiilor, ca şi independent 
de acestea, ci înțelege, în sens speculativ platonic, genurile de 
maximă generalitate sau categoriile filosofice. O parte dintre acestea 
o alcătuiesc şi „termenii din limbajul teoretic”. 

Cu semnificaţie categorial-filosofică de maximă generalitate, 
Ţuţea foloseşte des termenii: Absolut, Fiinţă supremă, Unul, Destin, 
scrise cu literă mare şi echivalente cu Dumnezeu, dar şi altele ca: 
transcendenţă, eternitate, libertate, nemurire, sacru ş.a., care se 
adaugă ca determinaţii ale divinității şi ale adevărurilor revelate. Alte 
serii de termeni exprimă revelații opoziţionale de tip: obiect-subiect, 
bine-rău, sacru-satanic etc. Seriile de „termeni teoretici” proprii 
teologului, filosofului, omului de ştiinţă şi artistului le exprimă 
domeniile predilecte şi preocupările: lume, eu, obiect, observaţie, 
ipoteză, experiment ş.a. 

În funcţie de intenţiile urmărite, Petre Ţuţea apelează fie la termeni 
singulari, fie la termeni perechi, opuşi sau nu, fie la grupări de trei, patru, 
cinci şi chiar mai mulţi termeni. Exemple: imanenţă-transcendenţă; 
om-rasă-neam; absolut-infinit-finit-transfinit; elementul-atomul- 
particula-cuanta-unda ş.a.m.d. Ceea ce dovedeşte că nu era adeptul 
nici unei grupări rigide a termenilor, care conduce adesea la sofisme. 

Aceasta este explicaţia şirurilor şi a coloanelor de cuvinte, care 
se dovedesc „termeni“ în sensul de genuri sau categorii. Succesiunea 
acestora (copulativă, implicaţională sau opoziţională) devine 
sugestivă şi poate să exprime, în viziunea lui Petre Ţuţea, lumi, 
domenii sau regnuri diferite, fenomene, acţiuni, stări de conştiinţă 
sau sentimente. Cum? Prin simpla lor pronunțare sau scriere 
succesivă. De ce? Fiindcă termenii aceştia au o mare încărcătură 
semantică pentru cei care îi inţeleg. „Neliniştile produse de aceşti 
termeni în spiritul uman“, cum zice Ţuţea, impresionează atât 
ascultătorul, cât şi cititorul. Ei nu sunt o simplă reproducere scriptică 
a unui tip de retorism discursiv. Petre Ţuţea teoretizează pur şi simplu 
exprimarea nepredicativă, indiferent de redarea ei în scris sau oral. 

Că Petre Ţuţea era un maestru al discursului impresionist este 
incontestabil. Cei care l-au audiat o ştiu. Ţuţea te impresiona, 
indiferent de subiectul discursului. Aceasta este şi cauza pentru 
care, după o întâlnire cu el, deşi puteai să-l asculţi câteva ore şi 
asistai la o adevărată jonglerie cu idei, nu prea aveai ce să-ţi notezi, 
in afară de anecdotică. Coloanele de termeni recitaţi nu se lăsau 
transpuse propoziţional; or, cui i-ar fi trecut prin minte să-şi noteze 
liste de cuvinte! Dar impresia rămânea. Mai puternică decât orice 
rememorare textuală. 

Fiind vorba de o lucrare scrisă, nu are rost să mai amintim aici de 
mimica şi gestica lui Petre Ţuţea, care intăreau în mod considerabil 
conţinutul impresionist al discursului. 

Mircea Eliade işi amintea de jocul mâinilor lui Nae lonescu când 
vorbea despre revelaţie. Numai cine l-a audiat pe „Cavalerul 
creştinătăţii”, cum ii plăcea lui Petre Ţuţea să se numească pe sine, 
işi poate imagina participarea acestuia cu intreaga lui fiinţă la 
înfiriparea, la întruchiparea cuvântului rostit, a cuvântului clădit din 
vorbe şi gesturi meşteşugite, a logosului revelator de sine, al cârui 
maestru de neintrecut a fost Petre Ţuţea. Cavalerul creştinătăţii. 

“contemporanii noştri “sunt interesaţi de 
îi mabic diferite de cele tradiţional filosofice, pe 


"care le. şi. gândesc altfel, Cum 9 face omul de rând, 


dar şi savanții: matematicieni şi „astronomi, 
fizicieni. şi, biologi, psihologi, şi ` parapsihologi. 
Probleme care “transcend preocupările cotidiene, 
care trec dincolo. şi dincoace de noi. În fața cărora 


i intelectuil și raţiunea se dovedesc neputincioase. 


=<, Contradicţia, antinomicul şi paradoxul nu se 
“mai 'ruşinează astăzi de canoanele rigide ale unei 
„logici „considerată cândva absolută. Este nevoie 
„acum de altceva. w 
- Gândirea . „speculativă, în sens originar (de la 
špecuium = oglindă), cu aspectele sale dialectice, 
-pare sihgura potrivită. Ea are însă o lungă istorie, 
“de, care a sosit momentul să ne aducem aminte şi, 
în măsura în care putem, s-o aducem spre zilele 
: noastre. Cum au făcut-o înaintaşii noştri pe calea 

